
PREDGOVOR 


Planirajući sadržaj kojim bi se obilježila proslava pedesete 
obljetnice misništva i dvadesete obljetnice biskupske službe biskupa 
Pavla Žanića, Pripremni odbor je zaključio da se tim povodom objavi 
i zbornik u kojem bi bio tiskan izbor iz dosad objavljenih Biskupovih 
radova. 

Nakon mukotrpnog skupljanja tekstova, razasutih po raznim 
časopisima i novinama, Zbornik je, evo, mogao bit pripremljen; sadrži 
tekstove, a to je za prosudbu vrlo važno, koji su nastajali u velikim 
vremenskim razmacima i jedan neovisno o drugome. 

Zbornik, kojega imate u rukama - kako je Pripremni odbor i 
zaključio - u svom II. dijelu sadrži izbor iz pisanih radova mons. 
Pavla Žanića. Ti tekstovi su ostali uglavnom u onom obliku u 
kojemu su prvotno i bili tiskani. Samo ponegdje se, iz tehničkih 
razloga, moralo dirati u naslove, a u nekim tekstovima morali su biti 
izostavljeni pojedini odlomci ili rečenice: to stoga da bi se, po 
mogućnosti, izbjeglo ponavljanje misli koje se već nalaze u jednome 
od drugih ovdje objavljenih članaka. 

Zbornik se sastoji od dva dijela, a umjesto uobičajenog uvoda 
tiskan je dugi razgovor s gospodinom Biskupom. 

U prvom dijelu Zbornika nalaze se pozdravi, predavanja, 
govori i propovijedi napisani i izrečeni na samoj proslavi jubileja 2. 
lipnja 1991. u Mostaru. 

Drugi dio Zbornika započinje Slavljenikovom bibliografijom. 
Potom je, u devet sadržajnih cjelina, predstavljen izbor iz pisanog 
Biskupovog opusa: Crkva i svećeništvo, obitelj, božićne poruke, smrt- 
uskrs, mladima, okružnice, Gospina čast, propovijedanje, vjera i život. 
Iz svega toga čitatelj će moći steći uvid u naglašeno pastoralno 
zauzimanje za Crkvu i narod današnjeg mostarskog ordinarija i 
apostolskog upravitelja Trebinjske biskupije. 


Svaka obljetnica ima svoje temelje i svoju prošlost. Uz 
podsjećanje na kulturni rad mons. Pavla Žanića, na korjene i razloge 
lipanjskog slavlja 1991. u Mostaru, Zbornik je istovremeno i 
podsjetnik na prošlo, i svjedok slavlja i pun dobrih želja za 
budućnost. 


OD KAŠTELA DO MOSTARA 


Preuzvišeni gospodine biskupe, kako se osjećate kao zlato- 
misnik? Ima se dojam da Vam je i zdravlje još uvijek zlatno. 


Osjećam se zatečen, iznenađen. Sa samih 6 godina pošao 
sam u pučku školu a s 11 u sjemenišnu gimnaziju. Kad sam 
trebao bit zaređen za svećenika, nisam imao dovoljno godina pa 
sam dobio posebno dopuštenje od Svete stolice i s 23 godine 
postao svećenik a s 23 i pol župnik. Tako je to išlo redom te sam 
živio "prije vremena" pa me i zlatomisnički jubilej "iznenadio". 

Osjećam se dobro. Hvala Bogu, ne smijem se tužiti. Kad 
sam 1929. godine pošao u gimnaziju, imao sam 27 kolega u 
razredu. Od svih tih kolega danas smo živi samo dvojica: kolega 
don Rade Terzić i ja. Drugi su pomrli, a jednoga su ubili partizani. 

Biskup Nikola Prela je k nama došao tek u IV. razred 
gimnazije a u bogosloviji su s nama bili četvorica kolega iz 
dubrovačke biskupije i 0. Lav Krivić. Svi oni ove godine također 
slave zlatomisničke jubileje. 


I. RAST I ŠKOLOVANJE 


Volio bih ovim razgovorom dodirnuti sva važnija“ razdoblja 
Vašega života. Biste li stoga mogli opisati vjersku i narodnu sredinu 
u kojoj ste rasli kao dijete? 


Potječem iz hrvatske katoličke obitelji u kojoj se rodilo 
šestoro djece od kojih je jedno umrlo još u djetinjstvu. Danas nas 
je četvoro živih: dva brata i dvije sestre. U mom rodnom mjestu 
Kaštel Novom kod Trogira živisamo hrvatsko žiteljstvo ali, što je 
vrlo čudno, taj je narod bio podijeljen na Hrvate i "Jugoslavene". 
Živjeli su dobrano daleko jedni od drugih, a bili su katolici i jedni 


i drugi. "Jugoslaveni" su bili imućniji, jednako vjeri odani, crkvu su | 


pohađali i darivali ali Karađorđevići su im bili duboko u srcu. Neki 
su na obiteljskim grobnicama i natpise pisali ćirilicom, djeci davali 
srpska imena. Događalo se da su pod žandarskim naletima i glave 
padale. Na izborima glasovi su obično dijeljeni pola i pola. Ta 
podjela traje manje-više i do danas a bilo je razdoblja kad se 
stranačka pripadnost i zaboravljala. 

Župa je živjela tradicionalnom vjerom a župnikje bio don 
Đani Vuletin. Privrženost svijeta očitovala je se u svečanim 
blagdanima, crkvenim pjevanjem, bogatim inventarom crkvene 
odjeće, posuđa i namještaja. Pastoral je bio sasvim staromodan sve 
dok nisu došli, u ratu i kasnije, mlađi svećenici. 

Kad sam ja otišao u sjemenište iz sela je bilo 12 živih 
svećenika i 10 sjemeništaraca. Nažalost, ja sam danas najmlađi, a 
živi su još jedan isusovac i jedan dominikanac. U međuvremenu 
nekoliko je mladića pokušalo postati svećenik ali nijedan nije 
ustrajao. U posljednjih nekoliko godina selo je dalo dva vrlo dobra 
mladomisnika koji su, međutim, djeca doseljenih roditelja. Razloge 
pada broja duhovnih zvanja vidim u naglom porastu materijalnog 
standarda, modernog života i turizma i, povrh svega, u velikom 
padu nataliteta. 


Koju je ulogu u Vašem vjerskom i narodnom rastu zauzimala 
Vaša obitelj? 


Naravno, imala je odlučujuću ulogu. U ono doba je 
autoritet roditelja bio velik, veoma velik. Tako su za mene, a to 
sam ponio baš iz svoje obitelji, bile vrhunske vrednote Bog i 
Hrvatska, lijepo moralno ponašanje, vjerska praksa, nedjeljna misa, 
popodnevna nedjeljna pobožnost. Svibanjsku pobožnost smo mi 
djeca pohađali u crkvi a obavljali smo je i u obitelji pred malim 
oltarićem s Gospinim kipom. Bio sam ministrant, u kući sam imao 
svoju "kapeličicu" sa svijećnjacima, kadionikom itd, sve minijatur- 
no. U obitelji se je redovito molilo prije jela, a u nekim prilikama 
i krunica. Psovka i ružneriječi nisu se nikada čule _u obitelji. Moja 
rodna kuća bila je udaljena od župnesamo dva metra. Rastavljala 
nas je samo jedna uska ulica te nas je tako župnik uvijek vidio u 
kući. 

U tom okružju postao sam ministrant i pjevač u crkvi. Iz 
iste obitelji i na sličan način se u mojoj starijoj sestri Jerki rodila 
odluka-zvanje da se neće udavati nego da će sa mnom ići na župu 
i pomagati mi kao svećeniku. Tako je i ona ove godine navršila 50 
godina svoga "zvanja". 


Prema podacima kojima raspolažem, Vi ste uvijek bili izvrstan 
učenik i student. Sta Vam je to ozbiljno naukovanje značilo kasnije 
u životu? 


Dobro sam učio. To mi je davalo poticaj da se i kasnije 
bavim knjigom. Nažalost,u ratnim i ranim poratnim godinama nije 
se moglo doći do knjiga koje bi poticale na dublji intelektualni rad. 
Isto tako, selo na otoku Šolti gdje sam bio župnik, nije pružalo 
mogućnost dodira sa školovanim ljudima. 

Poznata je izreka u svećeničkom životu: "Ubilo ga selo." 
Trebalo je to imati na pameti i boriti se. Imao sam na raspolaganju 
sve knjige iz bogoslovije ali sve su bile na latinskom. Naime, u ono 
vrijeme profesori u bogosloviji nisu prihvaćali hrvatski jezik na 
ispitima pa smo svu filozofiju, dogmatiku, moralku, pravo i Sveto 

pismo polagali isključivo na latinskom. Kasnije sam se, u susreti- 
ma sa strancima koji nisu govorili talijanski i francuski, često služio 
latinskim jezikom. A danas, nakon dugog nekorištenja, latinski i 
meni, nažalost, postaje pomalo dalek. Ovim hoću reći da je znanje 
preneseno iz škole uvijek podloga za kasnije intelektualno 
djelovanje. 


Vaši kolege su mi pričali da ste vrlo lijepo pjevali, svirali 
violinu, odlično igrali nogomet na desnom krilu... Sta Vam danas 
znače te uspomene? 


Potječem iz obitelji čiji svi članovi lijepo pjevaju. U 
drugom razredu gimnazije (to je današnji šesti razred osnovne 
škole) počeo sam svirati violinu i ubrzo sam počeo nastupati u 
našem sjemenišnom amaterskom orkestru. Svirao sam također i 
razne tamburice, klavir i harmonij. Moj razred je bio vrlo glazben 
a pjevanje je vodio kolega Andrija Ilić-Beg s otoka Visa. Nažalost, 
napustio nas je u prvoj godini bogoslovije. 

Nogomet se malo igrao u sjemeništu. Bilo je zabranjeno. Ali 
se zato igralo u bogosloviji i to u reverendama koje smo mogli 
zagrnuti do pojasa. Bilo je velikih utakmica. Dijelili smo se na 
razne načirie: kao oćališti i neoćališti, žabari i ribari, prema 
mjestima u kapelici - evanđelisti i epistolari itd. 

O svemu tomu imam na svom stolu mnogo fotografija. 
Često ih pregledavam i obnavljam stare uspomene. A moja violina, 
spakirana na ormaru, čeka slobodno vrijeme kojeg sada nemam. 


Koji školski kolege i profesori su Vam ostali najdublje urezani 
u sjećanje? 


Kolege koji su ostali s nama do velike mature ostali su mi 
u dubokom sjećanju. Oni iz bogoslovije još bolje. Posebno bih 
izdvojio pokojnog Peru Marasovića. On je kroz više godina u 
proljeće morao na liječenje. Preko ljeta bi se oporavio, položio 
zaostale ispite i opet s nama nastavio. Tako je to išlo do 1941. 
godine kada smo mi njegovi kolege pošli na svećeničko ređenje 


10 > 


a on u grob. Njegova sestra Karmela se i danas sa mnom dopisuje, 
prati, čestita..., a ipak je prošlo 50 godina od Perine smrti. Kolegu 
don Jozu Čulina ubili su partizani 1942. na župi jer je rekao 
nekoliko riječi u obranu svog župnika Karamana koga su partizani 
bili mučki ubili u Mosoru. Dvojica kolega su umrli od raka. 

Dok nas je više bilo živih često smo se sastajali i slavili 
godišnjice mature ili ređenja. Puno lijepih uspomena vezano je uz 
Nikolu Prelu, sada biskupa za Albance. Duhovit, fin, drag čovjek. 
Dugo sam se dopisivao i s pokojnim Vladom Kosićem. Živio je u 
iseljeništvu u Buenos Airesu. Sve ga je zanimalo ali nije doživio 
slobodnu Hrvatsku. 


II. SVEĆENIŠTVO I ŽUPNIKOVANJE 


Postali ste svećenik i župnik na otoku Šolti usred strahota 
Drugog svjetskog rata. Kako ste to tada doživljavali? 


Rođen sam u kraju koji je u ratu bio potpao pod Italiju pa 
me je biskup Bonefačić poslao na otok Šoltu koji je također bio 
pod Italijom. Srednje Selo, gdje sam bio župnik, dobrano je 
gladovalo u vrijeme rata. Imali su samo vina i, ako bi masline 
rodile, ulja. Za župnike su redovito dobivali "škart" pa su o njima 
pričali razne priče. Tako su pričali da ih je jedan od takvih 
prokleo s oltara riječima: "Proklinjem vas s ovog svetog mista da 
vas ne smi bit više od trista. Koji priko toga broja prođe, neka crna 
kuga po njeg odma dođe." 

U moje vrijeme bilo ih je nešto preko 300. Bili su dobri 
vjernici. A za vrijeme Italije nijedan od njih nije otišao u partizane 
pa su im partizani prijetili da će im stoga zapalit selo. Partizani su 
ih odveli sa sobom tek kad je pala Italija. 

Kako ste živjeli kao župnik na Šolti, daleko od kopna i 
prijatelja? Kako su Vas gledali talijanski okupatori? 


Šolta je moja prva ljubav. I danas je vidim takvu iako su oni 
kojima sam ja bio župniknajvećim dijelom već pomrli. Voljeli su 
me, a i ja njih. A glad je bila zaista velika. 

Izbjegavao sam što je bilo moguće više dodire s Talijanima 
a misu nikada nisam služio latinski. Popravljao sam satove i 
uspostavljao kontakte i sa ateistima. Narod okupljao na pjevanje 
i u "Društvo Srca Isusova" da ga osokolim i držim što dalje od 
Talijana. 

Kad je 1943. kapitulirala Italija, Nijemci su došli na Šoltu 
i protjerali s otoka sve stanovništvo. Tako sam i ja napustio Šoltu 
i nastanio se kod svojih u Kaštelima. Nakon sedam mjeseci 
izgnanstva, ipak sam se vratio na Šoltu i nabavio prvo biciklo. 


Godine 1952. premješteni ste za župnika u Rogotin kod 
Opuzena. Kakav pastoral su vršili poratni župnici i Vi osobno? 


Teško bi se moglo naći čovjeka koji ne pogleda unatrag u 
svoj život u kojemu se pronađe i promašaja i propusta. Tako i 
svećenik u svomu radu. Otok je specifična sredina. Kroz deset 
godina nisam imao krizmu ni biskupa u župi. Slao sam krizmanike 
u Split na krizmu. Kroz deset godina nisam čuo drugog svećenika 
kako propovijeda, kako katehizira. A u ono vrijeme nije bilo 
literature ni pomagala u pastoralu i katehezi. 

Došavši u Rogotin bilo je više mogućnsti i dodira s drugim 
svećenicima. Ne želeći hvaliti ni sebe ni kolege susjede, mogu reći 
da su skoro svi naši razgovori kroz sedam godina našeg druženja 
bili posvećeni propovijedanju, katehezama i drugim pastoralnim 
brigama. Bile su uobičajene zajedničke božićne ispovijedi i 
pričesti, izmjenjivali smo se u propovijedanju. Ne smije se izgubiti 
iz vida da su to bile godine grubih pritisaka komunističkih vlasti, 
pritisaka zbog svećeničkih staleških udruženja,pa je pastoralni rad 
bio otežan. Posebno su onemogućavana okupljanja mladih, 

konferencije i prikazivanje filmova. U kasnijim godinama to je ipak 
polako dopuštano. 


Zna se da ste Vi bili jedan od hrabrijih svećenika u obrani 
Crkve i hijerarhije protiv presizanja ondašnjih komunističkih vlasti. 
Pretpostavljam da ste stoga bivali i gonjeni... 


Bio sam odlučni protivnik svećeničkih staleških udruženja. 
To je bila komunistička zamka da Crkvu podijele, zavade, možda 
i od Rima odcijepe. Uspjeli su uvući u ta društva ponajviše 
svećenički otpad. 

Najjači pritisci na svećenike da se upisuju u staleška 
društva bili su negdje 1952. i 1953. Sjećam se da je toga ljeta bila 
krizma u župamau dolini Neretve. Komunisti su stezali obruč oko 
biskupa Franića, ali on se držao vrlo hrabro. Najžešći napad bio 
je jedne noći u župi Vidonje. Tu su krizme prekinute a biskup | 
Franić je silom odveden u Split. Putem su ga bezobrazno napadali, 
udarali jajima i paradajzom. 

Bilo je to vrijeme kad su svećenicima, koji se nisu htjeli 
upisati u ta udruženja, komunisti povisivali porez i za 400-500%, 
pa i za nekoliko godina unatrag. 

Međutim, lakše je bilo trpjeti te materijalne tegobe nego 
slabost župljana koje su kampanjski upisivali u komunističku 
partiju i terorizirali ih; mnogi nisu imali snage oduprijeti se. 

Jednu godinu dana kasnije biskup Franić je s pravom mislio 
da bi mogao bit uhapšen pa je osigurao upravu biskupije imeno- 
vavši petoricu svojih svećenika - među kojima sam ja bio peti - da, 
u slučaju njegova uhićenja, preuzimaju upravu biskupije redom 
imenovanja ako bi i oni bili hapšeni. Onda je ta odluka bila strogo 
povjerljiva, ali sada mislim da Vam je mogu ovdje pokazati. 

(Iz dekreta br. 1290/54, kojeg mi Biskup pokazuje, upuće- 
nog 20. srpnja 1954. don Pavlu Žaniću u Rogotin, a kojeg je 
potpisao biskup dr. Frane Franić, saznaje se da su druga četvorica 
svećenika bili: don Marin Bezić, don Petar Prelas, don Slavko 
Kadić i don Josip Melki. 


13 


Nakon te obavijesti don Pavlu Žaniću, koji je tada imao 
samo 36 godina, biskup Franić je napisao slijedeće: "U slučaju 
dakle, da ja, i nakon mene spomenuta Gospoda i braća svećenici, 
budemo spriječeni u upravljanju Biskupije, Vi ćete odmah 
prikazati ovaj Dekret Prečasnom Kaptolu Stolne crkve u Splitu te 
onda preuzeti upravu splitske i makarske biskupije kao Ordinarius 
Sede impedita. Nakon toga ćete odmah, ako to bude moguće, o 
tom obavijestiti sv. Stolicu.") 


Godine 1959. premješteni ste za župnika u splitsku katedralu. 
Posebno Vaše splitske propovijedi bile su rado slušane i prepričavane. 
Kako ste se pripremali za propovijedi? 


Kad sam bio u bogosloviji jedan moj profesor me je više 
puta nagovarao da se odlučim nastaviti studij u Rimu, a on da će 
sve urediti s Biskupom Bonefačićem. Nisam to nikako mogao 
prihvatiti jer je za mene ostvarenje svećeništva bilo bit župnik na 
selu. Nikada nisam ni pomislio da bih mogao živjeti u gradu. 

Ali pokojni don Mladen Alajbeg me je više puta nagovarao 
da dođem u katedralu u Split. Kad je pretrpio srčani udar, opet 
je to živo nastojao ostvariti. Pristao sam preko volje a on je sve 
uradio s biskupom Franom Franićem. 

Imao sam problema dok se nisam smjestio u dotrajalu župnu 
kuću uz katedralu. Najveći mi je problem, međutim, bio što sam 
bio nasljednik glasovitog propovjednika don Mladena Alajbega. On 
je ustvari bio prezadovoljan sa mnom. Bilo bi za očekivati da se 
u njem pojavi i neka doza invidiae clericalis ali ja sam osjećao da 
on cvjeta videći da sam dobro primljen i da se katedrala nije 
praznila nego sve više punila. U mojih 17 godina župnikovanja na 
selu nisam pisao cijele propovijedi. No kad sam došao u katedralu, 
pisao sam doslovno svaku ali ih nisam čitao.  Kupovao sam mnoge 
knjige i puno čitao, čitao, čitao, ali nikada propovjedničku 
literaturu. Ponavljao sam i gradivo iz bogoslovije. Jedan inteligen- 
tni svećenik rekao mi je nekoliko godina kasnije: "Kad si došao u 
Split, ja sam govorio: 'Bidan don Pave. Satrt će se da sačuva 

publiku u katedrali poslije don Mladena a svake će nedjelje gledati 
kako mu se katedrala prazni. I prevario sam se." 

Katedrala se zaista nije praznila i to mi je davalo snage da 
radim. Bog mi je dao jaki glas i ulogu branitelja istine. Tako sam 
deset godina propovijedao sa istoga oltara. 

Sjećajući se tih godina u katedrali, sada moram spomenuti 
i neke od svojih iskrenih prijatelja i pomagača. To je bio u prvom 
redu moj pretšasnik don Mladen Alajbeg, svećenik zaljubljen u 
svećeništvo a u don Mladena je bio zaljubljen cijeli Split. Posebno 
želim spomenuti dra Antu Kusića, filozofa i teologa i iskrenog 
prijatelja, dubokog i širokog znanja, izvanrednog sugovornika. U 
razgovorima s njim zadržavao sam se redovito na filozofskim i 
teološkim temama. On mi je vodio pjevački zbor a ja sam mu 
pomagao. I u tom zboru našao sam dobre prijatelje i pomagače. 
Velika hvala njima i dirigentu Kusiću. 

Život u gradu je drukčiji nego li sam zamišljao. Na selu 
župnik svake nedjelje vidi i zna tko mu nedostaje u crkvi i odmje- 
rava vjerski životprema onima koje ne vidi u crkvi. U gradu župnik 
mjeri vjerski život prema onima koje vidi pred sobom jer odsutne 


ne poznaje. Cini mu se da je dobro jer je crkva ispunjena i tu se 


vara. Naravno, pohađanje nedjeljne mise nije jedino i glavno 
mjerilo vjerskog života, ali jest njegov pokazatelj. Dakle, na selu 
su mjera oni odsutni a u gradu prisutni. Svećenici u Primorju znaju 
reći da je publika u gradskim crkvama "plutajuća riba koja pliva za 
svićaricom". U grad uvijek dolaze novi vjernici i oni, dok ih grad 
ne zahvati, napunjaju crkve a već njihova djeca prihvaćaju sve 
mane grada. 


Brojne Vaše propovijedi bile su posvećene kritici komunističke 
vlasti i ideologije. I sam sam, naime, često imao priliku slušati te 
Vaše kritike. Na čemu ste gradili to svoje uvjerenje i hrabrost? 


Kako sam bio principijelni protivnik komunizma - svjetske 
laži - često sam tu laž uzimao na nišan. Komunisti su imali u 
rukama sva sredstva utjecaja na ljude, posebno na mlade. Vjernici 
Su posvuda bili "disciplinirani". Komunizam je cijeli svijet kupao u 

krvi ali je, unatoč tomu, nalazio sljedbenike. A, eto, razorio se jer 
je predugo sve vukao pomoću laži, sile i praznih parola. U zatvor 
ipak nisam dospio ali su mi zadnjem u Splitu dali putnicu. 

Stalno sam bio prisluškivan. To mi je otkrio jedan profesor 
engleskog jezika. Kad smo se upoznali, rekao mi je da bi htio sa 
mnom nasamo razgovarati. Zamolio me je da uđem u njegov auto 
pa smo se otisnuli izvan grada. Tada mi je povjerio da je zadužen 
da me prisluškuje. Pitao sam ga na koji način to izvodi. Rekao mi 
je: "Ja Vam ne znam kako. Imam svoje satove prisluškivanja na tri 
utičnice: engleski konzul, Franić, Žanić. Ja to pratim, napišem, 
dobijem honorar jer mi je profesorska plaća mala." Potom mi je 
ispričao što sam samo dva dana prije toga razgovarao s dr. R. To 
me je uvjerilo da mi ne laže. Iza toga sam zvao jednog stručnjaka 
da mi pregleda telefon, ali nije našao ništa sumnjivo. 

U pripremanju pučkih misija 1962./63. bio:sam zadužen za 
propagandu i pripremanje potrebnih materijala. U vrijeme kad 
nisam bio kod kuće ušli su mi u stan i pokupili sve što je bilo 
pisanog materijala, bilo rukom bilo strojem, uglavnom propovijedi. 
Nakon nekog vremena počeli su me komunisti povremeno pozivati 
i pitati što sam mislio kad sam ovo ili ono rekao. Pomalo su mi 
vraćali to gradivo, ali najveći dio je ostao zaplijenjen. Rekoše da 
će im trebati. Zaplijenili su mi bili i nekoliko kolutova magneto- 
fonskih vrpci koje sam dobio natrag nakon mnogo muka. 


Šta Vam danas, nakon pedeset godina svećeništva, znači 
relacija: Solta - Rogotin - Split? 


Pedeset godina je dugo i veliko. Naravno, kad se iz mladih 
godina gleda u budućnost, onda to izgleda nešto strašno i 
nedostiživo,nepoznato. Pomišlja se da to "neće nikada proći". Kad 
se gleda s kraja tijeka tih pedeset godina, onda se ima dojam da je 
to sve prebrzo prošlo. Svakako je to tema za meditaciju. Vječnost, 
početak vremena, svršetak, misterij do misterija, a život je kao 
dah vjetra. 

Jedna od pouka prolaza kroz pedeset godina životajest da 
se lako vide učinjeni propusti. Bio sam dobar đak u gimnaziji i u 

bogosloviji ali ne mogu prežaliti što u školi nisam bolje koristio 
vrijeme. ; 

Usporedno s tim ide i pojam i osjećaj zrelosti. Kad sam kao 
mladi župniku svojoj 24. godini propovijedao, korio, sudio, mislio 
sam da sam dobro sudio i postupao. Nakon nekog vremena uvidio 
sam da sam ponekad ustvari branio sebe a ne Boga, da sam često 
griješio, a da sam sad sazreo. Poslije sam uvidio da je sazrievanje 
dugi proces i da se čovjek uči i popravlja sve do smrti, a najbolje 
to čini kad uviđa vlastite pogreške. U tom smislu gledam na 
relaciju Šolta - Rogotin - Split. Naravno, imam mnogo zapažanjao 
sebi i vjernicima te bi odgovor na ovo pitanje mogao ispisati jednu 
cijelu knjigu kritike i samokritike. 

Ispod stakla na svom pisaćem stolu imam stotinjak fotogra- 
fija počevši tamo od 1930. godine pa do danas. Gledam ih i 
sjećam se... Toliko toga! Pa brojim osobe: mrtav, mrtav, živ, mrtav, 
ubijen, nestao, mrtav itd. Na mjestu svakoga od njih mogao sam bit 
ja. 


III. BISKUPSKO IMENOVANJE I SLUŽBA 


U svoje vrijeme Vi ste bili spominjani kao kandidat za više 
biskupija. Kako ste doživjeli svoje imenovanje za biskupa baš u 


< Hercegovini? 


Prije nego je za šibenskog biskupa bio imenovan mons. 
Josip Arnerić, govorilo se da ću bit imenovan za tu biskupiju. Nije 
mi bilo drago. U to doba primio sam nekoliko pisama iz Šibenika 
u kojima su mi nepotpisani svećenici poručivali da ne žele opet - 
poslije dra Cira Banića - biskupa iz Splita. U isto vrijeme, jedne 
nedjelje ujutro, došao je u katedralu pokojni franjevački provin- 
cijal Grabić. Ja nisam bio u sakristiji, a on je pred svima rekao: 
"Javili su nam naši iz Rima da je don Pave imenovan za šibenskog 
biskupa. Ja sam iz te biskupije pa sam došao da mu čestitam." 
Odmah sam napisao pismo šibenskom kaptolu u kojemu sam ih 

molio, ako se o tome radi, da oni porade na tome da do toga ne 
dođe. 

Godine 1970. u ljetu govorilo se da ću ići za biskupa u 
Kotor. Kasnije sam doznao da jedan od onih koje je Sveta stolica 
pitala nije znao odgovorti na onih stotinjak pitanja pa je molio 
jednog fratra da mu pomogne. To je inače strogo zabranjeno ali, 
eto, taj je pitao. Onda mi je negdje o Novoj Godini 1971. nadbi- 
skup Franić javio da me pronuncij zove u Beograd. Iako je znao 
zbog čega sam bio pozvan, rekao mi je da će me Vatikan 
vjerojatno poslati u inspekciju nekom samostanu ili biskupiji. Na 
putu do Beograda koješta mi je padalo na pamet, ali ni na kraj 
pameti mi nije bilo da bi to moglo bit imenovanje za biskupa baš 
u Mostaru. Pronuncij mi je bez uvoda rekao da me je Sveti otac 
imenovao biskupom-koadjutorom u Mostaru. Odmah sam rekao da 
to ne bih mogao nikako primiti. Odgovorio mi je da za dva dana 
moram dati konačni odgovor. A onda je u duši počela borba: da 
ti je ponuđena neka biskupija, u kojoj nema ovakvog problema kao 
što je hercegovački slučaj, prihvatio bi... I tako sam prihvatio. 

Znao sam da će mi služba bit gorka, ali ni izdaleka ovoliko 
gorka i teška. 


Što mislite o prihvaćenosti biskupa u Hercegovini: sa strane 
vjernika i sa strane svećenika? 


Među najljepše uspomene svećeničkog života spada 
rasplakana župa kad joj župnik odlazi. Nešto slično sam doživio 
prvih dana i mjeseci u Hercegovini. Vozeći se svojim "fićom" po 
istočnom dijelu Hercegovine neke čobanice su prepoznavale da 
to prolazi novi biskup pa bi uz put klecale očekujući blagoslov. Ja 
sam u duši "čuo": "Blagoslovljen koji dolazi u ime Gospodnje!" 

U ono vrijeme, negdje 1971., modernizam i kontestacija bili 
su u modi. Tadašnji glavni urednik Glasa koncila (Pavlinić) rekao 
je o mom dolasku u Mostar: "Kad bi Žanić želio ostati pošten, on 
bi sazvao svećenstvo i predložio da se tajnim glasovanjem izjasne 
primaju li ga za biskupa ili ne." Tih dana zamoljen sam za razgovor 
za jedan "papreni" župni list. Jedno od pitanja bilo je i to što 

mislim o zamisli da svaka župa traži župnika prema svome sudu. 
Rekao sam da bi to bio bezdušan postupak jer bi se sigurno 
dogodilo nekom svećeniku u zrelijoj dobi, koji je cijeli život 
posvetio Bogu i dušama, da mu se na glavu popne neki mlađarac, 
demagog, šarmer itd. Ne mislim reći da nema mladih daleko 
sposobnijih od staraca, ali posebno u doba pomanjkanja svećenika 
ne bi se smjelo olako odbacivati i ponižavati starije. 


Vi veliku pažnju posvećujete svećenicima: čim ste postali 
ordinarij, sagradili ste svećenički dom u Potocima. Primjećeno je 
također da vrlo rado pozivate sve svećenike na objed za svoj stol. Sta 
Vas potiče na to? 


Moja briga su svi svećenici, i mlađi i stariji, pa među ostalim 
mladima treba pokazati ljubav i time da ih se zadržina ručku ili 
na večeri ili da inače budu ljubazno primani. Stariji kojima je, 
posebno i proteklim desetljećima, životni problem bila sigurnost, 
treba da znaju da ih, kad se budu morali povući u mirovinu, čeka 
smještaj, prehrana, krov nad glavom i sve što je potrebno za život. 
Braća redovnici su mirniji što se toga tiče: imaju svoje samostane 
i braću koja se moraju brinuti za svoje starce i bolesne. Dijecezan- 
ski svećenici ne uplaćuju mirovinsko osiguranje pa im je briga 
braće svećenika i biskupa to potrebnija. Zato sam, čim sam 
mogao, počeo graditi svećenički dom i tražio mogućnosti za 
njegovo uzdržavanje. Danas s ponosom se može reći da dom 
postoji, da dobro ispunjava očekivanja svećenika. A ako Bog da, 
tako će bit i u budućnosti. 


Kroz svih posljednjih dvadeset godina sudjelovali ste na 
zasjedanjima Biskupske konferencije Jugoslavije. Sta je, po Vašem 
mišljenju, za pohvaliti a šta za mijenjati u radu toga tijela? 


Mislim da sam dosta žrtvovao da ne izostajem sa zasjedanja 
Biskupske konferencije, iako je putovanje od Mostara do Zagreba 
podosta naporno. Nadbiskupa Čulu sam redovito vozio autom a 
nikada nismo imali nikakav udes. Poslije prestanka Nadbiskupovog 

sudjelovnja u radu Biskupske konferencije, tj. od 1980., putovao 
sam vlakom. Tko činim i danas. 

Što je za pohvaliti a što za mijenjati, nije lako odgovoriti a 
da ne budem krivo shvaćen. Kako se u cijeloj Crkvi osjećala, a i 
danas se osjeća izvjesna podijeljenost, tako je i Biskupska konfe- 
rencija podijeljena, osobito u nekim okolnostima i pred nekim 
problemima. Zaobilažene su ponekad velike teme i veliki problemi 
a pridavana važnostbeznačajnostima. Biskupi su ponekad stavljani 
pred fait accompli. Dobro je poznata podijeljenost Konferenicje s 
ozbirom na Teološko društvo Kršćnaske sadašnjosti. Bilo je 
velikih rasprava i glasovanja a TDKS je odnosio "pobjede" unatoč 
tome što se zna da je iza TDKS-a stajala komunistička država, 
svećeničko staleško udruženje itd. Poznat je stav i Svete stolice 
kao i njezina odluka da članovi TDKS-a ne mogu bit dekani na 
Teološkom fakultetu, da profesori članovi TDKS-a ne mogu 
napredovati u karijeri na istom fakultetu, te da isti ne mogu bit 
imenovani biskupima. Mislim da je tim mjerama Sveta stolica jasno 
pokazala svoj sud o TDKS-u. 

Smatram da će svatko objektivan priznati osobnu sposob- 
nost mnogih članova TDKS-a. Unatoč tomu, više puta sam se 
zalagao da Biskupska konferenicja u svoje ruke uzme izdavanje 
katekizama i liturgijskih knjiga. Tako se to radi u mnogim zemlja- 
ma na Zapadu te tamošnje biskupske konferencije time pokrivaju 
svoje troškove a mi ovdje iz sredstava siromašnih biskupija 
plaćamo troškove Biskupske konferencije a to nisu male svote. 
Bivalo je još i drugih prijedloga ali to nije za javnost. 


Kroz mnogo godina Vi ste bili predsjednik Vijeća za obitelj 
Biskupske konferencije Jugoslavije. U kakvom je stanju hrvatska 
katolička obitelj? 


Hrvatska katciička obitelj je u žalosnom stanju. To je 
posljedica, jednim dijelom i bezbožnog stava države prema braku. 
Kad je država proglasila brak razrješivim uz banalne razloge, a 
isto tako i slobodu pobačaja, mnogi su shvatili da rastava braka 
nije grijeh, a tako ni pobačaj. U državnim bezbožnim rukama bilo 

je i stvaranje javnog mnijenja, pritisci i zastrašivanja na one koji su 
se htjeli vjenčati u crkvi, djecu krstiti i slati ih na vjeronauk. Vjera 
je pod pritiskom ateizma u mnogim dušama slabila, a svetost braka 
posebno, tako da danas imamo hrvatsku katoličku obitelj u 
zalosnom stanju. Grijehom se ulazi u probleme braka. Čak i u 
tradicionalnim sredinama predbračni odnosi mladežismatraju se 
za nešto normalno. Zabave kroz grijeh, bestidne pjesme, moda, 
putovanja daleko od starijih prigode su kad se lako gazi u grijeh. 
U braku se nastavlja s istom savješću i ide u bračne svađe i 
nevjere. Umjesto da se njeguje obiteljska molitva, bježi se od 
poroda i žrtve.Rastave brakova u nekim gradskim sredinama penju 
se i do 40% a u religioznijim krajevima se zadržavaju na 5-10%. 
Broj pobačaja je stravičan. Vijeće za obitelj Biskupske konferen- 
cije i Obiteljski centar iz Slavonskog Broda tiskali su mnogo 
korisnog materijala. Ja sam skupljao materijalna sredstva. Time su 
vjerojatno mnogi životi spašeni ali su, unatoč tomu, statistike iz 
bolnica, u kojima se vrše pobačaji, strašni. Priraštaj je od 1960. 
godine pao za cijelih 10 promila na 1000 stanovnika tako da smo 
sada na ništici, tj. koliko porođaja, toliko umrlih. Vrlo često o 
tome propovijedam, posebno na krizmama, a na tu nakanu i molim 
jer nas samo Bog može spasiti. 


Svojih dvadeset dosadašnjih biskupskih godina Vi ste proveli 
na relaciji Mostar - Zagreb - Rim. Sta Vam znače ta tri imena? 


Biskupska konferencija se sastaje obično dva puta godišnje. 
Život donosi probleme i- pitanja živog organizma svete Crkve. 
Nastojao sam uvijek ići na zasjedanja u Zagreb. Na put u Rim me 
tjerao neriješeni problem župau Hercegovini. Taj problem je, bez 
obzira tko je kriv što se tako dugo ne rješava, rana i sramota 
Crkve u Hercegovini. U prepisci s jednim uglednim članom 
Hercegovačke franjevačke provincije napisao sam da bez obzira 
na to tko ima ili nema pravo, svećenik i a fortiori redovnik sa 
zavjetima ne bi smio jasnim neposluhom pružiti otpor Papi. Ja se, 
naprotiv, ne bih usudio to napraviti ni kad bi bilo jasno da nisam 
kriv. Kad bi mi Papa naredio da podnesem ostavku i odem u 

mirovinu, jer je obaviješten da sam toliko skrivio, i kad bi mi svi 
svećenici poručili da ne odstupam jer su oni uza me, možda bih 
Papi mogao odgovoriti da je krivo obaviješten jer da ništa od 
optužbi nije istina. A ako bi Papa, unatoč tomu, ostao pri svojoj 
odluci, ne bi me trebao dva puta moliti. Povukao bih se radi mira 
u Crkvi i negdje radio za Kraljevstvo Božjekao obični umirovlje- 
nik. Ovo što se događa u Hercegovini, velika je bol i sramota. 
Mnogi dobri vjernici su ožalošćeni gledajući što se događa u 
njihovoj Crkvi. Ima dosta vjernika koji se vesele kad nas vide 
zajedno za oltarom ali, nažalost, ima dosta i onih koji "psuju" sve 
one koji se samo približe biskupu. Od svega je ipak najteže kad 
neki svećenici potpuno izgube osjećaj crkvenosti svoga poslanja te 
u euharistijskoj molitvi ne spominju ni imena biskupova. 


Nerijetko se čuje da biskupi vrhbosanske metropolije nedo- 
voljno surađuju. Slažete li se s ovom opaskom? 


Ne! Ne slažem se, jer mi dobro surađujemo. 

Dogodi se lako da u nemirnoj atmosferi netko smisli neku 
neistinu, koja potom dugo živi u puku. Tako se nekoliko puta u 
Hercegovini, još za životanadbiskupa Petra Čule, pojavila neistina 
da Hercegovina ima dva biskupa koji među sobom niti ne razgova- 
raju. A istina je da nam kroz 15 godina našeg zajedničkog života 
ni jedan dan nije prošao a da nismo bili u miru i zajedništvu i za 
oltarom i za stolom. 


Jedna od vrlo zanimljivih crkvenih tema su imenovanja novih 
biskupa. Kakvu ulogu u svemu tomu imate vi pojedini biskupi i same 
pokrajinske Crkve? 


Barem svake treće godine biskupi metropolije se sastaju da 
glasuju o kandidatima za biskupe. Poslije uvodnih razgovora 
pristupa se glasovanju. Obično o svakom kandidatu najviše 
podataka dadne njegov vlastiti biskup, a ostali biskupi samo 
djelomično. Rezultati glasovanja šalju se pronunciju. Kad bude , 
označena osoba koju treba "istražiti" pronuncij tražiod biskupa da( 

mu označi osobe i njihove adrese kojima on može poslati kvestio- 
narij. To je sve, kao što je naznačeno već na omotnici, vezano sub 
secreto pontificio. Kvestionarij ima petnaestak pitanja a svako 
pitanje opet po desetak potpitanja. Na sva pitanja treba odgovoriti 
latinski ili na jednom od velikih jezika. Ne smije se nikoga pitati 
za podatke o dotičnoj osobi a sve, i dobivena pitanja i napisane 
odgovore, mora se poslati natrag pronunciju. Sveti otac iz tih 
odgovora izabire biskupa kojeg onda pronuncij poziva u Beograd 
da se izjasni prihvaća li ili ne prihvaća izbor. Odmah tu bude 
dogovoreno i kad će u Rimu bit objavljeno imenovanje. 


U posljednjih desetak godina na našim stranama obilježeno 
je više crkvenih obljetnica i slava s masovnim prisustvom vjernika: 
stota obljetnica ponovne uspostave redovite crkvene uprave u Bosni 
i Hercegovini, tisuću godina Trebinjske biskupije, Siroki Brijeg, 
Hrasno, Duvno... Vi ste redovito podržavali sva ta slavlja. Kakvo 
značenje ste im pridavali? 


Svećenici u tim proslavama, među ostalim, vide i mnogo 
posla, studija, organiziranja itd. Ali vjernici vole te proslave i 
doživljavaju ih kao iskaz i potvrdu vjere. Takve proslave su 
potrebne i korisne svima. Uz same proslave priređuju se i studijski 
dani koji okupljaju stručnjake a njihovi radovi ostaju kao bogati 
izvor saznanja i dobrog štiva. Tako smo dobili solidna izdanja 
Tisuću godina Trebinjske biskupije, Katolička crkva u Bosni i 
Hercegovini u XIX i XX stoljeću i najnovije Za kaljevstvo Božje. 
Život i djelo nadbiskupa dra Petra Čule. Takvim proslavama, 
studijskim danima i izdanjima ja pridajem veliku važnost. Kad u 
budućnosti nekome budu potrebni bilo kakvi podaci o tim obra- 
đenim temama, lako će ih pronaći u spomenutim izdanjima. 

U našoj domovinskoj Crkvi čuju se uglavnom samo lijepa 
mišljenja o biskupijskom svećenstvu iz Hercegovine. Slažete li se s tim 
procjenama? 


Ne želeći ponižavatini jedan drugi prezbiterij, mislim da je 
sud o hercegovačkim svjetovnim svećenicima prilično pozitivan. 
Oni su ponikli iz dobroga religioznoga hercegovačkog puka te su 


taj temelj ponijeli u sjemenište, u bogosloviju i u svećenički život | 


< kojeg su provodili u opet dobrano kršćanskoj sredini. Ta sredina 
ima i svoje negativne crte koje se ogledaju ponajviše u iskazivanju 
tradicionalnog i naivnog kršćanstva uz koje, naravno, živi i ono 
osviješćeno, doživljeno i osobno. 

U vrijeme velike kontestacije i lažnog traženja svećeničkog 
identiteta imao je ovaj prezbiterij 4 žrtve. Mnoge tadašnje sveće- 
ničke žrtvebile su zavedene. Naime, današnji svećenički identitet 
jednak je svećeničkom identitetu iz apostolskih vremena a u 
pojedinim povijesnim trenucima pojavljivali su se i rješavali 
problemi snalaženja svećenika i redovnika. Meni je bilo drago da 
se biskupijsko svećenstvo u komunističkom režimu othrvalo 
pritiscima pred kojima su drugi, nažalost, poklekli. 


Dugo ste zajedno živjeli i usko surađivali s pokojnim nadbis- 
kupom Petrom Culom i mons. Markom Perićem. Kako pamtite ovu 
dvojicu svećenika i biskupa? 


Biskupa dra Petra Čulu i mons. Marka Perića nosim u vrlo 
lijepoj uspomeni. Kad sam još kao neposvećeni biskup prvi put 
došao u Mostar i zazvonio na vratima Biskupskog ordinarijata, bio 
sam uzbuđen pred prvim susretima. Don Marko mi je otvorio vrata 
i iskreno svećeničko srce. A čuo sam da je baš on bio kandidat 
biskupa dra Čule. Susret je bio više nego srdačan: dočekao me 
je kao biskupa, kao brata i kao prijatelja. Kasnije sam nastojao da 
ga bolje upoznam i da osjetim iskrenost tog iznenađujućeg susreta. 
Vrijeme je samo potvrdilo prve dojmove, potvrdilo i obogatilo. 
Don Marko je u mojim očima bio idealni kandidat za biskupa. Bio 
je razborit i zreo te je samostalno reagirao kad je bilo potrebno 

bez obzira je li se radilo o Svetoj stolici, o biskupskoj konferenciji 


ili o nekoj osobi. U tome je uvijek sačuvao primjernu finoću. 
Nažalost, kao biskup već je iz Mostara ponio bolest koja mu nije 
dopustila da se dokaže. Mi u kući smo to slutili ali nismo htjeli u 
to vjerovati. 

Nadbiskup dr. Petar Čule bio je biskup "knez" - auštrijako. 
Poznata je njegova inteligencija, sve škole završio je s najboljim 
ocjenama. Kao biskup imao je pred sobom, među ostalim, dva 
zadatka: 1. povećanje broja svjetovnih svećenika uz ostvarenje 
odluka Svete stolice o župama i 2. izgradnja nove katedrale. 
Biskup Čule je u svojoj biskupskoj dobi i službi imao nekoliko 
markantnih odluka koje daju određenu sliku njegovog svećeničkog 
i biskupskog lika. Bio je do maksimuma vjeran Crkvi i hrvatskom 
narodu. To se moglo najbolje vidjeti na sudskom procesu kad je 
Čule bio osuđen i zatvoren. Za vrijeme istrage nudili su mu da 
dopusti staleško udruženje svećenika "Dobri Pastir", pa da će 
odmah bit pušten na slobodu ali Čule se nije dao prodati. Izreče- 
na kazna od 11 godina robije nije ga pokolebala. Komunisti su 
godinama ponavljali ponudu slobode uvjetujući to priznanjem 
komunističkog svećeničkog udruženja, ali Biskup se nije dao 
slomiti. A robija je bila teška. Studen, glad, ponižavanja, bolesti... 
Sve je hrabro podnosio. Godinama nakon zatvora poručivao je 
svojim mučiteljima da se susretnu s njim jer im je oprostio. Mnogi 
su dolazili i mirili se s Biskupom, a on bi uz šalu prepričavao te 
prošle događaje. 

Još teže trenutke biskup Čule je proživljavao s dijelom 
svojih vjernika kad je morao preuzeti neke župe. Mnogo puta je 
ponovio da mu je u komunističkom zatvorio bilo lakše nego u 
vlastitoj biskupiji. Nije se borio za sebe. Živio je i hranio se vrlo 
skromno. Svaki novčić: je štedio za katedralu. 

O njegovim žrtvama ispisani su debeli svesci, a povijest će 
ga pamtiti kao "mučenika" za vjeru. Sveta stolica ga je, kad je 


napuštao upravu biskupije, imenovala nadbiskupom. Pred poviješ- 


ću to mu je bila velika zadovoljština. 

Na koji način bi, po Vašem mišljenju, trebalo rješavati odnose 
biskupa i redovnika uopće? 


Jedini pravi način koji bi bio lijek za sve sporove morala 
bi bit ljubav i posluh Crkvi i hijerarhiji. Redovnici su izabrali tzv. 
savršeniji put duhovnog životai obvezali se na tri zavjeta. Oni su 
kao zajednica jaki, sposobni za velike pothvate, dobrano im u tom 
pomaže i tzv. izuzetost, ali ako je netko zlorabi, trebalo bi mu je 
oduzeti. Jer kad bi postojala mogućnost da sami sebi naškode, 
onda bi bolje pazili da budu dobri biskupovi suradnici. Ne bi se 
smjelo događati da neki spor traje 20 ili još više godina na veliku 
sablazan puka. Kad su stvari ispitane i jasne, trebalo bi da papa 
presudi a da stranke u posluhu takvu odluku prihvate. 


Kako biste odgovorili, ako bi Vam netko to isto pitanje 
postavio misleći konkretno na Hercegovinu? 


Moja pokojna majka poslala je jednog sina - mene - u 
biskupijsko sjemenište a drugog u franjevačko gdje je već bio naš 
rođak o. Ivo Peran. Moj brat je napustio sjemenište u drugom 
razredu. Da je majka mene poslala franjevcima, ja bih danas vrlo 
vjerojatno bio franjevac te bih nešto drukčije gledao na ovakve 
sporove kao što je hercegovački problem. Međutim, mislim da bi 
i franjevci i svjetovni svećenici morali bit spremni na posluh 
vrhovnom poglavaru Crkve. Za vrijeme naših beskrajnih razgovara 
u Hercegovini, kad bismo i jedni i drugi iznijeli sve što se moglo 
iznijeti a rješenja nije bilo na vidiku, biskupijska strana je predla- 
gala više puta da stvar dadnemo Svetom Ocu da on sam presudi 
a da mi budemo spremni prihvatiti štogod on odlučio. Mi smo 
izjavljivali da unaprijed prihvaćamo svaki papin pravorijek. 
Franjevačka strana bi odgovarala da njima to ne treba. I tako to, 
nažalost, traje do danas. 

Hercegovačka Crkva je dala mnogo ženskih redovničkih 
zvanja, a u Hercegoivni je prisutno vrlo malo ženskih redovničkih 
zajednica. Kako je to moguće? 


Franjevci u župamakoje vode imaju oko 80% od ukupnog 
broja vjernika u Hercegovini. U tim župamas njima obično rade 
sestre franjevke pa je to jedan od glavnih razloga zašto se najveći 
broj ženskih duhovnih zvanja upućuje upravo u tu zajednicu. 


U Hercegovini postoje dva teška crkvena problema. Prvi je 
takozvani "hercegovački slučaj". Ne mogu a da Vas ne upitam šta o 
svemu tomu mislite danas, nakon dvadeset godina boravka u 
Hercegovini kao direktni sudionik svih tih događaja? 


Mislim da je "hercegovačko pitanje" teška rana i sramota 
za Crkvu, posebno za Crkvu u Hercegovini. Još je pokojni don 
Marko Perić o tome uvezao desetak svezaka dokumenata, a svaki 
svezak izgleda kao teza za doktorat. Otada pa do danas bi se 
moglo uvezati još 3-4 takva sveska. Nekoliko temeljnih činjenica 
daje smjer tom problemu koji nije moguće zanijekati ni izmijeniti. 
Već su biskupi fra Rafo Barišić i fra Anđeo Kraljević tražili 
dopuštenje od Svete stolice da mogu uvesti svjetovni kler jer da je 
u Bosni i Hercegoivni biskup tantummodo quartum animal dicens 
Amen (= četvrta životinja koja govori Amen). Nakon više 
intervenata i tužbi biskupa franjevaca, Sveta stolica je 1881. godine 
odlučila uvesti svjetovni kler i redovitu crkvenu upravu u Bosni i 
Hercegovini te je za svjetovni kler odredila jedan broj župa. 
Franjevcima je zanijekala pravo oporbe, ali je u Hercegovini 
biskupijski kler već od sjemeništa imao težak put. Tek kad je 
1942. imenovan prvi biskup nefranjevac - dr. Petar Čule - povećan 
je broj sjemeništaraca i svećenika. Taj rast privremeno je zaustavio 
biskupov boravak u zatvoru. Sad ima oko 100 biskupijskih sveće- 
nika inkardiniranih u naše biskupije ali, jer franjevci ne prepuštaju 
župe,čak 30% ih je izvan biskupije: u Njemačkoj, Africi, Rimu, 
SAD-u i drugdje. 

Poslije neuspjelih pregovora između Ordinarijata i Provinci- 
jalata, 1975. je izdan dekret Romanis Pontificibus koji je išao na 
ruku franjevcima jer im je prepuštena polovina župa od onih koje 
bi morali predati dijecezanskom kleru. No oni nisu bili zadovoljni 
i odbacili su taj papinski dekret. Uvijek su se skrivali iza naroda u 
Hercegovini koji da hoće samo franjevce za župnike, a i slijepcima 
je jasno da su i u župama koje opslužuju petrovci svi vjernici 
Hercegovci i da su sa svojim svećenicima sasvim zadovoljni. 
Smatram da je ovo nagovaranje puka da ne primi petrovce teški 
grijeh protiv istine i mira u Crkvi. Kad bi to franjevci htjeli, mir bi 
se u Hercegovini mogao uspostaviti kroz kratko vrijeme. Žalosno 
je da ovo traje 25 godina i da se tome ne vidi «kraja. 


Druga problematika iz prethodnog pitanja odnosi se na 
Međugorje. Vaš negativni stav o nadnaravnosti tih događaja je 
poznat. Ima li, međutim, nešto što već niste rekli a ovdje želite 
dodati? . 


Mislim da sam već dosta rekao o Međugorju. Neki branitelji 
"istine" rekli su i napisali mnogo više od mene. U zadnje vrijeme 
posebno je važna knjiga Međugorje en toute veritć koju je napisao 
Frčre Michel de la Sainte Trinit€ na preko 500 stranica. Već je 
ranije hercegovački franjevac fra Ivo Sivrić, rodom iz Međugorja, 
napisao knjigu La face cachće de Međugorje. Nažalost, to nije ni 
stoti dio onoga što su napisali branitelji Međugorja. Kritičari su 
slabo prodali svoja djela a branitelji su se obogatili jer svijet voli 
uzimati ono što mu godi. A organizirana propaganda, služeći se 
grubim neistinama, obara svaku kritiku i tvrdnju protiv Međugorja. 

Od svih dokaza najjači je sud naših biskupa. Nakon 
trogodišnjeg rada prve i trogodišnjeg rada druge komisije i nakon 
mjesec i pol dana studija svakog biskupa, a napose nakon rasprave 
svih biskupa na posebnom zasjedanju, tajnim glasovanjem od 20 
prisutnih, uz jednog uzdržanog, svi su potvrdili da u "ukazanjima 
i Gospinim porukama", prema dosadašnjim istraživanjima, nema 
ništa nadnaravnoga. To znači da su branitelji Međugorja i "vidioci" 
deset godina pričali neistine usprkos biskupovih opomena i poziva 

da ne idu ispred suda Crkve jer ako sud Crkve bude pozitivan, 
biskup i svi drugi lako će poći u Međugorje i prihvatiti čudo 
ukazanja i Gospine poruke. Ali ako sud Crkve bude negativan, što 
će oni reći svijetu? 

Oni će vjerojatno i ubuduće nastaviti s neposluhom kako su 
i do sada radili. Neposluh i neistina bila su im i do sada dva glavna 
pomagala, a pobožni i naivni su im vjerovali. U katoličkim 
zemljama, kao što je Italija, Španjolska, Francuska itd. svake 
godine deseci mjesta postaju protagonisti nekakvih ukazanja. Ako 
iza tih navodnih ukazanja stoji neka zajednica, obično redovnič- 
ka, takva se ukazanja za neko vrijeme afirmiraju, inače brzo 
nestanu. 

Fenomen Međugorja bit će još dugo tema teologa, sociologa 
i drugih stručnjaka. To što će se Međugorje još dugo održati na 
površini bit će posljedica vješte propagande i koristi koju Među- 
gorje donosi. Raširenu laž jako je teško zaustaviti. Ako je prva 
poslana u svijet, laž je uvijek u prednosti pred istinom a brojni 
fanatici uopće ne ulaze u pitanje istine. 


Jeste li zadovoljni suradnjom hrvatskih teologa i hrvatskih 
biskupa? 


Nisam zadovoljan suradnjom jednog dijela hrvatskih teologa 
a to se posebno odnosi na članove TDKS-a. To društvo je bilo 
suradnik nečega naiopskurnijega što se pojavilo u povijesti, a to 
je marksizam. U njihovom programu pri osnivanju Društva bilo je 
napisano da osnivaju to društvo da bi mogli bolje nego li do tada 
vršiti svoje poslove. Dakle, najveći neprijatelj religije - marksizam - 
trebao im je pomoći, više nego li crkvene strukture dotada, da 
bolje služe Bogu u Crkvi. Bilo je to pravo pomračenje uma 1 
razuma. Izišli su u javnost s nekoliko skandaloznih programatskih 
članaka, čiji su autori bili baš vođe Društva. Komunisti su se 
hvalili tim priznanjima njihovu režimu koja su dolazila od poklo- 
nika i simpatizera Društva među kojima su u prvom redu bili 
članovi svećeničkih staleških udruženja. Teolozi članovi ovog 

Društva bili su uvijek pod prismotrom nekih biskupa pa nisu mogli 
ni smjeli ići predaleko. Bogu hvala da je bilo tako. 


Vi ste jedan od rijetkih crkvenih dostojanstvenika koji 
iskazujete bezrezervno povjerenje i svojim mladim suradnicima. Kako 
to? 


Mislim da je mladim svećenicima mnogo stalo do toga da 
osjete da su prihvaćeni. A ne žurim da to priznanje izrazim 
bezrezervno. Kad čujem da su svećenici i vjernici zadovoljni s 
mladim svećenikom, padne mi "kamen sa srca". Ako je informacija 
drukčija, onda moram razgovarati s njim a to je uvijek bolno i 
neugodno. Kad se pojavi neki problem, onda taj svećenik zauzme 
privilegirano mjesto u mojim molitvama. Ono što me, međutim, 
posebno zabrinjava je nastavak nediscipliniranog dnevnog reda na 
koji su se ovi mladi svećenici naučili u bogoslovijama: ujutro 
kasno ustajanje a navečer kasno dolaženje kući. Nemaju osjećaj 
da svećenik ne smije ujutro spavati dok cijeli svijet već radi. 

Kad se isprave ovi nedostaci, stiče se veće povjerenje. 
promjena u njima nastaje posebno imenovanjem za župnikeili na 
neku drugu samostalnu službu. 


Prije nekoliko godina u Mostaru ste osnovali Teološki institut 
za izobrazbu laika. Kako bi, po Vašem mišljenju, trebalo upošljavati 
laike u Crkvi. Kanite li u svojim biskupijama nešto učiniti na tom 
planu? 


Osnutak Teološkog instituta je tek početak mogućnosti 
angažiranjalaika u aktivni život Crkve. Poslije pola vijeka komunis- 
tičke diktature nije moguće praviti velike zahvate koje za sada 
možemo samo planirati. Kad se čuje da u nekim biskupijama na 
Zapadu ima i po nekoliko stotina zaposlenih laika, tek tada se 
uviđa koliko smo mi u zaostatku. Potrebno je, međutim, najprije 
odgojiti školovane laike pa ih tek onda uvoditi u administraciju, 
liturgiju, evanđelizaciju, apostolat obitelji, mladeži, djece, domove 
za potrebne i nemoćne, crkvenu glazbu itd. Ja sam pri kraju svoje 

biskupske službe ali, ako nešto započnem, nadam se da će moji 
nasljednici to nastaviti. ' 

U svom radu od početka sam imao nakanu osnovati 
biskupijski list. Tako se rodila Crkva na Kamenu. Vremenom se je 
ona dokazala, pa iako znamo za njezin ograničeni domet koji joj 
je nametnut okolnostima, ohrabruju nas čitatelji a i broj suradnika 
raste. Hoću reći da i u katoličkom novinstvu vidim mogućnosti 
angažiranja laika. 


I na kraju, koje bi trenutno bile najhitnije zadaće Katoličke 
crkve među Hrvatima, i posebice u Hercegovini? 


Ovo pitanje je preširoko, ima puno tema i odgovora i teško 
ih je samo površno dotaknuti. Mi danas bolje vidimo otrov kojeg 
je posijao ideološki ateizam kroz posljednjih 45 godina, posebno 
posredstvom školskog sustava, fakulteta, kulturnog života, vlasti, 
tiska, televizije itd. U mnogim mladim dušama uzdrmani su temelji 
vjere, temelji kršćanskog morala, smisao života, vjera u Božju 
dobrotu i nagradu. Smisao života postalo im je uživanje. Mnogi ne 
vjeruju u grijeh ni u kaznu za grijeh. Često ne vide smisla ni u 
obiteljskom moralu sa svojim žrtvama itd. Stoga je neophodna 
ponovna evanđelizacija svih slojeva društva putem katoličkog 
tiska, predavanja, pučkih misija, a za najmlađe posredstvom 
vjeronauka; sve uporno i ustrajno. 

ZLATNA MISA 











POZDRAVNO PISMO PAPE IVANA PAVLA II. 


Venerabili Fratri 
PAULO ŽANIĆ 
Episcopo 
Mandetriensi-Dumnensi 


Omnibus sane patet principem omnium munerum, quibus 
divinitus laetificamur, sacrum presbyteratus ordinem censendum 
esse, cuius vi qui "... antea unus e multitudine ac plebe erat, 
repente redditur praeceptor, praeses, doctor pietatis, mysteriorum 
latentium praesul" (S. Greg. Nyss., Oratio in diem luminum: Migne, 
PG 46, 581). 

Hac de causa laetanti animo tibi, Venerabilis Frater, 
faustam ominamur quinquagesimam anniversariam memoriam 
sacerdotii tui, tibique gratulamur tam diuturnam sacerdotalis officii 
perfunctionem. 

Novimus profecto quanta cum sedulitate alacritateque 
sacrum ministerium exsecutus sis in longo vitae tuae_ itinere, 
Prius ut parohus, deinde ut episcopalis Delegatus pro religiosis 
mulieribus, tandem ut Rector Seminarii Minoris. Optima doctrina 
theologica instructus, in Apostolicam Sedem obsequentissimus, 
navam adhibuisti operam praesertim ut pietatem in Ss.mam Eucha- 
ristiam longe lateque propagares, cuius cultu - hoc intimo animo 
tenebas - cordium et mentium unitas servatur. Episcopus coadiutor 
Constitutus anno MCMLXX, decem per annos vires tuas impendisti 


in bonum  spirituale  christifidelium  dioecesis  Man- 
detriensis-dumnensis, quos indefatigata caritate atque animoso 
studio prosecutus es. Cum vero, anno MCMLXXX sollerti regimini 
tuo dioecesis est concredita, iam gregis illius fideles te noverant 
patrem suum rerumque divinarum magistrum. 

Ut cognovimus, rerum angustiae atque  difficultates 
pastoralis ministerii tui sarcinam acerbiorem effecerunt, at 
numquam defecit inconcussa fides tua, immo admodum creverunt 
caritas tua in omnes, pietas egregia, diligentia tua in seligendis 
instituendisque iuvenibus in sortem Domini vocatis. 

Qua re, Venerabilis Frater, macte animo. Feliciter_sane 
eveniet ut die secundo insequentis mensis Iunii, dum sollemniter 
festum ages Virginis Mariae, Matris Ecclesiae atque cathedralis 
Mandetriensis titularis, tibi una cum aureo iubilaeo sacerdotii tui 
etiam vicesima anniversaria memoria nominationis episcopalis tuae 
commemoretur. Quae celebrationes ut secunde atque ex sententia 
eveniant, superni luminis affluentiam tibi enixe imploramus, atque 
cumulata precamur adiumenta et munera caelestia: quibus 
suffultus, laborem insumas in paternam curam tui gregis, quem 
aliquando Dominus tibi concredidit pascendum ac sedulo custo- 
diendum. 

Fraternam  demum  salutationem = Nostram = accipe, 
benevolentiae Nostrae indicium atque dilectionis argumentum, una 
cum Benedictione Apostolica, qua corporis animique firmitatem 
tibi optamus, quamque te communicare volumus cum clero 
populoque tuo cuncto. 

Ex Aedibus Vaticanis, die XXI mensis Maii, anno 
MCMXCI, Pontificatus Nostri tertio decimo. 

> Joannes Paulus PP II. 

Časnom Bratu 
PAVLU ŽANIĆU 
Biskupu 
Mostarsko-Duvanjskom 


Sigurno je svima očito da među svim darovima, kojima se 
po Božjojvolji rađdujemo, glavnim treba smatrati sveti red prezbite- 
rata, čijom snagom onaj koji "... bijaše prije jedan u mnoštvu i 
puku, najednom postaje učiteljem, predstojnikom, poučavateljem 
pobožnostii predsjedateljem skrivenih otajstava" (Sv. Grgur Niški, 
Oratio in diem luminum: Migne, PG 46, 581). 

S tog razloga radosna Ti srca želimo, časni brate, sretan 
pedeseti obljetnički spomen Tvoga svećeništva i čestitamo Ti na 
tako dugu vršenju svećeničke službe. 

Znamo doista s kolikom si pomnjom i poletom obavljao 
svetu službuna dugoj stazi svoga života, najprije kao župnik, zatim 
kao biskupski delegat za redovnice i konačno kao rektor maloga 
sjemeništa. Upućen u izvrsnu teološku nauku, veoma odan 
Apostolskoj stolici, marno si nastojao posvuda širiti osobito pobož- 
nost prema presvetoj Euharistiji, čijim se štovanjem - to si držao 
svom dušom svojom - čuva jedinstvo srdaca i umova. Postavši 
biskupom koadjutorom godine 1970., deset si godina ulagao svoje 
sile na duhovno dobro Kristovih vjernika u biskupiji mostar- 
sko-duvanjskoj, koje si pratio neumornom ljubavlju i hrabrom 
revnošću. A kad je Tvojoj brižljivojupravi povjerena biskupija, već 
su Te vjernici one pastve poznavali kao svoga oca i učitelja 
božanskih istina. 

Kao što Nam je poznato, nevolje i poteškoće Tvoje 
pastirske službe učinile su teret još gorčim, ali nikada Ti nije 
uzmanjkalo neustrašive vjere; dapače, sasvim su porasle tvoja 

ljubav prema svima, izvrsna pobožnost i Tvoja marljivost u 
izboru i odgoju mladića pozvanih u službu Gospodnju. 

Stoga, časni brate, samo hrabro naprijed! Sretno će se 2. 
dana slijedećega mjeseca lipnja, dok budeš slavio blagdan Djevice 
Marije, Majke Crkve i Zaštitnice mostarske katedrale, zajedno sa 
zlatnim jubilejem Tvoga svećeništva održati također proslava 
dvadesete obljetnice Tvoga biskupskog imenovanja. 

A da ta slavlja proteku poželjno i sretno, žarko na Te 
zazivamo izobilje višnjega svjetla i molimo povećanu nebesku 
pomoć i darove: njima potpomognut, ulaži napor u očinsku brigu 
za svoju pastvu, koju Ti je nekoć Gospodin povjerio da je napasaš 
i brižljivo čuvaš. 

Primi, napokon, Naš bratski pozdrav, znak Naše dobrohot- 
nosti i dokaz ljubavi, zajedno s apostolskim blagoslovom, kojim Ti 
želimo zdravlja tijela i duše, i koji želimo uputiti Tebi i svemu 
Tvome svećenstvu i narodu. 

U Vatikanskoj palači, dana 21. mjeseca svibnja godine 
1991., trinaeste našega pontifikata. 

Papa Ivan Pavao II. 


POZDRAVNI BRZOJAV 
KONGREGACIJE ZA EVANGELIZACIJU NARODA 


UNENDOCI TOTO CORDE ALL'AUGUSTO MESSAG- 
GIO DEL VICARIO DI CRISTO RIVOLTO A VOSTRA 
ECCELLENZA CARISSIMA NELLA FAUSTA RICORRENZA 
DI DUE DECADE DI SOFFERTO ET FECONDO MINISTERO 
EPISCOPALE TUTTO TESTO IN BENEFICIO DELLE DUE 
DILETTE CHIESE DI MOSTAR-DUVNO ET MRKANJ-TRE- 

BINJE COME ANCHE ALTROVE DOVE LA SOVRANA 
FIDUCIA DEL SOMMO PONTEFICE L'HA CHIAMATA A 
DEDICARE LE SUE APOSTOLICHE CURE GENEROSA- 
MENTE ESERCITATE SOTTO LA CELESTE PROTEZIONE 
DI MARIA SANTISSIMA GENITRICE DEL REDENTORE DA 
LEI TENERAMENTE AMATA ET SEMPRE PROPOSTA 
COME MADRE ET AUSILIATRICE DEI SUOI CARI FEDELI 
QUESTO DICASTERO PAPALE - CHE DA SECOLI SEGUE 
CON TREPIDA PREMURA LE SORTI DELLA CHIESA DI 
DIO IN ERZEGOVINA - PORGE VIVISSIMI SENTITI PARTI- 
COLARI VOTI ET PRESENTE NEL CORO CHE ELEVA IL 
TE DEUM AL DATORE DI OGNI BENE ANCHE IN AZIONE 
DI GRAZIE PER I CINQUANTA ANNI DI FEDELISSIMO 
SACERDOZIO AUSPICA NUOVE GRAZIE DALL'ONNIPO- 
TENTE ET ESAUDIMENTO FERVIDE PREGHIERE PER 
SEMPRE MAGGIORE IMPEGNATIVA TOTALE ADESIONE 
INTERA COMPAGINE ECCLESIALE LOCALE AL DIVINO 
PASTORE ET AL SUO RAPPRESENTANTE POSTO DALLO 
SPIRITO SANTO A REGGERE CODESTE CHIESE. 


JOZEF CARDINALE TOMKO PREFETTO 
ARCIVESCOVO JOSE SANCHEZ SEGRETARIO 
ET OFFICIALI TUTTI 


29 MAGGIO 1991 
Pridružujući se svim srcem uzvišenoj poruci koju je Kristov 
Vikar uputio Vama, dragi Preuzvišeni, u sretnu povodu dvaju 


desetljeća propaćene i plodonosne biskupske službe, usmjerene 
posve na dobro dviju ljubljenih Crkava Mostar-Duvno i Trebinje- 

Mrkanj kao i drugdje gdje Vas je vrhovno povjerenje Papino 
pozvalo da posvetite svoja apostolska nastojanja velikodušno ispu- 
njena pod nebeskim zagovorom Presvete. Marije Roditeljke 
Otkupiteljeve koju ste Vi uvijek nježno ljubili i svojim dragim 
vjernicima propovijedali kao Majku i Pomoćnicu Božju. Ovaj 
Papinski Ured - koji stoljećima prati brižljivom revnošću sudbinu 
Crkve Božje u Hercegovini - upućuje Vam veoma iskrene i 
srdačne posebne čestitke, te nazočan u zboru koji Darovatelju 
svakoga dobra uzdiže "Tebe Boga hvalimo", i zahvaljuje za 50 
* godina veoma vjerna svećeništva, želi nove milosti od Svemogu- 
ćega i uslišanje žarkih molitava za sve veće, odgovorno i potpuno 
prijanjanje cijele crkvene zajednice uz Božanskoga Pastira i uz 
njegova Predstavnika kojega je Duh Sveti postavio da upravlja tim 
Crkvama. ' 


Jozef kardinal Tomko, Prefekt 
Nadbiskup Jose Sanchez, Tajnik i svi službenici 


29. svibnja 1991. 


ŽIVOT I SVEĆENIČKO: DJELOVANJE 
MONS. PAVLA ŽANIĆA 


Prof. dr. Živan Bezić, Split 


Ovo je prvi put u mome životu da govorim, tj. da držim 
predavanje, o nekom živomčovjeku. Zašto to ipak činim danas? 
Radi se o 50. godišnjici misništva (1. VI. 1941.) jednog uzornog 
svećenika te o 20. obljetnici episkopata jednoga vrijednog biskupa 
(2. V. 1971.) To su jubileji dostojni spomena: za samog jubilarca 
koji je to doživio, za Splitsku nadbiskupiju u kojoj se rodio, odgojio 
i u kojoj je proveo veći dio svoga života, za Mostarsku biskupiju 
kojoj je, evo, posvetio svoje najzrelije dane, a napokon i za čitavu 

Katoličku crkvu u čijem biskupskom kolegiju ima i on svoj udio 
(ako ni zašto drugo, onda barem zbog fenomena Međugorja). 

Međutim, preda me se postavlja jedan problem: kako 
govoriti o prisutnom čovjeku a da ne povrijedim s jedne strane 
skromnost svečara a s druge strane samu istinu, stvarne činje- 
nice? 

Da se radi o nekom pokojniku, tu već imamo stari recept: 
"De mortuis nihil nisi bene." Premda takav recept ne ide u prilog 
istini, ide u prilog pravdi: mrtvi se naime ne mogu braniti. Ali, koje 
ćemo pravilo primijeniti za žive, kad se u praksi obično držimo 
običaja (osobito ako se to čini "iza leđa"): "De vivis nihil nisi 
male." No takav bi postupak bio i proti istini i proti pravdi i proti 
bratskoj ljubavi. Kad bi opet uzeli za pravilo rada "de vivis nihil 
nisi bene", postali bismo laskavci i neprijatelji istine. 

Da izbjegnem toj dilemi, ja sebi postavljam za načelo rada 
drugačije pravilo: "De omnibus - tam vivis quam defunctis - nihil 
nisi veritatem!" To je jedini ispravni stav, pa ću ga se držatii u . 
ovom predavanju. Siguran sam da neću pogriješiti, jer me u tome 
podržavastara metafizička spoznaja: "Verum et bonum convergun- 
tur." A to važi ne samo kao općenita filozofska maksima, već 


odgovara i našem konkretnom slučaju dok slavimo ovaj dvostruki 


jubilej. I ovdje će se moje riječi poklapati s istinom. 


NA PUTU U SVETIŠTE 


Pošto mi je zadatak da ocrtam "Život i svećeničko 
djelovanje" biskupa Žanića, počinjem s početka. Mali je Pave 
ugledao svjetlo dana u Kaštel Novom 20. svibnja 1918., dakle pri 
samom kraju Austo-ugarske monarhije, u sudbonosnim danima za 
hrvatski narod. Tako je Providnost odredila da se don Pavin život 
odvija sve do danas u najpresudnijim časovima povijesti našeg 
naroda. 

Biskup Žanić potječe iz ugledne i poštene kršćanske 
obitelji koja se je bavila poljoprivredom. Otac mu se zvao Jerko, 
a majka Tone rođ. Franić. U obitelji Žanića bila su još dva brata 

(pokojni Marin i još živi Fabijan) te dvije sestre: Jerka (koja ga 
vjerno prati na svim postajama njegova križnoga puta) i Jozica 
udata Grgin. 

Kao u svim kaštelanskim kršćanskim obiteljima mali je 
Pave bio kršten, pričešćen i krizman te lijepo odgajan u kršćan- 
skom duhu. Vjeronauk je učio u školi te, dakako, bio ministrant 
u svojoj župskoj crkvi, i to jedan od najrevnijih. Mislim da je tu 
pred oltarom sv. Petra Apostola niklo i njegovo svećeničko zvanje. 
Naravno, on tada nije mogao ni slutiti da će ga Petrov nasljednik 
jednoga dana pridružiti svome biskupskom apostolatu. Pave je 
odrastao u živom liturgijskom ozračju rodne župe, bogate tradici- 
jom, drevnim običajima i starim crkvenim napjevima. 

Osnovnu je školu pohađao u svom rodnom mijestu. Tu se je 
isticao inteligencijom i marljivošću. Poslije pet razreda osnovne 
škole, u željida postane svećenik, a na radost svojih roditelja, god. 
1929. Pave polazi u splitsko sjemenište. Tu je pohađao svih osam 
godina klasične gimnazije. I ovdje se ističe pobožnošću, nadare- 
nošću i marljivošću. Svestrano je talentiran, zanima se za mnoga 
znanja i vještine, naročito za glazbu i mehaniku. Dobar je pjevač, 
svira tamburicu, violinu, harmonij i glasovir. Uz to je spretan i 
praktičan mladić. Zna rastaviti, sastaviti i popraviti razne urarske, 
mehaničke i električne naprave. Njegov kolega Terzić veli: "Pavin 
stol je bio prava mehanička radionica, urarnica, pače i mala 
kovačnica". Poslije je Žanić taj svoj zanat do kraja ispekao kod 
našeg starog majstora don Josipa Melki na Zelovu. Za vrijeme 
školskih praznika je rado pomagao svojima i u kući i u polju. 
Uvijek je volio rad, intelektualni i manualni. 

Po ondašnjem običaju Žanić je primio kleričko odijelo sa 
svojim drugovima, među kojima je i biskup Prela, u VI. razredu 
gimnazije. U školi je bio vrlo dobar đak, u zavodu omiljeli kolega 
mlađih i starijih, u muzičkom zboru predvodnik. Neko je vrijeme 
obavljao i službuprefekta mlađim pitomcima. Maturirao je g. 1937. 
i bio oslobođen od usmenog polaganja maturalnog ispita. 

Vjeran svome zvanju, na jesen iste godine, Žanić stupa u 
splitsku bogosloviju. I ovdje je među najboljima: u pobožnosti, u 
vladanju i učenju (prosječna ocjena eminenter). Posebno se bavi 

muzikom te je i vođa bogoslovskog pjevačkog zbora. Angažiran je 
i u ostalim sekcijama Bogoslovnog zbora koji djeluje u splitskoj 
bogosloviji. Konac školovanja doživljava u burnim danima mjeseca 
travnja g. 1941. Drugi svjetski rat se je proširio i na Jugoslaviju. 
Talijanska avijacija je bombardirala Split. Jugoslavija se raspala u 
par dana. 10. travnja je proglašena Nezavisna DržavaHrvatska, ali 
talijani malo zatim okupiraju čitavu Dalmaciju. Naša je bogoslo- 
vija morala biti zatvorena, a bogoslovi poslani kućama da sačuvaju 

živote i da privatno nastave studij teologije. 

U tom nemirnom vremenu Pave sa svojim drugovima prima 
svećenički red iz ruku biskupa Bonefačića na 1. lipnja 1941. 
Kako je malo prije toga bio pogođen smrću svoje majke, don Pave 
slavi svoju Mladu misu ne u rodnim Kaštelima, nego u bogoslov- 
skoj kapeli u Splitu na 8. lipnja 1941. Svoje prisilne praznike 
provodi u završavanju studija, u polaganju posljednjih ispita i u 
neposrednoj pripravi za župničku službu izdašno pomažući u 
domaćoj župi. 


ŽUPNIK NA OTOKU 


Na staru godinu 1941. dobio je dekret za amovibilnog 
župnika Srednjeg Sela na otoku Šolti, kod Splita. Službu je 
nastupio odmah po Novoj godini. Novu župui čitav otok našao je 
u mučnom stanju talijanske okupacije. Prema nesretnom spora- 
zumu Pavelića i Mussolinija otok Šolta je potpao pod kraljevinu 
Italiju, a susjedni otok Brač pod Hrvatsku. Život je bio opasan, 
nesiguran, tmuran i napet. Po danu su otokom vladali talijanski 
karabinjeri, po noći pak hrvatski partizani. A glad je vladala i noću 
i danju. Pratila je, dakako, i novog župnika. 

Uza sve to, don Pave se je dao zdušno na svoj dušobrižnič- 
ki posao. Popravio je zapuštenu župskukuću, na crkvi stari sat, a 
u crkvi nabavio harmonij. Oživio je stari pučki crkveni zbor i 
oformio novi. Srednje Selo je propjevalo usred rata. No ljudi su 
znali i plakati: ginulo se je, bježalo u šumu, dospijevalo u zatvore 
i logore, grcalo se pod talijanskim knutom. Iz susjednog Donjeg 

Sela mora bježatipred partizanskim prijetnjama župnik don Toma 
Bavčević, pa je don Pave (od 2. VIII. 1943.) dobio na brigu Donje 
Selo i Maslinicu. Za nj su nastupili novi teški dani truda, odgovor- 
nosti i opasnosti po život.No Žanić ekskurira sva tri sela neumorno 
na svom biciklu što ga košta zdravlja te teško oboljeva. 

U mjesecu rujnu 1943. g. pada fašizam, Italija kapitulira, a 
Šoltu okupiraju partizani. Oni tražeda im se don Pave pridruži, on 
to hrabro odbija. Doskora na otok stiže njemačka vojska, jedan 
dio naroda odlazi u zbijeg u Italiju i Egipat, neki bježe na kopno, 
a one koji su ostali Nijemci su pohvatali i proganjali. Šolta je 
opustila, ostala je bez naroda i bez svećenika. Ostavši bez pastve, 
don Pave se sklanja kod svoje obitelji u Kaštelima. 

Tu boravi osam mjeseci i pomaže u rodnoj župii okolici. 
Kad su se u jesen 1944. prvi Šoltani počeli vraćati na svoj otok, 
među prvima je i njihov pastir don Pave. U tom je času Šolta otok 
mrtvih. Na svim putovima i ogradama ležala su nepokopana mrtva 
tjelesa vojnika i otočana. Poput starozavjetnog Tobije Žanić s 
remetom pronalazi mrtvace, sprovodi ih i pokapa u svetu zemlju. 
Pokapajući mrtve, dočika živešto se polako vraćaju na svoj otok. 
On je u prvim mjesecima jedini župnik na čitavom otoku. Kako 
je sve opljačkano i uništeno, s ljudima gladuje i s njima nanovo 
gradi. 

U ovim bezbožnim i za vjeru opasnim vremenima Žanić 
ostaje na Šolti još punih sedam godina. Popravlja što se dade 
popraviti, tješi obeshrabrene, potiče klonule i brani ugrožene. 
Sam Bog znade što je u to doba morao propatiti stojeći na braniku 
vjere i svoga naroda. 


NA UŠĆU NERETVE 


Biskupovim dekretom Žanić biva imenovan za upravitelja 
župe Rogotin na ušću Neretve 17. VII. 1952. Na veliku žalost 
Šoltana brodom napušta Srednje Selo 16. VIII. te istog dana stiže 
u Rogotin. Ni on ni itko drugi na svijetu nije tada ni slutio kako je 

don Pave stigao na rijeku koja će ga kasnije privući bliže svom 
izvoru te postati njegovom životnom sudbinom. 

Ušće Neretve je, kako znamo, kraljevstvo vode, riba i 
trupica. No, don Pave, rođen na moru, dobro istreniran na otoku, 
tu se je dobro snašao. Sam Rogotin je bio mirna i dobra župa u 
kojoj nisu imali prevlast komunisti, ali je bila pod jakim uplivom 
lučkoga grada Ploča. Nažalost, Žanićevo područje rada se je 
moralo brzo širiti. Susjedna sela Plina i Pasičina bila su već od 
ratnih dana bez svećenika, potpuno izložena na milost i nemilost 
neprijatelja vjere, a doskora su župniciKomina i Slivna Ravnog bili 
pozvani u vojsku, pa je rogotinski župnik morao sam hodati, 
trčati, voziti i veslati na sve strane. Od 9. siječnja 1954. Žanić 
dragovoljno odlazi jedanput mjesečno misiti u daleka Blaca (što 
pripadaju župi Slivno Ravno), a u Rogotinu ga tog dana zamje- 
njuje kominski župnik don Miro Jovanović. 

Mi se stariji sjećamo kako su to bila teška vremena, kad je 
borbeni ateizam htio fizički istrijebiti Kristovu vjeru i njezine 
predstavnike. U Neretvi su se događali posebno opasni fizički 
napadi na svećenike (je li to baština starih gusarskih običaja?). 
Jedan takav obračun sam i ja doživio baš u Blacima i Slivnu 
Ravnom na Uskrs g. 1950. Isto je dočekao i splitski biskup Franić 
kad je nekoliko godina kasnije obavljao pastirski pohod i dijelio 
krizmu u neretvanskim župama. Nahuškana rulja ga je grubo i 
divljački napadala i to na čitavom putu od Metkovića sve do 
Splita. Kako se je među ostalim neretvanskim svećenicima u 
biskupovoj pratnji nalazio i Žanić, tom prigodom je i on sam dobio 
porciju batina. ' : 

Kako na Šolti tako i u Neretvi don Pave je ne samo pomoć- 
nik u vjerskim i duhovnim potrebama svoga puka, on mu pomaže 
i svojim kulturnim, tehničkim i urarskim uslugama, na čemu su 
mu Neretvanci ostali također zahvalni. Žanićevim prisustvom 1 
radom su se osjećali sigurnijima i neretvanski vjernici i svi okolni 
župnici. Stoga je Rogotinjane teško pogodila vijest da je njihov 
obljubljeni župnik premješten u sijelo biskupije, u splitsku kate- 
dralu. 


45 


U CARSKOJ PALAČI 


Umorni i bolesni katedralni župnik don Mladen Alajbeg 
morao je, naime, napustiti župničku službu u katedrali, a za svoga 
je nasljednika predložio don Pavu Žanića. Biskup Franić izdaje 
Žaniću u tom smislu dekret 24. kolovoza 1959., a koncem rujna 
ovaj se oprašta od Rogotina i stižeu Dioklecijanov grad i palaču. 

Kao katedralni župnik Žanić nastupa na blagdan sv. 
Jeronima, patrona Dalmacije. Ispočetka mu je malo teško Pri srcu 
jer je morao zamijeniti popularnog, veoma omiljelog i sposobnog 
Alajbega, a to je bio rizičan i odvažan posao. No ubrzo se je 
pokazalo da je zamjena potpuno uspjela. Uz velikodušnu pomoć 
samog Alajbega i svoje vlastito zalaganje, Žanić je vrlo brzo uspio 
zadobiti simpatije splitskih građana. Svojim svestranim sposobnosti- 
ma, svojom ljudskom pojavom, neumornim trudom i radom te 
uspjelim propovijedima don Pave je uskoro postao drugi don 
Mladen. 

i Nanovo je živnuočitav pastoralni rad, osobito s intelektual- 
cima i omladinom. Stara i napuštena župska kuća odmah do 
katedrale obnovljena je i vraćena svojoj svrsi, stolnica i sakristija 
dotjerane i nabavljene nove elektronske orgulje. Ono u čemu nije 
uspijevao nepraktični Alajbeg, to je bio Žanićev forte. 

Pored župničke dužnostidon Pave je bio zaduženi mnogim 
drugim poslovima. Odmah na početku je imenovan (21. X. 1959.) 
biskupskim delegatom za redovnice u splitskoj biskupiji, što je 
dosta velik i zahtjevan posao. U sporazumu sa redovničkim 
starješinama. uspio je organizirati posebnu školu za redovnički 
podmladak i sam, uz ostale, na njoj predavao. 

Kako su se u splitskoj biskupiji spremale zajedničke 
krajevne pučke misije, biskup je u tu svrhu osnovao posebni 
pripravni odbor, čiji je predsjednik bio Alajbeg a potpredsjednik 

anić. S Alajbegom i sa mnom obilazi čitavu biskupiju organizira- 
jući misije po dekanatima. Bio je s Alajbegom na poslu i onoga 
dana kada je ovaj poslije naporna misionarskog puta izdahnuo (4. 
VI. 1964.). Brinuo se je za stvaranje programa, propagandni 
materijal, poticanje župnikate za pisanje plakata, letaka i brošura 


46 


(a priprava i obavljanje misija je trajalo čitave tri godine). Zbog 
njih smo bili pozivani na Udbu, uredi su nam pretraživani,a jedan 
misionar je bio dospio i u zatvor. 

Za svoj ustrajan i zaslužan rad Žanić je primao priznanja 
uz uvijek nova zaduženja. Već 16. XI. 1959., postao je počasni 
kanonik stolnoga kaptola u Splitu, a malo zatim član biskupskog 
konzistorija (13. XII. 1959.). Na 5. I. 1962. postaje kanonik 
pokorničar te 9. II. iste godine prosinodalni ispitatelj. 1. XI. 1965. 
splitski kaptol jednodušno prihvaća Žanićevo imenovanje za 
prepozita kaptola. 7. IX. 1965. nadbiskup ga je odredio za delegata 
s ovlastima generalnog vikara u vrijeme odsustva nadbiskupa i 
generalnog vikara. Od 17. VI. 1968. je i sudac biskupijskog 
crkvenog suda. 

Kad se, poslije Koncila, u splitskoj biskupiji počinju osnivati 
brojna vijeća, Žanić je član _prezbiterijalnog vijeća, personalnog 
vijeća i još nekih drugih biskupijskih odbora. Nastavlja tradiciju 
održavanja konferencija za splitske intelektualce. Gdjegod se u 
Dioklecijanovu gradu nešto radi za Boga, tu je prisutan i don Pave. 

Kako se je naša bogoslovija u to vrijeme nalazila u 
personalnim teškoćama, profesori su predložili da joj se stavi na 
čelo don Pave Žanić. No, on je mjesto za rektora bogoslovije bio 
postavljen za ravnatelja malog sjemeništa u Splitu. Nastupio je L 
X. 1969. s poznatom poduzetnošću i zauzetošću. U kratko je 
vrijeme dotjerao zgradu, nadogradio novi kat, oživio glazbeni život 
i osvježio odgojne metode. Sjemenišnu je kapelu dao oslikati 
splitskom umjetniku Andri Kukoču, koji je upravo nenadano 
preminuo. Pomagao je i na sjemenišnoj gimnaziji predavajući 
francuski jezik. 


POVRATAK NA NERETVU 
Nažalost, na položaju ravnatelja splitskog sjemeništa Žanić 
nije ostao dugo vremena. Već 9. XII. 1970. zatekla ga je bula 
imenovanja za pomoćnog mostarskog biskupa s pravom nasljedstva. 


Tako se je don Pave opet morao vratiti na svoju Neretvu da u 

Mostaru bude "mostarac", tj. "pontifex" (graditelj mostova). 
Biskupska je posveta uslijedila ovdje u Mostaru dana 2. V. 1971. 
Tako je ova godina također i jubilej njegova 20 godišnjeg biskupo- 
vanja. : 
Današnja svečanost nije samo priznanje zaslužnom 
dvostrukom jubilarcu, već je i poticaj svima nama da se ugledamo 
u jedan uzorni ljudski i svećenički lik. 

Kao dobar i plemenit čovjek Žanić je osvojio srca svojih 
mještana, školskih drugova, svih župljana i kolega svećenika. 
Svojom svestranom nadarenošću bio je velika pomoć svima koji su 
ga trebali, osobito svojoj Crkvi u Splitu i Mostaru. Svojom 
uslužnošću koristio je svim župamai mjestima gdje je službovao. 
Kao radišni i ustrajni klerik i kolerik bio je nepokolebiv u svojoj 
vjeri, rodoljublju i osobnim uvjerenjima. Radije se je zamjerao 
ljudima nego Bogu. U prohujalim neprijateljskim vremenima ostao 
je nepotkupljiv, pošten, častan, otvoren i hrabar. Odupirao se je 
svim pokušajima da ga se uvuče u režimsko "svećeničko udruže- 
nje". Nije popuštao nikakvim pritiscima na štetu vjere i naroda, pa 
ni onda kad mu je bila u opasnosti i sloboda i život. Samo jedan 
jedincati primjer Žanićeve karakternosti: kroz sve ovo vrijeme 
poratne diktature nije niti jedan jedini put bio na "glasanju" 
prigodom tzv. "izbora". 

Dok smo u Miinchenu razgovarali o Koncilu, meni je moj 
pokojni prof. Karl Raharer rekao za jednog koncilskog biskupa: "Er 
ist ein mutiger Mann". To isto, ali s još većim pravom, i ja tvrdim 
za biskupa Žanića: on je odvažan čovjek. Odgovorno je stupio u 
službu Crkve u najopasnijim danima II. svjetskog rata, junački je 
izdržao sve poratne progone i hrabro je stupio na vruću scenu 
hercegovačke Crkve znajući što ga ovdje čeka. Zaista hrabar 
čovjek! 

Uza sve svoje vrline i sposobnosti, pa i časti koje je 
dobivao, don Pave je ostao uvijek jednostavan i skroman čovjek. 
Nikad nije mario za titule i naslove. Dokaz tome je i ovo moje 
nazivanje njegove osobe kao "don Pave". Poznavajući njegovu 
iskrenu skromnost, nisam ni jednog časa osjetio potrebu da ga 
oslovim bilo kakvom titulom. A da ta skromnost nije samo 

verbalna, evo opet samo jedne činjenice: don Pave još i dandanas 
spava na istom krevetu što ga je ponio sa sobom na svoju prvu 
siromašnu župu. 

Taj vrli čovjek je ujedno uvijek ostao izvrstan svećenik: 
revan, radišan, pobožan, visoko ćudoredan i dosljedan svome 
pozivu. Vazda mu je na srcu ležao u prvom redu interes njegove 
Crkve i hrvatskog naroda. Tom je interesu podredio čitavi svoj 
pastoralni rad. Isticao se je kao načitan i dobar propovjednik, 
služeći se talijanskim i francuskim jezikom. Bogu i narodu je 
posvetio sve svoje intelektualne i organizatorske sposobnosti. Kad 
je Žanić napuštao našu biskupiju, nadbiskup Franić mu je pismeno 
zahvalio za sve što je učinio za našu mjesnu Crkvu, osobito 
katedralu, gdje je pokazao "svoje izvanredne intelektualne i 
moralne vrline" (službenidopis br. 969, g. 1971., od 30. III. 1971.). 

Poznavajući upravo te izvanredne intelektualne i moralne 
vrline našeg jubilarca, završavam ovo izlaganje srdačnom 
čestitkom upućenom najprije njemu samome s iskrenom željomi 
molitvom da ga Bog još dugo poživi u službi svoje Crkve. 

Zatim, radujem se s mostarskom Crkvom što u osobi 
monsinjora Žanića naša draga Hercegovina ima tako vrijedna 
natpastira. 

Na kraju ne skrivam ponos da ga je rodila i odgojila naša 
stara i časna Splitska nadbiskupija koja je kroz duga stoljeća 
nosila dičan naslov "Ecclesia primatialis Dalmatiae et totius 
Chroatiae". 

BISKUPSKO DJELOVANJE 
MONS. PAVLA ŽANIĆA 


Prof. dr. Ante Brajko, Mostar-Sarajevo 


Kad je sveti otac Pavao VI. imenovao mons. Pavla Žanića 
prepozita kanoničkog metropolitanskog splitkog zbora 9. prosinca 
1970. godine naslovnim biskupom mija i biskupom koadjuto- 
rom mostarskom ordinariju dr-u Petru Culi, za poznavaoce života 
i djela monsinjora Žanića to nije bilo neko iznenađenje, kao što je 
i napisano u Vjesniku Splitsko-makarske biskupije: "Svojim katehet- 
skim i propovjedničkim radom u Splitu stekao je msgr. Žanić 
osobiti ugled, tako da njegovo biskupsko imenovanje nije nikoga 
iznenadilo" (br. 1/71, str. 10-11). 

Ne može se ipak kod njegova imenovanja za koadjutora 
mostarskom biskupu izgubiti iz vida posebnost prilika u kojima se 
tada nalazila Mostarsko-duvanjska biskupija, radi takozvanog 
hercegovačkog slučaja, a da se ne postavi pitanje kako će novog 
biskupa primiti svećenici i vjernici, jer dolazi iz druge biskupije i 
nije bio naročito poznat ni svećenicima ni vjernicima. Mora se 
ipak priznati da je novoimenovani biskup bio dobro primljen, što 
pokazuju brojne čestitke koje je nakon imenovanja primio od 
svećenika svoje buduće biskupije. 

Kako je pak sam biskup doživio vijest o svom imenovanju 
rekao je to u razgovoru s novinarom Glasa koncila: "Iskreno 
govorim kada kažem da se smatram nedostojnim velike službe 
koju mi je povjerila Crkva, vođena Duhom Svetim. Prihvatio sam 
tu tešku i odgovornu službu u vjeri, nadi i ljubavi. Pod tim geslom 
velikodušno darivam sebe Bogu, dragom hrvatskom narodu u 
Hercegovini i svima s kojima ću se ovdje susresti." (Glas koncila br. 
11, str. 3.) 

Drugog svibnja 1971. bilo je biskupsko ređenje u franjevač- 
koj crkvi sv. Petra i Pavla u Mostaru. Zaredio ga je dr. Petar Čule, 
ordinarij Mostarske biskupije a suposvetitelji su bili nadbiskup 
zagrebački Franjo Kuharić i nadbiskup splitski Frane Franić. Uz 

njih su sudjelovali u obredu nadbiskup sarajevski i metropolita 
vrhbosanski Smiljan Čekada, Severin Pernek biskup dubrovački, 
Josip Arnerić biskup šibenski, Matija Zvekanović biskup subotič- 
ki, Celestin Bezmalinović biskup hvarski i Tomislav Jablanović 
pomoćni biskup sarajevski, malo ranije zaređen. 

Brojni svećenici i vjernici naših biskupija i svećenici, 
rodbina i prijatelji iz splitske biskupije okupili su se u tolikom 
broju da svi nisu mogli ući u crkvu da bi prisustvovali svečanom 
obredu ređenja. Nadbiskup je Kuharić u svojoj propovijedi pozvao 
sve i zamolio "u ime Isusa Krista i njegove svete Majke, Bogoro- 
dice, da u ime poslanja Crkve u svijetu, posebno u našem hrvat- 
skom narodu, pomognete izliječiti ranu na tijelu Crkve, koju je 
otvorio nesporazum, koji nije bio očekivan", očito ciljajući na 
stanje u našoj Crkvi u kojoj će novi biskup djelovati, pa je zato i 
pozvao vjernike riječima: "Primite i novog biskupa u duhu vjere 
i u ljubavi evanđelja, da bude među vama utješen, da bude među 
vama radostan i da živeći za vas, žrtvujućise za vas donese plodove 
umnožene vaše vjere, učvršćene vaše nade i ostvarene vaše 
ljubavi." 

Pozdrave i dobre željesvom pomoćniku i suradniku uputio 
je i dr. Petar Čule, biskup mostarsko-duvanjski i apostolski 
upravitelj trebinjsko-mrkanjski, spominjući i njemu i vjernicima 
velike potrebe biskupije a napose gradnju katedrale. Zapažena je 
i čestitka oca fra Rufina Šilića, provincijala hercegovačkih 
franjevaca, koji mu je u ime braće izrazio dobrodošlicu, a nad- 


. biskup splitski Frane Franić je rekao da se Splitska biskupija teško 


rastaje s monsinjorom Žanićem, jer je one službe, koje su mu bile 
povjerene, obavljao zaista mudro, razborito i hrabro. 

estitke su izrekli i predstavnici Trebinjske biskupije a 

vjernik iz Mostara izrazio je nadu da će novi biskup brzo razumjeti 

razgovor koji vodi Bog sa svojim narodom u hercegovačkoj Crkvi. 

Biskup je na kraju zahvalio biskupima, svim svećenicima, 


- posebno onima iz Hercegovine s kojima će ga unaprijed vezati 


zajednička dužnosti ljubav, braći franjevcima koji u Hercegovini 
i ovdje u Mostaru igraju vidnu ulogu, dijecezanskim svećenicima, 
svim vjernicima. 

Obraćajući se nakon svete mise vjernicima, on je rekao: 
"Htio bih biti žrtvaljubavi prema vama, žrtvaljubavi i onda kad me 
netko vrijeđa, kad me udari pružiti mu i drugi obraz, oprostiti 
sedamdeset puta sedam." : 

Unatoč  svečarskom raspoloženju toga dana i dobrim 
željama koje su mu uz čestitke upućene s raznih strana, on nije ni 
tog dana zaboravio spomenuti nimalo laki budući život, pa je 
rekao: "Ja znam da preda mnom stoji jedan teži period mog 
života." Ipak i ta stvarnost, koja je uostalom prisutna i u životu 
svakog čovjeka, nije rušila nadu. Novi je biskup uzeo za svoj novi 
rad geslo Vjera, nada, ljubav. A da bi doista mogao ostvariti ovu 
svoju namjeru i željuon je sve svoje pouzdanje, kako je rekao pred 
vjernicima na dan ređenja, stavio u ruke Božje, u ruke Majke 
Marije... jer je naša pradjedovska vjera bila uvijek obojena jednom 
dubokom ljubavi prema dragoj Gospi. 

Kad danas slavimo 20. godišnjicu biskupskog služenja 
preuzvišenog Žanića na mjestu je da se barem letimično osvrne- 
mo na njegovo djelovanje kroz ove godine i da vidimo jesu li se 
ostvarile nade njegovih prijatelja a i njegove obzirom na poslanje 
u Hercegovini. Napisano je naime prigodom njegova biskupskog 
ređenja u Vjesniku Splitsko-makarske biskupije (1/1971, str. 10-11): 
"Njegovi se znanci i prijatelji nadaju, da će u biskupskoj službi on 
još bolje razviti svoje kreposti i sposobnosti, što nek mu Bog 
udijeli ad multos annos." A i sam je biskup za ručkom nakon 
biskupskog ređenja izrekao uvjerenje da će i ovdje, u ovom dragom 
hercegovačkom kršu, pustiti žile. 

Djelovanje biskupa Žanića možemo podijeliti u dva dijela: 
prvi dio od njegova biskupskog ređenja, kad je kao biskup koadju- 
tor i generalni vikar i prvi suradnik svoga ordinarija biskupa Čule 
sudjelovao u upravljanju biskupijom, sve do 14. rujna 1980. kad 
preuzima upravu biskupijama. A drugi dio od preuzimanja uprave 
biskupijama do danas. 

POMOĆNIK I SURADNIK BISKUPA PETRA ČULE 


Biskup je Čule u više navrata i prije imenovanja monsinjora 
Žanića biskupom koadjutorom, molio Svetu stolicu da mu dadne 
pomoćnika. Razlog tomu je bila njegova poodmakla dob, duga 
robija koju je prepatio a i problemi biskupije koje je trebao 
rješavati, među kojima je bilo i pitanje gradnje novih crkava a 
posebno katedrale. Za sve to je trebalo ići u razne urede i moliti 


i pored svih nemalih poslova u biskupijama. Na njegovo traženje 


Sveta stolica mu je dala biskupa koadjutora u osobi monsinjora 
Žanića s posebnim ovlastima a i sa pravom nasljedstva. S ovakvim 
imenovanjem biskup je Žanić dobio ovlasti u samom upravljanju 
biskupije, jer nije bio samo pomoćni biskup. Ovim imenovanjem 
svećenika iz druge biskupije Sveta stolica je dajući novoimenova- 
nom biskupu zadaću i slobodu oko pregovora oko župa u Herce- 
govini, željela okončati mučni hercegovački slučaj. Naime, po 
mišljenju franjevaca a i nekih ljudi izvan biskupije za rješenje ovog 
problema bio je potreban čovjek sa strane, neopterećen našim 
unutarnjim sukobima. Tako novozaređeni biskup dobiva uslijed ove 
situacije i posebne ovlasti. Zanimljivo je stoga vidjeti, kakav je bio 
odnos i suradnja biskupa ordinarija i njegova novozaređenog 
koadjutora. Moramo reći, da je i pored ovakvog stanja ta suradnja 
bila odlična, zahvaljujući i biskupu Žaniću. On je i prije imenova- 
nja imao veliko poštovanje prema biskupu Čuli zbog njegove 
daleko poznate učenosti, principijelnosti i stradanja za vjeru. Nije 
stoga čudno da na pitanje novinara Glasa Koncila, je li razmišljao 
o svom odnosu prema pitanjima u Hercegovini, odgovara: "Želim 
naglasiti da sam ja samo pomoćni biskup i da u svemu stojim na 
raspolaganje svome ordinariju, dr-u Petru Čuli, a na službu Božjem 
narodu" (GK 1/71). 

Nije to bila riječ obične kurtoazije nego je doista, tako 
bilo i u životu. Uvijek je pružao svoju pomoć i podršku biskupu 
Čuli, iako je jasno i otvoreno iznosio i svoje stanovište s obzirom 
na pojedine teškoće i probleme. Možemostoga reći, da je biskup 
Žanić uvijek bio od pomoći svom ordinariju biskupu Čuli, kako u 
redovitim poslovima upravljanja i vođenja biskupije tako i u 

ivzanrednim, kao što je bilo pitanje konačne razdiobe župa u 
Hercegovini i provedbe odluke Svete stolice i pitanje dobivanja 
dozvole za gradnju i same gradnje katedrale, što je tako bilo na 
srcu biskupu Čuli. 


GRADNJA KATEDRALE 


Već kod ređenja biskupa Žanića, biskup Čule je spomenuo 
veliku potrebu da i Mostarska biskupija ima svoju katedralu. Teške 
ratne i poratne prilike onemogućile su ostvarenje te njegove želje, 
pa je odmah nakon izlaska iz zatvora tražio dozvolu za njezinu 
Ze Ipak je prošlo dosta vremena i nakon ređenja biskupa 

anića, a da ta dozvola nije dobivena, unatoč brojnim molbama 
i traženjima biskupa Čule koji je išao kod nadležnih vlasti i u 
Mostaru i u Sarajevu i u Beogradu. Sudionik u tim njegovim 
razgovorima -bio je novoimenovani biskup Žanić. 

Napokon je dozvola dobivena i 9. studenog 1975. položen 
je kamen temeljac za novu katedralu. Bio je to i početak dugog 
i mukotrpknog posla za samog nadbiskupa Čulu, za njegova 
generalnog vikara biskupa Žanića i za tajnika biskupije don Marka 
Perića. Nije bio u pitanju samo novac, a njega nikad nije bilo 
dovoljno u dosta siromašnoj biskupiji i u prilikama koje su u njoj 
vladale, nego i poteškoće s administracijom i građanskom vlašću, 
koja nije dozvoljavala gradnju katedrale onako, kako je bilo u 
planu, nego je često izmišljenim razlozima sve učinila, kako bi taj 
objekt bio što skromniji i neugledndiji. Bile su i brojne poteškoće 
oko zemljišta i projekta katedrale a za sve je to bilo potrebno 
mnogo muke i brige. Vlast je tražila da se objekat snizi za punih 
deset metara. Bilo je i osobnog fizičkog rada i samog biskupa 
Žanića. Bilo je stoga i mnogo simbolike prilikom posvete nove 
katedrale, kad je biskup Čule predao u njoj upravu biskupije svom 
dotadašnjem pomoćniku koadjutoru monsinjora Pavlu Žaniću, 14. 
9. 1980. godine. 

PASTORALNI RAD 


No pored brige oko gradnje katedrale novoimenovani 
biskup nije zanemario pastoralni rad među vjernicima u biskupiji 
i izvan biskupije. To mu je bilo i olakšano, jer je biskup Čule još 
bio u snazi i obavljao veći dio poslova u Ordinarijatu. Budući da 
Mostar nije imao svoju katedralu u kojoj bi kao biskup mogao 
propovijedati, biskup je upravio svoje djelovanje prema župama. 
Kao dugogodišnji pastoralni radnik i poznati propovjednik on je 
skoro svake nedjelje i blagdana, za ovih deset godina u kojima je 
bio koadjutor biskupa Čule, bio u nekoj našoj župi. On je izrazio 
želju da dolazi na župe. No da to ne bi bilo shvaćeno kao neko 
nametanje, molio je župnike, koji to žele, da ga pozovu. Ovu 
njegovu željurado su prihvatili svećenici a posebno vjernici koji su 
kod ovih susreta upoznali novog biskupa kao izvrsna propovjednika 
ali i kao pastira i učitelja, koji je u svakoj prilici želio upoznati 
svoje vjernike, njihove teškoće, nade i želje, kako bi im mogao 
pomoći, pružiti utjehu i ohrabrenje, koje daje Crkva, naša majka, 
otajstveno tijelo Kristovo, kojeg su vjernici udovi. Trebalo bi dosta 
prostora da nabrojimo sve naše župe u koje je dolazio biskup, 
mimo redovitog pastoralnog pohoda. No bio je i u mnogim župama 
u drugim biskupijama u koje je pozivan. Nije nastupao samo kao 
propovjednik u svečanim zgodana. U više naših županastupao je 
kao voditelj pučkih misija (Mostar, Jare, Dračevo, Ledinac, 
Studenci, Grljevići...) U mnogim župamaimao je i duhovne obnove. 
Isto tako imao je duhovne obnove u misijama u Njemačkoj u 
kojima rade naši misionari. Veoma su bile lijepo prihvaćene na 
našim župamanjegove korizmene kateheze, nakon kojih je slijedio 
filmski prikaz Isusove muke. | 

Novi biskup je uvijek isticao važnosti potrebu vjeronauka, 
napose za mlade. Sam je često na dosta župa imao vjeronauk s 
misom za mlade i srednjoškolce. U svem svom nastojanju u radu 
S vjernicima želio je prikazati vjernicima, mladima i starima, lice 
majke Crkve i pobuditi u njima iskrenu radost, ponos i svijest da 
smo sinovi svete Katoličke crkve (CnaK 5-6/1982.). U ovu svrhu 
vodio je i brojna hodočašća u Rim a i u Lurd. Vjernici su 

doživljavali ova hodočašća kao veliki molitveni poticaj na 
mjestima tako dragim srcu vjernika ali su im ona također omogući- 
vala da se upoznaju s velikim djelima ljudske i kršćanske kulture 
u mjestima koja su prigodom hodočašća posjetili i kojima su 
boravili. Nije stoga čudo da su se hodočasnici vraćali kući 
oduševljeni onim što su doživjelii snadom da opet pođu na mjesta 
u koja su hodočastili. 

No i u našim biskupijama redovito je sudjelovao u prosla- 
vama u kojima se okupljaju brojni hodočasnici, naročito u čast 
Blažene Gospe. Tako na Širokom Brijegu na Veliku Gospu, u 
Hrasnu svake godine na blagdan Kraljice mira i na Širokom 
Brijegu u već nadaleko poznatom hodočašću mladih na čast 
Gospi na koncu mjeseca srpnja. 


BRIGA ZA OBITELJ 


U svom pastoralnom biskupskom djelovanju biskup Žanić 
je posebnu skrb i brigu posvetio obitelji i obiteljskim problemima. 
To je činio _ne samo kao pročelnik Vijeća za obitelj pri BKJ kroz 
. 15 godina (1975.-1990.) nego i kao član _u Papinskom vijeću za 
obitelj. Prema tomu bila mu je poznata sva suvremena obiteljska 
problematika, već kao i biskupu u hrvatskom narodu, gdje se kriza 
obitelji i nagli pad nataliteta već podulje očituje. Isama Hercego- 
vina, koja je bila poznata po poslovici: "Sve naseli a sebe ne raseli!" 
sve više osjeća da se ta poslovica, osobito njezin drugi dio "sebe ne 
raseli", ne može prihvatiti. Svjedoci smo, a to pokazuje i posljednji 
popis, da hrvatskog katoličkog pučanstva ima sve manje i manje 
na ovim prostorima. Mnogi su tomu uzroci: u prvom redu brojna 
iseljavanja mladog svijeta potaknuta ekonomskim i političkim 
razlozima. No ne smije se ispustiti iz vida i pogubni moderni 
utjecaj, koji je zahvatio i naše ljude i u njih unio strah pred 
brojnijim potomstvom ali je u mnogim slučajevima znak i duhovne 
krize i bijega od odgovornosti pred Bogom i svojim narodom. U 
mnogim našim župamaimamo tako na desetine momaka koji se ne 
žene. Razlog tomu nije samo u materijalnim prilikama. 

Biskup je svojim radom u obiteljskim ljetnim školama kao 
pročelnik Vijeća za obitelj, preko pisanih radova, koje je vijeće 
izdavalo npr. studije o obitelji itd., kušao na nacionalnom planu 
pobuditi zanimanje za ovu važnu problematiku i tako pomoći 
obitelji, koja se i kod nas našla u velikoj krizi. Na području naših 
biskupija i kao koadjutor i kao ordinarij imao je uvijek na prvom 
mjestu kršćansku obitelj: i u propovijedima prilikom pastirskih 
pohoda župama a i brojnim člancima koje je objavio u Crkvi na 
Kamenu. U njima je žigosao negativnosti koje stoje na putu pravog 
obiteljskog života: rastave, pobačaj, hedonizam, prenaglašenu 
seksualnost, koja se propagira putem tiska, filma i televizije i tako 
postaje dio svakodnevnice i najzabačenijeg sela. Iz naslova nekih 
članaka kao: Dijete, Odgovorno očinstvo, Rastava braka, Billingsovi 
kod nas, Dvanaest je davno prošlo vidi se širina kojom je zahvatio 
pitanje obitelji. Ne radi se samo o osudi negativnih kretanja oko 
obitelji, nego je i pozitivnim zahvatima želio pomoći obitelji. Tako 
biskup u svojoj okružniciupućenoj svećenicima nakon preuzimanja 
uprave biskupije ističe potrebu bolje priprave mladih na brak: 
"Potrebno je sve učiniti da se vjenčanje lijepo pripremi... U 
zaručničkoj = pouci ne ispustiti im otvoreno, naravno i čedno 
govoriti o kršćanskom stavu prema bračnom životu i odgovor- 
nom očinstvu... i sve druge kršćanske dužnostii Božje zapovijedi 
neka budu predmet stalnih preporuka i pouka." 

Katehetsko obiteljsko vijeće u našim biskupijama počelo 
je nakon temeljite priprave u studenom 1987. s tečajevima 
priprave za brak na cijelom području biskupija. Prema anketama 
provedenim među polaznicima, tečajevi su od velike koristi. 
Polaznici i sami aktivno u njima sudjeluju i rado prihvaćaju pouke. 

Biskup rado prihvaća sve inicijative u korist obitelji, kao 
npr. molitvenu akciju Zaštitimo život (dr. A. Lisec), na pdoručju 
biskupija svake subote slave se prema rasvoredu mise za mladež 
i kršćansku obitelj po župama uz sudjelovanje vjernika. A Biskupij- 
Ski karitas prema svojim mogućnostima pomaže obiteljima s 
brojnom djecom. 

BRIGA ZA SVEĆENIČKI PODMLADAK I SVEĆENIKE 


Novi crkveni Zakonik nalaže(kan. 385): "Neka dijecezanski 
biskup osobito njeguje zvanja za različite službe i za posvećeni 
život a posebno neka se brine za svećenička i misijska zvanja." 

Isto tako: "Neka dijecezanski biskup s posebnom brigom 
prati prezbitere koje neka sluša kao pomoćnike i savjetnike, neka 
štiti njihova prava i brine se da oni propisno izvršuju obveze 
vlastite njihovu staležu i da im budu na raspolaganju sredstva i 
ustanove koje su im potrebne za unapređivanje duhovnog i intelek- 
tualnog života; isto tako neka se brine da se osigura njihovo 
dolično uzdržavanjei socijalno osiguranje prema pravnoj odredbi" 
(kan. 384). 

Ovi proke crkvenog zakona bili su djelotvorni u biskupskoj 
službi biskupa Čule a i njegova nasljednika biskupa Žanića. Briga 
za svećenički podmladak i za svećenike bila je na prvom mjestu. 
Bog je blagoslovio njihov rad povećanjem broja svećenika (danas 
imamo 100 inkardiniranih svećenika) te spadamo među biskupije 
s najmlađim klerom. Naši svećenici svojim vlastitim doprinosom 
pomažumaterijalno školovanje naših kandidata (to je opća obveza 
u biskupiji) a i unatoč našeg ne baš sjajnog stanja, mnogi izabiru 
svećenički poziv, tako da mnogi naši inkardinirani svećenici 
pastoralno djeluju i žive izvan naših biskupija (35) a više njih je 
kroz godine djelovalo u afričkim misijama; njih je biskup posjetio 
1983. Danas u Africi djeluju 4 naša misionara svjetovna svećenika, 
jedan se sprema da ode a isto tako djeluje u Africi i 6 naših 
franjevaca. Biskup Žanić daje mogućnost svakom našem sveće- 
niku, koji želi, da ode u misije a svi naši svećenici naše misionare 
priznaju i na dalje kao naše svećenike sa svim pravima, koja nama 
ostalima pripadaju (na dom, mirovinu). Mnogim našim svećeni- 
cima omogućen je studij u inozemstvu na poznatim katoličkim 
učilištima, gdje su postigli i najviše graduse čime se diže ugled 
našim biskupijama. 

Biskup redovito posjećuje naše sjemeništarce i bogoslove. 
Nekoliko puta im je imao i duhovne vježbe, kao i svećenicima 
naših biskupija. Sudjeluje na duhovnim obnovama svećenika u 

pojedinim dekanatima a redovito na duhovnoj mjesečnoj obnovi 
svećenika Mostara. Svake godine na Čistu srijedu je zajedničko 
pokorničko bogoslužje svjetovnih i redovničkih svećenika a isto 
tako se skupimo i na Veliki četvrtak, svećenički dan. Kao 
zanimljivost napominjem da je grupa mladih vjernika svjetovnjaka 
(1987.) na Čistu srijedu predvodila duhovnu obnovu nama 
svećenicima s temom kakva žele svećenika i što od njega traže. 
Bio je to duhovni doživljaj za nas svećenike. 

Veliki je bio problem za naše svjetovne svećenike, posebno 
dok ih je bilo malo, kamo će za vrijeme bolesti i starosti, pogotovo 
što nisu imali nikakvog socijalnog ni penzionog osiguranja. O tom 
je često raspravljano među našim svećenicima. Hvala Bogu taj je 
problem riješen. Biskup Žanić je 30. kolovoza 1982. blagoslovio 
temeljni kamen doma za svećenike u mirovini. Dom je lijepa 
građevina u Potocima uz Neretvu i dosta je prostrana, pa nema 
više bojazni. Naša pak svećenička zajednica svojim fondom 
Uzajamnosti, u koji redovito uplaćuju naši svećenici, osigurava 
miran i siguran životnašim umirovljenicima, a i bolesnim svećeni- 
cima. 

Treba napomenuti da je za naše preminule svećenike 
napravljena lijepa i velika grobnica na groblju Šoinovac u Mostaru. 
Biskup je i dalje zauzet uređenjem u katedrali i oko katedrale a 
dobro je obnovljena zgrada biskupije i ponovno kupljena gospodar- 
ska zgrada biskupije koju je bila otela država a u kojoj se kani 
sagraditi tako potreban biskupijski centar. 

Uz svjetovne svećenike na području Mostarsko-duvanjske 
biskupije djeluju i franjevci, toliko zaslužniza naš narod. Unatoč 
velikim gubicima u svećenstvu u toku rata i nakon rata, što jei 
slučaj sa svjetovnim svećenicima, Provincija je, hvala Bogu, ne 
samo nadoknadila izgubljene svećenike nego je i porasla brojem 
članova. 

Biskup brižno prati i život naših redovničkih ženskih 
zajednica. Uz Školske sestre sv. Franje, kojih ima daleko najviše, u 
Hercegovini djeluju Milosrdnice sv. Vinka, Služavke Malog Isusa i 
sestre Predagocjene Krvi Isusove a nedavno i sestre Karmelićanke. 

Biskup redovito služi misu na dan zavjetovanja sestara franjevki u 
Bijelom Polju a više je puta imao i duhovnu obnovu sestrama. 


"HERCEGOVAČKI SLUČAJ" 


Jedno od najtežih pitanja koje već dulje potresa Katoličku 
crkvu u Hercegovini i koje je i samom biskupu Žaniću stvorilo 
mnoge teškoće u njegovu biskupskom djelovanju je takozvani 
"hercegovački slučaj". Nastao je davno prije dolaska biskupa 
Žanića u Mostarsku biskupiju a radi se 0, po odredbi Crkve, 
pravednijoj raspodjeli župa između redovničkog i svjetovnog klera. 
Kao što je već spomenuto biskup Žanić je svojim postavljanjem za 
koadjutora biskupu Čuli, dobio zadaću i slobodu da svim marom 
nastoji oko sporazuma s franjevcima o župama u Hercegovini. 
Smatralo se da će on, neopterećen postojećim stanjem moći 
pravedno ocijeniti stanje i predložiti pravo rješenje. Vođeni su 
dakle o tom dugi pregovori između zainteresiranih strana, čije su 
rezultate na koncu dogovora dostavili Svetoj stolici, da donese 
svoju odluku. Ona je to i učinila _i izdala papinski dekret Romanis 
Pontificibus 5. lipnja 1975. 

Uz biskupa Čulu i biskup Žanić je imenovan izvršiteljem 
papinskog Dekreta, prema kojemu su neke župe kojima su 
upravljali franjevci, trebale biti predane na upravu svjetovnim. 
svećenicima. Nažalost, franjevačka zajednica nije prihvatila 
Dekret, pa je do dan-danas ostao neostvaren, ali su nesporazumi 
ostali. Biskup Čule je crkvenim kaznama pokušao privoliti neke 
svećenike franjevce na posluh odredbi Svete stolice no ni to nije 
dalo rezultata. Preuzimajući upravu biskupije, biskup Žanić je kao 
znak dobre volje oprostio kažnjenimai dao svima jurisdikciju da bi 
se tako stvar pokrenula. No ovaj njegov gest kao i kasniji mnogi 
pokušaji razgovora i dogovora o primjeni Dekreta nisu dali željene 
rezultate. Biskup Žanić je nakon svoga imenovanja izjavio novinaru 
Glasa koncila prije dolaska u Mostar a u odnosu na "hercegovački 
slučaj": "Ono što bih mogao reći o najtežem problemu u mostar- 

skoj biskupiji jest da nam to svima mora postati zajednička rana 
i bol." 

Htjeli mi ili ne htjeli ovaj je slučaj doista nanio veliku štetu 
i našem narodu i našoj Crkvi. Svatko tko želi dobro i našem 
narodu i Crkvi moli Boga da se ovaj slučaj napokon okonča u 
ljubavi i pravednosti a nadasve u poslušnosti Crkvi. Kroz obvezu 
podložnosti Crkvi moramo gledati svoje obveze ali svoja prava, 
imajući na umu da nam je ona majka. To je jedini put da se 
okonča ovaj slučaj. 


DOGAĐAJI U MEĐUGORJU . 


Zbivanja u Međugorju koja su sticajem okolnosti pobudila 
interes u cijelom svijetu i našla se na stranicama svjetovnih i 
crkvenih novina i u drugim sredstvima priopćavanja, učinila su po 
cijelom svijetu poznatim i ime našeg biskupa Žanića. Svojim 
otvorenim i jasnim stavom i sudom da se u ovim zbivanjima ne 
radi o nadnaravnim ukazanjima on je izazvao buru negodovanja 
kod pristalica ovih ukazanja, koje nisu prezale niti prezaju da ga 
ocrne najcrnjim bojama i okleveću najgorim klevetama, što je 
teško spojivo s pravom pobožnošću i vjerom, koju kao plodove 
tako bučno propagiraju pristalice ukazanja u Međugorju. Ide se 
dotle da se ovo njegovo odbijanje nadnaravnosti ovih zbivanja 
povezuje i s "hercegovačkim slučajem" jer navodno biskup Žanić 
ne možei ne želi prihvatiti da se Gospa ukazuje u franjevačkoj 
župi. Ili još gore: piše se da je on svoje pozitivno mišljenje 
promijenio pod pritiskom Udbe i komunista i tako, da navodno, 
drži njihovu stranu. Oni, nažalost, zaboravljaju da je biskup Žanić 
već u prvim danima digao svoj glas u obranu i djece i franjevaca, 
kad je komunistička vlast bila moćna, dok su sada hrabri "pobo- 
žno"šutjeli. 

No ako se pomno promotri tok ovih zbivanja, objektivni će 

romatrač doći do uvjerenja o korektnom postupku biskupa 
Žanića i o njegovom sudu o ovim događajima. Već na početku 
samih zbivanja digla se velika hajka u novinama i na televiziji a i 

od samih ljudi na vrhu protiv djece, svećenika i Crkve, pa je biskup 
u svojoj izjavi za Glas koncila (16. 8. 1981.) odbacio insinuacije 
protiv svećenika i način što se u javnosti Katoličku crkvu u 
Hercegovini neistinito optužuje zbog političkih i prevarantskih 
namjera. On je tom prigodom priznao mogućnost ukazanja a 
obzirom na slučaj u Bijakovićima rekao je: "Sigurno je da djeca 
nisu ni od koga, posebno iz Crkve, podgovorena da govore neistine. 
Isto tako, barem za sad, sve navodi na to da djeca ne lažu. Ostaje 
ono najteže pitanje: da li je to subjektivni doživljaj djece ili nešto 
nadnaravno? Mi za sada zauzimamo ovo stanovište." 

Na ponovljene napade na svećenike i biskupa, a posebno s 
proširene sjednice Općinske konferencije socijalističkog saveza 
radnog naroda Čitluka, koju su prenijele novine i televizija a koja 
glasi: "Istaknuto je da narodu treba još jasnije reći da je ono što 
hoće i planiraju svećenici Jozo Zovko iz Međugorja, njegov kolega 
Ferdo Vlašić, mostarski biskup Žanić i drugi ekstremisti, ono isto 
što nam planira i snuje ustaška teroristička organizacija. Klerona- 
cionalisti su se ustremili protiv tekovina revolucije, protiv ustavnog 
sistema, protiv socijalističkog samoupravljanja, a to je u biti 
najbrutalnija upotreba vjerskog osjećaja ljudi." (Moram ovdje 
napomenuti da je nakon te vijesti na sarajevskoj televiziji od 17. 8. 
1981. naš telefon u biskupiji bio stalno zauzet, jer su putem njega 
upućivane najprimitivnije poruke i prijetnje i našem biskupu, i 
našoj Crkvi i narodu.) Biskup je uputio pismeni javni prosvjed 
predsjedniku Predsjednitšva SFRJ Sergeju Kreigheru u kojem 
među ostalim stoji: "Kao katolički biskup i odgovorni ordinarij 
Mostarske biskupije odbijam od sebe i spomenutih mojih svećenika 
ove neodgovorne klevete i napadaje čija neukusnost nikako ne 
doprinosi trijeznom gledanju na događaje u župi Međugorje. 
Ovakvim se uvredljivim postupcima vrijeđaju osnovna, građanska 
i ljudska prava. Molim da ovaj moj prosvjed primite do znanja i 
kao najodgovornija osoba u SFRJ poduzmete korake protiv 
ovakvih neodgovornih ispada" (Glas koncila 13. 9. 1981.). 

Ovaj biskupov prosvjed bio je u onim prilikama hrabar i 
neočekivan. On se zauzeo za franjevce kao svoje svećenike, iako 


je tada bilo puno nesporazuma s franjevcima oko katedralne župe. 

On je branio i u Sarajevu u republičkoj Komisiji za odnose s 
vjerskim zajednicama svećenike i djecu. Nije popustio ni pred 
pritiskom vlasti da se dokine večernja misa, koja je u župi 
uvedena nakon događaja u Bijakovićima, a uložio je i molbu za 
osuđene svećenike. Sve ovo pokazuje neosnovanost tvrdnji da se 
biskupov stav prema Međugorju zasniva na njegovoj tobožnjoj 
odbojnosti prema franjevcima ili još gore da je on uzrokovan 
nečijim pritiskom. 

U isto vrijeme nije propustio ni da upozori osoblje u 
Međugorju na oprez u pristupu ovim zbivanjima. Tako je u svom 
stavu prema Međugorju napisao: "Nema sumnje da je vjernički 
svijet te vijesti dočekao i prihvatio kao utjehu i milosnu pomoć, 
te je to kod mnogih donijelo poticaj na molitvu, post, pokoru i 
obraćenje. No sve ovo nije dovoljno za dokaz autentičnosti 
Gospinih ukazanja i poruka. Događaje budno prati i Sveta stolica 
i preporuča krajnji oprez do donošenja suda Biskupskog ordinari- 
jata. 

i Na taj oprez upozoravamo svećenike da se u svojim 
izjavama i stanovištima ne istrčavaju ispred suda Crkve" (Br. 
977/81 od 13. 12. 1981. - Službeni vjesnik br. 4.) 

Ovo upozorenje kao i druga, kasnije data svećenicima u 
Međugorju, nisu poslušana, nego se nastavilo i u Međugorju i u 
svijetu s velikom propagandom u korist autentičnosti ovih zbivanja 
prije i mimo Crkve, a kao glavnu potvrdu za to navode se dobri 
plodovi. Stojeći na stanovištu da treba najprije utvrditi i iznijeti 
istinu, biskup u više navrata (u listopadu 1984., u srpnju 1987., u 
travnju 1990.) u svojim spisima izražava negativni sud o nadnarav- 
nosti ovih zbivanja ukazujući na negativne strane i činjenice u 
ovim zbivanjima koje pristalice Međugorja prešućuju. Ni ovi 
njegovi spisi nisu dobro prihvaćeni od pristalica ukazanja te su 
uslijedili mnogi napadi na biskupa. Ovo njegovo mišljenje i sud 
potvrdila je biskupska komisija sastavljena od profesora hrvatskih 
i slovenskih teoloških učilišta kao i članova redovničkih 
zajednica, koja je nakon iscrpna rada (1984.-1986.) dala negativan 
sud o autentičnosti ovih ukazanja. I naša BK zabranila je organi- 
ziranje hodočašća više puta kao i to da se govori o ukazanjima 

prije suda Crkve (12. 10. 1984., 18. 4. 1985., 29. 1. 1987.). I Kongre- 
gacija za nauk vjere je u pismima Biskupskoj konferenciji Italije, 
23. 5. 1985., i augsburškom biskupu 23. 5. 1990., upozorila na 
spomenute zabrane. ; 

Sama pak Kongregacija je izrazila svoje priznanje radu koji 
je izvršila biskupska komisija pod odgovornošću mjesnog ordina- 
rija, a čiji je sud o ovim zbivanjima bio negativan, no ipak je 
željela, budući da zbivanja daleko prelaze granicu biskupije, da se 
daljnje istraživanje nastavi na razini BKJ. U tu svrhu je 1987. 
formirana nova komisija. Iz nedavnog priopćenja naše BK o 
zbivanjima u Međugorju, a ono je sigurno temeljeno na radu nove 
komisije, vidi se da su skoro svi naši biskupi glasovali protiv auten- 
tičnosti ukazanja u Međugorju. 

Uza sve nijanse i nepreciznosti te izjave, koje su razumljive 
u našim prilikama, a koje neki koriste neopravdano da objasne 
samu izjavu, očito je da Izjava potvrđuje sud i mišljenje biskupa 
Žanića koji je, iako se možda nije u svom pisanju uvijek koristio 
diplomatskim rječnikom, ipak imao kao prvo pred očima u ovoj 
stvari: istinu. To je i najvažnije u procjeni njegova stava o zbiva- 
njima u Međugorju. 


VJERAN CRKVI I CRKVENOM UČITELJSTVU 


Imajući na umu da je biskupija dio Božjeg naroda koji je 
povjeren biskupu, da ona tvori mjesnu Crkvu, u kojoj je prisutna 
i djeluje jedna sveta, katolička i apostolska Crkva (Christus 
Dominus br. 11), biskup Žanić je u svom životu, učenju i djelo- 
vanju želio biti svjedok Kristov, poslušan sin Crkve i njezina 
učiteljstva, pa da tako bude i pravi navjestitelj Evanđelja. U tom 
svjetlu on se kritički odnosio prema svim novim pokušajima 
prilagođavanja vremenu, jer je često _u tim novim promjenama 
uočavao bijeg od istine i Evanđelja a nekad i otvoreni pokušaj 
osporavanja Crkve i njezina učiteljstva. On je o svemu tom 
otvoreno i javno iznosio svoje sudove: kao član u Papinskom 
vijeću za obitelj i u Papinskom vijeću za one koji ne vjeruju. 

Tako je u razgovoru za Glas koncila (1/71), nakon svog 
imenovanja za biskupa, izjavio: "U temelju svih problema u Crkvi 
je poljuljana vjera a velika je napast i zlo podjela na progresiste i 
tadicionaliste. Potreban je novi put ali njegov temelj i sadržaj mora 
biti uvijek evanđelje, govor na gori, osam blaženstava, molitva, 
pokora, žrtva. U Crkvi možemo samo jedno kretanje nazvati 
progresom, a to je ono u smjeru evanđelja, kako ga tumači 
crkveno učiteljstvo. Nije dobro što je novo zato jer je novo." 

On je i našim vjernicima želio još jače naglasiti potrebu 
vjere u Crkvu kojoj je Krist nevidljivi temelj a Petar-papa njegov 
vidljivi namjesnik na zemlji. To je činio po svojim propovijedima 
i poukama ali i nakon preuzimanja uprave biskupije pokretanjem 
novina Crkva na Kamenu. 

U prvom broju tog lista 1980. godine veli da su naše 
biskupije Mostarsko-duvanjska i Trebinjsko-mrkanjska smještene 
na kamenitom i tvrdom tlu a i Krist je htio i osnovao Crkvu na 
Kamenu. Stoga "i naša vjera mora počivati na istini a to je uskrsli 
Krist. Čuvar te istine je Crkva sagrađena na stancu kamenu. Ona 
se neće pokolebati, a ni mi zalutati dok slušamo glas te naše 
Majke Crkve" (Cnak 10/87). On je mnogo puta govorio našim 
vjernicima da moramo zbivanja u Crkvi promatrati sa stanovišta 
vjere a u svjetlu istine kakvu je Krist ustanovio i utemeljio na papi 
i biskupima. : 

On je zato i prihvatio svim srcem i papinu encikliku 
Humanae vitae, pozivao zajedno s našim biskupom Čulom i 
vjernike a i svećenike na poslušnost Svetom ocu. U svrhu jačih 
veza naših vjernika sa Svetom stolicom on nekoliko puta vodi 
hodočašća na grobove apostolskih prvaka u Rim. A naše velike 


obljetnice: 100. godišnjica uspostave redovite crkvene hierarhije u 


Bosni i Hercegovini, tisućljeće Trebinjsko-mrkanjske biskupije i 
druge proslave napose u marijanskim svetištima bile su dobre 
prilike da se vjernici utvrde u vjeri i ljubavi prema svetoj Katolič- 
koj crkvi i Svetom ocu. 

On nastoji slijediti želju Crkve da se i svjetovnjaci što više 
uključe u životi rad Crkve pa je stoga u dogovoru s provincija- 
latom Hercegovačke franjevačke provincije u Mosiaru osnovao 

Teološki institut za laike kao podružnicuVrhbosanske visoke teološke 
škole (1987.), koji je nažalost Republički komitet za obrazovanje 
nauku i kulturu, malo vremena nakon početka rada, proglasio 
protuzakonitim. Odziv na Institut je bio velik. 

U novim demokratskim prilikama bit će više slobode i na 
vjerskom a i na kulturno-znanstsvenom području. 

Biskup je osnovao Biskupijski karitas, koji pruža pomoć 
potrebnima, zahvaljujući prilozima bolje stojećih vjernika. Naši su 
vjernici uvijek rado pomagali potrebne u nevoljama. Tako su npr. 
za obitelji nedavno poginulih rudara u Tuzli skupili 130.000 DM., 
koje su uručene. 

I sam biskup redovito posjeti starački dom u Mostaru a i 
dječji dom. Preko katoličkih dobrotvornih organizacija Crkva je 
mnogim zdravstvenim ustanovama nabavila vrijedne aparate, što 
su i vlasti a i pripadnici drugih konfesija prihvatili sa zahvalnošću. 
Naš Karitas pruža pomoć potrebnima, bez obzira na njihovu 
vjersku i nacionalnu pripadnost. To se pokazalo posebno u slučaju 
pogibije rudara, kad je velika pomoć od katolika iz zemlje i 
inozemstva dijeljena svima. 

Želeći da svećenici ostanu slobodni u svom djelovanju, u 
službi Crkvi i narodu, biskup Žanić je poput biskupa Čule bio 
protiv udruženja svećenika pod državnim patronatom, držeći da je 
neprihvatljivo da ljudi iz Crkve tražepomoć i zaštitu u socijalistič- 
kom sektoru koji ima: usmjerenje od Saveza komunista. On je to 
smatrao cijepanjem Crkve a to se ne smije dopustiti ni uz kakvu 
drugu protuuslugu. On je to svoje stanovište jasno usmeno i 
pismeno iznosio ne plašeći se ni vlasti a ni onih na koje se njegova 
kritika odnosila. Vrijeme je dokazalo ispravnost ovakvog stava 
(usp. Službeni vjesnik Mostarsko-duvanjske i Trebinjsko-Mrkanjske 
biskupije, 1980., str. 139; 1981., str. 38-40). 


APOSTOLSKI UPRAVITELJ DUBROVAČKE BISKUPIJE 


Sveta stolica je uvijek vodila brigu za naše biskupije. Čak i 
u kriznim situacijama hercegovačkog slučaja ona je marno 

nastojala da se stvar riješi pravedno i u miru, makar se to nekad 
ne čini tako. I u našem slučaju je tražila da se poštuje disciplina 
u Crkvi i da je biskup odgovorni i prvi pastir u Crkvi. To isto 
vrijedi i u pitanju zbivanja u Međugorju. Unatoč imenovanja nove 
komisije BKJ za ispitivanja ovih događaja, Sveta stolica nije nikad 
izuzela ispod vlasti mjesnog ordinarija Međugorje i zbivanja u 
njemu, kako bi to željeli neke pristalice autentičnosti ukazanja i 
kako to pišu. 

Preko Kongregacije za evangelizaciju naroda (De Propaganda 
Fide); pod čiju kompetenciju spada područje . naših biskupija, 
Sveta stolica je pružala i moralnu i materijalnu podršku našim 
biskupijama a i našim biskupima. 

To isto čini za sve naše biskupije preko Apostolske 
nuncijature u Beogradu. Mi smo joj zbog toga od srca zahvalni. 

A da naš biskup uživa podršku i priznanje Svete stolice 
očito je iz njegova imenovanja apostolskim upraviteljem Dubro- 
vačke biskupije "sede plena" 3. 11. 1988. Tu je službu, pored 
svojih redovitih i velikih obveza u našim biskupijama, obavljao na 
zadovoljstvo svećenika i vjernika kroz godinu dana. U popratnom 
pismu ovom imenovanju preuzvišeni Apostolski nuncij ističe da je 
imenovanje znak povjerenja Svetog oca prema našem biskupu. 


ZAKLJUČAK 


Kad pogledamo ovih 20 godina biskupske službe preuzviše- 
nog gospodina Pavla Žanića, moramo priznati da su to bile godine 
rada i muke ali i godine Božjeg blagoslova a i napretka naših 
biskupija. Hvala Bogu za to, hvala našem biskupu za sav trud i 
žrtve kroz ovih 20 godina. Bilo je svakako i pogrešaka u njegovu 
radu, nešto je moždamoglo biti i bolje, jer tko radi taj i griješi. No 
ono za čim je naš biskup u svom radu uvijek težio to je istina za 
koju je bio spreman boriti se i trpjeti, što u suvremenom svijetu 
nije baš tako čest primjer. On je želiobiti i ostati svoj. Zato ćemo 
i Ovaj naš kratki prikaz i završiti stihovima iz pjesme "Budi svoj" 
(1874.) hrvatskog pjesnika Augusta Šenoe: 

Oj, budi svoj. Taj svijet ti nije pako, 
Ni raj ti nije; rodi trnom, cvijetom; 
Ni desno, ni lijevo, da se nijesi mako, 
Već ravno pođi, dok te nosi svijetom: 
koračaj bez obzira krepko, živo, 
Sudbina dok ne rekne tebi: stoj! 

I pravim drži pravo, krivim krivo, 

I budi svoj! 


Preuzimajući upravu biskupije biskup Žanić je rekao da se 
predaje u ruke Božje i zaštiti Majke Marije. Kad sutradan na 
blagdan ove naše katedrale, na blagdan Marije. Majke Crkve, 
buđemo upravljali molitve Mariji, pomolimo se Gospi da i nadalje 
štiti našeg biskupa i neka svojom pomoću prati Svetog oca i svetu 
Crkvu katoličku rasutu po svem svijetu, a posebno ovaj dio Crkve 
u Hercegovini. 


PROPOVIJED MONS. GABRIELA MONTALVA 
APOSTOLSKOG PRONUNCIJA U JUGOSLAVIJI 


(Mostarska katedrala, 2. lipnja 1991.) 
Draga braćo i sestre u Kristu! 


Crkva, naša zajednička majka, u kojoj nas sjedinjuje ista 
vjera i ista ljubav, to jest ljubav Božja, prati pojedine ljude i 
zajednice u njihovu zemaljskom putovanju, kako bi svi, na svršetku 
našeg dubljeg ili kraćeg boravka na ovom svijetu, mogli stići k 
Bogu, u vječnu radost raja. 

Ali Crkva nije nešto nedodirljivo ili tajanstveno. Ona je vrlo 
konkretna stvarnost. Crkva, to smo mi, narod Božji, ljudi svih 
vremena, po krštenju pozvani na pripadnost Božjojobitelji i u isto 
vrijeme pozvani svjedočiti da smo djeca Božja i naviještati 

čovječanstvu spasenje koje nam je Krist donio i omogućila Marija 
svojim pristankom da bude Majka Spasiteljeva. 

Premda mi ljudi tvorimo Crkvu, ona ima sasvim drugačija 
svojstva od ostalih zajednica koje žive u svijetu. Njezin je utemelji- 
telj sam Krist. Njezini su počeci u tajni smrti i uskrsnuća Isusova, 
njezina zadaća i ciljevi nadilaze granice čisto ljudskog života 
premda su usko povezani s njime. Budući da se po Crkvi u ljudima 
rađa, hrani i razvija božanski život, ona je od samog Krista primila 
sredstva kako bi ostvarila to djelo. Osim toga Krist je želiosvakom 
članu Crkve dati određenu ulogu i zato je ustanovio da u Crkvi 
budu vjernici sa određenim odgovornostima u obitelji i društvu, 
posvećene osobe, svećenici i biskupi. 

I evo upravo ova crkvena zajednica sabrana danas u 
mostarskoj katedrali, koja je srce ove biskupije, svi mi prisutni - 
kao da predstavljamo sve ove staleže članova Crkve - okupili smo 
se s nakanom da proslavimo pedesetu obljetnicu svećeničkog i 
dvadesetu obljetnicu biskupskog ređenja dragog monsinjora Pavla 
Žanića. 

Čini nam se da smo ponovo u dvorani posljednje večere, 
u društvu s Marijom, Majkom Kristovom i Majkom Crkve u 
trenutku kada je Gospodin, zazvavši Duha Svetoga nad apostole, 
poslao ih da krste ljude u ime Oca i Sina i Duha Svetoga, a u isto 
vrijeme im je dao vlast zadržatii otpuštati grijehe. 

Kod jednog i drugog ređenja, tisuću devetsto četrdeset 
prve i tisuću devetsto sedamdeset prve, po služenju Crkve, ostvarilo 
se isto izlijevanje Duha Svetoga u dušu monsinjora Žanića. 
Svećeništvom mu je podijeljena vlast koja se prvenstveno odnosi 
na slavljenje Euharistije i ostalih sakramenata, dok je biskupskim 
ređenjem postao nasljednik apostola, sa svim odgovornostima koje 
ta služba ima u Crkvi. 

U ime Svetoga Oca Ivana Pavla Drugog, u ime ovdje 
prisutne subraće u episkopatu, u ime svećenika, redovnika, 
redovnica i svih vas, dragi vjernici, želio bih izraziti revnom i 
zaslužnom pastiru ove mjesne Crkve, radost kojom sudjelujemo u 
ovim dvjema, tako značajnim obljetnicama. Htio bih, osim toga, 
također u ime svih, posvjedočiti naše zajedništvo u molitvi zahvale 

koja proizlazi iz velikog svećeničkog i biskupskog srca našeg 
dragog biskupa Žanića. Za koji trenutak čut ćemo čestitnu 
poruku koju je Sveti Otac uputio ovom značajnom prilikom, a 
naše čestitke, naše molitve i naše želje e. se s osjeća- 
jima koje je Kristov Namjesnik izrazio monsinjoru Žaniću. 


Dragi Preuzvišeni! 


U ovom već dugom periodu Vašeg života, Crkva je uvijek 
bila predmet Vašeg djelovanja i Vaše ljubavi. 

U vršenju različitih crkvenih službi pokazivali ste svoje 
duhovno očinstvo i posvetili se dobru bližnjih. 

Po Božjoj odredbi, izraženoj po Crkvi, povjerene su Vam 
ove hercegovačke biskupije sa zadaćom i odgovornošću da budete 
učitelj, vođa i posvetitelj ovog dijela Kristova stada. Budući da 
ovdje predstavljate samog Krista i u njegovo ime obavljate zadaću 
pastira, Gospodin želi da se osjećaju tijesno povezani s Vama, ne 
samo u pravnom smislu nego i u autentičnoj i djelotvornoj ljubavi 
i prijateljstvu, svi oni koji pripadaju ovim istim biskupijama: 
svećenici, redovnici, redovnice i vjernici. Vi ste ustvari prema 
Kristovoj želji, središte jedinstva i crkvenog zajedništva među svim 
katolicima ovog kraja. I zato, u ovoj svečanoj liturgiji, svi mi 
uzdižemo Gospodinu svoju žarku molitvu da duh vjere i velikoduš- 
ne bratske ljubavi budu uvijek još više prisutni u ovim dragim 
biskupijama i učine da, kao u Crkvi prvih vremena svi budu "jedno 
srce i jedna duša". 

A ne može ni biti drugačije u ovaj dan kada slavimo 
blagdan Marije, Majke Crkve, zaštitnice ove katedrale. Ona, 
Presveta Djevica, budući da je bila Majka Krista, Boga i čovjeka, 
morala je postati i Majkom one Crkve koju je Krist došao 
ustanoviti, kako bi svi ljudi, koji do svršetka svijeta trebaju u Crkvi 
i po Crkvi, primati spasenje, bili jedno kao što su Krist i Otac 
jedno. 

Budući da je u značajnom trenutku Kristove smrti od njega 
primila zadaću da bdije nad Ivanom, ljubljenim učenikom, ona, 
Marija, nastavlja čuvati svećenike i redovnike da u međusobnoj 

slozi i vjernosti onom što je Krist ustanovio, mogu stvarati i 
sačuvati ono crkveno zajedništvo s biskupom, zajedništvo koje je 
znak one iste prisutnosti Kristove u njegovoj Crkvi i koje je slika 
jedinstva Presvetog Trojstva. 

Marija, koja je prije svega primjer vjere i ljubavi, Marija, 
koja je učvrstila slabe apostole poslije Kristove smrti i koja ih je 
majčinskom dušom sačuvala ujedinjene u iščekivanju dolaska 
Duha Svetoga, Marija neka bude izvor vjere, ljubavi i jedinstva 
među Vama. ' 

Neka po zagovoru Marije, Majke Crkve svi kršćani jednog 
dana postignu potpuno jedinstvo u Kristu, koji je put, istina i život. 

A sada, draga braćo i sestre, poslušajmo riječi Svetog Oca 
i poistovjetimo se sa njegovim mislima i njegovim željama upuće- 
nim dragom monsinjoru Zaniću. 


POZDRAVNO PISMO 
ZAGREBACKOG NADBISKUPA 
KARDINALA FRANJE KUHARICA 


(Zagreb, 25. svibnja 1991.) 
Prečasni Oče Biskupe, 


Primio sam obavijest i poziv na proslavu Vašeg velikog 
osobnog jubileja koji ćete proslaviti u katedrali MAJKE CRKVE 
1. i 2. lipnja o. g. 

Zahvaljujem se za poziv ali zbog preužetih obaveza u 
inozemstvu tih dana neće mi biti moguće osobno biti prisutan pa 
se uključujem duhom s iskrenom čestitkom, s najboljim željama 
1 molitvom na Vaše nakane. 

50 godina svećeništva i 20 godina biskupskog služenjavelika 
je milost Božjakoja obavezuje na zahvalnost, pa se Vašoj zahval- 

nici pridružujem sa svima onima koji će Vas tih dana posebno 
okruživati sudjelujući u proslavi. 

Kada je mladi svećenik Alojzije Stepinac imenovan 
zagrebačkim nadbiskupom koadjutorom, pjesnik isusovac Milan 
Pavelić ispjevao je pozdravnu pjesmu i navijestio da će mu mitra 
izrasti u trnovu krunu. Tako se to dogodilo. Bio je Biskup u 
teškom vremenu kada se nije moglo vjerno služiti Crkvi i narodu 
bez trnove krune, bez supatnje s Isusom Kristom Raspetim za svoju 
Crkvu. 

Nije li to i Vaše osobno iskustvo u okolnostima u kojima 
Vam je prije 20 godina blagoslovljena mitra, znak biskupskog 
dostojanstva ali i odgovornosti, stavljena na glavu? Vi najbolje 
znate u intimnosti svoje savjesti kako križ biskupskog služenjamože 
biti težak. Ali ne izostaje milost Božja po onoj Pavlovoj: "Milošću 
Božjomjesam što jesam..." (1 Kor 15,10). 

Dok u poniznosti zahvaljujete za tu milost zajedno sa svojim 
svećenstvom, redovništvom i vjernicima, neka Gospodin po 
zagovoru Presvete Bogorodice, Majke Crkve, umnoži u Vašoj duši 
duhovnu radost koja ispunja srce ljubavlju prema svima. 


Želeći svako dobro, u Gospodinu Vas srdačno pozdravljam. 


ža. 


PROPOVIJED MONS. VINKA PULJIĆA, 
NADBISKUPA SARAJEVSKOG 
I BOSANSKO-HERCEGOVAČKOG METROPOLITE 


(Mostarska katedrala, 1. lipnja 1991.) 


Draga braćo u episkopatu, 
Draga braćo misnici, 
Dragi vjernici, braćo i sestre po krsnoj milosti! 


U životu imamo četiri majke kojima se s posebnim 
osjećajem obraćamo. 

Ona mati koja nas je pod svojim srcem devet mjeseci nosila 
i na ovaj svijet darom Božjim donijela, sigurno nam je na posebni 
način draga. A i prva riječ koju čovjek izgovori najčešće biva 
baš: nama. K tomu, nerijetko se događa da tu istu riječ čovjek 
izgovori i kao zadnju prije svog odlaska s ovog svijeta. - Majka! 

Osim majci koja ga je rodila, sigurno je da čovjek s 
posebnim osjećajima i domovinu naziva svojom majkom; onu 
rodnu grudu od koje primi materinsku riječ, koja mu darova 
baštinu i kulturu i ukorijeni ga u duboku povijest. I s tom majkom 
čovjek je ponosan i radostan. Ali o njima ne bih danas govorio. 

Večeras neka naše razmišljanje bude posebno posvećeno 
Majci Mariji i Majci Crkvi. Slaveći zaštitnicu ove mjesne Crkve i 
ove katedrale - Majku Crkve - slavimo onu koja je, rodivši Krista, 
rodila i Crkvu, ali koja je Crkvi, istovremeno, i putokaz. Jednostav- 
no rečeno: put Marijin put je Crkve. Marija je bila Bogu otvorena, 
slušala ga je i poslušala, njegovu Riječ je primila te se ta Riječ 
pod Marijinim srcem utjelovila. To isto je i put Crkve: da ono što 
je Marija činila _ čini i Crkva; da Riječ osluškuje, prihvaća i u 
svom srcu prebire kako bi Riječ našla tijelo, našla ljudsko srce - 
da se ta Božja Riječ utjelovi. Kao što je Marija božansku djelot- 
vornu Riječ rodila i svijetu darovala, tako isto čini i putujuća 
Crkva kroz svu svoju povijest: utjelovljenog Krista "rađa" ovom 
Svietu i dariva ga ljudskim srcima i dušama. Kao što je Marija s 

prvom Crkvom molila, tako čini i danas. Ona s cijelom Crkvom 
kroz svu povijest moli da bi Duh Sveti, koji upućuje u svu istinu, 
vodio Crkvu, prosvjetljivao Crkvu i posvećivao Crkvu. 

Ali, braćo i sestre, ta Crkva smo mi. Mi - mistično tijelo 
Kristovo - koje je Marija rodila rodivši Krista. Mi, postavši upravo 
jedno u Kristu po sakramentu krštenja, osjećamo da je Marija i 
mati Crkve jer je mati Kristova, ali i mati naša jer smo mi u toj 
Crkvi rođeni, u toj Crkvi odnjihani i u toj Crkvi imamo svoje 
poslanje - poslanje vjere. Zato je i naš osobni životusmjeren ovim 
putokazom: kao što je Marija Riječ Božjuosluškivala, prihvaćala 
i u svom srcu prebirala, i mi u svom životu, slušajući Evanđelje i 
usvajajući Riječ Božju, trebamo omogućiti da Riječ Božja nađe 
mjesto i da se utjelovi u našim mislima, i našim savjestima, u 
našim srcima, u našim životima; da mi budemo živa Crkva koja 
utjelovljenog Krista nudi ovim vremenima - možemo reći novim 
vremenima, svoj budućnosti, novom društvu kako bismo to novo 
društvo gradili utemeljeno na ispravnim duhovnim vrednotama 
koje čovjeka oplemenjuju i dižu. 

Naša Crkva je apostolska, a nasljednici apostola su biskupi. 
Nasljednik apostola je i mjesni biskup ove Crkve koji slavi svoje 
jubileje. Njegovo poslanje je bilo da, predvodeći ovu mjesnu Crkvu, 
Riječ Božjunaviješta i Krista svijetu daruje. 

Marija je putokaz i njemu! Kao što je s prvim apostolima 
molila, vjerujemo i sigurni smo da je Marija i s nama: da s nama 
moli i istog Duha Svetog zaziva kako bi i mjesna i sveopća Crkva 
bila uvijek Duhu otvorena, Duhu poslušna i Duhu vjerna. I dok 
ovdje slavimo, radujemo se što smo zajedno i što je vjera - vjera 
otaca - živa. lako smo prošli mnoge oluje, nije nas nestalo: 
korijenje je duboko - čak 13 stotina godina kršćanstva. 

Radosni smo što je apostolska Crkva prisutna i u ovim 
krajevima, i u ovim vjetrometinama, iako se, evo, opet nad nama 
nadvijaju ne baš najsvjetliji oblaci. Međutim, puni smo nade i stoga 
što je Marija s nama: mati je s nama. 

Majka Crkve je naš život. Obećajmo stoga Crkvi - Crkvi 
sagrađenoj na apostolima, Crkvi koju i danas apostoli predvode - 
da prihvaćamo poslanje Crkve kao svoje poslanje i da hoćemo bit 

vjerni vjeri otaca, prebroditi sve nedaće i sve tmure oblake s 
nadom koja proizlazi iz istine da je Krist zlo pobijedio. 

Uvjereni smo da će Marija, kao što je Isusa molila da 
pomogne onoj maloj obiteljskoj Crkvi u Kani Galilejskoj a Krist 
potom stvarno učinio čudo, isto tako svojim zagovorom pomoći 
i ovoj mjesnoj Crkvi i našem hrvatskom narodu u Herceg-Bosni, u 
ovoj metropoliji i Katoličkoj crkvi u cijelom hrvatskom narodu da 
svi budemo zaista vjerni vjeri otaca te tako sve duhovno blago - 
baštinu vjere - namremo budućim pokoljenjima. 

Mariju, majku Crkve i majku našu, Bog je okrunio za 
kraljicu neba i zemlje i dao joj uživati u slavi Presvetog Trojstva. 
Ali, Bog poziva i Crkvu, čiji je Marija putokaz, u istu slavu. Jer 
"Krist je ljubio Crkvu i sam sebe predao za nju, da je posveti 
čisteći je kupelji vođe uz pratnju riječi, da sam sebi privede 
Crkvu krasnu, bez ljage, bez bore, bez ičega tomu slična, da bude 
sveta i bez mane" (Ef 5,25-27). Dao bog da svojim svetim životom 
ostvarujemo živu Crkvu na ovoj zemlji i da zajedno s njom po 
Mariji, majci Crkve, prispijemo Kristu koji je njezina Glava i 
Prvenac. 

Dao Bog da tako bude! Amen! 

POZDRAV MONS. LUKE PAVLOVIĆA, 
GENERALNOG VIKARA 


(Mostarska katedrala, 2. lipnja 1991.) 


Pozdravivši, na početku svete mise, sve prisutne nadbiskupe, 
biskupe, provincijale, delegate i druge vjernike, mons. Luka Pavlović 
uputio je biskupu Pavlu Žaniću, u ime hercegovačkih svećenika, 
slijedeće riječi: 


Dragi naš oče biskupe! 


Prije dvadeset godina Duh Sveti Vas je preko blagopokoj- 
nog pape Pavla VI. poslao k nama u Hercegovinu. Poziv Vas je 
zatekao na službi ravnatelja splitskog sjemeništa. 

Naša mjesna Crkva je proživljavalarazne muke i tegobe. Mi 
smo Vam poklonili te svoje muke i probleme, a Vi ste nama 
darovali sve što ste imali: dali ste sami sebe našoj Hercegovini. 
Zahvaljujemo Vam na spremnosti služenja i vršenja odgovorne 


apostolske službe, te Vam od srca čestitamo dvadesetu obljetnicu | 


biskupstva i pedesetu obljetnicu misništva. 
Živjeli! 

ČESTITKA DR. FRA TOMISLAVA PERVANA 
U IME PROVINCIJE 
HERCEGOVACKIH FRANJEVACA 


(Mostar, 2. lipnja 1991.) 


Preuzvišeni o. biskupe, cijenjeni uzvanici i gosti! 


Sretan sam da mogu u ime svoje franjevačke zajednice na 
ovome skupu čestitati našemu o. biskupu ovako velike i zname- 
nite jubileje i obljetnice. Jubileji se redovito slave s previše 
patetike, zanosnih govora. Ali u svijesti ljudi je da radije slave 
jubileje u kojima se otvara budućnost, široko polje rada: dakle, 
rođendani, krstitke, prve pričesti, krizme, ispiti zrelosti, vjenčanja, 
mlade mise. Međutim, i ovakvi jubileji poput zlatnih misa, a rijetki 
vezani i uz dvadesetu obljetnicu biskupskog ređenja, imaju svoju 
težinu upravo u tome što čovjek retrospektivno promatra život 
osobe koja je svojim pozivom bila nešto poput orijentira u 
vremenu magle, tame, nesigurnosti, neizvjesnosti, progonstva i 
svega onoga što nam je i kao vjerničkoj zajednici ali i kao dijelu 
hrvatskog narodnog bića nudila i iza sebe ostavljala i ostavila iza 
rata i u poraću pa sve do ovih najnovijih dana jedna u biti 
protubožna,protunarodna, protučovječna ideologija i praksa. Jer 
svaka od tih proteklih pedeset godina bijaše ispunjena nesigurnoš- 
ću, neizvjesnošću, morom, vapajem za slobodom, i željom da se 
protubožnii nenaravni korov komunističkog zlosilja odbaci, što je 
hrvatsko narodno biće, vođeno svojim pastirima, prvom prigodom 
i učinilo. Jer bili smo suočeni s vjerovanjem da pojedinci znaju 
kamo čovječanstvo i povijesni tijek hrli, mislili su da mogu 
odrediti povijesnu svijest ljudi. I sve što je na toj pogrešnoj i krivoj 
svijesti sagrađeno, bilo je na klimavim i glinenim nogama, i u 
prvom naletu se u sebe urušilo. Ali je u tome rušenju stvorilo 
veliki krater koji još uvijek ispušta iz sebe otrovne plinove. Proći 
će dugo vremena da se ie povijesne naslage iz duša iskorijene. 

Revolucije podignute u ime slobode i pravde, te bratstva i 
jednakosti svih pretvorile su se u tiraniju i pakao. Kako nas je 
samo u jednoj godini opovrgla povijest! Odnosno Onaj koji tu 
povijest vodi, i u čijoj su ruci sudbine svijeta, naroda i pojedinaca. 

Oče biskupe! Ređeni ste upravo kad je započeo onaj 
zlosretni rat na ovim prostorima, a već je pune dvije godine tutnjao 
Europom. Proživjeli ste sve njegove strahote, a isto tako i sve ono 
što je donijela komunistička okupacija zemlje, ali i ljudskih duša. 
Ne bijaše lako u takvu vremenu i prilikama svjedočiti spasenje i 
vjeru, artikulirati je i pretvarati u konkretni život. Jer ne živi se od 
apstrktnih ideja ili apstraktna vjerovanja, nego se živiod utjelovlje- 
nja tih vjerskih istina u stvarnom životu. U životu se stvara kon- 
kretni reljef vjere. U tome je Isus slika i metafora, otisak i zrcalo 
živoga Boga. U svome vidljivom ljudskom djelovanju očitovao je 
tko je i kakav je Bog i što taj Bog namjerava s čovjekom. Isus nosi 
u sebi božanske crte Boga kao Oca i Majke. Pastir, a pogotovo 
biskup mora biti svojima i otac i majka. Po primjeru Vašeg 
imenjaka koji se upravo time hvali pred svojim Solunjanima i 
Galaćanima. On im je i otac i majka... 

Glas je odzvonio s neba: "Ti si Sin moj ljubljeni. Ti si mi 
omilio!" To je riječ izgovorena nad Isusom u trenutku njegove 
povijesne inauguracije na rijeci Jordanu. "S tobom računam. Ti si 
određen da podariš ljudima slobodu i spas. Da ih uvedeš u sretni 
život. Da ispuniš čežnju čovjekova srca koje je bez Boga nesret- 
no'. Tako bi se otprilike dalo prevesti ono Isusovo na rijeci 
Jordanu. Vjerujem da se te riječi izgovaraju u trenutku rođenja 
svakog ljudskog bića, te su zacijelo izrečene i u trenutku Vašeg 
rođenja, krštenja, rasta, pa sve do uzvišenih trenutaka Vašega 
svećeničkog a pogotovo biskupskog ređenja. To bi zapravo morao 
odražavati u svome životu svatko tko je pošao za Isusom: Biti 
ljubljeni Božjisin i dijete. Pogotovo onaj tko na sebi nosi biljege 
svećeništva i biskupskog reda. Onaj tko vodi zajednicu. Svjedok 
svjetla i nositelj na svome licu i u svome životu crta onoga tko ga 
je poslao, te biti reljefni odraz svega onoga što konkretno iziskuje 
odluka slijediti Isusa Krista i na sebi nositi breme njegova sveće- 
ništva i apostolstva. 

Oče biskupe! Milost se u obilju izlila na Vas. Neka se i 
ubuduće izlijeva na Vas, a preko Vas na sve povjereno Vam stado. 
Hvala Gospodinu da ste tu milost prihvatili i prenosili na druge. 
Molimo Gospodina da Vaša životna svjetiljka imadne uvijek 
dovoljno ulja vlastitog života kako bi Božja milost i dalje gorjela i 
svjetlila. Vrijeme i godine koje su iza Vas bijahu veliki zov i izazov. 
U Crkvi su vremena progonstva bila uvijek vremena posebnih 
milosti i blagoslova. Najdivnije spise kršćanske literature zahvalju- 


jemo upravo takvim situacijama progona. Sve provijava ono divno 


upozorenje i obećanje koje Isus daje svojima: "Ne bojte se 
malodušni i malovjerni! Ja sam s vama u sve dane do svršetka 
svieta!" 

Hvala Vam za nepokolebljivost svjedočanstva. Neka 
Gospodin svaki Vaš trud i napor strostruko nagradi. A on koji je 
oganj nek u vatri svoje ljubavi spržisvaki propust, grijeh, nedosta- 
tak. 

Situacija i izazov trenutka u koe živimo sile nas da upreg- 
nemo svi zajednički snage te da u suživotu i suradnji, u duhu 
bratstva i ravnopravnosti premostimo sve nesporazume i napetosti 
kojih još uvijek ima u ovoj Hercegovini. Te da uzradimo svi u istom 
vinogradu i svesrdno se svi skupa sa svojim vječnim  Pastirom. 
založimo za boljitak i sretnu sutrašnjost našega hrvatskog naroda 
i cijele Crkve. Molimo zajedničkog Gospodina da budete prema 
svjedočanstvu velikog Ignacija iz Antiohije "žito i pšenica za 
Gospodnji kruh i prinos". Hvala Vam i dugo nam živjeli! 

POZDRAVNI GOVOR ING. SREĆKA VUČINE 
U IME VJERNIKA 


(Mostarska katedrala, 2. lipnja 1991.) 


Pozdravljajući Vas i zahvaljujući Vam što ste po drugi put 
među nama o blagdanu Marije Majke Crkve, u Vašoj nazočnosti 
pozdravljamo Svetog Oca Papu Ivana Pavla II., namjesnika 
Kristova, nasljednika sv. Petra, Slugu sluga Božjih,Pastira i Brodara' 
Svete Katoličke i Apostolske Crkve. 

Molimo Vas, prenesite Sv. Ocu naš vapaj, koji jobovskom 
strpljivošću izričemo . već od početka Njegova pontifikata, da kao 
Petar pohodi naš vjerni hrvatski narod. 

Pozdravljam vas, apostolski nasljednici, preuzvišeni oci 
nadbiskupi i biskupi u ime vjernog puka i u svoje osobno ime 
iskazujem vam zahvalnost što ste svojom nazočnošću donijeli 
blagoslov te uzveličali ovo euharistijsko slavlje i počastili svog 
subrata u episkopatu, našeg preuzvišenog gospdoina biskupa. 

Pozdravljajući vas sve zajedno i svakog ponaosob, dopustite 
mi da u ovoj prigodi posebno pozdravim msgr. Nike Prelu, koji 
također slavi pedesetu obljetnicu svećeništva. 

Pozdravljam .Vas, anđele crkve u Hercegovini, dobri naš 
oče, preuzvišeni gospodine biskupe zahvaljujući Trojedinom Bogu, 
koji vas je nama podario za nadpastira. 

Pozdravljam sve vas časni prezbiteri, suradnici biskupske 
službe, sve časne sestre, cijeli Božji puk. 

Preuzvišeni gospodine biskupe! 

Točno prije dvadeset godina i mjesec dana, u crkvi 
apostolskih prvaka sv. Petra i Pavla, na blagdan sv. Atanazija, imao 
sam milost da u prepunoj crkvi, s vrata pobočne lađe, sudjelujem 
u misi kojom prigodom ste primili puninu svećeničkog reda. 

Tada vas je u ime vjernog puka pozdravio pokojni Njegovan 
Merdžo,a danas ja imam milost, da Vam u ovoj toliko željkovanoj 
mostarskoj katedrali o blagdanu Marije Majke Crkve, kojoj stoji na 
čast, čestitam Vaša dva velika jubileja: pedeset godina misništva 


80 


i dvadeset godina biskupskog poslanja, i da Vam zahvalim u ime 
vjernog puka naših biskupija i u sovje osobno ime za sve što ste 
učinili kao naš natpastir na slavu Trojedinog Boga, na čast svete 
Katoličke i Apostolske Crkve, na diku i ponos našega hrvatskog 
naroda i korist svakog čovjeka. 

A mnogo je toga na što bismo Vam, preuzvišeni gospodine 
biskupe, trebali zahvaliti posebice ovom prigodom. 

Ponajprije što ste kao dječarac baš kao nekoć Samuel 
začuli glas Božjite mu se odazvali: "Evo me Gospdoine, zvao si 
mE..." 

u tom: "Evo me Gospodine..." predano ste darivali sebe kroz 
sva ona ratna i poratna vremena, jer kao što reče preuzvišeni 
biskup Prela, kad ste vi slavili mladu misu, umjesto zvona grmjeli 
su topovi. 

Onda Vam hvala za Vašu spremnost kad ste kao zreo 
svećenik čuli Gospodinov glas: "Petre, ljubiš li me više nego ovi?" 

Ž Zahtjev Gospdoinov bijaše takav da je doista tražio onog 
koji ljubi više. A Vaš odgovor doista bijaše odgovor Petra: 
"Gospdoine, Ti znaš sve. Ti znaš da te ljubim." Sv. Otac papa 
Pavao VI. posla Vas k nama u Hercegovinu. 

Jednom prigodom, kada smo se Vi i ja vraćali s uta, rekao 
sam Vam da samo dragi Bog zna veličinu Vašeg odaziva i dolaska 
k nama jer ste znali kako Vas tegobno poslanje čeka. I znakovito 
je bilo da ste puninu svećeničkog reda, svoje biskupsko posvećenje 
Primili na blagdan sv. Atanazija. 

Jer Vaša biskupska služba, gotovo da ponozočuje u našim 
vremenima biskupsku službu sv. Atanazija. 

Za obadvojicu biskupsko poslanje bijaše najprije istina. 
Znakovito bijaše da je blažene uspomene nadbiskup Petar, Vaš 
pretšasnik, bio i posvetitelj te kao nekoć Elizej u revnosti za Jahvu 
naslijedi Iliju, tako i Pavao Petra. 

Hvala Vam što svoje natpastirsko poslanje živitemeđu nama 
onako kako to nalazimo u sv. Pavla revno tražeći opravdanost, 
vjeru, ljubav i mir s onima koji čista srca zazivaju Gospodina, 
onako kako to sveti Sabor Drugi Vatikanski pod vodstvom biskupa 

Pavla, sluge slugu Božjihnaučava u dekretu Christus Dominus. o 
pastirskoj službi biskupa. 

No prigoda je posebice Vam zahvaliti i slijedeće: 

Shodno nauku o dekretu Christus Dominus da kao zakoniti 
nasljednici Apostola i članovi biskupskog zbora neka se biskupi 
pokažu da im je na srcu briga za sve Crkve. Vi ste, preuzvišeni 
oče biskupe, svoje sinove poslali našoj braći u Afriku, od kojih su 
ovdje sada nazočni: don Andrija, don Drago i pridošli don Ivo, u 
Kanadu, Australiju, Ameriku, diljem Europe, a osebice našim 
biskupijama u domovini. 

Hvala Vam što ste, vršeći svoju zadaću naučavanja, svojim 
nezaboravnim homilijama o Kristu, Euharistiji, Božjem milosrđu 
izložili čitav misterij Krista potičući nas na življenje vjere. 

Hvala Vam što ste podarili svetoj Katoličkoj i Apostolskoj 
Crkvi toliko mladih i dobrih svećenika; što ste ih poslali na studiej 
u Petrov grad tako da naši svećenici doista predstavljaju moralnu 
i intelektualnu elitu. 

Posebno Vam hvala što ste osnovali biskupijski karitas kroz 
koji mnogi ojađeni i ubogi doznaše za Krista. To je Vaša velika 
propovijed. 

Kao osobi, čiji je živottrajni studij, posebno Vam hvala na 
providencijalnim odlukama osnutka lista Crkva na Kamenu i 
Teološkog instituta za vjersku kulturu laika te u ime studenata i u 
svoje osobno ime zahvaljujem Vam što ste nam omogućili da 
potpunije upoznamo nauk Crkve i uzmognemo obrazložiti nadu 
koja je u nama. 

Preuzvišeni oče biskupe, sinovski Vas molim za razumije- 
vanje i dopuštenje, da ovom prigodom uputim riječi zahvale 
prezbiteriju Mostarsko-Duvanjske i Trebinjsko-Mrkanske biskupije, 
što su svojim životom među nama vjernicima posvjedočili da ste 
im Vi otac i što su bili doista suradnici kako to Drugi vatikanski 
sabor naučava. 

Također molim dopuštenje, da zahvalim svoj Vašoj rodbini 
a posebice Vašoj dobroj sestri koja Vas je kroz ovih pedeset 
godina Vaše svećeničke službe vjerno pratila. i 

Upućujući Vam iskrene čestitke i izraze odličnog pošti- 
vanja molimo Vas: uključite u Vaše molitve potrebe našeg puka, 
naše Crkve u Hercegovini, lijepe naše domovine, našeg hrvatskog 
naroda i svih ojađenih i ubogih i cijelog čovječanstva. 

Molimo Vas, ostanite i dalje svjedok Kristov, koji je Put, 
Istina i Život, upravitelj koji je uvijek spreman dočekati _Gospo- 
dina i na kraju čuti riječi Gospodinove: "Dobri i vjerni slugo, uđi 
u radost gospodara svoga!" 

Tako neka bude! 

II. dio 
SLOVO JE SNAGA 


BIBLIOGRAFIJA 
BISKUPA PAVLA ŽANIĆA 


1940. 


Čin i Pravilo Misi. Ordo et Canon Missae, Hvar 1940 
(str. 32; priredio).! 


! Ova bibliografija mons. Pavla Žanića, biskupa mostarsko- 
duvanjskog i apostolskog upravitelja trebinjsko-mrkanjskog,sastav- 
ljena je prigodom njegovoga svećeničkoga zlatnog jubileja koji je 
proslavljenu Mostaru 1. i 2. lipnja 1991. a sadrži njegove objavljene 
radove do srpnja 1991. godine. 

Mons. Pavao Žanić je svoje objavljene radove potpisivao 
svojim pravim imenom i prezimenom, te pseudonimima P. Jerkov i 
D. Pažanin. ' 

U ovom popisu tiskanih radova P. Žanića upotrijebljene su 
slijedeće skraćenice: CnaK = Crkva na Kamenu; SVB = Službeni 
vjesnik biskupije Mostarsko-duvanjske i Trebinjsko-mrkanjske; 
SVBSM = Službeni vjesnik biskupije splitske i makarske; VBSM = 
Vjesnik biskupije Splitske i Makarske; VNSM = Vjesnik nadbisku- 
pije Splitsko-makarske;GK = Glas koncila; VŽ = Vrelo života; OŽ 
= Obnovljeni život; CUS = Crkva u svijetu; MT = Mladi teolog; 
GSIM = Glasnik Srca Isusova i Marijina. 

Mons. Pavao Žanić je, za vrijeme svog boravka u Splitu, 
potpisujući se kao odgovorni urednik tih izdanja, tiskao i tri knjige 
dra don Antuna Pilepića (Getsemanske ure, Ljubav do kraja i 
Svećenik pred svetohraništem), kojeg su komunističke vlasti bile 


1962. 


Dođi, Gospodine Isuse, Split 1962 (str. 16; priredio sa 
suradnicima). 

Moje obraćenje, Split 1962 (str. 32; priredio sa suradnici- 
ma). ' 

Društvo svećenika klanjalaca, u SVBSM 9-10(1962)70-71. 


1963. 


Moj svetac - nazvao ga je sveti Arški župnik, u SVBSM 1- 
2(1963)41-42. 


proglasile narodnim neprijateljemi osudile na višegodišnju robiju te 
zato nije smio ni objavljivatisvoje radove. Mons. Žanić je to radio 
u dogovoru s pravim autorom i svojim prijateljem koji je, po 
povratku iz zatvora, tada, kao i mons. Žanić, živio u Splitu gdje je 
i umro istom 3. XI. 1968. (usp. VBSM 6/1968/32-36). 

Na isti način tiskan je u Splitu i jedan priručnik za 
vjeronauk gospođe Mirjane Ciko kojoj, zbog tadašnjih poznatih 
društvenih prilika, nije bilo "preporučljivo" potpisati se na takvu 
knjigu, ali do te knjige nisam uspio doći. 

Jednako tako nisam imao u rukama ni pučki priručnik 
Sveta misa kojeg je mons. Žanić, nakon liturgijske obnove Drugoga 
vatikanskog sabora, kao katedralni župnik u Splitu priredio na 
hrvatskom jeziku te je gratis bio dijeljen narodu. 

injenica da su obadvije ove posljednje knjige bile namije- 
njene širokoj publici koja ih je "razgrabila" vjerojatno je razlog 
zašto ih nisam uspio pronaći ni u biblioteci splitske bogoslovije. 
Upravo stoga i njihovo spominjanje ostaje, nažalost, bez preciznih 
naslova. 

Uvjeti uspjeha propovijedi, u Božja riječ zajednici. 
Zbornik liturgijskog tečaja, IL Zagreb 1963, str. 81-94. 


1964. 


Govor nad odrom prepozita Don Mladena Alejbeg u 
Trogiru, u Stolnoj crkvi 6. VI 1964. god. koji je održao 
prečasni don Pavao Žanić, župnik splitske katedrale, u 
SVBSM 5-6(1964)8-13. 


1965. 


Mali vodič kroz splitsku katedralu, Split 1965 (hrvatski, 
engleski, francuski, njemački, talijanski). 

Vodič kroz riznicu splitskog kaptola, Split 1965 (hrvatski, 
engleski, francuski, njemački, talijanski, mađarski, 
češki, poljski). 


1966. 
Refleksije uz misli jednog biologa, u CUS 1(1966)53-58. 
Pjesma križu i ljubavi, u CUS 2(1966)44-50. 


Smrt kanonika Stolnog kaptola Marijana Gudelja, u 
VBSM 4(1966)16-18 (Žanićeva homilija na str. 17-18). 

1967. 


Način imenovanja i premještanja svećenika u biskupiji, u 
VBSM. Prilog II broju Vjesnika biskupije Splitske i 
Makarske. Gradivo prvog zasjedanja Savjeta Svećenika 
Splitske i Makarske biskupije u Splitu, dne 26. i 27. 
siječnja 1967. 2(1967)7-8. 


1968. 


Naši pokojnici - Mons. Dr. Antun Pilepić, u VBSM 
6(1968)32-36 (Žanićeva homilija na str. 34-35). 


1969. 


Svećenički celibat, u VBSM (Prilog) 2(1969)5-17. 

Riječ don Pave Žanića, prepozita stolnog kaptola u Splitu, 
ravnatelja malog sjemeništa, na proslavi u Sjemeništu u 
Splitu, dne 20. XI. o. g, u VNSM 4(1969)46-50. 
Uspostava metropolitanske Crkve. Slovo i Duh, u CUS 5- 
6(1969)369-371. 


1971 


Šteta što nema više svjetla i razboritosti u nama, u GK 
3(1971)4-5 (razgovor s mons. P. Žanićem prigodom 
imenovanja za biskupa). 

Stoljeće nasilja i ljubavi, u CUS 2(1971)154-158. 

1972. 


Obitelj - naš problem i naša nada, u OŽ 6(1972)583-592. 


1973. 


Riječ biskupa Pavla Žanića, u OŽ 6(1973)511-516. 


1974. 


Dva pogleda, u GSIM 1(1974)4-5. 
Naprijed, ne natrag, u GSIM 3(1974)80-81. 
Ne moraš, ali.., u GSIM 4(1974)120-121. 
Kristov mir, u GSIM 5(1974)174-175. 
Ljubav i zloba, u GSIM 6(1974)210-211. 
Četiri Krista, u GSIM 10(1974)358-359. 


1975. 
Teološko zamagljivanje, u OŽ 2(1975)181-185. 
F. Lelotte: MLADEŽ PRED BOGOM, u 0Ž 4(1975)405- 
407. 

1976. 


Duhovne vježbe ili tečajevi?, u VŽ .1(1976)51-53. 
Kojim smjerom i sadržajem?, u VŽ 1(1976)70-72. 

Atmosfera i tlo duhovnih zvanja, u VŽ 2(1976)104-109. 
"Kontradikcije" Duha Svetoga, u VŽ 3(1976)240-243. 
Predgovor, u P. Mauriac, Rastavljena, Zagreb 1976, str. 
7. (Prema riječima samog biskupa P. Žanića, u ovoj 
knjizi na str. 4 stoji napisan netočan podatak da se radi 
o prijevodu samog P. Žanića.) 


1971. 


"Tada sam se oženio rastavljenom". Osvrt biskupa Pavla 
Zanića predsjednika Vijeća BKJ za obitelj u GK 
5(1977)16. 


1980. 


Okružnica Biskupa Ordinarija svim svećenicima, u SVB 
3-4(1980)132-140. 

Okružnica svećenicima prigodom Biskupova odlaska na 
zasjedanje biskupske sinode u Rim, u SVB 3-4(1980)164. 
Crkva na Kamenu, u CnaK 1(1980)2. 


1981. 


Krist - Crkva, u CnaK 1(1981)2. 

Poplava u Crkvi, u CnaK 3(1981)13. 

Uskrsnu Isus doista!, u CnaK 4(1981)2-3. 

100 godina redovite crkvene uprave u Bosni i Hercegovini, 
u CnaK 7-8(1981)1. 

Uoči prve 100-obljetnice obnove redovite crkvene hijerar- 
hije u Bosni i Hercegovini i uspostave vrhbosanske 
metropolije sa sjedištem u Sarajevu, u SVB 1(1981)36-37. 
Okružnica prigodom 100-obljetnice ponovne uspostave 
redovite crkvene uprave u Bosni i Hercegovini, u SVB 
2(1981)12-16; isto i u CnaK 7-8(1981)2-3. 

Osvrt na ovogodišnje krizme, u SVB 2(1981)39-40. 
Padovi i usponi obitelj, u MT 1(1981)67-73 (razgovor). 
Biskup krizmanicima, u CnaK 7-8(1981)8. 

Izjava za javnost, u CnaK 7-8(1981)24; isto pod naslo- 
vom Biskupska izjava o "ukazanjima" u Hercegovini, u 
GK 16(1981)1. 

Gospodinu Sergeju Kreigheru Predsjedniku Predsjedništva 
SFRJ Beograd, u CnaK 9-10(1981)1; isto pod naslovom 
Biskup Žanić predsjedniku Kreigheru, u GK 18(1981)9. 
Pred odgovornošću, u CnaK 9-10(1981)2. 

Za život (tri nastavka), u CnaK 9-10(1981)6-7; 
11(1981)6; 12(1981)6. % 

Ono najvažnije, u CnaK 11(1981)2. 

Božić, u CnaK 12(1981)2. 

Neuspio pokušaj smirivanja crkvenih neprilika u Mostaru 
i Hercegovini, u SVB 4(1981)19-20 (supotpisnik i fra 
Jozo Pejić). 

Odgovor na "Informacije o Teološkom društvu Kršćanska 
sadašnjost", u SVB 1(1981)39-40. 

Uskrsna poruka naših biskupa, u SVB 1(1981)47-48. 
Božićna čestitka biskupa ordinarija svećenstvu i vjernicima 
naših biskupija, u SVB 4(1981)1. 

Stav prema događajima u Međugorju, u SVB 4(1981)17. 

1982. 


Završne proslave 100-obljetnice obnove redovite crkvene 
uprave u Bosni i Hercegovini, u SVB 1(1982)26-27. 
Poziv na adoraciju, u SVB 1(1982)27. 

Poruka biskupa ordinarija za Uskrs '82 god., u SVB 
1(1982)28. 

Propovijed u crkvi sv. Jeronima u Rimu prigodom jubilar- 
nog hodočašća iz Bosne i Hercegovine, u SVB 2(1982)52- 
5% 

Božićna čestitka biskupa ordinarija svećenstvu i vjernici- 
ma, u SVB 2(1982)46. 

Poziv na adoraciju, u SVB 1(1982)27. 

O Božiću o Božiću, u CnaK 1(1982)2. 

Isus poštuje slobodu, ali.., u CnaK 2(1982)1-2. 

Dražen i Lidija (17 nastavaka kroz 1982., 1983. i 1984. 
godinu; svaki nastavak ima svoj posebni naslov), u 
CnaK 2(1982)6; 3(1982)13; 4(1982)11; 5-6(1982)10; 7- 
8(1982)15 i 8; 9(1982)7; 10(1982)5 i 14; 12(1982)6; 
1(1983)11; 2(1983)11; 3(1983)12; 5(1983)12; 
6-7(1983)10;  8-9(1983)11;  12(1983)10;  3(1984)11; 
5(1984)12. 

Korizma - odricanje, u CnaK 3(1982)2. 

Doista je uskrsnuo! Biskupova uskrsna poruka, u CnaK 
4(1982)1-2. 

Vjernička savjest, u CnaK 5-6(1982)8. 

Neke liturgijske odredbe, u SVB 2(1982)89-90. 

"Padam sa stolice...", u SVB 2(1982)95. 

Lice Majke Crkve, u CnaK 5-6(1982)2. 

Drugo stoljeće, u CnaK 7-8(1982)2. 

Intronizirani egoizam, u CnaK 9(1982)2. 

Vjeronauk najvažnija zadaća, u CnaK 10(1982)2. 
Vječni Božić, u CnaK 12(1982)2. 


1983. 


Poslanica biskupa Vrhbosanske metropolije za euharistij- 
sku godinu 1983/84, u SVB 2(1983)38-42. 

Dijete, u CnaK 1(1983)2. 

Jubilej otkupljenja, u CnaK 3(1983)2. 

Blago majci koja te je rodila, u CnaK 4(1983)2. 

Sedam darova, u CnaK 5(1983)2. 

Odgovomo očinstvo, u CnaK 6-7(1983)2. 

Biskupova poslanica povodom jubileja Trebinjske biskupi- 
je. Dostojno proslavimo veliki jubilej, u CnaK 6-7(1983)3 
(usp. Pismo Biskupa Mostarsko-duvanjskoga i Apostol- 
skog administratora Trebinjsko-mrkanjskoga svećenstvu i 
vjemicima drevne Trebinjske biskupije povodom njenog 
tisućgodišnjeg postojanja i stogodišnjice posvete župske 
crkve Rođenja Blažene Djevice Marije u Trebinju, u SVB 
2(1983)68-69. i 
Govor biskupa P. Žanića biskupu M. Periću, u SVB 1- 
2(1983)82-84; isto i u CnaK 6-7(1983)7-8. 

Rastava braka, u CnaK 8-9(1983)2. 

Sv. Leopold, u CnaK 11(1983)2. 

Emanuel - Bog s nama, u CnaK 12(1983)2. 

1984. 


Poruka biskupa ordinarija svećenstvu, časnim sestrama i 
vjernicima za Uskrs 1984. godine, u SVB 1(1984)1a. 
Božićna poruka biskupa ordinarija, u SVB 3(1984)59a. 
Mir iz obraćena srca, u CnaK 1(1984)2. 

Da svi budu jedno, u CnaK 2(1984)2. 

Crkva na Kamenu, u CnaK 3(1984)2. 

Obraćenje je sloboda, u CnaK 4(1984)2. 

Tisuću godina ustrajne vjernosti, u CnaK 6-7(1984)2. 
Bog i čovjek, u CnaK 12(1984)2. 

Naša biskupija na Nacionalnom Euharistijskom Kongresu 
(NEK) u Zagrebu i Mariji Bistrici, u SVB 2(1984)49. 
Euharistijsko slavlje Božjeg naroda - neka upozorenja 
svećenicima, u SVB 3(1984)83. 


1985. 


Uskrsna čestitka biskupa ordinarija, u SVB 1(1985)1a. 
Božićna čestitka oca biskupa svećenstvu i vjernicima, u 
SVB 2(1985)36a 

1985., u CnaK 1(1985)2. 

Oci vjere i kulture, u CnaK 2(1985)2. 

Bi mrtav i oživje, u CnaK 4(1985)2. 

Uzori našoj mladeži, u CnaK 5(1985)2. 

Crkva u hodu, u CnaK 9(1985)2. 

Otvoreno pismo Rećnć Laurentinu, u SVB 1(1985)17-18. 
Uz jubilarni 50. broj "Crkve na Kamenu", u SVB 
1(1985)8-9. 

Oproštajni govor na sprovodu nadbiskupa Petra Čule, u 
SVB 2(1985)80-82; isto pod naslovom Govor Nadbisku- 
pova nasljednika, u CnaK 9(1985)11. 

Najvažniji posao, u CnaK 10(1985)2. 

"Dvanaest je davno prošlo!", u CnaK 11(1985)2. 

Božić '85., u CnaK 12(1985)2. 

Predgovor, u A. Babić, Zemlji suhoj, bezvodnoj, Mostar 
1985, str. 3. 

Predgovor, u A. Babić, Iziđe sijač..., Mostar 1985, str. 3. 


1986. 


Uskrsna poruka biskupa ordinarija, u SVB 1(1986)1a. 
Biskupova božićna čestitka, u SVB 3(1986)39. 

Godina mira, u CnaK 1(1986)2. 

Kalvarija i Uskrs, u CnaK 3(1986)2. 

Temelji Crkve, u CnaK 4(1986)2. 

Nikodemi, u CnaK 6-7(1986)2. 

Uvodne pozdravne riječi Biskupa Ordinarija, u Dodatak 
uz "SVB" 2(1986)40-41. 

Lijepa i velika, u CnaK 8-9(1986)2. 

Rationabile obsequium (Razborita popustljivost), u CnaK 
10(1986)2. (Uredništvo je krivo prevelo latinski naslov 
koji treba glasiti: Razumno prihvaćanje). 


1987. 


Biskupova uskrsna čestitka, u SVB 1(1987)3. 
Spasavajmo Crkvu i naš hrvatski narod, u SVB 

1(1987)18-22. 

Biskupova božićna čestitka, u SVB 2(1987)37 

Naš program, u CnaK 1(1987)2. 

Priopćenje za tisak o Međugorju, u SVB 1(1987)17 
(supotpisnik je i Franjo kardinal Kuharić); isto i u 
CnaK 2(1987)1. 

Uz saopćenje o Međugorju, u CnaK 2(1987)2. 
Smrt i uskrsnuće, u CnaK 4(1987)2. 





Marijin i Merzov svibanj, u CnaK 5(1987)2. 
Redemptoris Mater i Marijanska godina, u CnaK 6- 
7(1987)2. 

Izjava mostarskog biskupa o Međugorju. Međugorje, 25. 
srpnja 1987., u CnaK 8-9(1987)2. 

Najprije istina, u CnaK 10(1987)2. 

Dobrota i čovjekoljublje, u CnaK 12(1987)2. 

Primjer i poziv, u R. Marković-R. Perić (priredili), 
Narod svome Dumi, Mostar-Hrasno 1987, str. 7-10. 
Umjesto predgovora, u V. Vučina-M. Karačić, Nerođeni 
osmijeh, Mostar 1987, str. 3. 


1988. 


Biskupova iskrena čestitka, u SVB 1(1988)3. 

Božićna poruka biskupa ordinarija, u SVB 2(1988)24. 
Bogorodica, u CnaK 1(1988)2. 

Svi smo pozvani, u CnaK 2(1988)2. 

Čovjek pred apsolutom (sv. Josip), u CnaK 3(1988)2. 
Završne proslave Marijanske godine u Hercegovini, u SVB 
1(1988)22-23. 

Novo stvorenje, u CnaK 4(1988)2. 

Sida duha, u CnaK 5(1988)2. 

Uvijek suvremeni Merz, u CnaK 6-7(1988)2. 

Zvona zvone gluhima, u CnaK 8-9(1988)2. 

Pošast uništavanja, u CnaK 10(1988)2. 

Vječni Božić, u CnaK 12(1988)2. 

Mladica iz maslinova panja, u CnaK 12(1988)10 (razgo- 
vor s biskupom P. Žanićem). 

Pastoral obitelji, u 1. Balukčić-P. Sudar-A. Šarić (prire- 
dili), Svećenikova pastirska služba, Sarajevo 1988, str. 71- 
78. 

Pozdravna riječ biskupa Pavla Žanića, u I. Puljić (prire- 
dio) Tisuću godina Trebinjske biskupije, Sarajevo 1988, 
str. 25. 

Umjesto predgovora, u N. Jurica-B. Petrač (priredili i 
sastavili), Duša duše hrvatske. Novija hrvatska marijanska 
lirika, Mostar 1988, str. 5-6. 


1989. 


Uskrsna poruka biskupa ordinarija, u SVB 1(1989)1a. 

Božićna čestitka biskupa ordinarija, u SVB 2(1989)26. 

Za život djeteta, u CnaK 1(1989)2 (prema: Dr. R. Ć.). 
Važnost pisane riječi, u CnaK 3(1989)2. 

Tko sam ja, u CnaK 4(1989)2. 

Razaranje čovjeka, u CnaK 8-9(1989)2. 

Jedini spasitelj, u CnaK 12(1989)2. 

1990. 


Tri katastrofe, u CnaK 2(1990)2. 

Mučenik - svjedok vjere, u CnaK 6(1990)2. 

Poslanica naših biskupa. Slobodno i odgovorno na izbore, 
u CnaK 8-9%1990)1 (drugi supotpisnici su biskupi: Ć. 
Kos, F. Komarica, M. Jozinović, A. Pichler i delegat 
apostolskog upravitelja sarajevske nadbiskupije Ć. Kosa 
M. Zovkić). 

Da Boga upoznamo, u CnaK 10(1990)2. 

Svi smo odgovorni za ishod izbora, u CnaK 11(1990)1 
(usp. Vrhbosna 4/1990/41). 

Razočarani nas uče, u CnaK 11(1990)2. 

Međugorje, Mostar 1990 (16 str; posebna izdanja: 
hrvatski, talijanski, njemački, francuski i engleski). 
Uvodnik, u J. Ančić, Duvanjska biskupija i duvanjski 
sabor, Mostar 1990, str. 3-4. 

Žanić P.-Jozinović M.-Komarica F., Proglas o pokretanju 
službenog glasila biskupija metropolije vrhbosanske, u 
Vrhbosna 1(1990)1-2. 

Upute i upozorenja svećenstvu u vezi političkog angažir- 
anja i odnosu prema društveno-poltičkim promjenama, u 
Vrhbosna 2(1990)56-57. i 


1991. 


Žanić P.-Puljić V.-Komarica F., Uskrsna čestitka, u 
Vrhbosna 1(1991)1-2. 

Isti, Proglas biskupa vrhbosanske metropolije povodom 
“ska stanovništva 1991. godine, u Vrhbosna 2(1991)61- 
6 

Isti, Pastirska poslanica biskupa vrhbosanske metropolije 
za Biblijsku korizmu 1991., u Vrhbosna 1(1991)11-12. 
Uskrsna čestitka biskupa msgr. Pavla Žanića emitirana na 
radio i tv-Mostar, u Vrhbosna 2(1991)89. 

Okružnica uz nedjelju “Dobrog Pastira" - Svjetski dan 
molitve za duhovna zvanja, u Vrhbosna 2(1991)89-90. 
Kuća na kamenu, u CnaK 1(1991)2. 

Pozdrav mons. Pavla Žanića mostarskog ordinarija, u 
AA. VV., Za kraljevstvo Božje. Život i djelo nadbiskupa 
dra Petra Čule., Mostar 1991, str. 15-16. 

U Međugorje nisam hodočastio, u Slobodna Dalmacija 
14569(1991)10. 


Izjava biskupa o Međugorju nas obvezuje, u CnaK 
7(1991)2. 

CRKVA I SVEĆENIŠTVO 


SVI SMO POZVANI! 


U staro doba Crkva se kao zbir malih zajednica nalazila u 
moru poganskog svijeta pa se nije isticala razlika između pojedinih 
članova unutar same zajednice, nego razlike između Crkve i 
svijeta iz kojeg su se pojedini članovi izdvajali i oslobađajući se 
tame i grijeha doživljavalisvoj preporod u krilu Kristove zajednice. 
Kako je tijekom vremena rasla Crkva i svijet postajao kršćanskim, 
smanjivala se razlika između Crkve i svijeta, a postupno se isticala 
razlika u samoj Crkvi među njezinim članovima. Jačale su i 
razvijale se pojedine službe koje bijahu povjerene biskupima, 
svećenicima, redovnicima i redovnicama, dok su obični vjernici 
ostajali u znatnoj mjeri pasivni kad je bila riječ o značajnijim 
pothvatima na polju naviještanja kršćanstva. 

Danas Crkva ponovno živi u moru svijeta koji više-manje 
ima drugačije, često kršćanstvu protivno shvaćanje u mnogim 
životno važnim pitanjima. Tim naviještanje kršćanstva postaje 
ponovno vrlo težak i vrlo teško provodiv zadatak, koji službeni 
predstavnici ne mogu sami provoditi, kao što je to, barem u 
stanovitoj mjeri, bilo moguće u okolnostima koje su bile više 
naklone kršćanskim vrijednostima i išle na ruku Crkvi u njezinoj 
misiji naviještanja kršćanske poruke. Zato je u Crkvi ponovno 
Oživjela svijest o veličini kršćanskog poziva i milosnom značenju 
krštenja po kojem svaki pojedini vjernik postaje punopravan član 
kršćanske zajednice, pozvan da, svjestan vrijednosti dara vjere koji 
mu je po milosti darovan, sudjeluje u naviještanju kršćanstva koje 
Je radosna vijest za sav svijet. 





* Crkva na Kamenu 2(1988)2 


U tom pogledu pravu obnovu donio je II. vatikanski sabor, 
a ponovno ju je raspirila Biskupska sinoda prošle godine u Rimu. 
Iz jednoga i drugoga zasjedanja crkvenog učiteljstva ukorjenjuje 
se i širi u Crkvi shvaćanje da aktivna uloga običnih vjernika-laika 
u životui radu Crkve nije nešto sporedno i prolazno, nego je izraz 
kršćanskog postojanja, izraz biti kršćanskog poziva iz kojeg nastaje 
i razvija se kao njihovo temeljno pravo i ujedno osobna temeljna 
obveza. 

Kada je brod u oluji, svi su na brodu budni i angažirani. 
Tako i u Crkvi danas, kada se ona bori da nadvlada ateizam i 
posebno opasni paganizam sa Zapada. U Crkvi se javljaju pojedinci 
i skupine, svjetovni instituti i pokreti - indiferentni osjećaju 
opasnost i bude se. Nije to laiciziranje Crkve, nego angažman svih 
krštenih da budu svjedoci evanđelja. 

S veseljem treba istaknuti kako su već sad vidljivi plodovi 
te obnove u cijeloj Crkvi. 

Posvuda se u mjesnim kršćanskim zajednicama zapaža 
porast kršćanske zauzetosti - opći humanizam, posebice djela 
milosrđa među ljudima uopće, a najvećma među onima koji su 
jače ugroženi, kao što su to bolesnici i usamljeni starci. Negdje su 
pojedine župe u mogućnsoti da taj rad uzgidnu na vrlo visoku 
razinu, pa organiziraju bolesničke i staračke domove, a negdje 
opet, gdje to iz objektivnih razloga nije moguće, rad se odvija od 
pojedinačnog slučaja do slučaja, ali tako da u župi nitko ne 
bude bolestan ili usamljen a da cijela zajednica ne zna i da ne 
očituje svoju brigu za nj. Još upadniji plod takva nastojanja jesu 
dječji vrtići u okviru kršćanskih zajednica, ali - to opet treba 
istaknuti - i opći porast brige kršćanske zajednice za djecu i pomoć 
roditeljima koji su zaposleni a imaju malu djecu. Velik je broj 
starijih vjernika koji bi u tom poslu mogli učiniti divna djela 
kršćanskog čovjekoljublja za dobro kršćanske vjere i obitelji, za 
dobro naroda i čovječanstva u cjelini. Zato nikad nije dostatno 
ponavljati Isusovu ljubav prema djeci i nalog učenicima da im ne 
brane pristup k Njemu. Sve što dobra na ovom polju učinimo bilo 
kome, bilo kojoj obitelji i bilo kojem djetetu, stoji u znaku službe 


106 


kršćanskog poziva - omogućiti ljudima pristup Kristu! Neka nitko 
ne kažeda nema što raditi ili da ne moženišta raditi. N. 

Poseban vid djelatnosti običnih  vjernika-laika u Crkvi 
predstavlja današnje širenje kršćanskog tiska: vrijednih vjerskih 
knjiga i časopisa. Dosta sporo, ali ipak vidno raste broj katolika 
koji svjesno i planski šire kršćanski tisak: koriste uobičajene 
prigode u obiteljskom i društvenom životu te za prigodni dar 
biraju vrijednu kršćansku knjigu. Drugi opet vode brigu kako bi 
jedan broj časopisa pročitalo što više vjernika. Nije mali broj 
pojedinaca u Crkvi koji diljem svijeta kupe starije brojeve časopisa 
i dalje ih prenose onima koji ih nisu mogli nabaviti i pročitati. U 
jednoj je župi cijeli niz godina jedna umirovljena činovnica 
sakupljala na stotine takvih brojeva i onda ih nosila u obližnju 
bolnicu kako bi posjetila bolesnike i obradovala ih takvom pažnjom 
i pomoću. 

Tim i sličnim oblicima kršćanske djelatnosti danas u Crkvi 
razvija se svijest kako je Crkva velika, sveobuhvatna Božja obitelj 
na zemji, u kojoj papa, biskupi i svećenici, imaju posebno mjesto 
i ulogu, ali u kojoj nisu sami odgovorni za Crkvu i nisu odvojeni od 
mnoštva vjernika, nego svi zajedno tvore jedno srce i jednu dušu. 
Tako se povećanom uzajamnom suradnjom povećava i utjecaj 
kršćanskog svjedočanstva u svijetu uopće. Množi se raznolikost 
oblika djelovanja, ali se pojačava i snaga jedinstva, jer je ono u 
kršćanstvu osnovano - doživljaj Božjesveobuhvatne ljubavi postaje 
jače istaknut. 


NAJPRIJE ISTINA" 


Iz dubine čovjekova bića izvire potreba za štovanjem Boga, 
za vjerskim kultom i obredima. To je toliko snažna potreba da tu 
čovjek nema izbora. Ali o njegovoj odluci ovisi što će on štovati 
i čemu će se klanjati: pravom Bogu ili lažnom božanstvu. 





* Crkva na Kamenu 10(1987)2 

Od te kušnje nije nitko oslobođen, pa ni mi kršćani. I mi 
možemo u svojoj samouvjerenosti pod obličjem prave vjere 
slijediti krivi put i na kriv način _potvrđivati svoju religioznost. 
Posebnu kušnju za nas mogu predstavljati pojave koje se najčešće 
javljaju u razdobljima potiskivanja i gušenja religioznog nagnuća 
u čovjeku, njegove izvorne potrebe za Bogom i štovanjem Boga 
u javnosti. Tada naime potiskivana religioznost, koja se inače _ne 
može iskorijeniti, često provali u iskrivljenom obliku i traži 
zadovoljenje na kriv način. Mi u svojoj ljudskoj ograničenosti, u 
težnji za uspjehom, lako nasjedamo takvim pojavama misleći kako 
će njihov razvoj završiti u okrilju kršćanstva. Tomu ništa ne može 
pomoći ni činjenica što se te pojave povezuju i poklapaju s 
kojekakvim pojavama unutar kršćanske zajednice, i to posve 
neovisno o tome što sve zajedno može nositi privlačan _izvanjski 
izgled, koncentrirati se oko kršćanskog kulta, favorizirati ga i 
omasoviti. Tim je za nas samo veća kušnja i teže njezine poslje- 
dice, ako se tome ne odupremo. 

Sve što se u jednoj kršćanskoj zajednici događa, bilo dobro 
ili loše, veliko ili maleno, uzvišeno ili sramotno, sve bez ikakve 
razlike mora doći na sud Isusa Krista i njegova evanđelja, a sada 
mora proći kroz sud Crkve i onih kojima je Isus to povjerio. 

Tek kad to provjereno i prokušano poprimi snagu svjedo- 
čanstva, možemo se nadati da nismo u vjeri zalutali, ali ni tada 
nismo lišeni obveze da budemo budni, da sve provjeravamo kako 
ne bismo pali u napast. Pa i samo evanđelje kad ne bi bilo riječ 
Božja, palo bi u vodu uza svu svoju ljepotu. 

Na poseban način nuka nas na oprez cijela povijest 
čovječanstva ispunjena mukotrpnim traženjem puta do Boga, a 
također i povijest naše Crkve i česte lakovjernosti masa. 

; U povijesti religija svih vremena i naroda brojni su primjeri 
rasplamsavanja religiozne svijesti i prakse. Nisu to samo primjeri 
širenja velikih religija kao što je Budizam ili Islam, nego i 
fanatizam i upornost u širenju hereza i stvaranju raskola u kršćan- 
stvu, i u novije vrijeme nicanje sekta. Tu su među nama adventisti, 
svjedoci Jehove i:drugi; da ne govorimo o masovnim političkim 
pokretima lažnih bogova, koji su stvorili fašizam, staljinizam, 

nacionalsocijalizam itd. Mase, pijane zanosom koji vodi i u smrt, 
nisu argumenti istine. 

Povijest raznih čudnih pojava u krilu kršćanstva, zanese- 
njaštva, traženja čudesa, proroštva, vizija... nije blistava. Postoje 
pozitivne, provjerene i od Crkve priznate pojedine čudesne pojave, 
ali su one velika rijetkost i vezane su uz jake dokaze istinitosti. 
One koje su se pokazale neistinite ostavile su iza sebe podjelu u 
Crkvi i argumente neprijateljima vjere. Koliko je Crkvu Božju 
stajalo lansiranje neistine među vjernički puk, mislim da nije 
potrebno posebno napominjati. Sjetimo se samo onih većih 
tragičnih događaja koji su razderali Kristovu haljinu na više 
dijelova (pravoslavlje, protestantizam...) Nije teško okupiti i 
pokrenuti mase. Međutim, razboritom i pametnom čovjeku je 
jasno da sama pokrenutost masa ne čini pojedinu pojavu ili ideju 
istinitom. Rekoh, masu nije teško pokrenuti, ali je vrlo teško 
njome vladati, urazumiti je, razuvjeriti je i zaustaviti je na njenom 
(možda rušilačkom) putu. 

Svakom katoliku bi trebalo biti jasno katoličko načelo: 
Preko loših sredstava nikad ne možemodoći do dobrog cilja! (Ne 
smije se ubiti dijete da bi se spasio životmajke!) Ne možesama po 
sebi molitva, ispovijedanje i postovi opravdati nešto što je u svojoj 
biti neistinito. To nam izgleda poput onog bezumnika iz evanđelja 
koji je svoju lijepu kuću sagradio na pijesku. Kada dođe bura, kuća 
se sruši i to bijaše velika ruševina. Na istini i čvrstom temelju 
jedino se može graditi prava religioznost! 

Provjereno kršćanstvo se krijepilo istinom Isusova uskrsnu- 
ća, koje je temelj kršćanske vjere i kršćanskog života u svim 
vremenima i pothvatima, a ne nekim privatnim mišljenjima i 
pobožnostima. A snaga se Kristova uskrsnuća prvenstveno u 
slabostima potvrđuje - u smirenu i predanu služenju, u strpljivu 
podnošenju patnje, u spremnosti kojom kršćanin uvijek i svagdje 
drugome sve oprašta, ali sebi ne oprašta nikad i ništa, nego 
Spremno priznaje svoju grešnost, te čini djela milosrđa kao pokoru 
i potvrdu vjernosti Kristovu putu.“ 

To je, nema sumnje, težak put. Već je apostol Pavao 
napisao: "I dok Židovi zahtijevaju čudesa (znakove), a Grci traže 

mudrost, mi propovijedamo Krista razapetoga, sablazan za Židove, 
ludost za pogane, a za pozvane - bili oni Židovi, bili Grci - Krista, 
Božju silu i Božju mudrost, jer je Božja ludost mudrija od ljudi, i 
Božja slabost jača od ljudi." 

Dakle, naša vjera mora počivati na istini a ta istina je 
uskrsli Krist. Čuvar te istine je Crkva sagrađena na stancu kamenu. 
Ona se neće pokolebati, a ni mi zalutati dok slušamo glas te naše 
Majke - Crkve. 


TEMELJI CRKVE? 


Apostolima i Isusovim suvremenicima je teško išlo u glavu 
da Isusovo kraljevstvo nije od ovoga svijeta. Zato će Petar u 
Getsemaniju potegnuti mač da obrani Isusa, zato će Pilat Isusa na 
sudu svečano pitati da li je on Kralj, zato će apostoli pred sam 
Isusov odlazak u nebo još jednom pitati da li će sada uspostaviti 
(zemaljsko) kraljevstvo Izraelsko. Isus je sve to odbio-i zanijekao. 

No da je Isus doista ustanovio kraljevstvo Božje na ovome 
svijetu, to je nedvojbeno, to je istina naše vjere. Kraljevstvo Božje, 
Crkvu svoju koja će do konca svijeta biti sakramenat spasenja i 
nosilac njegove nauke i djelitelj plodova otkupljenja. Budući da je 
Crkva za ljude, ona po naravi svakoga ljudskog društva mora imati 
važne elemente uspješnog djelovanja među ljudima, po ljudima i 
za ljude. 

Isus je među svojim sljedbenicima izabrao uži krug koji je 
nazvao učenicima, njih sedamdeset i dvojicu. Od njih je bio još uži 
krug njih dvanaestorica apostola. Među dvanaest apostola izabrao 
je kao prvaka Petra. Apostolima je povjerio vlast nad dušama i 
rekao im: "Što god svežetena zemlji, bit će svezano i na nebesima, 
i što god razriješite na zemlji, bit će razriješeno i na nebesima" 
(Mt 18,18). To isto je ponovio samom Petru kad mu je obećao 
vrhovnu vlast. Na zadnjoj večeri na veliki sveti četvrtak predao 





* Crkva na Kamenu 4(1986)2. 

im je vlast da smiju posvećivati kruh i vino u tijelo i krv njegovu; 
na Uskrs dao im je vlast da mogu opraštati grijehe; kod ukazanja 
u Galileji iza uskrsnuća predao je Petru vrhovnu vlast, kad mu je 
rekao, pasi jaganjce moje, pasi ovce moje; na dan Uzašašća na 
nebo predao im je vlast nad svim ljudima i nad svojom naukom: 
"Dana mi je sva vlast na nebu i na zemlji. Zato idite i učinite sve 
narode mojim učenicima! Krstite ih u ime Oca i Sina i Duha 
Svetoga; učite ih da vrše sve što sam vam zapovjedio! I evo ja 
sam s vama u sve dane - do svršetka svijeta!" (Mt 28,19-20). 

Crkva je konstituirana od početka prema zamisli i zapovije- 
dima Isusovim. Na Duhove, kad su primili darove Duha Svetoga, 
Petar prvi nastupa pred stanovnicima Jeruzalema. On je očito na 
čelu prve Crkve. On je prešao u centar ondašnjeg svijeta, u Rim 
i tamo ga slijede rimski biskupi, njegovi nasljednici, a Kristovi 
namjesnici. To su priznavali sva tradicija, svi sabori, posebno Prvi 
i Drugi vatikanski sabor. 

I danas je Papa princip jedinstva Crkve, biskupi s njim 
sjedinjeni kao nasljednici apostola, nosioci vlasti u Crkvi. Vlasti 
koja služi dušama, ali vlasti koja se te uloge ne smije i ne može 
odreći. Ona je božanskog porijekla i božanska naredba. 

Oni koji ne vole Crkvu, koji želeda je nestane s lica zemlje, 


. ili želeda joj naškode dobro znaju da je njezina snaga u njezinom 


hijerarhijskom ustrojstvu. Oni svojim "savjetima", prigovorima žele 
naivne vjernike buniti protiv onih koji su na čelu Crkve. Ranije je 
bio prvi prigovor zašto je papa Talijan, onda zašto njega treba 
Slušati, zašto u Crkvi nema demokracije, zašto se svećenici ne 
žene, zašto u Crkvi postoje tabu teme, zašto u Crkvi ne postoji 
Prostor slobode, zašto Crkva ne poštuje ljudska prava, slobode, 
kritike i odlučivanje itd. To su lukavi prigovori, a dolaze od onih 


koji očekuju, priželjkujui guraju Crkvu u propast. Ali ti prigovori 


izgledaju mnogima opravdani. Kad je đavao napastovao Evu, nije 
joj rekao ne slušaj Boga pa ćeš postati đavao kao i ja, nego joj je 
rekao postat ćeš kao Bog. 

Jednom se jedan "Vjesnikov" novinar skandalizirao nad 
uvodnikom Crkve na Kamenu i tvrdnjom da onaj koji hoće da 
bude član Crkve treba da prihvati crkvenu dogmu, moral i 

disciplinu. Mi to prihvaćamo jer smatramo da je to božanskog 
porijekla. O tome kako istine i propise shvatiti i kako primijeniti, 
možemo raspravljati, neke stvari nisu tabu teme nego ih vjernici 
moraju prihvatiti ako hoće da ostanu članovi Crkve. A mi bismo 
našeg novinara upitali, da li i on prima odozgor neke direktive o 
kojima se ne raspravlja, nego ih treba primiti i izvršiti? A te 
direktive su ljudske. Pa ako on mora prihvatiti ono ljudsko, zašto 
se skandalizira što mi prihvaćamo ono što kao vjernici vjerujemo 
da je božanskogporijekla, naime iz objave. Ali ti prigovori su stara 
mudrolija kojoj nažalostnasjedaju naivni. Kada se kaže da u vojsci 
nema demokracije, nego da tamo vlada komanda, a tako je u svim 
vojskama na svijetu, onda to svatko prihvaća kao nešto normalno, 
kao nešto bez čega nijedna vojska ne može postojati. Crkva nije 
vojska ali nije ni politička stranka u kojoj jedni predlažu, drugi 
kontestiraju, prihvaćaju ili ne prihvaćaju. U Crkvi je uvijek vrijedilo 
i danas vrijedi: "Tko vas sluša mene sluša. Tko vas prezire, mene 
prezire. Tko prezire mene prezire onoga koji me poslao" (Lk 
10,16). Silne su ove riječi! Isus sebe stavlja na mjesto onih koji 
Crkvu vode. 

Petar i apostoli, papa i biskupi imaju misiju božanskog 
porijekla. Da se to obori, često se čuje da Crkva nije samo papa 
i biskupi. To nikada nitko nije ni rekao, ni napisao, ni učio. Svaki 
katolik zna da je Crkva kršćanski puk kojemu je na čelu Papa, a 
mjesna Crkva je kršćanski puk kojemu je na čelu Biskup. I kada 
se udara po instituciji papinstva i biskupske službe, onda treba 
odmah vidjeti od koga napadaji dolaze. Ako taj vjeru mrzi, ili joj 
proriče svršetak, ili to priželjkuje, onda vjernici znaju da nam taj 
ne želi dobro, kao vjerujućima i da nam takav nema što reći. A 
Crkva će živjetido konca svijeta i vrata paklena neće je nadvladati. 

CRKVA U HODU* 


Konac XX. stoljeća je očito nesiguran i nemiran, čak vrlo 
buran. Pogibelj za mir je neprestano prisutna. Odgovorni za mir ne 
znaju sjesti za stol i probleme rješavati. Ratuje se neprestano i 
priprema se stalno novo i ubojitije oružje. Gladni kruha i slobode 


su stalna prijetnja krhkom i nepravednom miru. 


U isto vrijeme je na moralnom polju na udaru obitelji i 
pojedinac. U dušama nema mira, tražise utjeha u grijehu, u drogi, 
u alkoholu, u avanturama. Brakovi se lome. U gradovima najboga- 
tijih zemalja se svaki treći brak razara prije ili kasnije. To su 
roditeljske, lične i dječje tragedije. Nemoral, klanjanje tijelu, 
bludu, golotinji, strastima. Nije pretjerano reći da se životodvija u 
moralnoj džungli. Ujedno ide i veliki napredak na polju znanosti, 
tehnike, elektronike, pa i plemenitih nastojanja i brige da se bijeda 
i bol liječi. 

U tom nemirnom svijetu Crkva je slična Kristu koji nosi 
križi spasava svijet. On je Put, Istina i Život. Svjesna je da izvan 
njega čovječanstvo luta i posrće. Moderni čovjek bi htio izbrisati 
Boga, neugodnog svjedoka i suca čovjekovih djela. Ne da ne 


vjeruje u Boga. On vjeruje, ali bježi od njega, niječe ga, nepre- 


stano mu je na pameti, bori se s njim, uvjerava sebe i druge da 
nema Boga. Pada u bijes jer su mu argumenti neuvjerljivi. Sa 
suvremenim nemirnim čovjekom i Crkva ima muku jer mu ne 
možematematički, eksperimentalno dokazivati vrhunaravne istine 
kako bi on to htio. Ali taj isti nemirni čvojek nije zadovoljan ni 
kad mu ateisti bez uvjerljivih dokaza govore: nema Boga, čovjek 
je postao od majmuna, iza stroja svemira nema nikoga, ništa nije 


programirano, sve je slučaj... 


Ako oni koji niječu Boga hoće modernom čovjeku govoriti 
ne na nivou novina, nego akademskim jezikom, onda su to najcrnje 
vizije koje tjeraju u očaj: "Čovjek je najtragičnije biće bitka" (str. 
18). Tragično ovdje znači nesretno, bez smisla, bez nade, 


* Crkva na Kamenu 9(1985)2. 

prokleto... "Čovjek je u prirodi osuđen na tragediju. Najveće i 
ujedno najteže, najbolje najbolnije, a najsmislenije, najbesmislen- 
ije..." (str. 18). "Čovjek je svjesno, smrtno i tragično biće. Da nije 
svjesno biće ne bi mogao biti ni tragično". To jest, bolje bi mu 
bilo da je pas ili majmun jer ne bi spoznavao svoju tragičnost. 

Tako sveučilišni profesor i filozof Branko Bošnjak u knjizi 
"Filozofija i kršćanstvo". 

Nasuprot ovom tragičnom  besmislu kojemu mi u XX. 
stoljeću ne možemo naći lijeka, Crkva upire pogled u jedinog 
Učitelja i Spasitelja, uvjerena da druge istine i drugog puta nema. 
Istina o čovjeku je jedna i nikako ne može biti drukčija. U tu 
istinu mi čvrsto vjerujemo. Nju ne može izmijeniti sav ljudski 
bunt, psovke, ateizmi... 

Svaki čovjek ima oca i majku koji su ga donijeli na svijet. 
Ako se on pobuni protiv roditelja, ako ih zaniječe, psuje, bjesni na 
njih, on ne možeizmijeniti istinu o njima i njima niti itko na svijetu 
to možeizmjeniti, ni Bog to ne možeizmjeniti. On je Istina i čuvar 
istine! Jednako tako mi vjerujemo da postoji istina o čovjeku 
uopće, da je on biće o Bogu ovisno, da mu je Bog Stvoritelj. To je 
temeljna istina koju nitko i ništa ne može izmijeniti, ni Bog to ne 
može izmijeniti. On je čuvar istine. Da tu istinu Bog izmijeni, 
morao bi čovjeka učiniti Bogom, a to ne može, ili bi on morao 
postati jednak čovjeku, a to isto tako ne može.Zato čovječanstvo 
i u XX. stoljeću, kao i od postanka čovjeka, mora tražiti izlaz iz 
paučine u koju je zapleteno, mora početi od osnovne temeljne 
istine o čovjeku i Bogu. Covjek nije najtragičnije biće bitka, on 
nije osuđen na tragediju, on nije besmislen, on nije majmun ni pas, 
on ima Oca koji ga je osmislio, on ide k njemu putem koji je 
"zacrtao Sin Božji, Isus Krist. 

Crkva ide i traje kroz vjekove. Svjesna je da nosi Istinu i da 
tu istinu vjekovi, ni vlasti, ni vojske, ni nauka, ni naoružanje, ni 
život, ni smrt ne mogu izmjeniti. Dvadeseto stoljeće se muči u 
svojoj "paučini", u svojim zabludama, i uvijek jednako stoji pred 
dilemom koju Crkva propovijeda: ili tragika ili Bog. Taj program 
ne stari, ne mijenja se kroz 20 stoljeća, kroz 13 stoljeća kršćanstva 
kod Hrvata, kroz svjetske ratove, kroz rađanja i umiranja... 

Umro je nadbiskup Petar, učitelj vjere, nasljednik apostola, 
propovjednik Istine. Naslijedio ga je biskup Pavao. Jedan i drugi, 
kao i njihovi predšasnici, kao i njihovi nasljednici, Propovjedaju 
onu jednu Istinu - o Bogu i čovjeku. Istinu i Put i Život na koji 
nas je pozvao Isus Krist, naš Spasitelj. Mi nismo tragična i 
izgubljena djeca. Imamo Boga za Oca, imamo Isusa Spasitelja za 
brata, imamo njegovu i našu Majku Mariju. Crkva ide dalje prema 
dvadestiprvom stoljeću i dalje prema vječnosti opskrbljena 
garancijom da je vrata paklena neće nadvladati, da je Krist u njoj 
u sve dane do svršetka svijeta. 


OCI VJERE I KULTURE" 


Pred 1100 godina, točno 6. travnja 885. god. umro je u 
Moravskoj nadbiskup sv. Metod, brat sv. Ćirila. Ova dva naša 
slavenska apostola vjere i kulture skupa sa sv. Benediktom papa 
Ivan Pavao II. proglasio je 1980. god. suzaštitnicima Evrope. Ova 
1985. godina je godina sv. Metoda, godina mladih i godina glazbe. 
"Crkva na Kamenu" će nastojat obilježiti i iskoristiti ove važnije 
jubileje i teme. . 

' Sveti otac će sam dati poticaj i svoje učešće u godini sv. 
Metoda svečanom misom na grobu sv. Ćirila u crkvi sv. Klementa 
u Rimu 14. veljače 1985. godine. Kada su, naime, sv. braća Ćiril 
i Metod 867. došli u Rim da im Papa odobri njihov rad, donijeli 
su sa sobom kosti sv. Klementa pape i mučenika, trećeg nasljed- 
nika sv. Petra na papinskoj stolici. Slijedit će i druge proslave u 
Rimu i po cijeloj Evropi. Naša će glavna proslava sv. Metoda biti 
5. srpnja 1985. godine u Đakovu, gdje će se naći svi naši biskupi, 
mnogi svećenici i vjernici. U listopadu će u Rimu biti internacio- 
nalni simpozij na temu "Kršćanstvo među Slavenima od IX.-XVI. 
stoljeća", a 13. listopada svečana proslava u bazilici sv. Petra u 

Rimu. Misu će imati sam Sveti otac uz učešće biskupa i hodočas- 
nika iz cijele Evrope. 

Nezizrecive su zasluge sv. braće Ćirila i Metoda za slaven- 
ske narode. Oni su stvorili pismo i napisali prve knjige na slaven- 
skom jeziku i to pismo i taj jezik uveli u crkvenu upotrebu, a to 
znači u javnu upotrebu. To je počelo u Moravskoj (današnja 
Čehoslovačka), a učenici sv. braće su prenijeli u druge slavenske 
krajeve to pismo i jezik koji se obično zvao staroslavenski. Taj 
narodni jezik u crkvenom bogoštovlju je imao puno jakih neprijate- 
lja, ali se održaokroz svu povijest. Na tom temelju je stvarana naša 
književnost, pisani stari spomenici i knjige. Tako je Crkva udarala 
temelje naše kulture. Kaptoli (biskupski centri) i samostani su bili 
prva učilišta, prve škole. Tu su se rodile prve čitanke, slovnice, 
rječnici, pjesmarice, uopće književnost na narodnom jeziku. 
Benediktinci su bili veliki učitelji pisara, zidara, klesara, slikara, 
poljoprivrednika. U samostanima i oko samostana su se rađale sve 
vrste sireva, vina, piva, čipki, tu su se pisale povelje, pergamene 
i kodeksi. Tu su se klesale kamene ploče i pisali natpisi, svjedo- 
čanstva naše povijesti, tu su se učili zlatari i srebrari ("Zlato i 
srebro Zadra"), tu su se sačuvala najdragocjenija svjedočanstva 
naše hrvatske povijesti koja je sva kršćanska i na temeljima 
kršćanstva izgrađena. 

Od kaptolskih i samostanskih škola razvijale su se u okrilju 
Crkve organiziranije školr sve do današnjih. Prva gimnazija u 
Zagrebu i prvo sveučilište osnovali su isusovci. Našu najveću 
znanstvenu instituciju Jugoslavensku akademiju znanosti i umjetno- 
sti osnovao je i dao novac za to biskup Josip Juraj Strossmayer, a 
prvi predsjednik Akademije bio je svećenik Franjo Rački. Na tom 
mjestu ostao je 20 godina. Strossmayer je osnovao i obdario 
Umjetničku galeriju u Zagrebu. Naš najveći učenjak svih 
vremena bio je svećenik isusovac Ruđer Bošković (1711-1786), 
veliki fizičar, matematičar, astronom, filozof i diplomata. U ovoj 
državi njegovim imenom je nazvan Institut za nuklearnu fiziku u 
Zagrebu, očito zato jer većega učenjaka od Boškovića nisu našli. 
Ove godine se s ponosom sjećamo najvećeg našeg arheologa 
svećenika don Frane Bulića, koji je umro pred 50 godina. 

Sva naša umjetnost: graditeljska, kiparska, slikarska, 
minijaturska, sve je nadahnuto, pomognuto i ostvareno od Crkve 
i u krilu Crkve. Što bi bio Zadar bez katedrale sv. Stošije, Šibenik 
bez katedrale Jurja Dalmatinca, Trogir bez katedrale, zvonika i 
Radovanova portala, Split bez zvonika sv. Duje, Dubrovnik i 
njegova povijest bez sv. Vlaha, bez klaustra Male braće i Domini- 
kanaca, bez prve apoteke u Hrvata, Kotor bez sv. Tripuna i 
njegove katedrale, Zagreb bez svoje katedrale i njena dva zvonika 
koji su simbol Zagreba, itd, itd... do sv. braće Ćirila i Metoda 
Crkva je u našem narodu bila majka, učiteljica, svjetlo, istina, 
obrana, ama baš sve. a 

I kada danas od naših nekih političara i novinara čujemo: 
bjesomučno ponavljanje o nazadnosti, mraku, zaostalosti vjere i 
Crkve onda ne možemoa da se ne sjetimo priče _o natjecanju orla 
i vrapca. Natjecali su se njih dva tko će više uzletjeti u visinu. Na 
dani znak vrabac lukavo skoči na orla i orao zamahnu krilima i 
leti i leti nebu pod oblake. I kad je već bio tako visoko da nije 
mogao ni pomisliti da bi toliko uzletio vrabac, orao promrmlja: 
"Gdje si rđo jedna..." A vrabac uzleti još nekoliko metara s leđa 
orlovih i odvrati: "Evo me, nadvisio sam te! Ja sam napredan, a ti 
si natražan."Na to pomišljamo kada sat vremena slušamo školski 
radio koji Ruđera Boškovića kuje u zvijezde, a do zvijezda ga je 
uzdigla Crkva Katolička, a da uopće ne spomene da ga je Crkva 
školovala, da je bio svećenik-isusovac, vjeran član Crkve do smrti. 

Vjerojatno će i u ovoj godini tisuću i stote obljetnice sv. 
Metoda biti pokušaja da se govori o sv. braći zataškavajući tko i 
što su bili. Ali sunce se dlanom ne može pokriti! 

CRKVA JE NA KAMENU“ 


To je Isusova originalna zamisao. To "na kamenu“ znači 
sigurnost, božanski temelj i garanciju Crkve. Isus je doduše Petra 
postavio za vidljivi temelj Crkve, no sam po sebi Petar nije kamen 
nego pijesak. I u času Isusove muke na Petra udariše oluje (usp. 
Mt 7,27) i on se pretvori u ruševinu. Pokazao se kao slabi čovjek. 
Poslije svoga uskrsnuća Isus ga je ipak potvrdio u ulozi temelja 
Crkve i predao mu vlast da bude prvi. Zato mu je dao posebnu 
snagu Duha Svetoga da bude doista kamen. Taj "kamen-temelj" je 
božanski elemenat u Crkvi, u papi, iako je Petar i dalje ostao 
čovjek grešnik s ljudskim slabostima. Ona posebna milost dana je 
Petrovoj službi da ne naučava krivo kada naučava kao vrhovni 
učitelj, mi kažemo kad govori "ex catedra". I kao ljudi mnogi će 
pape biti, najveći broj njih, sveci i mučenici, a poneki su bili 
slabići i grešnici. Kada bi bilo moguće, mi bismo se rado pohvalili 
kako su svi pape, biskupi, svećenici i uopće kršćani bili sveti. 

Međutim, ljudski grijesi, slabosti i sablazni, pa i onih koji 
moraju biti sol i svjetlo svijeta, ne mogu uništiti i eliminirati 
božanski elemenat u Crkvi. Nevidljiva glava Crkve je Krist koji po 
službenicima Crkve dijeli milost otkupljenja. Zato kada se u misi 
posvećuje kruh i vino u Tijelo i Krv Kristovu, jednako se vrši 
posvećenje činio to nedostojni grešni svećenik ili svećenik svetac. 
Isto tako u ispovijedi jednako vrijedi odrješenje činio to svećenik 
svetac ili svećenik grešnik. I kada biskup zaređuje svećenika 
valjanost ređenja ne ovisi o dostojnosti ili nedostojnosti biskupa. 
Uvijek je Isus na djelu, i kad posvećuje u misi, i kod odrješenja u 
ispovijedi, i kod ređenja svećenika. Ono božansko je uvijek 
prisutno. Ono božansko u papi jest da ga Krist čuva, da kada kao 
vrhovni učitelj vjere i morala naučava, ne zabludi u naučavanju. 
Čuva ga u tome makar papa bio svetac ili teški grešnik. 

Katoličke vjernike, koji imaju uzvišen pojam o Crkvi i papi, 
teško je smutila #ožalostila TV serija o Borđijama, o papi Aleksan- 

dru VI. Nama je poznato da je to bio najgori papa. Dobar sin ne 
iznosi lako grijehe i slabosti svoje majke. Zato i mi rado iznosimo 
primjere svetosti iz prošlosti i sadašnjosti Crkve. A kada nam 
netko očito s podlom namjerom i u karikiranom obliku, još i 
pridodanim izmišljotinama to čini, onda je razumljivo da nas to 
boli. 

U povijesti papinstvo je nekoliko puta bilo u "ropstvu" 
moćnih plemićkih obitelji, koje su nametale svoje kandidate za 
kardinale i pape, a onda su oni bili nemoćni da se tim "gospodari- 
ma" opru. Mi to danas jedva možemoi zamisliti. Reformator Crkve 
papa Grgur VII. je vodio strašno tešku borbu protiv cara i 
plemstva koje je gospodarilo Crkvom. Zato je umro u progonstvu, 
U jednom takvom žalosnom vremenu proguran je za papu 
Aleksandar VI. Borđija, spretni državniki menadžer,koji se okružio 
kardinalima koje je imenovao iz svoje rodbine. Kardinali tada nisu 
morali imati sveti red, mogli su biti obični laici. Rimski puk mu 
nije mnogo zamjerao njegov sablažnjivi privatni život, oplakivali su 
ga kada je umro zbog nekih dobrih kvaliteta. No, teško se zamjerio 
svom ceremonijaru Burcartu, koji je poslije papine smrti pisao o 
ovom lošem papi i o obitelji Borđija svakakve neistine do gadljivo- 
sti. To je ušlo u povijest i romane gdje je posebno ozloglašena 
Lukrecija, koja sigurno nije bila nemoralna; bila je franjevačka 
trećoredica. Priče o incestima je objektivna povijest odbacila. 

Posebno je važnoporijeklo spomenute TV-serije. Snimili su 
je anglikanci, teški mrzitelji papinstva i Katoličke Crkve. Danas 
među anglikancima postoje dvije struje. Jedni su po osjećajima 
bliski katolicima, a drugi se odnose prema našoj Crkvi krajnje 
neprijateljski. Ovi drugi su spremali grube demonstracije papi 
Ivanu Pavlu II. kada je nedavno posjetio Englesku, ali im to nije 
uspjelo. Ista ta struja je na vlasti u Sjevernoj Irskoj gdje katolike 
drže u bespravnom položaju, zbog čega je tamo godinama pravi 
vjerski rat. Njima je teško što je njihov papa žensko: kraljica 
Elizabeta. Naime, engleski kralj Henrik VIII. koji je zbog nezako- 
nite žene odcijepio Englesku od Katoličke Crkve (osam puta se 
ženio) proglasio je sebe poglavarom anglikanske crkve, i to traje do 
danas. Takvi anglikanci su u svojoj mržnji snimili ovu seriju da 

osramote papinstvo, iskarikirali i u mnogo čemu falsificirali davnu 
povijest, prenijeli sve to u naše vrijeme da napakoste Crkvi. Mi 
koji znamo koliko je papa bilo svetaca i mučenika, koji znamo 
kakvi su pape zadnjih stoljeća nećemo ni najmanje pomanjkati u 
ljubavi i poštovanju prema namjesniku Kristovu na zemlji. 

To je sve bilo u davnom Srednjem vijeku koji je imao svoje 
mračne periode, ali i svoje svece, prosjačke redove, karitativne 
ustanove, sveučilišta, gotske katedrale, umjetnost kojoj se svijet i 
danas divi. A XX. st. napredno i kulturno, stvorilo je mnoge 
strahote, te bi se od Hitlera i Staljina i njima sličnih dalo bez 
uveličavanja i falsificiranja snimiti serije i serije puno gore i 
groznije. Ovo stoljeće je svojom okrutnošću i nemoralom nadma- 
šilo sve što je zla u povijesti učinjeno. Ono je čovječanstvu 
splelo atomsku omču oko vrata. A slabosti u Crkvi je bilo i bit će 
od Jude pa sve do konca svijeta. Svejedno mi Crkvu i papu 
ljubimo. Crkva je ljudska, ali i božanska ustanova na tvrdom 
kamenu utemeljena i "vrata paklena neće je nadvladati" (Mt 16,18). 


DA SVI BUDU JEDNO?" 


Jednog Japanca su pitali, da lije čuo za kršćanstvo. On je 
odgovorio: "Da, to je ona vjera koju je ustanovio Isus Krist, a koja 
se raspala na tristo vjera." Eto, naša najveća bol i sramota postala 
je pred ovim kulturnim i inovjernim svijetom naša legitimacija. A 
Isus je dao drugačiju legitimaciju: "Novu vam zapovijed dajem: 
Ljubite jedan drugoga, kao što sam ja ljubio vas... Po tome će svi 
upoznati da ste moji učenici" (Iv 13,34-35). 

Koncem siječnja svake godine u cijelom kršćanskom svijetu 
moli se za jedinstvo svih kršćana. To je molitvena oktava. Kada će 
biti jedno stado i jedan pastir, to sam Bog zna. Na nama je svima 
da za jedinstvo molimo i radimo. Isus je, jer je bio Bog, znao da će 
u njegovoj Crkvi doći do raskola, pa je u svojoj svećeničkoj 

molitvi na Zadnjoj večeri toplo molio Oca: "...da svi budu jedno. 
Kao što si ti, Oče, u meni, i ja u tebi, tako neka i oni u nama 
budu jedno, da svijet vjeruje, da si me ti poslao" (Iv 17,21). 

Još za života apostola počele su među kršćanima krive 
nauke, hereze, a onda poslije njih šizme, cijepanje jedinstva. Mnogi 
su od tih prvih vjekova ostali odcjepljeni od prve Crkve Kristove. 
Onda je nakon tisuću godina došao najteži rascjep, istočni raskol, 
odvojio se Istok od Zapada i tako je ostalo do danas. Pa nakon 500 
godina Martin Luther je odcjepio kršćanski Sjever; to je protestan- 
tizam, a u Engleskoj je kralj Henrik VIII. odcjepljenjem od 
Katoličke Crkve stvorio anglikansku crkvu. Pravoslavlje je izgubilo 
princip jedinstva i podijeljeno je na autokefalne crkve: grčka, 
srpska, makedonska, ruska itd. Protestantizam se razbio na stotinu 
vjera, zanijekao mnoge kršćanske dogme i sakramente, svece i 
čašćenje Gospe. Japanac sve to vidi kao 300 vjera. A svi raskoli, 
odcjepljenja, razvijali su se uz mnogo svađa, mržnja, ratova. To je 
sigurno najveća bol na Isusovu srcu. I kad su kršćani odlazili u 
nove svjetove, Amerika, Afrika, Azija, Australija, sa sobom su 
ponijeli svoju "legitimaciju", podijeljenost i nemir. 

Prošlog ljeta sam tu žalost vidio u Africi (Zambija i 
Tanzanija). Zajedno se bore katolici i protestanti da pridobiju 
crnce pogane. Vrlo malo je bijelih protestantskih misionara, to su 
crnci protestanti. ' 

Ta bolna i preteška rana na tijelu Crkve postaje još bolnija 
kada ta podjela razdijeli jedan isti narod, kao npr. njemački narod 
i Englesku i Ameriku. 

Kada se izgubi princip jedinstva vjere i života, onda vjeru 
tumači svatko kako hoće: jedni kažu:ovo je Isus učio, drugi kažu: 
nije nego ovo. Jedni: ovo je grijeh, drugi: nije to grijeh. I tko može 
sagledati posljedice razbijanja jedinstva? Kada bi svi kršćani na 
svijetu bili jedna Crkva, pod jednom Glavom i Pastirom, bila bi to 
jedna milijarda više. Tko će pred Bogom snositi odgovornost za 
pocijepanost? 

Za nas katolike je jasno: princip jedinstva u općoj Crkvi je 
Papa, kao nasljedink Petrov, a u mjesnoj Crkvi biskup kao 
nasljednik apostolski. Tko to ne priznaje i ne poštuje, blizu je 

cijepanja Crkve. Svi oni koji su u prošlosti cijepali Crkvu govorili 
su da je spašavaju. 

Sablažnjavamo se nad prošlim vremenima kada su nastajali 
veliki raskoli, ali i u naše vrijeme kada je probuđen lažni ponos, 
kada se ruši autoritet u obitelji, u društvu, pa i u Crkvi u ovo 
pokoncilsko vrijeme lažnog tumačenja slobode, Crkvi su prijetili 
veći ili manji rascjepi, a da se i ne govori o neposluhu prema papi 
i biskupu. 

Ne može se zamisliti ljudska zajednica u kojoj ima mnogo 
glava (mišljenja) i mnogo srdaca (želja)bez nekog tko će različita 
mišljenja i različite željeusmjeriti da sve ide prema željenomcilju. 
Takva je narav ljudskog društva. U tvornici, u poduzeću u trgovini, 
u ustanovi mora biti netko tko usmjeruje i vodi zajednicu ljudi. U 
protivnom narod kaže: "Ne zna se ni tko pije ni tko plaća." Nitko 
nije prisiljen da radi u nekom poduzeću, ali ako radi mora se držati 
reda i direktiva onoga koji upravlja. I Crkva je zajednica božansko- 
ljudska i njoj je Isus stavio one koji je vode. I nitko ne mora biti 
član Katoličke crkve, ali ako to jest, dužan je slušati papu i 
biskupa. I nitko ne mora biti svećenik ili redovnik nekog reda, ali 
ako to jest mora obdržavati ono što crkveni zakon od njega traži. 
U Crkvi mora uvijek postojati mogućnsot prigovora, dijaloga, 
pritužbe,žalbe ali, kao i u svakoj ljudskoj zajednici, zna se tko ima 
zadnju riječ. Oni koji su u Crkvi stvarali nemire, raskole i podjele, 
smatrali su da uvijek imaju pravo, smatrali su da su iznad biskupa 
i pape. Tako je Luther zanijekao vlast papinu, a Henrik VIII. sebe 
proglasio "papom" u Engleskoj, pa je danas engleska kraljica 
Elizabeta poglavar Anglikanske crkve. 

U ovo naše vrijeme nismo imuni od nesloge i nemira kako 
u domaćoj tako i u općoj Crkvi. "Japanci" ne čitaju Bibliju, oni 
nas čitaju i stvaraju zaključke. Zato je naša odgovornost pred 
Bogom i XX. stoljećem strašna i velika. 

SV. LEOPOLD* 


Bojali smo se hoćemo li biti dostojno zastupljeni na 
kanonizaciji sv. Leopolda u Rimu 16. X. 1983. Depozit je bio 
glavna zapreka za mnoge pa nisu išli u Rim. Ipak, bilo je sve više 
nego lijepo, upravo veličanstvena počast novom svecu Hrvatu 
kojega jednako vole i časte i Talijani jer je skoro cijeli život 
proveo u Italiji, najviše u Padovi, gdje počiva njegovo neraspad- 
nuto tijelo. Otišlo je u Rim desetak autobusa iz Hrvatske i veliki 
broj naših radnika koji rade u Zapadnoj Evropi, pa i iz Amerike. 
Iz Padove je došlo 130 autobusa, a jedan dio i vlakovima, ukupno 
iz Padove 6000 Talijana. Na trgu sv. Petra bilo je oko 70.000 
vjernika. S Papom je koncelebriralo oko 150 biskupa i 45 kardi- 
nala, prisutno je bilo oko 200 naših svećenika. Najvećim dijelom 
to su bili biskupi Sinode koja u Rimu raspravlja o sakramentu 
ispovijedi, koja je zadnjih godina kontestirana, deformirana i od 
mnogih zanemarena. I dok govorimo o poplavi grijeha i o ispo- 
vijedi kao sredstvu obraćenja i posvećenja, onda ne možemo a da 
ne priznamo koliko su grešnika obratili i s Bogom pomirili veliki 
ispovjednici: sv. župnik Arški Ivan Marija Vianey, o. Pio u San 
Giovanni Rotondo i sv. Leopold Mandić, sva trojica pravi zatoče- 
nici ispovjedaonice. 

Tko uđe u sobicu u kapucinskom samostanu u Padovi, 
(260x170x250 cm), teško možei zamisliti da je tu kroz 33 godine 
sveti Leopold ispovijedao svakog dana 10-12 sati. U Padovi imaju 
sveske pisama, sjećanja i zahvala njegovih penitenata. Optuživali 
su ga da je odviše blag a on bi pokazao na raspelo i rekao: "On je 
umro za duše, a ne mi... Gledaj, on nam je dao primjer. I ako mi 
Gospodin predbaci da sam bio odviše blag, ja ću mu reći: 'Padrone 
benedetto (blaženi Gospodaru), taj "zli" primjer si mi ti dao". Neki 
STijesi su ga ipak bacali iz kolotečine: kao pobačaj, maltretiranje 
bračnog druga i tome slično. Više puta su ga zbog blagosti tužili 
biskupu. Jednom je proročki reagirao: "Osuđujte me koliko 

hoćete, ali jednog dana Bog će me opravdati pred cijelim svije- 
tom". Eto to se dogodilo u nedjelju 16. listopada o.g. Naši 
hodočasnici su u Padovi posjetili njegovu sobicu gdje je ispovije- 
dao. I na njoj se ispunilo proročanstvo sv. Leopolda. Naime, 
jednom je sv. Leopold o njoj rekao: "Ovdje je Gospodin na veliko 
dijelio milost, ona bi trebala ostati kao spomenik njegove dobrote." 
Dvije godine iza smrti sv. Leopolda samostan je bio teško oštećen 
bombama, razorena potpuno crkva i dio samostana, sobica gdje je 
on ispovjedao ostala je netaknuta. I njegovo tijelo je do danas 
neraspadnuto, naravno sasušeno. 

Bog je proslavio svoga poniznog slugu i podigao ga na čast 
oltara. A bio je duboko ponizan, ponizan koliko je bio malen, 135 
cm visok. "Moramo u životu proći kao sjena. Znate što je sjena? 
Staneš prema suncu i tvoje tijelo baca sjenu. Ti prođeš i od sjene 
ne ostaje ništa. Takav je naš život". 

No iza o. Leopolda je ostalo veliko djelo, djelo Božje.On je 
uvijek opeovao: "Da nam Bog nije dao darove koje nam je dao, bili 
bismo gori od najvećih grešnika". 

Borio se sv. Leopold za zdrave i brojne kršćanske obitelji: 
"Fali nam dobrih obitelji. Iz dobrih kršćanskih obitelji dolaze nam 
duhovna zvanja. Takve obitelji treba odgajati pa će biti svećenika." 
Jednog dana je čuo da je jedan bračni par izvršio pobačaj. 
Prorekao im je kaznu Božjui ona se ostvarila. 

. Bio je posebno pobožan Gospi. Padrona benedetta (blažena 
Gospodarica), tako ju je zvao. Na Gospine blagdane je bio 
neobično veseo. "Danas je blagdan moje Gospodarice". 

Često bi joj opetovao: "Uzmi me kakav jesam, učini me 
kakvim me ti želiš." Gospi je pisao pisma i čekao odgovor u 
nadahnućima. 

Odavno se govori da o. Leopold postaje konkurencija sv. 
Anti u Padovi. Kad je papa Ivan Pavao II. 12. rujna 1982. propovi- 
jedao u bazilici sv. Ante u Padovi, rekao je: "Ovaj čas i na ovom 
mjestu ne mogu a da ne spomenem jednog drugog sveca, oca 
Leopolda." Bio je to znak da će o. Leopold biti proglašen svetim. 
Bazilika se prolomila od aplauza. Popodne je Papa došao u 
samostan kapucina, ušao u sobicu gdje je ispovijedao o. Leopold 

i ostao zadivljen uskom sobicom gdje je o. Leopold tridesetak 
godina liječio duše, a sam bio krhka zdravlja. Od tijela sv. 
Leopolda je odvojena sasušena ruka. Papa ju je pobožnouzeo i tri 
puta poljubio. 

Godinu dana kasnije, na crkvi sv. Petra u Rimu visjela je 
slika sv. Leopolda, a Papa cijelom svijetu rekao svečanim glasom: 
"Načast Presvetog Trojstva, na uzvišenje Katoličke vjere i porast 
kršćanskog života, vlašću našega Gospodina Isusa Krista, svetih 
apostola Petra i Pavla i našom, poslije dugog razmišljanja i 
upitavši za savjet mnogu našu braću u episkopatu, proglašujemo 
i definiramo svetim blaženoga Leopolda Mandića i upisujemo ga 
u popis svetaca i određujemo da se pobožno časti u cijeloj Crkvi." 

Papa je preko mise održao homiliju, panegirik u čast 
Leopolda nazvavši ga decus Croatiae, ures Hrvatske. 


BLAGO MAJCI KOJA TE RODILA? 


U jednom hercegovačkom selu prije nekoliko godina bio 
sam poslije sv. mise pozvan na ručak. Pozvali su me namjerno da 
bi od mene tražili da se u njihovom selu osnuje nova župa. Narav- 
no, udarili na veliko hvaliti svoj katolicizam, spremnost da grade 
novu crkvu i župsku kuću. Rekao sam im da su zaboravili ono 
najglavnije: treba naći svećenika! Lakše je sagraditi crkvu i kuću 
nego stvoriti svećenika! 

- Ima svećenika! Ima, bit će...! 

- Koliko ja znam, iz vašeg sela nema niti jednog živog 
svećenika, a da li vi pamtite da je nekada bio koji? 

- Pa, prisvitli, ne pamtimo! 

- Koliko, ti domaćine imaš djece? 

- Imam dvije šćeri, nije Bog dao sina. 

- Je li ga Bog nije dao, ili ga ti nisi htio...? 


——-. —' m. o, am 

Razgovor je krenuo malo neugodnim tonom, ali je bilo 
potrebno uprijeti prstom u ranu da se vidi što je unutra. Jedan je 
u razgovoru rekao da ima tri sina, ali da ne bi nijednom dozvolio 
da u ono vrijeme postane svećenik, jer... - "Pa koga vi to smatrate 
ludim - rekao sam - da treba da rodi djecu i da u ovo doba nekoga, 
ako bi htio, dade u sjemenište da biste vi Ppametni' mogli osnovati 
župu i imati župnika? Vaš "katolicizam" je spreman žrtvovatisamo 
novac za svećenički podmladak i za gradnju crkvenih objekata i 
za uzdržavanjecrkve i župnika...ali netko mora dati sebe ili nekoga 
od svog srca, ne samo novac, ne samo dnevnice. I to je najveća i 
najplemenitija žrtva koju nikakav novac ne može nadomjestiti." | 

Naravno, svećenik, pastir duša, nije nešto što se proizvodi 
i stvara kao kada nam trebaju ekonomisti, pravnici itd. Otvori u 
nekom gradu fakultet, ekonomski ili pravni, pa za desetak godina 
nećeš znati kamo s ekonomistima ili pravncima. Nije tako sa 
svećenstvom. Svećenik je plod Božjegodabranja i poziva upravlje- 
nog na plodno tlo, pripremljeno srce, pa nastojanje, škola i odgoj 
sjemenišnih poglavara sve popraćeno molitvom i žrtvomkršćanske 
zajednice. Usudio bih se reći da je u ovom procesu zakazao samo 
jedan faktor. Jer sigurno Bog nije zatajio. On uvijek poziva. 
Kršćanska zajednica moli i dariva. Zatajile su majke koje treba da 
pripreme teren na kojem će milost zvanja proklijati i rasti. Katkada 
i otac odigra odlučnu ulogu, ali ponajviše je majka po svojoj 
naravi i utjecaju odlučujući faktor. Kada slušamo na nekoj mladoj 
misi propovjednika kako hvali majku svećenika, kako joj čestita, 
onda svećenikova majka razmišlja, a snjome i sve majke. Pomislim 
da zavide sretnoj majci, da će mnoge majke nastojati i moliti Boga 
da joj se dijete posveti Bogu u duhovnom zvanju, ali:.. Kažu mi 
župnicida neki mali ministranti o tome sanjaju, ali roditelji o tome 
ne želeni čuti. Sigurno je da ima dobrih i pobožnih majki koje bi 
sve žrtvovaleda im se dijete posveti u duhovnom zvanju, ali u tome 
bez svoje krivnje ostaju neuslišane. Bog zove, roditelji mole i žele, 
ali i đavao zove, i svijet napasni zove i privlači. No mislim da je 
premalo vrućih majki, roditelja, koji na vrijeme misle i mole. Sada 
se borimo za barem jedno dijete više. Ali kršćanske majke bi 
morale odlučiti roditi dijete posvećeno Bogu još od majčine 

utrobe. Tako je Ivan Krstitelj bio posvećen Bogu još u utrobi 
majčinoj. Ovo pišem na blagdan Blagovijesti na dan kada je 
Marija na anđelov pozdrav i svoj "neka bude..." začela Isusa. 
Primila ga je od Boga, predala od početka sebe i svog Sina u volju 
Božju. Vidjela ga je unaprijed kao žrtvu za spas svijeta, posebno 
poslije proroštva starca Šimuna. Ali vizija žrtve nije pomutila 
njezino predanje, kao ni preteški časovi pod križem... Pred njom 
je uvijek stajala pobjeda Uskrsloga. Znala je da Bog ima zadnju 
riječ. 

Dobre kršćanske majke, pa i djevojke koje se nadate udati 
i djecu roditi, budite suradnice Božjeu najvećem djelu Kraljevstva 
Božjega, u rađanju i odgajanju duhovnih zvanja. 

Kada je Isus prolazio zemljom čineći dobro "jedna žena 
povika iza glasa: 'Blago utrobi koja te nosila i prsima koja si sisao!" 
(Lk 11,27). Može, majko, tvoj sin biti ne znam tko i što, ali samo 
ako bude svećenik i ti možeš doživjeti ovu evanđeosku pohvalu 
pretočenu u pučki uzdah često izrican o dobrom svećeniku: 
"Blago, sine, majci koja te rodila!" 

Kršćanske majke, djevojke, neka u vašem srcu nikad ne 
pomanjka sveta i plemenita želja: Oh, kad bih i ja mogla biti majka 
svećenika! - To uz nedjelju Isusa dobrog Pastira, uz molitve cijele 
Crkve: Isuse, dobri Pastiru, daj nam dobrih i velikodušnih majki pa 
ćemo imati obilno duhovnih zvanja! 


LICE MAJKE CRKVE" 


U stotoj godini ponovne uspostave redovne crkvene uprave 
u Bosni i Hercegovini bili smo u Rimu, bili smo u posebnoj 
audijeniciji kod svetog oca pape Ivana Pavla II. To je veliki 
događaj za onih 700 hodočasnika, pa i za one koji su to hodoča- 
šće pratili samo srcem i mislima. 


-. >. >; m e O 

Susret katolika s "vječnim gradom" uvijek je veliki doživljaj. 
Trebalo je gledati i slušati naše hodočasnike kako se dive, kako 
su oduševljeni promatrali ljepote i veličine rimskih bazilika, 
posebno svetog Petra i svetog Pavla. Isto tako su bili razdragani u 
audijeniciji kod Svetog oca i sutradan na trgu svetog Petra za 
vrijeme Angelusa. Onaj tko nije u mogućnosti ili je spor na malo 
truda i troška, ne možeu svom rodnom kraju nešto takvo doživjeti. 
Uzalud i propovijed i fotografija i film, treba se susresti s Rimom, 
s papom, s masama... To su na neki način časovi Preobraženja 
i Uskrsnuća, kad se Isus svojim apostolima pokazao u svojoj slavi, 
časovi kad i mi doživimoveličinu i ljepotu naše vjere, naše Majke 
Crkve. 

Isus je uzeo oblik ljudski da bi se mogao približiti ljudima, 
ali taj lik ljudski, posebno još izrugan, izranjen, znojem i krvlju 
obliven, bio je za ljude sablazan, smetao je njihovoj vjeri. Bilo je 
dosta prigoda kada su Isusa htjeli učiniti kraljem, ali i časova 
razočaranja. On sam ih je navijestio. "Blago onome tko se ne 
sablazni nada mnom!" "Svi ćete se vi noćas sablazniti s mene." 
"Udarit će Pastira i razbježat će se ovce stada." "A mi smo se 
nadali da je on onaj koji će osloboditi Izraela" (Lk 24,21). Ljudi su 
u Isusa polagali nade, njime se oduševljavali a neki razočarali. 
Drukčije nije ni moglo biti. 

Tako je i s njegovom Crkvom, našom Majkom. Ona je 
otajstveni Krist, koji će do kraja svijeta prolaziti svijetom, sad 
sjajna i veličanstvena, sad ponižena i porugana, iskrvavljena, 
propeta. 

Isus je bio Bog i čovjek. Crkva je božansko-ljudska. Iako je 
ona sakramenat spasenja svijeta, ipak su neizbježni časovi 
poniženja, slabosti, razočaranja. Slabosti se mogu vidjeti posvuda. 
Bit će ih do konca svijeta gdje god ima kršćana. Međutim, onih 
prizora "Preobraženja", "Uskrsnuća", divljenja, ljepota, pobjede 
nema posvuda, nema uvijek. Ima kršćana koji svoju Majku Crkvu 
skoro nikada ne vide u slavi, u svecima, u katolicitetu... Crkve 
prazne, životkršćanski mlak, dosta sablazni, izdajstva, malo nade, 
malo prizora i primjera vrijednih divljenja. 

Ono najljepše lice Majke Crkve, njezini sveci, ono otkupi- 
teljsko i milosno djelovanje u dušama najmanje je vidljivo. Više je 
vidljivo u karitativnim, humanim, kulturnim, javnim djelima Crkve, 
ali to nije ono bitno ili barem čitavo bitno i čitavo najvažnije. 
Nažalost, najvidljivije su sablazni. To su rane, to je onaj znoj i krv 
na licu Kristovu, rane na dušama koje su mistični udovi Tijela 
Kristova. U to oni koji su neprijateljski raspoloženi prema Crkvi 
najradije upiru prstom. Ali to je neizbježno. Do konca svijeta bit će 
u Crkvi "Juda", izdajnika, grešnika, slabića. I oni će sačinjavati 
udove otajstvenog Tijela Kristova, lika Majke Crkve. A bit će i 
svetaca, i mučenika, i uzora vrijednih Neba i Nobelovih nagrada. 
Bilo bi veoma žalosno, kad bi vlastita djeca zlurado upirali prstom 
na rane i mrlje na Majci Crkvi. Žalimo zbog nedostataka, ali ćemo 
uvijek kao pravi sinovi pristupiti sa žaljenjemi obrisati, koliko je to 
moguće, mrlje i zaviti rane. 

No ono što smo vidjeli i doživjeliu Rimu prošlih dana, jest 
velika radost. Može se vidjeti stari poganski Rim, ponajviše u 
ruševinama, bode u oči i moderni poganski Rim, ali onaj 
kršćanski, s papom na čelu, je istinski veliki doživljaj kršćanskog 
srca. Mnogo naših hodočasnika je reklo jednostavno: "Sada mi ne 
bi bilo žao umrijeti kad sam ovo doživio!" Audijencija koju nam je 
dao Sveti otac je veliki dar. Dolaze talijanske i druge biskupije koje 
slave i veće jubileje, ali dođu samo do opće, generalne audijencije 
na trgu svetog Petra. Mi smo Papu doživjeli u dvorani "Clementi- 
na". Blizu, neposredno, rukovali se s njim svi biskupi, svećenici, 
bogoslovi, svi hodočasnici u narodnim nošnjama, a fotografi su sve 
brzo registrirali pa su mnogi dobili izvanredne fotografije, životne 
uspomene. Sve je bilo duboko ganutljivo, drago, upravo neopisivo. 

Eto, to je jedno posebno lice Crkve. Ne, nije to trijumfali- 
zam. To je iskrena radost koja diže srce, budi ponos i svijest da 
smo sinovi velike, svete, katoličke Crkve. Naš će katolički tisak 
O tome sigurno mnogo pisati, ali to treba doživjeti, u srcu ponijeti, 
to se ne može zaboraviti. Ivan Pavao II. je neumoran u svojim 
putovanjima, susretima, govorima, audijencijama. On dobro zna šta 
to znači kršćanskom srcu vidjeti papu, dodirnuti ga, slikati se u 
njegovoj blizini. Nije ga ustravio ni atentat iz 1981. Iako policija 

pazi, pregleda, on se slobodno kreće i ne boji se ničega. Želi biti 
bliz svojima. Sjetimo se da su mase išle za Isusom, čak _su i gladni 
stajali pa ih je dva puta morao čudesno nahraniti. 

Nas je Papa nahranio utjehom, porukom, ohrabrenjem 
pokazavši nam jedno posebno lice Majke Crkve. Hvala mu! 


KRIST - CRKVA" 


Krist, Bog i čovjek. Crkva, božanskai ljudska ustanova. Ono 
ljudsko na Kristu i na Crkvi vidi se tjelesnim očima, ono božansko 
na Kristu i na Crkvi vidi se samo «okom vjere. Isusu je trebalo 
materijalno, ljudsko tijelo da bi mogao boraviti s ljudima, razgova- 
rati, trpjeti, ali jedno je i smetalo mnogima da bi kroz tu koru 
zemaljsku mogli vidjeti unutra ono božansko.I Crkvi je potrebno 
zemaljsko tijelo, ljudska struktura da bi mogla djelovati među 
ljudima, ali mnogima ta ljudska struktura smeta da bi iza nje vidjeli 
onaj božanski elemenat u Crkvi. 


RAZLIČITA MIŠLJENJA O CRKVI 


Zato ljudi na različite načine gledaju na Crkvu i različto 
je shvaćaju. Jedni u njoj gledaju negativnu mračnu ustanovu koju 
vode mračnjaci zavodeći ljude, i zato bi je trebalo likvidirati. Ako 
moraju priznati nešto ,očito dobroga u Crkvi, kažu:"I to Crkvi služi 
da lakše zavodi ljude." Ona je u cijeloj svojoj prošlosti služila 
mraku i zaostalosti. Za njih je svaka religija otuđenje čovjeka. 
Religiozan čovjek je zaveden na krivi put, treba ga spašavati. 
Religija, tako i Crkva, usmjeruju mu pogled prema vječnosti, i 
tako religiozan čovjek zanemaruje svoje ovozemaljske dužnosti. 

Drugi gledaju na Crkvu, također očima nevjernika, ali je 
ocjenjuju pozitivno. To je ljudska ustanova, i samo ljudska, kao i 

sve druge ljudske ustanove. Ona je postavila temelje evropske i 
ljudske kulture, ona je čovječanstvu  učinila_mnogo dobra jer je 
vode pametni ljudi koji se inspiriraju na evanđelju Isusa Krista, 
velikog idealiste i humaniste. Crkva je privela kulturi divlje narode 
koji su doselili na područje starog Rimskog carstva, sačuvala 
grčko rimsku kulturu i predala je tim narodima. Crkva je osnovala 
i dugo vodila skoro sva velika evropska sveučilišta i kulturne 
ustanove, nadahnjivala, stvarala i očuvala umjetnost, slikarstvo, 
kiparstvo, graditeljstvo, glazbu, književnost... Teško je danas 
napraviti neku izložbu umjetnosti iz prošlosti, a da ne budu skoro 
svi eksponati religioznog sadržaja i porijekla. Ipak ti pošteni 
povjesničari istručnjaci, kao obični promatrači na Crkvi ne vide 
ono njezino najbitnije, onaj božanskielemenat. Vide samo zemalj- 
sko, vremenito. 


PRAVI SUD O CRKVI 


Treći, a to smo mi vjernici, gledamo okom vjere i vidimo u 
Crkvi božansko-ljudsku ustanovu utemeljenu od Isusa Krista: 
"Prema tome niste više tuđinci i gosti, nego ste sugrađani svetih i 
ukućani Božji. Apostoli i proroci su temelj, na kome ste sagrađeni, 
a ugaoni je kamen sami Krist Isus" (Ef 2,19 i 20). To je mistični 
živi organizam kojemu je glava Krist, a mi udovi. Ovo je jedini 
pravi pogled na Crkvu. 

Crkva ima svog božanskog osnivača, ona je sakramenat 
spasenja svijeta, ona je nosilac i djelitelj milosti otkupljenja i 
spasenja. U Crkvi je Krist uvijek prisutan: "Ja sam s vama u sve 
dane do svršetka svijeta" (Mt 28,20)! "Ja sam trs, vi ste loze. Tko 
Ostaje u meni i ja u njemu rodi mnogi rod" (Iv 15,5). "Tko vas 
Prezire, mene prezire" (Lk 10,16), a možemo dodati: Tko vas 
progoni, mene progoni. Kada je, naime, Savao hitio u Damask da 
Pohvata i poubija kršćane, Isus ga zaustavi riječima: "Savle, Savle, 
zašto me progoniš? - Tko si ti, Gospodine?... Ja sam Isus koga ti 
Progoniš" (Dj 9,5-6). A Pavao je zapravo progonio kršćane. "Čuli 
ste... kako sam preko mjere progonio Crkvu Božjui pustošio je" 

(Gal 1,13). Dakle, za Isusa i za Pavla Krist i kršćani su jedno. Ito 
apostol mnogo puta naglašava: "Mi smo udovi njegova tijela" (Ef 
5,30). Njega dade za glavu Crkvi, koja je njegovo tijelo (Ef 1,22) 
"On je glava tijela, Crkve" (Kol 1,18). "Ne znate li da su vaša tijela 
tidovi Kristovi" (1 Kor 6,15). "Kao što je tijelo jedno, iako ima 
mnogo udova, a svi udovi tijela, iako su mnogi, tvore jedno tijelo, 
tako je i s Crkvom... Vi ste tijelo Kristovo, a pojedinci udovi" (1 
Kor 12,12 i 12,27). "Uzrastimo u ljubavi prema onome koji je glava, 
prema Kristu! Od njega dolazi da je čitavo tijelo čvrsto povezano 
i ujedinjeno" (Ef 4,1 i 16). 


II. VATIKANSKI O CRKVI 


Jedva da je moguće jače naglasiti da je Crkva mistični 
Krist, da smo mi udovi njegovog mističnog tijela. Zato je Sabor II 
vatikanski sabor sve ove misli ponovio govoreći o misteriju Crkve 
u dogmatskoj konstituciji o Crkvi "Lumen gentium". "Dajući svoga 
Duha, on svoju braću, sazvanu iz svih naroda, na mistični način 
sastavlja kao svoje tijelo" (LG 7). Konstitucija govori o Božjoj 
nakani da u Crkvi sakupi sve ljude. Zato je poslao svoga Sina da 
otkupi svijet, da sakupi raspršeno i izgubljeno. Poslao je Duha 
Svetoga da Crkvu posvećuje. Ona je vidljiva i duhovna stvarnost, 
ona je Božji narod, ona je sakramenat spasenja, ona je svjetlo 
svijeta i sol zemlje. 


BOŽANSKI I LJUDSKI ELEMENAT - 


Ljudski elemenat je u Crkvi lako i jako vidljiv. On često 
potamnjuje i skriva onaj božanski. No snaga božanskog djelovanja 
ne ovisi bitno o ljudima. Kada svećenik na oltaru vrši posvećenje, 
ono se vrši bez obzira na svetost ili grešnost svećenika. Bio on 
svetac ili grešni nedostojni svećenik, posvećenje se jednako vrši. 
Krist ga vrši. Kada svećenik daje odrješenje u ispovijedi, ono se u 
duši vrši bez obzira da li ispovijeda svetac ili grešni svećenik. Iza 

njega stoji Krist svojom milošću. Kada u ruci imamo papirnatu 
novčanicu, ona jednako vrijedi bila potpuno nova i čista ili 
pohabana, stara i nečista. Ne vrijedi papir, njemu država daje 
vrijednost, ona stoji iza novčanice. Kada sudac izriče presudu 
krivcu koji njemu nije ništa skrivio, iza njegovih riječi stoji država, 
koja tim riječima daje snagu da nekoga oslobodi krivnje i dade mu 
slobodu, ili da ga osudi i pošalje na vješala. Bilo bi nam draže da 
nam je u ruci nova i čista novčanica, ali njezina vrijednost ne 
ovisi o njezinom izgledu. Ipak kao oni koji pred svijetom moramo 
svjedočiti evanđelje, svjedočiti Krista, moramo mnogo paziti da 
puteve milosti ne smetamo svojom ljudskom nesavršenošću, nego 
da ljudima pomažemo da lakše dođu do Krista i njegove milosti 
otkupljenja i posvećenja. Ne bismo se nikada smjeli tješiti tim da 
Crkva ne može propasti zato jer je u njoj prisutan onaj božanski 
elemenat. Može svaki od nas propasti, ili širenju kraljevstva 
Božjega mnogo pridonijeti. A svakako da nam je to veliki ponos, 
izvor snage, milosti i nadahnuća da smo udovi tijela Kristova, da 
smo hram Božji, da Bog prebiva u nama, da je Bog s nama. 

Sv. Leon papa u svom božićnom razmatranju govori: 
"Upoznaj, krišćanine svoje dostojanstvo... Sjeti se koje glave i kojeg 
tijela si dio (ud)." Možemo dodati: nemoj svoju Majku Crkvu 
sramotiti, ružiti. Ako opaziš mrlju na haljini svoje Majke Crkve, 
pažljivo je ukloni kao sin koji poštuje i ljubi svoju majku. Ne 
nasjedaj klevetama protiv vidljive glave opće Crkve, pape, ni protiv 
svoga biskupa, koj je glava mjesne Crkve. Kada se udara po 
Pastiru, stado se razara, rasipa i gine. Oni koji udaraju po papi i 
biskupu služe neprijateljima vjere. 

Crkva, kakvagod u očima ljudskim izgledala, uvijek će 


. imati nepresušne izvore svetosti i ljepote, Krista i svece. Ona je 


božansko-ljudska ustanova, mistični Krist koji prolazi svijetom. 

"MUČENIK" - SVJEDOK VJERE!? 


Uskoro se navršava 5 godina od smrti nadbiskupa dr. Petra 
Čule (+ 29. VII. 1985.) kao i deseta godišnjica mostarske katedra- 
le. Tom prigodom priređujemo znanstveni skup o Nadbiskupu 
gledajući ga 5 godina poslije smrti i nakon ovih velikih promjena 
u društvu kada se možeslobodnije nešto reći o njegovom muče- 
ništvu i junačkom svjedočenju. 

Godine 1945. katolički biskupi Jugoslavije uputili su 
vjernicima ono glasovito Pastirsko pismo koje je izazvalo veliku 
buru. Sastavio ga je nadbiskup Stepinac, a biskup dr. Čule je tražio 
da se stavi da fratri na Širokom Brijegu nisu pucali prije nego su 
pobijeni. To su Poljaci u Parizu na mirovnim pregovorima 
predbacili Kardelju, kako su mig pobiti samostan fratara koji su 
molili, dok su partizani osvajali Siroki Brijeg. Kardelj je primijetio 
da će poslije Stepinca Čule prvi u zatvor. 

Godine 1948. na jednom insceniranom procesu, kakvih je 
bilo bezbroj u komunističkom svijetu i kod nas, osuđen je biskup 
Čule potpuno nevin na 11 godina i 6 mjeseci strogog zatvora. 
Jedan visoki funkcionar Skupštine općine Mostar je rekao 

. Nadbiskupu u mojoj prisutnosti ovo: "Priznajemo da ste bili nevin 
osuđen, no ne tražite od nas da pljujemo sebi u lice i da to javno 
izjavimo, ali zato ćemo vam dati da gradite katedralu." Sličnih 
izjava je bilo i od drugih političkih ličnosti. Tako je osuđen i 
kardinal Stepinac i Wyszynski i budimpeštanski kardinal Minds- 
zenty i mnogi drugi. i 

Nadbiskup dr. Čule se nije bavio politikom. Da bi mu 
skovali kakvu-takvu optužnicu pomoću lažnih svjedoka, stvorili su 
tragičnu lakrdiju u kojoj je carevala laž, ponižavanje i vrijeđanje 
Biskupa. Potpuno nevin tako je morao primiti tešku presudu. U 
zatvoru je bio meta iživljavanjazatvorskih šefova. Radio je najgrub- 
lje i najgore poslove. Sve je vodilo tome da u zatvoru umre. Bez 
pokrivača, bez kaputa, bolestan, bez liječnika, bez brevijara, bez 


? Crkva na Kamenu 6(1990)2. 

ijedne knjige, bez izlaska na šetnju itd. Više puta su mu nudili 
slobodu ako dopusti svećeničko staleško udruženje "Dobri pastir", 
što je on odbijao, dok su neki svećenici to prihvatili i bili pušteni 
na slobodu. 

Dana 25. travnja 1951. izabrali su četrdesetak zatvorenika 
u Zenici, onih "opasnijih" da ih prebace u Srijemsku Mitrovicu, sve 
po dva vezane. S Biskupom je bio vezan jedan mladi musliman. 
Vagon je bio bez svjetla, pred stanicom Slakovci, iza Vinkovaca, 
ostavljen na otvorenoj pruzi. S Biskupom je bilo još 13 katoličkih 
svećenika, nisu smjeli ni razgovarati. Na taj vagon je naletio teretni 
vlak i zdrobio ga. Bilo je više mrtvih, a Biskupu je slomljena jedna 
noga a druga iščašena u kuku. Mladić s njim okovan poginuo je. 
Kako nisu mogli otključati lokot, ležaoje 3 sata na zemlji dok mu 
nisu prepilali okove. Ostao je 3 mjeseca u bolnici a onda je vraćen 
u Zenicu. Tamo se teško razbolio, jedva je ostao živ. Tako je 
trajalo do navrešnih 7 i pol godina zatvora. 

Tada je imao doći u posjet Jugoslaviji američki ministar 
vanjskih poslova Dulles. Američki biskupi su protestirali kod 
Eisenhowera, jer Jugoslavija još drži nevinog biskupa Čulu u 
zatvoru. Pozvali su biskupa i rekli mu da pravi molbu da ga 
pomiluju. Nije htio pomilovanje, jer se nije osjećao krivim. Ipak su 
ga pustili, s tim da još 2 godine bude smješten dalje od Mostara. 
Poslan je u Tolisu u franjevački samostan. 

Dana 4. rujna 1964. primio ga je papa Pavao VI. u privatnu 
audijenciju i izrazio mu veliku zahvalnost i pohvalu što je zbog 
vjere hrabro podnio višegodišnji zatvor. Papa ga je predstavio 
brojnim hodočasnicima i tražio za njega posebni pljesak, a "L' 
Osservatore Romano" mu je na prvoj stranici donio sliku s Papom 
i natpisom: "Sv. Otac primio je 8. IX. u privatnu audijenciju mons. 
Petra Čulu, biskupa mostarskoga, koji je 7 godina radi vjere bio u 
zatvoru." Beograd je protestirao radi onoga "zbog vjere". 

Nadbiskup dr. Čule je sebi postavio 2 cilja: odgoj dijecezan- 
skog klera i gradnja katedrale u Mostaru. Iza rata imao je 7 
dijecezanskih svećenika, sada ih je 100, a 30 ih je iz naših biskupija 
zaređeno za dubrovačku  biskupiju..Tom kleru Sveta stolica je 
Odredila u mostarskoj biskupiji 50% vjernika u župama njemu 

povjerenim. Sada taj kler ima 20% vjernika. Rad na izvršenju 
Dekreta Svete stolice o župamaNadbiskupu je stvorio više trpljenja 
nego sve patnje zatvora, kako je on sam mnogo puta rekao. 
Navršava se 10 godina otkako je katedrala u funkciji. Na koncu 
svog mandata, na odlasku u mirovinu, Sveta stolica ga je podignula 
na čast nadbiskupa i tako mu dala javno priznanje za rad i 
trpljenje. Doživioje 87 godina života, 43 godine u biskupskom redu 
i 38 godina na čelu biskupije i tako je nadvisio sve hercegovačke 

biskupe. Ostat će u povijesti biskupije kao veliki biskup i nadbis- 
kup. 

OBITELJ 





ODGOVORNO OČINSTVO! 


Već smo na ovom mjestu spomenuli i preporučili akciju 
"jedno dijete više". Statistike alarmantno zvone na uzbunu. Mi 
katolici Hrvati sami sebi bijelom kugom - samo dvoje djece - 
režemo žile kucavice. Može se već danas izračunati kada ćemo 
biti narod staraca, ako opasnu praksu, koja se smatra normalnom, 
ne izmijenimo. 

Dva pitanja vjernika interesiraju kada je riječ o rađanju 
djece. 1. odgovorno očinstvo _i 2. reguliranje poroda bez grijeha. 

Nitko ne može roditeljima odrediti koliko će djece roditi i 
odgojiti. To moraju odrediti oni sami pred svojim Bogom obzirom 
na svoje mogućnosti i nemogućnosti. Kao ilustraciju možemoreći 
da ni svećeniku ne može nitko odrediti koliko u svom svećenič- 
kom vijeku mora odraditi. To će on sam pred Bogom odrediti, ali 
tako da ne zasluži kod Boga naziv najamnika nego pastira koji daje 
život za svoje vjernike. I roditelji koji su stali kod manjeg broja 
djece zbog komoditeta, skupog automobila, namještaja, putovanja 
itd. neće se pred Bogom moći opravdati da su dužnost prenošenja 
života izvršili. To je danas jasno i onima koji ne vjeruju a trijezno 
u budućnost gledaju. Tako revija NADA, Beograd 25, februar 
1983. donosi članak: Za budućnost treće dijete. 

I dalje piše članak: "Stan, posao i duži porođajni dopust uz 
Puni lični dohodak kao da je ženana poslu, dječji dodatak na svu 
djecu, pojeftinjenje obuće, odjeće i solidarno pokrivanje troškova 
materinstva... sve su to mjere koje sadrži Prijedlog rezolucije o 
Politici obnavljanja stanovništva u SR Srbiji, koji je, tokom naredna 


nn 

3 mjeseca, na javnoj raspravi. - Statistike pokažuju da se već 25 
godina na području Srbije, Hrvatske i Vojvodine ne rađa ni toliko 
djece da bi se omogućilo prosto obnavljanje stanovništva, a u 
posljednje vrijeme slična situacija je i u Bosni i Hercegovini. 
Slovenija je malo iznad ovog neophodnog nivoa, u čemu su joj se 
pridružile Crna Gora i Makedonija, dok je priraštaj stanovništva 
još samo na Kosovu veoma visok. 

U zadnjih deset godina sve su nacije u Jugoslaviji ili porasle 
ili ostale po prilici na istom broju. Hrvata katolika ima 100.000 
manje nego pred 10 godina. To su službeni državni podaci. 

Ako revija NADA pledira za treće dijete, mi plediramo za 
"jedno dijete više" bez obzira koliko ih već ima u obitelji. Probu- 
đena svijest odgovornosti pred Bogom i narodom će dati najbolji 
odgovor, a on glasi: za opstanak naroda i vjere nije dovoljno troje 
djece u obitelji. U najvećem broju obitelji moguće je roditi i 
odgojiti više od troje djece. 

Odgovorno očinstvo ne znači dabračni drugovi, koji pred 
Bogom mirno mogu reći da više ne mogu rađati djece, mogu u 
svom bračnom životu upotrebljavati kontracepcijska sredstva ili 
prekidati bračni čin da ne dođe do začeća. Svaki bračni čin 
treba da uvijek bude otvoren mogućnosti začeća. Način na koji 
se smiju služiti bračni drugovi jest jedino ono što je Bog stavio u 
narav žene, a to su neki dani plodni, neki neplodni. To je Pavao 
VI. jasno rekao, odnosno potvrdio i ponovio staru nauku Crkve u 
enciklici Humanae vitae. Za vjernike dakle, jest jedini način 
reguliranja rađanja služenje prirodnim metodama: Ogino Knau- 
sova, termička i Bilingsova. Sve tri zajedno daju sigurnost u 
reguliranju rađanja. 

Oni koji ne vode računa o kršćanskom moralu i nauci 
Crkve upotrebljavaju razna kontracepcijska sredstva ponajčešće 
odnedavno antibebi pilulu ili abortus. Revija ZDRAVLJE u br. 
36., od marta 1983. donosi veliki članak pod naslovom "Pilula ne 
oslobađa". "U početku, piše revija ZDRAVLJE, izgledalo je da je 
antibebi pilula revolucionarno otkriće, pravo čudo. Činjenica je da 
danas u mnogim zemljama na pilulu ne gledaju s povjerenjem 
prvenstveno iz zdravstvenih razloga. Francuska je bila jedna od 

prvih zemalja koja je to i priznala (pripisuje se piluli krivica za 500 
smrti godišnje). U Japanu je zabranjena prodaja pilule u apote- 
kama... U Sovjetskom Savezu su veoma škrti. U Njemačkoj pilulu 
napušta sve više žena, u Velikoj Britaniji uzimalo je pilulu samo 
26% žena mlađih od 44 godine, a u SAD 22%. Broj se stalno 
smanjuje... Godine 1976. bila je odlučna. Veliki oprez u SAD, u 
Kanadi i u Velikoj Britaniji smatraju da "pilula prouzrokuje 
probleme sa srcem i trombozu moždanih arterija"... Danas je sve 
jasnije da pilula može prouzrokovati bolesti srca i krvnih sudova... 
Kontracepcija je morala pogoditi najdudblje korjene čovjekova 
bića: njegovu spolnost, strast, želju za rađanjem potomstva, 
čovjekove slike o ljubavi muškarca i žene,o braku, porodici, vjeri, 
sreći..." 

Revija ZDRAVLJE nastavlja: "Kontracepcija proživljava 
teški period. Mnogi parovi ne podnose teret današnjih kontracep- 
tiva, ženesve više traže prirodno reguliranje začeća. Nije nikakva 
slučajnost da se u 1983. god. u SAD više uopće ne govori o piluli, 
žena može utvrditi kada ima ovulaciju... Ranije je to bilo po 
povišenoj temperaturi (Ogino-Knausova po brojanju dana mjeseč- 
nog ciklusa) a u novije vrijeme australski bračni par John i Evelyu 
Bilings to utvrđuju po promjeni sluzi grlića materice... Sigurnost 
ove metode dokazale su međunarodne ankete, a među njima i 
istraživanja univerziteta Fairfeld." Bilingsovi su dobri katolici, bili 
su i na Sinodi biskupa u Rimu 1980. godine. Revija jako zastupa 
njihovu metodu, a knjižicu o Bilingsovoj metodi može se nabaviti 
kod: Marko Majstorović, Kumičićeva 16 - Slavonski Brod. 

ZDRAVLJE završava članak: "Žene mogu u prirodnim 
metodama pronaći ono što u podsvijesti žele: metodu koja ostavlja 
slobodan izbor, poštuje tjelesne funkcije i ne šteti zdravlju. O tome 
vrijedi razmisliti. Ponekad testove promatranja nazivaju preživjelim 
metodama. Dr. Haugnel kaže da "u stvari ništa ne zastarjeva tako 
brzo kao ono što je moderno. Piluli i spirali će odzvoniti, a 
traženjusaznanja o funkcioniranju vlastitog tijela nikada, jer se to 
zasniva na nečem trajnom - na prirodi". (Mi bi kazali na božjoj 
zamisli.) 

Trebalo je sve ovo reći jer očito izumiremo. Zato se 
borimo za "jedno dijete više". Trebalo je reći jer se i vjernici lako 
odlučuju na kontracepciju, koja je po katoličkoj nauci teški 
grijeh. Zamislimo jednu fikciju: kada bi zbog upotrebe kontracep- 
tivnih metoda, koje Crkva odbacuje barem svaka deseta žena 
obolila od raka, žene bi dovele do savršenstva upoznavanje i 
upotrebu prirodnih metoda reguliranja poroda. Dakle, hoće zbog 
straha od bolesti, ali ne od straha da ne uvrijede Boga! Ovo treba 
dobro uočiti, da oni koji ne vode računa o nauci Crkve, poslije 
životnogiskustva dolaze do zaključka, da treba povećavati natalitet 
barem na troje djece i da su veoma opasne metode kontracepcije 
u reguliranju rađanja, te je najbolje služitise prirodnim planiranjem 
obitelji - kako to uči Katolička crkva. 


DIJETE“ 


Dijete nam se rodilo i Sin nam je dan (Iz 9,6). Rođenje 
djeteta Isusa je donijelo svijetu svjetlo istine, izmirenje Boga i 
čovjeka, smisao života, pogled u vječni život. Od radosti nad tim 
rođenjem zemljom odjekuje anđeoska pjesma sve do danas i neće 
nikada ni utihnuti jer to Dijete nije samo rođeni čovjek nego 
Bogo-čovjek. Po njemu, Božjoj Riječi stvoren je svemir, po njemu 
je postalo sve što je postalo. 

Ovo Dijete je nešto posebno, ali rođenje svakog djeteta ima 
svemirske dimenzije. Onako maleno u kolijevci, nemoćno, o 
drugima potpuno ovisno, ipak je veće od svemira gledajući na 
milijarde milijardi zvijezda, isključivši ljude i eventualna razumna 
bića u svemiru. U onom djetetu će se razviti životi misao. Pred 
njegovom misli svemir će zaostati tup, slijep i gluh. 

Čovjek! Sve za čovjeka! Sve! U toj često egzaltiranoj težnji 
i Bog je skinut sa svoga prijestolja i na prijestolje Božje postavljen 
je čovjek, naravno, od onih koji su Boga zanijekali. Za nas čovjek 

nije božanstvo, ali jest slika Božja, jest beskrajno veći od svih živih 
nerazumnih bića, a posebno od mrtve materije. Zato, kada se rodi 
dijete, rodio se još jedan svemir i više od toga. Rođenje djeteta je 
veće od rođenja i rezanja vrpce pred novom tvornicom, novom 
asfaltnom cestom, novim neboderima, pred novim stadionom, veće 
je od porinuća najvećeg broda, veće od leta na mjesec, na 
zvijezde... To što će neka majka zadaviti još nerođeno dijete ili već 
rođeno baciti na bunjište, to ništa ne umanjuje njegovo dostojan- 
stvo i veličinu. To novorođenče nije veće od ostalih ljudi ali jest 
veće od svega osim od Boga i ljudi. No, nije manje ni od jednog 
čovjeka na svijetu, ima ista prava i isto dostojanstvo kao svaki 
drugi čovjek na svijetu. I nitko mu to dostojanstvo i njegova 
ljudska prava ne može dati ni oduzeti, ni roditelji, ni zakon, ni 
država. Ono to ima od Boga jer je njegova slika i tvorevina. Jest 
ono rođeno od oca i majke i da oni nisu htjeli ne bi se ni rodilo. 
Ali osim toga što su ga začeli u ljubavi i čuvali da ne pogine, 
ništa mu drugo nisu dali. Oni ne znaju praviti oči, uši, usta, jezik, 
srce, noge, ručice, pamet, volju... ni oni, ni nitko od ljudi. To je 
Božje djelo. 

Ako dijete ima svoje dostojanstvo i svoja prava, ono mora 
imati i svoj primjerni ulazak u život, svijet. Nikako mu ulazak u 
život ne bi smio biti popraćen nekom tragikom koja bi mu dušu 
mogla ispuniti nekom trajnom traumom. Kada "otvori oči" i ugleda 
ovaj svijet, najprije bi dijete moralo ugledati dva bića koja su ga 
donijela na svijet, ali dva bića koja zrače ljubav prema njemu i 
jedno prema drugome. Lijepa kolijevka, kolica, haljinice, čipke, 
miris čistoće, sve je to potrebno, ali nije prvotno. Nekada je dijete 
u kolijevci u seljačkim i siromašnim kućama drukčije izgledalo 
i drukčije _mirisalo ali ga je pratila i grijala ljubav. Dakle, dijete bi 
moralo ulaziti u svijet i upoznavati svijet kroz jedan par koji se 
Voli, koji je stvorio toplu kućnu sreću, a to je stalni brak koji ne 
strepi pred možebitnim lomom kome bračne razmirice ne 
Ispunjaju dane, koji ne trpi od lude ljubomore ili od avantura 
ljubavnog trokuta, ili od egoističkog i sadističkog divljanja jednog 
ili drugog bračnog druga. U jednu riječ to bi morao biti brak 

osnovan na ljubavi i vjernosti i neraskidivoj trajnosti do smrti. Na 
to dijete po svojoj vrijednosti, veličini i dostojanstvu ima pravo. 

Ako dijete uđe u život gledajući i slušajući međusobne 
svađe i nerede svojih roditelja, ako spozna jednog dana da ga je 
napustio otac ili majka, ako mu otac bude pričao o pokvarenoj 
majci, bludnici koja je otišla s drugim ili majka o pokvarenom ocu 
koji ih je napustio, dijete će ući u živots teškom ranom u duši. O 
tome današnja psihijatrija i sociologija iznose grozne podatke. 
Dijete svakog dana sluša od druge djece pohvale o dragom tati, o 
dragoj mami i pravi usporedbe, ocjenjuje svoju situaciju i obnavlja 
tešku ranu. Statistike današnje znanosti medicine i ustanova 
Ujedinjenih nacija neumoljivo govore o uzrocima mladenačke 
delikvencije kojoj je glavni izvor neuredna, zatvorena atmosfera u 
obitelji ili razoreni brak. 

Da bi brak bio stalan, sretan, oaza mira, čisto ljudski 
gledajući treba prihvatiti ono što Crkva naučava o mladenačkom 
moralu i ponašanju, o predbračnoj čistoći, o ozbiljnoj pripravi za 
brak, za trajnu vezu, neraskidivu. Da bi se takva zajednica stvorila, 
i mladić i djevojka moraju biti pogodan "materijal" za gradnju 
sreće. Bračna zajednica traži stalno odricanje, svladavanje napasti. 
Tko se na to nije naučio ranije, teško će sebe staviti u red. Mladić 
ili djevojka, naučeni prije braka na razne veze, grijeh, zabave, 
avanture nisu često sposobni da se ostave tog načina života pa 
nastavljaju s avanturama i kasnije. 

Kad se hoće nešto graditi uzima se solidan materijal za 
skelu, za krov, za penjanje, inače će čovjek pasti i slomiti se. 
Mladić i djevojka koji više nisu solidan materijal za sretan brak, 
lako će upropastiti onoga tko se uz takve veže,a onda i djecu koju 
porode. Ako je "sve za čovjeka", onda se treba pripremiti i 
osposobiti za ono najglavnije i čovjeka roditi i za život pripremiti. 
Tu su uzori Isus, Josip i Marija. Isus, dijete najdraže i najljepše, 
Marija uzor djevojkama i majkama i Josip "vir iustus“, pravednik 
uzor ocima, obiteljima, radnicima. Sveta obitelj je uzor svim 
mladim generacijama. 

ZA ŽIVOT: 


Veoma je pohvalno da čovječanstvo, = danas više nego 
ikada prije, toliko naglašava i bori se za ljudska prava, za ljudsko 
dostojanstvo i slobodu, kao i to što se vodi trajna borba protiv 
svega onoga što čovjeka ugrožava: protiv rata, naoružanja, protiv 
genocida, logora i deportacija, protiv kolonijalnih ugnjetavanja, 
protiv gladi, bolesti i smrtne kazne i mučenja u zatvorima... U tim 
plemenitim nastojanjima kršćani nalaze široko polje angažmanai 
rada, kako bi ostvarivali pravu i najveću zapovijed ljubavi i da bi 
prema II. vatikanskom O Crkvi u suvremenom svijetu dali svoj 
doprinos dobrobiti svijeta, braće ljudi. Pa iako naše vrijeme čini 
mnogo za slabe, nezaštićene i progonjene, ono na sebi nosi tešku 
ljagu i sramotu ubijanja nerođene djece: abortus, pobačaj. 

Želimo odmah jasno reći: Katolička crkva smatra direktni, 
svojevoljni pobačaj, izvršen u bilo koje doba poslije začeća, 
ubojstvom čovjeka, teškim zločinom i teškim grijehom. Bog je, 
naime, davalac i gospodar ljudskog života i njegova je zapovijed: 
"Ne ubij!" a čovjek je čovjek od časa začeća. 

Pobačaj je teška ljaga na plemenitoj liječničkoj profesiji 
i gaženje Hipokratove liječničke zakletve, koja je u suvremenom 
obliku usvojena od Međunarodnog liječničkog = društva godine 
1948. u Ženevi i zahtijeva od liječnika "neograničeno poštovanje 
prema čovječjem tijelu počevši od začeća". 

Civilni zakoni u raznim zemljama sve više olakšavaju 
mogućnost pobačaja, sve do potpune slobode, da žena, ne 
navodeći razloge, može uništiti svoje čedo, koje nosi pod srcem. 
To se danas događa u tolikoj mjeri, da su žrtveprošlog rata upravo 
beznačajne prema milijunima ljudskih života, koje su uništene 
pobačajem; u nekim zemljama ima više pobačaja nego rođenja. 
Prema statistici Ujedinjenih naroda svake godine se izvrši 30 
milijuna legalnih pobačaja; u samom Japanu oko 2 milijuna 
godišnje ubrojivši i ilegalne; u Jugoslaviji preko 300.000. I što je 


3 Crkva na Kamenu 9-10(1981)6-7;11(1981)6; 12(1981)6. 

"Hirošima" prema ovim žrtvama? Možemo im dodati još i odba- 
čenu rođenu djecu po kantama za smeće i drugdje. Ne, ne radi se 
o polupanim automobilima ili srušenim zgradama koje se radom 
može lako nadoknaditi. Radi se o neponovljivom čovjeku i 
njegovom pravu na životna što je usmjeren najjačim nagonom. To 
je u svijetlu vjere teški zločin protiv zemaljskog i vječnog dobra 
na koje je Bog čovjeka pozvao. 

Je li pobačaj ubojstvo čovjeka? 

Ljudski životje duboki misterij; tako isto njegov početak, 
razvoj i svršetak, pa Crkva, nadahnuta i vođena Duhom Svetim, ne 
promatra taj život samo biološki, samo u zemaljskim okvirima i 
vrijednostima, nego u tajni ljudskog životagleda beskrajnu mudrost 
Božjui namjere, koje maleni čovjek ne smije brkati, radilo se o 
djetetu tek začetom, ili tek rođenom, ili o čovjeku u muževnoj 
dobi... 

Zametak ljudski, embrion, ontološki je ljudski individuum, 
svojstven, neponovljiv, drukčiji od majke, jedino ovisan o njoj u 
smislu zaštite i prehrane. Taj početak čovjekov je čudesna, 
upravo najčudesnija umjetnina Božja, djelo samoga Stvoritelja. 
Roditelji su samo posrednici Božji. Svako živo biće je veličan- 
stvena umjetnina Božja, pred kojom su sva ljudska umijeća kao 
ništa. Čovječanstvo na vrhuncu svoje tehničke moći, kada pravi 
letjelice, kojima se leti na mjesec, nije u stanju napraviti jednu živu 
letjelicu kao što je sićušni komarac. No sva su živa bića pozvana 
u život po planu Stvoritelja i dana na službu i upotrebu čovjeku, 
da ih uzgaja, koristi, a neke kolje i jede. Međutim, sam čovjek ima 
uzvišeniju svrhu. On nije samo umjetnina Božja,on je slika Božja, 
dijete Božje, sa svrhom da upozna i uzljubi Boga, i u Bogu nađe 
potpunu i vječnu sreću. Zato je poziv u postojanje i zemaljski 
čovjekov život najveće dobro kao preduvjet sretne vječnosti, a 
pobačaj direktna protivnost Božjem planu i ljudskoj sreći. Ona 
mala, recimo "omnipotentna" oplođena stanica, velika samo deseti 
dio milimetra, sadrži u sebi cijeli program budućeg čovjeka. Ona 
je "pametnija" nego sva ljudska mudrost zajedno. Ona "zna" bez 
ičije pomoći što nitko od ljudi ne zna: kako će formirati ljudsko 

tijelo, srce, krvotok, ruke, noge, oči, uši, probavu, mozak, živce... 
Sve je to u jednoj malenoj stanici, djelu Boga Stvoritelja. 

- Dok je embriologija, nauka o razvoju zametka, bila slabo 
razvijena, mnogi su imali krivo mišljenje o tome, kada se zametak 
može smatrati ljudskim bićem. Danas nauka, možemo reći, 
savršeno prati razvoj embrija i fetusa od začeća do rođenja; ne 
samo prati, nego sve ima u boji fotografirano. U uvodu knjige Život 
prije rođenja kažese: "Čovjek nastaje u trenutku oplodnje spajanjem 
spermija i jajne stanice" (str. 7). "Apsolutna je biološka sigurnost 
da ljudsko biće počinje začećem", kažesvjetski stručnjak dr Paul 
Chauchard, profesor biologije na Sorboni u Parizu. Isti dr Chau- 
chard dalje kaže: "Kad se nakon prodora spermija u jajašce 
dezoksiribonuklinske kiseline, koje nose program nastajućeg 
organizma, spoje i osnuju novi, posve različiti organizam, počinje 
nezaustavni proces osobljavanja, eksplozija vitalnosti... Sve je 
materijalno prisutno. I ništa se novo nakon toga ne dodaje, osim 
građe i uvjeta za izgradnju i organska funkcioniranja." . 

U času začeća od očeve i majčine nastaje jedna stanica. 
Ona nosi program cijelog čovjekova života. Od toga časa nema 
nijednog važnijeg, a svaka etapa razvoja je važna, jer bez nje ne 
može uslijediti slijedeća. Ipak bit čovjeka ostaje, te ni anidacija - 
implantacija (ugnježdenje jajašca u maternicu), ni formiranje 
mozga i kičmene moždine, ni početak kretanja fetusa, ni faza da 
preživiizvan majke, ni rođenje, ni pubertet, ni starost ne mijenjaju 
bit čovjeka. On može izgledati kao zametna stanica, embrion, 


“fetus, dijete, bogalj, amens, genij, muško, žensko... bitno je kao 


čovjek ponio od začeća. ' 

Prof. dr. Doorenmaalen kaže."Od dana začeća određen je 
svaki pa i najmanji dio njegove vanjštine, njegove fizičke kvalitete, 
kao dob, predispozicija za bolesti i uopće njegova osobnost. 
Određena je boja kose i očiju, oblik ruke, otisci prstiju koje nije 
nikada imao niti će imati ijedan čovjek, određena mu je krvna 
grupa koja ne može biti jednaka kao u majke. U maloj oplođenoj 
stanici sve je ovo sadržano, i još više. Jedan novi čovjek je 
započeo svoju egzistenciju." 

Neki primjećuju da to nije čovjek, nego čvoječji  život"u 
razvoju". Onda bi se jednako tako moglo reći, da nije čovjek, nego 
tek u razvoju fetus od 3,5 ili 8 mjeseci, i dijete od 1,7 ili 13 godina. 
"Ne postoji u razvoju čovjeka prijelaz od Ne-Života na Život, od 
Ne-Individua na Individuum, od Života-ne-čovječjeg na Život- 
čovječji" (dr Buchner). 

Temeljno je, dakle, polazište o biti čovjeka: samo od 
majčine stanice nikada ne može postati čovjek; samo od očeve 
stanice nikada čovjek; od očeve i majčine zajedno uvijek samo 
čovjek, nikada orangutan, riba, ptica... uvijek samo čovjek, bitno 
određen u začeću. "To novo ljudsko biće može se uništiti, ali se 
ne može njegovu biološku vrstu izmijeniti" (J. Charles). Dijete- 
embrion, naravno, nije svjesno tog veličanstvenog programa, niti 
u njemu sudjeluje voljno, tako ni majka, ali taj program njemu 
pripada kao i odraslom čovjeku probava, rad srca, pluća i 
bubrega, pa i onda kada on spava, a u njemu je sve u pogonu. 


EMBRIONALNI RAZVOJ 


"24 sata poslije začeća oplođena stanica se dijeli na dvije 
stanice", a "plan čovjeka" svaka u potpunosti nosi i prenosi u 
naslijeđe svim slijedećim "stanicama-kćerkama", pa se nalazi 
napokon u svakom sastavnom dijelu kože, organa i kostiju. Svakoj 
stanici je na taj način utisnut žig iste spolne pripadnosti, što ovu 
stanicu prisiljava, da reagira na hormone i živčane podražaje 
uvijek na određeni način. Muškaac je, dakle, do svog najmanjeg 
sustavnog dijela, pa čak _i u duhovnom području - muško, kao što 
je žena u cijelosti - žensko" (Život prije rođenja, str. 36). Usput 
spominjemo, da je prema ovome izjednačavanje spolova protupri- 
rodno sa svakog stanovišta. 

Već u prvom mjesecu embrion se razvija vrtoglavom 
brzinom. "Četvrti tjedan: Razvoj živčanog sistema počima u IV. 
tjednu... razvija se mozak. Iz moždanog debla i primitivne leđne 
moždine izrastaju polako živci. Sada se treba razviti kalježnica s 
kralješcima... Leđna moždina raste. Iz nje prodiru snopovi živaca 

između trupova kralježaka prema vani... U četvrtom tjednu 
postojanja čeda pojavljuje se osnova krvotoka... Jednoga dana 
početkom ovog tjedna počinje kucati primitivno srce." (Život prije 
rođenja, str. 47). Ponavljamo jer je vrlo važno: srce čeda počima 
kucati oko 25 dana iza začeća! 

"Često se govori da ljudski embrij ponavlja u svom razvitku 
pojedine razvojne stadije životinjskih vrsta... Krivo je govoriti, a to 
se može čuti, da je dijete u jednom od raznih razvojnih stadija 
bilo riba, žabaili čak ptica. Postavljamo pitanje: u kojem času 
razvitka postajemo - čovjek? Odgovor glasi: Mi smo ljudi od časa 
oplodnje." Ovo ne govore ljudi vjere, nego nauke. Ovo piše u knjizi 
koju je izdalo naše dražvno poduzeće. (Život prije rođenja, str. 
50). 

Šesti tjedan: "Ruke i noge, tijelo i lice dobivaju oblik kao da 
su izrezbareni. Snage i faktori koji upravljaju ovim procesom nama 
su nepoznati. Mi ne znamo što ponuka stanice da zauzmu pravi 
raspored kako bi ovdje oblikovale ruku, a tamo nogu." Tako govore 
ljudi znanosti. Mi, ljudi vjere, "znamo" što nuka stanice na takav 
čudesni rad: Bog je začetnik i projektant, upravlja čitavim 
svemirom, mojim postankom, rastom i životom, on je u oplođenu 
stanicu usadio program razvoja i rasta, i mogućnosti da se taj 
program ostvari bez čovječje pomoći i miješanja. 

"Osmi tjedan, tri centimetra: to više nije embrij, nego fetus... 
U ovom času postoji sve što oblikovano dijete mora imati. Ovo 
ljudsko biće treba samo rasti, dotjerati sve pojedinosti i uvježbati 
sve funkcije. Srce kuca već jedan mjesec, a mišići su učinili prve 
pokrete... Ruke počinju hvatati, a noge pokušavaju prve oprezne 
udarce." Ponavljamo, to je u toku osmog tjedna od začeća, prije 
navršena dva mjeseca, prije nego se žene odlučuju na pobačaj. 
Dijete tada nije "šaka krvi", niti dio majke, ono je kompletni 
čovjek, doduše vrlo sitan. Bog ga je povjerio brizi i ljubavi majke, 
koja ga ubija, jer ono ne može viknuti: Mama, nemoj me ubiti. 
Pobačaji se vrše čak i kada dijete van majke može preživjeti. 

Nekada se smatralo, da je dijete živo tek kada žena osjeća 
njegovo micanje. Danas se zna, da se miče daleko ranije, evo već 
u osmom tjednu, prije nego se navrše dva mjeseca od začeća, i 

već se može mjeriti otkucaje srca i pokrete tijela i udova. Iako je 
jasno već od dana začeća, da od očeve _i majčine stanice može 
uvijek biti samo čovjek, nikada životinja,riba ili ptica, ipak već od 
četvrtog do osmog tjedna embrion se brzo hominizira, postaje 
čovjek po izgledu, iako malen, to je djetence, i u osmom tjednu je 
sve formirano, miče se, registriraju se reakcije mozga i živacai rad 
. SICA. 


PROBLEM INANIMACIJE 


Roditelji daju djetetu tijelo, a vjera nas uči, Bog dušu. U 
kojem času Bog to čini? 

Kongregacija za nauk vjere izdala je 18. XI. 1974. Deklara- 
ciju o hotimičnom pobačaju, i u istoj se uzdržala od suda o času 
kada Bog u ljudsko tijelo ulijeva dušu. To pitanje ne spada na 
nauku o čovjeku, na biologiju, isto kao što ne spada na medicinu 
da skalpelom u tijelu tražidušu. To je pitanje filozofsko-teološko, 
i ono neće nikada biti riješeno, naime, nećemo nikada znati čas 
kada Bog ulijeva dušu u i tjelo. Međutim, spomenuta Deklaracija 
kaže,da moralnost čina pobačaja ne ovisi o tome 1. jer ako Bog 
i kasnije ulijeva dušu, ipak se u fetusu radi o ljudskom životu (što 
biologija danas sa sigurnošću tvrdi), koji priprema i tražidušu, po 
kojoj se usavršava ono, što su roditelji dali, i 2. ako je samo 
vjerojatno da je duša od početka u tijelu (a protivno se neće 
nikada dokazati), pobačajem se ulazi u pogibelj, da se ubije 
potpunog čovjeka. 


LJUDSKO ILI HUMANIZIRANO BIĆE, 
ČOVJEK ILI POČOVJEČENI 


Htijući izići u susret svijetu koji danas lako i bez obzira na 
Božjizakon posižeza pobačajem, neki teolozi na Zapadu pokuša- 
vaju to na neki način opravdati. Oni kažu, da čovjek nije član 
nekog društva, ako ga i samo društo takvim ne prizna. I fetus da 

nije čovjek dok roditelji ne stupe s njim u ljudski odnos, dok ga ne 
prime srcem i voljom, dok mu ne dadnu ime, dok ne postane plod 
odgovornog očinstva, jer je u biti čovjekovoj, da "bude s drugima", 
bez toga da nije čovjek. 'Tako fetus nije kompletna osoba, ne može 
uspostaviti ljudske odnose, nesposoban je za jedan autonomni 
odnos, on je u jednom predljudskom stanju (Rahner). 

Belgijski biskupi su to nazvali jednostavno sofizmom. Ovdje 
je očito pomiješan sociološki red s ontološkim. Bio netko.član 
nekog društva ili ne, on ostaje ono što u biti jest, čovjek. I fetus 
je ono što jest, čovjek, bez obzira što o njemu misle roditelji ili 
društvo. 

Ovo je očito traženje, da se nekako opravda pobačaj, a 
treba na ovo samo reći: pustite na miru to što smatrate da nije 
čovjek, pustite da se rodi, pa ćemo vidjeti je li to čovjek. 
"Zamislimo dvije žene u istom stadiju trudnoće. Jedna želi, voli i 
radosno očekuje svoje dijete, i to bi bio pravi humanizirani život. 
Druga pak svoga ne želi, ne prima i prema tome bi njezino dijete 
bilo jedan neljudski život! Svatko može lako vidjeti apsurdnost 
ovog argumentiranja, i nazreti sličnost s okrutnim, spartanskim 
izlaganjem neželjene djece. Ovakvo stanovište ne proizlazi iz 
bioloških i ontoloških dokaza, nego iz težnje da bi se s fetusom 
moglo po volji raspolagati. Tako je bivalo i u pvoiejsti. Za Rimlja- 
nina rob i žena nemaju dušu zato, da bi mogao s njima lakše 
raspolagati. Za osvajača-kolonizatora Indijanac nije čovjek, da bi 
ga mogao bez grižnje savjesti uništiti. Uprkos jasnom govoru 
fotografije, embriologije i logike, za modernog čovjeka začeto 
dijete nije čovjek, dok mu on to ne prizna i dok mu ne dopusti da 
se Todi. - A što da kažemo o bezbrojnim ljudima, koji su možda 
bili nepredviđeni i neželjeni, pa u životupostali dragi, ponos obitelji, 
možda velikani ili sveci. 


CRKVENO UČITELJSTVO I PRAVO NA ŽIVOT 


Embrion, ljudski zametak je čovjek u nastajanju, čovjek 
slika Božja, dijete Božje, koje nosi neumrlu dušu za koju je Isus 

umro na križu. Zato je taj životsvet i štiti ga peta Božja zapovijed: 
"Ne ubij!" 

Crkveno učiteljstsvo je jedinstveno u nauci o pravu 
čovjeka na život od prvog časa začeća. Papa Pijo XII. u svom 
glasovitom govoru primaljama 29. X. 1951. kaže:"Čovjek je i dijete, 
i ono nerođeno u istoj mjeri i na isti način kao i majka. Dapače 
svako ljudsko biće, i ono u majčinom krilu ima pravo na život 
neposredno od Boga, ne od roditelja, niti od bilo kojeg društva ili 
autoriteta ljudskog. Zato nema nijednog čvojeka i nikakvog 
autoriteta ljudskog, nikakve nauke, nikakve indikacije liječničke, 
eugeničke, socijalne, ekonomske ili moralne koja bi mogla iznijeti 
ili pokazati jedan valjani razlog za slobodno direktno raspolaganje, 
odnosno uništenje nevinog ljudskog života." 

Papa Ivan XXIII. u enciklici Mater et Magistra kaže: "Život 
ljudski je svet; već od njegovog početka direktno djeluje Božja 
stvoriteljska moć. Kršeći njegove zakone, vrijeđa se njegovo 
božansko dostojanstvo." 

II. vatikanski sabor: "Bog, gospodar života, povjerio je 
ljudima misiju da štite život... Zato život, kada je jednom začet, 
mora biti čuvan s najvećom brigom, i pobačaj kao i ubojstvo 
djeteta su strašni zločini" (GS 51). 

Papa Pavao VI.: "Dovoditi u pitanje ljudski životiz bilo kojih 
razloga i na bilo koji način, znači ne priznavati jednu od bitnih 
vrednota naše civilizacije. U najvećoj dubini naše savjesti - svaki 
od nas to može osjetiti - osjeća se kao princip nepobitno i sveto 
poštivanje svakog ljudskog života, onog tek započetkog, onoga 
koji bi se najradije ugasio, onoga koji ide prema svom svršetku, 
onog slabog, nemoćnog, onog bez zaštite, prepuštenog na milost 
i nemilost drugih." 

Već spomenuta Deklaracija Kongregacije za nauk vjere 
govori: "Najprvo pravo ljudske osobe je pravo na život...Javna vlast 
nikako ne smije to pravo jednima rezervirati, a drugima oduzeti; 
bilo kakva diskriminacija oko toga, bilo obzirom na rasu ili spol, 
bilo obzirom na boju kožeili obzirom na vjeru, uvijek je zločin." 

"Ništa ne vrijede isprike za diskriminaciju ozbirom na 
razičitu dob čovjeka. Pravo na životima starac, pa i onaj sasvim 

nemoćan, neizlječivi bolesnik ga ne gubi. Ništa manje pravo na 
život ima dijete tek rođeno, nego li zreli čovjek. Doista, svaki 
ljudski život valja čuvati sve od časa . kada je životni proces 
započeo. Od časa kada je jajašce oplođeno počima jedan život, 
koji nije ni očev _ni majčin, nego jednog novog ljudskog bića, koje 
se razvija samo po sebi. Ono neće nikada postati ljudsko biće, ako 
to nije bilo od začeća" (br. 11 i 12). 

To su samo neke izjave crkvenog Učiteljstva 'o pravu na 
život. Roditelji daju život. A jednom započet, nije više u vlasti 
roditelja, niti društva, pa niti onog nosioca života da bi, kada 
naraste, smio sebi oduzeti život. Bog mu je začetnik i gospodar u 
svim stadijima i stanjima. 


CRKVENO UČITELJSTVO O POBAČAJU 


Kada se pročita što je crkveno Učiteljstvo od početka sve 
do danas kazalo o pobačaju, onda se vidi da su to tisuće glasova 
složenih u ocjeni i osudi direktnog pobačaja: veliko zlo, ubojstvo 
čovjeka, teški grijeh za ženu koja to čini, za sve koj ga vrše i koji 
nju nagovaraju i pomažu. 

Izjavama o pravu na život dodajemo neke o pobačaju. 
Papa Pijo XI. u enciklici Casti connubii pobačaj naziva velikim 
zločinom. Pio XII. je mnogo puta osudio pobačaj. Govoreći 
katoličkim liječnicima 12. XI. 1944. među ostalim je kazao: 
"Liječnik nema prava da raspolaže životom djeteta, ni životom 
majke; i nitko na svijetu, nikakva privatna osoba, nikakva ljudska 
vlast, ne možedati dozvolu, da se taj životuništi. Služba liječnika 
je ne da život uništava, nego da ga spašava" (Govor Društvu 
liječnika _i biologa sv. Luka). 

Papa Pavao VI. u enciklici Humanae vitae piše da je "za 
reguliranje poroda u obitelji apsolutno isključen direktni prekid 
već započete trudnoće, pobačaj direktni i hotimični, pa bilo i iz 
zdravstvenih razloga (br. 14)". - Slično _je govorio i u drugim 
Prigodama. 

Posebno želimo istaknuti već spomenuti dokumenat 
Kongregacije za nauk vjere o pobačaju. U Deklaraciji se jasno 
kaže, da vjernike teško veže u savjesti, jer iznosi vjerom rasvje- 
tljenu stalnu nauku vrhovnog Učiteljstva Crkve o stavu prema 
pobačaju (br. 4). Deklaracija kaže, da je ljudski život pod Božjom 
zaštitom, da krv ljudska viče do neba (Post 4,10), jer je čovjek 
stvoren na sliku Božju (Post 9,5-6). Bog kaže: "Ne ubij!"... i 
ponavljajući nauku Crkve od početka (II. st., Didachć: "Ne ubij 
zametak pobačajem i ne uništi rođeno diejte!"), navodi mnoge 
kasnije izjave crkvenog učiteljstva sve do II. vatikanskog i Pavla 


PRED TJESKOBAMA I TEŠKOĆAMA 


Naglašavajući jasan stav vjernika pred pobačajem, crkveno 
učiteljstvo ne zaboravlja naglasiti svoju brigu, suosjećanje i 
tjeskobu pred tolikim teškim, čak tragičnim situacijama u kojima 
se moženaći ženai cijela obitelj. "Ne možemone spomenuti veoma 
velike teškoće kao što su u pogibelj dovedeno zdravlje majke, čak 
pitanje njenog životaili smrti; još jedno dijete u obitelji može biti 
prevelik teret, posebno ako se opravdano sumnja da bi moglo biti 
nenormalno ili da će ostati trajni invalid; negdje može biti teško 
pitanje časti, odnosno sramote; čak u pitanju gubitak života ili 
dobrog glasa, itd. Ipak treba jasno reći da se zbog ovih razloga 
nikada ne smije staviti u pitanje jedan ljudski život, makar taj život 
bio tek u zametku. Što se tiče eventualne buduće nesreće i 
nemoći djeteta, nitko, pa ni njegovi roditelji, makar on bio u stanju 
zametka, ne možemjesto njega odlučivati, da bi u njegovo ime za 
njega izabrao smrt mjesto života. Dapače, i kad dijete odraste, 
nikada neće imati pravo da samo sebi zada smrt. Ako ono to ne 
smije još manje bi smjeli njegovi roditelji njega poslati u smrt" (br. 
14). 

Problem nenormalnih fetusa, koje se ni u kom slučaju ne 
smije ubiti, spada u teška pitanja naše krhke ljudske sudbine 
podložne bolestima i patnjama. Ako bi netko dopustio, da se 

defektni fetus smije uništiti, otvorio bi lavinu nepredvidivih zala 
Zašto se onda ne bi ubilo već rođeno defektno dijete, ili suvišni 
nerazumni starac ili neizlječivi bolesnik. Deklaracija priznaje 
teškoće savjesti, koja se mora uvijek pokoriti zakonu Božjem, a 
zato je katkada potrebno herojstsvo. Ali kršćani se ne smiju dati 
zarobiti zemaljskim mjerilima, kada znaju, da zemaljskim životom 
stiču vrjedniji, vječni život. Tako gledajući, na zemlji ne postoji 
neka apsolutna nesreća, iz koje se ne bi dalo izvući dobro, pa bilo 
to i strašna bol brige za defektno dijete (br. 25). 
"Durus sermo" - tvrd je ovo govor, rekoše već slušatelji 
Isusu. Ako na život gledamo samo zemaljskim očima, uz primjesu 
egoizma i željeda se nauživamoživota,onda će nam sav ovaj govor 
izgledati ludost: čemu se opteretiti, čemu se žrtvovatikad je život 
zato da se uživa, jer poslije smrti nema više ništa. Ako život 
gledamo okom plemenita čovjeka, makar bio ateista, brzo ćemo 
se zamisliti pred teškim pitanjima pobačaja, eutanazije, brige za 
defektne i nemoćne. Napokon, ako život gledamo očima vjere, 
što mi i moramo uvijek i pred svakim pitanjem života,onda ćemo - 
Deklaracija nam napominje - "drugim mjerilima stvari vrednovati, 
kako nam Krist Gospodin reče: "Blaženi koji tuguju, jer će se 
utješiti" (Mt 5,5). Od evanđelja se udaljuje onaj tko tražisreću u 
bijegu od kušnja i trpljenja" (br. 25). 
esto mnogi optužuju Crkvu, da zaostaje za vremenom, da 
ne shvaća modernog čovjeka, da bi morala dopustiti abortus u 
prva tri mjeseca, isto tako dopustiti kontracepciju i rastavu braka. 
Ali Crkva nema vlasti, da ono što smatra da je u sebi zlo, proglasi 
da je dobro. Pa i kada bi to učinila, pred Bogom zlo ostaje zlo. A 
Crkva je dužna da čuva vjeru i naučava istinu, pa i kada je ta 
istina od ljudi gaženai odbačena. Zato Pavao VI., koji je često 
8OVorio protiv pobačaja, u svom nagovoru 9. X. 1972. reče: 


"Nauka Crkve o pobačaju nije se nikada mijenjala, niti će se 
mijenjati". 

PASTORALNE BRIGE I ZADACI 


Osim što je pobačaj ubojstvo nerođenog čeda, on duboko 
vrijeđa, ponizuje i razara tijelo i dušu žene.Ono što je najprirođe- 
niji put njezine veličine i ljepote - majčinstvo, pobačaj joj 
zamjenjuje ulogom čedomorke. Kolikogod je kod svih naroda 
veličana ljepota majke, toliko je kod svih zdravih civilizacija bila 
odurna čedomorka. Isama ženato osjeća. Ona sama sebi lažekad 
kažeda se ide u bolnicu očistiti. Neće da kažeono što zna veoma 
dobro da ide svoje dijete ubiti. O tjelesnim i još više duševnim 
posljedicama pobačaja moglo bi se mnogo pisati. Liječničke 
ordinacije kriju bezbrojne tajne tragedije. Najbolnije je čitati 
statistike o maloljetnim trudnicama, koje se lakoumno upuštaju u 
grešne ljubavne igre. Seksualna raspuštenost propagirana porno- 
grafijom i nemoralnim filmovima prava je škola navođenja mladih 
djevojaka na grijeh bludnosti. Prigode se svakim danom množe po 
slobodnim izlascima, ekskurzijama, izletima automobilima u dvoje... 
Pobačaji prve trudnoće su i najkobniji i za dušu i za tijelo. 
Traume su mnogo puta nezaliječive, a trajna sterilnost česta. 

Priznavajući ponovno da neželjena trudnoća katkada može 
predstavljati vrlo teški problem, moramo ipak naglasiti, da se 
najveći broj pobačaja počinja iz egoizma i želje za što većim 
životnim komoditetom i užitkom. Poznato je, da se najviše 
pobačaj argumentira socijalnim indikacijama, tj. iz ekonomskih 
razloga, stambenih, društvenih, a zna se, i kad piše na dokumentu 
da su po srijedi medicinski, terapeutski razlozi, da je to često _sam 
formalno, a pravi uzrok je: "Ne želim više tereta, truda i brige!" O 
tome lijepo piše Medicinska enciklopedija Leksikografskog zavoda, 
svezak I, strana 18: "Socijalna indikacija, tj. vršenje vještačkog 
pobačaja kod potpuno zdrave trudnice, ne ide u kompetenciju 
medicine", tj. medicina nije zato da rješava probleme ekonomije ili 
stambene probleme trudnice. To je briga socijalnih faktora. Ista 
Enciklopedija kaže:"Katolička crkva kategorički zabranjuje svako 
prekidanje trudnoće, bez obzira na životnu opasnost za majku i 
životnu sposobnost ploda, jer u pogledu prava na život postavlja 
majku i plod u isti plan". 

" Moramo spomenuti, da Crkva smatra, da se majka trudna 
smije liječiti pa i operirati, pa iako se predviđa, ali ne želi, da bi 
plod mogao stradati. A uvijek treba spasavati i majku i dijete. 

Katolici u Jugoslaviji imaju najmanji natalitet i prirast. 

Statistički kalendar Jugoslavije 1987., izdanje Saveznog zavoda za 
statistiku, prirodni priraštaj (od broja rođenih odbija se broj 
umrlih) donosi ovako: Bosna i Hercegovina 12,6; Crna Gora 12,3: 
Hrvatska 4,7; Makedonija 14,5; Slovenija 7,5; Srbija užiteritorij ća, 
Kosovo 27,5; Vojvodina 3,7; jugoslavenski prosjek 9,3. Vjerojatno 
i najveći broj pobačaja. Radi se o biti i ne biti naše Crkve i našeg 
naroda. Gdje nema djece, nema ni duhovnih zvanja, a to znači 
izumiranje Crkve. Zato nam je svima gorući problem i dužnost 
liječiti naš narod od onoga što razara obitelj, a to su u prvom 
redu abortus i kontracepcija, bijeg od žrtvei uzgoja brojnog poroda, 
koji znači snagu Crkve i naroda. 
' , Često je nekorisno nastojanje da se spriječi pobačaj, kada 
je već stvorena teška situacija. Zato je potrebno na vrijeme 
djelovati. U prvom redu mladeži, posebno djevojkama, svom 
ozbiljnošću predočiti kamo vodi seksualna sloboda i grijesi 
nečistoće. Ima podosta katoličke literature, koja govori o 
maldenačkom i bračnom moralu, i posebno o pobačaju. 

Mladi zaručnici i mladi bračni parovi bi morali temeljito 
naučiti prirodne metode reguliranja poroda, da im pojam 
odgovornog očinstva ne bude samo prazna fraza, a najmanje da 
bi im pobačaj postao metoda reguliranja obitelji. O tome je 
spomenuta Komisija BKJ izdala već dva izdanja knjižice Radosna 
bračna plodnost, o plodnim i neplodnim danima žene. 

Dragi vjernici! Završavajući ovo naše pastirsko pismo, s 
Punom odgovornošću, koju osjećamo pred Bogom za vaše duše i 
za budućnost Crkve, pozivamo vas sve, da uznastojite najozbiljnije 
shvatiti stanovište Crkve obzirom na pobačaj, da brojna obitelj 
postane naš zajednički ideal, da trudnoća žene bude njen ponos, 
da 1 naša Crkva dadne svoj doprinos velikoj plemenitoj borbi 
Protiv pobačaja, koji u svijetu vode tisuće liječnika, sanitetskog 
osoblja, zdravstvenih ustanova i pojedinaca, da bi se smanjio broj 
ubijene nerođene djece i u našem narodu i u svijetu. Neka nam u 

tom radu isprosi mnogo snage i milosti nositeljica života, presveta 
Majka Marija, koja nam je rodila početnika života. 


OBITELJ - NAŠ PROBLEM I NAŠA NADA“ 


Među predavačima ove Ljetne škole Obiteljskog instituta 


ne govorim kao stručnjak za obiteljska pitanja, ali želim odmah 


odati priznanje onima koji se danas stručno bave čuvanjem i 
obnovom naših obitelji. Ali kako na obnovi ne bi morali raditi 
samo stručnjaci, nego svi koji osjećaju probleme obitelji i žele im 
pomoći, ja ću iznijeti neke svoje misli za ovu prigodu. Kao župnik 
na selu kroz 18 godina i kao župnik katedralne župeu Splitu kroz 
10 godina imao sam prilike da izbliza upoznam naše današnje 
obitelji u krajevima gdje sam radio pa će moje misli biti uglavnom 
plod moga rada i problema koje sam u tom radu imao. 

Ne bih htio biti pesimist, odnosno, ne bih htio da me 
shvatite kao pesimistu. To što danas proživljavamonije me nimalo 
uzdrmalo u mojoj vjeri, ali me je beskrajno ražalostilo. Realno 
gledanje na žalosno stanje današnjeg čovjeka i obitelji nije isto 
što i pesimizam, koji znači nepouzdavanje u Providnost, depresiju 
i abuliju. Biti namješteni optimist često znači neozbiljno gledati 
na stvarnost i prepuštati da se sve riješi dobro bez našeg alarma, 
ako je potreban, bez tjeskobe, zabrinutosti i angažmana. Ako je zlo 
teško, ono je još teže ako ga ne uočavamo, ne otkrivamo i ne 
liječimo. U današnjoj tjeskobi, u teškom pritisku što ga raspoja- 
sana sloboda i negiranje grijeha stvara za vjernike, katolici su 
spremni na neke nepromišljene eksperimente, na rušenje onog što 
su vjekovi isprobali, a to su koraci i potezi koji mogu imati 
tragične posljedice. Sve se opravdava potrebom traženja. Ako se 
i u tom pogriješi put i postojeće sruši, a novo ne sagradi, bit će 
zlo. Teško je iz navika lagodnijeg života ljude opet privesti križui 
žrtvi. Konkretno: omalovažiti ili srušiti sadržaj šeste zapovijedi, ili 


“ Obnovljeni život 6(1972)583-592. 

"Humanae vitae", pa poslije ljude opet učiti pravom kršćanskom 
moralu, prava je iluzija. Današnju obitelj treba liječiti i zlo 
preduhitriti. Zlo je već uzelo velikog maha, a u teškoj kušnji 
često u nemoći da se odupremo najezdi zla, gubimo glavu i 
nasjedamo jeftinim krilaticama na svim područjima. Zlo koje stoji 
prema nama gigantski je jako, duboko, i potrebno je to učiniti ne 
da se prestrašimo, nego da se prenemo na posao. 


DUBINA, IZVOR I TEŠKOŠA RJEŠAVANJA 
PROBLEMA OBITELJI 


Prvi i najdublji izvor zla jest što moderni čovjek, koji je 
odbacio vjeru, ne zna tko je on. Takav izgubljeni čvojek, čovjek 
nepoznanica, neodređeni čovjek u svijetu ima silno jak utjecaj, pa 
svojim stavom djeluje i na vjernike. Taj izgubljeni čovjek prisutan 
je na svim sektorima kulture, u književnosti, na filmu i televiziji, u 
politici... posvuda. ' 

Malraux reče da današnja kultura zna da ne zna što je 
čovjek. Kako onda odrediti smisao njegova života, obitelji 
spolnosti, dobra i zla...? 

. Na pitanje što je čovjek, naš književnik Marijan Matković 
u jednom intervjuu u odgovara: "To me pitanje podsjeća na prvo 
Pitanje iz katekizma: zašto smo na svijetu? Ali, jer ja nisam 
vjernik, taj odgovor tražimi ako bih ga našao, postao bih svećenik 
tog odgovora i išao po svijetu da ga propovijedam. Budući da ga 
dosad nisam našao, ja pišem drame i u njima neprestano to pitanje 
stavljam u usta licima u mojim dramama..." 

Dakle opet: ne znamo tko je čovjek. 

I vjerniku koji zna odakle je čovjek i kamo ide teško je 
odgovoriti na sva konkretna pitanja iz današnjeg života. A kako li 
to mora biti teško ateistu? 

a Nimalo me nije iznenadila ocjena naše kulture koju je dao 
književnik lonesco u pozdravnom govoru na otvorenju Mozartova 
festivala ovog ljeta-u Salzburgu: "Naša takozvana kultura nije ništa 
drugo nego kuća od papira, kojoj svakog časa prijeti rušenje. To 

je fatalna posljedica krize duha i ljubavi... Čovjek je danas 
opsjednut utopijom progresa, a to ga truje i uništava. Za njega više 
nema nikakva izbora jer ga očekuje samo bezumnost i smrt..." 

Sjetimo se ruskog književnika Leonova, koji reče da je 
moderni čovjek, htijući postati nadčovjek, postao majmunom. 

Branko Bošnjak piše najtragičnije stranice o čovjeku koji 
ne zna odakle je ni kamo ide. “Čovjek je najtragičnije biće bitka... 
Osuđen je na tragediju. Čovjek je svjesno, smrtno i tragično biće. 
Da nije svjesno biće, ne bi mogao biti ni tragično." Kao da bi htio 
reći: bolje bi mu bilo da nema razuma kao ni životinja, ne bi znao 
za svoju prokletu sudbinu... Itd. 

Takvih priznanja puna je filozofija, književnosti javni život 
modernog čovjeka. A očekivalo se sve drugo iz jednadžbe: Bog 
je mrtav, čovjek je spašen. 

Taj temeljni kaos u čovjeku rezultira u svim odgovorima o 
čovjeku. Ako je on samo slučajan plod lude igre kemijskih 
procesa, onda je on neodrediv kao sadržaj, smisao, vrednota. Ako 
prije i izvan njega-nema ni dobra ni zla, kako kažu, onda nema ni 
dobra ni zla. Ako o čovjeku ima reći nešto samo čovjek, onda će 
to što on govori vrijediti samo za onoga koji govori i samo dok se 
ne predomisli. A svatko misli da on ima pravo... 

Iz opće zbrke o čovjeku evo jedne konkretne zbrke! 
Čitajući novine ljudi se općenito zgražajunad zločinom umorstva 
novorođenčeta. No mnogi od njih mirne savjesti prelaze preko 
milijuna abortusa kao o potrebnim injekcijama za zdravlje 
čovjeka. Zašto je grijeh, zlo, zločin ubiti dijete koje je moglo biti 
pobačeno, a nije? (...) Onda ustaje tobožnji humanizam u obranu 
rođenog djeteta. 

Evo jednog od mnogih primjera iz naših novina. 


NOVOROĐENČE MRTVO U MORU 
Prije dva dana u Šibenskom zaljevu nedaleko od broda 
Mihovila nađeno je u moru mrtvo novorođenče. Istražni sudac 


Radislav Baranović i medicinski stručnjak Ivan Matić odmah su 

izišli na lice mjesta. Konstatirano je da se radi o muškom djetetu 
koje je prije izvjesnog vremena bačeno u more. Za okrutnom 
majkom ubojicom, koja je nedužno dijete lišila života, intenzivno 
se traga. 

Građanin Ante Ljubić dugo će u svom životu pamtiti taj 
tužni trenutak. Prolazio je obalom i vidio u moru mrtvo dijete. 
Odmah je alarmirao dežurnuslužbu milicije. Čovjek je bio šokiran 
tim strašnim prizorom. Ubrzo je na lice mjesta stigao istražnisudac 
i utvrdio da se radi o novorođenčetu koje se već više dana nalazi 
u vodi. Kako da opišem sve ono što nam je susretljivi istražni 
sudac rekao? Dijete je bilo bez glave, bez lijeve ruke i lijeve noge, 
bez prednjeg dijela prsnog koša i bez lijeve strane leđa. Ti dijelovi 
nesretnog novorođenčeta su od dugog stajanja u vodi otpali. 
Pupčana vrpca bila je vezana nestručno, komadom vezice od 
cipela. Dr. Ivan Matić je konstatirao da se radi o muškom djetetu 
i da je leš u stanju potpunog raspadanja. Po nalazu doktora Matića 
dijete je rođeno normalno i prije okrutne smrti živo je doneseno 
nad morske valove. 

Tko je svoga sina tako okrutno lišio života, pokazat će 
istraga. 


* 


Fo Ma «i 


' Sličnih napisa ima mnogo u našim novinama. U prva dva 
mjeseca ove godine nađeno je u Sarajevu u kantama za smeće i u 
Miljacki deset novorođenčadi. Zgražanje je bilo strašno. Nigdje 
nisam našao zgražanje nad onima malo mlađima, od tri mjeseca. 
Novinar se zgraža da će Amerikanke ove godine izvršiti oko 
milijun ilegalnih abortusa, ali ne zbog pogubljenja milijun djece, 
nego zbog toga što to čine _ ilegalno, vrijeđaju ljudski zakon i što 
će to imati teške posljedice za zdravlje onih koje to čine ilegalno 
i nestručno. 

S Ako Boga nema, ako ne znamo tko je čovjek, tko može 
majci narediti koliko će mjeseci nositi dijete i hoće li ga roditi ili 
neće? 

. Ako Boga nema, ako ne znamo tko je čovjek, kako ćemo 
znati smisao spolnosti? Nogometaš kaže da su noge zato da bi se 

igrao nogomet. Onda, naravno, tvorničari pornografije, propaga- 
tori seksualne slobode i nudizma kažu da je spolnost zato da se 
uživa.Ako je tako, onda se ne možemočuditi ovome do čega smo 
došli, nego se moramo čuditi što nismo otišli još i dalje. To 
valjda treba zahvaliti temelju kršćanske kulture, dok on još traje. 

Ja razmišljam o težini problema obitelji koji će proisticati 
iz takve osnovne zbrke o čovjeku. 

Čovjek ipak uviđa da je problem obitelji silno važan. Osjeća 
to na svojoj koži svakog dana. Zato pokušava nešto reći o njoj i 
odrediti. Svatko na svoj način. Riječ ima svatko... Tvorničari 
pornografije su najgrlatiji, a glumice daju možda najčitanije 
intervjue o smislu spolnosti, braka i ljubavi. Nudisti hoće da 
pomognu jadnom čovječanstvu, ne da ga pokvare, nego da ga 
poprave, da ga izvedu iz zabluda o ljudskom tijelu. Svi ti profete 
imaju na raspolaganju moćna sredstva djelovanja na mase. Vješto 
pronalaze putove do čovjekove duše i do njegova džepa, po onoj: 
Sinovi ovoga svijeta pametniji su od sinova svjetla u svojim 
poslovima. To je drugo zlo od onih temeljnih od kojih izlaze 
problemi obitelji, a to je manipuliranje, vitlanje današnjim 
čovjekom. Ja malo vjerujem u slobodu današnjeg čovjeka. On je 
jadan izluđen već od mladenačkih godina, a što dalje, to gore. On 
bi katkad htio da bude u jednom dobrom smislu nekonformist, ali 
ga odmah proglašuju ludim. (...) Što će doživjeti djevojka koja se 
ne odijeva, ne zabavlja i ne ponaša kao i ostale? Kako se gleda na 
majku s četvero, petero i više djece? Što će doživjeti mladić koji 
ne rasipa uludo svoje mladenačke životne energije već se ozbiljno 
sprema za životi brak? 

Oni koji vide da ovaj svijet ne valja, pokušavaju da ga sruše 
svojom dugom prljavom kosom, drogama, izležavanjem na javnim 
mjestima, i to je otpor tom društvu... namjesto da ga nastoje 
popraviti solidnim spremanjem za život, stvaranjem doista boljeg 
Svijeta. 

Prije nekoliko godina je francuski list "Arts" proveo anketu 
o ljubavi u suvremenom društvu. Rezultati su bili objavljeni i u 
našem tisku. Prvi napis imao je naslov: "Dvadeseto stoljeće 
pretvorilo je čovjeka u predmet" i podnaslov: "Tri zla našega 

vremena: smrt vjere, smrt ljubavi i smrt djetinjstva." U anketi su 
sudjelovala prilično poznata imena francuskog javnog i kulturnog 
života kao Denis de Rougement, Jean Renć Huguenin i drugi. 
Prikaz počinje razmišljanjem nad činjenicom da je talijanskim 
učenjacima (Petrucci) pošlo za rukom da 28 dana držena životu 
ljudski zametak u umjetno stvorenim uvjetima. Francuzi izjavljuju 
da ne zaostaju mnogo za svojim talijanskim kolegama. Majke jedne 
od budućih generacija reći će svome djetetu: hajdemo u robnu 
kuću da izaberemo malu seku. Moći će izabrati polumasnog 
intelektualca ili sentimentalca od tri kilograma s garancijom od tri 
mjesesca... Vrijeme "Bog stvori čovjeka" prošlo je, a sada dolazi 
vrijeme čovjeka-predmeta. 

Pred nama je vrijeme izgubljenog djetinjstva. Mauriac reče: 
"Više nema malih djevojčica, postoje samo male žene." I Berna- 
nos je rekao da djetinjstvo umire, da je zapravo već mrtvo. 
Pobrinut će se za to nekontrolirana televizija. Dijete se više ne 
igra nevinim igrama. U njegovim igrama je od najranijeg djetinjstva 
prisutna okrutnost, njegove oči pune su onoga što su roditelji 
uvijek skrivali od očiju svoje djece, i kad se pojavi nešto pikantno 
na ekranu, prvi će se postidjeti i otići roditelji; njihovo dijete je 
drugi svijet. 

Učenjaci nas uvjeravaju da ćemo s vremenom moći točno 
znati na koji način možemo u masi izazvati ovaj ili onaj efekt 
primjenom ovog ili onog zakona. Znanost napreduje i sve više, što ' 
ne bi trebalo biti, zarobljuje čovjeka (npr. aparati za prisluškiva- 
nje). Još Nietzsche je rekao u svojim predskazivanjima o XX. 
stoljeću: "Može se dogoditi da nam se osveti znanje kao što se 
srednjem vijeku osvetilo neznanje..." Otkriće atomske energije, po 
sebi epohalno i dobro, moglo bi se okrenuti protiv čovjeka. 
hipoteze moderne znanosti mogle bi se kretati u pravcu čovjekova 
zarobljavanja i zaglupljivanja. Osjetio sam mnogo puta u životu 
meni dobro poznatih ljudi da su u svom svijetu samo predmet 
kojim vitlaju silnice koje oni ne osjećaju, ali kojima se ne mogu 
Oprijeti. Čovjek je kao rob paranoičnih  fiksacija, koje se zovu 
sloboda, progres, moda, ljudsko dostojanstvo itd. 

Prije nekoliko godina došao je u Split poznati seksolog dr. 
Aleksandar Kostić. Održao je predavanje u velikoj dvorani 
Pravnog fakulteta i u jednoj kino-dvorani. Slušaoci su jedva izdržali 
od gužve.Ispričao je na temu današnje manipulirane i zarobljene 
mladeži što je doživio u Nišu. Dvorana je bila isto tako puna, 
prenatrpana. On je odmah naglasio da zna zašto su došli jer misle 
da će govoriti ponešto pikantno i sl. Ali, rekao je, ja vam o tom 
neću govorit. Za ono tjelesno, a doći će to, pobrinut će se majka 
priroda... Ja ću vam govoriti o duhovnoj komponenti ljubavi, o 
kojoj se danas, nažalost, ne govori i koja je do tragičnosti 
potisnuta tako da ništa drugo današnja mladeži ne zna, osim 
gledati golotinju i pikanterije. Govorio sam, reče, u Nišu puna dva 
sata. Pomislio sam da sam ih ipak nešto uvjerio, i onda sam 
otvorio diskusiju, ali ona me užasno razočarala. Pala su odmah tri 
pitanja: o kontracepciji, o predbračnim spolnim odnosima i o 
broju spolnih odnosa o braku. Bio sam šokiran i razočaran, ali 
sam još jednom vidio kako je današnja mladež zarobljena, 
izmanipulirana, rekao bih seksualno paranoična. 

Tako dr. Aleksandar Kostić. Mi svi to vidimo. Pričali su mi 
moji đaci u gradu kakav pritisak vrši na njih okolina, što sve 
moraju podnijeti da bi sačuvali svoju slobodu i svoju ličnost. 

Koncil govori o deformiranju obitelji u naše vrijeme: 
dostojanstvo te ustanove ipak ne sja svagdje istom jasnoćom jer je 
potamnjuje poligamija, i pošast rastave, tzv. slobodna ljubav i 
druge deformacije. Pored toga bračna se ljubav vrlo često 
oskvrnjuje sebičnošću, = hedonizmom... Današnje ekonomske, 
socijalne, psihološke i druge prilike unose ozbiljan nered u obitelj. 

Ja sam u svom dosadašnjem izlaganju htio naglasiti dalje 
duboke izvore današnjih zala koja tuku obitelj. U takvom ambi- 


jentu živinaša kršćanska obitelj, napose mladež koja ulazi u život. 


Mislim da ste dovoljno čuli i da vam je dovoljno poznato stanje 
u kojem se nalazi današnja obitelj kod nas i u svijetu i da je to 
stanje veoma teško, rekao bih alarmantno. Obitelj se danas čak 
napada kao institucija, kao nadgradnja nametnuta ljudima koji 
treba da se vrate u stanju potpune slobode. Da se oslobodimo 
nesretnih obitelji, ukinimo obitelj! To je nekako: da bismo se 

riješili kriminala, proglasimo ga dopuštenim, pa ga više neće biti. 
Rastava postoji jer je još živa obitelj. Dakle, napad na samu 
instituciju! Neću ovdje citirati što o božanskojustanovi i sakramen- 
talnom karakteru obitelji govori Koncil u Lumen gentium, kako ju 
je Bog stvorio i kako je posvećuje milošću sakramenta. 

Osim toga što je obitelj napadnuta kao institucija, ona je još 
teženapadnuta i u svojoj prvoj svrsi, rađanju i odgoju djece. Koliko 
je žalosno bilo što se i u katoličkim redovima digla onakva vika 
na Papu povodom enciklike "Humanae vitae". 

Iz tih osnovnih i dubokih zala rodila se teško bolesna 
današnja obitelj, čiji plod su sve brojnije rastave braka, bračne 
nevjere kao neko junaštvo, a ne sramota, poplava abortusa, 
kontracepcija, pornografija i velik pad javnog morala i stida. Svako 
od tih zala ima danas svoje zakonsko pravo na život, ništa od toga 
nije kažnjivo, ništa sramotno... U mnogim ambijentima sramota je 
i znak nekulture i natražnoje protiv toga govoriti. 


NAŠ ZADATAK 


Moje je uvjerenje da kršćanstvo ne živiod vjerničkih masa 
nego od svetaca. Krist je propovijedao Evanđelje za sve ljude, ali 
ti svi ljudi žive od elite. Evanđelje je "okrutno" u svojim zahtje- 
vima. Ako te oko sablažnjava, izvadi ga; ako te ruka sablažnjava, 
odsijeci. je... Kad je Isus izrekao svoje nazore o ženidbi, neki su 
ocijenili da je onda čovjeku bolje ne ženitise... Isus je morao tako 
govoriti ako je htio stvarati svece i mučenike. Sveci i mučenici 
Nisu žrtvovalisamo oko ili ruku, nego čitavo svoje tijelo, svoj život. 
A zbog onih koji nisu tako jaki Krist nije htio opozvati svoja 
načela i pretvoriti ih u neku limunadu, nego je u konkretnim 
slučajevima bio beskrajno milosrdan, a kad su zahtijevali da svoja 
načela mijenja rekao je: "Hoćete li i vi otići?" 

Nisam za to da se gasi žižak što tinja (optuživali su me u 
Splitu da sam previše blag), za to sam da se svatko shvati, ali 
mislim da danas pred tim poganskim mentalitetom mi moramo 
visoko držati ideal Isusa Krista i ideal kršćanskog života,kršćanske 

obitelji. Krepost treba nazvati krepošću, slabost slabošću, a grijeh 
grijehom. Onome tko je heroj reci da je heroj, onome tko je svetac 
da je svetac, a onome tko je grešnik da je grešnik, a za grijeh ima 
pokajanje i ispovijed. To govorim zato jer danas postoji tendencija 
među katolicima da se žele dodvoriti modernom čovjeku i da 
krnje kršćanski ideal kako bi lagodni čovjek lakše prihvatio 
"veselu vijest". I tako ni ovo nije grijeh, ni ono nije grijeh... posebno 
na području šeste zapovijedi. Danas se već smatra normalnim da 
se gleda svaki film, da se čita_bilo kakva revija, da se obuče bilo 
kakva haljina... "Pa tako svi danas rade", kažu katolici i smiju se 
svećeniku ako još i o tome govori, a potvrdu nalaze i u katoličkim 
listovima i revijama. (..) I onda očekujemo da se iz takvog 
mentaliteta i duha rodi solidna obitelj, junačka majka, brojna 
obitelj, ili da se rodi svećeničko zvanje! 

Treba bistriti pojmove koliko je god moguće. Nolite 
conformari huic saeculo! Kad sam svojim đacima u sjemeništu 
preporučivao da ne kupuju za njih neprikladnu štampu, oni bi mi 
znali reći: "Pa mi preko praznika možemokupiti što god hoćemo, 
pa mi te stvari gledamo na ulici gdje god se okrenemo..." Ja sam 
im odgovarao: "Ja ti to govorim jer to nije tvoja duhovna hrana, i 
radi toga da, kada budeš preko praznika kupovao kojekakve 
listove, osjetiš u sebi glas: moj poglavar mi to ne dopušta i kažeda 
će mi to škoditi... Neću da ti zbog moje šutnje, kad preko praznika 
budeš koješta kupovao, u sebi nadodaš: moj poglavar je takve 
stvari kod mene već vidio pa mi nije ništa rekao." Ako vjernici i 
vide i kupuju koješta, neka znaju i stav Crkve. 

Znali su neki reći: pa to ništa ne škodi. Ja sam govorio: 
"Sinko, meni je škodilo i čuvao sam se. I nakon trideset godina 
svećeništva kažem da sam sačuvao svoj celibat i čistoću i kažem 
da je to moguće. A ti ćeš se neko vrijeme time trovati, lagati ćeš 
sebi da ti to ne škodi, a onda ćeš jednom otići ili ćeš početi 
govoriti da je celibat nemoguć i nenaravan. Naravno da je na taj 
način nemoguć, to ti ja kažem." Slično mislim i o pripravi za 
obitelj. 

Moje je mišljenje da mi katoličku obitelj ne možemo 
odgajati popuštajući polako na svim linijama, nego držeći visoko 

ideal kršćanske obitelji, nastojeći je što više očuvati od poganskog 
ambijenta i mentaliteta. Naravno, nećemo je odnijeti na Mars 
nego treba da ovdje smiono upremo prstom u ono što je truje. Pa 
kad čvojek popušta, neka to nazove slabošću ili grijehom a ne 
nečim naravnim, što zahtijeva pogansko XX. stoljeće i s čim se 
eto, i Crkva slaže. 

uo sam, pa i čitao zahtjev da se i rastavljenima, koji žive 
u drugom civilnom braku, dijeli pričest. Ako se počne s takvom 
praksom, ne vidim po čemu onda još postoji nerazrješivost 
ženidbe? Tko bude htio, taj će se rastaviti, a onda ćemo ga puštati 
na pričest i nerazrješivost ženidbe praktično je gotova. Ja sam 
imao u gradu vjernika koji su bili u takvoj situaciji: crkveno 
vjenčani, civilno rastavljeni, opet civilno vjenčani. Zvao sam ih da 
dolaze u crkvu, da mole Boga da on shvati njihovu slabost i stanje 
i da im bude milostiv. Mislim da Crkva ne čini ništa drugo nego 
li je učinio Isus, ako stoji na njegovim riječima o nerazjedinivosti 
bračnog veza, zbog čega su se Židovi zgrozili i kazali: ako je 
tako, onda je čovjeku bolje da se i ne ženi. Ali Isus nije opozvao 
soju riječ. Mi i ne mislimo do čega bi nas dovela ta rupa na 
neraskidivosti braka ako bi se onima koji se ponovno civilno 
vjenčaju dijelila pričest. I Isus je znao za probleme nespojivih 
karaktera pa je ostao čvrst. Treba shvatiti takve i žaliti slučajeve, 
ali... zar se u nekim časovima života ne kaže mladom čovjeku: 
gini, gini za domovinu, gini za opće dobro! I ako on pobjegne, 
društvo ga naziva kukavicom, izdajicom, i ne kažu: imao je pravo 
na svoj život. Naravno, da bi do takvih slučajeva manje dolazilo, 
treba naglašavati pripremu za brak i ozbiljan izbor. 

Nadalje, mislim da bismo se jače morali boriti protiv 
strašnog zla abortusa, koji sve više uzima maha, osobito u 
gradovima, a prelazi i u sela, s užasno neljudskim mentalitetom 
Opravdanja toga zla. Međutim, nađe se i u katoličkim listovima“ 
glasova kako abortus prije trećeg mjeseca ne bi bio grijeh. Kako su 
to strašne stvai! Kada se uputi dijete pod majčinim srcem, rađa se 





g] + ... + . + . . 
U diskusiji razjašnjeno: u stranim katoličkim časopisima. 

novi svemir i još više. Tu je Bog tako prisutan, to je nešto veliko, 
a nije djelo majke. Ona ne može nadodati ni jedan prstić, ni jedno 
oko još, ni boju kose,... tu Bog djeluje i ima velike namjere. A 
onda ljudska ruka posižei sve to guši u krvi. I još se nađe kršćanin 
koji za to ima opravdanje! 

Ne misllim da je za zločin čovjek uvijek jednako odgovo- 
ran. Znam za zdvojne situacije, gdje bih plakao s onom majkom 
koja je pobacila, ali grijehu treba reći grijeh. 

Posebno je poglavlje mentalitet s kojim se to danas obavlja. 
Kako se vedra čela čeka pred rodilištem na red! Ne bi se smjelo 
ni rodilišta tada zvati rodilištem. I kako se terorizira i izruguje 
junačka majka koja treći, četvrti put ili i dalje nosi... Taj 
mentalitet mora biti daleko od kršćanskih sredina i moramo 
grmjeti na grijeh i nazivati ga grijehom. 

Najteža je i najdosadnija borba protiv bračnog onanizma. 
Njegova zloća dolazi na vidjelo tek kad gledamo naša opustjela 
sela i pokrajine. Teško je rađati djecu. Teško je! I nazovimo onoga 
koji djecu smiono rađa junakom, a onoga koji to izbjegava u braku 
slabićem, onoga pak koji to čini na grešni način i grešnikom. 
Moramo se boriti, braćo! Nestaje nas! Ja to najbolje vidim u našoj 
Hercegovini. Možda se nije nigdje tako naglo digao standard i tako 
brzo pao natalitet. U samih deset godina mnogo toga se izmijenilo. 
Hercegovačka djevojka izašla je od ovaca, do jučer obučena po 
seljačku, danas nosi najkraću mini-suknju ili najužehlače, ona je 
moderna i ide s modernim. I dvoje djece, i ništa više... A dokle 
ćemo tako? Pogledajmo neke naše krajeve. I sada da se dodvorimo 
modernom vremenu, recimo da se papa zaletio, da ne shvaća naše 
vrijeme! Teška i uporna borba, ali ona je potrebna. 

U naš zadatak spada organiziranje zaručničke priprave na 
širokoj osnovi, osobito pomoću naših katoličkih laika. Tome služi 
i ova škola, i hvale vrijedna nastojanja u Slavonskom Brodu i 
drugdje, ali još premalo. To bi moralo ići u jedan opći odgoj 
katoličke elite, u dugoročno stvaranje zdravog katoličkog 
mentaliteta u kojem će biti brojna obitelj sasvim nešto naravno. 

Na blagdan sv. Jakova propovijedao sam u Šibeniku i taj 
dan su došle u posjet biskupu Arneriću dvije rođakinje koje on 

nikad nije vidio. One su Amerikanke. Jedna je dovela svoju 41- 
godišnju kćerku, koja je udata za profesora (i on je došao) i imaju 
devetero djece, najstarije od 22 godine, a najmlađe od dvije godine. 
Sin temiste biskupove rođakinje ima osmero djece. Tako, kažeona, 
od njih dvoje imam 17 unučadi. I trebalo je samo vidjeti kako 
njezina kći i mužprofesor govore o svojoj djeci. I sigurno je da se 
ta djeca nisu rodila zbog toga što se ona ne bi znala "pričuvati". 
Pa što to nju nuka i daje joj takvu snagu da ima toliko djece? I 
vjera, i zdrav mentalitet, i pogled na obitelj i, rakao bih, kozmički 
pogled na "svijet" koji je veći od svemira. 

Pred malo vremena u jednom autobusu - pričam to samo 
kao kuriozum - kondukter reče jednom čovjeku da dade sjedeće 
mjesto trudnoj ženi. Ona je nekako spomenula da joj je to deveto. 
Jedan se javio: "Bijednice, ti rađaš bijedu, a ja imam dvoje pa bar 
znaju za što žive." Tu se našao jedan stari fratar koji nije imao 
dlake na jeziku pa će: "Što bijedu? Što bijednice? Njezina će djeca 
sagraditi devet kuća, a u tvojoj kući će se zmije leći..." To je istina 
o budućnosti brojne obitelji, ali ta istina je daleko od mentaliteta 
našeg naroda. Što je ono što ima u duši Ethel Kennedy koja je 
rodila 11 djece, a nema u duši naših majki? To treba tražiti i 
izgraditi već kroz mladenački odgoj, izdaleka, kroz godine. (...). 

I konačno, još više treba propagirati obiteljsku molitvu, 
obiteljske pobožnosti, obiteljske molitvene sastanke. Ja ne gledam 
na molitvu kao na nešto što nam je potrebno samo u nekoj 
potrebi. Nažalost, današnji čovjek pragmatist nekako tako gleda 
ičini s Bogom računicu da li mu se vrijeme za molitvu, a vrijeme 
je danas novac, isplati ili ne, je li molitva računski efikasna i 
vidljiv učinak. Iz tog mentaliteta se na jednom svećeničkom 
Skupu čula tipično moderna racionalistička misao da današnjeg 
čovjeka vrijeđa ako mu se govori da mu je potrebna milost i da 
mu to ne treba govoriti, nego da sam radi i odredi svoju sudbinu. 
Obraćenik Carrel kaže da je čovjeku potrebna molitva kao kisik 
i kao hrana. 

Nekom zgodom u raspravi jedan čovjek reče: "Ma dobro, 
čemu vi molite prije nego počnete jesti? Pa je li na stolu? Pa i za 
onaj kruh! Što ću ja moliti? Jesam li ja za taj kruh orao, sijao, žeo, 

pekao ga? Što se imam moliti Bogu?" Ja sam mu rekao: "Ti si 
jednu stvar preskočio. <I ja kažemda bi bilo naivno reći: molit ću 
Boga da on zaore i posije i da dade sve bez našega napora. To je 
naivno. Naivni katolicizam! naivna vjera! Ali ti si posijao, ti si orao 
itd., ali si nešto i preskočio: kruh je indirektno i njegovo djelo. 
Ako je Bog dao ovaj životi prirodu, to je Božjidar. 

Ono što mi dobro znamo, danas je sve to jasnije: Naši 
vjernici regrutiraju se, rekli smo, iz naših obitelji. Ne znam ima li 
među našim vjernicima 1% obraćenika. Prema tome, budućnost 
naše vjere ovisi uvelike o budućnosti naših obitelji. To je najosnov- 
niji razlog zašto se mi moramo duboko zabrinuti za budućnost 
vjere. Ja znam da je sve u Božjim rukama, da je Bog činio 
preokrete u povijesti, kad su ljudi činili ovakve i ovakve račune, 
a Bog je napravio: ne tako nego ovako. Ali mi sad ne smijemo biti 
slijepi i računati: Bog će sigurno učiniti zaokret. Može nas i 
nestati, a da zaokreta ne bude. Imamo predjela u povijesti gdje su 
bili jaki narodi, ali zaokreta nije bilo. A imamo očitih Božjih 
zaokreta u povijesti No ovdje moramo doista biti načistu: 
budućnost vjere ovisi obudućnosti naših kršćanskih obitelji. Možda 
će 1% budućih katolika biti obraćenici. Moždase i varam. Možda 
će ih biti i 10%. Ali tako meni izgleda, koliko sam mogao vidjeti 
dok sam živio u gradu. 

I, konačno, problem koji ja ne mogu mimoići. A to je da 
radimo već na dva kolosjeka. Kao da smo dvije Crkve u Hrvatskoj. 
(..) Bojim se da će ta podvojenost užasno smanjiti vrijednost 
našega rada za obitelj. U takvim teškim prilikama, preteškim i 
preozbiljnim, mi sebi dopuštamo da se podvojimo, i to prilično 
ozbiljno. Pa i na nekim doktrinalnim pitanjima! I da pred današ- 
njega čovjeka izlazimo i sa svojom zbrkom u najosnovnijim 
pitanjima života obitelji i Crkve. Neke isprike o korisnom plurali- 
zmu čine mi se naivnima kad se radi o tragičnom stanju u nekim 
pitanjima. Već sam nekome spomenuo: hoćemo da prenesemo 
ovaj stol na drugo mjesto, pa ga četvorica uhvatimo. Jedan se 
okrene leđima onamo, drugi lijevim bokom, treći desnim, a ja 
uhvatim kako treba s četvrte strane. I nosimo tako: prekrasan 
pluralizam! Veoma koristan! Netko nosi na ovaj način, netko na 

onaj, ali nosimo u istom smjeru. Ali ako nas četvorica vučemo 
svaki na svoju stranu, jer svaki od nas smatra da je njegov smjer 
ispravan, onda je takav pluralizam za mene najveća naivnost, zlo. 
Ne želim polemizirati! Ne želim nikoga okrivljavati. Ne 
želim podjelu na tabore, jer to je za mene najgore i najtragičnije. 
Ja sam svom dušom za slogu i za zajedničko nastojanje. Zato ja 
napadam onaj krivi pluralizam. Nazivam ga najštetnijim u Crkvi. 
A pluralizam koristi! Razni redovi, misionari, apostoli, rade na svoj 


način. No ne tako da svijet vidi da se mi razdvajamo u nekim 


bitnim stvarima. Pa čak _i u tome se razdvajamo! Znamo što se 
sve danas govori u teologiji ovdje i ondje. Nitko nije protiv novoga, 
nego protiv krivoga. po mom skromnom mišljenju naša podvoje- 
nost je nešto najtragičnije u životu Crkve u Hrvatskoj u današnje 
vrijeme. Povijest će znati bolje ocijeniti na kome je odgovornost za 
to i čiji je propust da to traje, kao i koliko je štete to nanijelo 
Crkvi. Ako smo skamenjeni da ne možemo to prokletstvo odbaciti, 
onda radimo ono što možemo. Radimo i još više, da nadoknadimo 
ono što smo izgubili. 

Ja još jednom pozdravljam ovaj skup i ovaj Obiteljski 
institut i sve one koji rade na apostolatu obitelji. I želim da se ovaj 
rad ojača, proširi i da ga prati poseban Božji blagoslov. 


RIJEČ BISKUPA PAVLA ŽANIĆA' 


Otac biskup Pavao Žanić, predsjednik Komisije za obiteljska 
pitanja pri BK, boravio je među nama kroz tri dana Obiteljske 
ljetne škole," vodio je koncelebracije, pa iz njegovih nagovora 
donosimo dijelove koje smo uspjeli snimiti. Prvi nagovor zbog 


“ Obnovljeni život 6(1973)511-516. 
7 20-25. kolovoza 1973 (Zagreb, Frairovac 38). 

tehničke pogreške nije snimljen te ćemo iz njega navesti samo 
nekoliko misli. 


PRVI NAGOVOR . 


Velik je Bog kao stvoritelj svemira i prirode, nebesa mu 
pjevaju slavu, no neusporedivo je veći u čovjeku, a najveći - 
usudim se reći - u dvama spolovima, u muškarcu i ženi, u ocu i 
majci. Evolucija ili kreacija apsolutno stoje na faktoru Razuma. Sve 
je u prirodi veliko, ali bračni par i njihovo dijete Stvoriteljevo su 
remek-djelo. 

Pričao mi je mladi otac, obraćenik, da je doživio Boga 
stsvoritelja tek kad se udubio u lik svoga djetešca: To da je naše 
djelo? Ta dva mala oka, te nježne ručice, ta ustašca... Pa to ne 
bih znao ni nacrtati, a kamoli živo sagraditi. Ja bih znao ovdje 
samo pokvariti Božju umjetninu. Bog je sve to izveo, s nama se 
samo poslužiokao svojim instrumentom, koji je opet on izradio. Mi 
smo bili samo Božji suradnici... 

Eto, Bog je stvorio svu prirodu i dao joj zakone života i 
opstanka kojima se priroda ne možei ne zna oprijeti, ali zakone 
ljudskog životai opstanka dao je čovjeku "na volju", možeih gaziti, 
a može po njima biti i Božji suradnik. Kako je tu Bog velik, kako 
je velik čovjekov poziv i kako je velika njegova odgovornost! 

Kad bi se slučajno pronašla neka stara slika i pri restauri- 
ranju otkrio Michelangelov potpis, dobila bi ta slika pravu cijenu. 
No ako bi se poslije dokazalo da je potpis krivotvoren i da to nije 
Michelangelovo djelo, slika bi veoma mnogo izgubila na svojoj 
cijeni. 

Obitelj je djelo Boga-umjetnika, slika Presvetog Trojstva, a 
u sakramentalnoj vezi označuje jedinstvo Krista Gospodina sa 
svojim mističnim tijelom, svetom Crkvom. Ako netko tom velikom 
djelu digne Boga-autora, izgubit će ono na svojoj cijeni više nego 
slika za koju se mislilo da je Michelangelovo djelo. Pa ako netko 
bude govorio o obitelji najljepše i najuzvišenije, ali samo ljudskim 
autoritetom, ne pozivajući se na to da je Bog tvorac i zakonodavac 

obitelji, ljudi će ga slušati dok ih bude volja, dok im bude godilo. 
Ali kad zakoni obitelji budu od njih tražili žrtve, oni neće biti jaki 
da slušaju nekog pametnog čovjeka koji govori samo u svoje ime 
i samo ljudskim autoritetom. Obitelj će biti jaka samo onda ako joj 
priznamo doista da je Božjedjelo, da joj je Bog autor i on poziva 
čovjeka na suradnju. A ta suradnja ovisi o slobodnom čovjeku, 
koji se može Bogu i opirati i prkositi. On će surađivati s Bogom i 
onda kad mu je to teško jedino ako vjeruje da s Bogom surađuje. 

Nemojmo dopustiti da se s najvećeg Božjegdjela, s Božjeg 
remek-djela zbriše potpis Boga-autora. 


DRUGI NAGOVOR 


U Božji red uselio se grijeh i načinio _nered. Nama naša 
vjera govori: istočni je grijeh misterij, čovjek je misterij, Bog je 
misterij i taj grijeh je misterij, ali njegovu prisutnost strašno 
osjećamo. Čovjekova sloboda i mogućnost bunta prema Stvoritelju 
unijele su nemir u kojem stvorenje stenje i osjeća nevolje dishar- 
monije koja je razlivena svijetom. Naravno, čovjek bi mogao 
kriviti Boga zašto je dopustio grijeh. I to je misterij. Na pamet mi 
dolazi riječ jednog poniznog tragača za istinom, Gandhija, koji 
kaže: "Cijeli je moj život zapravo traženje Boga, traženje istine. Ali 
već kad posižemza onim zrncem prašine, ne mogu rastumačiti ni 
to zrnce prašine." 

Mi danas znamo da u zrncu prašine od početka svijeta 
kruže elektroni oko atomskih jezgara. Bože moj, što je to? Od 
zrnca prašine počinje tajna. Čitav svemir, veličanstveno Božje 
djelo, pun je tajni. Ako bi netko htio sve obuhvatiti do kraja, ubit 
će u sebi onaj ponizni pogled prema Bogu. Nisam protiv teorija i 
istraživanja, no uvijek bi trebalo ostati ponizno počitanje prema 
stvarnosti, pa tako i prema ovoj disharmoniji koju je grijeh unio u 
svijet. Bog je stvorio harmoniju, a mi smo unijeli ton disharmonije, 
a Bog je na taj ton disharmonije komponirao novu harmoniju, novu 
simfoniju utjelovljenja i oktupljenja. Utjelovljeni Bog postao je 
posvetitelj svijeta, sakramenat svijeta, sacramentum mundi. Sve je 

posvetio. I sve što radimo, ili jedemo, ili pijemo, sve na poseban 
način postaje slava Božja. Naš je ljudski život posvetio preko 
svetih sakramenata. Vidimo kako je lijepo zahvatio naš čitav život, 
glavne točke života: kad se rodimo, kad umremo, vjenčanje je 
posvetio, posvetio je naše padove i rane, tu je i sv. pričest i sv. 
potvrda. Doista, on je zahvatio sve časove našeg života. Za sve 
nam je dao lijek. 

Onima koji uzdržavaju ljudski rod, dao je posebnu milost. 
Inače nije bio tako detaljan, ali ovdje je rekao nekoliko sudbonos- 
nih riječi: čovjek će ostaviti oca i majku i prionuti uz svoju ženu 
i bit će dvoje u jednom tijelu. Pa što je Bog sastavio, čovjek neka 
ne rastavlja! Postoji napast da netko rekne: možda je to rečeno 
samo za onaj naraštaj, a danas da to ne vriejdi. Krist Gospodin 
rekao je odlučno i bez ograničenja: što je Bog sastavio, čovjek 
neka ne rastavlja! - Nadalje, htio je očuvati odlučno čistoću srca. 
Malo je kad ulazio tako u detalje kao onaj put kad je rekao: "Tko 
s požudom pogleda ženu svoga bližnjega, već je počinio preljub u 
srcu svome." - A sve to jer je htio da obitelj bude sretnija. 

Sv. Pavao veli da je ženidba sakramenat. Nikad se ne bih 
sam usudio izreći o zaručniku i zaručnici takvu usporedbu kakvu 
je upotrijebio sv. Pavao: Oni su kao Krist i njegova Crkva. Kad 
sam pripremao mladence za ženidbu, rekao sam zaručniku: 
"Znadeš, ti si kao Isus, a ona je kao Crkva. A znaš da je Isus ljubio 
Crkvu svoju potpuno, za nju se žrtvovao, propet bio za nju. Tako 
isto moraš i ti ljubiti svoju ženu, spreman da se daš propeti za nju. 
Tko zna što te čeka _u životu. Može postati potpun invalid, možda 
ćeš je trebati braniti svojom krvlju. Možda će biti dugo udaljena, 
a ti si joj se zavjerio zauvijek. Tko zna što te čeka u životu. Tako, 
eto, moraš ljubiti svoju zaručnicu. - A ti, zaručnice, moraš ljubiti 
svog zaručnika kao Crkva Krista. Kako? Predajući mu se potpuno, 
žrtvujući se, dajući svoje najdraže. Crkva daje Kristu svoje muče- 
nike, svoje idealiste, svoje djevice, očeve _i majke, sve njihove žrtve. 
Sve to Crkva prinosi skupa na žrtvenik, ono najbolje daje Kristu 
kao svoj dar." - Ta je slika toliko uzvišena, upravo nevjerojatna na 
ovoj blatnoj zemlji, punoj sebičnosti. Ima vjerskih istina koje nikad 
ne možemo do kraja dokučiti. Premalo nas je prožela istina o 

otajstvenom tijelu Kristovu u kojem svi živimo. Mužu, tvoja je slika 
Krist, a tvoja, ženo, sveta Crkva. 

| Uvijek mi je kao svećeniku i biskupu bilo drago reći nekom 
ocu i majci: "Oče _i majko, vi ste primili jedan sakramenat, a ja 
drugi. Oba su jednako sveta. Samo moj sakamenat ima - kao i svi 
sakramenti - svoju posebnu milost. Moj sakramenat ima milost i 
nagradu." Majci sam govorio: "Ali vidiš, svetost moga sakramenta 
ne ovisi o meni, nego o Isusu koji ondje dijeli milost u svoj 
obilnosti darova. No Krist je otkupio i posvetio ženidbenu ljubav, 
podigao je na oltar i posvetio. Ja kao svećenik mogu biti i 
propalica, ali snaga sakramenta djeluje: sv. misa jednako vrijedi za 
Crkvu. Ja griješim, ali snaga moga sakramenta ne ovisi o mojoj 
svetosti, nego o milosti Krista koji je dao taj sakramenat. No kad 
bi ti, majko, napustila svoj sakramenat, nikome više on ne bi 
koristio jer posvećuje vašu osobnu ljubav!" 

Ne mislim da se dogmatski ta dva sakramenta nespojivo 
isključuju. Ja ih radije gledam kako idu usporedo. Kad je sveti Pio 
X. postao biskup i pokazao svoj prsten majci, ona mu je pokazala 
svoj izlizani vjenčani prsten i kazala: "Da nema moga prstena, ne 
bi bilo ni tvoga." - Naravno: da nije bilo braka, sakramenta ženidbe, 
moje majke, ne bi bilo ni mog biskupskog prstena, ni moga svetog 
reda. Kako je to lijepo povezano! Kako su te svetinje bliske! 

U svijesti našeg naroda nije dosta naglašena svetost 
sakramenta ženidbe. Kad bi ta svijest bila jasnija, muži ženanosili 
bi svoj vjenčani prsten, svoj sakramenat, s više ponosa i ustrajno- 
sti, s više bi snage nastojali sačuvati tu svetinju čistu i nepogaže- 
nu. - Pa i pokoji svećenik nije dovoljno svjestan svetosti svoga 
sakramenta. Govorio sam studentima o sadašnjim zbivanjima u 
Crkvi. Jedan mladi svećenik izjavio je pred tim skupom od 
sedamdesetak studenata, napadajući moje ideje: "Ja uopće ne 
znam zašto sam svećenik. Liječnik i profesor znaju zašto su u 
Svijetu, ja zapravo ne znam što je moj poziv. Crkvi treba organiza- 
Cija i dobro vodstvo, svećenik bi se trebao oženiti, poći među 
obalne radnike i nositi vreće. Postoje čak_neki samostani gdje se 
samo moli." 

Ja sam u sebi mislio kako ću mu odgovoriti a da ne 
povrijedim bratsku ljubav, kad se diže jedan mladi inženjer i 
obrati svetom mladom svećeniku: "Vi ne znate vaše zvanje? Vi ne 
znate zašto ste postali svećenik?" - Eto, govorio je kao da ga je 
Duh Sveti nadahnuo. "Ja bih rekao da sam neinteligentan - 
nastavio je inženjer - kad bih tvrdio da sam postao inženjer ne 
znajući smisao svoga zvanja. Pa vi, velečasni, imate najljepše 
zvanje koje postoji. Ma što mogu oni drugi bez vas? Krist je nama 
u svemu dao primjer, a ipak nije smatrao da se treba oženiti. Jer 
vjerujte, velečasni, ako vi ostavite svoje zvanje, svoj sakramenat, 
gotovo je i s našim sakramentom. Ako biste vi htjeli svjedočiti 
Boga noseći vreće, pazite, onaj će radnik nevjernik podići dvije 
vreće, a vi jednu i osramotit ćete Krista svojim, svjedočanstvom. 
Vi ste jak na jednom području, ali niste jak u svjedočenju s 
vrećom. Svjedočite vi na svom životnom području! A kad 
pomislim da se samostani mole Bogu mjesto mene, meni je to vrlo 
drago, jer se mi u svijetu malo molimo Bogu. Pa kad se sjetim da 
postoje na svijetu moja braća ljudi koji se danomice mole Bogu, 
onda je i meni lakše. Ja sam u vrevi svijeta, ne molim se dosta, ali 
znam da se moja braća mole za me. Ma vi imate najljepši 
sakramenat. Ako se vi izgubite, i mi se gubimo u svom sakramentu, 
mi smo gotovi sa svojim sakramentom." ' 

Govorio je nepripravljeno i kratko kao nadahnut. Doista, u 
Crkvi su ta dva sakramenta i oni idu zajedno. Ako ne bude svetih 
obitelji koje doista misle na to da budu svete u svom sakramentu, 
nema ni nas svećenika. Nestat ćemo. 

Moje se zvanje rodilo u srcu moje majke. Pa kad sam 
odrastao i sazreo, majčina je željada postanem svećenik postala 
i moj poziv. Ako ne bude takvih svetih majki koje zaista žive svoj 
sakramenat, neće biti ni nas svećenika. S druge strane, ako se mi 
pokolebamo, ako ne bude svetog umnožavanja svećeničkog 
sakramenta sv. Reda, pokolebat će se i svetost kršćanske obitelji, 
nestat će ideala. ; 

Braćo i sestre, II. vatikanski koncil naglašava kako je Krist 
sjedinio oba spola u ljubavi. Tu ljubav treba zaista smatrati svetom. 
Treba je pronositi kroz svijet. Lako je, naime, sačuvati svetost 

ženidbeneljubavi u miru kao što je ovdje u toj lijepoj crkvi, ali nije 
lako pronijeti kršćanske svetinje kroz vrevu života. Možemoudariti 
nogom o kamen i razbiti dragocjenu posudu. Zato je potrebno da 
znamo čuvati tu svetinju. 

Bilo je momenata dekadence u povijesti svijeta. Bog ih 
dopušta, da bismo u sumraku dekadence ugledali nova svjetla. 
Svaki sumrak ima svoju svjetiljku. Možda ovome svijetu treba 
sumrak, da u njemu ugleda nova svjetla koja prije nije vidio. 
Svijetu je potrebna teška škola križa da se uvjeri u ono što uči 
Crkva. Neka nam ovi dani Obiteljske ljetne škole dozovu u pamet 
veliku milost i veliki poziv jednog i drugog sakramenta: nas 
svećenike na svetost sv. reda, a vas, muževe i žene, i one koji se 
spremate na ženidbu na velike milosti sakramenta sv. ženidbe. 


TREĆI NAGOVOR 


Svećenički sakramenat sv. reda i obiteljski sv. ženidbe 
mogu imati lijepu mističnu izmjenu i suradnju, pa možemo 
slobodno govoriti o mističnom očinstvu i o roditeljskom mistič- 
nom svećeništvu. <I roditelji su svećenici i svećenik je roditelj na 
mističan, ali doista stvaran način. Ono kraljevsko svećeništvo 
koje pripada svim kršćanima, na osobit način pripada roditeljima: 
oni su prvi svećenici svoje djece. - Ali i svećenik je roditelj, otac. 
Za mnoge koje je krstio, a pogotovo koje je obratio, svećenik može 
sa sv. Pavlom reći: "Ja sam vas u Kristu rodio." 

Malo ih je koje svećenik uspije obratiti. Za njih u punom 
smislu riječi možereći da im je duhovni otac. Većinu vjernika 
kojima sam se kao svećenik bavio, duhovno su Kristu priveli 
roditelji: oni su ih rodili i za svijet i za Krista. Roditelji su u tom 
smislu prvi svećenici; da oni nisu svoju djecu uveli u kršćanski život 
i poslali ih svećeniku na daljnju pouku, ja ne znam koga bih ja i 
čime bih mogao predobiti. Glavninu naših vjernika doveli su 
Kristu roditelji. 

Vi ste, roditelji, prvi svećenici svoje djece. Vi ih rađate i za 
Boga. Malo kasnije predajete ih svećenicima da nastave vaše djelo. 

Iz obitelji koje nam ne daju djecu i u kojima roditelji ne vrše svoje 
svećeništvo mi ne možemo dobiti vjernike koje Crkva treba. 
Gotovo nikoga ne dobivamo drugim putem, jedva se tko obraća 
kršćanstvu bez obiteljske priprave. Roditelji ne bi smjeli zaboraviti 
svoju ulogu roditelja, hranitelja, branitelja i učitelja svoje djece. 
Roditelji, vi ste prvi svećenici i kad mi preuzimamo svećeničku 
ulogu da ih dalje učimo i pripremamo za svete sakramente, vaša 
svećenička uloga nikad ne prestaje. Obitelj je mala Crkva: otac, 
majka i djeca jesu Crkva u malom. Dojmovi zajedničke obiteljske 
molitve ostaju u životu neizbrisivi. 

Nek mi bude dopušteno da ispričti nešto iz svoje obitelji, 


u kojoj se rodilo moje zvanje. Obavljali smo svibanjsku pobožnost. 


Majka bi djecu slala u crkvu, gdje je župnik vodio svibanjsku 
pobožnost.Otac i majka nisu mogli ići, no kad su se vratili s posla, 
poslije večere, majka je napravila oltar, užgala svijeće i započela 
kućnu svibanjsku pobožnost. Uzela bi priručnik, čitala iz njega, 
izmolili smo krunicu, litanije i na kraju zapjevali pjesmu. Majka je 
bila svećenik. 

Ako vi roditelji, prvi svećenici, ne rodite svoju djecu za 
Boga, mi svećenici ostajemo praznih ruku. Vaša je prva uloga 
nenadoknadiva. Shvatite zaista svoju roditeljsku dužnostsvećneni- 
čki. 

Braćo svećenici, mi isto treba da postanemo očevi svojih 
župnih zajednica, svojim vjernicima treba da posvetimo svu svoju 
ljubav i brigu. I doista, svećenik ima veliku utjehu kad svoju 
zajednicu shvati kao svoju obitelj. I kad se govori gdje će koji od 
nas biti na župi, vjerujem da kod većine svećenika ne igra glavnu 
ulogu ima li ondje sredstava, kakav je župni stan i crkva, nego 
kakav je pristup svećeniku, kakvi su vjernici. Kako je lijepo kad je 
svećenik obiteljski povezan sa svojim vjernicima! Kako je meni bio 
težak rastanak s mojom župom, beskrajno bolan i pun plača. 
Braćo svećenici, ne možete imati ljepše mirovine u životu od 
odanosti svojih župljana s kojima ste bili obiteljski povezani. 

Drage časne sestre, i kod vas neka živi želja da budete 
duhovne majke. Svojim djevičanstvom dajete neprestano svjedo- 
čanstvo potpune odanosti Kristu. Svijet se kojiput ruga vašem 

djevičanstvu, no taj svijet koji vam se ruga ima veliku potrebu za 
svjedočanstvom djevičanstva, zasvjedočanstvom čistih duša. Taj 
će svijet, koji je na putu rasipnoga sina, prije ili kasnije pogledati 
oko sebe, ima li gdje svjetla, ima li gdje čistih duša koje nije 
uprljala ova zemlja. Treba da budete svjedoci onima koje su 
trebale da budu čiste i svete majke, ali su možda uprljale i svoje 
ruke dječjom krvlju i svoj bračni krevet nevjerom. Kao duhovne 
majke vi svjedočite da je djevičanstvo i te kako moguće. 

Roditelji, budite zaista mistični svećenici kad se sakupite 
na zajedničku obiteljsku molitvu. Oče i majko, u tom ste času 
svećenici. 

Svećenici, kad radite s vjernicima, budite očevi te obitelji 
i ljubite svoje vjernike kao što roditelji ljube svoju djecu. 

I vi, časne sestre, dijelite od svog bogatstva djevičanstva. 
Uistinu je to bogatstvo. Budite vjerni svjedoci ovom svijetu kako 
nas velika budućnost čeka u Bogu. 

Puno puta u tom prozaičnom svijetu zainteresirani smo za 
neke stvari koje, eto, šušte, zveče, nešto znače, pa nam napune 
ioči iuši. No prava je veličina životau ulozi koju nam je svima 
namijenila Crkva u mističnom tijelu Kristovu, u službi duhovnim 
vrednotama. Neka nam, braćo i sestre, nikad ne padne s uma, neka 
duboko u nama zasja velika uloga, veliko zvanje na koje nas je Bog 
pozvao. 

PADOVI I USPONI OBITELJI? 


Mladi teolog: Oče Biskupe, Vi ste dugo godina bili župnik, a 
već desetak godina ste biskup, što znači da ste gotovo sav svoj 
dosadašnji život proveli pastorizirajući. Dokle je stigao pastoral 
katoličke obitelji u hrvatskom narodu? 


Biskup: Pastoral obitelji je prisutan u općem: pastoralnom 
i župničkom radu kroz propovijedi, ispovijedi, katehizaciju, odgoj 
mladih, pripremu zaručnika pred vjenčanje, itd. Osim toga 
postoje i posebne forme pastorala obitelji, predavanja, štampom, 
misijama... Kroz zadnja dva desetljeća toga ima sve više. Mislim da 
su na pastoralu obitelji najviše napravile staleške propovijedi u 
pučkim misijama. Spominjem posebno pok. p. Jovića, koji je dao 
poseban zamah apostolatu obitelji, a njegov rad su drugi nastavili. 
Isusovci su osnovali i Obiteljski institut na Jordanovcu, Savjetova- 
lište za brak, Ljetnu obiteljsku školu koja djeluje već 9 godina. Oni 
su do danas ostali glavni pokretači * apostolata obitelji, ali ih slijede 
i drugi, kao Slavonski Brod, Rijeka, Split, Zadar, Subotica itd. 
Zadnjih godina lijepo rade Bračni vikendi, pa razne organizirane 
skupne pripreme mladih za brak uz predavanja liječnika, sveće- 
nika i bračnog para. Danas već imamo dosta lijepe literature koja 
služiu apostolatu obitelji, a i filmova. Tko hoće možemnogo raditi. 
Možda ipak još najviše nedostaje entuzijasta, jer. i ovo što je 
postignuto, plod je rada nekoliko "zanesenjaka". Dokle smo došli? 
Teško je to reći, ali kada na međunarodnim skupovima iznosimo 
rezultate naših pothvata, mnogi nam se dive jer vide da smo pred 
njima. Ja smatram da se moralo još mnogo učiniti. 


MT: Vi ste predsjednik Vijeća za obitelj pri BKJ. Možete li 
nam reći što je to vijeće do sada učinilo glede pastorala obitelji? 


% Mladi teolog 1(1981)67-73 

Biskup: Vijeće za obitelj pri BK] je slično drugim vijećima 
kao što je misijsko, za kler, za sjemeništa, katehetsko itd. Trebalo 
bi da i svaka biskupija ima svoje biskupijsko vijeće za apostolat 
obitelji. Vijeće za obitelj (VZO) pri BKJ nema nikakvih ingeren- 
cija ni vlasti ni nad kojim biskupijskim vijećem niti nad ustanova- 
ma, pothvatima ili periodicima koji rade ili pišu o obitelji. VZO 
tražii nudi, koliko to može, pomagala, inicijative kojima se mogu 
drugi okoristiti. Tako je Vijeće nabavilo i na hrvatskom jeziku 
sinhroniziralo film o pobačaju "Pobačaj, ženinaodluka". Raspar- 
čali smo oko 100 kopija na super* i 40 kopija na 16 mm traci. 
Tiskali smo preko 700.000 primjeraka brošurice koja sadrži tekst 
filma i dijelili besplatno svakome poslije prikazanog filma. Štampali 
smo to na osam jezika: i nadaleko rasturili. Film je obišao veliki 
broj župa, u nekim biskupijama sve župe. Djeluje potresno, 
dramatično, pozitivno. Sinhronizirali smo i film Fatima. Do sada 
smo nabavili i raspačali 60 kopija super8 i 4 od 16 mm. Zadnji 
nam je Prirodno planiranje obitelji, posebno prema metodi Billings. 
Do sada je raspačano 20 kopija, ali toga još mnogo treba. Tiskali 
smo i uglavnom besplatno dijelili brošuru "Zavolimo svoje dijete 
od početka", višebojno u 264.000 primjeraka. Nadalje, knjižice Na- 
ša obitlj moli (nekoliko izdanja), Radosna bračna plodnost u više 
izdanja, roman Rastavljena P. Mauriaca, mnogo letaka i plakata 
višebojno, mnogotiražno. Sudjelovali smo i u nekim drugim 
edicijama ulogom, raspačavanjem i pomaganjem. Opet ponavljam, 
u radu za apostolat obitelji nedostaje entuzijasta. Mnogi ne mare 
da im se prikažefilm i podijele brošurice, makar sve bilo bespla- 


go Vijeće sada priprema neke priručnike za pripremu mladih na 
rak. 


: .M I: Možete li napraviti kratki presjek situacije današnje 
obitelji uopće? Naime, danas je mnogo onih koji upućuju SOS za 
obitelj. Zar je stanje tako alarmantno? 


. Biskup: Teško je dati kratki presjek, nedostaju podaci, ali 
stanje današnje obitelji je doista alarmantno. Kada to kažem, ne 
mislim da sam pesimista koji širi defetizam, nego mislim da 

uočavam realnu bolesnu situaciju, baš alarmantnu. Htio bih tu 
ocjenu situacije protumačiti jednom slikom. Kada ste već u pitanju 
upotrebili pojam SOS, odgovorit ću situacijom, gdje je taj znak 
potreban. Kada brod pušta more, tj. kada morska voda prodire u 
brod, optimista, recimo jasnije egzaltirani optimista kaže: nije to 
ništa, nema pogibelji, ne poduzima ništa da spriječi prodor mora, 
te brod kasnije potone. Pesimista odmah pada u očaj smatrajući 
da se ne može ništa učiniti, da je sve kasno, te ni on ništa ne 
čini, jer je i tako sve uzalud. Realista pogleda gdje prodire more, 
odmjeri situaciju broda i razdaljinu od luke, daje znak za alarm i 
poziva sve na posao. Ako je stanje alarmantno i veoma pogibeljno, 
dat će znak SOS. Smatram da doista treba zvoniti na uzbunu za 
spašavanje kršćanskog pojma obitelji, kršćanskih obitelji i obitelji 
uopće. Među starim vrednotama koje pucaju i padaju jest i obitelj. 
Ima ih koji joj proriču nestanak, ali u to nikako ne vjerujem. 
Vjernici gube pojam svetosti i sakramentalnosti ženidbe. Postoji 
usporedo i civilni brak iz civilne ženidbe. U našoj Crkvi, a tako i 
kod drugih naroda, stalno raste broj razvedenih i krštenih koji su 
sklopili samo civilni brak. Pojam nerazrješivosti braka se i u 
dušama vjernika stalno topi. On osuđuje susjedova sina ili kćerku 
jer su se razveli, ali kada se to dogodi i u njegovoj obitelji, onda 
brzo nalazi za to opravdanje. Katolička svijest zataji. U svojoj 
župničkoj službi poznavao sam veoma mali broj muškaraca, koje 
su još mlade, prije 30. godine života žene napustile, pa se iza toga 
radi Boga i spasa duše nisu ponovno oženili. Mladi, koji ulaze u 
život, susreću mnogo onih koji su crkveno vjenčani, razveđeni i 
opet civilno vjenčani. Ima ih već podosta i u našim selima. Oni 
pred drugima pravdaju svoj postupak i krivi mentalitet se širi. U 
mnogim obiteljima nema kršćanske prakse ni molitve. Vrlo čest 

je slučaj da u gradu zaručnik dođe na pripravu za vjenčanje, koja 
ne smije dugo trajati, a da ne zna izmoliti niti Očenaš, ili da 
nikada ne ide u crkvu. Tada je i sakramenat ženidbe samo parada 
koja brzo vene kao i svadbeno cvijeće. Čitavo ozračje koje zrači 

iz javnog života, filma, televizije, periodika, književnosti...ne govori 
O svetinji braka, nego o braku kao seksualnom doživljavanju, gdje 
se slabiji užitaknapušta kada naiđe jači i to bez trunka svladava- 

nja, odricanja i žrtve. Žena je izišla iz kuće u javni život gdje lako 
susreće na radnom mjestu i drugdje muškarce kavalire, možda 
ljepše i mlađe od "dosadnog" muža, a muž isto tako. U grešnu 
prigodu ili avanturu lako je upasti, ali dokle će to dovesti, nitko ne 
zna, dok se to ne dogodi. 

Tako je s nerazrješivošću braka, a slično _i s vjernošću u 
braku. 

Neozbiljan izbor i pristup braku, slaba svijest o svetosti i 
nerazrješivosti braka, mnogobrojne napasti u javnom životu, 
srozani javni moral, odnosno nemoral, već mnogo razvedenih, sve 
to čini da je obitelj doista teško ugrožena. Mnogi od ovih koji su 
nesmotreno sklopili brak, koji se razvode, potječu iz dobrih 
katoličkih obitelji, pa ipak ih je struja zanijela. A što možemo 
očekivati od njihove djece? Ljudski govoreći, za očekivati je sve 
gore kandidate za brak i sve lošije odgojenu djecu. Bog može i 
čuda činiti, ali svijet sada velikim koracima ide u moralno rasulo. 


MT: Vi ste bili sudionik posljednje Sinode biskupa koja je 
imala za temu upravo obitelj. Bolest Vas je spriječila da budete njezin 
stalni sudionik, ali, možete li nam reći, koji su razlozi naveli biskupe 
da raspravljaju baš o obitelji: sve češći alarmi ili nešto drugo? 


Biskup: Veoma sam se radovao sudjelovanju u radu Sinode 
koja raspravlja o obitelji, ali Božjaje volja bila da sam joj prisustvo- 
vao samo jedan dan. Morao sam ići na operaciju oka. Nisam ni 
smio pratiti Sinodu zbog potrebnog mira. Ipak mogu o njoj nešto 
reći jer sam se za nju spremao, a poznati su mi zaključci i poneki 
detalj. 

Godine 1977. papa Pavao VI. je pitao sve biskupe svijeta o 
temi za slijedeću Sinodu biskupa. Biskupi su uočili da je obitelj 
najveći problem. No, smrt je spriječila Pavla VI. da iz odgovora 
odredi temu Sinode. Papa Ivan Pavao I. je odabrao temu o obitelji, 
ali i njegova smrt je za as zaustavila rad na tome. Papa Ivan Pavao 
TI. ju je prihvatio i 17. XI. 1977. dao joj radni naslov: De muneribus 


Jamiliae christianae in mundo hodierno. Izrađena su lineamenta, 


poslana svim Biskupskim konferencijama i Kongregacijama. Na 

temelju odgovora napravljen je Instrumentum laboris i poslan svim 
učesnima Sinode; dobio sam ga i ja. Na Sinodu je došao 161 
biskup, od toga 41 iz Evrope, 44 iz obe Amerike, 36 iz Afrike, 22 
iz Azije, 5 iz Oceanije, 10 redovničkih vrhovnih poglavara, 20 iz 
rimskih dikasterija, 24 člana imenovana od Pape i Tajnik Sinode; 
ukupno 216. Prvi dan je počeo Papinom misom, a popodne je 
relator kardinal Ratzinger iznio temu Sinode. Članovi Sinode 
uvijek odmah dobiju relaciju tiskanu. Svaki sudionik ima uza se 
mikrofon, slušalicu, po volji mogućnost uključivanja u jedan o šest 
jezika sa simultanim prevođenjem. Svakog govornika se vidi na TV 
ekranu ispred predsjedništva. Sjedala su posdvena amfiteatralno: 
iza mene je sjedio naš bračni par g. Mario Živković i njegova 
gospođa, ispred mene nadbiskup Šuštar. Susreo sam i Majku 
Tereziju. 

Sinoda je, kao što je poznato, potvrdila i utvrdila tradicio- 
nalnu nauku Crkve o obitelji, upravo nauku Humanae vitae. Ako 
je Crkva do sada u tom pitanju naučavala istinu, onda je morala 
tu istinu potvrditi, a to su čekali i željelioni koji su i sami osjetili 
ljuljanje mnogih katoličkih teologa i pisaca, koji su zadnjih godina 
sijali maglu ili otvoreno istupali s nekršćanskim idejama u javnost 
i smućivali one najbolje i najvjernije. 


MT: Uz održavanje međusobne ljubavi bračnih drugova 
rađanje potomstva je bitni čimbenik braka. Danas je to veoma 
osjetljiva tema... 


Biskup: Da, ta tema zadire u pitanje bračnog morala i 
odgovornog očinstva, a mnogi smatraju da je to polje potpune 
slobode. Uistinu to je teško pitanje. Radi se o reguliranju natali- 
teta, kontracepcije, abortusu, o čemu je već Crkva davno zauzela 
svoj stav. Taj stav je mnogo puta bio iznesen kao nauka Crkve, ali 
posebno u enciklici Pavla VI. Humanae vitae. Sada su neki uzalud 
čekali da će to po Sinodi biti dovedeno u pitanje. Ali to je 
nemoguće. Sjećam se još, to je bilo nekoliko godina prije enciklike 
Humanae vitae, vraćao se iz Rima dr. Kuničić, poznati naš 
profesor moralista. Upitao sam ga u susretu: "Padre, što se ovo 

čuje da je Pavao VI. rekao, da treba problem bračnog morala 
brzo riješiti, da treba voditi računa o superpopulaciji, dati mjesta 
ljubavi... ma zar će Papa dozvoliti kontracepciju?" - On reče: 

"Neće Papa brzo progovoriti. Ono se zaletio i govorio kao Montini, 
ali kada bude morao govoriti kao Pavao VI. on će samo potvrditi 
nauku Crkve. Drukčije ne možebiti." Papa je namjerno pozvao u 
Komisiju one koji su za kontracepciju, ne bi li mu oni donijeli 
uvjerljive dokaze o svom stavu. Za Papu njihovi argumenti nisu bili 
uvjerljivi, ostao je na nauci Crkve. 

Naravno, i on je preporučio učenjacima da traže dalje i 
pomognu reguliranju obitelji i odgovornom očinstvu službeni se 
naravnim metodama. Enciklika, ispočetka jako kontestirana, 
dobivala je s vremenom sve više na snazi, na Sinodi posebno. 
Ovdje su bili prisutni i bračni par dr. Billings iz Australije, poznati 
u cijelom svijetu po svojoj metodi planiranja obitelji. Ona se 
temelji na vlažnim i suhim danima žene, na cervikalnoj sluzi. Tu 
metodu žene vrlo lako nauče _i prihvaćaju. Majka Terezija je 
govorila da njezine sestre tome uče one najprimitivnije u Indiji i 
da veoma lako nauče i prihvaćaju. Spomenuo sam malo prije da 
naše VZO nabavlja i raspačava film o to metodi, a dr. Billings će 
nam u siječnju doći da nam održinekoliko predavanja. Brošuricu 
o njegovoj metodi je štampao vlč. Marko Majstorović u Slavon- 
skom Brodu. 


MT: "Budući da roditelji daju djeci život, oni imaju vrlo tešku 
obvezu da ih odgajaju..." (GE 3). Kako se mora ponašati roditelj kad 
njegova vjernička savjest nije u skladu sa društvenim namjerama: 
vjemička obitelj - ateistička škola? 


Biskup: Pravo roditelja da odgajaju djecu u svojoj vjeri i u 
svom uvjerenju jest jedno od prirodnih prava čovjekovih. Ne samo 
pravo, nego i dužnost. Ako roditelj smatra da je njegova vjera 
prava, da je njegov nazor na svijet ispravan, kako bi mogao 
zanemariti odgoj djece? Ako to on ne čini, već će se naći netko 
tko će ispuniti dušu djeteta bilo čime. Naša bi škola morala biti 
barem indiferentna prema vjeri. U njoj ima djece iz raznih vjera i 

od ateista. I u ovakvoj situaciji katolički roditelj ima pravo i 
dužnost da čuva dijete u svojoj vjeri i svom pogledu na svijet. O 
tome jasno govori koncilska Deklaracija o kršćanskom odgoju: "Svi 
kršćani... imadu pravo na kršćanski odgoj" (GE 2). Budući da 
roditelji daju djeci život, oni imaju vrlo tešku obvezu da ih odgajaju 
i zato ih treba priznati kao prve i povlaštene odgojitelje svoje 
- djece. Odgojna uloga roditelja je takve važnosti, da se teško može 
čim drugim zamijeniti" (GE 3). O kršćanskom odgoju djeteta od 
rođenja do adolescencije napisao je veoma vrijednu i stručnu 
knjigu uz suradnju kršćanskih roditelja isusovac dr. Josip Weissger- 
ber pod naslovom Načinimo čovjeka. Svaki bogoslov bi je morao 
dobro prostudirati, da bi mogao biti dobar vjeroučitelj. 


MT: Kakva bi trebala biti funkcija svećenika u toj situaciji? 


Biskup: Crkva, odnosno svećenik službenik Crkve i navjesti- 
telj Evanđelja ima svetu i neprikosnovenu dužnost da katoličku 
djecu odgaja u vjeri roditelja. To zanemariti značilo bi izdati 
Evanđelje. O tom pravu i dužnosti Crkve i svakog svećenika govori 
spomenuta koncilska Deklaracija. 

Već je mnogo puta zapaženo da su katolička djeca u 
procjepu, ako od roditelja i svećenika čuju jedno, a u školi drugo. 
Ali to je danas neizbježivo. Crkva se često nalazila u sličnim 
situacijama, ali nije izdala svoga poslanja. 


MT: Kako pripremati mlade za odgovorni bračni život? 


Biskup: Nešto sam već rekao o negativnom moralnom 
ozračju permisivne slobode i panseksualizma u kojem se mladi 
moraju pripremati za život. Mi se polako navikavamo na tu 
moralno zagađenu atmosferu kao i ljudi koji stoje u zatvorenoj i 
zadimljenoj sobi. Tek onaj koji izvana dođe osjeća kakav je zrak 
unutra. Tu nezdravu atmosferu stvaraju najviše film i televizija. 
Mladež iz pobožnih katoličkih obitelji ima priliku da u svojoj kući 
gleda scene svlačenja, svakakvih ljubavnih scena, pred kojimase 
crvene i roditelji i djeca. Polako, ali stalno, to ubija stid u dušama 

mladih, posebno djevojaka. Sve vidi, sve uči, na sve se privikava 
i u prvoj napasti dogodi se da se ponaša kao "iskusna" ženska, 
"iskusni" osvajač. 

Jednom se imao na mom prozoru u Splitu snimati dio filma, 
mislim da se zvao Nedjeljom popodne. Tražio sam knjigu snimanja 
i vidio u njoj da će film biti pun obscenih momenata, doduše ne 
na mom prozoru. Rekao sam režiseru da ne bih mogao dopustiti 
snimanje na svom prozoru zbog tih scena. On je pošteno odgovo- 
rio: "Da, razumijem Vas, ali mi te scene ne možemo izbaciti, to su 
komercijalne scene bez kojih film ne bi išao." Drugi bi moždato 
opravdao kao "potrebnu umjetnost". 

Mlade treba odgajati u smislu žrtve _ i odricanja. Spolni 
nagon je veoma jak i uz ličnu, ima i socijalnu notu i odgovornost. 
Potrebno je naglašavati da svaki čovjek _mora svladati svoje strasti 
i da mora živjetiu izvjesnoj disciplini, bio mladić, djevojka, mužili 
žena ili duhovna osoba. Freudovska smicalica da svladavanje stvara 
neuroze nije istina. Zar i oženjeni nemaju napasti i nasrtaje 
neuredne strasti. Neuroze više stvara osjećaj vlastite moralne 
ruševine. Snagu naprotiv i optimizam stvara svijest moralnih borbi 
i pobjeda. Mi s katoličkog stanovišta loše činimo kada, da se 
mladima dodvorimo, lako niječemo pogibelji grijeha i sami grijeh, 
te ne odgajamo mlade da sami znaju što je grijeh nečistoće i da 
ga se čuvaju. Današnji način slobode zabava, ljubakanja, mode, 
putovanja krije mnogo toga negativna. Katolik mora znati do koje 
mjere možeslijediti i prihvaćati današnji način života,a da mu ne 
bude očito pogibeljan. Kada mlade prepustimo stilu životau kome 
nema moralnih granica, onda je teško od njih tražiti predbračnu, 
pa i bračnu, uzdržljivosti čistoću. Moralna moć i nemoć često 
Ovisi o fiziološkim procesima, o nervnim podražajima u kojima 
čovjek dolazi do granica kada je strast jača od bilo koje brane, 
i od stida, i sramote, i od straha Božjega, i od propasti vremenite 
i vječne. Zato treba hrabro ulaziti u borbu protiv skliskih 
mladenačkih puteva i učiti ih da im nije mjesto u svakoj zabavi, 
da ne uzimaju u ruke kojekakvu štampu, da ne gledaju filmove s 
"komercijalnim" scenama koje donose novac a razaraju duše, 
ubijaju stid i osjećaj grijeha, degradiraju ženu... Ovdje bih spome- 

nuo njemačku obraćenicu i spisateljicu Gertrudu von le For i 
njezinu knjigu Vječna žena. Ona govori da svaka žena mora trajno 
sačuvati izvjesni stid i čednost da mužu bude do kraja života 
nepročitana i zanimljiva knjiga. Naprotiv ovoj današnjoj golotinji 
ona govori o čednosti koja se velom označava: "Veo je ovdje na 
zemlji simbol jedne realnosti veoma visoke i u isto vrijeme simbol 
žene. U najuzvišenijim formama života ona se pokazuje velom 
prekrivena: pred oltarom kao zaručnica, kao udovica, kao 
redovnica" (Veronikin rubac). Naravno da ona ne misli mlade 
djevojke prekriti velom, ali svakako im preporuča čednost i 
čistoću. Mladi moraju od nas naučiti da je najljepši miraz 
mladenačko poštenje i nevinost, makar to današnji svijet izrugi- 
vao. Takav odgoj traži molitvu i sakramentalni život. Danas se sve 
više organiziraju tečajevi kao priprava mladih za vjenčanje gdje 
govore stručnjaci, svećenik i bračni parovi. Opet bih preporučio 
p. Josipa Weissgerbera i njegovu knjigu Ljubav u obitelji - zadatak 
i radost. Knjiga je plod višegodišnjeg rada njegova i njegovih 
suradnika. Svaki bogoslov bi je morao dobro prostudirati. 


MT: Koliko utječe današnja kriza obitelji na pomanjkanje 
duhovnih zvanja? 


Biskup: Utječe veoma mnogo. Zvanje je milost, dar Božji. 
.Ne može mu se lako ući u trag, ali se mogu pratiti naravni uzroci 
kojima se Bog obično služi. Među tim naravnim uzrocima na 
prvom mjestu je obitelj, kršćanska obitelj. Svećenici znaju da se 
njihovo zvanje ponajviše rodilo najprije u duši njihove majke ili 
oca, u atmosferi "Crkve u malom", u obitelji. Možda su toj želji 
roditelja da se dijete posveti Bogu prethodili i drugi naravni i 
socijalni razlozi. Roditelji su u svećeniku vidjeli "gospodina", a 
djevojka, koju je na selu čekalo polje ili ovce, dolazila je kući u 
redovničkoj uniformi i izgledala kao princeza među seljankama. 
Danas su ti motivi više manje nestali ili nestaju. I još gore. 
Nažalost danas se može reći da su neki roditelji više zapreka 
Božjem pozivu, nego li suradnici Božji. Nije rijedak slučaj da 
netko mlad hoće u sjemenište ili samostan, a glavna teškoća su 

roditelji račundžije. No, na sreću nisu sve obitelji takve. Treba 
zvanja propagirati, za zvanja se moliti i u kršćanskim roditeljima 
buditi željuda im se dijete posveti Bogu. Zgodno je na pripremi za 
brak upitati zaručnicu, da li bi željela imati sina svećenika... i 
preporučiti joj da ga posveti Bogu "prije nego se u utrobi začne". 


MT: Vi kao biskup što očekujete od bogoslova? 


Biskup. Bogoslovima bih rekao da dobro otvore oči _i vide 
i budu duboko osvjedočeni, da živimou jednoj veoma pogibeljnoj 
atmosferi za čistoću i celibat, koji će prihvatiti kao svećenici. 
Rastave braka i otpadi iz duhovnog staležasu tragično svjedočan- 
stvo toga. Ako bogoslov želi sutra odgajati mlađe za čistoću, za 
brak, ako želi pomoći kršćanskim obiteljima, onda je potrebno da 
im najprije svojim životom pruži primjer kako je čistoća moguća 
i na koji način je treba osvajati. Crkva, oci i učitelji duhovnog 
života znaju veoma dobro koji putevi vode u propast, a kojim 
putevima treba ići da se očuva čistoća. Za jedno i za drugo mogu 
se navesti žalosnepropasti i sablazni, a još više pobjede i svetačka 
svjedočanstva. 

Kada bogoslovi, a kasnije kao svećenici, budu svjedočili 
svojim čistim životom, imat će i snage i legitimaciju da se bore za 
čist mladi naraštaj i za zdrave kršćanske obitelji. Apostolat 
obitelji traži entuzijaste, a mladima je u naravi zanos, oduševljenje 
bez računice ili straha. Polje rada je široko, obitelj je ugrožena. 
Za taj apostolat se treba i stručno pripremati, i materijal skupljati, 
a po mogućnosti se i u neki rad već sada uključiti. 

BOŽIĆNE PORUKE 








BOŽIĆ! 


Velika božićna radost, svetkovina pjesme, darovi, putovanja 
kući... sve to, pa makar katkada i izlazilo iz okvira pravog znače- 
nja Božića, ima svoj duboki razlog, opravdanje i smisao. Nije 
moguće već dvije tisuće godina zahvaćati svijet nekom pričom, 
legendom kako bi neki htjeli reći. Božić, rođenje Isusovo je 
centralni događaj u povijesti svijeta. Bog, koji je stvorio svijet, 
svemir, milijarde milijardi zvijezda, Vječni, Svemogući, koji je 
stvorio i čovjeka, odluči ispuniti pradavni naum, da dođe među 
ljude kao jedan od nas, naš brat, ali i Bog, naš Spasitelj. To je ono 
drugo glavno otajsivo naše svete vjere. Prvo je jedinstvo i trojstvo 
Božje, a drugo da je Isus postao čovjek i umro za naše spasenje. 

Nedokučiva je to tajna, ali je istinita i sigurna i predmet 
naše bezgranične ljubavi, vjere i divljenja. Sigurno je to, kad je 
Bog odlučio da pohodi i otkupi svoje stvorenje, na koji god način 
to Bog učinio, bit će uvijek misterij, tajna, nešto što nas nadilazi. 
Mogao se ne roditi od žene,nego kao zreo čovjek doći. Mogao je 
nastupiti među ljudima kao neki moćni kralj, ili filozof, ili mađioni- 
čar: "Sad me vidite, sad me ne vidite!" ili tome nešto slično. On, 
koji je nebo uresio zvijezdama, tvorac zlata i svih bogatstava zemlje 
i svemira, prezreo je sve to, skinuo je svoj sjaj i slavu, sakrio svoje 
božanstvo; pokazat će božanskumoć samo da nas uvjeri čudesima, 
da nije samo čovjek. 

Na takav Isusov dolazak na svijet podsjeća nas priča o Eri 
(po njoj je Gotovac napisao operu!), koji u nekom dalekom selu 
upade kao siromah među djevojke. Jedna, veoma bogata i lijepa, 
zaljubi se u njega i pođe njegovoj kući, da se s njim vjenča. Njezin 

otac, ljut na Eru, pođe da ih tražii nađe ih: jašu na konjima, oboje 
gizdavi u bogatim odorama punim dukata. Pa upita Eru, zašto je 
došao u njegovo selo onako kao siromašak. Ero mu reče, da mu 
je majka kazala, kada pođe za sebe tražiti djevojku, neka skine sa 
sebe bogate haljine i dukate, da se ne bi djevojka udala za 
bogatstvo, a ne za njega. 

Isus je "skinuo" sa sebe svoje bogatstvo, sakrio svoje 
božanstvo, da bi privlačio ljude ljubavlju i dobrotom. Nije došao 
da dijeli plaće, penzije, unosne položaje, ne trebaju mu čete 
bojovnika. On će uzeti križi nosit će ga od jaslica do Kalvarije, 
propovjedat će ljubav, žrtvui odricanje i ponuditi križsvima, koji 
žele ići za njim. To je velika poruka Božića, Betlehema i jaslica. 
Naravno, ljudi su kao ljudi, pa će i njegovi sljedbenici priželjkivati 
koristi, zemaljska dobra i pomoći. Dugo je Isus morao odgajati i 
poučavati svoje apostole, da njegovo kraljevstvo nije od ovoga 
svijeta, ali kako je slabo u tome uspio, svjedoči i njihovo pitanje 
poslije uskrsnuća, a pred njegovo uzašašće na nebo: "Gospodine, 
hoćeš li sada obnoviti kraljevstvo izraelsko?" (Dj 1,6). 

Ovakav Bog, koji se do kraja ponizio i žrtvovao iz ljubavi 
prema nama grešnicima, privući će najljepše i najplemenitije duše, 
koje će se za njega i spasenje duša potpuno žrtvovatii ponijeti 
njegovo evanđelje i njegovu milost do kraja svijeta. Bilo ih je, ima 
ih i bit će ih uvijek, koji ne samo neće od njega tražiti bogatstvo i 
slavu, nego će sve ostaviti, sve žrtvovati iz ljubavi prema njemu. 
Tko bi izbrojio milijune, osobito prijašnjih vjekova i desetljeća, 
čiji je odlazak u misije bio posljednji oproštaj od svog kraja, od 
svojih najdražih, da bi u potpunom predanju služili dušama skroz 
nepoznatim, bez plaće, bez zarade, bez kuće ili čak vikendice, bez 
penzije umrli negdje daleko, da im nitko ni za grob ne sazna? Kaže 
se, da ne postoji žrtva bez zemaljskog interesa, da ne postoje 
idealisti..., a to nije istina. Osvajači novih svjetova su osvojili nove 
krajeve, skupljali bogatstva i uz prolijevanje krvi, a misionari ne 
znaju za silu, za osvajanje zemaljskih kraljevstava, za sticanje 
bogatstva. Njihova kuća je Betlehem, život im je odricanje, žrtva 
križ,a smrt nagrada u sjedinjenju s Isusom, koji ih je pozvao i sam 
tako živio. 

Da je Isus došao na svijet kao velikaš, mogućnik i bogataš, 
za njim bi išli oni koji se bore za zemaljska dobra. Pred oltarom 
bi prvi bili lakomci i ulizice te čekali vlast i korist, kako je to 
čekao Juda. A kada je vidio, da Isus nije zemaljski vladar, 
iskoristio je što se još iskoristiti moglo. 

Ali, u svakome od nas živii zemaljski i nebeski elemenat. 
Nije sve ni crno ni bijelo. Postoji i sivilo, mješavina dobra i zla. 
Prema jaslicama ćemo stati i gledati samo nebesku bjelinu presvete 


Djevice i njezinog božanskog Čeda. Jaslice su čista propovijed , 


isto kao Golgota i Križ. Jaslice će nas ispovijediti, ganuti i raskajati, 
ako to Božiću dopustimo. Otvorimo mu svoja srca, neka u njih uđe, 
neka nam donese svjetlo svoje, pjesmu anđeosku, milost koja 
posvećuje! 

Dođi, Božiću, dođi Isuse! Svojim idealizmom i ljubavlju 
"ispuni nam srce, životi sav rad." Dođi, Gospodine! Više od kruha 
i ruha treba nam tvoga duha. 


O BOŽIĆU O BOŽIĆU? 


Ne, nije pogreška u naslovu. On znači: o Božiću, tj. u ovo 


božićno vrijeme govorimo o Božiću, tj. o rođenju i vjeri u Isusa 


Krista, Boga i čovjeka. O božićnim blagdanima najviše se među 
ljudima postavlja pitanje vjerovanja: je li netko napravio jelku prije 
Božića, je li bio na Božićna misi, hoće li dati kuću blagosloviti, itd. 
To bi imao biti neki minimalni znak da li netko još vjeruje. Božić 
je nekako prigoda, da svatko pokažešto nosi u duši. 

Misleći na Isusove sunarodnjake Pasternak reče: "Najtragi- 
čnije riječi u Novom Zavjetu jesu: Medu svoje dođe i njegovi ga 
ne primiše!" O onima koji ga nisu primili sam Isus govori u svom 
razgovoru s Nikodemomi: "Svjetlo je došlo na svijet, a ljudi su više 
voljeli tamu nego Svjetlo, jer su im djela bila zla. Svatko tko čini 

zlo, mrzi Svjetlo i ne dolazi k Svjetlu, da se ne otkriju njegova. | 


djela" (Iv 3,19-20). 

Teško je danas utvrditi sve razloge nevjerovanja. Sigurno je, 
da u životu susrećemo i neke poštene ljude, koji Krista ne 
primaju, često zato jer su slabo informirani ili jer se već utvrđeni 
stav teško mijenja. A opet, vjera je dar Božji, misterij. Ali oni koji 
su poput jednostavnih pastira prihvatili vjeru od roditelja i Crkve, 
kada je napuštaju, sigurno nemaju razloge filozofske ili teološke 
naravi. Jer i vjernici sa skromnom kulturom i vjerskom poukom 
svoju vjeru temelje na vjeri roditelja i na vjeri Crkve, koja im 
propovijeda evanđelje i privlačni lik Isusa Krista, svetaca, 
mučenika, dobrotvora čovječanstva i altruista. Znaju i za velike 
umove, koji su bili dobri vjernici. Zato ostaje uvijek suvremena 
teška riječ Isusova: "Svjetlo dođe na svijet, a ljudi su više voljeli 
tamu." 

Za vrijeme jednih pučkih misija pred crkvom se preda 
mnom zaustavi, da me pozdravi, jedna mlada žena s troje djece od 
4-8 godina. U razgovoru mi bolno, ali inteligentno, ispriča, kako 
ju je muž ostavio i otišao drugoj: "Pred neko vrijeme dođe ovdje 
svojoj nekoj rodbini, jer sada stoji u drugom selu. Čujem ja to i 
pođem da ga potražim. - Što si došla? - Ne boj se, Ante, neću te 
uznemirivati, znam da se više nećeš meni vratiti, imaš dijete s 
drugom. Ali zbog one ljubavi, koja me vezala s tobom, želim ti reći, 


da promisliš kako ćeš dušu izgubiti, jer treba jednom umrijeti i- 


Bogu doći. - Nema Boga, prekine me on. - Kako to sada nema 
Boga, a dok smo se voljeli i zajedno Boga molili, ti si vjerovao više 
* od mene. Koji si to ti "fakultet" završio, da si došao do uvjerenja, 
da nema Boga? - Nema ga i gotovo! - Pa imaš donekle pravo. 
Nema ga u tvojoj duši, jer si ga grijehom otjerao, smetao ti je. A. 
Boga ima, ima i jednom ćemo nas dvoje pred njim stajati kao što 
smo ono jednom stajali pred oltarom." 

S pravom se kaže, da ne postoje pravi ateisti, nego bjegunci 
od Boga, ne žele ići putem koji vodi u "Damask", nego bježe 
protivnim. | 

U razlozima današnjeg odbacivanja Boga sigurno vrlo veliki 
udio ima krivo postavljeni čovjekov ponos i oholost. Filozof Sartre 

kaže,da ne prihvaća Boga, jer bi mu On sjedio na glavi i ne bi bio 
slobodan. Naprotiv vrhunski intelektualac i književnik Francois 
Mauriac reče: "Krist je princip moje slobode, i u koliko sam mu 
bio vjeran, a nisam baš uvijek, u toliko sam se osjećao slobodan. 
A u koliko sam mu bio nevjeran, osjećao sam da postajem rob 
moga egoizma i mojih strasti." 

Mnogi se pozivaju na znanost kao na zamjenu za vjeru. Ali 
na koju znanost? Onu sa Istoka ili sa Zapada? Onu iz XIX,, ili 
XX., ili XXI. stoljeća? Područje znanosti je drukčije od područja 
vjere. O tome lijepo govori katolički filozof, profesor na Sorboni, 
član Francuske akademije Jean Guitton: "Kad bih bio apsolutno 
siguran, da je katolicizam protivan razumu i povijesti, ja bih molio 
u Boga snagu, da katolicizam ostavim... Vi se smijete... Ja kažem: 
u Boga (o njemu ću ja imati niz predavanja u prosincu), jer ja sam 
uvjeren da njegovo postojanje jest zahtjev razuma neovisno o 
objavi. Kad bismo kroz dvije minute umrli, vidjeli biste, da ja imam 
pravo. Ja imam čvrstu vjeru, makar da imam i duboko osjećanje 
svih problem vjere. Za katoličku - vjeru ja bih dao svoju glavu 
odrubiti." J. Guitton je napisao mnogo knjiga od kojih su neke 
prevedene i na naš jezik, a njegove knjige Sto vjerujem i Katolici- 
zam trebalo bi napamet učiti. Tu vjeru i sigurnost u vjeri imali su 


* mučenici, koji su svoj životdali za Isusa Krista, imali su pustinjaci, 


koji su često ostavljali bogata imanja i odlazili u trajnu pokoru i 
gladovanje, ili misionari u daleki i nepoznati svijet bez ičega u 
džepu i da se više nikada ne vrate u rodni kraj. Jedino takva 
sigurnost je kadra odoljeti napastima današnjeg vremena, napas- 
tima neurednih tjelesnih uživanja,napastima neurednih težnjađuha, 
egoizma, mržnje,oholosti i neurednih težnja posjedovanja, sticanja, 
makar bilo potrebno prodati i dušu đavlu. 

! "Nema Boga ni Božića!", napisa netko. A ima ga. Ima !!! I 
svi ćemo jednom stajati pred njim. Bolje je, da ga sada imamo za 
Oca, da ga jednog dana ne ugledamo kao strogog Suca. 

VJEČNI BOŽIĆ: 


Svake godine, jednako mio i drag, dolazi nam Božić, sveto 
porođenje Isusovo. Nijedan drugi blagdan, nikakva prigoda ne 
pokrene cijeli svijet kao blagdan Isusova rođenja. Od važnosti 
dogmatskog značenja kroz vjekove narastao je dekor raznovrstan, 
bogat i veličanstven. 

Bog je stvorio svemir, zemlju i čovjeka. Jednom će sve ovo 
doživjeti kraj. Između ovog početka i svršetka najveći događaj 
povijesti jest dolazak Sina Božjega na ovaj svijet, otkupljenje 
čovjeka i pomirenje s Bogom. I u tome čovjek svih vremena vidi 
nešto sudbinskoga. Božić daje odgovor na najveća pitanja životai 
sudbine naše. Zato je on vječni Božić, potreban svim generacija- 
ma, uvijek suvremen, uvijek nezamjenjiv. 

Kao takav nadživioje stari svijet i stare bogove i hramove. 
Stjeran u katakombe nije prestao, njegova zvijezda se nije ugasila, 
ni njegova pjesma umukla. A onda je Božić nadahnuo nove 
barbarske narode i oplemenio ih, tako i naš narod. Betlehemska 
zvijezda je pred 13 stoljeća zasjala našim pradjedovima a s njom 
i svjetlo slobode, kulture i napretka. To svjetlo je kroz povijest 
nadživilo vihore i oluje, ono sja i danas i svi koji u Božić vjeruju 


duboko su uvjereni. da će nadživjeti pokoljenja, jer Božić nije “ 


povijesna kategorija koja dolazi i prolazi. On je povijest nadvisio, 
razdijelio i s njom gospodari. Zar i danas ne broji cijeli svijet 
godine od prvog Božića koji je bio prije 1982. godine. Pa ako danas 
kršćana, onih koji vjeruju u Krista ima nešto preko jednu milijar- 
du, još tri puta toliko ima ljudi na svijetu. Za nama su osnivači 

velikih religija, Lao-tse, Konfucije, Buda, Muhamed, da ne 
govorimo o vladarima koji su vladali gotovo cijelim svijetom, ali u 
svim javnim dokumentima, na stranicama dnevnih novina, u 
zapisnicima Ujedinjenih naroda, na putnim linijama i kartama, na 
programima radija i televizije, u školama, poduzećima, uredima i 
ustanovama, bez obzira koje su vjere ili nevjere, svi pišu datume 


* Crkva na Kamenu 12(1982)2. 

sa godinom koju broje od prvog Božića. Pa će sedmicu dana iza 
Božića biti Nova godina; od prvog Božića 1983. Uzalud je to gasiti 
govoreći "naše ere" ili "nove ere". To je Isusova era koja počima 

od njegova rođenja i godine u povijesti i vjekovi broje se uz oznaku 
prije.Krista ili poslije Krista. 

I dvadeseto stoljeće slavi Božić. I treba mu Bog i Božić. 
Možda više nego ijednom drugom stoljeću. Nema sumnje da smo 
svjedoci eksplozije ljudskih dostignuća, ali mi imamo u rukama ono 
što nijedno stoljeće do sada nije imalo, imamo silu koja može 
razoriti i uništiti čitavo čovječanstvo.  Inapravljena je ta sila zato 
da razori svijet. Strašno! Ima i drugih razaratelja koji razaraju 
čovječanstvo. Očito kad se odbaci Boga, Krista i njegov put, i 
njegovu milost, onda zlo brzo osvaja srca. Danas više nego ikada 
prije ima ubojstava. Ubija se lakše nego ikada. Više nasilja, 
nasilnih režima, logora, zatvora, nepravdi. Kada čovjek ostavi 
Boga, lako mu život gubi smisao pa smo svjedoci poplave samou- 
bojstava. Više ljudi gine od samoubojstava nego od prometa na 
cestama. A da ne_govorimo o razorenim obiteljima, alkoholizmu 
i drogi. U jednom našem velikom gradu ima 15.000 narkomana, a 
to tek dolazi k nama. 

Doista, više nego ikad čovjek gubi mir, gubi ravnotežu. 
Treba mu onaj koji ga je stvorio i otkupio. I treba mu više nego 
sva tehnika i sva otkrića. Škotski liječnik James Simpson otkrio je . 
za medicinu kloroform i mnoge instrumente. Jednoga dana upita 
ga kod predavanja jedan od njegovih učenika: "Gospodine 
profesore, recite nam, koje je vaše najveće otkriće?" - Simpson se 
malo zamislio a onda će odlučno: "Moje najveće otkriće bilo je 
onoga dana kad sam upoznao da sam ja grešnik, a Krist moj jedini 
Spasitelj". 

To je najveće otkriće i za sve one kojima je potamnila 
božićna zvijezda, kojima se u duši ugasio život milosti, kojima na 
Putu života ne svijetli svjetlo Kristovo. 

A mi ćemo i ovoga Božića duboko zaviriti u srce i dušu, 
spoznati da smo slabi ljudi, grešnici, da nam treba Krist Spasitelj, 
da nam treba naš Božić. 

EMANUEL - BOG S NAMA* 


Advent i Božić nekako najviše diraju ljudsko srce. Kao da 
osjećamo da se rješava nešto naše sudbinsko, najdublje i najbit- 
nije. Advenat je vapaj čovjeka koji osjeća svoju ograničenost, 
malenost, ovisnost, bijedu: vapaj za Svemogućim gospodarom života 
i smrti i uopće naše sudbine. Vapaj za istinom, dobrotom, 
ljubavlju, za srećom. To su ona temeljna životna pitanja, prisutna 
u svakom vremenu, u svakom čovjeku, ako je čovjek u punom 
smislu riječi čovjek. Ne postoje ta pitanja u malom djetetu, u 
nerazumnom ili pijanom čovjeku bez obzira od čega je pijan. Taj 
vapaj za istinom, za smislom, za srećom prisutan je još kod 
najstarijih naroda. Ujedno ga prati i osjećaj nemoći, i iz toga vapaj 
za nekim koji bi imao doći s neba da nas pouči, da nam pomogne. 
To je posebno bilo prisutno kod izabranog naroda Izraela. Da Isus 
nije došao na ovaj svijet, da nam nije donio istinu o Bogu i 
čovjeku u našoj bi duši stalno bili prisutni adventski vapaji i nade. 
I smatrali bismo mogućim i poželjnimda Bog uzme neki lik i dođe 
među nas. I što je Bog mogao učiniti ljepše i bolje nego da 
postane čovjek rodivši se od Djevice prije 1983 godine. Veliki Bog 
posta Bogić - Božić, Emanuel - Bog s nama. Ponizi sam sebe 
uzevši obličje sluge. 

Između stvaranja svijeta i svršetka svijeta Božić je središnja 
točka povijesti i svemira. Isus nam je otkrio da imamo Oca, da 
smo svi braća, djeca Božja. Poučio nas je da naš zemaljski život 
ima svoj duboki smisao jer je put u vječnu sreću. Ovdje se 
moramo ljubiti, jedni drugima dobro činiti, praštati, ljubiti i 
neprijatelje. Za dobro i pretrpljene patnje bit ćemo nagrađeni, zlo 
će biti kažnjeno. Umjesto nas, dao se Isus na križ razapeti i 
umrijeti. To slavimo ovom 1950-om godinom našeg Otkupljenja. 
A prije smrti ponizi još jednom sam sebe sakrivši svoje božanstvo 
i čovještvo pod prilike kruha. To je Euharistija, Misa i Pričest, to 
slavimo Euharistijskom godinom. Božić, Isusov dolazak na svijet je 

početak temeljne promjene svijeta, najveće duhovne revolucije. 
Bez Isusa ne bismo znali ni tko je Bog ni tko je čovjek. 

Kršćanstvu se suprotsavilo židovstvo i moćno rimsko 
carstvo. Ali morali su neprijatelji priznati nemoć pred snagom 
duha, pred snagom novog čovjeka i svijeta. Barbari su srušili 
rimsko carstvo ali je kršćanstvo srušilo duh barbara, pokrstilo ih, 
oplemenilo i kulturi privelo. Isusov humanizam neće nitko 
nadvisiti, na njemu će se odgajati oci evropske kulture. Crkva je 
majka umjetnosti, graditeljstva, kiparstva, slikarstva, poljoprivrede 
i lijepih zanata. Crkva će podignuti sve prve škole i sveučilišta 
kod svih naroda u Evropi. Svećenici su napisali prve čitanke, 
gramatike i rječnike na svim jezicima. Kršćanski karitas je 
podigao bolnice, ubožnice, skloništa za stare i nemoćne. 

Ako danas pogledamo kulturnu kartu svijeta, vidimo da je 
temelj i izvor kulture svijeta stara Evropa i oni koje je ona 
pokrstila i kulturno izdigla. Da nije bilo Isusova rođenja i našeg 
otkupljenja mi bismo bili možda negdje na razini Afrike, one 
centralne ili njoj slični. A ono što Afrika tek sada dobiva mi smo . 
dobili prije XIII. stoljeća kada su naši pradjedovi bili pokršteni. 

Ali ono što danas proživljava svijet postavlja pitanje da li 
je i to kršćanstvo? Ne - sigurno nije. Svijet ide u kaos i propast, 
sprema sebi omču oko vrata. Naoružanje za uništenje svijeta, 
mržnja do istrjebljenja onoga koji drukčije misli. Obitelj u rasulu, 
roditelji razočarani u vlastitoj djeci, nemoral iz Sodome, međuljud- 
ski odnosi na vučjim principima... Zašto to? Kako to? 

Pa ovaj moderni svijet je okrenuo leđa Kristu. Živi kao da 
Krist nije došao. Tvrdnje o izgubljenom čovjeku nisu specijalnost 
Onih koji vjeruju. Novine su-pune crnih kronika, prepune. I oni koji 
su obećavali raj na zemlji i novoga čovjeka i novi narod bez 
predrasuda i punu slobodu i dostojanstvo svih ljudi, ostaju bez 
riječi, postaju nemoćni. 

Bog bi htio i danas biti s nama, on je vječni Emanuel, ali 
čovjek neće Boga, on se vraća božanstvima i idolima, sličnim 
starim poganskim bogovima: Hermesu bogu rata, Veneri božici 
bludnosti. Hramovi su banke i berze, kreposti bankovne knjižice i 
umijeće prevare i kriminal. Nije to crna slika ružičaste realnosti, 

nego crna statistika svijeta koji neće Emanuela. To je tragična 
logika đavolske napasti: bit ćete kao Bog. 

Papa Ivan Pavao II. dovikuje svijetu: Otvorite vrata 
Spasitelju. U tom smislu su kucali Josip i Marija na vrata stanov- 
nika Betlehema, ali oni su ostali gluhi i doživjeli najtragičniju 
riječ o sebi: Među svoje dođe i njegovi ga ne primiše. Hoće li 
povijest pisat za mnoge u XX. stoljeću: Oni među koje dođe, 
odbaciše svoga Spasitelja? 

Mi ćemo Emanuelu širom otvoriti vrata svoga srca, ponudit 
ćemo mu siromašni, ali čisti stan očišćen - od grijeha u svetoj 
ispovijedi. 


BOG I ČOVJEK? 


Više nego ijedan drugi blagdan Božić zaokuplja i pokreće 
ljude. Za Božić svatko želi biti sa svojima, kupuje se, putuje se 
kući, dariva, slavi, kiti... Božić je pojam radosti, ljubavi, slavlja... 
Nijedna druga religija ili ideja ne mogu staviti neki svoj dan uz bok 
Božiću. Tvornice, trgovine, škole se zatvaraju, svetkuju. Ujedinjeni 
narodi i mnogi parlamenti prekidaju zasjedanje zbog Božića, jer to 
je blagdan čitavoga svijeta. Cijeli svijet broji godine od prvog 


Božića, jer osjeća da se tog dana prije skoro 2.000 godina dogodio 


najveći događaj u povijesti svemira: Bog je postao čovjekom i 
otkrio se ograničenom ljudskom razumu. 

Koliko god ljudi bili idejno daleki, oni uglavnom daju 
jednak odgovor na bezbrojna ljudska pitanja. Mogu postojati neka 
manje važna neslaganja, ali uglavnom je odgovor uvijek i posvuda 
isti. Međutim, kad su u pitanju dva najveća misterija, Bog i čovjek, 
onda dobivamo toliko različitih odgovora da to upravo zapanjuje 
i smućuje. Čovjek najslabije poznaje sebe i Boga, najviše nepozna- 
nica ostaje oko čovjeka i Boga. 


* Crkva na Kamenu 12(1984)2. 

Stare kulture imale su nakaradne pojmove o čovjeku i 
Bogu. Posebno su neke filozofije imale krivo poimanje žene, držali 
su da ženai rob nemaju duše, da ne spadaju u ljudski rod. Roba 
se moglo bez krivnje ubiti, iskomadati i komade baciti u ribnjak za 
hranu ribama. Mi se nad tim zgražavamo, ali treba reći da je to 
zgražavanje farizejsko. Ono je u starom i srednjem vijeku bilo i 
plod neznanja, nerazvijenosti ljudske misli. A ono što je dvadeseto 
stoljeće učinilo u dva svjetska rata, nadvisilo je i stari i srednji 
vijek. 

Bilo je u naše vrijeme mnogo onih koji su Boga zanijekali 


«i zamijenili ga s nerazumnim "slučajem" ili "prirodom" ili jednos- 


tavno kao neumjesni i nepoželjni govor stavili "ad acta". A onda se 
srozao i pojam čovjeka. Od onih koji su navijestili istrjebljenje 
Boga, Isusa Krista i Katoličke crkve, od Nitschea Jčrgensena, 
Papinija, Calesa, Staljina, Hitlera i drugih, mnogi su se obratili ili 
nestali s pozornice svijeta, a nad njihovim grobovima i dalje sja 
betlehemska zvijezda i odjekuje božićna pjesma. Poslije Prvog 
svjetskog rata talijanski književnik Giovanni Papini sa svojim 
prijateljima navijestio je rat Isusu i njegovoj Crkvi. Slično je činio 
i Nitsche, koji je poludio i u ludilu umro. Papini se obratio 
uvidjevši svoju nemoć. S pravom je rekao ruski književnik Leonov: 
"Htjeli smo od čovjeka napraviti Boga, ali smo napravili majmu- 
na". Treba biti zaslijepljen pa ne vidjeti na što je degradiran 
čovjek, . posebno žena. . 

Hoće li moderni čovjek uvidjeti da je njegova veličina u 
povratku Bogu kako je to uvidio bezbožni Papini i obratio se, te 
životi književno djelo posvetio potpuno Bogu? Napisao je izvrsno 
djelo Povijest Kristova. Knjiga je dramatično pisana i završava 
molitvom Kristu da nam se opet vrati: "Mi Te trebamo samo Tebe 
i nikoga drugoga." 

To je svjesni ili nesvjesni vapaj nesretnog modernog 
čvojeka prema Spasitelju svijeta. Vapaj čovjeka opterećena 
atomskim naoružanjem, raketama svih vrsta i boja, nemirima i 
ratovima, tiranijama, nepravdama, gladom milijuna i raskošem 
bogatih, razorenim obiteljima, razočaranim srcima mladih, 
prerano sitih života punog lažii nasilja, razorenih drogom, alkoho- 

lom i bludom. To je vapaj za nekim koji nije od ovog svijeta, čija 

riječ nije profanirana lažnim obećanjima, koji istinski poznaje 
potrebe i boli ljudskog srca, to je vapaj za Bogom, za Božićem koji 
se rodio u štalici. U njoj nam propovijeda ljubav i siromaštvo. 
Kada poraste propovijedat će nam radom i siromaštvom, kada 
nastupi kao Učitelj otkrit će nam Oca i Stvoritelja i Njegov dom 
za nas pripremljen, umrijet će za nas na križu, uskrsnuti i Duha 
svoga darovati. Nije nam donio novac ni bogatstvo, ni rakete ni 
drugo naoružanje,ni diplomaciju ni politiku, ni ekonomiju... Došao 
je da nas oslobodi one "najstrašnije bijede, bijede duha". Upravio 
je naše misli i poglede prema vječnosti. Potaknuo nas je da kuću 
zemaljskog života gradimo na stancu kamenu kako je ne bi napasti 


razorile. Upozorio nas je da smrt čekamo uvijek spremno. Naučio 


nas je da se vječna nagrada stječe ljubavlju, krepošću, prašta- 
njem! 

Eto, to je mudrost Djeteta rođenog u betlehemskoj štalici 
koja daje odgovor na sve zagonetke naše ljudske sudbine. To je 
program za rješenje svih problema. U tim mislima spremajmo se 
na velike božićne blagdane. Približimo se skrušenim srcem 
najvećem misteriju svemira, kleknimo pred jaslice i otvorimo srca 
svoja da nam ih obogati Božić Duhom svojim. 


BOŽIĆ *85,5 


Svake godine božićnih dana odzvanjaju nam u ušima riječi 
svetoga Pavla: "Očitovala se milost Božjasvim ljudima, učeći nas 
da odričući se bezbožnosti i željaovoga svijeta, trijezno, pravedno 
i pobožno živimo na ovome svijetu čekajući blaženu nadu i 
dolazak Spasitelja našega Isusa Krista..." To je duboki smisao 
svakoga Božića, svakog ponovnog spomena na rođenje Sina 
Božjega, Spasitelja našega Isusa Krista. To je program i poziv za 
svakoga pojedinca i za čitavo čovječanstvo. 





* Crkva na Kamenu 12(1985)2. 

Ako je čovjek stvor Božji, slika Božja ako mu je glavna 
svrha da dođe k Bogu, kako mi to vjerujemo i kako nas Crkva uči 
onda su mu bezbožnosti zemaljske želje koje guše nebeske prvo 
čega treba da se odriče, od čega treba da bježi. Nitko nije 
prisiljen da vjeruje u Boga, Sina Božjega i njegov nauk. Ima 
dobronamjernih ljudi koji kažuda su ateisti i da imaju svoj pogled 
na životi svijet. Ima i među vjernicima onih koji se ponašaju kao 
da u Boga ne vjeruju, te postaju svjedoci protiv Božića. No ipak 
jedan površni pogled u povijest, u dolazak Sina Božjega na svijet, 
jasno ukazuje na najveću duhovnu revoluciju koju je rođenje 
Isusovo donijelo na svijet. Svojom temeljnom porukom o Bogu i 
vječnom životu nije ni najmanje štetno odvratilo pogled vjernika 
od problema ovog svijeta, od napretka i razvoja. Božić naviješta 
vječni život nakon što proživimo trijezno, pravedno i pobožno 
ovaj zemaljski život. 

Zar ljudi ne znaju i bez Božićne poruke i bez evanđelja 
živjeti trijezno, pametno i pravedno? Uvijek su ljudske zablude, 
grijesi i nepravde to demantirali - danas možda najjače. 1 pogled 
u međunarodne odnose i međuljudske, i pogled u samog čovjeka 
i u njegovu obitelj to pokazuje. Nikada u povijesti čovječanstva 
nije bilo toliko ratovanja, ubijanja, naoružanja. Prošlim vjekovima 
možemo  koješta otpisati na zaostalost, neorganiziranost, na 
manjak kulture. Ali danas na vrhuncima nauke, tehnike, međuna- 
rodnih institucija, svih mogućih proklamacija i zakona za rješava- 
nje sporova, ipak je toliko nemira, nereda, nesigurnosti. Kako onda 
dva velika i svi njihovi pratioci nisu znali, ni mogli iz Ženeve u 
svijet poslati nešto više od smijeha dok rakete stoje napete? Zar 
toj dvojici nije bila potrebna doza Božića koji naviješta mir ljudima 
dobre volje? Možda baš te dobre volje nedostaje. ' 

Svaki čas crne kronike javljaju o terorizmu, o ugrabljenom 
avionu, brodu, automobilu punu eksploziva. Svakog dana lopovi 
provaljuju u banke, grabe osobe i ucjenjuju. Da, uvijek je bilo i 
ratova i ubijanja, ali danas nijedan putnik više nije nigdje siguran. 
Kolike li tragedije razaraju obitelji, koliki starci će provesti Božić 
u kući gdje nema ljubavi, možda ni vatre, ni topline? Kolika 
mladenačka delinkvencija? Mjesto davanja života kolike li će ne- 

majke ubiti svoje nerođeno dijete? Taj grijeh se množii milijune 
djece kosi. Po našim novinama čini se da je vjera uzrok svih 
nedaća društva. Naši ateisti su jako zabrinuti ako je statistika 
pokazala nekoliko procenata vjernika više nego prije, kao da bismo 
devalvacijom vjere riješili problem stabilizacije i devalvacije, kao 
da je religija najveće zlo. A ipak Nobelovu nagradu za mir je prije 
nekoliko godina dobila katolička redovnica iz naše zemlje, a 
moglo bi se nabrojiti veliki broj i drugih vjernika nobelovaca. 

I ove će godine odjekivati božićna pjesma i sjati betlehem- 
ska zvijezda. To je neuništivo. I nudit će mali naš Bog lijek našem 
nem.nom vremenu: živitetrijezno, pravedno i pobožno,odrecite se 
bezbožnostii ludih želja. Očistite sve od idola, od zlih strasti. S 
pobožnim nobelovcem i obraćenikom  Aleksisom  Carrelom 
upravimo božićnu molitvu: "Moj Bože, kako li žalim što nisam 
ništa shvatio od života, što sam pokušavao shvatiti ono, što se 
uzalud pokušava shvatiti. Život nije u tome da se shvati, nego da 
se ljubi, da se pomaže drugima, da se moli, da se radi. Daj, Bože 
moj, da ne bude prekasno. Daj da posljednja stranica knjige (moga 
života)ne bude još ispisana, da se novo poglavlje može dodati toj 
lošoj knjizi. 

Govori, Gospodine, jer tvoj nevrijedni sluga sluša. Dajem 
ti ono što je još preostalo. Žrtvujem ti dragovoljno svoj život kao 
molitvu. Molim te da me vodiš pravim putem, putem jednostavnih, 
onih, koji ljube i mole. Oprosti mi sve pogreške života. Meni, 
potpunom neznalici, udijeli milost svjetlosti. Neka svaki minut 
života, koji je dozvoljeno još proživjeti proteče u izvršavanju tvoje 
volje, na putu, koji za mene ti odabereš." 


DOBROTA I ČOVJEKOLJUBLJE 


Ponovno smo u ozračju priprave za najdraži kršćanski 
blagdan - Božić. Po našim crkvama u bogoslužju glasi se tajanstve- 
no ime kojim su vjerni ljudi stotinama godina prije Spasiteljeva 
dolaska izražavali svoju nadu u spasenje. To je Emanuel, što 
znači: Bog s nama! To tajanstveno ime bilo je i znak kako će Bog, 

unatoč svim ljudskim zloćama i svim sumnjama malovjernih, 
ostvariti svoje obećanje: pohoditi i otkupiti svoj narod i ostati uz 
njega kao izvor i jamstvo mira i sreće za sve ljude svih plemena i 
vremena. 

Isusovim utjelovljenjem i rođenjem to se Božje obećanje u 
svoj svojoj zbilji potvrdilo. Zablistala je u njemu Božja dobrota i 
čovjekoljublje svim ljudima u riječima, djelima i čitavom biću. 
U tom skladu Kristovih riječi i djela osjećamo da nam se približilo 
Božje kraljevstvo i da se jedino u tom imenu možemo spasiti. O 
njemu evanđelje govori kratko: Pertransiit benefaciendo - prošao je 
čineći dobro. Pokazala se dobrota i čovjekoljublje. Iz toga se 
rodila i definicija kod sv. Ivana: Bog je ljubav. Isusov govor na gori 
je bio prava revolucija. Po tome će svijet poznati da ste moji 
učenici ako se budete ljubili među sobom... Ljubite i neprijatelje 
svoje i molite za one koji vas progone, jer ako ljubite samo one 
koji vas ljube, kakvu ćete plaću imati?... 

Gospodine, pita Petar Isusa, koliko puta na dan da oprostim 
mome bližnjemu? Sedam puta? Ne, Petre, sedam puta, nego 
sedamdeset puta sedam. Onima koji nisu bližnjemu oprostili ne 
vrijedi ni moliti, ni Bog im neće oprostiti. Govori o dobrom Ocu 
koji prašta rasipnom sinu, o dobrom pastiru koji traži ovcu 
izgubljenu, o preljubnici, o Magdaleni grešnici. Prašta raskajanom 
razbojniku, Petru, apostolima. Njegova dobrota i čovjekoljublje je 
na vrhuncu kada sebe poistovjećuje s čovjekom patnikom. Što ste 
učinili jednome od ove moje najmanje braće meni ste učinili. 
Meni, Isusu, meni ste učinili. Mene ste nahranili kad sam bio 
gladan, napojili, u tamnici pohodili. Kada je presreo Savla na putu 
u Damask, reče mu: "Savle, Savle, zašto me progoniš?" Nije mu 
rekao, zašto progoniš moje kršćane, nego zašto mene, Isusa, 
progoniš. 

Nema veće ljubavi od ove da tko život svoj položi za 
prijatelje svoje. Isus je dao životza nas grešne. Kršćani su davali 
svoje živote za Isusa. Tako Stjepan, tako redom svi mučenici. Sv. 
Toma Morus na gubilištu krvnika poljubi i nagradi prije nego će 
mu ovaj odrubiti glavu. Prisjetimo se kršćanske ljubavi misionara, 
osoblja u ubožnicama,bolnicama, staračkim domovima, sjetimo se 

Majke Terezije i bezbroj njoj sličnih. Oni su slika svoga Učitelja, 

Isusa Krista. Tu ljubav i čovjekoljublje prati posvemašnja 
nesebičnost kako je to bilo i kod Isusa. Ni u svojim riječima ni u 
svojim postupcima ne stavlja on sebe nikada u središte. U središtu 
njegova zanimanja je njegov nebeski Otac, koji je ujedno Otac svih 
ljudi. A ljudi su njegova braća, sinovi istoga Oca, nekada dobri, 
nekada loši, često nesretni, ali uvijek dionici njegove otkupiteljske 
milosti i ljubavi. On izgara od te ljubavi, izgara sve do smrti, do 

“smrti na križu. On nikada nije ništa tražio za sebe, prošao je 
svijetom čineći dobro, nije imao ništa, nije imao ni gdje da glavu 
nasloni. Takvi su njegovi vjerni sljedbenici, a znamo i to da su 
mnogi nevjerni. 

Isusova dobrota i čovjekoljublje nisu bez odgovornosti za 
nas i bez obveza. Na sudnji dan će on poslati osuđene u oganj 
vječni jer svoga bližnjegnisu nahranili, napojili, pohodili, zaodjeli. 
Neće oprostiti onima koji nisu opraštali. Kroz Isusovu dobrotu i 
čovjekoljublje možemo lako prepoznati egoizam i gramzljivost 
suvremenih krivih proroka i preporoditelja čovječanstva, —prepo- 
znati i ne vjerovati im. Svjedoci smo nemirnog i nesretnog 
čovječanstva koje je okrenulo leđa svom uzoru dobrote, Isusu 
Kristu, a time izgubilo metar za dobrotu i čovječnost, pa 


. književnik i mislilac Malrauy, de Gaulov ministar za kulturu kaže: 


"Naša kultura je prva koja je svjesna toga da ne zna što je to 
čovjek." Zato zločinci dobijaju ordene a bludnice oskare. A 
nobelovac dr. Aleksis Carrel reče: "Jedino važno pitanje danas 
jest, kako spasiti čovjeka od čovjeka?" Što je čovječanstvo 

doživjelo u dva zadnja svjetska rata i u par stotina manjih ratova 
ovoga vijeka znamo, ali što je spremilo za treći svjetski, tek 
naslućujemo. Jaslice i križ na Kalvariji su snažna propovijed, 
siromašna raspeta ljubav i čovjekoljublje koje ne pozna granica. 
Ono je posebno usmjereno prema siromašnima i prezrenima, 
bolesnima i usamljenima, zapostavljenima i odbačenima. Pomisao 
na Isusov primjer i iščekivanje blagdana njegova rođenja pogodna 
je prilika da nas trgne iz naše uspavanosti i utapanja u opću 
ravnodušnost. I mi smo žrtva potrošačkog mentaliteta borbe za 
materijalni standard. Prevelika briga za ono što ćemo jesti, što 

ćemo piti i u što ćemo se odijevati zapreka je evanđeoskoj dobroti 
i čovjekoljublju da nam srce osvoji, da tražimoriajprije kaljevstvo 
Božjei pravdu njegovu. 

Božić nam je prigoda da se pokajemo, popravimo, i pravim 
putem idemo. Trebalo bi svakako da naš bližnjiosjeti da nas grije 
božićna ljubav i da ta ljubav zagrije i našeg bližnjega. 


TRAJNI BOŽIĆ" 


Već 2.000 godina mnoštvo ljudi živi pod dojmom Božića - 
svetkovine koja se u nizu mnogobrojnih vjerskih svetkovina cijelog 
čovječanstva = izdvaja i visoko uzdižezračeći čarobnim sjajem i 
privlačnom snagom. Vijeme prolazi, godine i stoljeća, i već smo 
na pragu 21. stoljeća, a Božić nesmanjenom snagom hoda po 
grobovima svojih poricatelja, blago nudeći svoje bogatstvo svim 
ljudima dobre volje diljem cijeloga svijeta. Svake godine Božić je - 
jednostavno rečeno - tu, u našoj sredini, lijep i drag, sadržajan u 
svojoj biti a raznolik u svom obilju; drugačiji je u krugu obitelji, 
poseban je u krugu prijatelja, veličanstven u crkvama, a svugdje 
je u biti isti - pun vjere, nade, radosti i mira. 

Sve to govori kako je teško Isusa Krista isključiti iz života, 
ograničiti ga i ušutkati, smanjiti mu ulogu u povijesti, onemogućiti 
ga u sadašnjosti! Kratko je bio među ljudima u vrijeme svoga 
povijesnog životana zemlji - moždani tri pune godine javnog života, 
živio je samo u jednoj maloj pokrajini, bio jednak svojim zemlja- 
cima u tolikoj mjeri da je bio potreban Judin poljubac da bi ga 
vojnici mogli razlikovati od drugih (F. Mauriac). To ipak nije 
smetalo da on svojom unutarnjom snagom božanskog životavisoko 
uzraste, uzdigne se iznad cijelog čovječanstva, stekne moć snažna 
utjecaja te bude kamen - međaš, izvor života i prije i poslije 
vremena u kojem je živio. 


? Crkva na Kamenu 12(1988)2. 

Pogledamo li danas unazad i promotrimo li Kristovo djelo 
u povijesnom tijeku njegove Crkve, ne trebamo se ni najmanje 
kolebati kako ćemo ga gledati i što ćemo vidjeti. Gledajmo ga 
otvorenih očiju! Tada ćemo zapaziti tamne strane, zastranjenja i 
izdaje, mnogobrojne ljudske slabosti i grijehe. Unatoč tomu, 
Kristovo djelo stoji i svojim tragovima svjedoči kako je nadahnuto 
njegovim Duhom i po tom neizbrisivo ucrtano u sve svijetle 
stranice povijesti čovječanstva: 

- Sve najbolje i najljepše ideje kojima se ljudi zanose, ili od 
Krista potječu ili, ako ne potječu od njega, na njemu su nada- 
hnute. 

- Najljepša ostvarenja ljudskoga uma i srca: strpljivost i 
nesebičnost, opraštanje i izmirenje, uzajamno pomaganje i ljubav 
krase, premda ne isključivo, ali prvenstveno i najvećma nepregled- 
nu i nebrojivu zajednicu sljedbenika Isusa Krista. Samo Isus je 
mogao stvoriti jednog Stjepana, Lovrinca i tisuće mladih koji su 
kroz ove 2.000 godina davali mlade životeza Isusa moleći za svoje 
ubojice sve do sv. Maksimilijana Kolbea. I drugi ginu ali s mišlju 
da se osvete. Samo Isus je mogao stvoriti pustinjake, stroge 
redovnike, misionare poput p. Gabrića i Majke Terezije i tisuće 
njima sličnih koji su otišli najbjednijim da im donesu evanđelje 
ljubavi i praštanja. 

Međutim, samo okretanje povijesti, promatranje onoga što 
je u Kristovu duhu nekoć učinjeno, za nas današnje kršćane 
nikako ne bi bilo dostatno ni opravdano. 

Kršćanski slaviti Božić, znači zdušno se pitati: Što on za 
nas danas znači? Što znači za svakoga od nas pojedinačno i za 
sve nas zajedno? 

Ako smo istakli misao kako se Isus Krist ne da potisnuti iz 
svijeta i života, istakli smo tako istinu da se u snazi Kristova duha 
ni kršćani, ni mi danas u našim prostorima, ne možemo istisnuti 
kad smo istinski nadahnuti njegovim duhom. 

Svaki oblik našeg povlačenja - od smanjenja poroda preko 
duševne i duhovne smalaksalosti do uzajamne, međusobne 
nepodnošljivosti i mržnje - vidljiv je znak da se nismo u dovoljnoj 
mjeri otvorili blagoslovljenu djelovanju Isusova dolaska u našu 

sredinu, u naše duše, u naše domove, u našu domovinu, u cijeli 
svijet! 

Zato je svetkovina Božića poziv, uvijek živi svjež,uvijek nov 
i nadasve odgovoran, da se mi kršćani nadahnemo Isusovim 
Duhom - vjerom, pouzdanjem i ljubavlju te da iznutra ohrabreni, 
nadahnuti, potaknuti budemo nosioci života što se u Bogu začinje, 
životvorno djeluje na ovom svijetu, i uvodi nas u zajedništvo s 
Bogom, u vječni Božić na nebesima. 

Kad promatramo život svakoga pojedinog čovjeka, možemo 
vidjeti da postoji razlika između onoga što bi on morao biti i 
onoga što on stvarno jest. Kad promatramo povijest jednoga 
naroda, onda možemo također vidjeti da postoji nesklad između 
onoga što je taj narod u povijesti ostvario i onoga što je htio ili 
morao ostvariti. Ni mi Hrvati katolici nismo od tog izuzeti. 

Takvo promatranje upućuje nas na veliku misao da nam je 
i danas potreban Isus Krist te da ga nitko ne može nadomjestiti. 
Samo nam on može pomoći da mi svi zajedno i svaki od nas 
pojedinačno bude onakav kakav po svojim sposobnostima i Božjim 
darovima može i mora biti. Samo on može nadahnuti i ojačati 
našu Crkvu da bude u svom poslanju Boga dostojna. Samo on 
može iznutra preporoditi naš narod, spasiti ga od izumiranja, 
otvoriti mu nove vidike, podariti snagu oduševljenja da prevlada 
smalaksalost, da probudi u sebi zaspale mogućnosti i doživi 
preporod kao vidljiv znak vjere u život, u kršćanski životkoji već 
ovdje na zemlji posvjedočuje preporod kao predznak uskrsnuća 
kojemu je Isusovo rođenje na zemlji kamen temeljac. S tim željama 
želimsvim čitateljima Crkve na Kamenu i svim ljudima dobre volje 
sretan i veseo Božić. 

JEDINI SPASITELJ* 


Za vrijeme seobe naroda, kada su barbari nadirali i rušili 
Rimsko carstvo, koje je već bilo kršćansko, činilo se da je sudnji 
dan. Tada je sv. Augustin govorio: "Kršćanine, dok se sve ljulja i 
pada, ostaj uz Isusa Krista koji vječno ostaje." 

Temeljna istina naše vjere jest da je Isus Bog i čovjek, da 
nas je spasio svojom smrću na križu, uskrsnuo, Crkvu ustanovio, i 
Crkvi povjerio izvore milosti i svoju nauku, i da izvan njega i 
njegove istine nema ni druge istine, ni drugog spasenja. Kroz 
povijest je bilo i drugih "spasitelja" i "proroštava" i "čudesa" i 
"dogmi", ali ih je vrijeme demaskiralo i pokopalo. No, najjače 
dogme obzirom na budućnost čovječanstva propovijedao je 
marksizam: bit će svi ljudi jednaki, savršeno sretno čovječanstvo, 
svi će raditi što bolje mogu, sve će cvjetati, neće više biti ratova 
i nikako neće biti povratka na staro; dijalektika razvoja je dogma 
na kojoj sve počiva. Naše kršćanske dogme počivaju na objavi 
Isusa Krista Bogočovjeka. Crkva ih ne može ni ukidati ni 
izmišljati nego samo propovijedati i čuvati. Dakle, mi vjerujemo 
jer nas je tako naučio Isus Bog, koji se ne može prevariti. 

Marx, Engels, Lenjin, Staljin su ljudi koji nešto mogu znati, 
ali oni ne mogu biti tvorci dogmi. Jedna od dogmi je bila da je 


religija otuđenje čovjeka, smutnja razvoju i opijum naroda. Zato | 


treba da je nestane. Te dogme su se propovijedale, pa prema 
potrebi i praksići mijenjale, a neko vrijeme se činilo da će ipak 
marksizam preplaviti cijeli svijet. A to je bio privid, teorija i praksa 
iza koje je stala prisila. Kada je pao berlinski zid nastao je 
neopisivi bijeg iz socijalističkog "raja" u kapitalistički "pakao". 
Ovo je bila samo jedna epizoda svršetka velike iluzije u ljudske 
dogme. Bilo je i.ranije navještaja ovoga što smo doživjeli. Marksis- 
tički ideolog Francuz Henry Lefebare jednom reče: "Čudno da 
svi mlađi marksisti napuštaju dijalektiku i prelaze na logiku" 
(prelaze u vjeru). 


* Crkva na Kamenu 12(1989)2. 


212 


Nas prvenstveno interesira sudbina vjere i vjernika koji su 
teško podnosili pritiske i teškoće koje su morali trpjeti oni i djeca, 
jer nisu vidjeli mogućnost životneafirmacije i karijere kao vjernici. 
Pred malo vremena, u jednoj svečanoj  zdravici, jedan visoki 
funkcionar u SR Hrvatskoj reče: "Došlo je vrijeme da moramo 
priznati i javno reći da je sva evropska kultura, kao i kultura 
našega nroda izgrađena na temelju evanđelja, Isusa Krista i Crkve." 
Drago nam je to čuti jer nam još u ušima odzvanjaju riječi 
neistinite i uvredljive, da smo mračnjaci i natražnjaci. Sada već 
vidimo po pisanju društvenog tiska i po osobnim susretima da se 
led topi, da sviću ljepši dani i za vjernike. Sada se nadamo ljepšoj 
i boljoj suradnji za opće dobro. Na predaji medicinskih aparata 
raznim zdravstvenim ustanovama Mostar, Ljubuški, Stolac itd. što 
smo ih isprosili od njemačke crkvene ustanove Caritas Freiburg, 
u Ljubuškom je bio prisutan uz Biskupa i konzul SR Njemačke. 
U svom govoru poželioje da padaju ograde i da uznapreduje i kdo 
nas suradnja Crkve i dražave na područjima koja su im zajedni- 
čka briga, jer je danas teško odgajati mlade, posebno ako Crkva 
govori jedno a država drugo... 

Suvremenici smo velikih događaja. Svjedoci smo plemenitih 
nastojanja oko mira, slobode, ljudskih prava u cijelom svijetu. Bez 
evanđeoskih temelja, bez Božjih zapovijedi, čovječanstvo će 
doživljavati krize, štete, razaranja, a konačni rezultat bi bio 
Kranjčevićev zadnji Adam koji se smrzava i u svom očaju u led 
ucrtava noktom upitnik. To je u duhu one Pascalove: "Bez Isusa 
Krista ne bismo znali ni što je Bog ni što je čovjek." A kako nam 
ostaju nepoznate osnovne istine, onda moramo lutati, onda zgrada 
bez temelja mora padati. Lijepo reče apostol Petar Židovima u 
velikom vijeću: "Isus je onaj kamen koji vi graditelji odbaciste, ali 
koji postade kamen zaglavni. I nema ni u kome drugom spasenja" 
(Dj 4,11-12). 

Židovi su Isusa odbacili pa do danas uz blagoslove i 
obećanja dana patrijarsima nose na sebi i prokletstvo izrečeno 
pred Pilatom: "Krv njegovu na nas i na našu djecu!" (Mt 27,25). 
Pasternak jako zamjera Židovskom narodu: "Kako se moglo 
dogoditi da ovakva dobrota prođe nezapažena?" 


Z13 


Drugi ruski književnik, Mereškovski, zadivljen je Isusom: 
"Svakog dana sam čitao Novi zavjet. I čitat ću ga doklegod 
očima budem mogao gledati. Čitat ću ga gdjegod nađem svjetlosti. 
Svejedno je li to sunčani sjaj ili plamen s ognjišta, je li dan ili noć. 
U sreći ili nesreći, zdrav ili bolestan, pun vjere ili pun očaja, pun 
zanosa ili klonulosti, uvijek mi se čini da čitam nešto potpuno 
novo, nešto o čemu do sada nisam ni slutio, nešto što ja nikada 
neću potpun shvatiti, niti ikako do dna u nj proniknuti. Što ćete mi 
sa mnom staviti u grob? - Bibliju. S čim ću uskrsnuti? - S 
Biblijom. Što sam u životu vrijedno učinio? - Čitao sam Bibliju" 
(Nepoznati Krist, Mereškovski). 

Evo opet Adventa i vapaja: Dođi Gospodine Isuse! Evo nam 
opet Božića i rođenja Gospodinova. Dođi Isuse, objavi se svijetu 
koji luta za lažnim "božanstvima". Dođi Isuse, jedini Spasitelju! 

Svim vjernicima, svećenicima, redovnicima i redovnicama 
kao i čitateljima Crkve na Kamenu želim od sveg srca radostan i 
duhovno plodan Božić i blagoslovljenu Novu 1990. godinu. 

SMRT - USKRS 





SMRT I USKRSNUĆE! 


Isus nije najavljivao uskrsnuće a da ne najavi prethodnu 
muku i smrt. Pa i kad je vidio da ga apostoli ne shvaćaju, ne 
razumiju, pa i kada ga je Petar odgovarao da ne ide u muku i smrt, 
on je bio tvrd i oštar prema napasti i napasniku:"Sotono, idi mi s 
očiju. Ti si sablazan za me, jer tvoji pogledi nisu Božji,već ljudski" 
(Mt 16,23). Naravno, proročanstvo same muke i smrti bilo bi 
ubitačno, puno pesimizma da nad tim ne stoji svjetlo uskrsnuća. 
To svjetlo ne smije biti nešto nesigurno, nejasno, neuvjerljivo. Ono 
nas mora duboko prožetida nadvladamo kušnju muke, trpljenje i 
samu smrt. Baš zato jer apostoli nisu vjerovali u uskrsnuće, nisu 
mogli dopustiti muku i smrt Isusovu. 

Čovjek bez vjere u Isusa pobjednika ostaje u ropstvu grijeha. 
Bez te vjere nema snage da vodi bitku sa sotonom koji je uvijek 
prisutan u nama i u svijetu koji nas okružuje. Apostoli su gledali 
čudesa koja je Isus činio, ali je ta vjera bila nedovoljna u 
časovima muke i smrti. Trebala je vjera u uskrsnuće, u potpunu 
pobjedu, u konačnog  Pobjednika, koji ne pruža ni najmanju 
sumnju da on ima zadnju riječ. 

To ne znači da put do konačne pobjede po toj vjeri 
postaje bezbolan, da ne uključuje muku i samu vremenitu smrt. 
Isus je znao da će uskrsnuti, pa je ipak u Getsemaniju molio Oca 
da kaležmuke udalji od njega, a dok je visio na križu, bol tjelesna 
i duševna su bile tolike, da je vapio:"Oče moj, Oče moj, zašto si 
me ostavio?" (Mk 15,55). No vjera u uskrslog pobjednika ne zna za 
očaj. ' 





" Crkva na Kamenu 4(1987)2. 


Ono čime je suvremeni svijet zavaran i zatrovan jest 
pobjeda bez križa i trpljenja, vjera u zemaljski raj, život bez 
odricanja i svladavanja, sloboda bez moralnih granica, bez grijeha 
i bez stida. Ali to je protivno ljudskoj naravi. Čovjek ima velike 
moći duha i tijela, može graditi i razarati. Njemu je potreban 
zakon Božjii ljudski. Bez toga se ide u kaos, pa u očaj. Pad javnog 
morala razara temelje obitelji i odgoja. Alkoholizam stvara 
bezbrojne kalvarije u mnogim obiteljima. Kafići niču posvuda, 
mladi pijanice se rađaju uvijek novi i novi. Droga se nezaustavljivo 
širi, i osvaja tijela, duše i džepove. Do novca se dolazi često 
kriminalom. Tko će se još usuditi u svom programu imati poziv na 
svladavanje, odricanje? 

Ista je sudbina: i na području duha. Svijetom šetaju i 
vladaju mali bogovi, umišljene veličine. Sve znaju, sve smiju. 
Bolesne ambicije, jeftina slava, penjanje preko glava onih koji im 
stoje na putu. Od toga nemiri, mržnje, svađe sve do prolijevanja 
krvi i ratova. To je došlo od đavolske napasti: ne slušajte Boga, 
uberite zabranjeno voće, bit ćete kao bogovi. I svakog dana 
gledamo kako svijet robuje požudama tijela, oholosti života. 

Teška je borba, svladavanje, odricanje bez nade u pobjedu, 
bez smisla za žrtvu, za opravdanost strmog puta do slave. Zato je 
.Kristov put putokaz za sva vremena. U vjeri je čovjeku potrebna 
borba, svladavanje, odricanje i muka da bi došao do dobra i do 
uskrsnuća. 


KALVARIJA I USKRS? 


Na Kalvariji je Isusovo djelo izgledalo dokrajčeno. Optužili 
su Isusa da politizira vjeru da govori protiv te ga je moćni rimski 
namjesnik Pilat osudio na smrt. Nosi križkroz ulice svetog grada, 
pogrđen i popljuvan, iscrpljen i nemoćan, krutim čavlima na križ 
pribijen i uzdignut bori se sa smrću, izrugivan od svog naroda: Ako 


? Crkva na Kamenu 3(1986)2. 

si Sin Božji siđi s križa pa ćemo ti vjerovati. Od Oca ostavljen 
uzdahnu: Svršeno je, i izdahnu; i najtvrdokorniji optimista morao 
bi ponoviti: da svršeno je sve. 

A onda je Bog progovorio. Potrese se zemlja i Gospodin 
uskrsnu. Tko se tome nadao kad je svaka nada bila na Kalvariji 
slomljena. Ali zavlada Bog s drveta. I progonitelj Savao će se 
obratiti. 

Isus je kao pobjednik (ne osvetnik) uzašao na nebo. Na 
svijetu je ostao prisutan u svojoj Crkvi. Ja sam s vama u sve dane 
do svršetka svijeta (Mt 28,20). Identificirao se sa svojom Crkvom, 
koja je njegovo otajstveno tijelo. Tom svom otajstvenom tijelu je 
namijenio istu sudbinu koja je njega zatekla. "Ako su mene 
progonili, i vas će progoniti (Iv 15,20). Ali ne bojte se, ja sam 
pobijedio svijet" (Iv. 16,33). 

I ponovila se krivica Isusa iz Nazareta na njegovom 
otajstvenom tijelu, na njegovoj Crkvi, na kršćanima. Rimski carevi 
optuživalisu ih 250 godina. Sučilo se na mladu Crkvu, propinjalo, 
Palilo, rezalo, da bi desetom caru progonitelju, Dioklecijanu podigli 
spomenik s natpisom "Extinctori nominis cristianorum" tj. uništi- 
telju kršćanskog imena. To je ono na Kalvariji: "Svršeno je." Onda 
je 313. car Konstantin izdao Milanski edikt i dao kršćanima 
slobodu i sam postao kršćaninom a Crkva iz katakomba uskrsnu 
ljepša i jača nego je itko to mogao zamisliti. Opet je Kalvarija 
završila Uskrsom. Kršćani su izdržali jer su u Uskrs vjerovali. 

Kada su divlji narodi sa sjevera prodirali u rimsko carstvo 
koje je već davno postalo kršćansko promišljali su da je to konac 
svijeta. Goti, Franki, Germani, Avari, Langobardi, Slaveni, rušili 
su sve pred sobom. U staroj Saloni (današnjem Solinu) kršćani su 
mad vratima bazilike mučenika stavili natpis koji još do danas stoji 
Deus noster propitius esto Respublicae Romanae", tj. Bože naš 
smiluj se državi Rimskoj. Ta Kalvarija se pretvorila u Uskrs i 
pobjedu Križa nad barbarima, koje je Crkva primila u krilo, 
pokrstila i privela kulturi, i postavila temelje nove Evrope kroz 
povijest. Crkva je često sama bila proganjana i doživljavala 
Kalvariju i Uskrs, pa je s pravom Pascal rekao da će Krist, Crkva, 

opet uskrsnuti. Mi to trebamo čvrsto vjerovati. Vrata paklena neće 
je nadvladati. 

Posebno opasan udarac doživjela je Crkva francuskom 
revolucijom 1789. To je bio njezin pravi sudar s modernim, 
organiziranim, borbenim ateizmom. Svatko se morao zakleti na 
novi ustav, u crkvi Notre Dame u Parizu a na oltar su bili postavili 
golu ženui njoj se klanjali. 

Taj val nije dugo trajao. Uskoro je republikanska ideja 
odbacila iz svog programa ateizam pa su mnogi gorljivi republi- 
kanci bili ujedno i dobri katolici. 

Još težisukob s ateizmom Crkva je doživjelas Feuerbachom, 
Marksom i Engelsom. Poznata nam je praksa u Sovjetskom Savezu, 
a i sadašnja situacija. 

Sedamdest godina nakon revolucije, svjedoči nam filozof 
Tatjana Goričeva koja je rođena u ateističkoj obitelji u Lenjin- 
gradu. Trebala je predavati makrsizam ali ona je postala kršćanka. 
"U vrijeme moga obraćenja pokrstio se veliki broj mojih prijatelja. 
Kršćanstvo je postalo gotovo kao neka moda, korisna i dobra 
moda i svjedok kako privlačno možedjelovati dobro. Sedamdese- 
tih se godina dobra polovica neoficijelnih pjesnika i umjetnika 
brojilo u kršćane. Također je svima bilo poznato da je i oficijelna 
stvaralačka elita Moskve i Lenjingrada postala kršćanska. Ljudi 
s univerzitetskom naobrazbom počeše nastojati da budu primljeni 
u duhovne akademije u Moskvi i Lenjingradu...Najvažniji događaj 
našeg duhovnog života svakako je postupak svjetovnog apostolata. 
Našim svećenicima bila je zabranjena bilo kakva aktivnost izvan 
službenog uredovanja i izvan liturgije. Zadaću kršćanskog odgoja 
i naobrazbe zbog toga su preuzimali na sebe svjetovnjaci, raniji 
bezbošci i idolopoklonici." (T. Goričeva, Put k Bogu Spasitelju). 

Kako to nakon 70 godina, intelektualci ateisti postaju 
kršćani! To je znak da ateizam nije zadovoljio njihove duše. To je 
znak da Kalvarija nije i ne može biti zadnja riječ. 'To je jedino 
Uskrs. Pokršteni Savao i pokršteni rimski car Konstantin i 
pokršteni barbari, i pokrštena francuska revolucija su očit znak da 
će se i makrsizam obratit. To će biti Uskrs za čitav moderni svijet. 

USKRSNU ISUS DOISTA? 


Sveto uskrsno jutro donosi nam veliku, neopisivu radost, 
Isus je uskrsnuo. Na njegovom grobu stoji natpis: Uskrsnuo je, 
nema ga ovdje. Doista uskrsnuo, tijelom i dušom, onaj Isus kojega 
je rodila djevica Marija, onaj koji je propovijedao i čudesa činio, 
onaj kojega su mučili i propeli, onaj koji je na križuumro. Sada je 
to tijelo proslavljeno, neranjivo, slavno. To uskrsnuće je Isusovo 
najveće čudo, ono je temelj naše vjere. 

Isus je apostolima naviještao svoju muku, smrt i uskrsnuće, 
ali oni su drukčijeg Mesiju zamišljali i željeli i zato mu nisu 
vjerovali. Kada je bio uhvaćen i suđen, njihova bol i razočarenje 
nisu imali granica. Bili su potpuno slomljeni, poraženi, bez nade, 
bez snage. Zato nisu htjeli vjerovati Magdaleni, Petru i Ivanu. A 
onda On dođe među njih:"Mir vama... Zašto ste zbunjeni?..." 
Pogledajte moje ruke i moje noge. Ja sam glavom! Opipajte me i 
ustanovite! Duh nema mesa ni kostiju kao što vidite da ja imam 
(Lk 24,36-39). Toma će tražitida ga dirne u rane i reći:"Gospodin 
moj i Bog moj" (Iv 20,28). 

Nije samo Isus uskrsnuo. Uskrsnuli su i apostoli iz svoga 
groba beznađa, straha i poraza. Da im je bilo tko pripovijedao da 
je Isus uskrsnuo, ne bi zadobili snagu da propovijedaju njegovo 
uskrsnuće i da za to život dadu. Taj njihov uskrs, promjena i 
ponovni život mogao je ostvariti jedino Isus svojim ukazanjima, 
razgovorima sn jima i to kroz više dana i više puta. Još će primiti 
silu Duha Svetoga i zatim se neće više ni jedan njega odreći i reći 
da ga ne zna. Oni će kao svjedoci njegova uskrsnuća svi i životsvoj 
dati. A život se daje ne za maglu i priviđenja, nego za živu Istinu. 





* Crkva na Kamenu 4(1981)2-3. 

UZALUDNO JE BORITI SE PROTIV BOGA 


Isus je uvjeravao svoje slušatelje da je on Mesija, da je Sin 
Božji, i čudesima to potvrđivao. No Židovi su ostajali slijepi. 
Govorili su da je đavao u njemu i snovali kako da ga ubiju. Bio im 
je težaki neugodan svojim propovijedanjem, ukorima, zahtjevima. 
Kada je uskrisio Lazara govorili su: ubijmo Lazara i Isusa. To je 
zasljepljenost. Za Judinu strast kaže evanđelje da je đavao ušao u 
njega, ali ne samo u njega. Židovi su mahnitali protiv Isusa pred 
Kajfom i Pilatom. Kada ga pred Pilatom nisu mogli optužiti zbog 
vjerskih razloga, prebacili su optužbuna politiku: on buni narod. I 
propeli su Istinu na križu, uporni u svojoj nevjeri i zasljepljenosti. 
Rekli su:"Neka siđe s križa pa ćemo mu vjerovati" (Mt 27,43). Ali 
i da je sišao ne bi mu vjerovali. Kazali bi:"Otrgao se, nismo ga 
dobro prikovali, prevario nas je." Ta daleko je više iz groba nakon 
tri dana uskrsnuti, nego s križasići. A kada je uskrsnuo, i kada su 
prvi svjedoci, rimski vojnici, to Kajfi kazali, sljepoća ide dalje i kaže 
vojnicima:"Recite, dok smo mi spavali, dođoše njegovi učenici i 
ukradoše ga" (Mt 28,13). Zar će ga lažu grob vratiti? 

Kada učenici počnu u Jeruzalemu javno propovijedati 
Isusa Nazarećanina uskrsloga, njihova će usta pokušati zatvoriti 
batinama, progonstvima i tamnicama. No apostoli će biti veseli što 


mogu za Isusa trpjeti. Toj tvrdokornosti Stjepan će na sudu > 


dobaciti:"Tvrde šije s neobrezanim srcima i ušima! Vi se uvijek 
opirete Duhu Svetome!" (Dj 7,51). Savao će Istinu progoniti 
ubijajući učenike Isusove. Ali pred Damaskom će ga Istina 
uzdrmati:"Savle, Savle, zašto me progoniš? Uzalud ti se protiv 
ostana boriti!" (Dj 26,14). Pavao je bio pošten protivnik Isusov, 
uvidio je svoju zabludu i ludost svoje borbe i časno kapituli- 
rao:"Gospodine, što da učinim?" (Dj 22,10). Juda je priznao poraz 
očajem. Rimski car Julijan Apostata, mrzitelj Isusov, ranjen u ratu 
uze šaku svoje krvi i baci u nebo uz riječi:"Pobijedio si, Galilej- 
če!" Silno Rimsko carstvo će 250 godina prolijevati krv kršćana, 
koji svjedoče za Isusovo uskrsnuće, ali uzalud. Krv mučenika 
sjeme je novih kršćana. Caru Dioklecijanu će podizati spomenike 
s natpisom: Uništitelju kršćanskog imena. Ali gle ironije povijesti! 

Kršćani će mu izbaciti sarkofag iz njegova mauzoleja i carev 
mauzolej posvetiti u katedralu grada Splita. 

Tako su očajno prolazili i moderni neprijatelji Boga i Isusa 
Krista kao Istine: Voltaire, Nietzsche i drugi. Borba suvremenog 
ateizma je unaprijed osuđena na neuspjeh, na propast. Pet više pet 
jest deset. Svima koji traženovi rezultat govori psalmista:"Onaj koji 
stanuje na nebesima smije im se i Gospodin im se podruguje... 
opametite se... otrijeznite se" (Ps 2), jer je borba protiv Boga 
uzaludna. 


BLAGDAN LJUBAVI I PRAŠTANJA 


U sveto uskrsno jutro Isus dođe među svoje učenike i blago 
ih pozdravi:"Mir vama!... Primite Duha Svetoga! Kojima oprostite 
grijehe, oprostit će im se; kojima zadržite, zadržat će im se" (Iv 
20,22-23). 

Isus Pobjednik ne misli ni na kakvu osvetu nad neprijatelji- 
ma, ni nad slabićima apostolima. Ne diže stisnutu šaku, ne poziva 
na osvetu, ne propovijeda mržnjuprema neprijateljima. Judu ni ne 
spominje. Petra nije prekorio, ostale apostole isto tako. Nije išao 
Kajfi, ni Herodu, ni Pilatu da im se osveti. Pa još dok je bio 
svezan, mučen i propet, mogao ih je sve rastjerati i pobiti, a nije. 
Sakrio je svoju božansku moć i postao "crv, a ne čovjek". 

Ne samo da se nikome nije osvetio, da je redom svakome 
Praštao, nego je i pronašao i nama darovao izum za praštanje 
grijeha do konca svijeta, svetu ispovijed. Još prije je Petru govorio 
koliko puta treba bratu oprostiti:"Ne kažem ti do sedam puta, nego 
sedamdeset puta sedam" (Mt 18,22). To nam je najveći dar 
uskrslog Spasitelja. A to nam je svima i poziv na mir među nama, 
na praštanje i na ljubav, poziv da obučemo bijelu haljinu milosti 
u svetoj ispovijedi. 

ISUS OSTAJE UVIJEK S NAMA 


Pobjednik smrti, grijeha i pakla, koji nam je otvorio vrata 
raja i spasenja, ostaje s nama i u nama sve do konca svijeta. Mi 
smo u njemu i on u nama. Kroz naše žile teče njegov životni sok, 
živimo od njega. "Ja sam trs, vi ste loze. Tko ostaje u meni, i ja u 
njemu, rodi mnogi rod. Bez mene ne možeteništa učiniti. Tko u 
meni ne ostane, bacit će se kao loza napolje, te će se osušiti... Ako 
ostanete u meni, i ako moja nauka ostane u vama, tražite sebi što 
god hoćete i postignut ćete" (Iv 15,5-8). 

Uskrs ne prolazi, on je besmrtan. Ovdje od njega živimo i 
čekamo vječni Uskrs. Katkad će neprijateljima Uskrsa izgledati 
da smo pokopani. No sljedbenici Isusa Pobjednika će i dalje šetati 
po grobovima onih, koji su mislili da su ga zauvijek pokopali. 


DOISTA JE USKRSNUO"“ 


Na svim grobovima na svijetu piše:"Ovdje počiva..." Samo 
na Isusovu grobu stoji napisano:"Uskrsnuo je, nema ga ovdje" (Usp. 
Lk 24,5). To je najveće Isusovo čudo. Svojom smrću i uskrsnućem 
Isus je pokazao i dokazao da nije samo čovjek nego i pravi Bog. 
Na tome počiva naša vjera. Zato s pravom kaže sv. Pavao: "Ako 
Krist nije uskrsnuo, uzaludno je naše propovijedanje, uzaludna je 
naša vjera" (1 Kor 15,14). Na čudo Isusova uskrsnuća su se 
apostoli najviše pozivali. Ono je i njih uskrsnulo iz smrtnog stsraha 
i razočaranja. Apostol Matija je izabran da bude skupa s apsoto- 
lima svjedokom uskrsnuća (usp. Dj 1,21). Apostol Petar to javno 
i glasno govori mnoštvu na dan Duhova (Dj 2,24). Apostol Pavao 
to naviješta Atenjanima govoreći im na trgu kada je vidio njihov 
žrtvenik "nepoznatom Bogu" (Dj 18,31). Apostoli se pozivaju na 
Uskrsloga kada govore i čine _ čudesa _(Dj:3,15 i 4,10.33) i svoju 
snagu nalaze u dubokoj vjeri u uskrslog Krista. To je jasno i 


“ Crkva na Kamenu 4(1982)1-2. 

sigurno iz svjedočanstva Novog Zavjeta, jer Isus je doista umro, 
pokopan i uskrsnuo. 


ISUS JE DOISTA UMRO NA KRIŽU 


Isus je sam predvidio i prorekao da će biti ubijen. Pilat je 
Isusa osudio na smrt na križui tko bi se usudio da osudu ne izvrši. 
Kroz Jeruzalem je nosio križ, iznemogao i padao. Šimun Cirenac 
mu je morao pomagati. Na Kalvariji je Isus čavlima propet na križ 
i u teškim mukama izdahnuo. Službenisvjedok Isusove smrti bio je 
rimski centurion. Pilatu je trebalo reći da je osuda doista izvršena, 
pa su vojnici došli i propetim razbojnicima prebili kosti, a kad su 
došli do Isusa, vidjeli su da je već umro. Za svaku sigurnost jedan 
vojnik ga je probo kopljem. Zatim je tijelo predano Josipu iz 
Arimateje i Nikodemu. I da su Rimljani propustili nešto da izvrše, 
Židovi bi se sigurno bili pobrinuli da to dojave Pilatu. Isus nikako 
nije mogao preživjeti smrt na križu. Cijeloga dana nije ništa jeo, 
bio je maltretiran, bičevan na smrt, okrunjen trnovom krunom, 
nosio je teški križna Kalvariju, čavlima  pribijen na križ, mnogo 


krvi izgubio, nekoliko sati u teškim mukama na križuvisio, kopljem 


proboden bio i nema baš nikakve sumnje da je mogao preživjetii 
samo obamrijeti pa iz groba ustati. 


ISUS JE DOISTA U GROB POLOŽEN 


Evanđelisti nam lijepo opisuju kako je Isusovo presveto 
tijelo bilo skinuto s križa, pomazano miomirisima kao što se 
priprema one koji će biti u grob položeni, omotano platnom i 
položeno u grob. Na vrata Isusova groba bio je postavljen veliki 
grobni kamen i zapečaćen pečatom Velikog židovskog vijeća a 
na grob postavljena straža koju su, po dozvoli Pilata, vršili rimski 
vojnici. Dakle, sve je učinjeno da ne bude nikakve sumnje da je 
Isus doista umro i bio pokopan. 

ISUS JE DOISTA IZ GROBA USTAO 


Ljudi često pričaju da su vidjeli nekoga tko je umro i 
pokopan. No kada bi za to što pričaju morali životsvoj dati, brzo 
bi i sami u to posumnjali. Ono što nam apostoli o Isusovu 
uskrsnuću govore, potvrdili su i posvjedočili svojom smrću. 

Zapravo prvi svjedoci Isusova uskrsnuća bili su njegovi 
neprijatelji, rimski vojnici i Židovi koji su podmitili vojnike da 
govore neistinu - naime, da su apostoli ukrali Isusovo tijelo dok su 
stražari spavali. Ako su stražari spavali, kako mogu reći da su ga 
apostoli ukrali, primjećuje sveti Augustin. Uostalom, apostoli nisu 
nikada za ovo bili optuženini kažnjeni. 

Apostoli nam kažu da se Isus u svom uskrslom proslavlje- 
nom tijelu pokazao više puta, mnogima i na raznim mjestima. 
Njegovo uskrsnuće je čudo protivno zakonima prirode. I proslav- 
ljeno tijelo nije bilo podložno tim zakonima; svako Isusovo 
ukazanje je bilo čudo. Ukazao se Mariji Magdaleni dok je kod 
njegova groba plakala, ženama koje su se vraćale s groba i 
apostolu Petru. Oni su svi ujedno i svjedoci da je grob ostao 
prazan. Zatim se ukazao dvojici učenika na putu u Emaus i 
tumačio im potanko kako su proroci o Mesiji sve prorekli, kako 
je trebalo da Krist trpi i tako uđe u svoju slavu. U njima je srce 
gorjelo od radosti i utjehe koju im je donio, ali prepoznali su ga 
tek pri lomljenju kruha. 


ISUS I APOSTOL TOMA 


Posebnu važnostima to što se Isus ukazao svim apostolima 
u dvorani Zadnje večere. Nedostajao je samo Toma. Nije im htio 
vjerovati kad su mu pričali da su vidjeli Isusa. Govorio je da je to 
možda bila utvara i da neće vjerovati dok ne vidi na njegovim 
rukama znake od čavala i dok ne stavi prst svoj u mjesto čavala 
i u njegov bok. Nakon osam dana eto Isusa opet među apostolima. 
Bio je i Toma -s njima. Kakav je to morao biti susret Isusa i Tome. 
Bio je odviše nevjeran. Morao je vjerovati ostalim apostolima. Isus 

im se nije časovito ukazao. Pozdravio ih je, utješio ih, s njima 
sjedio, jeo i pio. Bilo je dovoljno vremena da protaru oči, da dođu 
k svijesti, da jasno, potpuno i mirno zaključe da je to doista uskrsli 
Isus. No Toma je mogao stati na tome da još nikada nitko nije od 
mrtvih ustao. Ali zaboravio je da je Isus i Lazara uskrisio, i sina 
udovice iz Naima, i kćer Jairovu. Sve je to u njegovoj pameti 
izbrisala strašna zbilja Velikog petka i smrti na križu. Pao mu je 
mrak na oči. Onaj mrak kojim su bili zaslijepljeni Židovi kada su 
htjeli ubiti i Lazara i Isusa da bi zbrisali istinu o Lazarovu 
uskrsnuću. Isus je bio blag i fin prema Tominoj nevjeri. Nije se 
morao zbog njega posebno ukazivati i omogućiti mu ono što je 
Toma zaželio. Ali mi bi možda kazali:"Pa šta je Isusa stajalo da je 
došao i pustio da mu toma stavi prste u mjesto čavala. Zbog nas 
i svih koji bi i mogli posumnjati u Isusovo uskrsnuće, dobro je da 
Toma nije lako i odmah povjerovao i još bolje što _mu je Isus 
omogućio da se riješi sumnje i povjeruje. Toma je dodirom rana 
Isusovih izliječio rane naših sumnja. "Prinesi svoj prst ovdje i vidi 
moje ruke! Prinesi svoju ruku i stavi je u moj bok te ne budi više 
nevjeran, nego vjeruj!" (Iv 20,27). 

Sve su nam to evanđelisti lijepo zabilježili. Ima li pravo još 
netko sumnjati u Isusovo uskrsnuće poput Tome, tražeći posebne 
dokaze za to? Sigurno da nema. Isus je udovoljio Tominom 
traženju,ali nije ga za to pohvalio. Naprotiv, pohvalio je one "koji 
ne vide a vjeruju". Isus je imao pravo kada je izrekao u prispodobi 
o bogatašu i siromahu Lazaru o onima kojima nikada dosta 
razloga da vjeruju. "Imaju Mojsija i Proroke. Neka njih slušaju... 
Ako ne slušaju Mojsija i Proroka, neće vjerovati ni ako netko i od 
mrtvih uskrsne" (Lk 16,31). Mi možemo danas isto reći: Imaju 
evanđelje i Crkvu. Ako im to nije dosta, neće vjerovati ni ako 
netko od mrtvih uskrsne. 


BROJNI SVJEDOCI ISUSOVA USKRSNUĆA 


. Isus je apostolima poručio da pođu iz Jeruzalema u 
Galileju, odakle je bio on i većina apostola, jer će im se tamo 

ukazivati. Tamo se ukazao jednom petorici apostola na Genezaret- 
skom jezeru gdje su na Isusovu riječ ulovili veliko mnoštvo riba. 
S njima je i doručkovao, a onda je tri puta pitao Petra:"Šimune, 
sine Jonin, ljubiš li me više nego drugi?" Na tri pozitivna Petrova 
odgovora, koji su podsjećali na to što je Petar Isusa tri puta 
zatajio, reče Isus Petru:"Pasi janjce moje... Pasi ovce moje... Pasi 
ovce moje!" Tu je Isus Petru dao primat među apostolima i u 
Crkvi. Zatim se ukazao jedanaestorici apostola i jednom kada ga 
je vidjelo više od 500 ljudi, pa opet apostolu Jakovu i još jednom 
svim apostolima. Apostoli, njihovi učenici i bezbrojni mučenici 

svjedočili su za uskrslog Krista svojom krvlju, životomi smrću. 


USKRSLI KRIST I PAVAO 


Možda nam je najljepše svjedočanstvo ostavio apostol 
Pavao. Njemu se uskrsli Krist ukazao pred Damaskom, na putu 
kada je išao hapsiti kršćane. Pavao je mnogo puta u svojim 
poslanicama govorio o uskrslom Isusu, no posebno u Prvoj 


poslanici Korinćanima:"Ja sam vam predao najprije ono što sam | 


primio; da je Krist prema Pismima umro za naše grijehe, da je 
pokopan, da je treći dan uskrsnuo prema Pismima, da se ukazao 
Petru, zatim dvanaestorici apostola. Zatim se ukazao braći, kojih 
je bilo zajedno više od pet stotina, od kojih većina još i danas živi 
a neki su već pomrli. Potom se ukazao Jakovu, potom svim 
apostolima. A naposljetku, ukazao se i meni, nedonoščetu, kao 
što i jesam. Ja sam uistinu najmanji među apostolima: nisam 
dostojan da se zovem apostolom, budući da sam progonio Crkvu 
Božju. Milošću Božjomjesam ono što jesam" (1 Kor 15,3-10). 

Pavao nije pričao neku od tisuću priča _o mrtvima koji se 
"javljaju". On je bio mrzitelj i progonitelj Crkve Božje, kao što to 
sam naglašava. Njega nije mogla obratiti neka utvara, neko 
priviđenje, neka priča. On je susreo uskrslog Krista, on je s njim 
razgovarao, spoznao svoju zabludu i uvidio da mu je uzaludno 
boriti se protiv njega. On mu se sam predaje:"Gospodine, što 
hoćeš da činim?" (Dj 22,10). 

MLADIMA 


UZORI NAŠOJ MLADEŽI! 


Susret Pape Ivana Pavla II. s mladima iz cijeloga svijeta na 
Cvjetnicu nedjelju u Rimu, ostavio je neizbrisive dojmove u 
dušama učesnika, naravno, i u dušama hrvatske katoličke 
mladeži. Vraćajući se iz Rima nisu imali riječi da opišu sve što su 
doživjeli, da izraze radost koju su u srcima nosili. Šteta što je bilo 
mnogo onih koji su htjeli poći u Rim, a nisu mogli. 

Susret Pape s mladima bio je slika Isusova svečanog ulaska 
u Jeruzalem, kada su mu mase klicale prostirući po putu haljine i 
grane palma. Na trgu sv. Petra bilo je puno oduševljenog pjevanja, 
klicanja i pljeskanja, a grane palma su se lelujale kao more. 
Trebalo je to vidjeti! Mladi su osjetili koliko ih Papa ljubi, osjetili 
su da im govori istinu, da ne govori kao drugi ljudi, znali su da je 
namjesnik Isusa Krista, da je prva ličnost svijeta. 

Ipak ovoj mladoj generaciji treba neki bliži uzor koji bi im 
lebdio neprestano pred očima. Destruktivni, negativni primjeri, 
točnije sablazni, neprestano ih salijeću. Crne kronike, kriminal 
mladih, nemoral preplaviše svijet i u tom svijetu mladi gube glavu. 
Grijeh neprokazan, neprekoren i neosuđen caruje na ekranima. 
Bludnice postaju heroine, prodaju svoju golotinju i nemoral. Kako 
je žalosno slušati kađa u takvoj atmosferi mladići kažu da su sve 
djevojke pokvarene, a djevojke uzvraćaju istom mjerom. Naravno, 
ni jedni ni drugi nemaju potpuno pravo, ali te tvrdnje su plod 
prilika u kojima žive. 

I NEK i susret mladih s Papom pokazali su nam da hrvatska 
katolička mladež čezne za čistim idealima i privlačnim 
uzorima. Crkva im uz Isusa i Mariju nudi svoje svece, a našoj 





' Crkva na Kamenu 5(1985)2. 


mladeži naše svece od sv. Nikole Tavelića do sv. Leopolda 


Mandića, do živih svetaca i uzora... Na jednoj konferenciji mladi 
rekoše: Svi su nam dragi, ali su nam daleki. Mi koji ne mislimo ići 
u sjemenište ili samostan htjeli bismo nekoga tko je živio našim 
životom, hodao ulicama kao i mi, studirao kao i mi, prolazio kroz 
napasti, gledao i slušao sve što mi gledamo i slušamo, zaljubljivao 
se kao i mi, prolazio kroz napasti protiv vjere i čistoće kaoimi... 

Eto baš takvog Crkva nudi našim mladima, suvremenog 
uzora, kandidata za oltar, za beatifikaciju. 

Profesor dr. Ivan Merz (1896-1929) nije se rodio kao svetac. 
Prošao je doba mladenačkih kušnja, vjerskih sumnja, zaljubljiva- 
nja, svakakvih prigoda u životu, oduševljavao se na hodočašćima 
u Rim, u Lurd i kroz sve kušnje i teškoće išao prema vrhuncima 
svetosti hraneći se dnevno euharistijom, pod zaštitom Marijinom. 

U svom dnevniku piše u Beču u vojnoj akademiji 19. XII. 
1914:"Kad čujem da se gadno govori, kad se u moju dušu hoće 
uvući gadne slike uvijek nepromijenjeno vidim sliku Madone s 
Djetetom..." 17. 1. 1915:"Moja molitva ide sada neoskrvnjenoj, neka 
me u ovom gradu prati na svakom koraku." U rodnoj Banjoj Luci 
12. XII. 1915.:"Neki dan sam zavjetovao Bl. Djevici čistoću sve do 
ženidbe." ' 

Merz je prošao 2 godine u ratu, na fronti, ali ni Beč, ni 
vojnički život nisu pomutili njegove ideale. Neće to učiniti ni 
pokvareni Pariz gdje je proveo dvije godine studija filozofije (1920- 
1922). Iz svjedočanstva Ivanovih drugova i iz njegovog dnevnika 
vidi se kako je vodio intenzivan duhovni život. Njegova svagdanja 
duhovna hrana je bila misa, pričest, razmatranje, krunica... Nije 
bio okružensvecima, ni zaštićen samostanskim zidovima, ni vezan 
pravilima svećeničkog ili redovničkog života, živio je slobodno, 
daleko od roditelja u Parizu. 

Mladiću, djevojko, živioje i studirao kao i ti, ali nije dao da 
ga ponese struja, koja ga je htjela povući u vrtlog života. On je bio 
duhovna veličina koja je odolijevala svim napastima. U njegovu 
dnevniku čitamo:"Isuse, želim da te po Mariji svaki dan više 
ljubim." Bio je dva puta u Lurdu. "U Lurdu sam zavolio krunicu, 
koja će mi biti uz sv. Euharistiju najvjerniji prijatelj do groba." 

Govoreći jednoj skupini katoličkih djevojaka, reče:"Kada vam 
bude u životu teško i kada vas snađu nevolje, uzmite Gospinu 
krunicu i ona će vas utješiti i dati vam snage da sve mirno snosite 
s potpunim predanjem u volju Božju." 

Posebno važna crta Merzova života je bila ljubav prema sv. 
Crkvi i prema papi. Kao i vi, mladi, ove godine, Merz je bio na 
međunarodnom hodočašću mladih u Rimu 1925. godine. U 
Katoličkom tjedniku je pisao:"Papa! Vidjeli smo njegovu bijelu 
pojavu, poljubili njegovu svetu ruku i od ljubavi prema vidljivom 
Kristu bili smo spremni - milošću Gospodnjom - predati mu 
neograničeno svu svoju egzistenciju..."Pokojni kardinal Šeper piše 
u svojim sjećanjima o Ivanu:"Za njega je papina riječ bila svetinja. 
Insistirao je da se proučavaju papine enciklike. U tom pogledu 
možeposebno danas, kad se osporava značenje redovitog magiste- 
rija Crkve, biti uzor katoličkim laicima, a i svećenicima. Sentire 
cum Ecclesia - osjećati s Crkvom, to je bilo utjelovljeno u njemu." 

U ovom Marijinom svibnju, poslije susreta s Papom za Vas 
mlade ove misli vašeg uzora prof. Ivana Merza mogu biti veliki 
poticaj na krepostan život,na ljubav prema Gospi i njezinoj krunici, 
prema euharistiji i na ljubav prema Crkvi i papi. 


SEDAM DAROVA? 


Putovali su u istom kupeu njih četvero, dva mladića i dvije 
djevojke, studenti ijedan profesor srednjih godina, njima nepoznat. 
Njih četvero su put ispunili radošću, pjesmom, šalom, smijehom, 
razgovorima, obrocima, bombonima, čitanjem, pa opet pjesmom, 
šalom, smijehom... Profesor se držao previše ozbiljno, i to je bio 
razlog da se nisu približili ni oni njemu ni on njima. Ali bilo je 
očito da je sve čuo, vidio, vagao. Pred kraj putovanja, kada su 
troje bili u hodniku i kroz prozor gledali ravnicu, upitao je onog 
što je u kupeu čitao: - Ma koji ste vi, kamo idete? Interesantni ste 





? Crkva na Kamenu 5(1983)2. 

mi... Gledam vas i slušam cijelog dana i pitam se, kako đavao još 
nije ušao u vas. Cijeli dan ste veseli, pjevate, šalite se, smijete, a 
nisam čuo niti jedne proste riječi, ni psovke, niti vidio štipanja, 
cmokanja, ludovanja... ma gdje vi živite, ma tko vas je odgajao i 
čuvao da đavao ne uđe u vas? 

- A ma ne mora đavao ući u svakoga tko je mlad... 

- Ali ja govorim iz moje gorčine i boli. Imam sina, već se 
oženio, i dvije kćeri... a volio bih da nemam nikoga jer je đavao 
ušao u sve troje, a u nevjesti mi je svih sedam đavola. 

- Da Vam iskreno kažem, mi smo katolički mladići i 
djevojke, idemo na jedan seminar o duhovnom životu, i eto, hvala 
Bogu, da smo na Vas ostavili dojam da nije đavao u nama. Mi smo 
po krštenju postali djeca Božja,a po krizmi, ako znate što je to, mi 
smo se na poseban način predali vodstvu Duha Božjega i tako 
smo odgojeni. To želimo i životom posvjedočiti, a to je danas i 
moguće i potrebno. 

- Sve mi to izgleda neka apstraktna priča, ali ovo što sam 
danas vidio je realnost, nešto što sam smatrao nemogućim, što 
mogu samo zaželjeti,... ali kasno je... kasno. 

Krštenici, krizmanici bit ćete mi svjedoci sve do kraja 
zemlje i do kraja vjekova. 

Da li to jesmo? 

Putovao sam večernjim vlakom u kušetu iz Augsburga, sam 
u kupeu na gornjem ležaju. U Miinchenu su ušla naša četiri 
radnika, išli su kući. Dvojica, vidio sam iz razgovora, idu na krizmu 
kao kumovi. Jeli i pili i pričali svoje muške sramote i "junaštva". 
Psovke i prostote pun kupe. Ujutro se dignem, uredim i stavim svoj 
svećenički kolar. Zaprepaštenje! - A vi ste svećenik? - Da... Ma 
znate, ono smo se mi sinoć malo šalili, nije ono istina... 

- Ne znam da li ste lagali sinoć ili lažete sada. Ali da je 
sinoć ovdje umjesto mene bio netko drugi, vi mu sada ne biste 
rekli da ono nije istina. A on bi vjerojatno u sebi mislio: I ovo su 
mi neki katolici, nekakvi kumovi na krizmi. 

Kaže se da je svaki čovjek mala radio-stanica, da trajno 
emitira neki program, lijep ili ružan, dobar ili zao. Ta misao se 
nameće u ovo vrijeme sakramenta svete krizme, o blagdanu 

Duhova. Uvijek je dobar ili zao primjer bio najjača propovijed, 
dobra ili zla. Oni naši studenti u vlaku nametnuli su se svojom 
"emisijom" onom profesoru. U njih je na krizmi na poseban način 
ušao Duh Sveti sa svojih 7 darova da bi mogli u svijetu biti hrabri 
svjedoci Isusa Krista, posebno onda kada đavao hoće da Isusa iz 
srca istjera i on zasjedne na njegovo mjesto. To je vrijeme "ludih" 
godina. Vrijeme guranja i borbe za život, za rad, za kruh. To 
vrijeme ludovanja u ime neke slobode od svakog zakona i autori- 
teta kada znanci laskavci izgledaju najbolji prijatelji. To je vrijeme 
kada se krepost postidi, grijeh hvali. To su godine rasipnog sina iz 
Evanđelja, koji je od oca uzeo svoj dio, napunio džepove, našao 
svoje društvo i živiorazbludno. Nitko nije bio pametan kao on. Oca 
je vrijeme pregazilo, tako i sve stare. Njemu nije potreban ničiji 
savjet, on sve zna najbolje. - Trebalo je da postane gladni svinjar 
da bi mu se otvorile oči, da bi se sjetio svog dobrog oca i da bi 
uvidio svoju bijedu i zabludu. Da, to su godine napasti kada treba 
sačuvati dušu, pamet i srce koje Duh Sveti dariva darovima 
pameti, snage i dobrote, da možemo živjeti trijezno pravedno i 
pobožnokako reče sv. Pavao apostol. 

Očito je naše vrijeme blago (ne svatko!), snažno, napredno 
u materijalnom i znanstvenom pogledu. Ali ono je siromašno i 
bijedno u duhovnom pogledu. Erih From, Židov, marksista, ateista, 
dakle ne govori pod utjecajem Evanđelja kad prosuđuje zdravlje 
društva u XX. st. U obzir uzima kao simptome bolesti ubojstva, 
samoubojstva i alkoholizma i zaključuje da je čovjek XX. st. 
teško bolestan. From se i nesvjesno pita: Nije li to dokaz istinitosti 
mišljenja da "ne živičovjek samo od kruha", i ne pokazuje li to da 
moderna civilizacija ne zadovoljava najdublje potrebe čovjeka? 
Ako je to tako, koje su to potrebe? 

Možda je odgovor u 7 darova i 7 đavola. Svjetlo i tama se 
uvijek miješaju. U svima nama ima i jednog i drugog, ali potrebno 
nam je puno pameti, snage i dobrote da okrenemo leđa zlu i da 
svjedočimo za Krista. 

VJERONAUK NAJVAŽNIJA ZADAĆA? 


Sa novom školskom godinom započeo je i vjeronauk. Mi 
vjernici kažemos pravom, da je to najglavniji predmet među svim 
drugima koji se uče. To nam kaže i odgovor na prvo pitanje 
katekizma: Na svijetu smo zato da Boga upoznamo... To je smisao 
i Isusovih riječi: "Što koristi čovjeku ako cijeli svijet dobije, a 
svoju dušu izgubi" (Mt 16,26). 

No, ako je vjeronauk najglavniji predmet i upoznavanje 
Boga najvažnija zadaća, to nikako ne znači da druge predmete 
treba zanemariti, ne učiti! Crkva je uvijek bila učiteljica čovje- 
čanstva. Samostani su bili prve škole svih predmeta, umjetnosti i 
zanatstva, poljoprivrede, vinarstva, stočarstva, pravljenja sira, piva, 
čipki, raznih umijeća. U crkvenim školama i ustanovama su se 
prepisivali klasici, iako su to bili poganski pisci. Tu su se pisale 
prve gramatike, čitanke i rječnici svih evropskih jezika i naroda. 
Crkva je otvorila četrdesetak prvih evropskih sveučilišta još u 
srednjem vijeku; učile su se sve znanosti, ne samo teologija. 
Mnoge velike učenjake je Crkva školovala. Zato napadaji na 
Crkvu kao nazadnu i mračnu proizlaze iz hotimičnog ili nemar- 
nog nepoznavanja povijesnih istina. 

Ipak sve ovo što smo spomenuli nije prva ni najglavnija 
zadaća Crkve. Njezino prvo poslanje jest navještaj Radosne vijesti 
otkupljenja i milosti, evanđelja spasenja. Te prvotne misije Crkva 
se ne može odreći. Apostoli zatvoreni i batinani, jer popovijedaju 
Isusa raspetoga, kažu poglavarima židovskim:"... mi ne možemo ne 
govoriti što smo vidjeli i čuli." (Dj 4,20). Sv. Pavao piše svojim 
Korinćanima:"Jao meni, ako ne propovijedam evanđelje." (1 Kor 
9,16). To je u skladu s poslanjem apostola: "Idite po svem svijetu 
i propovijedajte evanđelje svakom stvorenju." (Mk 16,15). 

Dakle, na početku školske godine preporuka i djeci i 
roditeljima vjernicima: djeca treba da idu u školu, treba da dobro 
uče, da se lijepo i dobro ponašaju, ali glavno je da Boga upoznaju 


* Crkva na Kamenu 10(1982)2. 

kroz vjeronauk, da Boga ljube, da mu služe i tako dušu spase. Tu 
dužnostroditelji nikako ne smiju zanemariti. To se ničim ne može 
nadomjestiti, zamijeniti, opravdati. Isus nas upozorava da u datim 
okolnostima ni najsvetije stvari ništa ne vrijede. Tako Isus 
upozorava da onaj koji ide u crkvu slaviti Boga (pobožnost, misa, 
sakramenti, zavjeti, krunica itd.) i sjeti se da nije u miru s nekim, 
treba ostaviti tu pobožnost,taj dar Bogu i poći prije pomiriti se sa 
svojim bratom bližnjim (usp. Mt 5,23-25). To se jednako može 
primjeniti i na kršćane koji idu u crkvu i na sakramente, idu na 
hodočašća, čine zavjete, a zanemaruju djecu slati na vjeronauk. 
Prije svih pobožnostije dužnostkršćanskoga odgoja i vjeronauka, 
prije svih zavjeta i milostinja. 

Ova dužnost jednako vežei svećenike i njihove pomoćnike. 
Izostavljanje i samo jednoga sata vejronauka stvara nesigurnost, pa 
i nepoštovanje prvog i najglavnijeg predmeta za postizanje svrhe 
životana zemlji. I nije vjeronauk samo za pripravu na prvu pričest 
i krizmu, nego traje i mora trajati od početka do konca školovanja 
pa i kao pouka za odrasle. Treba reći da se na ispitu vjeronauka 
za krizmu nađe velike razlike u znanju djece. Opravdavaju se neki 
svećenici da su djeca u nekim župama nesposobna da nauče. 
Biskup je više puta našao da u nekoj župi djeca znaju općenito 
jedva za dvojku, skoro da bi trebalo ne obaviti krizmu. A onda se 
promijenio župniki za slijedeću krizmu djeca znaju za čistu peticu. 
To je plod rada vrijednog i savjesnog župnika. 

Danas se svi veliki poslovi "timski" rješavaju suradnjom više 
osoba. I u vjeronauku treba da zajedno rade i nastoje roditelji, 
djeca i svećenici. Ponavljam: roditelji, djeca i svećenici, a dobri 
Otac nebeski će dati da posijana Riječ Božja donese strostruki 
rod. 

ONO NAJVAŽNIJE...“ 
Draga djeco! Dragi roditelji! 


Škola je u punom zamahu, vjeronauk isto tako. Vjerouči- 
telji, dobra djeca i roditelji trude se oko najveće zadaće svakoga od 
nas, da Boga upoznamo, ljubimo, da mu služimo i tako u raj 
dođemo. ' 

Taj put nam ne otkriva ni tehnika, ni nauka, ni umijeća 
nego onaj najposebniji predmet, vjeronauk. Treba vam, djeco, 
škola, znanje. Učite dobro, učite mnogo! Ali čovjeku nije 
potrebno samo znanje, potrebna mu je još više dobrota, plemeni- 
tost, ispravan glas savjesti, razlikovanje dobra i zla, škola kreposti. 
Mnogo treba učiti _i raditi, no ostaje za sve vremena i za sve ljude 
istinita Isusova riječ:"Što koristi čovjeku, ako cijeli svijet dobije, 
a dušu izbugi?" (Mt 16,26). 

Što će vrijediti čovjeku ako bude vrsni majstor, profesor, 
advokat, inženjer, filozof, političar, a Boga ne prizna i dušu 
izgubi? Nema sumnje, da smo mi vjernici pozvani da gradimo bolji 
svijet, da budemo najbolji i najpošteniji graditelji bolje budućnosti. 
I jasno je i svatko mora priznati da se, kao nikada ranije, trude 
nauka i tehnika oko izgradnje svijeta. No ujedno upada u oči, da 


se previše brige daje za materijalni i tehnički  napređak, za ' 


vremenito, za tijelo, a da se zanemaruje duhovno, moralno, 
područje ljudskog srca i dobrote. Zbog toga se sve dovodi u 
pitanje. Strašno se, naime, brzo i opasno svijet naoružava, a raste 
i mržnja među ljudima i među narodima do prijetnje potpunim 
uništenjem. Milijuni ljudi gladuju, svakog dana preko 80 milijuna 
ljudi ide raditi u tvornice oružjakoje se gomila, gomila za uništenje 
čovjeka, i to sve pomoću znanosti i tehnike. Isus je o čovjeku, 

koji je samo mislio kako će proširiti i napuniti svoje žitnice, 
rekao:"Luđače, još ovu noć tražitću dušu tvoju, i čije će biti ono 
što si pripravio?" (Lk 12,20). To je ono najglavnije što se ne smije 





* Crkva na Kamenu 11(1981)2. 

zanemariti i izgubiti. U svijetu, posebno u najbogatijim i najnapred- 
nijim zemljama, stalno raste broj samoubojica, koji nemaju vjere 
i ne nalaze smisla života. Kada čovjek dođe na neko raskršće i 
treba da skrene, nije najvažnijekako on putuje, da li mercedesom, 
ili biciklom ili pješke. Najvažnije je izabrati pravi put. Tko pođe 
krivim putem, što bržeide, brže se udaljuje od cilja. A naš cilj je 
doći Bogu, to je ono najvažnije. 

Vjeronauk je predmet koji odgaja prvenstveno za dobrotu, 
za srce, za čovječnost, za ljubav prema Bogu i čovjeku, za sretno 
vremenito i vječno. Ne, nije dovoljno samo znanje, tehnika, 
materija, jelo i pilo, jer "ne živi čovjek samo o kruhu, nego o 
svakoj riječi koja izlazi iz usta Božjih". Čovjek je gladan kruha 
dobrote, kruha duha, istine, ljubavi, a tome je izvor vjera, Bog, naš 
Spasitelj - Isus Krist. 

S poukom u vjeri morali bi početi najprije sami roditelji. 
Oni su po naravnom pravu prvi vjeroučitelji, prvi odgojitelji, 
svećenici, učitelji, oni su sjeme duhovnih zvanja. Na to ih još 
jednom poziva i opominje prošlogodišnja sinoda biskupa u Rimu. 
Kada vjeroučitelji počimaju raditi s mladim prvačićima, onda 
odmah vide kakvi su im roditelji. Dijete je ogledalo vjere i brige 
roditelja. Neka djeca se ne znaju ni prekrižiti, druga pak bi mogla 
preskočiti odmah u drugi ili treći razred. 

Roditelji imaju po naravnom i kršćanskom pravu dužnosti 
vlasnost na vjerski odgoj svoje djece. Dužnost! Ako su vjernici, 
znaju da je smisao života Boga upoznati, ljubiti, služiti mu i tako 
dušu spasiti. To je ono najvažnije. Ako to želei nastoje za sebe, 
kako da to ne nastoje i za svoju djecu? Razumljiva je briga 
roditelja, da djeca dobro uče u školi, da steknu za života potrebno 
znanje, da dođu do svog kruha, ali uputiti dijete prema Isusu Kristu 
jest prava i najglavnija svrha, jer "što koristi čovjeku, ako cijeli 
svijet dobije, a dušu izgubi?" 

Vjeroučitelji se mnogo trude da djecu okupe, uče i vode 
Isusu. Nažalost, obično im je najveća teškoća nemar nekih 
roditelja, koji zanemaruju vjeronauk svoje djece. Roditelj koji 
teško zanemari vjerski odgoj svoje djece, ne bi se smio usuditi ići 
na svete sakramente. Takav propust jest teški grijeh. 

Pitao je vjeroučitelj na vjeronauku za srednjoškolce:"Koji 


vam je nastavnik ostao u najboljoj uspomeni?" Jedan mladić je 


odmah odgovorio:"Isus Krist!" Dobro je mladić rekao. Današnji 
svijet boluje od profanacije praznih riječi, deklaracija, obećanja, 
a stvarnost je gruba i okrutna. Nema dobrote, srca, humanizma. A 
Isusov humanizam nadvisuje sve druge. Njegova zapovijed ljubavi 
se proteže na sve vjekove i svjetove, na sve ljude i generacije. 
Njegovo evanđelje, koje Crkva propovijeda i naučava, je najjači 
temelj ljudskoga društva, ljudske sreće, mira i slobode. Ono i 
danas odgaja svece, idealiste, pa i nobelovce, kojima svatko mora 
priznati veličinu koja zadivljuje svijet. 

Draga djeco! Dragi roditelji! Isus vas zove, nemojte mu se 
oglušiti. On vam je najbolji prijatelj, on vam je Put, Istina i Život. 


BISKUP KRIZMANICIMA? 


U toku su krizme, pred nama su krizmanici. Primaju Duha 
Svetoga i njegove darove, da bi mogli svoju vjeru stalno priznavati, 
svjedočiti, po njoj živjeti, da bi mogli biti živisvjedoci Kristovi. 

Prije nego je Isus uzašao na nebo rekao je apostolima:"Bit 
ćete mi svjedoci u Jeruzalemu, u čitavoj Judeji, u Samariji i sve do 
kraja zemlje" (Dj 1,8). Kad je Isus stajao vezan pred Kajfom i 
Pilatom, apostoli, svjedoci njegovih riječi i djelovanja, kukavički 
su Isusa ostavili sama. Sada ih Isus, uzlazeći na nebo, ostavlja na 
zemlji i tražida svjedoče ono što im je on govorio. 

Kako će oni to moći? - Poslat će im Duha Svetoga i dati 
snagu, koju do tada nisu imali. 


* Crkva na Kamenu 7-8(1981)8. 

KRŠĆANSKO SVJEDOČENJE 


Svjedočili su apostoli i riječju, i djelima, i krvlju i život 
konačno dali za Isusa. Svjedočili su prvi kršćani, svjedočili su 
mučenici životom i krvlju kroz 250 godina, svjedočili su pusti- 
njaci, misionari, propovjednici, naši pradjedovi kroz 13 stoljeća 
kršćanstva među Hrvatima. Svjedočili i često krv lili za svjedo- 
čanstvo vjere. 

Na nama je danas da životomsvjedočimo i propovijedamo 
evanđelje Isusa Krista. Na to su pozvani svi krštenici, krizmanici. 
Ima mnogo naše braće ljudi, koji nisu poučeni u vjeri, koji nisu 
čitali Evanđelje. Oni nas čitaju, oni gledaju naša djela i naš 
kršćanski život. Sveti Pavao piše svojim kršćanima u Korintu:"Vi 
ste moja poslanica... koju mogu poznati i čitati svi ljudi" (2 Kor 
3,2). Krštenici i krizmanici, svi mi katolici, morali bismo biti živa 
slika Isusa KRista, živa poslanica za naš naraštaj, da svatko, tko 
nas vidi, po nama upozna Isusa i njegov nauk. Najljepši primjer 
takve žive poslanice, živog svjedoka jest Majka Terezija. Ona 
životomi djelima svjedoči i propovijeda bolje nego stotine knjiga 


.i propovjednika. Njezinu propovijed čuje cijeli svijet i divi joj se. 


Doista, mi bismo svi morali biti bolji i upadno bolji od onih 


. koji ne vjeruju ili su druge vjere. Baš upadno bolji! Cesto nas 


prekore: Gori su oni, koji idu u crkvu, nego li oni, koji ne idu. 
Očito to nije istina, ali gledaju nas mnogi i sude i zamjeraju, ako 
vide, da se naša djela ne slažus evanđeljem i da se mi ni u čemu 
ne razlikujemo od onih koji ne vjeruju. U kući, na ulici, u gradu, 
na poslu, u uredu i svagdje katolik bi mogao biti prepoznatljiv. 
Svatko bi morao prepoznati katoličkog mladića po njegovu 
ponašanju, riječima, on ne psuje, ne govori proste riječi, on je fin 
prema ženama, poštuje starije, na poslu je najsolidniji, najpošteniji. 
Svatko bi morao prepoznati katoličku djevojku i ženu već po 
nošnji i izgledu; ništa provokativna ni bestidna u izgledu i ponaša- 
nju. 

SABLAZNI 


Nasuprot brojnim, divljenja vrijednim svjedocima Kristovim, 
uvijek je bilo, i ima i danas slabića, otpadnika od vjere, onih koji 
sramote svoju vjeru. Takvi su bili i apostoli prije dolaska Duha 
Svetoga, posebno Petar i Juda. Nikada nije bilo lako svjedočiti 
evanđelje, pa ni danas. Zbog toga je uvijek bilo onih, kojima je 
životnopravilo: Snađi se, izaberi ono laše i korisnije. Nije slučajno 
Isus uzeo i Judu među Dvanaestoricu. Neka bude primjer svima, 
koji vjerom i dušom trguju, koji se "snalaze" zbog boljeg mjesta, 
zarade, da se dodvore, da se svide nekome. 

Neki ne prodaju Isusa poput Jude nego žive tako da ne bi 
nitko rekao da su kršćani. Ako se zna da jesu, onda njihov život 
postaje sablazan i sramota Crkve. Teške psovke, mržnje, uvrede, 
nesloga među kršćanima vjernicima, uvijek se doživljava kao 
svjedočanstvo i propovijed protiv Krista i Crkve:"I ovo su mi neki 
vjernici!", kažu oni koji nas sa strane gledaju. Zato II. vatikanski 
sabor kažeda za suvremeni ateizam snose odgovornost kršćani koji 
svojim životom" pravo lice Boga i religije prije zakrivaju nego 
otkrivaju" (GS 19). 


USTRAJNOST DO KRAJA 


Isus je znao da će biti onih koji će zatajiti kao svjedoci 
njegovi pa je jasno i teško prijetio:"Tko god mene prizna pred 
ljudima priznat ću ga i ja pred svojim nebeskim Ocem. Tko se 
mene odreče pred ljudima i ja ću se njega odreći pred svojim 
nebeskim Ocem" (Mt 10,32-33). Poznati su nam, nažalost, oni koji 
su bili krizmani pred koju godinu dana, a sada kažuda im Bog ne 
treba ili žive kao da ga nema. 

Duh Sveti hoće da djeluje u nama, pruža nam ruku, daje 
nam milost snage i ustrajnosti. Ali nudi nam ruku i đavao. Borba 
je neizbježna. Svjedoci smo dobri ili sramotni, htjeli ili ne htjeli. I 
kada Stjepan, "pun Duha Svetoga", umire pod kamenjem i moli za 
ubojice, to nije snaga ljudska nego Božja.I kada papa Ivan Pavao 

TI. oprašta ubojici, to nije gest običajan političarima i ideolozima, 
to je svjedok Kristov. Vidi ga i čuje cijeli svijet! I kada katolik 
ljubi, prašta, širi ljubav i pravdu, odgaja djecu u vjeri pradjedova, 
bježi od moderne pokvarenosti, izgrađuje bolji svijet primjerom i 
pošteno, svjedok je Kristova Evanđelja. Takvi spasavaju svijet, 
takve će Isus braniti pred Ocem nebeskim. 

a. na i Sado i o 8 se. vr o o o 


SVIM SVEĆENICIMA! 


Draga braćo svećenici! 


Dana 14. rujna o. g. na dan posvete Katedrale, preuzeo sam 
upravu naših biskupija, te sam od toga dana biskup ordinarij 
mostarsko-duvanjske i apostolski administrator trebinjsko-mrkanj- 
ske biskupije. Već preko 9 godina živimu Hercegovini kao biskup- 
koadjutor i dobro su mi poznate prilike u kojima preuzimam 
upravu biskupije. Svjestan sam svoje odgovornosti pred Bogom, 
pred povjerenim mi dušama i pred Svetom stolicom. Svoju službu 
i rad stavljam u ruke Božjei pod zaštitu nebeske Majke Marije. 

Kada predsjednik neke ustanove ili vlade preuzima dužnost, 
obično izloži program svoga rada. Ja ću nastojati da program 
moga rada bude Isus Krist i njegova Crkva, posebno Papa i II. 
vatikanski sabor. 

Crkva, otajstveni Krist, božanskoljudska ustanova ima svoje 
božanske i ljudske elemente, koje smo mi svi prihvatili kada smo 
postali svjesni svoga krštenja i posebno kada smo zaređeni za 
svećenike. Nešto od toga je izričita Isusova riječ, drugo je 
logični slijed koji izlazi iz vlasti Crkve, a tražiih svaka ustanova za 
ljude određena. Tamo gdje je mnogo ljudskih shvaćanja, različitih 
pameti i mnogo različitih htijenja i volja koje moraju biti usmje- 
rene jednom cilju, potrebno je zajednici postaviti glavu. To je 
hijerarhijsko uređenje Crkve, božanskohtijenje, božanskaustanova. 
To su temelji na kojima Crkva na ovome svijetu počiva. O 
hijerarhijskom uređenju Crkve dosta i jasno nam govori i Sv. Pismo 





' Službeni vjesnik Mostarsko-duvanjske i Trebinjsko-mrkanjske biskupije, 3- 
4(1980) 32-140. 


i Predaja i posebno I. i II. vatikanski sabor. Prvi j je jače naglasio 


primat Rimskoga biskupa, drugi pak je više govorio o biskupima 


nasljednicima apostola. Podsjetimo se nekih misli II. vatikanski iz 
Dekreta o biskupima "Christus Dominus" i iz dogmatske konstitu- 
cije "Lumen gentium". "Krist, da izvrši Očevu volju, osnovao (je) 
nebesko kraljevstvo na zemlji i otkrio nam je Njegov misterij i 
svojom poslušnošću izvršio otkupljenje. Crkva ili Kristovo 
kraljevstvo već prisutno u misteriju, po Božjoj moći već vidljivo 
raste u svijetu. Taj početak i rast simbolizirani su krvlju i vodom 
što su izišle iz otvorenog boka raspetoga Isusa (usp. Iv 19,34), i 
unaprijed navješteni Gospodinovim riječima o njegovoj smrti na 
križu: "I ja ću, kad budem odignut od zemlje, sve privući k sebi". 
(LG 3). "Dajući svoga Duha, on svoju braću, sazvanu iz svih 
naroda, na mistični način sastavlja kao svoje tijelo" (LG 7). 
"Glava je toga tijela Krist. On je slika nevidljivoga Boga, i po 
Njemu je sve stvoreno. On je prije svih i sve stvari postoje po 
njemu. On je glava tijela, a tijelo je Crkva. On je početak, On je 
prvorođenac od mrtvih, da ima prvenstvo u svemu" (LG 7). "Krist, 
jedini Posrednik, ustanovio je na ovoj zemlji i neprestano uzdržava 
svoju svetu Crkvu, zajednicu vjere, ufanja i ljubavi, kao vidljivi 
organizam, po kojemu na sve razlijeva istinu i milost. Ali, društvo 
sastavljeno od hijerarhijskih organa i mistično Kristovo Tijelo, 
vidljiv zbor i duhovna zajednica, zemaljska Crkva i Crkva koja već 
posjeduje nebeska dobra, ne smiju se smatrati kao dvije stvari, 
nego one tvore jednu složenu stvanost, koja je sastavljena od 
ljudskog i božanskog elementa" (LG 8). "Ovaj Sveti Sabor, idući 
stopama Prvog vatikanskog koncila, zajedno s njim uči _i izjavljuje 
da je Isus Krist, vječni Pastir, sagradio svetu Crkvu poslavši 
Apostole, kako je i sam bio poslan od Oca (usp. Iv 20,21); i htio je 
da njihovi nasljednici, to jest biskupi, budu u njegovoj Crkvi pastiri 
do konca vjekova. Da pak episkopat bude jedan i nerazdijeljen, 
postavio je na čelo ostalim Apostolima blaženoga Petra i u njemu 
je ustanovio trajno i vidljivo počelo i temelj jedinstva vjere i 
zajednice. Tu nauku o ustanovljavanju, trajnosti, naravi i značenju 

svetog primata Rimskog biskupa i o njegovu nezabludivom 
učiteljstvu, Sveti Sabor ponovo nalaže svim vjernicima da je 

čvrsto vjeruju, i nastavljajući isti predmet odlučio je da pred svim 
izjavi i proglasi nauku o biskupima, nasljednicima Apostola, koji s - 
Petrom nasljednikom, Kristovim namjesnikom i vidljivom glavom 
čitave Crkve upravljaju kućom Boga života"(LG 18). "Biskupi su 
postavljeni od Duha Svetoga, i kao pastiri duša su nasljednici 
apostola... Oni su prema tome, po Duhu Svetomu koji im je dan, 
postali pravi i autentični učitelji vjere, svećenici i pastiri" (CD 2). 
"Red biskupa u učiteljstvu i u pastirskoj upravi nasljeduje kolegij 


apostola, štoviše, u biskupskom redu apostolski zbor neprestano 


traje, također je, skupa sa svojom glavom, rimskim biskupom, a 
nikad bez te glave, subjekt vrhovne i potpune vlasti u cijeloj Crkvi" 
(CD 4). "Biskupima, kao apostolskim nasljednicima, pripadaju po 
sebi u biskupijama koje su im povjerene, sva redovita, vlastita i 
neposredna vlast koja se tražiza izvršenje njihove pastirske službe. 
Međutim, vlast koju - po svojoj službi ima papa da neke slučajeve 

pridržisebi ili kojoj drugoj vlasti ostaje uvijek i u svemu netaknuta 
(CD 8). "Biskupi su dakle primili službu zajednice sa suradnicima 
svećenicima i đakonima, stojeći u ime Boga na čelu stada kojemu 
su pastiri, kao učitelji nauka, svećenici svetoga bogoslužja od 
Gospodina posebno povjerena Petru, prvaku Apostola, a koja se 
ima prenositi na njegove nasljednike, tako ostaje služba Apostola 


.da pasu Crkvu, služba koju ima neprekidno vršiti sveti red 


biskupa. Zato Sveti Sabor uči da su biskupi po božanskojustanovi 
došli na mjesto Apostola kao pastiri Crkve, i tko njih sluša, sluša 
Krista, a tko njih prezire, prezire Krista i Onoga koji je Krista 
poslao" (LG 20). "U biskupima, dakle, kojima pomažu svećenici, 
nalazi se posred vjernika Gospodin Isus Krist, Vrhovni svećenik. 
Sjedeći naime s desne Boga Oca, ne prestaje biti prisutan u 
zajednici svojih biskupa, nego u prvome redu po njihovoj odličnoj 

službi propovijeda svim narodima riječ Božju i vjernicima 
neprestano dijeli sakramente vjere, po njihovoj očinskoj službi 
(usp. 1 Kor 4,15) pridružujući svome tijelu nove udove nadnarav- 
nim preporodom, i napokon njihovom mudrošću i razboritošću 
upravlja i uređuje Narod Novoga Zavjeta na njegovu putovanju 
prema vječnom blaženstvu. Ti pastiri, izabrani da pasu stado 
Gospodnje, službenici su Kristovi i upravitelji tajna Božjih, kojima 

je povjereno svjedočanstvo Evanđelja milosti Božjei služba Duha 
i pravednosti u slavi. Da ispune tako velike službe, Apostole je 
Krist obdario posebnim izljevom Duha Svetoga koji je sišao nad 
njih, a sami su predali svojim pomoćnicima duhovni dar polaga- 
njem ruku, koji je sve do nas došao u biskupskom posvećenju. 
Sveti Sabor pak uči da se biskupskim posvećenjem dijeli punina 
sakramenta Reda, koja se i liturgijskim običajem Crkve i glasom 
svetih Otaca zove najviše svećeništvo, vrhunac svete službe. 
Biskupsko posvećenje daje sa službom posvećenja također službe 
poučavanja i vladanja, koje se ipak po svojoj naravi mogu izvršiti 
samo u hijerarhijskoj zajednici s Glavom i članovima Kolegija" 
(LG 21). "Rimski Biskup kao Petrov nasljednik trajno je i vidljivo 
počelo i temelj jedinstva kako biskupa tako i mnoštva vjernika" 
(LG 23). "Izvršavajući vrhovnu, punu i neposrednu vlast nad 
cijelom Crkvom, rimski se veliki svećenik služi uredima Rimske 
kurije. Ti uredi, prema tome, obavljaju svoje poslove u njegovo ime 
i pod njegovim autoritetom, na dobro Crkve i na službu posvećenih 
pastira" (CD 9). "Biskupi, kad uče _u zajednci s Rimskim Bisku- 
pom, treba da svi poštuju kao svjedoke božanskei katoličke istine; 
a sud svoga biskupa što ga on u Kristovo ime daje u stvarima vjere 
i morala vjernici trebaju primati i uza nj pristajati s religioznim 
posluhom. Taj pak religiozni posluh volje i razuma treba da se na 
osobit način iskazuje autentičnom učiteljstvu_ Rimskoga Biskupa 
i kad ne govori "ex cathedra"; tako naime da se njegovo vrhovno 
učiteljstvo sa štovanjem priznaje i iskreno pristaje uz mišljenja od 
njega iznesena prema očitovanoj namjeri i volji njegovoj, koja se 
osobito vidi ili iz naravi dokumenta, ili iz čestog predlaganja iste 
nauke, ili iz načina izražavanja"(LG 25). "Biskup koji ima puninu 
sakramenta Reda, jest upravitelj milosti vrhovnog svećenstva 
osobito u Euharistiji, koju sam prinosi ili se brine da se ona 
prinosi, i po kojoj neprekidno Crkva živi i raste."... "Svakim 
zakonitim slavljenjem Euharistije upravlja biskup, kojemu je 
povjerena dužnost da Božanskom Veličanstvu iskazuje štovanje 
kršćanske vjere i da njim upravlja prema Gospodinovim zapovije- 
dima i crkvenim zakonima, po njegovu posebnom sudu dalje 
određenim za njegovu biskupiju."... "Službom riječi saopćuju silu 

Božju vjernima za spasenje, a po sakramentima, kojih pravilno i 
plodno dijeljenje svojom vlašću uređuje, vjernike posvećuje. Oni 
uređuju dijeljenje krštenja, po kojemu se daje udio u Kristovu 
kraljevskom svećeništvu. Oni su prvotni djelitelji potvrde, djelitelji 
svetih redova i upravljači ispovjednih propisa" (LG 26). "Biskupi 
upravljaju posebnim, njima povjerenim crkvama, kao Kristovi 
zamjenici i poslanici, savjetom, uvjeravanjem, primjerom ali i 
autoritetom i svetom vlašću, kojom se služe samo zato da svoje 
stado odgoje u istini i svetosti, sjećajući se da onaj koji je veći 
bude kao manji, a onaj koji je poglavica da bude kao sluga. Ta je 
vlast koju osobno vrše u Kristovo ime, prava, redovita i neposred- 
na, iako njezino vršenje konačno određuje vrhovna vlast Crkve i 
nekim se granicama s obzirom na korist Crkve i vjernika može 
ograničiti. Na temelju te vlasti biskupi imaju sveto pravo, a pred 
Gospodinom dudžnost da donose zakone za svoje podložnike, da 
sude i uređuju sve što spada na bogoslužje i apostolat. Njima je 
potpuno predana pastirska službaili redovita i svagdanja briga za 
njihovo stado, i nemaju se smatrati namjesnicima Rimskog 
Biskupa, jer imaju svoju posebnu vlast i opravdano se nazivaju 
poglavicama naroda kojima upravljaju. Njihovu vlast ne krnji 
vrhovna i opća vlast, nego je naprotiv proglašuje, jača i štiti, 
budući da Duh Sveti čuva _neokrnjen oblik vlasti ustanovljen od 
Krista Gospodina u njegovoj Crkvi" (LG 27). "Gospodin Isus, 
"kojega je Otac posvetio i poslao na svijet", cijelo svoje mistično 

Tijelo čini dionikom pomazanja Duha kojim je sam pomazan. U 
njemu naime svi vjernici sačinjavaju sveto i kraljevsko svećen- 
stvo.'(...) "Isti je Gospodin od vjernika da bi srasli u jedno tijelo u 
kojem 'svi udovi nemaju iste službe! - postavio neke da budu 
službenici, da u društvu vjernika posjeduju svetu vlast reda da 
Prikazuju žrtvui da opraštaju grijehe te da za ljude javno obavljaju 
svećeničku službuu Kristovo ime. Stoga je Krist poslavši apostole 
kao što je njega samoga poslao Otac po istim apostolima učinio 

dionicima svoga posvećenja i poslanja njihove nasljednike biskupe. 
Zadatak njihove službeje u nižemstupnju predan prezbiterima, da 
bi, uspostavljeni u red prezbitera, bili sudionici biskupskoga reda, 
kako bi se pravilno izvršilo apostolsko poslanje povjereno od 


251 


Krista. Služba prezbitera jer je povezana s biskupskim redom, “ 


učestvuje u autoritetu kojim sam Krist svoje Tijelo izgrađuje, 
posvećuje i upravlja. Zato svećeništvo prezbitera pretpostavlja 
sakramente kršćanske inicijacije, no ipak se podjeljuje onim 
posebnim sakramentom kojim se prezbiteri pomazanjem Duha 
Svetoga obilježuju posebnim biljegom i tako se upriličuju Kristu 
svećeniku da mogu djelovati u ime Krista koji je Glava Crkve" (PO 
2). "Opće svećeništvo vjernika i ministerijalno ili hijerarhijsko 
svećeništvo, premda se između sebe razlikuje bitno a ne samo po 
stupnju, ipak su u međusobnom odnosu; jer jedno i drugo imaju na 
svoj posebni način dio u Kristovu svećeništvu. Ministerijalni 
svećenik, svetom vlašću koju ima, odgaja svećenički narod i 
upravlja njime, izvršuje euharistijsku žrtvu u Kristovoj osobi i 
prinosi je Bogu u ime cjeloga naroda; vjernici pak snagom svoga 
kraljevskog svećeništva, sudjeluju u prinošenju Euharistije i vrše 
ga u primanju sakramenta, u molitvi i zahvaljivanju, svjedočan- 
stvom svetog života, samozatajom i djelotvornom ljubavi" (LG 10). 
"Prezbiteri imajući pred očima puninu sakramenta reda koju 
posjeduju biskupi, neka u njima poštuju autoritet Krista vrhovnog 
pastira. Zato neka prijanjaju uz svog biskupa iskrenom ljubavlju i 
poslušnošću. Ova se svećenička poslušnost, prožeta duhom 
suradnje, temelji na samom učestvovanju u biskupskoj službi, koje 
se prezbiterima daje sakramentom reda i kanonskim poslanjem" 
Mn 

Iako Koncil lijepo i jasno govori i o Papi i o biskupima i o 
svećenicima, pseudo koncil je sve stavio u pitanje i prouzročio u 
Crkvi više razaranja nego prave obnove. Nije Koncil zato kriv. 
Njegovi dokumenti su nepresušni izvor eklezijalnosti, duhovnosti 
i svetosti za svakoga i za sve nas. I kada bismo se držali smjernica 
Crkve i II. vatikanskog sabora sigurno je da ne bi bilo hercegovač- 
ke rane i sablazni, kojoj se čudi cijeli svijet. Duhovna šteta koju 
trpi ne samo svijet koji je najbliži ovim događajima, nego sav 
svećenički i redovnički podmladak, vjernici po cijeloj domovini 
i izvan nje, ta šteta je neopisiva i odgovornost pred Bogom strašna. 
Netko je očito krivac za to, pred Bogom i dušama. 

Još od početka otkako sam čuo za ova događanja u 


. Hercegovini, imao sam svoje mišljenje o rješenju i čudio sam se 


kako to možeda traje u Crkvi. Naime, shvaćam da svaki čovjek u 
formiranju svojih pogleda i sudova o ljudima, događajima i pravima 
ovisi o porijeklu, odgoju i okolini u kojoj živi. Da sam se i ja negdje 
drugdje rodio i da sam drukčiji odgoj imao, sigurno bi mnoge 
stvari drukčije gledao. Tako je i s nama koji smo, doduše na 
evanđeoskom temelju, nešto drukčiji odgoj primili i drukčijim 

zajednicama pripadamo, konkretno dijecezanski kler i franjevci. Ali 
mi pripadamo istoj svetoj Katoličkoj crkvi. Primili smo isti sveti 
sakramenat Reda, dali svečano obećanje (neki i zavjet) posluha. 
Poznati su nam i dogma i moral i kanonsko pravo Crkve. Ispovje- 
damo se i svaki dan idemo za oltar. Drugima propovijedamo kako 
se ne smije svađati, kako se treba pomiriti, znamo za Isusovu 
prijetnju onima koji sablažnjavaju malene, vjernike. I što je 
normalnije i crkvenije i evanđeoskije nego li naše različite stavove 
iznijeti pred onoga koji ima vlast da zavežei razriješi, te da On i 
nama svima naredi što nam je činiti? A znamo da je Papa rekao; 
dekret "Romanis Pontificibus" je potpisao Pavao VI. Govoriti da 
Papa nije znao što potpisuje, jest uvreda za običnog čovjeka, a 
kamoli za Papu da bi tako neodgovorno postupao. Ako smo ovdje 
različite strane koje se ne mogu same složiti, mora biti izlaz iz 
sukoba u sudu Najvišega. I onaj koji je kršten i priznaje se 
katolikom, ne može izmaći obvezi da Papu posluša, daleko više 
onaj koji ima sveti Red ili zavjete. "Ne mogu po savjesti", ali savjest 
treba formirati prema nauci Crkve. Jer tako isto "po savjesti" netko 
možeodbaciti smisao ili formu i materiju nekog sakamenta ili svih 
sakramenata, ili neke dogme ili celibat jer ga po "po savjesti" 
smatra preživjelim, i bilo koje strukture crkvene... i to je put u kaos. 
Protestantizam je odbacio Glavu Crkve i svaki pojedinac se oslanja 
na djelovanje Duha Svetoga. Zato danas ima blizu 300 protestant- 
skih sekta, sljedba, svatko govori "po savjesti". Ja ne niječem 

važnost savjesti, jer što nije prema savjesti, grijeh je. Ali ne može 
se godinama imati krivo formiranu savjest kojoj nitko u Crkvi ne 
može prigovoriti. To je besmisleno, štetno. Zato će za mene biti 
svetinja sud Svete Stolice čak _i tamo gdje sam kao glava biskupije 

vlastan da donesem konačan sud. I nemam ništa protiv toga da se . 
bilo tko protiv mojih odluka obrati Svetoj Stolici žalbomili tužbom, 
naravno in devolutivo ili suspensivo kako crkveni zakon predviđa. 
Naš "promitto" nije imao dodatak "quod placet" - obećajem posluh 
u onome što mi se sviđa. Ne smatram ni Svetu stolicu nepogreši- 
vom u rješavanju ovakvih pitanja kakva nas taru, ali tko neće da 
prihvati njezin sud u jednoj stvari, morao bi dozvoliti i drugome da 
ga ne prihvati u drugome, i otvoren je put u samovolju, razaranje 
i sablazan. A odgovornost pred Bogom je prevelika. 

Mislim da je bilo potrebno u ovoj poruci naglasiti mjesto i 
ulogu biskupa u Crkvi prema II. vatikanskom saboru, posebno 
obzirom na prilike koje vladaju u Hercegovini. Htjeli mi ili ne, bilo 
nam pravo ili ne, od Mostara do Zagreba, Beča _i Rima i još dalje, 
kada se spomene Hercegovina, odmah se postavlja pitanje o 
neredu u našoj biskupiji. To zasjenjuje ono pozitivno u našoj 
biskupiji, a to nije maleno. Dao Bog da sjene nestanu i da sunce 
još bolje sja. Naša biskupija pokazuje veliku vitalnost u vjerskom 
pogledu i materijalnoj izgradnji. Hvala Bogu! 

U današnjem svijetu velikih promjena i rušenja starih ideala 
i vrednota, vjera je prva na udaru. No sve ostaje u rukama Božjim 
i kako i koliko će Bog prepustiti kušnje to mi ne znamo. Moramo 
se čvrsto ufati i neumorno raditi za kraljevstvo Božje, za neumrle 
duše koje su nam povjerene. Ima momenata koji su jači od nas, . 
a ima i situacija gdje neumornost i rad apostola svladava i najveće 
teškoće. Preporučam u prvom redu solidnu katehizaciju i dobru 
pripremu za propovijed. To je jedinstvena prilika, da nam vjernici 
sami dolaze da nas čuju, iželeda nas čuju. Kako je težak propust 
s naše strane, ako se za tu priliku ne spemimo da im kažemokao 
oci i pastiri ono što im treba, ono što Bog od njih traži. Odlazak 
na rad i Evropu donio je mnogo materijalnog dobra, ali i mnogo 
moralnoga zla. I tu treba smiono vjernicima oči otvoriti i ukazivati 
na zlo koje im prijeti u prvom redu na moralnu slobodu koja 
uništava brakove, pogoduje bijeloj kugi i padu nataliteta, težnjiza 
prekomjernim užicima, alkoholizmu, bludničenju. Naša mladež je 
danas na posebnim mukama i napastima. Često im se i previše 
laska da im se ne zamjeri, da im se dodvori i pušta ih se u 

kojekakve prigode i zabave gdje čistoća i krepost postaju nemo- 
gući. U nagovorima, i ispovijedima treba zlo otkrivati i osuditi. 
Teška je to borba, često izgleda beskorisno, ali nikad svećenik 
neće zabilježiti potpun uspjeh. No nakon nekog vremena opažase 
razlika kod onoga koji uporno radi i nastoji. To je ona Pavlova 
preporuka, uvijek svježai aktualna: "Propovijedaj riječ, nastoj oko 
toga u zgodno i nezgodno vrijeme, kori, prijeti, opominji posve 
strpljivo i poučavajući" (2 Tim 4,2). 

U posljednje vrijeme sve je više rastava mladih brakova. 
Sklapaju se nepromišljeno, prebrzo, bez priprave, bez oglasa... 
Potrebno je sve učiniti da se vjenčanje lijepo pripremi i malo 
odgodi da ne bude nepromišljeno. Neka se preporuča i zahtijeva 
da se mladenci priprave barem mjesec dana prije. To često 
ponavljati! U zaručničkoj pouci ne ispustiti im otvoreno, naravno 
i čedno, govoriti o kršćanskom stavu prema bračnom životu i 
odgovornom očinstvu, o čemu je i zadnja Sinoda biskupa govorila 
i potvrdila i pohvalila principe "Humanae vitae" i sve druge 
kršćanske dužnostii Božje zapovijedi neka budu predmet stalnih 
preporuka i pouka, podržavajući ujedno pučke pobožnosti u 
kojima smo i mi odgojeni, a kojima su naše majke pripremale naša 
zvanja. Preporuka i širenje katoličke štampe neka bude ustuk 
škodljivom djelovanju nemoralne štampe i nečednih filmova. 

Ovdje imam prvi put prigodu da javno izrazim moj negativni 
sud i stav prema teološkom društvu "Kršćanska sadašnjost". Ono 
je po mom skromnom mišljenju najtragičnija pojava u životu naše 
poslijeratne Crkve. Poznata je izjava kardinala Šepera o tome kako 
su oni zaskočili episkopat. Radili su sve u tajnosti i kada su imali 
jako zaleđe, koje ih i danas podržava, onda su nastupili pred 
Javnošću. Ja sam poslije onog skandaloznog intervjua u porno-reviji 
Start" napisao članak protiv Teološkog društva, ali mi je GK 
odbio to štampati. Kasnije je potpredsjednik TDKS-a i urednik 


.GKca istupio iz TDKS-a i izrekao osudu TDKS-a jaču od one u 


mom članku. Ja ne mrzim nikoga od članova_TDKS, ali Društvo 
kao takvo je "čudovište" koje je u sebi kontradikcija. Teolozi su 
izišli iz crkvenog sektora da bi svoju teološku djelatnost lakše 
vršili u socijalističkom sektoru koji ima usmjerenje SKJ. A što im 

je Crkva skrivila? Ali oni su uspjeli rascjepiti našu Crkvu od vrha 
do dna, od biskupa do vjernika i svom zaleđu napraviti uslugu, koju 
im ono nikada ne može dovoljno platiti. Našoj Crkvi treba tisak, 
listovi i neka ustanova za izdavanje knjiga, ali ne na način _i uz 
cijenu cijepanja našeg jedinstva i mira. Sigurno je da je 90% 
vjernika i svećenika protivno odlasku KS-a iz crkvenog sektora i 
crkvene jurisdikcije. Članovi TDKS-a u mojoj biskupiji ne mogu 
djelovati na bilo kojem vjerskom području, niti svećenici ili 
redovnici članovi TDKS-a mogu imati od mene kanonsku misiju 
i jurisdikciju. Oni koji dovode iz drugih biskupija predavače, 
pučke misionare ili vođe duhovnih vježba neka paze na to na 
vrijeme. 

Draga braćo svećenici! Završavajući ovu moju poruku vama 
mojim suradnicima preporučam razboritost i oprez u svijetu koji 
je bogat i jak napastima. Mnogi od naše braće su nastradali. Nitko 
ne zna do čega će ga dovesti poigravanje napastima koje su nam 
ušle u kuće, koje nas prate posvuda. Fratres, sobrii estote! Treba 
u ovim vremenima molitvu pojačati, posebno bih vam preporučio 
Gospinu krunicu i dvije i tri dnevno. Velike su potrebe svete 
Crkve, braće ljudi zalutalih, otpalih. Neka ih draga Gospa privede 
svome Sinu, a nama isprosi svetu ustrajnost. Htio bih vam mnogo 
toga još preporučiti. Ako Bog da, bit će još prigode. 

Preuzimajući upravu biskupije predajem se u ruke Božje, 
zaštiti Majke Marije i zaštitnika naših biskupija. Znam da mi je 
mnogo trpjeti. Izdržat ću desetak godina, pa onda treba Bogu ići. 
Nastojat ću da ne pogazim zakon Crkve ni ljubav prema bližnjemu. 
Pravdu i ljubav je teško uskladiti, ali jedno drugo ne isključuje. 
Preporučam se svoj braći svećenicima kojima pišem da me se 
sjete u molitvama a to su dužnisvi svakog dana barem u kanonu 
mise. Tko s biskupom neće zajedništva niti u euharistijskoj žrtvi, 
kako možereći da pripada Crkvi? A vjernici prate da li će svećenik 
u misi moliti i za svoga biskupa. K meni svaki svećenik može doći 
kada hoće, ali dobro je, tko možeupitati da li sam u Mostaru, ako 
se radi o važnijem razgovoru. Probleme, traženja, prijedloge treba 
donijeti pismeno da ne nastaju nesporazumi. U svemu nam najviše 

treba dobre volje, dobre nakane i crkvenog duha, pa ćemo uz 
pomoć Božjusvladavati teškoće i probleme makar kakvi oni bili. 
Želim svima sretan Božić, porođenje Gospodinovo! 
Mir i blagoslov Božjisa svima vama! 


SVI SMO ODGOVORNI ZA ISHOD IZBORA? 


Svjedoci smo naglih i dalekosnažnih promjena diljem naše 
domovine. Probuđene su velike nade, ali se istodobno sije sjeme 
razdora i straha. Ta zbivanja pogađaju i nas vjernike, jer smo svi 
nerazdvojno povezani sa svojim narodom i usudom pučanstva u 
cjelini, s ljudima drugih vjera i drugih naroda. O sretnu raspletu 
zamršenih pitanja i o porastu mira i slobode, reda i pravedna 
ustrojstva ovisi jednim dijelom i naš život. Svjesno ističemo to 
"jednim dijelom", jer želimo potvrditi svoju vjeru kako je i sadašnji 
povijesni čas, kao i sveukupna povijest čovječanstva, u svojoj 
konačnoj odrednici, ovisna o Bogu. Budući da smo uvjereni da 
Bog ravna našim životomi svim zbivanjima u svijetu, možemoi u 
nemirnim vremenima čuvati i sačuvati svoj unutarnji mir i svoju 
vjeru da se onima koji Boga ljube sve okreće na dobro. Zbog toga 
moramo iz dana u dan pojačavati svoje molitve kako bi se ova 
naša zbivanja i previranja okrenula na dobro svih ljudi i kako 
bismo mogli svi zajedno živjetiu miru i slozi. 

Na isti način moramo pojačavati i svoju budnost i svoju 
zauzetost, moramo budno pratiti sve događaje i moramo se 
uključivati u sva nastojanja kako bi zavladao mir i unaprijedila se 
sloga pojačanim zalaganjem svih nas zajedno i svakoga napose. 

' Jedan nas pak zadatak posebice obvezuje. To su izbori! 
Riječ je o prvim slobodnim višestranačkim izborima poslije rata, 
koji se, eto, predviđaju u ozračju opterećenu mnogim neriješenim 
Pitanjima i povećanim napetostima. Zbog toga su predstojeći izbori 
od velike važnosti, i za svakoga od nas predstavljaju osobnu 

obvezu, koja će biti svojevrsna provjerba koliki je stupanj svijesti 
naše odgovornosti. Izbori su velika obveza jer će o njihovu ishodu 
ovisiti daljnji razvoj slobode, ravnopravnosti i ravnomjerna razvoja 
našega naroda u njegovu životu i suživotu s drugim narodima. 
Upravo zbog tako velike važnosti, izbori će biti provjerba naše 
zrelosti i spremnosti na žrtvu, jer, da bismo uspjeli, moramo se 
osloboditi straha i obzira, kukavičluka i sitnih sebičnih interesa, 
te svi složno izići na izbore i birati svoje najbolje i najsposobnije 
ljude, koji će nas dalje voditi putem samostalnosti, ravnopravnosti 
i mirna suživota sa svim ljudima. 

U ovom povijesno odsudnom času svi smo pozvani i svi 
smo odgovorni, i od te nas odgovornosti nitko ne može osloboditi 
(počevši od provjere jesmo li zapisani u biračke spiskove pa 
nadalje). 

Vjerujemo da Crkva u slobodnom društvu i pravnoj državi 
može svojim  karitativnim i prosvjetnim angažmanom mnogo 
doprinijeti prosperitetu nacionalnog bića u prvom redu hrvatskoga 
naroda, ali i drugih naroda. U vremenu jednostranačja djelovanje 
Crkve je sputavano, mnoga dobra su joj oduzeta, a njezine 
kulturno-socijalne institucije su zabranjene. Katolici Hrvati naših 
hercegovačkih biskupija, a i katolici drugih naroda, svjesni su 
bolnih iskustava koje je Crkva proživljavala u periodu političkog 
jednoumlja te će pri odlučivanju kome dati svoj glas imati na umu 
i djelovanje Crkve u našem narodu. 

Cijela povijest spasenja, o kojoj govori Biblija, prepuna je 
primjera vjere da je doista Bog ravnatelj i gospodar povijesti, ali da 
upravo On preko narodnih vođa i proroka uvijek poziva cijeli 
narod i svakog pojedinca da se uključi u zajedničke pothvate i 
svojim osobnim zalaganjem pridonese općem dobru. To zalaganje 
za opće dobro svih ljudi bez razlika, a napose onih slabijih. i 
ugroženijih, postaje i ostaje konačnim mjerilom kojim će Bog 
prosuditi našu prikladnost za Božje kraljevstvo i vječnu sreću 
svakoga od nas. 

Kako svako dobro djelo počinje i svršava molitvom 
pozivam sve svećenike, redovnike i redovnice, kao i sve vjernike, 
na molitvu u crkvama i obiteljima za demokratski i uspješan ishod 
izbora u Republici BiH. 


UPUTE I UPOZORENJA SVEĆENSTVU? 


Drago braćo svećenici! 


Cijeli svijet, a posebno Istočnu Evropu pa i našu Domo- 
vinu, potresaju društveno-političke promjene obilježene pojača- 
nom težnjomza osobnom i društvenom slobodom, za višestranač- 
kim društvenim uređenjem i obnovom gospodarskog, društvenog 
i političkog djelovanja. 

S tim u svezi, dužansam Vam, braćo svećenici, Vama kao 
i vjernicima koji su nam povjereni, priopćiti slijedeće upozorenje: 

a) Djelatnost svećenika stoji u službi naviještanja Božjeg 
Kraljevstva i ravna se isključivo prema Isusu Kristu, njegovu 
Evanđelju i smjernicima Njegove Crkve. Budući da je jezgra toga 
rasta i razvoja vjere, pouzdanje i ljubav, tj. unutarnji preporod 
čovjeka u jezgri njegova bića, odakle izvire čovjekovo mišljenje 
i htijenje, osjećanje i djelovanje, naše je poslanje namijenjeno 
ljudima svih naroda i vremena neovisno o društveno-političkom 
uređenju. Zbog toga službeniglasnici evanđelja: svećenici, redovnici 
i redovnice, neka neposredno aktivno ne sudjeluju u političkim 
strankama. Svećenici su pastiri i očevi svih ljudi; čim se vežuza 
jednu stranku postaju odbojni ljudima drugih stranaka. 


b) S druge pak strane mora nam biti jasno da su i svi oblici 
društveno-političkog uređenja ljudske tvorevine podvrgnute 
ograničenosti i nesavršenosti čovjekova djelovanja uopće. Prema 
Tome: koliko god bilo hvale vrijedno nastojanje raznorodnih 


* Vrhbosna 3(1990) 56-57. 


političara u našem narodu da ostvare poželjne i vrijedne prom- 
jene u društveno-političkom životu,one same po sebi neće donijeti 
onaj preporod u službi kojega mi stojimo. Korijeni zala koja more 
naš narod: katastrofalan pad nataliteta, zaostajanje u izobrazbi i 
osposobljavanju za životu Europi 21. stoljeća, zatrovanost među- 
ljudskih odnosa, rasulo vrijednosti ljudske riječi, nepouzdanost u 
poslovanju - da spomenemo samo najupadnije nevolje - nemaju 
svoje objašnjenje samo u društveno-političkim čimbenicima, nego 
su dosta puta razlozi toga stanja u čovjekovu slobodnu i odgo- 
vornu biću, stvorenu na Božju sliku. On je kao aktivni subjekt 
pozvan da radi na boljem svijetu. 


c) Pozivam Vas sve na molitvu: kako zajedničku župsku, 
obiteljsku, tako i osobnu. Molimo za dobar uspjeh izbora u 
studenome na našem području. Neka se u molitvi vjernika i 
svetim misama, a posebno kroz listopadsku pobožnost moli na tu 
nakanu. Upriličite u prigodno vrijeme "Klanjanje Presvetom" s 
vjernicima. Ovo je divna prilika za obnovu zajedničke obiteljske 
molitve. Neka svaka obitelj, svaki dan, počne moliti Gospinu 
krunicu za naš hrvatski narod i našu Domovinu (Sjetimo se 
obećanja: "Hrvatska katolička obitelj dnevno moli i nedjeljom 
misu slavi"!?). U narodu je probuđen osjećaj hrvatske svijesti, a mi 
to usmjerimo i probudimo osjećaj zajedničke pripadnosti i istom 
Bogu, kojega smo dužnizajednički štovati svaki dan. Listopadska 
pobožnost nam je velika prilika za našu pastoralnu akciju: obnoviti 
zajedničku obiteljsku molitvu! 


d) U svojim propovijedima i poticajima govorimo kroz ovo 
vrijeme o katoličkim ' načelima demokracije. Za nas demokracija 
znači: ostvariti isitnu, pravdu, slobodu i ljubav. Ova su načela 
iznesena u dokumentima II. vatikanskog sabora, a izložioih je papa 
Ivan XXIII. u enciklici Pacem in terris. To je razlog što u duhu 
Isusove opomene:"Vi budite na oprezu!" (Mk 13,23) pozivam sve 
Vas braćo svećenici, redovnici, redovnice, da se posvetite svojoj 
prvotnoj zadaći, jer ćemo samo tako najbolje pridonijeti vrijednim 
promjenama u društveno-političkom životu. Suzdržanost od 

neposredna miješanja u političkim pothvatima ovim je svima 
obvezujuća. Isto tako ovdje želim reći da sve stranke nisu jednake. 
Njihovu vrijednost procjenjujemo prema njihovu odnosu prema 
čovjeku, njegovu pozivu, njegovoj slobodi kao čovjeka i kao 
vjernika. U svjetlu ovih smjernica trebali bi svećenici i redovnici 
kao i naši vjernici dati povjerenje, u duhu tolerancije, određenoj 
stranci. 

x, S ovim mislima, braćo svećenici, upućujem Vam, kao i 
cijelom Božjem narodu, nama povjerenom, i svim ljudima dobre 
volje svoje najljepše željei poticaje da gajimo mir i slobodu, ljubav 
i razumijevanje - vrijednosti bez kojih nikakva politička obnova 
neće donijeti trajnih plodova! 


TISUĆU GODINA USTRAJNE VJERNOSTI“ 


Trebinjsko-mrkanjska biskupija je najstarija u Bosni i 
Hercegovini. Proslavili smo 1000 godina njezina psotojanja, a ona 
je sigurno još starija, ali o tome za sada nema sigurnih podataka. 
Tisuću godina vjernosti svetoj Katoličkoj crkvi uz sve progone i 
pritiske, to je veliko! 

U velikoj seobi i razvrstavanju naroda mnogi narodi su . 
nestali, nisu imali iz čega _crpsti životnu snagu. Hrvati katolici su 
preživjeli jer su se pokrstili i ušli u kolo naroda koji će sačinjavati 
novu, kršćansku Evropu. Zato slavimo naše jubileje 13 stoljeća 
kršćanstva među Hrvatima. U toj našoj vjernosti svetoj Katoličkoj 
crkvi posebno mjesto zauzima Trebinjsko-mrkanjska biskupija. 
Mnoge naše biskupije iz ranije naše povijesti su nestale, ona se 
održala iako je tisućgodišnja njezina povijest bila veoma teška, 
često mučenička. Nije moguće opisati sve patnje katoličkog 
puka, svećenika i biskupa. Dolaskom Raške državevjernici su bili 
prevjeravani, mučeni nametima, a trebinjski biskup Salvije je 
morao bježati iz svoje biskupije i skloniti se u susjednom Dubrov- 

niku negdje oko 1253. godine. Nikada više nisu se mogli trebinjski 
biskupi slobodno vratiti u svoju biskupiju. Benediktinski samostan 
sv. Petra u Polju (nedaleko od Trebinja), sjedište biskupa i 
biskupska crkva tijekom vremena pretvoreni su u ruševine. Dub 
rovačka je republika trebinjskim biskupima darovala otok Mrkanj 
i susjedni otočić Bobaru i pa je po Mrkanju biskupija dobila ime 
Trebinjsko-mrkanjska. 

Za turske vladavine biva kršćanima još teže. Negdje 
početkom turske vladavine biskupija je spala na šezdesetak kuća. 
Manjak svećenika i odsutnost biskupa pridonijeli su prelazu 
mnogih na islam. Turci su porušili sve crkve iz predturskog doba. 
Bogatiji su prelazili u islam da spase svoja imanja, a mnogi katoli- 
čki mladići su odvedeni iz Hercegovine i silom prevođeni na 
islam. Manjak svećenstva, i samo za neko vrijeme, nadopunjao je 
"ilirski kolegij" osnovan ostavštinom biskupa Tome Budislavića 
(umro u Napulju 1608.). Puk je vapio za svećenicima i grnuo na 
propovijed misionara "kao nekada sv. Ivanu na Jordanu". Jednom 
je trebinjski biskup krišom došao iz Dubrovnika da mladeži 
podijeli sakramenat svete krizme. Biskupija je imala 4 župei biskup 
je uspio podijeliti krizmu u tri, a onda je paša u Gabeli čuo da 
biskup "novači momke za rat protiv Turaka" i biskup je morao 
brže-bolje bježati u Dubrovnik. To je samo nekoliko detalja iz 
bogate mučeničke = povijesti ove biskupije. 

U Mostaru je dana 15. VI. o. g. održan znanstveni simpozij 
o Trebinjsko-mrkanjskoj biskupiji. Predavačima, njih petnaest, bilo 
je strogo ograničeno vrijeme (15 ili 30 minuta) pa su predavanja 
dana vrlo skraćena. U Zborniku simpozija, koji će biti publiciran, 
bit će objavljena cjelovita predavanja, pa će biti moguće dublje ući 
u povijest biskupije i u svjedočenje vjernog puka. Naravno ni tu se 
neće moći naći mnogi svjedoci vjernosti, posebno oni mali o 
kojima povijest nije ništa ni zapisala, nepoznate duše čije patnje 
samo Bog zna. 

Nakon 1818., kada su mnoge biskupije u našim krajevima 
dokinute, sv. Stolica više ne imenuje biskupa za Trebinjsku 
biskupiju. Mnogi od njih su bili stranci i uza sve nastojanje Svete 
stolice da se presele na teritorij biskupije, oni se nisu usudili, pa i 

. kada to nije izgledalo teško. Tada biskupijom upravlja delegat 
dubrovačkog biskupa, a onda sam dubrovački biskup. Godine 


1890. Sveta stolica imenuje mostarskog biskupa fra Paškala 
Buconjića i njegove nasljednike stalnim upraviteljima Trebinjske 
biskupije. Između dva rata biskupija je imala oko 25.000 vjernika 
u 10 župa. U prošlom ratu biskupija je bila skoro sva popaljena, 
vjernici se razbježali, ali opet su se vratili, kuće i crkve obnovili i 
danas biskupija ima 17 župa sa oko 18.000 vjernika. Vjerski život 
u većem dijelu biskupije je na zamjernom nivou. Ona je dala u 
zadnjih dvadeset godina oko 35 svećenika i redovnika i lijepi broj 
časnih sestara. Legenda trebinjskih svećenika, pok. don Stjepan 
Batinović je u svom glasilu "Dumo i njegov narod" godinama pisao 
O duši i životu ovog vjernog puka, To treba čitati i diviti se. 

Za ovaj tisućgodišnji jubilej spremala se biskupija godinu 
dana. Na svaku župsku crkvu postavljena je kamena ploča s 
najstarijim likom Gospe ovoga kraja. Obaviješten je i Sveti otac i 
u svojoj očinskoj skrbi upravio je mostarskom biskupu (koji je 
apostolski upravitelj Trebinjske biskupije) posebno pismo puno 
pastirske ljubavi prema puku ove biskupije. Nadodao je i posebni 
dar: župsku crkvu u Trebinju, koja je na dan jubileja slavila stoti 
"Tođendan", podigao je na čast katedrale. Svaka mu čast i hvala! 
Ovom prigodom je crkva posvećena jer je 1884. bila samo 
blagoslovljena. 

Na ulazu u crkvu čekao sam hodočasnike i sa svakim se 
pozdravio. Bili su svi neobično veseli i ganuti. Ma kakva je to bila 
radost na licima, u očima! Takvo nešto Trebinje ni Trebinjska 
biskupija nisu vidjeli. Činilo. mi se da s njima u crkvu ulaze svi 
pokojni biskupi i dume, sav Božji narod nebeskog Jeruzalema. 

-MIR IZ OBRAĆENA SRCA? 


To je naslov pisma pape Ivana Pavla II za Novu godinu, za 
Dan mira. Papa je uputio svoje pismo svim političarima svijeta, 
svim tvorcima ekonomskog, socijalnog i kulturnog života, mladima 
koji žele svijet više bratski i solidarniji, svim ljudima koji čeznu 
za mirom. 

Papa u svom pismu opisuje strašnu situaciju u kojoj se 
danas svijet nalazi: nepravde, ratovi, ruševine, nasilje, terorizam, 
cijena naoružanja, gaženje ljudskih prava, glad, bolesti, nerazvije- 
nost, oružje konvencionalno, kemijsko, bakteriološko i posebno 
nuklearno. Sve su to razlozi za nezadovoljstvo i zabrinutost. Papa 
je i u božićnoj poruci s balkona crkve sv. Petra milio i vapio nad 
tegobama koje more svijet. A svijet je okovan podjelom na blokove 
i sve Deklaracije o miru i slobodi, o pravdi i ljudskim pravima 
ostaju mrtvo slovo na papiru. 

Mi smo se navikli slušati vijesti s ratišta ovih oko 140 
ratova iza II. Svjetskog rata, vijesti o spremanju na treći, atomski 
rat. U isto vrijeme znanost i tehnika napreduju gigantskim 
koracima, posebno u sredstvima razaranja i ubijanja. Razgovori o 
oružju sliče _na rasprave među banditima: mi vas možemo uništiti 
i ubiti 200 milijuna za pola sata; a mi vas i vaših 200 milijuna 
možemo pobiti za 15 minuta. A mi ćemo... I mi ćemo... I ne stidi 
se čovjek _ XX. st. to izgovarati, to pisati... I prošla stoljeća naziva 
natražnimjer je mač mogao sjeći glavu po glavu. 

Povijest će ovaj vijek teško optužiti. Ovaj vijek koji se 
ponosi velikom naukom i tehnikom, koji je proklamirao preko 80 
deklaracija i ugovora o ljudskim pravima i o slobodi. Ovaj vijek je, 
ustvari, izmislio logore smrti, krematorije i sredstva za istrjebljenje 
ljudskog roda. Ovaj vijek je u ratovima pobio više ljudi nego ih je 
palo u svim ratovima cijele ljudske povijesti. Veliki ubojice milijuna 
ljudi našli su svoje ideologije kojima mase opijaju i zločine 
opravdavaju. Današnje metode tiranije i terora su nadišle srednji 

vijek i svu prošlost. Na polju zločina, masovnog i planetarnog, 
ovaj vijek nosi barjak. Dok milijuni umiru od gladi, za naoružanje 
se godišnje troši 800 milijardi dolara. Dok se medicina hvali kako 
uspijeva spasavati ljude od bolesti, dok liječnici polažuzakletvu da 
će braniti svaki ljudski život od njegova začeća, ovo stoljeće je 
ozakonilo ubijanje milijuna nerođene djece. 

Papa vidi lijek i polaznu točku u obraćenju srca, u 
oslobođenju čovjeka od njega samoga, kako reče veliki Dostojev- 
ski, papa kažei u oslobođenju od nutarnjeg robovanja neurednim 
strastima. Te neuredne strasti razaraju njegov bitak, njega samoga, 
i gaze prava i slobodu drugih ljudi. Krepost je izrugana, to su tabui 
kojih se hoće riješiti, lance raskinuti i piti čašu užitka do dna. 
Razularene strasti pothranjuju među nama svjetska sredstva 
komuniciranja senzacijama, lažima, nemoralom,  izrugivanjem 
kreposti. 

Zato je teška i preteška borba za mir, za čovjeka, za 
slobodu, za istinu, zato su neuspješne tolike deklaracije i konferen- 
cije. 

Obratiti srca, preodgojiti ljude, moždaje to utopija? Ali to 
je jedini izvor mira, jedini put prema miru. Taj put je pokazao i 
danas ga pokazuje Onaj koji je prezreo raskoš i bogatstvo i rodio 
se u štali, Onaj koji je prezreo taštu slavu i ponizio se uzevši 
obličje sluge, Onaj koji od čovjeka traži da se odreče sebe i svog 
egoizma. 

Kažu neki da danas ne postoje pravi idealisti, potpuni 
altruisti, da se sve mjeri novcem, slavom, užitkom, da se svijet 
mijenja silom. Doista ima mnogo onih koji su za neku ideju, za 
neki pokret žrtvovali,čak i životdali u revolucijama i ratovima. Ali 


to su borbe u kojima se krv prolijeva, a krv izaziva novo krvopro- 


liće. Naoružanje izaziva protunaoružanje i zato se vrtimo u 
začaranom krugu. 

Jedne godine je dodijeljena Nobelova nagrada za mir ne 
političaru, ne sociologu, ne piscu ni ideologu nego jednostavnoj 
redovnici Majci Tereziji. Cijeli svijet je glasno rekao da je nagrada 
došla u prave ruke. Ovaj čin _ možei morao bi biti putokaz načina 
i borbe za mir u svijetu. Majka Terezija nema banku, nema 


265 


naoružanje, nije političar ni ideolog, ona ima samo veliku ljubav 
za gladne i bolesne. A tisuće njoj sličnih ima po stepama i 
pustinjama Afrike, Azije, Latinske Amerike i Oceanije. Sve ono 
dobro što siromasi trećeg svijeta imaju u zapuštenim selima i 
šumama imaju od tih idealista, altruista. Njihov rad ne izaziva 
mržnje ni osvete, ne stiču zarade, ne grade vikendice, ne slažu u 
banke. Siromasi trećeg svijeta dobro razlikuju bijelce koji dolaze 
da ih iskoriste i misionare koji se sami njima darivaju, iz Evrope 
prose da njima daju. Niti jedna ideja ni pokret ne može svoje 
sljedbenike poslati u leprozarije da besplatno rade, u pustoš i 
divljinu da bolesne liječe _ i nepismene uče čitati i pisati. To je 
kadro samo srce koje se napaja na idealu Isusa Krista. I to što oni 
rade i ono zbog čega je majka Terezija dobila Nobelovu nagradu, 
to su smjernice na koje poziva Ivan Pavao II. da ih prihvati cijeli 


svijet, svi političari, ideolozi, sociolozi, pedagozi. To je put kojim | 


bi morala ići zajedno u cijelom svijetu Organizacija ujedinjenih 
naroda, javne ustanove i tisak, Crkva i obitelj i svi ljudi dobre 
volje, da rade za mir koga su anđeli navijestili ljudima u božićnoj 
noći. I "blago mirotvorcima jer će se sinovima Božjim zvati". 


DOSTOJNO PROSLAVIMO VELIKI JUBILEJ“ 
Draga braćo svećenici, dragi vjernici! 


Na svetkovinu Presvetog Trojstva 1884. godine navršit će se 
sto godina od svečane posvete župske crkve Rođenja Blažene 
Djevice Marije u Trebinju. Isto tako ovih se godina navršava i 1000 
godina od utemeljenja Trebinjsko-mrkanjske biskupije. 

Oba predstojeća jubileja od velikog su značaja za Crkvu na 
području Trebinjsko-mrkanjske biskupije. Prvo zato jer je crkva 
Rođenja Blažene Djevice u Trebinju najčasnija od svih crkava ove 
biskupije kao nasljednica drevne katedrale Trebinjske biskupije 


* Crkva na Kamenu 6-7(1983)3. 

pod naslovom sv. Mihaela arkanđela koju u tom gradu spominju 
naši najstariji kroničari. 'Ta crkva kao nasljednica stare katedrale 
zaslužuje posebno štovanje svih vjernika i svećenika ove biskupije. 
Drugi od ovih jubileja još je većeg značenja. Na temelju 
bule pape Benedikta VIII. izdane dubrovačkom nadbiskupu 
metropoliti 27. rujna 1022. godine znademo da ta metropolija i 
njezini sufragani postoje sigurno od vremena njegova časnog 
predhodnika pape Grgura V. (996-999), čije odredbe papa 
Benedikt VIII. potvdrđuje. Očito su biskupije koje je papa Grgur 
V. okupio u novu metropoliju, a među njima i Trebinjska, već prije 
ustanovljene. Za Trebinjsku znademo na temelju drugih indicija da 
je utemeljena u decenijima pred konac desetog stoljeća. Zbog toga 
proslava njezine tisućugodišnjice pada u naše vrijeme i veoma nam 
ju je zgodno povezati s proslavom stogodišnjice posvete njezine 
najčasnije crkve. 
Po želji i odredbi Svete stolice Apostolski administrator 
Trebinjsko-mrkanjske biskupije već dugi niz decenija je mostarsko- 
duvanjski biskup. U svojstvu, dakle, apostolskog administratora 
pozivam svećenstvo i puk Božjina području ove drevne i časne 
biskupije da dostojno proslave ove jubileje. Neka ta proslava bude 
i naša obnova i zahvala generacijama naših predaka iz puka i 
svećenstva koji su izdržali sve protivštine kroz mučeničku 
tisućugodišnju povijest, čuvali i sačuvali dragocjeno svjetlo vjere 
i kao dragocjenost, krvlju stečenu i branjenu, predali ga nama na 
spasenje naših duša. Neka to bude svestrana obnova naše vjere i 
vjernosti Bogu i krvi tih naših svetih predaka - mučenika. 
Tisućugodišnji jubilej časne Trebinjsko-mrkanjske biskupije 
divno se uklapa u niz proslava našeg naroda: Trinaest stoljeća 
kršćanstva među Hrvatima. U isto vrijeme s posebnim pravom ga 
moramo povezati sa Svetom godinom otkupljenja, jer su trudi i 
muke naših predaka i krv za vjernost Bogu stoljećima lijevana 
nadopuna onome što nedostaje mukama u otajstvenom tijelu 
Kristovu, tj. u Crkvi. Euharisitjski Krist potreban nam je kao 
nenadomjestiva snaga na našem putu u budućnost i vječnost pa 
svoje slavlje slavimo i živimo u znaku i snazi euharistijskog Isusa u 


euharistijskoj godini našeg naroda. 

Neka svi ovi naši jubileji budu obnova vjere u narodu 
Božjem. Ono što izvanjskim načinom budemo slavili neka u 
izobilju proizvede u našim srcima i dušama plodove Duha što će 
biti i jedini cilj svih proslava i programa u ovom vremenskom 
razdoblju između dvije svetkovine Presvetog Trojstva. Neka nam 
Presveto Trojstvo dade snage da svoju vjeru obnovimo i učvrstimo. 
Neka nas u tome pomogne moćni zagovor Marije Majke Crkve 
čijem je rođenju trebinjska crkva posvećena i moćna zaštita svetog 
Mihaela Arkanđela i Petra apostola pod čijom se zaštitom nalazi 
Trebinjska biskupija. 


JUBILEJ OTKUPLJENJA" 


Svaka 25. godina slavi se u Crkvi kao sveta godina (1900., 
1925., 1950., 1975.). Mimo toga reda godinu 1932. papa Pio XI. 
proglasio je svetom godinom 1900-tom našeg otkupljenja, 1900-tom 
od Isusove smrti na križu.Sada je današnji papa Ivan Pavao II. isto 
tako mimo onih redovitih jubileja od svakih 25 godina ovu godinu 
proglasio svetom 1950-tom godinom našeg otkupljenja. Ona će 
početi na Blagovijest 25. ožujka, a završit će na Uskrs slijedeće 
godine, tj. 22. travnja 1984. 

Sveta godina je vrijeme kada Crkva poziva vjernike na veće 
i dublje nutarnje obraćenje, na vršenje određenih dobrih djela, na 
hodočašća da bi se dobili posebni oprosti. Proroci su još u Starom 
zavjetu pozivali na obraćenje. Bog je poslao Sina svoga i u jednom 
odabranom vremenu, u "punini vremena", Isus je ostvario naše 
otkupljenje i spasenje. To otkupljenje je predao u ruke majci Crkvi 


koja je službenica spasenja. Ona izabire neke prigode i vremena: 


koja imaju smisao posebnih prigoda oproštenja i bogatstva milosti. 
Crkva ih naziva svetim danima, svetim vremenima. Tako je nedjelja 
svet dan muke i smrti Isusove. Sveti tjedan, Advenat, Korizma, 


" Crkva na Kamenu 3(1983)2. 


268 





blagdani... Tako je i Sveta godina poziv na obraćenje i oproštenje 
grijeha. i: 

Crkva u Svetoj godini dijeli posebne oproste za grijehe, za 
kazne i za krivnje. Sa svakim pokajanjem i sakramentom ispovijedi 
dobivamo oproštenje grijeha ali ostaje dug koji treba isplatiti na 
ovom ili na drugom svijetu. Zato postoji čistilište da se isplati dug 
prije prijelaza u raj. U Svetoj godini imamo prigodu dobivanja 
oprosta naših dugova za grijehe. Osim toga istina je naše vjere 
"općinstvo svetih", tj. zajedništvo svetih u raju, duša u čistilištu i 
vjernika na zemlji. Ta zajednica je obogaćena zaslugama Otkupite- 
lja, Marije Majke Crkve, svetih u raju i na zemlji. U tom zajedniš- 
tvu Crkva vlašću koju joj je dao Krist (vlast ključeva, vlast 
vezivanja i odrješivanja) uzima od "jakih" i "bogatih" i daje slabima, 
grešnima; uzima od Glave i dijeli udovima. Naravno Crkva nije 
gospodarica tih milosti, nego službenica Gospodnja i djeliteljica 
milosti otkupljenja. Sve ovo treba gledati očima vjere. 

U središtu pažnjei zbivanja Svete godine je milosrdni Bog, 
Isus Otkupitelj i grešni čovjek, . koji je svjestan svoje grešnosti i 
svoje nemoći da se sam bez Boga uzdigne. Danas smo svjedoci 
velike moralne bijede i dekadencije suvremenog čovječanstva 
koje se ponosi tehničkim, kulturnim i znanstvenim dostignućima. 
U isto vrijeme skoro sve međunarodne probleme rješava mržnjom, 
oružjem i prijetnjom totalnog rata. U isto vrijeme preplavila su 
svijet ubojstva, samoubojstva, alkoholizam, droga, razaranja obitelji, 
degradacija dostojanstva žene i javni nemoral. Sve to prati uzdah 
i bol plemenitih ljudi za spasom od bilo kuda i od bilo koga. "A 
Isus je onaj kamen koji su graditelji odbacili a koji je postao 
ugaonim kamenom. Spasenja nema ni u jednom drugom, jer je pod 
nebom to jedino ime dano ljudima, u kom nam se treba spasiti" 
(Dj 4,11-12). Suvremeni svijet kolikogod je zaglibio u grijesima, 


«toliko je ohol i pun sebe da ne vidi svoj grijeh. Zato Sveta godina 
. želi oživjeti svijest grijeha i potrebu kajanja i pokazati put sakra- 


mentu svete ispovijedi. Ove jeseni će Sinoda biskupa u Rimu 
raspravljati baš o sakramentu ispovijedi. 

Do sada su se oprosti Svete godine mogli redovno dobiti 
ako se uz sakramenat svete ispovijedi pohode četiri patrijarhalne 

bazilike u Rimu. Sveti Otac Ivan Pavao II. je ovaj put dopustio da 
se i u svakoj biskupiji omogući lako dobivanje oprosta, pa će svaki 
biskup u svojoj katedrali 25. III. otvoriti Svetu Godinu i dati razne 
olakšice za dobivanje oprosta. 

Na bazilici sv. Petra u Rimu nalaze se na pročelju petora 
vrata. Desna krajnja vrata se zovu sveta vrata i otvaraju se samo u 
Svetoj godini. Tako će Papa 25. III. svečano otvoriti ta vrata i 
zatvoriti ih 22. IV. 1984. Opet će biti otvorena za Svetu godinu 
2000. 


Za ovu Svetu godinu Papa je izdao bulu pod naslovom 


Otvorite vrata Otkupitelju."To je poziv što ga u perspektivi Jubilarne 
godine Otkupljenja upravljam cijeloj Crkvi, obnavljajući poziv koji 
sam izrazio nakon svoga izbora na Petrovu Stolicu. Od onoga časa 
moji su osjećaji i misli bili sve više usmjereni na Krista Otkupitelja, 
na njegovo vazmeno otajstvo, vrhunac Božje objave i vrhovno 
ostvarenje milosrđa Božjega prema ljudima svih vremena." 
"Posebna je milost Godine Otkupljenja obnovljeno otkriće 
ljubavi Boga koji se daruje."(...) "Treba ponovo otkriti osjećaj 


grijeha, a da bi se do toga dospjelo, treba iznova otkriti osjećaj 


Boga." 

"Sveta vrata, koja ću ja sam otvoriti u vatikanskoj bazilici 
25. ožujka,neka budu znak i simbol novog pristupa Kristu Otkupi- 
telju čovjeka, koji zove sve, nikoga ne isključujući na prikladnije 
razmatranje otajstva Otkupljenja i i na udio u Nima plodovima, 
osobito po sakramentu pokore." 


U DRUGO STOLJEĆE* 


Proslava stogodišnjice ponovne uspostave redovne crkvene 
uprave u Bosni i Hercegovini prošle su u iskrenom oduševljenju 
onih koji osjećaju katolički, crkveno. Bila je to ispovijed zahval- 


* Crkva na Kamenu 7-8(1982)2. 

nosti i ljubavi prema Majci Crkve za prošlost, i ujedno obećanje 
vjernosti i odanosti za budućnost. 

Pred 100 godina su tako uspostavljene biskupije u Mostaru 
i Banjoj Luci i nadbiskupija u Sarajevu, gdje je ujedno sijelo 
Vrhbosanske metropolije. Za svakoga tko katolički osjeća to mora 
biti velika radost i ponos. 

Slaveći ovaj jubilej moramo izraziti duboku zahvalnost 
onima koji su kroz ovih 100 godina i još više kroz težai dalja 


stoljeća, sačuvali vjeru uprkos svim teškoćama, kušnjama, 


mučenjima. Povijest bilježi tek ponešto, u Bogu je mnogo više 
toga skriveno. 

Ulazeći u novo stoljeće u životu naše metropolije dobro je 
odmah baciti pogled u budućnost i pokušati zamisliti kakva će 
naša Crkva biti do 100 godina i kako će slaviti jubilej od 200 
godina. Znamo za pokrajinske Crkve koje su nekad živjelei cvale 
danas ih nema. Znamo i one kojih pred 100 godina uopće nije ni 
bilo, a danas cvatu i daju nam izgled vitalnosti i snage duha; tako 
brojne mlade afričke Crkve. 

Kako živjeti, ne životariti u slijedećih 100 godina? 

1. Biološki opstati. Oduprijeti se bijeloj kugi, oboriti u 
dušama, u obiteljima sistem jedno-dvoje djece. U Hercegovini su 
statistike porazne. Jest da su mnogi mladi bračni parovi otišli van 
Hercegovine, ali svejedno stanje nataliteta je alarmantno. Čudno, 
da stare bake, koje su rodile 8, 9, 10 pa i više djece i koje bi mogle 
kao junačke majke očekivati od Boga krunu i nagradu, one 
galame na mlade nevjeste: što će ti djeca! Jedno-dvoje? - Ako 
dođe rat, ne daj Bože, ginut će jedinci i ostajat će kuće puste. 

Treba opstati. Materijalna baza je bolja nego nekada; lijepe 
kuće i namještaji, plaće, automobili... živise lakše i ljepše, nije da 
se nema, da se gladuje, a jest da se sve više luduje i razbacuje, 
ludo tjera moda i luksus. Ne baš svatko, ali mnogi strepe da jedno- 
dvoje ne bi gladovali. - Opstati, biloški opstati i živjeti. 

2. Ne ostati bez svojih svećenika. Još imamo toliko da 


“dajemo mladim Crkvama Afrike. U Zapadnoj Evropi, koja je 


obilno snabdjevala Afriku misionarima, vlada velika oskudica 
duhovnih zvanja i ponegdje život Crkve izgleda životarenjeili čak 

umiranje. I kod nas je sve manje duhovnih zvanja. Bog i danas 
mlade zove, ali zove i sotona, i svijet koji je protivan BožjemDuhu. 
Kao što majka pod srcem začne i nosi dijete, trebalo bi isto tako 
da začne i goji željuda se koje njezino dijete posveti Bogu. Tu je 
najveći problem. Sve manje je pravih svećeničkih majki. U pitanju 
duhovnih zvanja majke su velike Božje suradnice. To bi morale biti 
i katoličke djevojke koje misle na brak, na obitelj, da u tom planu 
bude želja za brojnim porodom i duhovnim zvanjima. Tko će biti 
svećenici u Bosni i Hercegovini do 100 godina? Samo domaći 
sinovi? Izmiješani sa crncima? Sami crnci? Borit ćemo se da 
imamo svojih svećenika, da ih imamo u obilju i da drugima dajemo 
kao i sada. 

3. Ne ići na Judinu računicu! 

Otišao je za zaradom u Njemačku među prvima, otvorio 
gostionicu, veliki novac zarađivao. Onda sam jednog dana primio 
obavijest da je istupio iz Katoličke crkve. Zna se da ne plaća 
Kirchensteuer... Kad šam ga nakon par godina susreo, prekorio sam 
ga. - Zar vi mislite da ću ja više voditi računa o Bogu koga ne 
vidim nego o markama koje u džepunosim?, odgovorio mi je. 

- Ali, bolan ne bio, zar i tako nisi dobro zarađivao, zar je 
trebalo da istupiš iz Katoličke crkve!? 

- Računica je računica. Treba iskoristiti sve... 

- To je Judina računica, neka znaš! Juda je mislio postati 
ministar u Isusovu zemaljskom kraljevstvu, a kad je vidio da od tog 
neće biti ništa, iskoristio je što se dalo i prodao Isusa. Ali nije bilo 
blagoslova u Judinoj računici. Ne daj Božeda se i tebi ne iskrene 
na glavu. 

Prodati vjeru, promijeniti vjeru, odreći se vjere da ti bolje 
ide, da više zaradiš, da se dodvoriš, da napraviš karijeru... uvijek 
je to nečasno _a da ne govorimo da treba Bogu doći dati račun. 
Judina je računica u podsvijesti mnogih slabića u vjeri. No Crkva 
je uz slabiće uvijek imala i svoje svece, mučenike, heroje, prave 
svjedoke Kristove, koji su uvijek spremni radije i životdati nego li 
vjeru izdati. Božjaračunica kaže:"Tkohoće životsvoj spasiti, izgubit 
će ga, a tko izgubi život svoj radi mene, naći će ga." U toj riječi 
"život"je sadržanosve što za Boga žrtvujemo. 

Pređi se ne kaju što su se Bogu žrtvovali. Gospa je darovala 
nebeskom Ocu i sebe i svoga Sina i postala od ponizne i male, 
velika Gospa, Kraljca neba i zemlje. U njezino majčinsko i 
bezgrešno srce stavljamo svu svoju nadu za budućnost. 


PRIGODOM 100-OBLJETNICE 
PONOVNE USPOSTAVE REDOVITE 
CRKVENE UPRAVE U 
BOSNI I HERCEGOVINI 


Dana, 5. srpnja 1981. godine, navršava se točno sto godina 
otkako je papa Leon XIII. svečanim pismom koje počinje 
riječima: Ex hac augusta... na blagdan sv. Ćirila i Metoda, 5. srpnja 
1881., ponovno uspostavio redovitu upravu u katoličkoj Crkvi u 
Bosni i Hercegovini. Ovom papinom odlukom osnovana je nova 
crkvena pokrajina u našem hrvatskom narodu. Vrhbosanska 
metropolija sa sjedištem u Sarajevu i područnim biskupijama u 
Banjoj Luci i Mostaru. U sastav ove crkvene pokrajine ušle su i 
naše hercegovačke biskupije: novoosnovana Mostarsko-duvanjska 
i drevna Trebinjsko-mrkanjska biskupija. Kršćanstvo je već od 
najstarijih vremena bilo prisutno u Hercegovini - spominju se 
imena više biskupa - ali nikada do tada nije imalo ovako razvijeni 
stupanj crkvene uprave. ' 

Zadnjih godina u našoj katoličkoj i hrvatskoj povijesti bilo 
je dosta proslava koje su ojačale našu kršćansku i crkvenu svijest. 
To su prije svega 500-godišnjica smrti bosanske kraljice Katarine 
(1478-1978), zatim svečana proslava 1100-obljetnice otkako su se 
Hrvati, već kršćani, sa svojim knezom Branimirom 879. godine 
odlučno priklonili nasljedniku sv. Petra u Rimu. Mi smo, dragi 
vjernici, posve opravdano nedavno slavili 13 stoljeća kršćanstva u 





* Crkva na Kamenu 7-8(1981)2-3. 

Hrvata, što nas je podsjetilo da smo jedan od najstarijih katoličkih 

naroda u Evropi. Tom su zgodom, u prigodnoj poslanici, hrvatski 
biskupi rekli da su naši pradjedovi, uskoro po dolasku u današnju 
domovinu, "milošću Božjomprihvatili radosnu vijest o spasenjskoj 


smrti i slavnom uskrsnuću Gospodina Isusa Krista te po svetom , 


krštenju bili uključeni u novi Božjinarod, postali novi narod koji 
vjeruje da je Bog njegov saveznik i koji od onda s tom mišlju gradi 
svoju povijest" (br.2). 

Zato je bilo potrebno da se bosansko-hercegovački biskupi 
osvrnu posebnom poslanicom na ovu našu važnu stogodišnjicu. Tu 
pastirsku poslanicu, upravo tiskanu, možete dobiti kod svojih 
župnika,a njezin sažetak iznosimo Vam u ovom pismu. 


NAŠA KATOLIČKA BAŠTINA 
Crkva kojoj pripadamo u Isusu Kristu i koja je "znak i oruđe 


najtješnjeg sjedinjenja s Bogom i jedinstva cijelog ljudskog roda" 
(LG 1) duboko je ukorijenjena u našem hrvatskom narodu. Naši 


pradjedovi, odmah po svome dolasku u svoju novu domovinu, 


primili su krštenje i tako stupili u zajednicu kršćanskih naroda. U 
tom prihvaćanju kršćanstva oni su prvenstveno vidjeli jedno više 
prosvjetljenje te dublju i svestraniju spoznaju o Bogu i o čovjeku. 
Kršćanstvo se uglavnom širilo iz starih crkvenih središta Salone i 
Sirmija. I na području današnje Bosne i Hercegovine također je 
klijalo sjeme Božje riječi, istina nešto polaganije nego u ostalim 
dijelovima naše domovine doseljenog hrvatskog naroda. Razlozi za 
to mogli su biti u udaljenosti od vjerskih i kulturnih žarišta i u 
slaboj povezansoti' sa središnjom crkvenom upravom u Rimu. 
Znatna udjela u propovijedanju Evanđelja u ovim našim krajevima 
imali su i učenici slavenskih apostola, sv. Ćirila i Metoda. 

Premda su na području naše uže domovine postojale 
mnoge biskupije i prije dolaska Hrvata, mi ćemo ovdje spomenuti 
organizirani vjerski život u biskupijama koje su ustanovljene iza 
toga. 

U Hercegovini susrećemo ponajprije Stonsku ili Zahumsku 
biskupiju koja potječe najkasnije iz IX. stoljeća, a sjedište joj je 
bilo u Stonu. Prostirala se skoro cijelom današnjom Hercegovinom. 
No kud i kamo važnija bila je Trebinjska biskupija osnovana još u 
X. stoljeću. Obuhvaćala je predjele današnje istočne Hercegovine. 
Godine 1253. trebinjski je biskup, pošto je bio protjeran, premjes- 
tio svoje biskupijsko sjedište na otok Mrkanj kraj Dubrovnika. 
Stoga se, u kasnije doba, ta biskupija počela službeno nazivati 
Trebinjsko-mrkanjskom. 

U Bosni, međutim, spominje se bosanska biskupija već u XI. 
stoljeću, a od početka XIII. stoljeća sjedište joj je u Vrhbosni, na 
području današnjeg Sarajeva. U ovo doba pojavljuje se u Bosni, 
a djelomično _ i u Hercegovini, zagonetna Crkva bosanskih 
"krstjana" koje protivnici proglasiše kao krivovjerne patarene. 

* Kroz cijelu tadašnju povijest na ovom području djeluju 
svećenici glagoljaši koji su se u bogoslužju služili narodnim 
jezikom. U XIII. stoljeću Sveta stolica šalje u Bosnu misionare 
novoosnovane redovnike: najprije dominikance, a krajem toga 
stoljeća franjevce. I jedni i drugi mjesto narodnog jezika uvode u 
bogoslužje latinski jezik. Iz njihovih se redova postavljaju bosanski 
biskupi. Tako biskup dominikanac u Vrhbosni gradi katedralu sv. 
Petra, no već 1252. taj biskup, stranac-latinaš, bojeći se tzv. | 
patarena, prenosi sjedište biskupije u Đakovo i tu ostaje. U 
Đakovu, izvan Bosne, ostaju i biskupi franjevci od kada je prvi 
kustos bosanskih franjevaca postao 1349. bosanskim biskupom. 

lako je inače djelatnost franjevaca rasla i na dvoru 
bosanskih vladara i među katolicima uopće, ipak se osjećala 
potreba da Bosna imadne biskupa na svome tlu. Zato je Sveta 
stolica u prvoj polovici XV. stoljeća imenovala biskupe vikare od 
kojih su neki stolovali u Srebrenici i u Visokom pa se tako 
spominje Srebreničko-visočka biskupija. Slično je u prethodnom 
stoljeću bila uspotavljenja i biskupija u Duvnu kojoj se sačuvala 
uspomena u današnjem nazivu Mostarsko-duvanjske biskupije. Ipak 
ti pokušaji ne donesoše trajnog uspjeha; jer je bosansko kraljevstvo 
1463. godine palo pod tursku vlast, a Hercegovina 1481. Krajem 
XVI. stoljeća od hrvatskog kraljevstva Turci osvajaju današnju 

Bosansku krajinu koja postaje dio bosanskog pašaluka, a time i 
same Bosne. Tako su stvoreni geografski preduvjeti za nastanak 
Banjalučke biskupije. | 

Padom pod Turke nastaju sudbonosne promjene za našu 
Crkvu: osjetljivo se umanjuje broj katolika radi stalnih ratovanja i 
iseljavanja, zbog prelaska na islam, a također poradi nedostatka i 
nedostatne izobrazbe svećenstva uz prekid gotovo svake veze s 
biskupom u Đakovu. Tako se posebno smanjivao djelokrug i broj 
biskupijskih svećenika glagoljaša, te glavnu brigu za katolike u 
našim krajevima u tursko doba preuzimaju franjevci. Jedino na 
području = Trebinjsko-mrkanjske biskupije djeluju neprekidno 
biskupijski svećenici. 

Kad je 1687. godine ispod turske vlasti oslobođena Slavo- 
nija, veze su s biskupom u Đakovu postale još teže. Sveta stolica 
stoga osniva 1735. godine u Bosni Apostolski vikarijat za cijelo 
područje pod turskom vlašću. Apostolski vikar dobiva biskupski 
red, a obično se postavlja u misijskim krajevima gdje za Crkvu 
nema normalnih uvjeta rada. 

U Hercegovini se stanje donekle popravilo osnivanjem 
Apostolskog vikarijata 1846., ali ni to nije bilo dovoljno da se iziđe 
ususret duhovnim potrebama naših vjernika. Ipak potkraj turske 
vladavine katolicima je krenulo nabolje: dolaze čč. ss. milosrdnice 
i oci trapisti te se pokreće školska i dobrotvorna djelatnost uz 
podizanje novih župskih crkava, samostana i škola. 


OBNOVA CRKVENE UPRAVE 


Na Kongresu velikih sila u Berlinu 1878. godine bilo je 
odlučeno da se Bosna i Hercegovina izuzmu ispod turske vlasti i 
povjere na upravu Austro-ugarskoj monarhiji. Iste godine austrijska 
vojska zauzima Bosnu i Hercegovinu, a u Sarajevu počinje 
djelovati pokrajinska vlada. Sada nastaju mnoge promjene i mnogi 
povoljni uvjeti za životi rad Crkve u Bosni i Hercegovini. Poslije 
pregovora i sporazuma s austro-ugarskom vladom u Beču 8. lipnja, 
papa Leon XIII., 5. srpnja 1881., svojim svečanim pismom Ex hac 

. . augusta... obnavlja redovitu katoličku hijerarhiju na području 


Bosne i Hercegovine, gdje uspostavlja Vrhbosansku crkvenu 
pokrajinu. Papa se raduje, Bogu zahvaljuje, moli Božju pomoć i 
zagovor Blažene Gospe, sv. Petra i Pavla te sv. Ćirila i Metoda da 
motu priprio tj. na vlastitu pobudu, nakon zrela razmišljanja - na 


. slavu svemogućeg Boga i na porast vjere - određuje i odlučuje "da 


se u pokrajinama Bosni i Hercegovini ustanovi i uspostavi hijerar- 
hija redovitih biskupa prema propisima crkvenih zakona" te dokida 
dotadašnje vikarijate. 

Uspostavlja četiri biskupije i to u: Sarajevu Vrhbosansku 
nadbiskupiju i metropoliju kojoj dodjeljuje dvije nove biskupije: u 
Banjoj Luci i u Mostaru, a treću Trebinjsko-mrkanjsku privremeno 
podređuje dubrovačkom, a 1890. povjerava na upravu mostarsko- 
duvanjskom biskupu. 

Istim pismom Papa dokida uopće sve povlastice što su bile 
date misionarima Bosne, a njima odaje priznanje za zasluge i 
dugotrajne napore. Odlučuje da se osnuje nadbiskupska bogoslo- 
vija odakle će izlaziti dijecezanski svećenici te u ljubavi i slozi s 
redovnicima "spremno i vjerno obrađivati vinograd Gospodnji". 
Određuje da se uz katedralu u Sarajevu ustanovi Kaptol vrhbosan- 
ski. Početkom 1882. dolazi u Sarajevo prvi vrhbosanski nadbiskup 
dr. Josip Štadler da to sve ostvari. 

Zadaća prve obnove Crkve u Hercegovini pripala je fra 
Paškalu Buconjiću, dotadašnjem apostolskom vikaru. On je 
upravljao našom Crkvom sve do 1910. učinivši mnogo za duhovno 
i materijalno dobro našega naroda. Cijelo ovo razdoblje do I. 
svjetskog rata obilovalo je uspješnim djelovanjem na vjerskom, 
prosvjetnom, karitativnom, kulturnom i građevinskom polju. Za 
pomoć sirotinji nadbiskup Štadler osniva novu družbusestara, a u 
Bosnu dolaze isusovci i brojne redovnice. U Hercegovini niču 
nove crkve i samostani. Škole i sirotišta vode sestre milosrdnice i 

kolske sestre sv. Franje. Hercegovačka franjevačka kustodija bi 
uzdignuta na čast provincije. Između dva rata cvjeta u našoj 
mjesnoj Crkvi katolički tisak i otvaraju se nove škole. U to doba 
našom Crkvom u Hercegovini upravljao je fra Alojzije Mišić, u 
Bosni dr, Ivan Šarić, a u Banjoj Luci fra Josip Garić. 

Nakon strahovitih razaranja i ubijanja u II. svjetskom ratu, 
“ naša Crkva u Bosni i Hercegovini našla se pred teškim proble- 
mima obnove i organiziranja svojih vjerskih objekata i sjemeništa. 
Osjetio se nedostatak svećeničkog podmlatka, ali jaka vjera našeg 
katoličkog naroda nadvladala je prve teškoće, punila su se polako 
sjemeništa i novicijati, iz starog panja Crkve nicale su nove 
mladice. Vjera u Božanskogosnivača jačala je Crkvu. 


U zadnje vrijeme sagrađeno je dosta crkvenih objekata, 
premda to još ne zadovoljava potrebe vjernika u ovom dijelu 
našega naroda. 

U zadnje vrijeme pokreću se i katolički listovi kao što su 
Naša ognjišta i Crkva na Kamenu. No najveći znak naše prisutnosti 
i nastojanja oko obnove bila je gradnja i otvaranje mostarske 
katedrale, koju smo tako svečano prošle godine posvetili. 

U ratno i poratno vrijeme, u doba razaranja i obnove, 
našom mjesnom Crkvom upravljao je dr. Petar Čule. Njemu 
pripada najveća zasluga za obnovu naše Crkve, izgradnju vjerskih 
objekata, odgoj tolikog broja naših domaćih svećenika. 


NAŠA CRKVENOST 


Kršćanska je dakle vjera kroz duga stoljeća na ovom 
teritoriju u nama ukorijenjena, a prije 100 godina ostvarilo se 
normalno stanje po kojem se i naša biskupija očitovala da je kao 
dijeceza "dio Božjeg naroda koji je povjeren biskupu na pastirsku 
službu"te s njime povezana "i skupljena oko njega po Evanđelju i 
euharistiji u Duhu Svetom ona tvori mjesnu Crkvu u kojoj je doista 
prisutna i djeluje jedna, sveta, katolička i apostolska Crkva" (CD 
11): jer "pojedini biskupi predstavljaju svoju Crkvu, a svi zajedno 
s Papom cijelu Crkvu". Papa je naime "kao Petrov nasljednik trajno 
i vidljvo počelo i temelj jedinstva kako biskupa tako i mnoštva 
. vjernika. Pojedini su pak biskupi vidljivo počelo i temelj jedinstva 
u svojim posebnim Crkvama oblikovanim na sliku opće Crkve, u 
kojima je i od kojih je sastavljena jedna i jedina katolička Crkva" 

(LG 23). Tako se pod vodstvom biskupa prihvaća sva vjera Crkve, 
navješćuje se Isusovo Evanđelje i biskup posvećuje djelitelje 
Kristovih sakramenata, jer on "ima puninu sakramenta reda, jest 
upravitelj milosti vrhovnog svećeništva osobito u Euharistiji... po 
kojoj neprekidno Crkva živii raste" (LG 26) kao otajstveno jedno 
tijelo Isusa Krista. Stoga nam je nužno zajedništvo s rimskim 
Papom, s vlastitim biskupom, sa župnikom i s ostalom kršćanskom 
braćom i sestrama. 


ZAKLJUČAK 


Ovom zgodom zahvaljujem svojim prvim suradnicima braći 
svećenicima, koji su dali i daju dobar primjer svećeničkog života - 
i revno vršili svoju službu i pozivam ih da budemo povezani 
zajedništvom "ljubavi, molitve i svestrane suradnje" (PO 8) oko 
izgradnje kraljevstva Božjega. 

Zahvaljujem redovnicima i redovnicama koji su ustrajali u 
vjernosti Kristu i Crkvi i ujedno ih pozivam neka slijede duh svojih 
utemeljitelja, brižno nastojeći "da Crkva po njima svaki dan sve 
bolje prikazuje Krista i vjernicima i nevjernicima" (LG 46). 

Zahvaljujem našim dobrim obiteljima, gdje muži žena 
najprije jedno drugom onda i svojoj djeci, svjedoče Božjuljubav i 
vjernost i pozivam ih neka vjeru Crkve poukom i živim primjerom 
prenose na svoju djecu koja se kreću među vršnjacima druge ili 
nikakve vjere. F 

Posebno se želim obratiti bolesnicima i nemoćnima neka 
svoje patnje sjedine s Isusom da u tom nađu snagu za žrtvovanje 
prema volji nebeskog Oca. 

- Sradošću i nadom upravljam pogled mladima koje zanima 
sadržaj kršćanske vjere nek čitanjem vjerskog tiska i živim 
sudjelovanjem u vjerskom životu u obitelji, župii biskupiji, našu 
katoličku baštinu učine prisutnom danas i u budućnosti također 
među sugrađanima drukčijih pogleda. 

A svi, draga braćo i sestre, treba da dragom Bogu dadnemo ' 
hvalu za sve milosti u ovih 100 godina i da ga zamolimo nek nas 
i dalje prati svojom pomoću i blagoslovom. Stoga u ovoj godini 

100-obljetnice uspostave naše Mostarsko-duvanjske biskupije i 
Vrhbosanske metropolije prije svega želimo pokrenuti solidnu 
duhovnu obnovu. Ona će se ostvarivati u svim našim župama 
putem misija, danima duhovnih susreta, uz razmatranje i molitvu, 
osobito iskazivanjem klanjanja i štovanja Isusu Kristu među nama 
prisutnom u presvetoj euharistiji koja je izvor i vrhunac cijeloga 
kršćanskgo života(LG 11). Od tog je neodvojiva pobožnostprema 
Blaženoj Djevici Mariji Bogorodici, Majci Isusa Krista i njegove 
Crkve, jer je nju sam Bog od početka odabrao za prvu suradnicu 
našega spasenja (Post 3,15) te je vječni Sin Božji po Duhu 
Svetom od nje uzeo tijelo koje je za nas žrtvovano na križu. Zato 
se i želimo posvetiti Blaženoj Djevici Mariji da nam svojim 
primjerom i zagovorom pomogne izvršiti volju Božju kako je to 
savršeno uspjela jedino Ona, Službenica Gospodnja (Lk 1,38). 

Na sve vas, draga braćo i sestre, i na vaše koji su razasuti 
širom naše domovine a i cijeloga svijeta, po zagovoru Blažene 
Djevice Marije; zazivam Božji blagoslov prilikom stote obljetnice 
katoličkog zajedništva pod redovitom crkvenom upravom u našim 
biskupijama Mostarsko-duvanjskoj i Trebinjsko-mrkanjskoj. 

"Onome koji možesve učiniti izobilnije nego što milimo ili 
mislimo, po sili, koja djeluje u nama - Njemu slava u Crkvi i u 
Kristu Isusu u sva pokoljenja od vijeka do vijeka! Amen" (Ef 3,20- 
21) 


UOČI 100. OBLJETNICE OBNOVE 
REDOVITE CRKVENE HIJERARHIJE U BiH" 


Dne 5. srpnja 1981. navršava se 100. obljetnica otkako je 
veliki papa Leon XIII. svojom apostolskom bulom Ex hac augusta 
Apostolorum Principis cathedra obnovio redovitu crkvenu hijerarhiju 
u našim bosansko-hercegovačkim krajevima, i kako je uspostavio 


"Službeni vjesnik Mostarsko-duvanjske i Trebinjsko-mrkanjske biskupije 
1(1981)36-37. 

vrhbosansku metropoliju sa sjedištem u Sarajevu i sufraganskim 
biskupijama u Banjoj Luci i u Mostaru, a toj je metropoliji kasnije 
pridružena i starodrevna Mrkanjsko-trebinjska biskupija. 

Dostojno je i pravedno da se i naše biskupije u Hercegovini 
uključe _u tu proslavu 100. obljetnice toga povijesnog događaja u 
našoj Crkvi. U Vrhbosanskoj nadbiskupiji kao i u banjalučkoj 
biskupiji održanasu već prikladna savjetovanja o načinu proslave 
toga važnoga datuma u povijesti Crkve u Bosni i Hercegovini. 
Potrebno je stoga, da se i naše biskupije u Hercegovini uključe u 
pripravu tih proslava. 

Proslave bi se odvijale na razini metropolije u Sarajevu, te 


ona području pojedinih biskupija i pojedinih župaunutar biskupije. 


tI Pripravama su najbolje uznapredovali oni u Banjoj Luci, pa će 
nam oni poslužiti kao uzor i primjer u organiziranju proslava i u 
našim biskupijama. 

Da to ne bi bilo prepušteno nekoj stihiji i neodređenosti, 
Ordinarijat namjerava što prije formirati prikladni biskupijski 
odbor za proslavu 100. obljetnice obnove redovite crkvene hijerar- 
hije i uspostave nove metropolije i sufraganskih biskupija. Na čelu 
toga odbora bit će mjesni Ordinarij sa delegatom franjevačkog 
Provincijalata, koji će uz mjesnog Ordinarija vršiti predsjedničku 
ulogu u tome odboru. Uz to treba još imenovati i petoricu 
svećenika, koji će zajedno s mjesnim Ordinarijem i delegatom 
franjevačkog Provincijalata sačinjavati taj Odbor za organizaciju 
proslave. | 

Ako Bog da, već 5. srpnja 1981. započet će proslava te 100. 
obljetnice pa će trajati kroz čitavu godinu da bi se završila 
slijedeće 1982. godine. 

U slijedećem broju, ako Bog da, namjeravamo objaviti u 
hrvatskom prijevodu bulu ustanovljenja vrhbosanske metropolije, 
imenovanje dijecezanskog odbora za proslavu i detaljnije upute za 
tu proslavu u našim biskupijama. 

' Ordinarijat će sa zahvalnošću primiti svaki prijedlog župnika 
1 svećenika s područja naših biskupija u vidu tih proslava. 

CRKVA NA KAMENU": 


Ime lista želi odražavati njegovu fizionomiju, namjenu i 
porijeklo. List je glasilo hercegovačkih biskupija, Mostarsko- 
duvanjske i Trebinjsko-mrkanjske, koje su smještene na kamenitom 
i tvrdom tlu, a namijenjen je i svim ljudima dobre volje, dijaloga, 
ljubavi i suradnje. 

"Ti si Šumun, sin Jonin, ti ćeš se zvati Petar, to jest stijena 
(kamen)." Tako je Isus rekao Šimunu-Petru kada ga je prvi put 
vidio. Šimun-Petar je o Isusu znao samo nešto malo što mu je 
pričao brat Andrija, koji ga je i doveo Isusu. Kakvo iznenađenje 
je to moralo biti za Petra? Da je on kamen? O značenju tog 
novog imena koje mu je Isus nadjenuo nije ništa znao; sve mu je 
moralo biti čudna zagonetka: Šimun-Petar - kamen? Vjerojatno 
nije ni pitao Isusa za razjašnjenje. 

Ono što je rečeno Petru Isusu nije bila zagonetka. On je 
božanskim pogledom gledao daleko, daleko do na kraj svijeta i do 
na kraj vjekova. Za Njega je mijenjanje imena Šimun u Petar - 
kamen imalo duboko značenje. Mogao je Isus reći Petru: Ti si 
moj barjaktar koji će nositi moju zastavu ili: ti si vođa mojih 
sljedbenika... ili: ti si prvi učitelj iza mene itd. Ništa od toga nego 
.samo: Ti si kamen. Znakovito, vrlo znakovito. Ono što je Isus 
mislio učiniti od Šimuna jasnije nam postaje kada pročitamo šta 
se dogodilo u Cezareji Filipovoj. Kad je Šimun rekao Isusu: "Ti si 
Krist, Sin Boga živoga", Isus otkriva svoje namjere s Petrom. "Blago 
tebi, Šimune, sine Jonin, jer ti to ne objavi tijelo i krv, nego moj 
nebeski Otac! A ja tebi kažem:Tisi Petar (stijena) i na toj Stijeni 
sagradit ću svoju Crkvu, i vrata je paklena i smrti neće nadvladati. 
Tebi ću dati ključeve..." (Mt 16,17-19). Doduše, to je bilo samo 
obećanje onoga što će Isus učiniti tek iza svoga uskrsnuća kada 
će Petru predati "jaganjce i ovce". Nama je pak jasno da je Isus 
htio i osnovao Crkvu na Kamenu - Petru, da Isus želi da njegova 
Crkva bude čvrsta i sigurna na tvrdom temelju, da je nikakav 


" Uvodnik prvog broja Crkve na Kamenu, u CnaK 1(1980)2. 

neprijatelj, ni vanjski ni nutarnji, pa ni vrata paklena ne mogu 
nadvladati. 

Petar, bez posebne milosti, nije mogao biti solidan temelj, 
a najmanje stijena - kamen, Bio je više pijesak, nestalni čovjek 
koji će se zaklinjati na zadnjoj večeri da je spreman za Isusa i 
umrijeti, da bi ga nakon par sati u Kajfinu dvoru sramotno zatajio. 
Iza uskrsnuća Isus ne pokazuje svoje razočaranje nad Petrom, koji 
se u času kušnje pokazao kao sve drugo, a samo ne kamen. Da bi 
Isus ustanovio Crkvu koja će trajati do konca svijeta, da bi našao 
propovjednike koji će duhovno osvojiti Rimsko carstvo, nije sebi 
uzeo filozofe, učitelje zakona, bogataše ili vojskovođe, nego neuke 
i priproste ribare: baš nestalni temelj, pravi pijesak, loši građevni 
materijal za svoju Crkvu - gledano, dakako, ljudskim očima. Ali 
svemogući Bog će od tog lošeg materijala, milošću Duha Svetoga 
sagraditi nerazorivu zgradu svoje Crkve. Na temeljima Petra i 
ostalih apostola ona će čvrsto stajati do konca svijeta. A ti Petre, 
"kad se jednom obratiš, učvrsti svoju braću" (Lk 22,32). 

Isus je rado naglašavao čvrstoću temelja na kojima 
gradimo i stojimo. Svoj govor na gori završava slikovito:"Svatko, 
iko sluša ove moje riječi i izvršava ih, može se usporediti s 
mudrim čovjekom, koji svoju kuću sagradi na litici. Udari pljusak, 
navališe potoci, dunuše vjetrovi i jurnuše na tu kuću, ali se ona ne 
sruši, jer je sagrađena na litici. Naprotiv, svak tko sluša ove moje 
riječi, a ne izvršava ih, možese usporediti s ludim čovjekom, koji 
svoju kuću sagradi na pijesku. Udari pljusak, navališe potoci, 
dunuše vjetrovi i nasrnuše na tu kuću, i ona se sruši" (Mt 7,24-27). 


« Isus je govorio i o ugaonom kamenu koji odbaciše graditelji, a to 


prihvaća i sv. Pavao kada piše Efežanima (2,20):"Apostoli su i 
proroci temelj na kome ste sagrađeni, a ugaoni je kamen sami 
Krist Isus. U njemu čitava zgrada, čvrsto povezana, raste u sveti 
hram Gospodnji." Isto i sv. Petar u svojoj prvoj poslanici. 

Htjeli smo sve ovo o kamenu na kojemu počiva zgrada 
Crkve naglasiti da jasnije označimo naše stanovište o Crkvi, naš 
program i naš naslov lista. 

Nije potrebno dokazivati koliko je danas neophodno i 


urgentno vjernicima vratiti vjeru u Crkvu kojoj je Krist nevidljivi 

temelj a Petar - papa njegov vidljivi namjesnik na zemlji. Moderni 
skepticizam i agnosticizam je prodro i među crkvene ljude i unio 
mnogo zabune i nanio velike štete dušama vjernika. To ubacivanje 
sumnja u sve istine vjere i morala pravdano je pokoncilskim 
traženjem novih puteva, novih pokušaja, otvaranja, aggiormamenta 
itd. Nema sumnje da je približavanje duši modernoga čovjeka, 
koncilska ideja, ali ne približavanje u duhu modernog čovjeka. 
Vrijeme traži promjene onoga što se smije mijenjati, ali još o 
petoj godišnjici završetka Koncila Pavao VI. reče da su dovedene 
u pitanje sve temeljne istine katoličke vjere. Crkva se počela 
ljuljati kao da ne stoji na kamenu. Nije svaki korak naprijed ujedno 
i korak u bolje. Nekada korak naprijed znači korak u provaliju, u 
propast. Pokušaji s dušama moraju biti veoma razboriti i oprav- 
dani. Eventualna razaranja su nepopravljiva. Koliko puta smo čuli 
u godinama velike kontestacije:"Nizozemski katolici su postavili još 
jedno pitanje." I jedno po jedno, sve su doveli u pitanje, poljuljali 
su temelje vjere. I poznato je kakva je razaranja doživjela nekada 
uzorna Katolička crkva u Nizozemskoj. Znamo da je tu Crkvu 
Papa pozvao u Rim da se spasi što se spasiti dade. A javno 
priznavanje pogrešaka je teško i škola kroz promašaje je skupa. 
Danas je skoro nemoguća teološka rasprava u zatvorenom 
krugu. Čim je tema štampana, mass-mediji je prenose u cijeli svijet. 
Što je senzacionalnija to se bržeširi. Gomilanje sumnja zbunjuje 
vjernike. Pitaju svećenike i dobijaju različite odgovore: čak iu 
ispovijedi. Koleba se vjera u Crkvu sagrađenu na kamenu, a 
neprijatelji je već vide kako se ruši. Jedan obraćenik mi je rekao 
da mu je u traženju istine .i svjetla zaimponirala Crkva svojom 
sigurnošću, redom i istinom. "Gledao sam je kao grad na gori, 
Crkvu na kamenu. Ušao sam u Katoličku crkvu i sada vidim ovu 
nesigurnost, maglu, nered i sumnje i to me strašno sablažnjava i 
žalosti."- A naš pjesnik Kranjčević je lijepo rekao kako sumnja u 
ideale razara snagu ustrajnosti:"Ti sam ćeš mrijeti kada u ideale 
svoje počneš sumnjati." Još 1968. francuski novinar Robert Serrou 
u Paris Matchu piše kako se taj novi stil dovođenja svega u pitanje 
odražava štetno na vjernike:"Samo vi u Crkvi nastavite o svemu 
raspravljati i svađati se, a mi uzesmo svoju slobodu i odosmo 

svojim putem; pa kada se složite, javite nam da se vratimo." - Ali 
tko će se vratiti kada ode? ' 

Iako vjera nije znanost, iako je vjera dar Božji,ona ipak ima 
svoje znanosti koje joj prethode, prate ju i pomažu u izvjesnoj 
sigurnosti. O tome katolički pisac i filozof Jean Guitton piše:"Naj- 
više me pogađa kad se nekadašnja sigurnost u bitnim stvarima 
vjere, koja je doduše katkada bila previše trijumfalistička, želi 
nadomjestiti nekom vrstom nemira i nesigurnosti. Što je vjera bez 
sigurnosti koja rasvjetljuje i ispunjava čovjeka..." Moželi čovjek 
dati svoj životili se žrtvovati za nešto što je nesigurno? - U sjeni 
toga problema postavlja se pitanje svjedočenja, mučeništva, 
obraćenja, celibata itd." 

Bilo je raznih komentara po završetku Sinode biskupa. Što 
je ona donijela? Jedan katolički komentator kaže: Donijela je 
sigurnost vjernim katoličkim obiteljima koje su već postajale 
zbunjene u svojoj vjeri i vjernosti Crkvi. 

Crkva na Kamenu! Našim imenom i programom nikako ne 
želimo biti Crkva trijumfalistička. To posebno ne priliči našoj 
Crkvi u Hercegovini. Pitanja se po sebi nameću, pa i prijekori. 
Nekada je ovo bila "Crkva svjedočka" kako netko nedavno reče. 
A desetak godina ona zbunjuje i žalosti našu Crkvu domovinsku, 
pa i još dalje. Ona je regnum in se divisum. Ovim samo konstati- 
ramo ono što je svakome poznato, a nastojat ćemo koliko god 
bude moguće da ni s kim ne polemiziramo, da probleme ne 
bacamo u javnst. Treba ih rješavati na kompetentnim mjestima. 
Sve dobronamjerne molimo za razumijevanje naših poteškoća i za 
molitvu da ova Crkva opet bude svjedočka. 

GOSPINA ČAST 





IZJAVA ZA JAVNOST' 


1. Javnost očekuje, da progovorimo nešto o događajima u 
župi Međugorje, gdje šestero djece tvrde, da im se Gospa ukazuje. 

Kada o ovome pišu novinari ateističkog uvjerenja, sasvim 
je prirodno, da zaniječu svaku istinitost onoga što djeca govore. 
Oni jednako drže, da ne postoji ni Bog ni Gospa. Za nas vjernike 
je neprihvatljivo i uvredljivo na koji se način o tome piše i da se 
optužujebez dokaza da su djeca podgovorena. 

2. Novinski članci _su pisani od ljudi koji o vjeri znaju pisati 
samo ironično i posprdno, sa pozicije sile, sa mnogo optužbi bez 
dokaza. Tako među brojnim insinuacijama na svećenike pripisuje 
im se da su "posredstvom maloljetne djece, okupljene i istrenirane 
bez znanja njihovih roditelja... pokušali uvjeriti o pojavi 'gospe? u 
liku ljudskome". ' 

3. Isto je tako netočno, da su se nadležne crkverie vlasti 
ogradile od događaja u Bijakovićima na taj način što su ih 
proglasile praznovjerjem. Također nam je žao,što se u javnosti 


Katoličku crkvu u Hercegovini neistinito optužuje zbog političkih 


i prevarantskih namjera. 

4. Govoreći općenito o ukazanjima i čudesima moramo 
reći, da su za nas vjernike moguća. Ta nećemo zanijekati Isusa 
Krista i povijest svetaca. Poznato je, međutim, kako je Crkva bila 
oprezna, dok je izrekla svoj pozitivan sud o ukazanjima i čudesima 
u Lurđu, Fatimi i drugdje. 

5. Poznato je i to, da su pobožne duše često tvrdile, da 
nešto vide, a bila je to halucinacija, neki lični psihički doživljaj ili 
obična neistina. 


o. meme 
* Crkva na Kamenu 7-8(1981)24. 


6. Što se može reći o slučaju u Bijakovićima? Sigurno je, 
da djeca nisu ni od koga, posebno iz Crkve, podgovorena da 
govore neistine. Isto tako, barem zasad, sve navodi na to, da djeca 
ne lažu. Ostaje ono najteže pitanje: da li je to subjektivni doživljaj 
djece ili nešto nadnaravno? 

7. Kad su Židovi htjeli apostolima zatvoriti usta, onda je, 
kažu Djela. apostolska, pametni i razboriti učitelj zakona - 
Gamaliel - rekao u Vijeću:"Ako je taj naum ili to djelo od ljudi, 
propast će; ako li je pak od Boga, nećete ga moći uništiti..." (Dj 
5,38-39). i: 

Mi za sada zauzimamo ovo stanovište! 


GOSP. SERGEJU KREIGHERU 
PREDSJEDNIKU PREDSJEDNIŠTVA SFRJ? 


Poštovani gospodine Predsjedniče! 


U dnevnim listovima, na radio i televizijskim emisijama 
objavljena je, različito formulirana, vijest, da je dana 17. kolovoza 
1981. godine u Čitluku održana proširena sjednica Općinske 
konferencije socijalističkog saveza radnog naroda Čitluka, koja je 
raspravljala o događajima u župi Međugorje. 

U vijestima je navedeno i slijedeće: 


"Istaknuto je da narodu treba još jasnije reći da je ono što 


hoće i planiraju svećenici Jozo Zovko iz Međugorja, nejgov kolega 
Ferdo Vlašić, mostarski biskup Žanić i drugi ekstremisti, ono isto 
što nam planira i snuje ustaška teroristička organizacija. Klerona- 
cionalisti su se ustremili protiv tekovina revolucije, protiv ustavnog 
sistema, protiv socijalističkog samoupravljanja, a to je u biti 
najbrutalnija upotreba vjerskog osjećaja ljudi." 

Ovo prema vijestima RTV Sarajevo od 17. VIII. 1981. 
godine i "Večernjem listu" od 18. VIII. 1981. godine. 


? Crkva na Kamenu 9-10(1981)1. 

Na ovakove neistinite i potpuno neosnovane insinuacije 
smatram svojom dužnošću i svojim pravom sa indignacijom 
protestirati. 

Kao katolički biskup i odgovorni ordinarij Mostarske 
biskupije odbijam od sebe i spomenutih mojih svećenika ove 
neodgovorne klevete i napadaje, čija neukusnost nikako ,ne 
doprinosi trijeznom gledanju na događaje u župi Međugorje. 

Ovakovim se uvredljivim postupcima vrijeđaju osnovna 
građanska i ljudska prava. : 

Molim, da ovaj moj prosvjed primite do znanja i kao 
najodgovornija osoba u SFRJ poduzmete najenergičnije korake 
protiv ovakovih neodgovornih ispada. 

Molim, da izvolite primiti izraze mog poštovanja. 


PRED ODGOVORNOŠĆU? 


Temeljna istina kršćanstva je vjera u nadnarav odakle je 
došao Isus Krist i kamo se vratio nakon zemaljskog života. Tamo 
je uzeo svoju svetu Majku, tamo doći jest cilj djece Božje. 

U vjeru Crkve spadaju i posebni darovi, ukazanja, objave 
onima kojima je ta karizma dana. O karizmama govori sv. Pavao 
u prvoj poslanici Korinćanima. Teško je naći u povijesti Crkve 
neko vrijeme kada se kao danas toliko govorilo o čudesnim 
pojavama: i ukazanjima. One danas postaju "znak vremena", 
zaokupljaju pažnjujavnosti i Crkvu stavljaju pred pitanje raspozna- 
vanja istinitosti istih ili privida i pred odgovornost koju te pojave 
sa sobom nose. 

II. vatikanski govori u Konstitucciji o Crkvi, br. 12, o 
darovima Duha Svetoga, koje Duh dijeli kako hoće... "ali sud o 
njihovoj ispravnosti i urednoj upotrebi spada na one koji upravljaju 
Crkvom i na koje osobito spada ne ugasiti Duha, nego sve ispitati 
i zadržati ono što je dobro". Izvanredni darovi, karizme, objave 


* Crkva na Kamenu 9-10(1981)2. 

mogu biti dane za pojedince, ali i "za obnovu i veću izgradnju 
Crkve" (LG 12), makar uvijek ostaju privatne objave. Poznato je, 
koliko je crkveno. Učiteljstvo bilo oprezno, dok je priznalo 
autentičnima objave dane blaženoj Mariji Margareti Alacoque, 
Gemmi Galgani, kao i ukazanja u Lurdu i Fatimi, i kolikim je 
oprezom okružila Padre Pija iz Pietrelcine. Lurdski, odnosno 
tarbski biskup je formirao komisiju od 16 članova za ispitivanje 
lurdskih ukazanja 5 mjeseci nakon početka ukazanja, a ona je 
izrekla svoj sud nakon četiri godine rada. Fatima je čekala na 
priznanje čak 13 godina. Kasnije je određen i dan 11. veljače, da 
se slavi lurdska ukazanja, u Fatimu je hodočastio Pavao VI. 
prigodom 50 godišnjice ukazanja, a ove godine je atentat spriječio 
Ivana Pavla II., da dođe u Lurd na euharistijski kongres. 

U zadnjih 50 godina imamo pravu eksploziju objava, 
ukazanja, čudesnih događanja čija se autentičnost ispitivala ili 
ispituje. Pijo XII, Ivan XOXIII. i Pavao VI. rekoše da su umorni od 
karizmatičara po kojima im Bog poručuje nešto. U ovih 50 
godina bilo je preko 100 ukazanja ili čudesnih događaja. Skoro 
redovito biskup, na kojega to spada, formira komisiju stručnjaka: 
teologa, psihologa, liječnika... da stvar ispitaju. Katkada je lako 
donijeti sud, osobito ako je uočljivo, da s radi o naravnim 
pojavama. Ponajčešće ne bude izrečen nikakav sud, ni pozitivni 
ni negativni. Bude pojava koje zbunjuju, za vrhunaravno i protiv 
tog, pa komisija ne progovori. Kada su biskupi Beaurainga (1948.) 
i Banneuxa (1949.) priznali vrhunaravni karakter tamošnjih 
ukazanja, kardinal Ottaviani je viknuo: "Kršćani, ne dajte se lako 
uznemiriti!" Od tada je samo jedan događaj dobio priznanje 
vrhunaravnosti, a to je plač Gospina reljefa u Sirakuzi na Siciliji. 
Biskupi Sicilije, nakon ozbiljnog istraživanja, taj fenomen su 
proglasili vrhunaravnim, čudesnim. O drugima je crkvena vlast ili 
šutila ili ih proglašavala lišenim vrhunaravnog karaktera. 

Po broju objava i čudesnih događaja u ovih 50 godina stoji 
na prvom mjestu Italija sa 60, pa Francuska 11, Španjolska 7, 
«Njemačka 5, USA 3, Belgija, Kanada i Poljska po 2. Negdje broj 
ukazanja na jednom mjestu ide preko 100, a Heede, Garabandal 
i San Damiano daleko najviše. 

Od negativnih ocjena najviše bure su digle one u Garaban- 
dalu u Španjolskoj i u San Damianu u Italiji. Mjesni biskupi su 
izjavili, da ukazanja nisu autentična, da nisu vrhunaravna | 


. zabranili su dolazak na ta mjesta i okupljanje. 


Biskupov sud ili sud njegove komisije nije neprevarljiv te ne 
obvezuje sa dogmatskog stanovišta. Tako jednako ne moramo 
prihvatiti pozitivni sud o događajima u Sirakuzi, kao ni negativni 
sud o Garabandalu ili San Damijanu. Taj sud je više disciplinske 
naravi, da se sačuva red. Ipak vjernik religioznom poslušnošću 
prima sud svoga biskupa. No mnogo ima neposlušnih. Iako je 
Garabandal u Španjolskoj, u samoj Francuskoj ima 32 centra 
"garabandalista" i 4 centra "sandamijanista". 

Onaj tko sve gleda sa strane i bez obveze i odgovornosti, ne 
shvaća, kako je crkvenoj vlasti teško doći do istine o ukazanjima 
ili objavama. Područje parapsihe je veliko, zagonetno i neistraže- 
no, upravo čudnovato. Osobe koje imaju neke doživljaje, viđenja, 
ne moraju svjesno govoriti neistinu, ali ono što doživljavaju može 
biti samo naravnog karaktera, neke subjektivne projekcije, 
halucinacije, neobične  medijumističke moći. Ali mogu biti i 
vrhunaravne pojave. Čak ni stručnjaci, teolozi i liječnici, ne mogu 
lako donijeti sud o tim pojavama, pa obično prepuštaju, da 
vrijeme donese svoj sud i taj je ponajviše najbolji. No ako Bog 
hoće, da nam nešto kaže, da nas opomene, pozove na obraćenje 
(Lurd, Fatima...), teška je odgovornost onoga koji taj glas uguši. 
Biskup Banneuxa u Belgiji reče, da je mnogo, mnogo molio i 
tisuće misa služio, da dođe do prave istine o događajima u njegovoj 
biskupiji. Zato je uvijek potreban oprez i otvorenost Duhu Božjem, 
koji u Crkvi djeluje. Zato je lako govoriti onome na kojemu ne leži 
odgovornost, a teško onome koji shvaća svoju odgovornost pred 
Crkvom i javnošću. 

PRIOPĆENJE ZA TISAK O MEĐUGORJU“ 


“U skladu s kanonskim propisima, koji se odnose na stvar 
prosuđivanja navodnih ukazanja i privatnih objava, Dijecezanska 
komisija, ustanovljena u tu svrhu od mostarskog Biskupa, mjesnog 
Ordinarija, provela je ispitivanja o događajima u Međugorju. 

Tijekom istraživanja pokazalo se da zbivanja o kojima se 
radi nadaleko prelaze granice same biskupije. Stoga, u smislu gore 
navedenih propisa, pokazalo se prikladnim da se rad nastavi na 
razini Biskupske konferencije i da se u tu svrhu ustanovi nova 
Komisija. 

Kongregacija za nauk vjere bila je o tome obaviještena. Ona 
je izrazila svoje priznanje radu koji je izvršila Dijecezanska 
komisija pod odgovornošću mjesnog Ordinarija i potakla da se taj 
rad nastavi na razini biskupskih nacionalnih instancija. 

Stoga Biskupska konferencija Jugoslavije ustanovljuje 
Komisiju da nastavi ispitivanje međugorskih događaja. Očekujući 
rezultate rada Komisije i sud Crkve, pastiri i vjernici neka poštuju 
stav uobičajene  razboritosti u takvim okolnostima. Stoga nije 
dopušteno organiziranje hodočašća ili drugih manifestacija 
motiviranih svrhunaravnim karakterom koji bi se pridavao 
međugorskim zbivanjima. Marijanska pobožnost, zakonita i od 
Crkve preporučena, mora biti u skladu sa smjernicama Učitelj- 


stva, a naročito sa smjernicama Apostolske pobudnice Marialis. 


cultus od 2. veljače 1974. (usp. AAS, 66, 1973, str. 113-168). 


“ Crkva na Kamenu 2(1987)1. 

UZ PRIOPĆENJE O MEĐUGORJU: 


Tko prati Crkvu na Kamenu mogao je vidjeti da je u ovih 
pet i pol godina veoma malo pisala o događajima u Međugorju. 
Jednom, kad je Biskup uzeo u obranu vidioce, tvrdeći da nešto 
doživljavaju, ali da treba vidjeti da li je to njihov subjektivni 
doživljajili je to nadnaravno - nebesko ukazanje. Drugi put, kad su 
tri franjevca zatvorena, uzeo ih je Biskup u obranu. Još uz ovo su 
bila dva saopćenja Komisije za Međugorje i jedno Biskupske 
konferencije s preporukom da se ne vode hodočašća u Međugorje 
dok nebude izrečen konačni sud o tim događajima, što je jednim 
člankom u Glasu Koncila bilo krivo protumačeno i oboreno. Sada 
je Biskupska konferencija poslala Uredništvu GK "Saopćenje za 
tisak o Međugorju", a GK je naslov izostavio, dodao svoj koji ne 
odgovara istini, (jer BK još nije sastavila komisiju) i sve "ukrasio" 
slikom župne crkve iz Međugorja i "odgovarajućim" podnaslovom. 

Tko je slušao u mostarskoj katedrali ili po župama u 
Hercegovini što mostarski Biskup propovijeda, zna da Biskup 
skoro nikada nije govorio s oltara o međugorskim događajima, a 
imao je na to pravo jer je učitelj vjere u svojoj biskupiji: S druge 
strane napisane su brojne knjige u tiražu na desetke tisuća 
primjeraka; bezbrojni novinski članci, leci, filmovi, kasete, kipovi, 
medalje, suveniri, i hrpe propagandnog materijala. Proglašeno je 


. 300 čudesnih ozdravljenja i mnoštvo čudesnih viđenja i događaja, 


iako sud o tome u našoj crkvi spada isključivo na Biskupa. 
Dokumenti o "ozdravljenjima" su poslani u Lurd Liječničkom 
uredu koji se tim bavi već više od 100 godina. Odgovorili su da ti 
dosjei ne vrijede ni za što i da nisu nikakav dokaz Gospina 
ukazanja. 2 

U ovom Saopćenju je veoma važno priznanje Kongregacije 
za nauk vjere, koje je ona izrazila radu Dijecezanske komisije pod 
odgovornošću mjesnog Ordinarija. Kongregacija je kroz sve godine 
rada Komisije stalno bila obavještavana o stavu biskupa i o radu 


* Crkva na Kamenu 2(1987)2. 

Komisije. Tom stavu ni tom radu nije nikada prigovorila, dapače, 
Komisiji je izrazila priznanje. Ona želida zadnja riječ. o Međugor- 
ju, koja redovno spada na mjesnog Biskupa, bude nastavljena i 
produbljena autoritetom Biskupske konferencije. Zato je potakla 
da se rad nastavi na razini biskupskih nacionalnih institucija. Stoga 
će BKJ uskoro ustanoviti Komisiju od odgovarajućih stručnjaka. 
Očekujući rezultate rada Komisije i sud Crkve, pastiri i vjernici 
neka poštuju stav uobičajene razboritosti u takvim okolnostima. 
Te razboritosti je do sada očito manjkalo. Nerazborito i često 
nekritično se pisalo, propovijedalo i organiziralo hodočašća kao 
da je već sud Crkve o tim događajima pozitivan. A iz donesenih 
odluka moglo se više zaključiti da je taj sud negativan. Zato je 
Biskupijska komisija, sastavljena od stručnjaka sa svih naših 
teoloških učilišta, rekla da se ne organiziraju hodočašća. Isti je 
poziv uputila i Biskupska konferencija Jugoslavije, i ono što je 
najvažnije i Kongregacija za nauk vjere iz Rima. No, našla se 
obezvrijeđena odluka BKJ tvrdnjama da ona govori o službenim 
hodočašćima, a to da su ona koja bi vodili gospoda kardinali ili 
biskupi. Oni nisu nikada ni vodili hodočašća, pa na njih nije ni 
mislila BKJ ni Kongregacija za nauk vjere. Ovo se odnosilo na sva 
grupna hodočašća koja su organizirali svećenici, redovnici, 
redovnice, laici ili turističke agencije. U tom smislu se u Saopće- 
nju dalje kaže:"Stoga nije dopušteno organiziranje hodočašća ili 
drugih manifestacija motiviranih vrhunaravnim karakterom koji bi 
se pridavao međugorskim zbivanjima." Organizirana hodočašća su 
ona koja u grupama dolaze bilo kojim prevoznim sredstvima, 
predvođeni od bilo koga. 

Zašto? Svako organizirano dolaženjevjernika u Međugorje 
je jedna manifestacija i svojevrsni govor jednog dijela Crkve da se 
u Međugorju stvarno Gospa ukazuje, da su autentične poruke, 
ozdravljenja, knjige itd. A sud o ovome trebaju donijeti oni na koje 
to spada u Crkvi. Stoga je odluka:"Nisu dopuštene manifestacije 
motivirane vrhunaravnim karakterom koji bi se pridavao međugor- 
skim zbivanjima", sasvim u skladu s preporukom da pastiri i 
vjernici poštuju stav uobičajene razboritosti u ovim okolnostima. 
Nerazboritost u ovim pitanjima je često Crkvu koštala sramote, 

razočaranja i davanja materijala ateistima za napadaje i izrugiva- > 
nje vjere. Danas u katoličkom svijetu vlada poplava "ukazanja". 
Svake godine po par stotina novih slučajeva. Najveći dio svrši kod 
župnika. Ako se on zaleti i dade tome važnost, a novinari jedva 
dočekaju senzaciju, ako je po srijedi interes, onda je lavinu teže 
zaustaviti. Garabandal (grad u Španjolskoj) je imao 1961-1965 
četiri vidjelice, ekstaze, tajne o znaku za cijeli svijet - i do danas 
ništa. Sve vidjelice su se udale, jedna je nakon četiri godine rekla 
da Gospu nikada nije vidjela. Slično je bilo i sa San Damianom 
u Italiji gdje je Mamma Rosa "svojim viđenjima" uzbudila cijeli 
svijet, ali je biskupova Komisija ustanovila da tu nema ničeg 
nadnaravnoga. Mamma Rosa je umrla, a njezini nasljednici su 
nudil Svetoj stolici 5 milijardi lira da prizna ukazanja ali Sveta 
stolica je to odbila. Godinama je biskup mons. Manfredini izdavao 
zabrane, ali fanatici su ih gazili i tjerali svoje. Slično je i na 
mnogim drugim mjestima tobožnjih ukazanja. Zato je sasvim na 
mjestu poziv na razboritost. 


IZJAVA MOSTARSKOG BISKUPA O MEĐUGORJU* 


Braćo i sestre, ovdje danas na krizmi u Međugorju, očeku- 
jete da možda reknem neku riječ o događajima o kojima govori 
cijeli svijet. Crkva o tome mora voditi računa, i ono što Crkvu 
zanima, ona daje posebnim osobama, komisijama na istraživanje i 
presuđivanje. Znate također da sada o ovome raspravlja komisija 
koju je sastavila Biskupska konferencija Jugoslavije, jer Crkva ne 
možetako lako izložiti svoju vjerodostojnost pred svijetom dvadese- 
tog stoljeća. 

Mogu reći da sam šest godina molio, studirao i šutio. Molili 
su i mnogi drugi, i na tome im zahvaljujem. U svakoj svetoj misi je 
nakana o Međugorju bila prisutna, u svakoj krunici sam molio 
Gospu, svakog dana, da mi od Boga isprosi svjetlo a tako i Duha 


“ Crkva na Kamenu 8-9(1987)2. 

Svetoga. To mi je pomoglo da steknem jako i sigurno uvjerenje o 
svemu što sam čuo, čitao i doživio. 

U cijelom mome radu, molitvi i studiju preda mnom je bio 
samo jedan cilj: doći do istine. U tu svrhu sam još "82. godine 
osnovao Komisiju od četiri člana, a kasnije je proširio, pomoću 
nekih biskupa i otaca provincijala, na petnaest članova, sa devet 
teoloških učilišta, iz sedam biskupija i četiri provincije i dva 
vrhunska psihijatra, a oni su mogli konzultirati i druge svoje 
kolege. Radili su tri godine. O radu i događajima bila je obavješta- 
vana i Sveta stolica. Sada se tim istim problemom bavi već 
spomenuta Komisija koju je sastavila biskupska konferencija 
Jugoslavije. 

Međutim, oni-kojima se žurilo išli su naprijed, ispred suda 
Crkve, proglašavali čudesa i vrhunaravne događaje i s oltara 
propovijedali privatne objave, što nikako nije dopušteno dok Crkva 
te objave ne prizna kao autentične. Zato su razni forumi pozivali 
da se ne organiziraju hodočašća, da se čeka sud Crkve. Najprije 
bez efekta. Onda je Biskupska konferencija Jugoslavije, u desetom 
mjesecu iste godine, rekla da se ne mogu organizirati službena 
hodočašća u Međugorje, a službeno je bilo svako koje se 
okupljalo i zajedno dolazilo. Ni to nije koristilo. Zatim je Kongre- 
gacija, u Rimu, za nauk vjere 23. V. 1985. uputila Talijanskoj 
biskupskoj konferenciji dopis da biskupi nastoje smanjiti organizira- 
nje hodočašća i svaku formu propagande. I to je ostalo bez ploda. 
Konačno, kada se prešlo na formiranje druge Komisije, uzoriti 
kardinal Franjo Kuharić i mostarski Biskup, u ime Biskupske 
konferencije Jugoslavije, 9. siječnja ove godine, su u izjavi za 
javnost rekli:"Stoga nije dopušteno organiziranje hodočašća ili 
drugih manifestacija motiviranih vrhunaravnim karakterom koji bi 
se pridavao međugorskim zbivanjima." To je rečeno _s najvećega. 
mjesta u Crkvi i ne smije se preko toga prelaziti kao da to nije 
ništa. 

Od prvih vijesti koje su najavile izvanredne događaje u ovoj 
župi, biskupski ured je pažljivo pratio vijesti i sabirao sve što bi 
moglo služitiu traženjuistine. Biskup je pustio vidiocima i pastoral- 
nom osoblju potpunu slobodu, čak ih je i branio pred napadajima 

tiska i politike. Snimali smo sve razgovore na kasetama, skupljali 
kronike i dnevnike, pisma, dokumente i sve je to tri godine 
studirala Komisija sastavljena od naših profesora teologije i 
liječnika. Trogodišnji rad Komisije dao je rezlutat: dva člana 
Komisije su glasovala da su ukazanja vrhunaravna, istinita. Jedan 
član se uzdržao od glasovanja, jedan da je nešto bilo u početku, 
a jedanaest non constat de supernaturalitate, tj. da ukazanja nije 
bilo. 

Duboko sam uvjeren da su svi članovi Komisije radili 
savjesno i ispitali sve što je moglo poslužiti u traženjuistine. Crkva 
ne može riskirati svoju vjerodostojnost i često je u sličnim 
slučajevima pomno istraživala ovakve događaje i odbijala velika 
mnoštva ako su se okupljala na mjestima gdje je bilo ustanovljeno 
da događaji nisu vrhunaravni. Sjetimo se Garabandala u Španjol- . 
skoj i San Damiana u Italiji i još desetak sličnih mjesta zadnjih 
godina. U Garabandalu su vidjelice govorile da je Gospa obećala 
veliki znak za cijeli svijet. Od tada je prošlo dvadesetpet godina a 
toga znaka nema. Da je i ovdje Gospa ostavila znak, bilo bi svima 
jasno o čemu se radi. 

Gospa se, kažu, počela ukazivati na Podbrdu na brdu 
Crnici, pa kad je milicija zabranila ići tamo, sišla je u kuće, u 
ograde, u polja, u vinograde, u duhaništa, ukazivala se u crkvi, na 
oltaru, u sakristiji, na koru, na krovu, na zvoniku, po putovima, na 
putu u Cerno, u automobilu, u autobusu, u školama, u Mostaru na 
nekoliko mjesta, u jeo o na više mjesta, u Zagrebu po samosta- 
nima, u Varaždinu, u Švicarskoj, u Italiji, opet na Podbrdu, na 
Križevcu, u župi,u župnojkući itd. Sigurno nije nabrojeno ni pola 
mjesta navodnih ukazanja pa se trijezan čovjek, Koj Gospu časti, 
pita: Gospe moja, što to od tebe čine? 

U ovoj biskupiji ja sam po božanskom pravu pastir, učitelj 
vjere i sudac u pitanjima vjere. Budući da su događaji u Međugorju 
stvorili napetost i podjelu u Crkvi - jedni vjeruju, drugi ne vjeruju - 

i pobjegli kontroli Crkve i jer su preporuke i odluke prije 
spomenutih foruma - Komisije, Kongregacije i Biskupske konferen- 
cije - ostale bez efekta, ja, mostarski biskup, pred Bogom odgo- 
voran za disciplinu u biskupiji, ponavljam i sankcioniram prijašnje 

odluke crkvenih foruma i svećenicima koji organiziraju hodočaš- 
će, ili dolaze ovamo pridajući ovim događajima vrhunaravni 
karakter, dok ne završi rad Komisija Biskupske konferencije 
Jugoslavije, zabranjujem misiti u mojoj biskupiji. 

Obraćam se tebi, bezgrešna Djevice i Majko, Majko Božja 
i Majko Crkve, Majko ovoga puka koji te traži, moli i ljubi. 
Obraćam se tebi, ja tvoj sluga, biskup mostarski i pred cijelim 
svijetom izričem moju duboku i nepokolebljivu vjeru u sve 
povlastice kojima te je Bog obdario, po kojemu si prvo i najodlič- 
nije stvorenje. Izričem moju duboku i nepokolebljivu vjeru u tvoj 
zagovor kojim posreduješ kod svemogućega Boga za sve potrebe 
svoje djece u ovoj suznoj dolini. Izričem svoju duboku i nepoko- 
lebljivu vjeru u tvoju ljubav prema nama grešnicima, a tu ljubav si 
posvjedočila i svojim ukazanjima i pomoćima. I sam sam vodio 
hodočašća u Lourdes. Upravo snagom te vjere, ja tvoj sluga, 
Biskup mostarski, pred brojnim mnoštvima koja su te zazivala, 
otkrivam i prihvaćam tvoj veliki znak koji je postao siguran i jasan 
nakon ovih šest godina. Taj znak jest da si šest godina uporno 
šutjela na sve navještaje 'o znaku: bit će na brdu ukazanja vidljiv 
i trajan, bit će brzo, bit će uskoro, još malo, strpite se malo - 
govorili su još 1981. ... Pa onda: bit će za Bezgrešno, za Božić, za 
Novu Godinu, itd. Meni posebni znak nije potreban, ali je bio 
potreban onima koji su vjerovali neistini. 

Hvala ti, Gospe, što si svojom šutnjom dugom šest godina 
pokazala da li si ovdje govorila, da li si se ukazivala, poruke i tajne 
dijelila i da li si posebni znak obećala. Presveta Djevice, Majko 
Kristova i Majko naša, posreduj za mir u ovoj nemirnoj crkvenoj 
Pokrajini, u mostarskoj biskupiji, posreduj posebno za ovo mjesto, 
za ovu župu, gdje se bezbroj puta upotrijebilo tvoje sveto ime u 
govorima koji nisu bili tvoji. Daj da se prestanu izmišljati tvoje 
poruke. Primi, presveta Djevice, i zadovoljštinu iskrene molitve 
pobožnih duša koje su daleko od fanatizma i neposluha u Crkvi. 
Daj nam svima da dođemo do prave istine. Gospe draga, ponizna 
i poslušna službenice Gospodnja, daj da Međugorje krene čvrstim 
koracima za pastirom mjesne Crkve da bismo te svi zajedno mogli 
veličati i hvaliti u istini i ljubavi. Amen! 

IZJAVA BISKUPA O MEĐUGORJU 
NAS OBVEZUJE" 


Biskupi, po svojoj službi najmjerodavniji za prosudbu 
događanja u Međugorju, rekli su svoj sud jasno i to svi složno 10. 
travnja 1991. u Zadru. O istinitosti ili neistinitosti ukazanja 
rečeno je: "Na temelju dosadašnjeg istraživanja ne može se 
ustvrditi da se radi o nadnaravnim ukazanjima i objavama." 

Prema izjavama vidjelaca Gospa se ukazala do sada više 
tisuća puta te dala tisuće objava, opomena, poruka... O tome je 
napisano stotine knjiga, tisuće članaka, održanemnoge konferen- 
cije, izgovorene tisuće propovijedi... Snimljeni su kilometri 


- vrpcimagnetofonskih i filmskih vrpci. Komisija mostarskog biskupa 


od 15 članova_i Komisija Biskupske konferencije Jugoslavije od 10 
članova u Zagrebu s više savjetovanih stručnjaka, su radile svaka 
po više od 3 godine istražujući događanja u Međugorju. Na temelju 
svih dosadašnjih istraživanja ne može se dokazati nadnaravnost 
međugorskih događanja. Dakle, ništa vrhunaravnog u tim događa- 
jima o kojima se govorilo nije bilo, nego su zagovornici i pristalice 
"međugorskih ukazanja" sve to obukli u ruho istine i poslali u svijet. 
Svijet je vjerovao, dolazio, molio kao da se uistinu radi o autentič- 
nim ukazanjima i Gospinim priopćenjima. 

Još 1981. sam pastoralnom osoblju govorio i pisao: Neka se 
ne ide ispred suda Crkve jer trebamo zajedno tražitiistinu. Bilo je 
Prerano vjerovati da su događanja vrhunaravna, jer nije bilo 
dokaza. Ako se stvari budu razvijale tako - govorio sam - te se 
pokaže da su događaji istiniti lako ćemo prijeći na stranu obrane 
Međugorja i istine, poći u Međugorje i propovijedati u čast Gospi. 
Opominjao sam: Ako po sudu Crkve ne bude ništa vrhunaravno u 
međugorskim događajima, što će reći svijet koji vam je vjerovao, 
putovao, žrtvovao se u nadi da se Gospa u Međugorju ukazuje? 
Zar smijemo kao vjernici govoriti i nastupati protiv suda Crkve i 
odgovorne u Crkvi tjerati u laž, biti neposlušni odredbama Crkve 





" Crkvana Kamenu 7(1991)2. 

i unutar nje takvim nastupima pripremati plodno tlo za shizmu, . 


raskol? 

Prema odredbama Crkve prosudbu o istinitosti, vrhunarav- 
nosti ukazanja donose po svojoj pastirskoj i učiteljskoj službi 
pastiri Crkve, koji svoj sud temelje i na istraživanjima teoloških i 
drugih stručnjaka. Stoga ga službeni stav Crkve prema međugor- 
skim događajima mogao izreći i suđom mjesnog biskupa i komisije 
strukovnjaka koju je on imenovao, međutim, kako je vjerovanje u 
vrhunaravnost međugorskih ukazanja zahvatilo cijeli svijet Sveta 
stolica je odredila da se oformi još jedna komisija čije radove će 
nadgledati i preuzeti Biskupska konferencija Jugoslavije te će svi 
biskupi onda, na osnovu tih istraživanja, izreći svoj sud. Oni su taj 
sud donijeli i izrekli 10 travnja o. g. u spomenutoj Izjavi. 

Budući da se na temelju dugotrajnog i iscrpnog istraživanja 
zbivanja u Međugorju ne može ustvrditi da se radi o nadnaravnim 
ukazanjima i objavama, to znači da na snazi i dalje ostaju odredbe 
biskupa o (ne)organiziranju hodočašća kao i odredba Biskupske 
konferencije Jugoslavije da se u Međugorju ne govori o ukazanji- 
ma, o objavama i porukama kao autentičnim. 

Kakav stav, prema tome, bi trebali vjernici zauzeti prema 
međugorskim zbivanjima poslije Izjave biskupa? Vjernici su dužni 
poštivati disciplinske smjernice biskupa o "ukazanjima". Zapravo, 
kao dobri vjernici trebalo bi da prihvate sud biskupa, svojih pastira, 
da se Gospa na temelju dosadašnjeg istraživanja nije ukazala. To 
posebno vrijedi za svećenike i pastoralno osoblje nad kojim biskup 
ima posebnu vlast jer im je dao kanonsku misiju da kao produžena 
ruka svoga pastira propovijedaju, poučavaju i dijele sakramente. 
Oni su uvijek dužni iz religioznog posluha slušati i poštivati 
smjernice i odredbe mjesnog biskupa i u ime Crkve propovijedati 
ono što Crkva naučava. 

U svijetlu ovih činjenica treba promatrati i ulogu novoime- 
novane pastoralno-liturgijske komisije sastavljene od biskupa i 
svećenika, koja je već boravila sa mnom u Međugorju a u cilju 
provedbe smjernica Crkve s obzirom na ova zbivanja. A ne radi se 
ni o kakvom priznanju autentičnosti ovih zbivanja kako je to 

prikazano u raznim sredstvima priopćavanja i izjavama nekih 
duhovnih lica kod nas i u svijetu. 


BOGORODICA* 


Na početku godine, prvog siječnja, slavimo svetkovinu 
Svete Bogorodice Marije. Djevica Marija, to je djevičansko biće 
iz Nazareta, Bogorodica, koja je Isusu dala ljudsko tijelo i tako . 
rodila Boga i čovjeka. On je Bog odvijeka i po tome stariji od 
Majke, i čovjek Bogorodica i Bogočovjek. 

Hvale vrijedno je što je Sveti otac, u čast Blažene Djevice, 
ovu godinu proglasio Marijinom. Želio je naglasiti kako Marijina 
uloga ne pripada samo negdašnjim velikim događajima, nego ona 
također i danas traje. Jednom od Boga odabrana, Marija se svojim 
odzivom na Božji poziv i svojim bezuvjetnim predanjem njegovoj 
svetoj volji cijelim svojim bićem ugradila u veličanstvenu zgradu 
njegove Crkve. Ona je postala modelom Crkve i uzor-članom, ona 
je postala Majka svih koji su milošću Božjom postali Kristova 
braća, te u snazi Duha nastavlja svoju veliku ulogu. Ona nam je 
poziv i neprestani uzor do koje se visine može uzgidnuti ljudsko 
biće kada u snazi Božje milosti postane ono za što ga je Bog 
predodredio. 

Zbog toga Crkva ne može nikada, ni u jedno doba, ni na 
jednom mjestu, prešutjeti i zaboraviti Onu koja nam je Isusa 
rodila, Bogorodicu, i ne istaknuti njezino mjesto i zasluge. Ona je 
nerazdvojivo vezana uz Isusa Krista, uz njegovu Crkvu i uz nas 
članove mističnog Tijela Kristova. S pravom ju je Crkva unijela 
u svoje vjerovanje i njoj posvetila blagdane, himne, crkve i svetišta, 
naša srca i duše. 

Vidim te u tisućama slika, Marijo, s ljubavlju izraženu. Pa 
ipak nijedna od njih ne možete prikazati kako te vidi duša moja. . 
(Novalis). 


* Crkva na Kamenu 1(1988)2. 

A veliki Dostojevski kaže o njoj:"Bogorodica! To je velika 
Majka... To je velika nada... vječno pouzdanje ljudskog roda." 

Kada Crkva časti Djevicu Mariju, onda ne misli samo na 
njezine povlastice kojima ju je Bog obdario, na božansko materin- 
stvo, na bezgrešno začeće, slavno uznesenje na nebo, nego 
također na njezinu veliku vjeru i predanje da kroz život korača 
križnim putem i tako u vjeri raste, sazrijeva, donosi plodove i nama 
postaje uzor. Posve bismo imali krivu sliku o Djevici Mariji, ako 
bismo izgubili iz vida kako se na njoj doslovno ispunilo proročan- 
stvo starca Šimuna da će joj mač boli probosti dušu. A to se nije 
dogodilo samo na Kalvariji dok je stajala pod križem svoga Sina, 
nego i onda kada se događalo ono što nije mogla shvatiti, kada je 
u potpunom predanju rađala Sina u štali, kada je morala bježatiu 
Egipat i opet ga natrag nositi, kada nije mogla shvatiti njegovo 
vladanje ni razumijeti njegove odgovore (usp. MK 3,21; 4,31-35; Lk 
2,90; Iv 2,4). U svim tim kušnjama i posebno na Kalvariji zbunjena 
i slomljena od boli, ostjala je nesalomljiva u vjeri i nepokolebljiva 
u predanju u volju Božju. U svim tim kušnjama Marijina vjera i 
ljubav je postajala prokušanija, odanost prema Bogu otvorenija i 
zauzetost za ljude veća. Zato je samo po sebi razumljivo što Sveto 
pismo ističe kako je Marija bila nakon uskrsnuća u krugu apostola 
i cijele prve zajednice koja je bila jedno srce i jedna duša (Dj 1,14 
i 4,32). 

U središtu zbora vjernika, usred Crkve, nastavlja se 
veličanstvena Marijina pjesma, Magnificat Bogu za sve što je on 
učinio u povijesti Božjega naroda na zemlji kao i u povijesti 
spasenja svakoga pojedinca. Na isti način nastavlja se u Crkvi 
razvijati plod Marijina sazrijevanja u vjeri što dobiva svoj jasan 
izričaj u njezinoj riječi na svadbi u Kani:"Što vam god rekne 
(Isus), učinite" (Iv 2,5). U toj Marijinoj riječi sadržanoje njezino 
potpuno predanje u službi Božjega poslanja, ponavlja se njezin fiat 
kao primjer i poticaj za sve nas na odricanje od svih svojih namisli 
i usvajanje Božjevolje kako se ona u Kristu očituje. Njezina služba 
biva službom vjere ili sama vjera. Na taj način Marija izražava 
> svoju spremnost da slavu Božju prenosi diljem svijeta kao glasnik 
radosne vijesti u Kristu svim narodima i vremenima. 

U Marijinoj riječi u Kani sadržan je smisao čitavoga 
evanđelja: izvršiti riječ Isusovu, a toje Očeva Riječ, to je Isus, 
Riječ što je tijelom postala i među nama se nastanila. 

"Činite sve što vam rekne." Isus nije svoju Majku ubrojio u 
broj apostola, nije ju poslao da propovijeda, nije joj dao vlast da 
odrješuje od grijeha ni da kruh i vino pretvara u Tijelo i Krv 
njegovu. To će činiti drugi, a ona će propovijedati duhovnim 
bogatstvom svoga bića, svojih kreposti, svojih nadahnuća, svoga 
zagovora. Zato ona čeka _dolakaz Duha Svetoga skupa s apostoli- 
ma, pa će nadahnjivati prvu Crkvu i Crkvu kroz vjekove. Ona će 
biti kraljica apostola, kraljica ispovjedalaca, propovjednika, 
misionara i preko njih će se ostvarivati "ono što je On rekao". I 
zato se nju ne može pravo častiti samo molitvom, pjesmom i 
hodočašćima, nego i vršeći sve ono "što je On rekao". Ona 
ponavlja Njegove riječi: Ljubite se među sobom, ljubite i neprija- 
telje, praštajte jedni drugima, nahranite gladne, napojite žedne 
zaodjenite gole, pohodite bolesne, ne sablažnjavajte malene, što je 
Bog u ženidbi združio ne rastavljajte, i sve tako dalje jer je moj Sin 
to rekao. Ja sam ga rodila, Bogorodica; neka se u vama utjelovi 
ono što je On rekao, da bi se njegova riječ u vašem životurodila. 
To je istinski Božić. 


, 


ZAVRŠNE PROSLAVE MARIJANSKE GODINE 
U HERCEGOVINI? 


Sveti otac je proglasio ovu godinu za marijansku. Željeli 
bismo da se i u našim biskupijama proslavi marijanska godina što 
svečanije išto djelotvornije. Gotovo svaka naša crkva ima Gospin 
kip ili sliku. Vjerujem da i većina katoličkih obitelji ima Gospinu 
sliku ili kakav kip. Nadam se da svaki naš vjernik dnevno moli 
krunicu, Anđeo Gospodnji ili barem Zdravo Marijo Gospi na 





* Službeni vjesnik biskupija Mostarsko-duvanjske i Trebinjsko-mrkanjske 
1(1988)22-23. : 

čast. Ova godina bi trebala biti poticaj da u toj pobožnosti svi 
porastemo, da se damo poučiti u ispravnom štovanju Gospe, a 
najviše da nastojimo nasljedovati Djevicu Mariju u kreposnom 
životu: biti vjeran cijelim svojim bićem Bogu, imati neograničeno 
povjerenje u Božju dobrotu, živjeti ponizno i čisto _u svakodnev- 
nom životu, te ljubiti Boga iznad svega a bližnjegakao sebe samoga. 
Upravo onako kako je to Marija činila. 

Budući da mi nismo osnivali nikakvog službenog odbora za 
proslavu marijanske godine, završne proslave su naš zajednički 
zadatak. Zato potičem braću svećenike da kroz cijelu godinu 
svojom dosjetljivošću odgajaju i potiču svoje vjernike na nasljedo- 
vanje Gospe u krepostima. 

Nek Marijina svetišta budu mjesta naših okupljanja, 
zajedničkih slavlja i rasta u istoj vjeri i međusobnoj ljubavi. 
Zajedničko okupljanje nije samo manifestacija, nego i liturgijski 
čin, proslava i poticaj na rast u kreposnom življenjui svjedočenju 
svoje vjere. Zato preporučam da se što bolje pripremimo i 
organiziramo za slijedeće Gospine blagdane: 

- 8. svibnja, blagdan "Kraljice Mira" u Hrasnu. Ove godine 
će obrede proslave i koncelebriranu svetu misu predoditi mons. 
Joakim Herbut, biskup skopsko-prizrenski. 

- S. lipnja je proslava blagdana "Majke Crkve" u našoj 
katedrali u Mostaru. 

- 30. srpnja je hodočašće naše mladeži Gospi na Široki 
Brijeg. 

- 15. kolovoza se hodočasti u mnoge Gospine crkve, a 
najviše na Široki Brijeg. 

Preporučam svećenicima da u dogovoru s upraviteljima 
Gospinih svetišta organiziraju tijekom ove godine hodočašća i 
duhovne obnove manjih grupa: ministranata, mladeži, studenata, 
bračnih parova (npr. koji su se vjenčali u protekloj godini, ili u 
zadnje dvije ili pet godina), bolesnika i drugih. Sami svećenici 
mogu organizirati svoje grupe za duhovne obnove ili duhovne 
vježbe u Gospinim svetištima. 

Proslavu marijanske godine završit ćemo, kao i po cijelom 


«< katoličkom svijetu, na blagdan Marijinog uznesenja 15. kolovoza 


1988. 


REDEMPTORIS MATER 
I MARIJANSKA GODINA'“ 


Sveti otac Ivan Pavao II. na Duhove je otvorio Marijansku 
godinu koja će trajati od Duhova '87. do Velike Gospe "88. Za tu 
prigodu napisao je i encikliku Redemptoris Mater (Spasiteljeva 
Majka) i tako obogatio već bogatu teologiju o Mariji. Ta enciklika 
je poziv i priprema za Marijansku godinu i za ulazak u treći milenij 
našega otkupljenja. 

Već II. vatikanski sabor je u dogmatskoj konstituciji o Crkvi 
(Lumen gentium) naglasio ulogu Majke Isusove i Majke naše u 
životu Crkve i u ekonomiji spasenja. Ali nepravilno štovanje 
Gospe može ići per defectum, tj. tako da se zanemari uloga 
Marijina u životu Crkve, a i per excessum, tj. da se u ulogu i 
štovanje Gospe uvuku krive pobožnosti, prividna ukazanja i lažne 
poruke, tako da ponegdje to ide na štetu pravog poimanja Isusove 
osobe i uloge Crkve kojoj je Isus predao jedinstvenu ulogu i vlast 
naučavanja i upravljanja dušama. Zato se Pavao VI. osjetio 
pozvanim da napiše apostolsku pobudnicu Marialis cultus, a to je 
sada još dublje i više dogmatski produbio Ivan Pavao II. 


MARIJA U BOŽJIM PLANOVIMA 


Enciklika počima riječima sv. Pavla:"Kada dođe punina 
vremena, posla Bog Svoga Sina - rođena od žene, podložna Zakonu 
- da otkupi podložnike zakona, da primimo posinjenje. A da ste 
sinovi dokazuje činjenica, što je Bog poslao u vaša srca Duha 





" Crkva na Kamenu 6-7(1987)2. 

svoga Sina koji viče: Abba - Oče! (Gal 4,4-6). Tim riječima se 
slavi ljubav Oca, poslanje Sina, dar Duha Svetog, žena od koje se 
rodio Otkupitelj i naše božanskoposinjenje u tajni punine vremena. 

"Punina vremena" je vrijeme koje je Bog vidio još od 
postanka svijeta, vrijeme u kome će Otac poslati svoga Sina "da ne 
pogine nijedan koji u nj vjeruje, nego da ima život vječni" (Iv 
3,16). U toj "punini vremena" Bog je, predvidjevši smrt svoga Sina 
pripremio srce Bezgrešne Djevice i u njeno krilo Duh Sveti usadio 
ljudsku narav Kristovu. Tada je Vječni ušao u vrijeme i otkupio 
vrijeme koje je postalo vrijeme spasenja i rođenja Crkve. A Crkva 
vidi svoje početke još prije Kalvarije i Duhova u Marijinom 
bezgrešnom začeću i Isusovom začeću i po tome nerazdvojnu 
povezanost i ulogu Krista, njegove presvete Majke koja je svojim 
fiat sva predana u planove Božje i sama postala suradnica u 
ekonomiji spasenja. ; 

Kada je sotona prevario i zaveo naše praroditelje, Bog je 
zmiju prokleo i obećao Spasitelja od žene rođena:"Kad si to 
učinila prokleta bila među ženama... Neprijateljstvo zamećem 
između tebe i žene... ona će ti satrti glavu a ti ćeš vrebati petu 
njezinu" (Post 3,14-15). Vrijeme je teklo, vjekovi su čekali 
ispunjenje obećanja i u toj "punini vremena" na svijet dolazi Sin 
potomak žene koja će satrti sotoni glavu. Ali potpuna pobjeda 
Sina rođena od ženedoći će poslije duge borbe koja će trajati kroz 
cijelu povijest kako to gleda Apokalipsa i na koncu će se opet 
pojaviti znak žene, ovaj put odjevene u sunce (Otk 12,1). 

Marija stoji u centru ovog neprijateljstva i ove borbe koja 
prati povijest čovječanstva i povijest spasenja. Ona nam daje svog 
predragog Sina i od njega ona dobiva svu veličinu i ljepotu svoga 

"bića. Tako ona ostaje pred čovječanstvom i pred Bogom 
neponovljivi znak izabranja o kome govori apostol Pavao u 
poslanici Efežanima:"U Kristu nas sebi izabra prije postanka 
svijeta... predodredivši da budemo njegovi sinovi" (Ef 1,4-5). Ovaj 
izbor, ovo posinovljenje je jače od grijeha i od sotone i ono traje 
kroz svu povijest, a Marija je siguran znak spasenja. O njoj govori 
sv. Bernard:"Ukloni ovo sunce iz svemira i gdje ti ode dan? Ukloni 

Mariju, zvijezdu mora, onog beskrajnog mora, i što će ti ostati 
nego beskrajna magla, smrtna sjena i guste tmine." 


MARIJA NA KALVARIJI 


Sv. Ivan u nekoliko kratkih rečenica opisuje Gospinu 
dramu pod križem:"Kod Isusova križa stajale su njegova majka i 
sestra njegove majke, Marija Kleofina, i Marija Magdalena. Kad 
Isus opazi majku i blizu nje učenika koga je ljubio, reče svojoj 
majci: Ženo evo ti sina! Zatim reče učeniku: Evo ti majke! I od 
tog je časa taj učenik uzme u svoju kuću" (Iv 19,25-27). To što 
Isus majku ostavlja Ivanu s kojim ona nije ni u kakvom srodstvu, 
dokaz je da Gospa nije imala druge djece osim Isusa. 

Ovo je Isusov testamenat čije je značenje teško obuhvatiti 
i protumačiti. On je postao sastavni dio života otajstvenog Krista, 
Crkve Kristove. Isus i Marija su nerazdvojivo vezani, u njima je sva 
istina i sva realnost. Marija je sazrela da bude Majka svih otkuplje- 
nih, pa je Koncil zove Majkom Kristovom i Majkom ljudi. Ona je 
već po praroditeljima i Božjoj prijetnji izrečenoj nad zmijom bila 
pozvana da popravi što je Eva upropastila, ali stojeći pod križem 
svoga Sina, ona na novi način postaje Majka svih ljudi po 
sudjelovanju u otkupiteljskoj ljubavi Sina (RM 23). 


MARIJA - MODEL CRKVE 


Poslije Kalvarije gdje je pod križem mač boli probio srce 
Marijino, i gdje je primila oporuku svoga Sina (prihvatila za svoju 
djecu sve ljude koji se smrću Kristovom rađaju na nebeski život), 
Pridružila se molitvi apostola kad su čekali obećanoga Duha i 
Postala uzor Crkve koja se moli. I napokon uznesena na nebo 
majčinski ljubi Crkvu koja putuje svijetom prema domovini dok 
ne svane slavni dan dolaska Gospodnjega (Predslovlje BDM). 

U planu spasenja tajna utjelovljenja je ispunjenje obećanja 
koje je Bog dao ljudima poslije istočnoga grijeha, čije posljedice 
pritišću sve ljude. 

Koncil o Mariji govori: Bogorodica je tip, model Crkve u 
redu vjere, ljubavi, i savršenog sjedinjenja s Kristom. Jer u 
misteriju Crkve koja se također s pravom naziva majkom i 
djevicom, Blažena Djevica Marija je išla naprijed dajući odlično 
i osobito primjer i djevice i majke... Ona je djevica koja potpuno 
i čisto čuva vjeru danu Zaručniku. I kao što je Marija prva 
vjerovala riječi anđela koji joj je navijestio da će biti Majka 
Spasiteljeva, pa je toj riječi ostala vjerna sve do Kalvarije, tako i 
Crkva, primivši riječ Božju, propovijedanjem i krštavanjem rađa 
nove i besmrtne sinove od Boga rođene. Ona majčinska uloga 
Crkve i svijest o tom majčinstvu je jasno izražena kod sv. Pavla: 
"Djeco moja koju ponovno s bolovima rađam dok se Krist ne 
oblikuje u vama! (Gal 4,19). Tu svijest o tajni svoga životai svoje 
misije, Crkva stalno gleda u primjeru Majke Sina koji je "prvorođe- 
nac među mnogom braćom" (Rim 8,29). ' 

Tako Crkva od Marije uči vlastito materinstvo, tu svoju 
odliku, koja je vezana uz vlastitu sakramentalnu narav, prepoznaje 
promatrajući Marijinu svetost i nasljedujući ljubav i u vršenju 


Očeve volje. Crkva je majka koja rađa djecu za kraljevstvo Božje. 


Mi smo Crkva. Od Marije se moramo učiti ulozi materinstva, 
rađanja. A ona nas uvijek opominje: Što vam god (Isus) rekne, 
učinite (Iv 2,5). Čudesa će slijediti one koji budu propovijedali i 
primjerom istinu svjedočili. 

U Marijinoj godini, u marijanskom trinaestogodišnjem 
"adventu" pripremat ćemo se i čekati treći milenij kršćanstva, 
slijedeći Mariju Majku Isusovu. 

MARIJIN I MERZOV SVIBANJ" 


Mjesec svibanj nam uvijek doziva misao na nešto mlado, 
djevičansko, životno i drago. Svibanj je u prvom redu Gospin 
mjesec, a ovaj svibanj će nas uvesti u Gospinu godinu koju će papa 
Ivan Pavao II. proglasiti na Duhove ove godine. No, ove godine će 
se održatii sinoda biskupa koja će se pozabaviti o laicima u Crkvi. 
Kad govorimo o katoličkom laikatu odmah u prvi plan izbija jedan 
od prvaka katoličkog laikata Hrvata, pok. prof. Ivan Merz. On je 
bio veliki Gospin štovatelj, a i umro je u Gospinu svibnju 10. 5. 
1928., pa je zato i opravdano uzeti naslov Gospin i Merzov svibanj. 

Papa Ivan Pavao II. je poznati Gospin štovatelj, pa je 
najavljena Gospina godina i Papina enciklika o Gospi: Otkupite- 
ljeva Majka, pogođena injekcija Crkvi. Događaji u svijetu su doista 
dramatični, a to se osjeća i u Crkvi. Svijet, tehnički _i znanstveno 
snažan,na moralnom polju upravo luduje. Tu su mržnjei ratovi, tu 
je sustavno razaranje obitelji, degradiranje žene i majčinstva, 
rastave, abortusi i bijeg od poroda što mnoge narode vodi u 
izumiranje. Pad javnog morala i dezorjentacija mladih, ozbiljno 
zabrinjava. Gledajući ono čime mladi dušu hrane trebalo bi sve 
odgovorne alarmirati. Njihovi idoli truju duše seksom, jeftino 
ostvarenim ogromnim zaradama, ljubavnim skandalima, a nastu- 
Paju s jedva ponekim ozbiljnim gestom, vrijednim da ga se slijedi. 
Zarobili su mnogima dušu i tijelo. U toj poplavi hedonizma teško 
je plivati protiv struje. 

Zadnji je čas da se pred njih stave čisti uzori i bistri izvori. 
A to je u prvom redu Bezgrešna i njezini "vitezovi" kakav je bio 
Ivan Merz. Vjera mladih ne smije lebdjeti u zraku. Mora biti 
utemeljena na evanđelju i konkretnim bliskim životnim primjerima 
i pod Marijinom zaštitom. ' 

Ivan je, bio sinovski pobožani odan nebeskoj Majci Mariji. 
Dok je bio student u Parizu, hodočastio je u Lurd i to je ostavilo 
duboki trag u njegovom životu. U Lurdu je vidio potvrdu i obranu 


>" Crkvana Kamenu 5(1987)2. 

katoličke vjere i školu molitve, pa je jednom svom prijatelju iz 
Pariza 1921. pisao:"Da, u Lurdu sam naučio što je krunica i to mi 
je od sada drugi najbolji prijatelj. Prije Lurda, iskreno priznajem, 
bila je u dnu duše neka sumnja, neki osjećaj da li se ja molim 
kakvome fantomu moje mašte?! Molio sam dakako, jer da sam 
prestao, značilo bi da ne vjerujem u Blaženu Djevicu Mariju. A 
kuda onda? Okreni se od katolicizma, sve je oko tebe mračno i 
ružno. Dakle, Lurd je mojoj razumnoj vjeri dodao osjećajni 
momenat." : 

Merz je u kutu svoje sobe imao kip Gospe Lurdske a pred 
tim kipom je uvijek gorjelo malo svjetlo. Poznato je da je Merz 
živio od euharistije, svaki dan je prisustvovao sv. misi i pričesti, a 
u njegovoj vjeri je Gospa bila kao uzor i zaštita. A to baš treba 
našoj suvremenoj mladeži: uzor namjesto lažnih idola i pomoćnica 
u časovima slabosti. Nije danas mladima lako biti dobar, ostati 
čist, othrvati se svim zamkama zla. Ali ima mnogo onih koji 
sljede Merza i njemu slične _i hrane se euharistijom, pod plaštom 
su Marijinim i hrabro odolijevaju zlu. Put kreposti je strm i posut 
trnjem, ali je moguć, častan i zahvalan. Merz je bio asketa. To 
nije nesuvremeno. Još sv. Pavao pisao je o onima koji se natječu 
u trkalištu i svega se odriču da dobiju neki vijenac, a mi to 
moramo činiti da dobijemo neuveli. Što sve podnose vrhunski 
športaši na svojim treninzima, košarkaši, nogometaši, biciklisti, 
trkači...?! Merz je još kao student u Parizu napisao sebi životno 
pravilo od 24 odluke. Evo nekih:"Na sasvim tvrdom ležati. U petak 
glad osjećati. Gimnasticirati svaki dan u kojim god prilikama. 
Jednom mjesečno 24 sata ništa ne jesti, ni piti. Suvišak svojih 
dobara siromahu pokloniti. Svaki dan se bar jednom Bogu 
temeljito pomoliti. Ići u neugodne situacije. Poniženje pred ljudima 
s veseljem primiti. Ne odati se nikada jednostrano znanosti. Biti sa 
životom u najužem kontaktu." 

Mjesec svibanj je plamsaj života Božje prirode, mjesec 
cviječa i ljepote duše koja je s Kristom uskrsnula na novi život. To 
je Gospin mjesec i mjesec svih duša koje se žele boriti za svetu 
budućnost - vremenitu i vječnu. 

LIJEPA I VELIKA"? 


Uz blagdan Velike Gospe, ljetnih hodočašća i Gospinih 
proslava dobro je malo se zaustaviti i promotriti lik Majke Marije. 
Dobro je promatrati njezinu ljepotu i uzvišenost da bismo se 
zapitali kakva smo mi njezina djeca. 

. Sva Marijina veličina proizlazi iz Božjegaodabranja da ona 
bude Majka Bogočovjeka Isusa Krista. Početak te odluke je 
Bezgrešno Marijino začeće, a svršetak Uznesenje na nebo i slava 
u nebu. 

Kada je sotona u raju zemaljskom praroditelje naveo na 
grijeh, Bog je izrekao proroštvo u kome je predskazana Žena, koja 
će Zmiji satrti glavu, koja će biti jača od sotone. Tu Ženu Djevicu 
anđeo će u Nazaretu pozdraviti:"Zdravo milosti puna!" Marija je 
jača od đavla, u njoj nema grijeha, ona je ispunjena milošću. 

Kada umjetnik hoće napraviti neko remek-djelo on uložisve 
svoje umijeće, sredstva, znanje i nadahnuće. Kad bi imao i nešto 
više i bolje, sve bi uložio. Kad je Isus htio postati čovjekom, 
trebala mu je majka. On ju stvara, ona će biti njegovo remek-djelo. 
On je neizmjerno sposoban umjetnik, moćan, bogat. Marija će biti 
nešto najljepše, što smrtno stvorenje možebiti. Naravno, njezin će 
vanjski izgled bit naravan, izgledat će kao svaka obična nazaretska 
djevojka, jer sva je ljepota kćeri kraljeve iznutra. Nje se grijeh 
nikada nije dotakao, ona je najljepše Božje stvorenje. Imamo 
pravo tako smatrati, pa i predati se zanosu i divljenju u kojem 
pamet staje... ali se ujedno nameće i pitanje: kakva je naša duša 
u usporedbi s Marijom? 

Marija je bila sva u Božjim planovima. "Evo, službenice 
Gospodnje!" Isusa je nosila, hranila, branila, na putevima ga 
slijedila i postala suotkupiteljica ljudskog roda došavši do vrha 
Kalvarije. Kad ju je Isus htio uzeti k sebi u raj, imamo pravo 
zamišljati kakav je to bio doček drage Majke. Ljudi veselim i 
dragim gostima priređuju veličanstvene  dočeke. Isus - Bog 





" Crkva na Kamenu 8-9(1986)2. 

svemoćni i bogati, najbolji Sin najboljoj Majci priređuje doček. 
Ivan apostol ju je vidio kao ženuobučenu u sunce, pod nogama joj 
mjesec, a na glavi kruna od dvanaest zvijezda. Ona je Kraljica neba 
i zemlje i Majka Crkve. 

Marija je lijepa i velika, uzvišena nad sva stvorenja. Ona je 
djelo Božje svemoguće ljubavi i milosti. Ljubav prema toj Majci 
stvorila je u svim narodima izraze najvećeg poštovanja. Isus je naš 
spasitelj i učitelj ali do njegovog srca se dolazi najlakše po 
Marijinu Srcu. Naš hrvatski katolički narod kojemu je kroz burnu 
povijest bila bitna oznaka da je katolički narod, da je Gospin 
narod da Gospu naziva Kraljicom Hrvata, da je Njoj u čast 
podigao brojne crkve, kipove i slike te ispjevao pjesme, taj naš 
narod je u te velike svoje oznake umiješao strašne psovke, kojima 
u blato baca Boga i presvetu Majku Mariju. U naše molitve, 
pjesme, hodočašća i zavjete đavao miješa pogrde i psovke. Marija 
je djevičanskom nogom satrla glavu sotoni, ali u našem narodu 
kao da se đavao Gospi osvećuje preko psovke. 

Druga ljaga na duši našeg naroda, štovatelja nebeske 
Majke, jest drama razaranja obitelji i ubijanja nerođene djece. 
Doduše statistike donose novine iz državnih matičnih ureda i 
bolnica a tu su i druge vjere i ateisti koji na taj problem drukčije 
gledaju. 

Gotovo svaki drugi brak u našim gradovima završava se s 
razvodom U našoj državi je broj abortusa u zdravstvenim ustano- 
vama dostigao broj nerođenih. Natalitet u Hrvatskoj je među 
najmanjima. Kako povezati ove teške javne grijehe sa štovanjem 
Gospe? 

Pravo štovanje Bezgrešne na nebo uznesene moralo bi u 
prvom redu ići za tim da naši narodni, javni grijesi budu žigosani, 
okajani obraćenjem, stvaranjem mentaliteta u kojemu će grijeh biti 
smatran zlom, u kojemu se krepost neće postidjeti ni bojati. 

PROPOVIJEDANJE 





UVJETI USPJEHA PROPOVIJEDI! 


UVOD 


Da ne bi tko stvorio krivi zaključak, napominjem odmah-da 
sam i sam daleko od onoga što ću govoriti. Mogu samo reći: 
nemojte propovijedati kao ja. Ali, opažajući svoje pogreške, 
slušajući i gledajući kako drugi propovijedaju i što učitelji 
govorništva pišu, što vam vjernici govore, stvorio sam prema svom 
shvaćanju sliku propovjednika i suvremene propovijedi. Možda se 
mnogi i neće složitis jednom ili drugom tvrdnjom, ali dobro je da 
se mišljenja izmijene. 

Morski rak jastrog, poznat sa svog tečnog mesa, ima na 
sebi jak oklop koji ga štiti od neprijatelja. Rak raste, ali oklop ne 
raste. Tako dođe vrijeme da oklop jastogu smeta, iako mu treba. 
On ga raskida da bi mogao dalje rasti. Taj mu je proces mučan i, 
dok mu naraste novi oklop, opasan, ali novi oklop daje mu 
mogućnosti da se dalje razvija i raste. 

Čini mi se da smo se u našem propovijedanju začahurili u 
formama koje su nam postale tvrdi oklop. Arhitektura, slikarstvo, 
glazba, književnost... mogu ostati umjetnost i kad se forme mijenja- 
ju. Danas čak i liturgija odbacuje neke oklope stare više stoljeća. 
Pred nama se rađa sasvim nov svijet i postavlja nam velike 
zahtjeve. Nekad su naši vjernici, osobito oni na selima, slušali 
jedino svećenikove govore. Danas svakog dana pred njima 
nastupaju među hiljadama izabrani spikeri, glumci, glumice, 





" Božja riječ zajednici. Zbornik liturgijskog tečaja II, Zagreb 1963, str. 81-94. 


govornici s pomno spremljenim programima. Naši vjernici i 
nehotice ostaju izbirljivi. Propovjednike redom kritiziraju. Čini mi 
se da smo zaostali. Trčimo pješke ili kaskamo u staromodnim 
kočijama za vratolomnim tempom života. Pucamo strelicama na 
one koji idu na nas naoružani atomskim oružjem. 

Mora se priznati da je lični kontakt s vjernicima od 
najvećeg značenja, ali ipak naša najjača prigoda djelovanja na 


vjerničke mase jest propovijed. To je i naša primarna dužnost: 


ministerium verbi. To sredstvo djelovanja nije dovoljno iskorišteno. 
Gospodin nas je nazvao lovcima ljudi. A zamislimo ribare koji idu 
na ribarenje i bacaju mrežekroz koje riba bježi.Ili zamislimo lovce 
koji u zasjedi sjede i čekaju povoljnu prigodu. Lovina dođe, lovac 
hoće da puca, ali puška je bila prazna. Mi nemamo vjernike pred 
sobom svakog dana, neke pak vidimo samo na neke blagdane. A 
kad na lovinu treba "pucati", naša propovijed zna biti prazna. 


TEŠKA DUŽNOST - VELIKO UMIJEĆE 


Govorništvo je veoma teško umijeće. U povijesti pronalazi- 
mo manje dobrih govornika nego li majstora drugih umijeća. 
Dobar govor, dobra propovijed rezultat je mnogih komponenata. 
Zar ne čujemo često teške pritužbevjernika na naše propovijedi? 
Zar i sami nismo tako često nezadovoljni propovjednikom? A ipak 
bi svaki od nas htio lijepo propovijedati. Svaki bi htio zadovoljiti 
i Boga, i vjernike, i sebe. Ako uza svu dobru volju ne uspijevamo, 
to znači da je govorništvo veliko i teško umijeće. 

Kad se Bog inkarnirao, vezao je božansko s ljudskim. To 
ljudsko bilo je savršeno: neoskvrnjena Majka, savršeno tijelo 
Kristovo, djevičansko začeće i rođenje. Sva se liturgija inspirira 
na tom principu. Bog vrhunaravno veže uz naravno i traži da 
naravno bude savršeno. Ako i najsvetiji svećenik preskoči riječi 
posvećenja, nema mise. Crkva s pravom traži da u liturgiji bude 
sve savršeno, lijepo, dragocjeno: crkve, oltari, kaleži, paramenti, 
obredi... i propovijedi. 

Kroz 20 vjekova Riječ se inkarnira kroz usta svećenika, 
Riječ postaje propovijed. Novo krilo Riječi usta su svećenikova. 
Njegov nastup i njegova propovijed morali bi biti savršeni. 
Svećenici su usta Zaručnika, kažesv. Grgur Veliki. 

To veliko umijeće naša je teška dužnost. Mi se ne možemo 
odreći te dužnosti. Tko ne zna pjevati, taj ni ne pjeva, tko ne zna 
govoriti, taj ni ne nastupa kao govornik. Mi moramo pjevati, 
moramo propovijedati. Dakle, to umijeće moramo dobro pcznava- 
ti. To je prvi uvjet za uspjeh propovijedi. 


TEMELJITI STUDIJ GOVORNIŠTVA 
U BOGOSLOVIJI 


Danas se u svijetu pridaje velika važnost pakiranju, servira- 
nju i reklami raznih artikala. Kroz vrijeme naših nauka mi 
spremamo zalihe našeg znanja. Kad dođe vrijeme da ga prodamo, 
serviramo, izgledamo neznalice ili nespretnjakovići. Mislim da je 
to slika našeg slabog umijeća propovijedanja. 

Hvalevrijedno je sve temeljitije nastojanje naših teologija 
oko umijeća crkvenog govorništva. Možda bi se ponegdje moglo 
još i više učiniti, ali svakako će biti veoma potrebno i korisno da 
mladi svećenici iskoriste pojedine prigode da vide i čuju stariju 
braću pri njihovim nastupima i okoriste se njihovim iskustvom. 
Posebno s velikim oduševljenjem treba pozdraviti zamisao ovog 
tečaja, koji nas je u ovako lijepom broju ovdje sa svih strana 
sakupio, da izmijenimo svoja iskustva i zacrtamo nove putove za 
budućnost. Na ovom iskrena hvala priređivačima. 

Još uvijek se nađe onih koji niječu potrebu studija i 
poznavanja umijeća govorništva skrivajući se iza krivo shvaćenih 
riječi sv. Pavla:"Veni non in sublimitate sermonis aut sapientiae." 
"Sermo meus et praedicatio mea non in persuasilibus humanae 
sapientiae verbis." Odgovor na krivo shvaćenog sv. Pavla dao je 
veoma lijepo L. Becque u lijepom djelu Faut-il reformer les 
sermons? Mi znamo da je Pavao doista bio govornik, što mu i nije 
trebalo uz onoliko karizama i direktne inspiracije. Bilo je i svetaca 

koji su pokretali mase, a nisu bili govornici. To je točno, ali mi, 
koj nismo sveci, moramo taj manjak nadoknaditi ljudskim umije- 
ćem. P. Monsanbre (La predication, Paris 1900, p. 103) kaže: 
"Providnost, prelazeći s izvanrednih putova na redovite, traži da 
budu upotrijebljena sva naravna sredstva" kojima se milost služi. I 
opet:"Budući da ne možeteu propovijedanju računati na izvanred- 
nu inspiraciju i asistenciju koju Bog daje svojim velikim apostolima, 
morate njegovati naravne darove od Boga primljene da možete 
propovijedati." Teško umijeće govorništva treba naučiti. To je prvi 
uvijet za uspjeh propovijedi. 


TEMELJITO SPREMANJE PROPOVIJEDI 


U svoj ispit savjesti unesimo jedno važno pitanje: da li sam 
se prema mogućnostima savjesno spremao za propovijedi? 
bile na vrijeme dobro spremljene. Napoleon je rekao:"Ratovanje 
je umijeće gdje ništa ne uspijeva što nije bilo svestrano i temeljito 
pipravljeno." Teško je dobro propovijedati, nemoguće bez dobre 
priprave. Ne uzdajmo se u nadahnuće momenta! 

Dobra priprava propovijedi traži da na vrijeme odredimo 
temu. To bi kod onih koji redovito propovijedaju moralo biti već 
u nedjelju navečer ili najkasnije u ponedjeljak. U slobodnom 
vremenu ćemo misliti na temu i priblilježiti misli koje nam dođu. 
U nama se začelo nešto što polako dozrijeva hraneći se kroz 
nekoliko dana meditacijom, čitanjem, dodirom s ljudima, refleksij- 
ama. P. Louis Bexque lijepo uspoređuje taj proces s trudnoćom 
majke. Majka dijete nosi u sebi, hrani ga, utječe na njegovo 
formiranje. Dva ili tri dana pred nastup treba svoju propovijed 
napisati barem u glavnim potezima, početnici svakako potpuno. 
Priprava tim nije dovršena. Ona još u nama sazrijeva. Sazrijevanje 
se dovršava u nedjelju, kad se rađa plod normalne priprave. 
Toplina priprave dostigla je svoj vrhunac, u žaruđuše rađa se zrela 
propovijed. i 

Ako priprava nije počela na vrijeme, može se dogoditi da 
propovijed bude nedonošče, nezreli plod, koji je došao na svijet 
ne normalnim porođajem, nego abortusom. Predugo nošenje čini 
da se plod počne hladiti, jer elan i proživljavanje teme nakon 
časova kulminacije popuste, pa se može roditi mrtvo dijete, bez 
dovoljne topline i života. Znam iz prakse, ako sam katkad uzeo 
neku raniju propovijed na kojoj je bila opaska "uspjela", kad sam 
je ponovno, u nekoj drugoj prigodi izgovorio, čudio sam se kako 
nije uspjela i kako sam mogao napisati prvi put takvu opasku. 
Jasno je. Prvi put je izgovorena u žarui toplini priprave, nošenja 
i rađanja. To je i razlog zašto smo rijetko zadovoljni tuđom 
propovijedi. To je tuđe dijete. 


KAKO IZRAĐIVATI PROPOVIJEDI? 


Glavni uvjet uspjeha propovijedi ostavljam za kraj. 

Propovijed u prvom redu neka bude suvremena po stilu i 
sadržaju. Svaka epoha udarila je svoj pečat u graditeljstvu, 
slikarstvu, kiparstvu, književnosti itd. Danas već nitko ne gradi u 
stilu gotike ili baroka, niti slika u stilu Rafaela ili Rubensa. Zakoni 
umjetnosti su vječni i oni se ne mijenjaju, ali oni mogu biti 
oživljeni kroz razne stilove i forme, koje nisu ni vječne ni nepro- 
mjenljive. Nove crkve širom svijeta jedva da i sliče . na drvene 
katedrale. Drukčije je prikazivao Raspetoga Angelico, drukčije ' 
opet Rubens, Delacroix, Meštrović ili Matisse. Zašto ne bi i 
propovijed o Raspetomu dobila formu koja bi bila bliža suvreme- 
nom čovjeku. Ukus suvremenog čovjeka moždai nije zdrav, ali 
forma nije bitna. Ako je u pravo vrijeme ne odbacimo ili zamijeni- 
mo, ona nam može postati oklop u kojem se ne može hodati 
usporedo s vremenom. Oznaka velikih umjetnika bila je da nisu bili 
okovani formom. Poštivali su vječne zakone umjetnosti, ali svaki 
je pronalazio svoj izraz u pojedinom času stvaranja. 

Glavna je oznaka današnjeg stila u umjetničkom izrazu 
jednostavnost. Bez velikih ukrasa, bez velike patetike govoriti 
jednostavno, jasno, konkretno i ne predugo. Često puta propovje- 

dnik uzme preopširnu temu i u njoj hoće da saspe sve svoje 
znanje. Od toga slušaoci nemaju koristi. La Bruyere je lijepo 
kazao: "Čini mi se da bi propovjednik morao u svakoj propovijedi 
uzeti jednu istinu, ali jaku, zahvatiti je do dna i iscrpsti." To ne 
znači na dosadan način opetovati jednu te istu misao. Kod 
priprave treba naći mnogo misli, spremiti mnogo materijala, a 
onda kod pisanja odbaciti balast i izabrati samo ono što je jako da 
izrazi i obradi postavljenu istinu. Jedna istina dobro i temeljito 
obrađena dovoljna je za redovitu nedjeljnu propovijed. Goethe kaže 
da je Schiller jednu svoju pjesmu od 22 kitice skratio na 7 a da 
pjesma nije ništa izgubila, dapače:"Sva umjetnost govora je u 
isticanju samo apsolutno potrebnih. okolnosti." Ljudi današnjeg 
vremena ne vole dugo razmišljati, dugo slušati. Pogledajte radio ili 
telereklame. Govore samo ono bitno, jako i kratko. 

Mnogo dokaza, primjera, citata za jednu tvrdnju čine balast 
koji umara. To je samo dokaz da propovjednik nije uočio bitno. 
Kako će onda to uočiti slušatelji? Sertillanges kaže: "Jasnoća je 
najjači dokaz." Kad kao dokaz citiramo Sveto pismo, nagomilava- 
njem citata činimo da na koncu nitko ne odnese u ušima jeku 
Božje riječi, jer se izgubila u šumi, a to je najveća pogreška 
govorništva, kaže Ciceron. 

Osim suvremenog stila propovijed mora govoriti ili dodiri- 
vati suvremene probleme na današnji način, današnjim slikama 
i primjerima, da današnji čovjek osjeti da se o njemu radi i da 
onaj koji govori njega poznaje, s njim živii osjeća. Takva propo- 
vijed po zakonima rezonance odzvanja u duši slušalaca. Titranjem 
žice, jezičca nekog instrumenta nastaju zvučni valovi koje 
pojačava rezonator instrumenta: violine, tambure... Tijelo koje 
titra mora imati odgovarajući rezonator i obratno, inače nemaju 
međusobne veze. 

Propovjednik je "tijelo koje titra", a slušalac je rezonator u 
kojemu odzvanjaju riječi propovjednikove, i to samo onda ako su 
jedno prema drugome podešeni. Kad sam kao mladomisnik otišao 
na župu, pjevao sam evanđelje kako se kod nas u gradu pjevalo. 
Treće nedjelje bilo je u misi i drugo evanđelje, koje je prema 
mjesnom običaju ispjevao jedan pjevač s kora njihovim pučkim 

napjevom. Taj napjev poznavao sam iz svog rodnog mjesta. Ne 
govoreći ništa, slijedeće nedjelje zapjevao sam evanđelje tim 
napjevom, a jedan pjevač na koru spontano je udario rukama i 
rekao naglas:"Evo ga! Ovo je pravo!" To se dogodilo po zakonu 
duševne rezonance. On je osjetio da je to nešto njegovo. Evanđelje 
je isto, ali dano mu je na način koji je njemu bliži. 

Mislim da je to danas veoma važno, da se govori (ne 
govorim da li opravdano ili ne) o zaostalosti Crkve, o neshvaćanju 
vremena i problema današnjeg čovjeka... Sva umijeća, sve 
znanosti žele sebi staviti etiketu suvremenosti, da bi tako lakše 
prodrli u dušu današnjeg čovjeka. Knjiga koja je Prvi put 
štampana pred nekoliko godina, u drugom izdanju već dobiva novi 
oblik, novi omot, suvremeniji izgled. Zašto ne bismo i mi priredili 
novo izdanje starih vječnih istina? 

Sveti oci, veliki učitelji tumačenja riječi Božje i svetog 
govorništva pisali su i propovijedali za svoje vrijeme, liječili 
hereze i bolesti duša svoga vremena. Ali "oni nisu sve rekli. Oni su 
zadovoljili potrebe svoga vremena, a mi moramo zadovoljiti 
potrebe našega vremena... S njima se ne možemo okoristiti bez 
vlastitog rada... Njihova djela su kao kamenolom, u njihovim 
djelima se nalaze kipovi koji ne mogu ukrašivati naše građevine i 
mog unas samo poučiti kako treba napraviti druge." (Sertillanges) 
Kad mi danas kažemo: sv. Irenej je rekao..., to ne rezonira u duši 
slušateljstva. 

. Kad se majci dijete vrati iz susjedstva povraćajući, sasvim 
Je naravno da se majka interesira što je dijete tamo pojelo, ili ako 
se vrati krvave glave, da se interesira tko mu je to učinio. K nama 
naši vjernici dolaze s raznim škodljivim idejama ili, često okrvav- 
ljene duše. Zar nije naravo da mi upoznajemo uzroke njihovih 
rana i bolesti? Zar mi njih možemoliječiti ako ne poznajemo ideje 
današnje literature, filma, mode, javnog i zabavnog života, gdje oni 
svaki dan gutaju ono što je dobro i zlo? To su hereze današnjeg 
Yremena, a mi smo apologeti vjere u današnje vrijeme. Stari 
apologeti su vrlo dobro poznavali hereze svoga vremena. I Isus je 


gOvorio slikama i događajima iz svoga vremena. Danas bi isto tako 
postupao. 

Ako hoću češće prikazati strahotu otpada od Boga, 
pokajanje i povratak Bogu i milosrđe Božje,neće biti dobro da do 
dosade opetujem parabolu o rasipnom sinu. Mjesto toga katkada 
ću naći jednog današnjeg rasipnog sina koji se povratio natrag u 
kuću Očevu. To su naši konvertiti. Suvremena, dakle, propovijed 
znači postaviti Isusa i njegovo evanđelje usred suvremenog života, 
uspostaviti kontakt između evanđelja i današnjeg vremena slikama 
i događajima današnjih ljudi i zbivanja. Ne smije se pretjerati i 
zapustiti staru magistru vitae, ali ako zanemarimo osvježiti svoje 
propovijedi slikama, primjerima i događajima iz suvremenog života, 
naše propovijedi bit će herbarium starog lišća bez života, soka i 
mirisa. 

Ne tražimo mnogo slika iz života po knjigama. Mogu se one 
i tamo naći, ali naš svagdanji život, ako dobro zapažamo, pun je 
građe za naše propovijedi. Kako blisko i suvremeno zvuči kad 
počnemo: Ovih dana u autobusu vodio se ovaj razgovor... Jučer 
smo čitali u novinama da je... Danas na svijetu ima... Ovih dana 
pojavila se jedna knjiga... Ovih dana Sveti otac je rekao... Na neki 
način treba osjetiti misli i ideje koje su u zraku, kojima se svijet 
današnjice nadahnjuje. 

Veoma važan elemenat uspjeha propovijedi jest da ona 
bude konkretna bez apstraktnih, nevjerojatnih i nedokazanih 
tvrđenja. U tome je najveći i najdosljedniji majstor naš Gospodin 
Isus. Sve što je mogao reći slikom i primjerom rekao je. "A tko je 
moj bližnji?"Isus na to ne odgovara teoretskim izlaganjem kako mi 
to običavamo. On odgovara tako da onaj koji ga je pitao zapamti 
odgovor dok je živ. Svaki drugi teoretski odgovor zaboravio bi prije 
ili poslije. Znamo kako je krasno osvijetlio apstraktni pojam 
kraljevstva Božjega. "Kraljevstvo je nebesko..." ili:"Kraljevstvo je 
Božje slično..." Gospodin je uvijek konkretan, uvijek u vezi sa 
životom. 

Mladi bogoslov godinama živi više-manje u svijetu apstrak- 
tnih nauka, u svijetu teorije i traktata iz ontologije, kozmologije, 
teologije... Argumentirao je prema pravilima logike, i čim je 
rođen, dolazi među svijet koji živi u svijetu slika i kojemu treba 
govoriti slikovito. On treba svoje apstraktne ideje o grijehu, milosti, 

zaslugama, vječnom životupretočiti u govor slike. Ne mislim time 
reći pretvoriti svoj govor u pričanje anegdota. Slika služi samo 
zato da tamno postane svijetlo, a ne za ćaskanje. (Slika milosti je 
bijela haljina, smrtnog grijeha ta haljina izvaljana u blatu, lakog 
grijeha zapackana haljina...) Kineska poslovica kaže: Slika vrijedi 
koliko hiljadu riječi. Usporedbe i slike po mogućnosti moraju biti 
iz suvremenog života,jer taj životje današnjem čovjeku konkretan. 
Ako su slike i poredbe uzete iz davnih i nepoznatih vremena, to je 
za vjernike opet na neki način apstraktno, pa je apstraktno 
ilustrirano opet apstraktnim ili bar neuvjerljivim. 

U subotu pred Sedamdesetnicu kasno navečer bio sam 
pozvan da nekoj grupi posjetilaca pokažem našu katedralu u 
Splitu. Tu je bilo nekoliko uglednih ličnosti javnog životaa među 
njima i g. Luis F. Thomen, predstavnik međunarodne zdravstvene 
organizacije. Predstavio mi se i naglasio da je on praktični katolik. 
Pred svima je izvadio krunicu što mu je darovao papa Pijo XII i 
rekao da je svaki dan moli. Kad je u Londonu boravio u nekoj 
visokoj kući bez lifta, on je svaki put na povratku kući na prvoj 
stepenici izvadio krunicu i izmolio jedan dio dok se penjao. 

Govoreći u katedrali, došli smo pred veliki oltar. On je tada 
primijetio: Izvinite što se nisam pomolio kad sam ušao u crkvu. 
Dozvolite da to sada učinim..." Kleknuo je pred oltar i pobožno 
molio pred svima nama. Poslije smo nastavili razgovor, ali bilo bi 
predugo sve ovdje iznositi. 

Sutradan sam propovijedao o molitvi (tako je tražio jedan 
kraći ciklus) i, naravno, iznio što sam dan prije doživio. Poslije 
propovijedi jedan mi je posjetilac primijetio: Danas je bila divna 
Propovijed. - Zašto upitao sam? - Ah, onaj liječnik... 

Sigurno da će takav primjer vjernici odnijeti u duši bolje 
nego bilo kakvo teoretsko izlaganje. 

Mnogi pisci propovijedi i kod nas i vani boluju od apstrak- 
tnog pisanja, a to je anemija propovijedi. Glasoviti propovjednik i 
Pisac Alban Stoltz u svojim uspomenama napisao je da mu je jedan 
savjet profesora homiletike više koristio nego sve ostalo. Taj savjet 
je bio:"Nemoj nikada reći jednu apstsraktnu misao a da je ne 
ilustriraš jednom usporedbom ili primjerom." A apstraktne tvrdnje 

mogu imponirati samo đaku koji nije prešao od riječi k stvarima | 


i k samostalnoj misli. Zreo čovjek traži konkretnu potvrdu 
apstraktnoj tvrdnji. 

Odveć duge propovijedi posljedica su toga što nisu sprem- 
ljene. Kad kockar, kartaš gubi, neće da napusti igru nadajući se 
uvijek da će svoj slabi položaj popraviti i gubitak nadoknaditi. kad 
. sve proigra, onda još čini posljednji pokušaj, da zaigra i kabanicu. 
Bolje bi mu bilo da je prestao čim je počeo gubiti. Kad propovje- 
dnik nije spremio propovijed, on se od početka gubi, i mjesto da 
prestane, on se uvijek nada da će popraviti gubitak, te nastavlja da 
se topi i dalje gubi mjesto da što prije prekine. 

Jedan od veoma važnih elemenata dobre priprave jest 
pisanje propovijedi. Mlađima je apsolutno potrebno, a svima je 
nadasve korisno. Jedna skupina mladih svećenika otišla je ocu 
Lacordaireu da ga pita za jedan koristan savjet za uspješno 
propovijedanje. On im je odgovorio: "Vi tražite od mene jedan 
savjet. Ja ću vam dati dva. Prvi je da nikada sebi ne dozvolite uzići 
na propovjednicu, a da niste potpuno napisali svoj govor, ako ste 
mogli. A drugi je: u slučaju da ste se iznevjerili ovom pravilu, da 
se za to ispovijedite." 

Mislim da manji dio svećenika piše svoje propovijedi, ali 
nema sumnje da je to veoma važno. Da li propovijed učiti 
napamet, ili prema onome što smo naučili improvizirati, u tome 
su se razilazili i veliki propovjednici. Danas se većinom slažu u 
tome da je prirodnija i uspješnija improvizacija, iako je to indivi- 
dualna stvar. Govor kod kojeg se čovjek mora prisjećati jest 
okovan; dok improvizator vadi misli iz očiju i duše svojih 
slušalaca. 

Stare rasprave o govorništvu davale su veliku važnost 
konstrukciji i raznim dijelovima govora. Pogledamo li današnju 
propovijedničku literaturu kod nas, vidjet ćemo da se toga gotovo 
nitko ne drži. Ipak, govor je tijelo koje mora sačinjavati skladnu 
cjelinu, makar uzeli malo više slobode i odstupali od klasičnih 
forma i razdioba. 

Početak u svakoj stvari pa i u propovijedi ima veliku 
važnost. Aristotel je rekao da je početak više od polovice 

čitavoga djela, a Lacordaire kaže da je već kod druge fraze bio 
siguran da će posjedovati slušateljstvo. Prvi utisak može lako biti 
i konačan, pa on mora biti dobar, snažani vrlo dobro i sigurno 
izgovoren. Nikako predug. 

Razdioba govora na dijelove potječe od doba skolastike, a 
znamo da je i prije bilo velikih govornika. Katkad sam predmet na- 
meće razdiobu, ali suvremenom govorniku - kaže Sertillanges - ne 
može se nametnuti nikakvo pravilo. Neka bira pametno bez 
fetišizma, koji tjeskobno čuva sve što je staro, i bez glupog 
prkosa. Veoma je važan svršetak propovijedi, često odlučni dio 
govora. Kao kod početka, tako i kod svršetka ne smije se uzdati 
u nadahnuće časa. Svršetak mora biti dobro naučen. On sažima 
sve snage govora koje je govornik razvijao prije i koje je držao u 
pričuvi. Jedna opća oznaka svršetka sa psihološke strane jest da 
bude prožetljubavlju i nadom, makar da je propovijed sadržavala 
i teških prijekora. M. Barres kaže:"Umjetničko djelo mora završiti 
smireno i vedro." 


NASTUP 


Ličnost propovjednika od najveće je važnosti za uspjeh 
propovijedi. Znamo za one koji su pokretali mase veoma jednosta- 
vnim govorima. Znamo za duhovne osobe koje su obraćale mase 
a raspolagali su veoma skromnim govorničkim sposobnostima. To 
je nadoknađivala osoba govornika, koja je izražavalanutarnju snagu 
ličnosti. Propovjednik raspolažeposebnom snagom svoje uloge. On 
je Božji čovjek, on je alter Christus, ambasador Isusov pred 
slušateljstvom današnjeg vijeka. Mi ne govorimo o sebi, ni u ime 
svoje. Politički govornik govori u ime države, advokat u ime 
pravde... A mi u ime Isusa Krista, i to je najvažnije. To nama daje 
da govorimo autoritativno kao Učitelj, a ne kao književnici i 
farizeji. Uživimo se u svojoj velikoj ulozi, "sakrijmo se u Božjem 
svjetlu", kako kaže Dante. 

Ova velika uloga zamjenika Isusa Krista ne može se trajno 
glumiti. Ona je tako velika da se u nju može uživjeti onaj koji je 


227 


životom proživljava. Svećenik je kristal, prizma kroz koju se lome 
zrake nebeskog svjetla. One će se lijepo lomiti i odražavati ako 
kristal bude čist, ako na njemu ne bude zapreke. O ovome bi se 
dalo dugo i mnogo govoriti, ali prelazi granice ovog predavanja. 

Da se svećenik što uže poveže s onim koga predstavlja i u 
čije ime govori, on će se prije nastupa toplo njemu preporučiti i 
u sebi oživiti dobru nakanu da slavi Boga, a ne sebe. Bog tu nakanu 
prima i obilno je blagoslivlje. 

Prvi uvjet uspješna nastupa jeste da nastup bude naravan. 
Taj zahtjev izgleda tako jednostavan, a to je uistinu najveće 
umijeće. Lako je u sobi s prijateljem razgovarati i ostati naravan. 
I navještaji pred propovijed znaju ostati naravni, a onda kad 
počne propovijed, najednom se zna posve izgubiti naravno. Narav 
je po sebi sirova i nespretna, treba je korigirati i oplemeniti. 
Vrijedan vrtlar zna uzgojiti mnogo ljepši cvijet nego je u prirodi. 
Naravno se u govorništvu postiže teškim i dugim naporom. Veoma 
su rijetki oni kojima naravno odmah "sjedi". Ako je pak neki 
govornik nenaravan, namješten, to nije plod vježbanja, nego 
nedostatak vježbe i vodstva. Onaj koji uistinu govori prirodno ne 
upada u lažnusvečanost, lažnuuzbuđenost, uspavljujuću jednolič- 
nost ili nepotrebno vikanje. 

Što zapravo uče glumci? - Ostati naravan u svakoj prigodi. 

Mi nismo glumci. Ali, kao predstavnici nadnaravi ne 
smijemo zaboraviti da je naše naravno transparent nadnaravnog. 
To daje duhovnom govorniku posebno dostojanstvo pred svjetov- 
nim govornicima. 

Propovjednika na njegovu nastupu neka prate duboko 
vlastito uvjerenje u ono što govori, velika ljubav prema Isusu i 
dušama i entuzijazam i žarkoji mora živuriječ pratiti, na kojima 
riječ leti kao na svojim krilima. 

Duboko vlastito uvjerenje u istinitosti onoga što propovije- 
damo stvara u našoj duši sigurnost i pouzdanje. Kad u društvu 
netko zada ostalima tešku zagonetku, on čekajući na rješenje, 
osjeća neki ponos, ima osjećaj nadvrijednosti. Putnik koji sigurno 
zna svoj puti svoj konačni cilj ide sigurno naprijed, makar na putu 

imao ne znam koliko zapreka. Onaj koji ne zna konačni ishod 
svoga puta ide teško, nesigurnim korakom. 

Mi ne koračamo po tankom ledu koji bi se svakog časa 
mogao pred nama prolomiti. Mi stojimo na klisuri, nas vodi svjetlo 
Božje u sigurnu pobjedu. 

Velike pobjede nizali su ljudi koji su pred sobom jasno 
vidjeli svoju pobjedu. Sveci su bili veoma smioni u svojim zahtje- 
vima i nadama. Iz toga je proizlazila snaga govora i uvjerenja. 

Svaki put kad propovijedamo, naše uvjerenje neka bude 
usredotočeno u predmetu o kojem govorimo. Onaj koji govori 
mora osjećati potrebu da nešto određeno kaže. On nosi ljudima 
određenu poruku. On ne propovijeda jer mu je to dužnost,nego jer 
osjeća potrebu da svoje uvjerenje i neku određenu poruku prenese 
na slušaoce. Ako nema što reći, ako ne osjeća potrebu da govori, 
neka ne govori, jer će to slušaoci osjetiti. 

Velika ljubav, upravo strast za Isusa Krista i za duše mora 
opsjedati propovjednika. Sertillanges je to jednostavno nazvao: 
strast u srcu a fiksna ideja u pameti. To odgovara jedno drugome, 
to je stanje svih velikih apostola. Briga za dom tvoj izjeda me, kaže 
psalmist. Sjetimo se Pavla kako govori od te dvostruke vatre. I sv. 
Augustin lijepo kaže: "Ako me ne slušate, a ja ne odustsnima 
govoriti, ja ću spasiti svoju dušu. Ali ja se ne želim spasiti bez vas." 

Američki lovci imaju jednu značajnu poslovicu: "Samo ona 
strelica pogađa svoj cilj koja je umočena u krv lovca." Samo ona 
riječ pogađa koja se rodila u srcu koje govori. Mi smo Božjilovci. 
Gospođa de Montpensier je govorila o sv. Franji Saleškom poslije 
nego je govorio na dvoru:"Drugi sa svojim govorima izgleda da lete 
PO zraku, a ženevski monsinjor baca se na plijen." 

Najobičniji izraz za lošu propovijed jest: slušatelji su 
spavali. Dobra propovijed je rezultat mnogih komponenata, ali 
čini mi se da je potrebna samo jedna: da se ne dozvoli vjernicima 
da zaspe, a to je entuzijazam, žar, vitalnost. 

Entuzijazam literarno znači biti u Bogu, en theo. Jedan 
mislilac (Emerson) kaže: svi veliki pokreti u povijesti svijeta 
rezultat su entuzijazama. Znanje malo vrijedi govorniku koji nema 
žara. Uvjerljiv govor ne ide od duše k duši, nego od srca k srcu, a 

govornička je uloga više osvajati, predobivati nego uvjeravati. 
Toplina i žar emaniraju magični fluid koji grije srca slušalaca. 
Često se čudimo kako je netko mogao onako lošu propovijed 
štampati. Mi imamo pred sobom mrtvo i ledeno slovo. Onaj koji 
je tu propovijed izgovorio, on je vidi ožarenui toplu onim momen- 
tom kad ju je govorio. 

Za velikog crkvenog govornika Newmana propovijed je 
"strastveno ostvarenje". 

Entuzijazam ne smije nikako prijeći u pjevuckanje. Ali on 
ipak daje crkvenom govorniku neku svečanost koja dolikuje 
uzvišenim tajnama koje navješćujemo, izvjesni lirizam koji neće 
dopustiti da se propovjednik spusti do banalna i vulgarna govora. 

Entuzijazam je u uskoj vezi s dinamikom i ritmom govora. 
Jednoličnost umara kao mlin koji, uza svu buku, uspavljuje. 
Govorit ćemo toliko jako da nas i najudaljeniji slušalac lako čuje, 
i ne jače od toga. Dinamika propovijedi tražida katkad dignemo 
glas, ali nikada da prijeđemo u viku. Ni u kom slučaju neprestano 
vikati. Grom ne tutnji uvijek; postoji i "strašna tišina" oluje. I strast 
ima svoju mjeru. 

Tempo i ritam govora traže logično gibanje i odmjerenu 
brzinu. Ne odveć brzo, da se ne razumije, ali nikako cijediti riječ 
po riječ, i sjedati glasom po nekoliko puta u jednoj rečenici. Ne 
smije se mimoići važnostgestikulacije. To je sermo corporis. Bez nje 
- kaže Kvintilijan - najveći govornik ne vrijedi ništa, a s njom i 
osrednji nadvikuje i najsposobnije. 

S obzirom na slušateljstvo, propovjednik ga mora dobro 
poznavati i svoju propovijed i nastup u mnogočem udesiti tako da 
pogodi u pravu žicu koja rezonira u duši slušalaca. Objektiv 
fotografskog aparata treba podesiti prema predmetu, osvjetljenju, 
daljini... da bismo dobili pravu sliku. Za pojedine ćemo prigode 
Opet znati birati registre koji toj prigodi odgovaraju. Prilagoditi se 
Prigodi, mjestu, inteligenciji publike. Tako ćemo uspjeti uspostaviti 
kontakt s publikom. To je tako važno. Znajmo toplo osloviti. Često 
govoriti u formi razgovora, upravnog govora ili pitanja i odgovora, 
da vjernici osjete da smo u kontaktu s njima, da živimoi osjećamo 
s njima. 

REZIMIRAJMO 


Da uspijemo u svom propovijedanju, moramo nastojati: 

1) da dobro poznajemo pravila i vještinu govorništva; 

2) da priprava bude u pravo vrijeme a propovijed po stilu 
i sadržaju; jednostavna, suvremena, konkretna, ne preduga; 

3) da nastup bude naravan; duboko vlastito uvjerenje, strast 
za Isusa i duše, entuzijazam; 

4) da bude kvalitetan sadržaj, jake misli, odgovarajuće slike 

i primjeri koji se doimlju. 


POMOZIMO SE MEĐUSOBO 


Teško je lijepo propovijedati. Mnogo je lakše kritizirati i 
negativno ocjenjivati propovijedi. To svatko zna, a rijetki su oni 
koji lijepo i lako propovijedaju. Ostali se teško mučimo sastavlja- 
njem i propovijedanjem, i vrlo često ostajemo nezadovoljni 
kvalitetom i mi i naši vjernici. I tako se rađa pogubna psihoza 
straha. Propovijeda se jer se mora, a ne ex abundantia cordis. To 
ne bi smjelo biti. 

Na ovom tečaju mi ćemo pregledati našeg bolesnika, naše 
propovijedi, izmjerit ćemo mu temperaturu i opipati bilo. Dijagno- 
za će biti: teška anemija, opća klonulost. Bolesniku je neophodno 
Potrebna brižna njega i oporavak. Hoćemo li ostati samo na 
dijagnozi i prepustiti bolesniku da umire, hoćemo li od riječi na 
tečaju prijeći i na djela, to o nama ovisi, a smatram da o tome 
ovisi i uspjeh ovog tečaja. 5 gh: 

Mislim, barem za nas starije, da ćemo teško što izmijeniti 
u načinu našeg propovijedanja. Stablo je odraslo i ukrutilo se. Ne 
da se više savijati. Ali ipak, u onom glavnom, možemo se mnogo 
pomoći, i to u onom što je najveći naš problem, a to je pronalaže- 
nje gradiva, misli, slika, primjera i usporedbi za naše propovijedi, 
da možemolsusa dolično predstaviti XX vijeku. Nama je to danas 
glavni problem uspješnog propovijedanja. Kada isti čovjek na 
istom mjestu godinama propovijeda, htio ili ne, iscrpi se, ponavlja 

se i postaje težaki sebi i publici. Tumačimo iste pojmove istim 
slikama i riječima i postajemo dosadni. Kad nađemo neku novu 
misao, sliku ili primjer koji jako i uvjerljivo govori, kako smo 
sretni. Pokupiti obične misli o nekom predmetu, temi sliči branju 
grožđaili kojeg drugog voća. Ono što se odmah primjećuje svatko 
lako pronađe i pobere. Čini nam se da tu nemamo što više tražiti, 
a želja za grožđem raste. Kad opet jednom dođemo i iza lista 
otkrijemo grozd, to je onaj najslađi. Jabuka iza lista, smokva iza 
lista nakon berbe najslađa je. 

Do nove, svježe misli koja grabi i djeluje na slušatelja 
dolazimo svi povremeno, ali te misli i lijepi primjeri iz našeg života 
ostaju sakriveni po našim ladicama. Zašto ne bismo izmijenili ono 
što dobra kod nas ima? ' 

Ja sam pred godinu dana preko Vjesnika đakovačke biskupije 
pozvao "pčele _na skupljanje nektara u zajedničku košnicu". Mogu 
se pohvaliti da sam primio mnogo priznanja za tu ideju, ali 
suradnja se uglavnom ograničila na nekolicinu oduševljenih 
suradnika. Konačno, zapreke koje nisu bile premostive, zaustavile 
su pokušaj. Prihvatio sam se ovog predavanja samo zato da mogu 
na ovakvom skupu tu stvar ponovno pokrenuti. To sam već 
unaprijed javio ILO-u uz prijedlog da jedan takav pothvat pomogne 
episkopat. 

U principu sam protiv tiskanja čitavih propovijedi. Mislim 
da baš u tome treba tražiti glavni razlog zašto smo nezadovoljni 
propovjedničkom literaturom. Kad netko tiska zbirku propovijedi, 
on nam dade možda nekoliko svježih misli, usporedbi i primjera, a 
sve ostalo je ono što mi svi više-manje znamo i što nam ne treba. 
Nama treba dobar materijal za propovijedi, ali doista dobar. 
Ujedinjenim silama i suradnjom mi možemo dati svake godine za 
svaki blagdan i nedjelju, za svaku prigodu i svaku temu mnogo 
vrijednog materijala za propovijedi. Ne isključujem potpuno i 
štampanje čitavih propovijedi, osobito za velike blagdane. Tada 
su župnici zaokupljeni mnogim poslovima, a svijet očekuje nešto 
boljega. Tada imamo pred sobom i one koje inače rijetko vidimo 
U crkvi. U tim prigodama ponajčešće naše propovijedi zataje. 

Mislim da bi trebalo zajedno tiskati građu za propovijedi u 
tri smjera: liturgijske, homiletske i slobodne teme. Da bi se 
postigao zaista kvalitetan izbor i da se a kod toga ne uvrijedi, 
zgdono mi je predložio vič. Drago Znidaršić da suradnici 
suradnju šalju barem u tri primjerka jednom određenom centru. 
Odatle bi se to poslalo trojici korektora u raznim krajevima, ali bez 
oznake čiji je sastavak. Oni bi mogli slobodno, bez ikakvog obzira 
ocijeniti i vratiti popunivši eventualno ili ispravivši sastavak. Prema 
ocjeni bi se uzelo u tiskanje ili odbilo, a i honoriralo. Mislim da je 
ovo veoma koristan prijedlog. 

Završavam apelirajući na braću svećenike da svi zajedno 
poradimo na zajedničkom naporu oko poboljšanja i obnove naših 
propovijedi. Teško je, veoma je teško lijepo propovijedati. Od nas 
se mnogo očekuje i traži. Jedna od glavnih naših teškoća jest 
prezaposlenost. Nemamo vremena za temeljito spremanje propovi- 
jedi kod tolikih drugih briga. Povežimose, pomozimo se. Nekoliko 
hiljada intelektualaca, koje vode isti sveti ideali i muče iste brige 
i problemi, zajedničkim silama mogu mnogo postići. 

Dao Bog da se to ostvari! 


GOVOR NAD ODROM DON MLADENA ALAJBEGA“ 


Dragi don Mladene! 


Prebolan je i pretežak čas kad se u ime Kaptola Stolne 
crkve i svećenika, redovnika splitske i makarske biskupije, časnih 
sestara i u ime tvojih brojnih štovatelja moram oprostiti od tebe. 
Ono što si ti s toliko srca do sada činio _nad odrom tolikih naših 
dragih pokojnika sada, eto, ja činim nad tobom mrtvim. ' ' 

Ne, neću govoriti o tebi mrtvom, nego ću govoriti tebi, dragi 
don Mladene, čije mrtvo tijelo i umorno veliko srce stoji pred 
nama, a ti nas u jedinoj realnosti u Bogu slušaš duhom prisutan. 


? Službeni vjesnik biskupije splitsko-makarske 5-6(1964) 8-13. 

Mjesto mene bolje bi bilo da nam ti još jednom progovoriš, 
tj. da pročitam tvoju oporuku, ali bojim se (kao Brut nad mrtvim 
Cezarom) da ne bismo mogli izdržati... 

Ja ne pamtim, a sigurno ni itko od prisutnih da je naša 
biskupija mi Kaptol, katedrala - u jednom čovjeku ovako mnogo 
izgubila. Cini nam se da s tobom u grob silazi jedna epoha, 
značajna epoha u životu naše biskupije i da ćemo sjećajući se 
tebe govoriti: u doba don Mladenovo... 

Biskupija gubi svoga najčasnijeg svećenika i neumornog 
radnika, grad Split gubi najdražu i najpopularniju osobu, vjernici 
odličnog propovjednika i milosrdnog oca, Kaptol svoga najčas- 
nijeg člana i prepozita, katedrala splitska svoga obnovitelja, 
sjemenište svoga brižnog biskupskog inspektora. Biskupski misijski 
odbor svog predsjednika, grad Trogir svoga najodličnijeg sina, 
obitelj i rodbina svoju diku i ponos - don Mladena. 

To je pregnatno preuzv. biskup sažeo u svom brzojavu koji 
je iz Rima uputio Kaptolu: 

Žalujem se Kaptolu nad smrću dragog nam don Mladena, 
plemenitog, do skrajnosti nesebičnog čovjeka, uzornog svećenika, 
profesora, velikog crkvenog govornika, žrtve neumornog rada i ljubavi 
za Crkvu i splitsku biskupiju. 

Rodio se na prelomu stoljeća u Trogiru od siromašnih 
roditelja o kojima u oporuci kažeš: 

"Mojoj majci zahvaljujem na silnim žrtvama što ih je ta 
patnica uložila da nas djecu othrani... Nikada se ne mogu načuditi 
koliko je mogla izraditi ta mučenica, ta radnica naša... Otac je 
radio od jutra do mraka... cijeli životu radu i oskudici i uza sve to 
nikada se nije tužio..." 

Po tebi neumornom radniku, crvu koji nije nikad mirovao, 
znamo da je istina što si o roditeljima napisao. 

Sve i jedino veselje tvoga djetinjstva bila je ministrantska 
služba u ovoj katedrali i po drugim trogirskim crkvama, gdje te je 
Bog rano zapazio i udijelio ti sveto svećeničko zvanje. O tome u 
oporuci: 

"Zahvaljujem prevelikoj dobroti Božjoj na neizmjernim 
milostima i darovima kojima me u životu obdario. Navlastito 

velika mu hvala što me je nedostojna odabrao u red svetog 
svećeništva. Kad bi se sto puta rodio, svaki put bih bio svećenik. 
Nikada se nisam pokajao, i ne znam, što su to borbe i sumnje za 
zvanje." 

Na putu ti je stala međutim jedna druga zapreka, a to je 
bilo siromaštvo. Kad se otvorilo mjesto za stipendij Carara, 
raspravljalo se da li će se dati tebi ili jednom drugom. Kad si 
doznao da si dobio samo polovinu stipendija i da ni s tim ne može 
otac plaćati sjemenište, zaridao si - tako si mi pričao - i trčao 
plačući sve do Kaštel-Lukšića_k pok. don Kažimiru Fulgosiju da 
se zauzme za tebe. I kad se kasnije u sjemeništu u Splitu imalo 
konačno odlučiti, da li ćeš dobiti cijeli stipendij, svaki dan si 
dolazio pred sjemenište i sjedao nasuprot na zid i pun čežnje za 
svećeništvom čekao odluku. Tu veliku ljubav prema svećeničkom 
zvanju Bog je nagradio sačuvavši je kao liticu, na kojoj se mirno 
gradi zgrada života. . 

Poslije VI. razreda gimnazije došla je kušnja - mobilizacija . 
i vojna služba u Boki. Odatle tvoja velika ljubav prema Boki, 
Bokeljima i sv. Tripunu sve do smrti. 

Nakon bogoslovije u Sarajevu i Ljubljani moralo je 1923. E. 
slijediti veselje mlade mise, "ali siromaština je spriječila . pričao: 
si mi - da to doživim pa je sve prošlo skromno u sjemeništu. Ali 
zato jer nisam imao to veselje, sve do konca života svaka misa mi 
je slatka kao da je prva." 

Prva svećenička služba bila ti je prefekt u sjemeništu. Tu 
se rodila jedna od tvojih velikih pasija: ljubav prema svećeničkom 
podmlatku, koja je kulminirala u posljednjim godinama, kad si im 
se mogao sav predati. Cijeli život si nekoga od njih školovao. 
Svakoga s kojim bi se sastao izmjerio bi od glave do pete da vidiš, 
da li mu što fali: - "Sinko moj, ti si smršavio, da nisi bolestan?"... 
Drugomu: - "Kakav ti je to kaput, dođi ovamo, evo ti!"... Trećemu: 
- "Zima je, a tebi su postoli probiveni, evo ti, odmah kupi da se ne 
razboliš"... Sisgurno je malo naših mlađih svećenika koji nije 
izderao koji tvoj ili po tebi dobavljen komad robe. bh 

Ta materijalna briga manji je dio tvoje ljubavi za svećenički 
podmladak. Jača je bila briga tvog velikog srca za njihova zvanja. 

Ta ljubav je prelazila granice naše biskupije i jednaka bila i prema 
drugima od Zadra do Kotora i još dalje. Sadržaji pisama, ne o 
koječemu, nego uvijek o najvažnijim mladenačkim problemima, 
ispunjeni su s puno topline, neobične topline... I kad je koji 
duhovno krvario i ti si s njim plakao, i kad je koji do oltara došao 
i ti si se svim srcem s njim veselio, a onda je čestitka bila plamsaj 
srca kao da si i sam mladomisnik. 

Poslije službe u sjemeništu otišao si na župu u Jesenice. - 
Ono jutro (a bio je četvrtak 4. VI. 1964.!!) kad smo zajedno, vrlo 
rano, na putu iz Vrgorca prolazili kroz Krilo-Jesnice rakao si mi: 
"Vidiš, Pave, ovdje sam ja Bogu i Jeseničanima darovao najideal- 
nije godine svoga života."- U oporuci kažeš:"Ne mogu zaboraviti 
Jesenice kao što ni Jeseničani nisu nikad mene zaboravili. Pet 
godina mladog svećeničkog žara darovao sam njima, a oni su 
odvratili ljubavlju i zahvalnošću do dana današnjega." 

Godine 1933., dakle pred više od trideset godina, došao si 
u Split i započeo svoj neobično plodan i zapažen svećenički rad, 
koji ovdje nije moguće ni izdaleka izbrojiti. Pun dinamizma, žara 
i mladenačkih svećeničkih ideala razvio si svestranu djelatnost od 
kojih je prva bila služba profesora katehete na klasičnoj gimnaziji. 
I tu se rodila jedna velika tvoja pasija o kojoj govoriš u oporuci: 

"Od svih svećeničkih služba, što sam ih u životu obavljao, 
najvećim veseljem ispunjala me služba vjeroučitelja u klasičnoj 
gimnaziji. Moji đaci toliko su okupirali moje srce, da nije bilo 
mjesta za drugoga. I danas, kad više nisam njihov vjeroučitelj, još 
uvijek su oni unutra. Neka im je blagoslovljeno sve što sam im 
dobra učinio! Preporučam se u molitve mojih dobrih učenika, za 
čiju dobrotu i čistoću duše znade jedino Bog i ja!" 

U predratnom periodu kao kateheta i kao vođa đačkog 
Domagoja, govornik na đačkim tečajevima i sastancima, saradnik 
Katoličke riječi, Gospe Sinjske i dr., don Mladen je odgojio katolič- 
ku elitu Splita. Iz njegova širokog očinskog srca, kakvo je teško 
naći, širio se fluid dobrote koja osvaja i odgaja. Oni koji nisu 
nastradali u ratnom vrtlogu danas su ljudi na položajima, situirani 
i ugledni, liječnici, advokati itd., ali oni uvijek u srcu nose svog 
don Mladena. Svjedok sam te silne ljubavi kroz ovo nekoliko 

godina. Svaki čas ga zovu za neko vjenčanje, krštenje ili Spro- 
vod... Tu mora biti baš don Mladen... Ako su u dalekom svijetu, 
pišu... Svake godine slave se 20, 25, 30-godišnjice mature klasičara 
i naravno to ne možebiti bez don Mladena. Kao pilići oko kvočke 
skupljaju se oko njega, iako su već zreli ljudi... "Moji đaci... moj 
đak...", kako je on to značajno izgovarao. On ih je u Kristu rodio, 
kako reče Apostol. 

Nažalost, rat i poratne prilike prekinule su jednu nadasve 
plemenitu službudon Mladena katehete. Nastavio je svoje djelova- 
nje kao vjeroučitelj po crkvama a onda je došla opet jedna 
značajna brazda u njegovu životu, a to je od 1947. župnik i od 
1952. kanonik Stolne crkve, a od 1962. prelat Njegove Svetosti i 
prepozit Stolnog kaptola. | 

Svojim brzo zapaženim propovijedima u crkvi sv. Filipa za 
vrijeme Talijana, pa kad je crkva bila pretijesna, pošao si u crkvu 
sv. Dominika i konačno, kad si postao župnik katedrale - u 
katedralu, privukao si kao idol vjernike svagdje gdje se znalo da ti 
govoriš. Neposrednim intimnim govorom srca i duše, svojim 
simpatičnim melenkoličnim baritonom, lirskim tonom, dubokim 
uvjerenjem, jedrim i sočnim mislima u teško poratno doba 
duhovne dezorijentacije i straha pred nepoznatom sutrašnjicom 
neustrašivo si sijao istinu i branio svetu vjeru. O tome u tvojoj 
oporuci: 

"Kao svećenik veselio sam se velikom broju vjernika u crkvi 
za vrijeme propovijedi, radovao sam se, da se ljudi barem zanimaju 
za vjerske stvari, a kao čovjek puno sam straha prepatio, jer sam 
znao da se krivo tumače moje riječi... Nikakve druge namjere 
nisam imao, nego da sijem riječ Božju da bi zavladala ljubav 
Kristova u srcima ljudi." 

"Nikada nisam imao sumnja obzirom na svetu vjeru. 
Božanstvo Kristovo mi je bilo živo kao da sam ga svojim očima 
vidio - kao Petar na Taboru. 

Njegovu prisutnost u Presv. Euharistiji ne samo da sam 
razumom vjerovao, nego sam je i u srcu osjećao. Zato sam zanosno 
govorio o Kristu uopće, a osobito o Euharistiji. Zahvaljujem 
predobroj Majci Božjoj Mariji na njezinoj zaštiti. Ja znam koliko 

njoj dugujem u životu. Malen doprinos zahvale bile su moje brojne 
propovijedi njoj u čast," 

Tvoj rad u katedrali Bog je obilno blagoslovio. Katedrala se 
preporodila. Misa nedjeljom u podne postala je pojam za sebe, a 
tvoja se riječ gradom prenosila kao riječ  patrijarhe: - Don 
Mladen je rekao... Jesi li čuo što je don Mladen propovijedao...? 
Ne samo u Splitu nego i daleko naokolo širom Dalmacije po 
selima i gradovima kao korizmeni ili prigodni propovjednik 
neumorno si sijao riječ Božju. 

Zelus domus tuae comedit me... Za sve si brižan bio, nikada 
indiferentan ili nemaran. U katedrali svake nedjelje po cijelo jutro 
na svim misama sudjelovao si - sve do one u 12 sati, kad se nije 
smjelo okusiti ni kapi vode. Pa opet navečer!... Uvijek spreman 
ako treba reći 2 ili 3 mise, ako je trebalo negdje ići ispovijedati, 
propovijedati, ili bilo što raditi. Uvijek, uvijek - svagdje, svagdje do 
iscrpljenosti. 

Zelus domus izjeo te, te si tako teško obolio. Kad si 
odlučio da radi zdravlja napustiš službu župnika - nisam to vidio, 
ali su mi pričali - kako je dirljiv bio oproštaj zaliven suzama i 
boli... Tvoj zbor, tvoj zbor, u čije ime će se njegov dugogodišnji 
vođa oprostiti,... toga dana nije mogao pjevati misu od plača... Ja 
nisam mogao ni zamisliti sebe u katedrali bez don Mladena i 
učinio sam sve da ostaneš u katedrali... Ili kao glavni akter na 
poslu ili kao režiser iza kulisa, uvijek i svagdje se osjećao don 
Mladen. 

I onda si pokazao jednu veliku plemenitu crtu karaktera: 
ostao si uz nasljednika, ne da se namećeš ili smetaš, nego da mu 
nesebično, kako ti samo znadeš, pomažeš. Kao majka dijete, vodio 
si me i veselio se svakom novom koraku, hvalio me i želioafirmira- 
ti. Samo tko zna uočiti ovaj problem, zna koliko si ovdje velik. 
Sad je bilo jasno da si u životuradio - ne za sebe - nego za slavu 
Božju, za svetu vjeru, za svetu Crkvu. 

Iako teško oblestan nisi mogao ni jedan dan zamisliti bez 
katedrale, bez rada, bez izgaranja na poslu. - Iz oporuke: 

"Spasitelj Isus u više navrata i na razne načine _opominjao 
je svoje vjerne, da budu pripravni, jer ne znaju dana ni časa... 

Vuljom sum uripravan - a krepostima sigurno ne - da stupim pred 
vječnoga Suca, i podlažem se svetoj volji Božjoj, primam smrt 
onakvu, kakvu mi On pošalje i onda kad je On pošalje." 

Ako se netko od svećenika tužio da ne može raditi zbog 
bolesti ti bi rekao:"Svi smo mi bolesni i treba raditi dok se ne 
iznemogne." - Don Mladene čuvajte se, stradat ćete, na oltaru 
ćete pasti.." "Pa šta zato..., odgovarao si, sramota je umrijeti u 
postelji. Treba raditi dok se može,a kad Bog zovne, onda ćemo se 
onamo odmarati..." 

Katkada bi rekao:"Moram otići iz Splita, ne mogu više!" Ja 
bih mu u šali odvratio: "Svejedno Vam je. Ako ostanete umrijet 
ćete, jer ne možete mirovati, a ako pođete, umrijet ćete još prije 
od tuge za katedralom i Splitom!" 

Takav je uvijek bio, takav je bio i svoga zadnjeg dana (4. 
VI. 1964.). Ustao je rano ujutro u 3 sata i krenuli smo iz Vrgorca, 
gdje je kao predsjednik Dijecezanskog odbora za misije išao da 
organizira pučke misije: krenuli smo za Split. U 7 sati je bio na 
oltaru u katedrali, u 8 dva sata predsjedao kao biskupski inspektor 
u teologiji, zatim dva sata vjeronauka u sjemenišnoj gimnaziji i tek 
u podne stigao kući da objeduje i da se odmori... Ali to je bio 
odmor zauvijek... pao je junak na bojnom polju - na radnom 
mjestu... vječni misionar u misijama... Trudan radnik zaslužio je 
više nego odmor. Zaslužio je veliku nagradu, mercedem magnam 
nimis... 

Zamjerit će mi jedni da predugo govorim, a drugi - da sam 
toliko toga mimoišao. Nije moguće ni izdaleka reći sve što bi 
trebalo u ovom velikom radnom i zaslugama bogatom životu. 

F Bila je to velika ličnost, svagdje ugledan i neobično 
cijenjen. Njegove veze s crkvenim osobama, s kulturnim i znanstve- 
nim radnicima koji su dolazili u kaptolski arhiv i riznicu, poznan- 
StVO i prijteljstvo s Meštrovićem i njegovom obitelji, što je donijelo 
katedrali sv. Ivana, veze s njegovim kolegama profesorima na 
gimnaziji, a njegovim bivšim đacima ovdje i u cijelom svijetu 
njegovo veliko srce, poštenje, nesebičan rad, ljubav prema 
Potrebnima, njegov neporočni svećenički život i svećenička 
čistoća čiji ljiljan je sačuvao i visoko držao... Sve je to od njega 

stvorilo veliku svećeničku ličnost koju nije sada moguće odmje- 
riti, ali koju ni Split ni biskupija nije davno imala niti će lako imati. 

Posljednjih godina, bolestan, postao je agencija za dobavu 
lijekova iz inozemstva, osobito srčanim bolesnicima. Svagdje je 
intervenirao, tražio, koristio veze i poznanstva svojih đaka, ali 
nikada za sebe, samo za druge i bio najsretniji kad je dobro djelo 
učinio. Ako je nama mlađim svećenicima što trebalo, obraćali 
smo se don Mladenu kao ministru za veze i poznanstva. 

Pošten i otvoren kao na dlanu, nije se pretvarao, niti je želio 
da ga ljudi drukčijim drže nego što je bio. 

Sve ovo stvorilo je bezbrojne konce kojima je ova velika 
svećenička ličnost sa svijetom bila povezana. Sada - čini _se - kao 
da svi ti konci pucaju, kao da je nastupila tragedija koja nadilazi 
ličnu tragediju. Ali to se samo čini. 

Don Mladen nije radio za sebe niti je tražio svoju slavu. On 
je duše vodio Bogu i nevidljivim koncima dobrote i milosti Božje 
vezivao ih uz vjeru, uz Boga. I zato ti konci neće popucati, njegovo 
djelo nije površinsko ni efemerno, ono će trajno živjeti. 

Tvoja smrt, dragi don Mladene, nije tragedija. Ti si bio 
spreman da je primiš iz ruke Božje. Neka je blagoslovljen Bog koji 
je pozvao u život svog vjernog slugu. Tvoj sprovod se pretvorio u 
trijumf vjere i svećeništva, dobrote i ljubavi, trijumf katoličke 
vjere, jer ti si dijete svete vjere, ti si radnik svete vjere i žrtva za 
svetu vjeru, Završen je veliki ofertorij tvoga životai sada počinje 
tvoje posvećenje u Bogu. 

Zato mirno počivaj, dragi don Mladene, čista svećenička 
dušo, umorni radniče do zadnjeg časa! 

Ovdje su tvoji Jeseničani koji te neće nikada zaboraviti, 
riječ tvoja i danas živi u njihovim srcima. 

Počivaj mirno! Ovdje su tvoji najdraži, tvoji bivši đaci... 
Duboko, duboko u njihovu srcu zacrtana je od tebe crta, pravac 
života koji nisu mogli izmijeniti niti izbrisati ni strahote rata, ni 
grubost života, ni borba za kruh i egzistenciju. Oni su ovdje! 

Počivaj mirno! U srcu tvojih velikih prijatelja i štićenika 
mladih svećenika, bogoslova i sjemeništaraca - tvoja riječ ljubavi 
donijet će trostruki rod. 

Počivaj mirno, obnovitelju i neumorni dugogodišnji 
župniče katedrale! Tvoji nasljednici ići će dalje smjernicama koje 
si ti zacrtao, tvoj zbor ti neće danas posljednji put pjevati... 

Počivaj mirno, veliko srce, Božjisvećeniče, čista dušo! 

Hvala ti neizmjerna u ime svih za sve što si svima učinio! 

Na kraju rezimirajući sve, imam ti reći jednu zamjerku, a ta 
je da si nas sve svojom veličinom, snagom svoje riječi i širinom 
svoga srca silno nadvisio i zasjenio... ali ta naša zamjerka je ujedno 
tvoja najpotpunija svjedodžba. 

Iz oporuke: 

"Preporučam se u molitve mojih znanaca i prijatelja, mojih 
štićenika, kojima sam pomagao, da dođu do oltara, u molitve 
mojih dobrih učenika... Molim sve časne sestre, osobito Milosrd- 
nice, da mole za mene. One su mi mnogo pomagale." 

Počivaj mirno, a svi ćemo moliti! 

Počivaj mirno u zagrljaju svoga oca i majke. Pratit će te 
molitva i ljubav tvoga brata Vinka i njegove obitelji i ostale 
rodbine. 

Još iz oporuke: 

"Sestri Mariji zahvaljujem za molitve. Na drugom svijetu 
doznat ću, koliko dugujem njezinim žrtvama. Gospa od Ružarija 
vidjela njezine suze, čula njezine uzdahe!" 

. Drago srce, počivaj mirno u rani presvetoga Srca Isusova 
koje te in vigilia blagdana pozvalo na vječni počinak i nagradu (4. 
VI. 1964. u 4,15 popodne). 

Za sve, dragi don Mladene... velika ti hvala! 

Zbogom - zbogom!!! 

GOVOR NA SPROVODU 
NADBISKUPA PETRA ČULE? 


Dragi naš Nadbiskupe! 


U svojoj 44. godini života, 4. listopada 1942., ležao si pred 
oltarom u crkvi sv. Petra i Pavla u ovome gradu u stavu poniznosti 
na dan svoga biskupskog posvećenja. Glavni posvetitelj bijaše 
vrhbosanski metropolita nadbiskup dr. Ivan Šarić, uz asistenciju 
zagrebačkog nadbiskupa, kasnijeg kardinala, Alojzija Stepinca i 
Papinskog Izaslanika pri Hrvatskom episkopatu opata Marconea. 

Danas, nakon 43 godine svoga biskupskog i nadbiskupskog 
života ležiš ovdje pred oltarom svoje katedrale, umoran i mrtav, 
praćen molitvom i poštovanjem zagrebačkog nadbiskupa uzoritog 
kardinala Franje Kuharića, i Apostolskog pronuncija nadbiskupa 
Francesco Colasuonna, vrhbosanskog metropolite dr. Marka 
Jozinovića, i brojnih drugih nadbiskupa i biskupa, svojih svećenika, 
vjernika i iskrenih štovatelja. 

Tvoj biskupski križ bio je odveć težak. Povijest je koji put 
čudna: nekim slabićima i nesposobnima pomogne da se potvrde, 
a one sposobne i jake prekrije. Tebe očito nije štedjela. Dapače! 


RATNO DOBA (1942.-1945.) 


Postao si biskupom u vrlo ozbiljno doba povijesti svoga 
hrvatskog naroda i Crkve u Hercegovini; u doba kada su ljudske 
glave padale lakše nego se može zamisliti. Uzevši upravu biskupija 
Mostarsko-duvanjske i Trebinjske u svoje ruke, nisi se dao ni 
smesti ni prestrašiti. Dizao si glas u obranu svoga naroda i zaštitio 
ovu zapadnu Hercegovinu svojim zauzimanjem kod najviših 
crkvenih i civilnih vlasti od sigurna pokolja koji se iz Dalmacije 
imao nastaviti kroz Hercegovinu. Dizao si svoj glas u obranu svih 





* Crkva na Kamenu 9(1985)11. 

nepravedno optuženih i progonjenih, bez obzira kojoj vjeri ili naciji 


- pripadali. O tome postoje povijesni dokumenti. Zahvaljujemo Ti na 


Tvojoj hrabrosti, neustrašivosti i pravičnosti. 


PORATNO DOBA (1945.-1958.) 


Drugo razdoblje Tvoga biskupskog životai rada bijaše još 
teže. Župe i crkve, svećenstvo i vjernici ostadoše uvelike opusto- 
šeni na kraju ratnih strahota. Mnoge crkve razorene, a ionako 
malobrojno dijecezansko svećenstvo prepolovljeno. Ni tada se nisi 
dao smesti. Ostao si vjeran svojoj pastirskoj službi, pun pouzdanja 
u Boga i odan Svetoj stolici i zakonu Katoličke crkve. Godine 
1948. dopade Te nepravedna osuda na 11 godina zatvora, koju 
kasnije i sami neki visoki funkcionari državnih vlasti ocijeniše kao 
krivi potez i "politički proces". Izdržao si & godina u zatvoru u 
kojem si 1952. doživio lom i iščašenje nogu prilikom jednog 
prevoza, a po izlasku iz zatvora ostao si gotovo dvije godine u 
izolaciji - zatočeništvu. Ostat će taj period Tvoga biskupskog 
života kao svijetla točka patnje i mučeničko-svjedočkog = držanja 
istinskog pobornika za Božja prava, za ljudsku pravdu i za dobro 
Crkve hercegovačke, kojoj si stajao na čelu makar i prisilno 
odsutan. Veličina Tvoje patnje jest u tome što si je lako mogao 
izbjeći da si se drukčije postavio. Ali Ti si htio do kraja i doslje- 
dno slijediti smjernice i sensus Ecclesiae, koji si čitao _u stavu Svete 
stolice. ' 

Kad su prije nekoliko godina istaknuti predstavnici građan- 
ske vlasti došli da Ti čestitaju jedan jubilej, Ti si spontano i mirno 
rekao:"Svima onima koji su me krivo optužilii osudili i prema meni 
se nekorektno ponijeli od svega srca opraštam. S mnogima sam se 
već sreo i to im rekao. A želio bih da to doznaju i oni drugi s 
kojima se više nikada nisam susreo. Recite im da im svima 
praštam." 

AKTIVNO UPRAVLJANJE (1958.-1980.) 


Treći odsjek Tvoje uprave biskupijama obilježen je trostru- 
kim nastojanjem i neumornim radom. 

- Ponajprije na srcu ti bijaše dizanje dijecezanskoga klera, 
briga oko slanja dječaka u sjemenište, sjemenišni i bogoslovijski 
odgoj i teološka izobrazba kandidata za svećeništvo. Na to Tvoje 
nastojanje Bog je obilato izlio svoj nebeski blagoslov. U 20 godina 
- od 1960. do 1980. zaredio si više od 60 biskupijskih svećenika za 
svoje dvije biskupije. I nisi te nove svećeničke snage zadržao samo 
za sebe, nego si značajan dio velikodušno stavio na raspolaganje 
misijama, drugim biskupijama i za druge crkvene službe. Danas Te 
ti Tvoji svećenici s dužnim poštovanjem ispraćaju, sinovski Ti 
zahvaljuju i mole za Tvoj vječni mir u Očevu krilu. 

- Zatim osnivanje novih župa i gradnja ili obnova crkava. 
Ukazala se neodgodiva potreba obnove ratom porušenih ili 
vremenom dotrajalih crkava, a zbog porasta svećenstva moglo se 
pristupiti osnivanju novih župa. 

U tome si htio izvesti na čistac i konačno provesti davnu 
odluku Svete stolice i svoga predšasnika biskupa Buconjića iz 
prošlog stoljeća vraćajući na slobodno raspolaganje biskupa one 
župekoje su pravno pripale dijecezanskom kleru ali su se tijekom 
vremena, zbog nestašice klera i nekih drugih razloga, zadržale pod 
upravom otaca franjevaca hercegovačke provincije. Nisi vidio do 
kraja okrunjena svoja nastojanja u tom pogledu, iako je Sveta 
stolica posve potpomogla Tvoje namjere i dijelila Tvoje brige. 

Ipak Tvoje životnodjelo, na koje si ostao posebno ponosan, 
jest ova Tvoja katedrala, za koju si se neumorno borio pune 22 
godine, dok je nisi vidio ostvarenu u ovom obliku. Ti si imao i 
ustrajnosti, i požrtvovnosti,i našao suradnika, a ponajviše Božje 
pomoći da izvedeš ovo djelo, koje ostaje kao Tvoj veliki i dostojni 
životni spomenik. Izraz je to Tvoje silne i sinovske pobožnosti 
prema Blaženoj Djevici Mariji, kojoj je posvećena ova katedrala, i 
prema sv. Josipu kojem je posvećena kripta u kojoj ćeš čekati 
poziv uskrsnuća. 

Kad si navršio 75 godina života, ponudio si Svetom ocu, 
prema sadašnjoj praksi u Crkvi, ostavku na upravu biskupijama. 
Sveti otac nije prihvatio Tvoju pismenu ponudu, nego je želio da 
još sedam godina vodiš biskupiju. I kada si u svojoj 82. godini, 
posvetivši katedralu, napustio upravu Crkve u Hercegovini, Sveta 
je stolica nad Tvojim biskupskim životom i djelom izrekla povijesni 
sud, što inače rijetko čini: imenovala Te naslovnim nadbiskupom. 
I tko god bude pisao povijest ove naše Crkve, govorit će o nadbis- 
kupu dru Petru Čuli. To je bila zemaljska nagrada za Tvoju 
vjernost, za pretrpljene nepravde, za Tvoju pravednost i nesebično 
služenje Bogu i Njegovoj Crkvi. Ponosni smo na Te zbog Tvoje 
vjere u Boga, ljubavi prema Crkvi Kristovoj i apostolskoj stolici i 
prema ovom Tvome narodu. 

Izgleda kao da Te smrt zatekla. Ali nije. Bio si svjestan 
svojih godina. Ta nadvisio si sve dosadašnje hercegovačke biskupe 
i godinama upravljanja biskupijom, i godinama biskupskoga reda, 
i godinama svoga života. Više si puta u posljednjim godinama 
pozivao posebnog ispovjednika i tražio da Ti podijeli i sakramenat 
bolesničkog pomazanja. Kad smo Ti govorili, da još smrt nije 
blizu, Ti si znao reći: uvjeren sam da će smrt biti nagla. Prekjučer 
ujutro ustao si se kao i obično. Vjerojatno si obavio križniput kao 
i svaki dan, pripremio na oltaru sve za sv. misu. Vjerojatno si 
osjetio slabost i vratio se u svoju sobu, legao na krevet i izdahnuo. 
Kad je došao Tvoj svagdanji koncelebrant mons. Ante Brajko i 
vidio da Te nema u kapelici, otišao je da te probudi. Ali Ti si već 
bio usnuo zauvijek. 

Ti si, dragi naš Nadbiskupe, svoje vrijeme obilježio 
pečatom svoje iskrene vjernosti, služenjai trpljenja. Uspomena na 
Te nek ostane trajno među nama, a Ti čuo riječi vječnog Suca 
pravde i Boga milosrđa: Slugo dobri i vjerni, uđi u radost Gospo- 
dara svoga (Mt 25,21). 

VJERA I ŽIVOT 


e. e i... s... rr. o. u sasjaji 


REFLEKSIJE UZ MISLI JEDNOG BIOLOGA" 


Jean Rostand je poznati francuski mislilac i jedan od 
najvećih živućih biologa. Član je Francuske akademije i pisac 
brojnih knjiga. On je potpuni i dosljedni ateista, ali za nas je jedan 
pošteni idejni protivnik čija iskrena priznanja nama mogu poslužiti 
protiv lakomislenih razbacivanja znanošću u borbi protiv vjere. 

Mi vjernici prihvaćamo iskreno sve rezultate znanossti i 
veselimo se svakom novom otkriću jer u njemu vidimo veličinu i 
djelo Boga Stvoritelja. Veselimo se onako kako bi se svaki 
poštovatelj umjetnosti veselio otkriću nekog novog djela Michelan- 
gelova ili Tizianova. Ovdje uopće nije riječ da li zastupamo 
kreacionizam ili evoluciju. Bog je jednako velik u jednom i drugom 
djelu. Što god znanost otkrila o postanku svemira i čovjeka bit će 
ili "oratorij" ili "simfonija" ili "opera" koja će slaviti svog velikog 
kompozitora Boga. Pronaći autora, znati mu se diviti, znak je i 
inteligencije i poštenja. Na polju istinske znanosti, slobode od 
svakog obzira i interesa, na čelu su vjernici ili svećenici, tamo od 
Kopernika, Keplera, Newtona, Pasteura i Boškovića do najnovijih 
Fleminga, Lemaitrea, Teilhard de Chardina i dr. Svi su oni tražili 
odgovor na onaj prvi "zašto" i "kako" i usprkos svih teškoća i 
prigovora ostali dobri vjernici. Bilo je među njima i kreacionista i 
evolucionista. Lecomte du Nouy je po evoluciji došao do Boga 
Stvoritelja. Osnovno pitanje je uvijek da li vjerujemo da je svemir 
i čovjek djelo Razuma ili nerazuma, slučaja... da li je to nečija 
ideja, zamisao ili "smiješna i apsurdna pustolovina materije". 
Postanak svemira i čovjeka je daleka, davna činjenica koja nije 





" Crkva u svijetu 1(1966) 53-58. 


imala svjedoka, i zato je i naravno da mogu postojati i druga 
poštena mišljenja sasvim oprečna od našeg, a takvim smatramo 
i mišljenje J. Rostanda. Njegove radio - odgovore izdao je Nolit 
(Beograd) pod naslovom: Odakle smo? Tko smo? Kuda idemo? 


"Nikada nisam imao tako visoku težnju da dam odgovor, ma | 


i najopćenitiji i najgrublji na takva pitanja... Na ova pitanja mogu 
odgovarati filozofi a ne učenjaci." 

"Kad sam bio mlad, gutao sam knjige Haeckela, Biichnera, 
Le Danteca, kao i sve sveske Racionalističke biblioteke... Proči- 
tavši Zagonetke prirode od Haeckela ili Raspravu o biologiji od le 
Danteca, pomislio sam da su riješene ne baš sve zagonetke, ali da 
nije daleko trenutak kada ćemo sve razumjeti. Međutim, kasnije 
sam odbacio mnoge od tih mladenačkih iluzija i dobro osjetio 
naše suštinsko neznanje." ' 

Ovakav stav je karakterističan za vjeru u znanost u XIX. 
stoljeću. Danas se kao i Rostand mnogi učenjaci izražavaju 
mnogo skromnije. 

"Da bih odmah precizirao svoj stav i odstranio svaki 
nesporazum, počet ću jednom javnom ispovješću. Potpuno sam 
uvjeren da sve u prirodi ide prirodnim redom i nikad neću 
pokušati da zamijenim ili dodam našem nedovoljnom shvaćanju 
metafizička ili mistička tumačenja, koja bi, po mom mišljenju, 
samo pojačala i bez toga veliku tajanstvenost... Ali s druge strane, 
nisam ništa manje uvjeren da od tog prirodnog u prirodi ne 
razumijemo gotovo ništa. Da li ćemo to razumjeti jednoga dana? 
Nisam nimalo siguran... Ako je čovjek u stvari samo životinja, kao 
što mi smatramo, zašto bi onda on bio sveznajuća životinja? 

Ovim mislima Rostandovim možemo nadodati nekoliko 
misli našeg filozofa marksiste Branka Bošnjaka (Praxis br. 2, str. 
253, 1964.):"Nesumnjivo je da je čovjek u prirodi najtragičnije 
biće. Jedino čovjek zna da je smrtan i da mora umrijeti. 'Ta svijest 
je čovjekova tragedija... To što čovjek mora da umre ostaje 
najveći misterij ljudskog postojanja. Nitko to ne možespriječiti. Ni 
čovjekov let u kozmos ništa tu ne mijenja. Teolog će reći da je 
Bog čovjeku dao razum da ga što više koristi, kako bi upoznao 
Božje savršenstvo svijeta. Zašto ni najnoviji rezultati nauke ne 

mogu biti za religioznog čovjeka uvjerljiv argumenat protiv religije 
i egzistencije Boga? Zato što totalitet (sve što jest) ne može biti 
predmet znanja, jer kad bismo to saznali onda bi zaista svemu bio 
kraj. Nemogućnost da se sazna totalitet (bitak) ostaje još jedna 
mogućnost i ishodište za religiju, koja dočarava svoju eshatologi- 
ju... Dakle egoizam (u težnji za eshatološkim) i smrtnost čovjeka 
ostaju elementi za religioznost neovisno o kakvom se društvenom 
sistemu radi... Stoga "ovostranost' ne može potpuno ugroziti 
religiju... Po "logici iluzije" religija ne može odumrijeti. S tim 
moramo biti na čisto." 

I ove misli B. Bošnjaka su dokaz promjene stava prema 
religiji kojoj se tako sigurno proricala smrt u ime znanosti i 
znanstvenih otkrića. 


POSTANAK ŽIVOTA 


"Sigurno je da je zemlja u početku bila i suviše topla da bi 
na njoj mogao da postoji život. Potom se zemlja postepeno ohladila 
i u određenom trenutku na njoj se pojavio život. Što se tada 
zbilo?... Problem je toliko težišto se u današnjim uvjetima život 
nikada ne javlja spontano... Sovjetski biolozi kao Bošjan i Olga 
Lepešinskaja tvrde da su vidjeli pojavu bakterija, ćelija na račun 
neživih materija. Ništa od toga što sam pročitao ne izgleda 
uvjerljivo niti ozbiljno, tako da ću se i dalje čvrsto držatiPasteuro- 
vih zaključaka koji mi ne izgledaju ni malo zastarjeli." 

"O uslovima geneze života mi ne znamo ništa, ali ja ne 
kažem da se kada ne znamo ništa, ne treba truditi da razumijemo, 
već da se treba čuvati mudrovanja u prazno." 

Kao i inače, Rostand je veoma umjeren i u svojim sudo- 
vima o postanku života. U svakom slučaju on isključuje Boga. 
Danas se sve više govori o mogućnosti proizvodnje života iz nežive 
materije u laboratoriju. Ako se to ostvari bit će veličanstveno 
djelo čovjeka razumnog radnika u Božjoj prirodi. Materijalisti će 
nam reći da je ono što je čovjek učinio u laboratoriju u početku 

to isto ostvarila sama priroda slučajnim kombinacijama bez 
utjecaja bilo čijeg razuma. 

Biolog, učenjak svetskog glasa i obaćenik Lecomte du 
Nouy u svojoj knjizi Čovjek i njegova sudbina matematičkim 
računom vjerojatnosti dokazao je besmisao te "mogućnosti". Kad 
jer ruski biolog Oparin postavio svoju teoriju o postanku života, 
narugao se tom navodnom slučajnom postanku životai kazao da 
bi to bilo isto kao da bi od velikog mnoštva slova sama od sebe 
nastala ne jedna riječ, ili rečenica, ili čitava stranica knjige, nego 
kao da bi se od gomile slova sama slučajno složila sva djela 
Shakespeara. 

Možda ne manji podsmijeh zaslužuje i Oparinova teorija o 
postanku života. Dijalektički materijalizam brani kauzalni princip 
i bitnu razliku između nižeg i višeg u svijetu. Fizikalno kemijske 
forme prelaze u biološki oblik materije. Kako? Dijalektičkim 
skokom kad evolucija prijeđe u revoluciju, skok iz vrhunca kvaliteta 
u novi kvantitet. Kada taj novi kvalitet kvantitativno dođe do 
vrhunca, ne može da ide dalje nego skače opet u novi kvalitet. 
Proces nastajanja života trajao je, kaže Oparin, stotine miliona 
godina. Najprije se kroz milijune godina rađala organska materija 
koja se opet kroz desetke milijuna godina pretvarala u visokomole- 
kularne polimere (spojeve), a od njih su opet skokovima iz 
kvantiteta u nove kvalitete nastajali mnogomolekularni sistemi... i 
opet stotine milijuna godina s desetak "vjerojatno", "možda", 
"moralo je nastati"... i jednim revolucionarnim skokom pojavio se 
najjednostavniji oblik života. To je naravno sve tako daleko i 
maglovito da je sam Oparin taj proces nazvao "najjačom  praz- 
ninom u našem znanju". 

Za nas je svejedno kako je život nastao. On je jednako 
čudesan u svom nastanku kao i u svom postojanju. On bitno u 
sebi uključuje aktivnu smišljenost i upravljenost Božje stvaralačke 
misli. Kad promatram kuću, nalazim da je ona zamišljena, 
smišljena i misao je sve stavila na svoje mjesto. I ja sam smišljen 
ina meni je sve jedna Misao stavila na određeno mjesto, inače bi 
mi mogle oči niknuti na koljenu, odnosno mogao bi biti jedna 
neredna hrpa mesa, ili točnije niti živobiće nego mrtva materija. 

Ali što kažem? - Zar i u mrtvoj materiji nije utisnuta Misao, Ideja, 
Forma, kako nas uvjerava moderna atomistika. Da, i mrtva 
materija je "milieu divin", kako reče Tilhard de Chardin. 


EVOLUCIJA 


"Postavljate mi cijeli problem mehanizma evolucije, koji je 
za neke biologe već odavna riješen, barem u glavnim crtama. Ja 
ne dijelim to mišljenje; naprotiv uvjeren sam da mi ne znamo 
gotovo ništa o faktorima koji su određivali progresivne promjene 
živih oblika." 

"Strogo uzevši, ne može se reći da je evolucija organskih 
oblika dokazan fakt... Ali ne vidim mogućnost da se zaobiđe 
transformistička hipoteza, jer bismo bez nje morali da usvojimo 
pretpostavku o nezavisnom stvaranju svih bića, svih vrsta, lišili bi 
se dakle jedne hipoteze koja racionalno objašnjava prirodu i bez 
koje sve postaje nerazumljivo... Ja zaista ne vidim nikakvu drugu 
teoriju koju bismo mogli suprostaviti teoriji evolucije, ma da to ne 
znači da je ova evolucija, koja objašnjava tolike stvari, i sama 
objašnjena." Nama je drago priznanje Rostandovo da ne zna ništa 
o faktorima evolucije koji su prirodu tjerali onako usmjereno 
prema naprijed, priznanje da evolucija sama nije objašnjena. Neće 
nikada ni -biti objašnjena dok se autorsko pravo ne prizna Bogu 
Stvoritelju. Lijepo je netko primijetio kako je smiješno pripisivati 
da je sama materija faktor evolucije: materija se eto kroz milijune 
i milijarde godina razvijala i usavršavala do svog najvećeg dometa 
gdje se u čovjekovom mozgu probudila i došla do svijesti. Onda 
je pogledala sav taj evolucioni razvoj i sama u čudu rekla: vidi 
kako sam ja to sve lijepo uredila dok još nisam ni znala za sebe! 

Da izbjegnu ovaj spsurd mnogi su faktor evolucije tražili u 
kozmičkoj svijesti (Einstein i drugi) koja svim upravlja, ali čini se 
da treba biti veći vjernik za prihvaćanje vjere u kozmičku svijest 
nego za vjeru u osobnog Boga. ' 

"Ja lično smatram da ova priroda, ostavljena sama sebi, neć 
proizvoditi bića različita od sadašnjih, a smatram da je čovjek, 

kaoi druge vrste, tip definitivno, ili gotovo definitivno stabiliziran. 
To je mišljenje i nekih drugih koji drže da je evolucija došla do 
mrtve točke i da se u živoj prirodi ne događaju više pojave koje 
su dovele do njene raznolikosti. Ali drugi biolozi smatraju da se 
evolucija nastavlja..." 

"Ne mislim da su mutacije kakve danas poznajemo mogle 
izvršiti evoluciju u cijelosti, ali pošto ne mogu da predložim 
nikakvu drugu teoriju, moram samo da priznam svoje nežnanje u 
odnosu na način pojave prvih ljudi... Što se tiče filma razvitka 
čovjeka koji od mene tražite, može se dati samo nekoliko slika, 
ali sa dosta rezerve." 

"Geneza čovjeka od majmuna izgleda mi malom stvari 
prema ostalim prethodnim mutacijama. Neka bi od antropoida i 
nastao čovjek, u redu; ali da je postao od guštera sisavac, od 
beskičmenjaka da je nastao gušter, od jedne ćelije beskičmenjak, 
od virusa ćelija, eto što ja nalazim da je zamršeno... I možebiti još 
zamršenije od svake transformacije životinje u životinju, geneza 
prvog živog bića, prvog života... Ukratko, rado ću vam priznati da 
ovi problemi izgledaju sve veći ukoliko više zadiremo u prošlost." 

"Između čovjeka i majmuna, uz svu sličnost postoji 
ogromna razlika, ona nije samo kao između vrste i vrste, ili roda 
i roda već čak između porodice i porodice." 

"Ja ne kažemda se neće uspjeti, upotrebljavajući vještačka 
sredstva, da se uzdigne majmun nešto iznad sebe, ali se nikad od 
njega neće dobiti čovjek, pa čak ni potčovjek, ni pretčovjek." 


PRETPOVIJESNI I DANAŠNJI ČOVJEK 


"Uvijek kad god sam dodirnuo pitanje prenosa stečenih 
karaktera... primio sam mnogobrojna pisma, u kojima se izražavalo 
čuđenje, nevjerovanje, razočaranje... Protivna mišljenja idu da se 
Pozivaju na to da je veličina šake smanjena u porodicama 
intelektualaca... Međutim biolog zna da nijedan pozitivan razlog ne 
možeiznijeti u potvrdu jedne ovakve teze... Do sada su svi činjeni 

eksperimenti da se dokaže nasljeđe stečenih karakteristika, dali 
potpuno negativne rezultate." 

"Nikome ne pada na pamet da su se prethistorijski medvjedi 
i jeleni psihički razlikovali od njihovih današnjih potomaka, pa to 
isto vrijedi i za čovjeka. Uostalom kvalitet oruđa čovjeka Cro- 
magnon, kao i njegove artističke manifestacije, ukazuju na visoki 
nivo njegovog intelekta. Još od toga stadija ljudske povijesti, pa 
čak _i prije, mi moramo držatida je čovjek uvijek bio isti, uvijek 
onaj isti koji je danas." 

"Vrlo je vjerojatno da je čovjekova vrsta bar u fizičkom 
pogledu od svog početka prije nazadovala nego napredovala." 

"Činjenica je da su veliki učenjaci čvrsto vjerovali u 
besmrtnost duše, bilo da je to vjerovanje poticalo od religioznog 
odgoja, bilo da su došli do njega ličnim razmišljanjem. Priznajem 
da me njihov stav čudi, ali priznajem i da oko nas ima dosta 
nepoznatoga, tako da nijedna hipoteza nije za odbaciti... Mi ne 
znamo što je život, što je svijest... Sve u prirodi govori o prolaz- 
nosti ličnosti, ma da se mogu čuti i drugi glasovi... Na primjer 
Carrel u svojoj posljednjoj knjizi Razmišljanja o toku života dopušta 
da u očima razuma totalni raspad našeg bića izgleda vjerojatniji 
od nadživljaja duha; on drži da je logično da se duh raspada 
istovremeno kad i tkiva i krv, ali samo u ime osjećanja, on ne 
prima ovu poruku razuma. Ako personalitet treba da iščezne 
istovremeno kad i tijelo, kažeon, evolucija jedinke kao i evolucija 
rase, bila bi samo jedna šala prirode. Carrel je bio vrlo veliki 
učenjak, jedan od najvećih koje je imala Francuska u posljednje 
vrijeme. S gledišta nauke ne postoje dva oprečna .mišljenja o tom 
čovjeku koji je pronašao kulturu tkiva i organa. Pa i s gledišta 
filozofije, mislim da se mnogo toga može primiti iz njegovih djela, 
u kojima se nalaze duboki pogledi u opasnostima od specijalizacije, 
o ljudskom moralnom i fizičkom jedinstvu, o biološkim temeljima 
morala... Dajući mnogo mjesta duhu, Carrel nije potcjenjivao tijelo, 
a to je važno." 

"Kakav je vaš stav kao čovjeka _i biologa prema eutanaziji?" 
"Nisam pristalica eutanazije... Čak i u slučaju kad se neka osoba 
smatra neizlječivom, držim da medicina nema prava da joj 


355 


pospješi smrt... Prvo, jer je pojam neizlječivosti izgubio svaki 
apsolutni karakter... Ovaj argumenat o "izlječivosti sutra" izgleda 
mi sam za sebe dovoljan. Ali on nije sam, već tu je također i 
psihološki i moralni vid problema. Držim da nitko nema pravo da 
uništi svoga bližnjega, pa bilo to i u ime milosrđa naročito ako se 
promisli na moguće zloupotrebe. Promislimo na napast eutanazije, 
na eutanaziju iz interesa, koja bi mogla svjesno ili nesvjesno dovesti 
do fatalne odluke." 


BUDUĆNOST ZEMLJE I ČOVJEČANSTVA 


U svojoj knjizi Pensćes d'un biologiste, str. 103 i 104 Rostand 
piše:"Čovječja vrsta nestat će kao što su nestali dinosauri i 
stegocefali. Polako će naša zvijezda izgubiti svoju svjetlosnu i 
toplotnu moć, pa će tada na njoj nestati svakog života, a ona će 
kao ostarjela zvijezda nastaviti da se besciljno okreće u bezgranič- 
nom prostoru. Tada se neće ništa održati od sve civilizacije ljudske 
ili nadljudske: otkrića, filozofija, ideali, religije - ništa neće više 
postojati. Od nas neće ostati ni toliko, koliko je ostalo do danas od 
. neandertalskog čovjeka, od koga se neki ostaci čuvaju u muze- 
jima njegovog nasljednika. U ovom sitnom kutu svemira bit će 
uništena zauvijek smiješna pustolovina protoplazme... Pustolovina, 
koja se, možebiti, već odigrala na drugim svjetovima... Pustolovina, 
koja se, može biti, obnavlja na drugim planetima... I svugdje 
podržavana istim iluzijama, stvoriteljica istih muka, svugdje isto 
tako apsurdna, isto tako uzaludna, isto tako nužno osuđena od 
samog početka na konačnu propast i beskonačni mrak..." 

"Odakle smo? - Ne znamo ništa ili gotovo ništa. Tko smo? - 

Ne velika stvar. Kamo idemo? - Nikud." 

To je iskrena i vrlo bolna ispovijed učenjaka ateiste. | 

Kada bi kod većine ljudi prevladalo uvjerenje da je čovjek 
samo razvijena životinja, samo sin zemlje koji neće nikome poslije 
smrti odgovarati za svoja djela, da će se sva njegova djela pretvoriti 
u ništa i da će on sam zauvijek potpuno nestati... da li bi bilo 


Ik moguće stvoriti neki ljudski moral i njim ljude vezati? Da li bi bilo 

moguće govoriti o idealima i nadati se da će oni u životu nešto 
značiti? Dali bi imalo smisla propuštati vremenite užitke, svladati 
požude egoizma i niskih strasti? Ne bi li u svakoj akciji ljudskoj 
bio odmah prisutan miris groba i apsurda? Ne bi li životna ovom 
našem planetu bio jednak brodu koji na oceanu probiven prima 
more i nema nade da će stići ikakva pomoć? Tada su mala utjeha 
raskošni saloni, glazba i vino koje opija. Osuđeniku na smrt ne 
koriste zabave ni užici. Onome pak koji broji dane do oslobođenja 
patnje nisu teške. On živiu nadi, on je već obasjan svjetlom. 

Takav je i život kršćanina_koji je prožet vjerom da je on 
dijete Božje, da je sadržajnjegova životaljubav prema Bogu i svim 
ljudima, a svršetak povratak u kuću Očevu. 


STOLJEĆE NASILJA I LJUBAVI? 


Vjerojatno nikada nije bilo više proklamacija protiv nasilja 
a za ljubav, ali isto tako nikada nije nasilje toliko potiskivalo ljubav 
kao danas. Zrak je prezasićen deklaracijama o koegzistenciji, 
pravdi, miru, ljubavi, humanizmu. Tome su sigurn uzrok i propusti 
učinjeni u prošlosti na štetu ljudskog dostojanstva i čovjekovih 
prava, a i osjećaj pritiska nasilja na mnogim područjima života. 

Naše doba je doista doba velikog progresa na području 
znanosti, kulture i borbe za ljudska prava. U tom nastojanju su 
potisnuti i nadvladani neki grubi oblici ponižavanja čovjeka. 
Nestala su neka kriva mišljenja koja su živjela na netočnim 
znanstvenim postavkama, nestali su ili nestaju društvene forme i 
odnosi koji su nekoć bili normalni u međunarodnim i socijalnim 
odnosima, kao npr. kolonijalni odnosi, zanijekana radnička prava, 
ponižavajući položaj žene, prezreni staležii kaste, poniženerase itd. 
Mnogo toga je bilo prisutno i ostalo kao neugodne uspomene u 
Povijesti kršćanskih naroda, kršćana i crkvenih osoba i poželjnobi 
bilo da se neke stvari nikada ne ponove. 





? Crkva u svijetu 2(1971)154-158. 

Slijedećim usporedbama ne želim opravdavati takve 

činjenice, ali su potrebne neke usporedbe. 

ini mi se da naše stoljeće, uza sve pozitivne strane, ima 
toliku gredu u vlastitom oku da bi moralo zašutjeti, postidjeti se i 
prestati govoriti o trunu u oku srednjega vijeka. Jer, konačno, mi 
smo, u XX. stoljeću, zreo, kulturan svijet, mi se zgražamo nad 
zaostalom prošlošću, mi je sudimo i osuđujemo. Ipak se usuđujem 
reći da će već negdje u dvadeset i prvom ili drugom stoljeću 
prevladati misao da je srednji vijek u zlu bio pubertetlija, nezrelo 
dijete prema "zrelim", hladnokrvnim zločinima XX. stoljeća. 
Prilično je sigurno utvrđen i izmjeren zločin srednjeg vijeka, kao 
i njegove pozitivne strane, pa i stupanj odgovornosti s obzirom na 
ondašnje mogućnosti i stupanj znanosti. U njemu ipak nema niti 
izdaleka zločina sličnih Hitlerovim koncentracionim logorima i 
ratnim zločinima. Ako smo ih zaboravili, sjetimo se krematorija, 
hrpa i gomila golih mrtvih tjelesa, mučilišta, mrcvarenja, pokolja 
mirnog stanovništva... Kako smo to brzo zaboravili i kao simbol 
nasilja uvijek uzimamo srednji vijek. Povijest nije u stanju da i 
približno opiše pojedinačne, obiteljske i nacionalne tragedije koje 
je prouzrokovao prošli rat. O milijunima koje je Staljin istrijebio 
pisale su nam opširno naše novine. U posljednje vrijeme Solže- 
njicin nam svjedoči o onome što se događalo u krugu - a što je 
tek bilo na dnu "pakla". Prošli rat je svojom okrutnošću nadmašio 
sve prijašnje. Užasno razarajuća bombardiranja sve do atomskih, 
do temelja razoreni mirni gradovi, masovni pokolji, bezbrojni 
logori, bježanja, iseljavanja, genocidi... Natražni srednji vijek se 
trudio da ubija jednog po jednog čovjeka, a mi smo napredniji jer 
pod jednim "zamahom" naše "desnice" padaju tisuće glava. 

Oni koji o tome tek čitaju _ ne mogu izmjeriti zločine 
stoljeća. Trebalo je to doživjeti! Mi u južnoj Hrvatskoj poznajemo 
dosta naših mirnih sela koja su doživjela najokrutnije pokolje 
potpuno nevinog stanovništva, djece, staraca, ženskih osoba, 
nemoćnih. To su neopisiva zločinstva. Pod dojmom sam onoga što 

mi je pričala nedavno jedna preživjela osoba iz jednog poljičkog? 
sela. "Jednog dana upali su u naše selo, u naš komšiluk njemački 
vojnici i četnici. Izveli su sve iz kuća, poskidali naušnice i prstenje, 
strpali u jednu sobu 28 osoba od malene djece do staraca. Dok su 


to radili šalili su se i smijali, a znali su što slijedi. Zatim je jedan 


otvorio vrata od sobe i rafalom strojnice pokosio sve kao da kosi 
klasje. Vapaji, urlici, molitve, smrtni hropac, dozivanje... Ja sam 
imao tada 10 godina, bio sam malo ranjen pa sam gledao kako bih 
negdje iskočio. Tada su polili sve benzinom i zapalili. Moj otac i 
majka su već bili mrtvi, a moje dvije male sestre od 4 do 6 godina 
nisu bile ranjene, ali ih je odmah plamen zahvatio. Vidio sam kako 
im kosa gori i kako se uzalud brane. Ja sam u posljednji čas uspio 
odškrinuti vrata i jurnuo sam vani kao izbezumljen preko ograda... 
Tri dana nisam nikoga vidio, bježao sam od ljudskih glasova kao 
od vučjeg zavijanja. Onda su otišli u drugo selo. Putem su susreli 
dvije žene i zaklali ih nožem kao dva jareta. U drugom, trećem, 
desetom selu opet isti pokolj, rafali, benzin, plamen, zapomaganje." 

Mi zaboravljamo da je ovo stoljeće proklamirane ljubavi 
ujedno i stoljeće neviđenih nasilja koje trajno traju, ne prestaju. 
Poslije II. svjetskog rata na svijetu je do danas vođeno oko 265 
manjih i većih ratova. Osuđujemo prošlost a ne vidimo mrlju na 
svom licu. 

Od svega je najteža i najsramotnija prijetnja potpunim 
uništenjem atomskim sredstvima. Stari su krvnici znali zaželjeti:oh, 
da cijeli svijet ima samo jednu glavu da mu je ja mogu jednim 
udarcem mača odrubiti! - To što natražnim  krvolovcima u 
prošlosti nije bilo dostupno danas je moguće. Na svijetu ima već 
toliko atomskog oružja da je moguće 3-4 puta odrubiti glavu 
čitavom čovječanstvu. Za toje potrebno samo pritisnuti nekoliko 
dugmeta, dakle, manje nego zamah mačem. O toj mogućnosti 
govorimo, pišemo, raspavljamo i - ne crvenimo se! U Stockholmu 
je prije nekoliko godina održana konferencija pod radnim naslo- 





* Poljica se nalaze između Splita i Omiša; poznata su kao slobodna hrvatska 
republika u doba kad je južna Hrvatska bila pod vlašću Turaka i Mlečana. 

vom: Strategija opstanka, a bila je nazvana konferencija mudrih jer 
su je vodili nagrađeni nobelovci. Ali mi opet nazivamo naše 
stoljeće naprednim, slobodarskim. Gangsterizam, kidnapiranje 
ljudi, aviona, teror podzemlja, pljačke, ubojstva, silovanja, sve to 
ispunja dnevne listove, vijesti. Pred nama se sudi čovjeku koji je 
zbog ljubavnice ubio, zaklao svoju ženu i svoje četvoro djece. 
Čitamo svaki čas kako neki monstrum-ubojica zastraši neki grad 
ili pokrajinu serijom okrutnih zločina. - Pročitamo i zaboravimo, 
privikavamo se. 

Čini se da je od svega najtežačinjenica: ambijent u kojem 
se današnja generacija odgaja, ono što čita, ono što gleda, ono 
čime se sve zabavlja. U prvoj fazi života mala djeca su zamijenila 
anđela čuvara i naivne dječje priče s pištoljima i ratovima. To 
im je dnevna molitva, svagdanja inspiracija. Škola nasilja u malom. 
To duboko ulazi u dječju dušu. Slijedeća faza životaje vezana uz 
stripove i filmove nasilničkog sadržaja."Jane idem u kino ako se 
u filmu ne puca i ako krv ne teče." Posljedice mnogi vide u 
zaprepašćujućem porastu mladenačke delikvencije. U trećoj fazi 
života pogled se pruža u svjetska zbivanja isprepeltena nasilnim 
revolucijama i krvavim ratovima koji se nastavljaju; demonstracija- 
ma, sukobima s policijom, pljačkama, gangsterizmom, sterilnim 
raspravama o razoružanju, prijetnjama općeg atomskog uništenja 
itd. Slijedeća faza života jest borba za vlastitu egzistenciju, za 
namještenje i neminovni susret s ljudskim egoizmom, nemilosrd- 
nom borbom za mamonu, za materijalni standard, podvale, 
pronevjere... 

Ovdje je mjesto da se postavi najvažnijepitanje: proklamirali 
smo ljudska prava, koegzistenciju, ljubav mir itd. - a je li današnji 
čovjek sposoban za to? Ima li on snage, pripreme, odgoja, energije 
za altruizam, praštanje, žrtvu? Ako je život shvaćen samo u 
horizontali, u atmosferi nasilja kao selecta pro victu, ako ima smisla 
samo filozofija carpe diem, tko bi još imao snage za potiskivanje 
nasilja, za samoodricanje, za ljubav? Čini se da već nije glavni 
problem sama spoznaja da nasilje mora nestati sa zemlje. To 
svatko deklarira barem iz demagoških pobuda. Najtežeje to što je 
naše stoljeće nemoćno da se oslobodi sve bržeg porasta atmosfere 

nasilja u kojoj se odgaja mlada generacija. - Pritišće nas teret stare 
izreke: video meliora proboque, deteriora sequor. 

Pojačajmo policiju! - Policija može spriječiti tek dio 
nasilja, ali ne može zapovjediti ljubav. Pavao VI. je nedavno još 
jednom izrazio svoju nevjeru u humanizam u kojem nema Boga. 


Čovjeku je potreban jedan "policajac", "motor", "sankcija" u srcu da 
Vjeku je p J p J J 


. sprečava nasilje i potiče na ljubav, i kada ničije oko ne vidi, i 
kada nitko ne zapovijeda. "Dužnost može mnogo, ljuabv mnogo 


više". 


ZLOUPOTREBA SLOBODE 


U prošlosti je bilo očito _ mnogo propusta u pogledu 
poštovanja ljudskog dostojanstva, slobode, ličnosti. Naše stoljeće 
je mnogo toga popravilo, posebno filozofija personalizma. Na 
žalost, duhovno područje ideja nema zacrtane granice pa se lako 
prelazi iz jedne skrajnosti u drugu. Tako je danas već prenaglašena 
sloboda i čovjekovo dostojanstvo. Te velike i plemenite ideje već 
su dobile svoj demagoški balast. Dobro je zapazio Le Bon da 
svijetom uvijek vladaju ideje neodređenoga sadržaja (sloboda, 
demokracija, pravda...). Danas je lakše nego ikada prije izbacivati 
parole jer se jeka parola pomoću sredstava komuniciranja čuje do 
na kraj svijeta. I kao da svatko misli samo kako će se njegova riječ 
dalje čuti a da ni najmanje ne odmjeri domašaj i značenje svojih 
riječi. Tako su nedovoljno određene rieči o slobodi, dostojanstvu 
i pravima čovjekovim počele stvarati male bogove kojima već 
nitko ne smije ništa reći i koji uvijek imaju u svemu pravo. 
Nedavno je u jednom katoličkom listu bila uokvirena izjava nekog 
mladog katoličkog pisca. Bog je čovjeku dao slobodu i nitko 
nema prava da mu je ograničava. Nije izmjerio ni smisao, ni 
domet tih riječi _ni onaj koji je to rekao, ni onaj koji je to uokvirio, 
jer ne vjerujem da su anarhisti. Te riječi znače neograničenu 
slobodu na koju čovjek nema pravo jer nije apsolutno nego 
ograničeno biće, pa mu je i sloboda ograničena nekim normama, 
dužnostima, obvezama. Moja sloboda mnogo ovisi o tome poštuje 

li je moj bližnji, društvo u kojem živim. I sloboda moga bližnjega * 


ovisi o tome koliko sam ja sam ograničio svoju slobodu, svoje 
mahnitanje. Čim je moj bližnji potpuno slobodan, neograničeno 
slobodan, s mojom slobodom je svršilo, on je "moj đavao". Zato 
treba čovjeka najprije odgajati za smisao odgovornosti, dužnosti. 
Kada se daju izjave o kazališnoj ili sportskoj publici, onda se po 
pravilu toj publici demagoški laska. Kada se nastupa pred mladim 
ljudima redovito im se uši griju parolama o slobodi i njihovim 
pravima. Pljesak je osiguran, za posljedice se ne pita. I onda se 
ljudi čude što već nitko nikoga ne poštuje, što se svatko vlada 
kao mali bog, što nas sve više okružuje atmosfera nasilja. Danas 
već postajemo smiješni ako govorimo o služenju("Nisam došao da 
mi se lsuži nego da ja služim."), o popuštanju, pa i onda kada 
imamo pravo. Sve više uvodimo u život mjeru "oko za oko, zub za 
zub". Ne mislim opravdavati ni ponižavanje, ni izrabljivanje. Ne! 
Ali, tjerajući trajno pravdu - a svaki od nas ima svoju pravdu - 
pretvaramo se u društvo nasilnika najprije u malom, a onda u 
svijet nasilnika u velikom. Ako te netko udari... ako ti netko otima 
košulju... ako netko traži da s njim pođeš jednu milju... Krist nije 
htio reći: pusti mu jer na to ima pravo, nego pusti mu, iako znaš 
da na to nema pravo, ali radi mira. Kada popustiti, a kada se 
braniti? Nema za to zacrtane granice. - Gdje bude više popuštanja 
i praštanja kao životnog principa, bit će više i ljubavi; a gdje bude 
više tjeranja "pravde", bit će više i nasilja. Treba braniti ljudska 
prava, ljudsko dostojanstvo, ljudsku slobodu, ali se treba naučiti 
i odricati se svojih prava zbog mira i ljubavi. Tko ne bude propovi- 
jedao mir i praštanje, on će i nehotice propovijedati nasilje. 
Prenaglašena sloboda je napast za anarhiju, prenaglašena prava 
čovjekova su napast za egoizam; prenaglašena zrelost čovjekova 
napast je za ekskluzivnost mišljenja i pomanjkanja dijaloga. 

U temeljima Evanđelja ističe se ljubav - ljubav u vertikali 
i horizontali, prema Bogu i prema čovjeku. Krist nije bio ni 
političar, ni ekonomist, ni pravnik, ni učenjak. Nije nam ostavio 
kodekse za ta područja života, prepustio je to ljudima. Ostavio 
nam je zakon kojim mora biti prožetai politika, i ekonomija, i 
pravni odnosi, i svaka djelatnost ljudska, a to je zakon ljubavi. U 

ime ljubavi nije zanijekao ni istinu ni pravdu, ni ljudska prava, ni 
ljudsko dostojanstvo, ali je ispred svega stavio ljubav. "Po tome će 
svijet znati da ste moji učenici, ako se budete ljubili među 
sobom... Ljubite i neprijatelje svoje... Oprosti bližnjemu ako treba 
i sedamdeset puta sedam na dan..." Vrhunac zakona ljubavi jest u 
tome što je Krist poistovjetio čovjeka kojega moramo ljubiti sa 
samim sobom:"Što ste učinili jednome od onih malenih meni ste 
učinili". - Bio sam gladan... žedan... gol... u tamnici... i vi ste me 
nahranili, napojili, zaodjeli... pohodili. 

Mi smo napredno stoljeće, mi letimo na Mjesec, mi smo 
stoljeće elektronskih mozgova... To je veoma dobro. Ali, "na koncu 
života bit ćemo suđeni po mjeri ljubavi" (Sv. Ivan od Križa). 


DVA POGLEDA* 


Neke prigode i časovi u životu prisiljavaju nas da bacimo 
ozbiljan pogled na svoj život. Svršetak stare i početak nove 
godine vrlo je zgodna prilika za pogled u prošlost i za pogled u 
budućnost. Ako to iskreno učinimo, otkrit ćemo u sebi - bar mi 
vjernici - ona dva zakona o kojima govori sv. Pavao. Osjetit ćemo 
u duši glas onih dvaju propovjednika iz evanđelja, Krista na gori 
i sotone u pustinji. 

Gledajući prema natrag, na minulu godinu i na cijeli svoj 
život,vjernik i nehotice mjeri svoj život mjerilom osam blaženstava 
i Isusova govora na gori. 

- Doživio sam neke uspjehe. Bilo je pohvala, laskanja, 
osjećaja gordosti ljudske... ali "hvala ljudska - voda je vrh pijeska", 
išto mi to sve skupa vrijedi? Blago meni za ono kad sam svladao 
samodopadnost, oholost, kad sam tražio slavu Božju, a ne moju. 
Blago meni kad sam kao ograničeno biće osjećao da mi Bog 
treba, da bez Njega ne mogu ništa spasonosna učiniti, da je Bog 
sve moje... 





* Glasnik Srca Isusova i Marijina 1(1974)4-5. 

- Bilo je veselja do ludovanja, prigoda i slavlja... Ali, kako 
je to malo trajalo i kako je malo utjehe u duši ostalo pri pomisli 
na bijedne i gladne... A znao sam i strpljivo križ nositi, s tužnima 
tugovati, žalosne tješiti, a to i danas dušu smiruje i, blago meni, to 
će me tješiti. 

- Znao sam planuti zbog "nepravde" i do stropa skakati 
protestirajući... Danas sumnjam u opravdanost svojih protesta. 
Sjećam se kao da sam katkada uspio mirno podnijeti nepravdu, 
klevetu, okrenuti i drugi obraz, prepustiti i kabanicu, ne ratovati... 
I čini mi se da sam tada bio sličniji Isusu. 

- Često sam pokazao, i to hrabro, tko sam i što sam, nisam 
se dao gaziti. Ali čini _mi se da sam mnogo više topline i radosti 
širio kad sam opraštao. Blago meni za ono kad sam bio milosrdan, 
jer će milosrdni milosrđe postići. 

- Bunio sam se protiv tvrdoće Božjega zakona u VI. 
zapoviedi i protiv Crkve, koja ne vidi i ne shvaća raspoloženje 
modernog čvojeka, kojemu "ne sjedi", ne odgovara "tvrdi govor" o 
čistoći io odricanju. Oči su tražile užitak,sjetila ludovala, ali osta 
samo "miris lešine"... A kako je duši slatka uspomena na svladanu 
napast, izbjegnute grešne prigode, svladane pogibeljne poglede, 
grešne porive strasti... Čvrsto vjerujem da će čiti Bog vidjeti. 

- Mnogo puta sam se "opravdano" ljutio na Boga što šuti, 
zašto nas je zapustio, što pušta da pravedni trpe, a grešnici 
uživaju... I bio sam zbog toga tužan. Nisam shvaćao da su misli 
Božjei putovi Božji uzvišeniji od mojih koliko nebo od zemlje. A 
nisam smio biti takav. Sada vidim da Bog sve zna bolje od mene, 
zna što je dobro za moje vremenito i vječno spasenje. Kad bi Bog 
uvijek odmah kažnjavaogrijeh, poludjeli bismo od straha i postali 
ropske sluge, a ne Božja djeca. Kad bi Bog uvijek odmah nagra- 
đivao dobro, služili bismo mu iz koristoljublja, a ne iz ljubavi. Kad 
bi molitva bila kao bankovna knjižica, moždabi pred oltarom molili 
oni kojih tamo nikada nema, a plemenite duše bježale bi od te 
"burze"... Ne, ne! Blago meni što je Bog šutio i što se nije za mene 
osvećivao. On vidi u tajnosti... Ovo brzo prolazi... A moja je plaća 
velika na nebesima. 

Ima pravo Isus. On je iznad vremena. On stoji u svojoj 
vječnosti i iz nje gleda i kad "sjedi na gori" i govori pod vidom 
vječnosti. To je prava istina o mom životui mojoj sudbini. I, kako 
j to lijepo sada shvaćam! Eto, gledajući natrag, ja sam pravi 
evanđeoski čovjek. 

Pa dobro, da prihvatim to kao program za slijedeću godinu? 

E, ali sada nastupa onaj drugi propovjednik, napredan, 
suvremen, human, nacifran... Koji čovjeka sažaljava, shvaća. 

- Ne budi lud, iskoristi svoje vrijeme i svoje energije. Ti 
sisposoban i kamenje u kruh pretvoriti. Jedi, pij, živi... Naužij se 
života, naslada... Sve je to za čovjeka... 

- Što si se skrio u pustinju? Uskoči u vrtlog života, postani 
slavan, pogledaj pred sobom športaše, glumce i glumcie, pjevače 
manekenke, sve to živi u tebi... Baci se na rizik! Gazi, grizi, 
naprijed! Tko će više više, tko će dalje to bolje! 

To su dva pogleda! Kad gledam unatrag, lako prihvaćam 
Isusov govor na gori. Kad pak gledam naprijed, mojim ušima i 
sjetilima više. godi onaj drugi propovjednik. "Jadan ti sam ja! Tko 
će me izbaviti od ovoga tijela podložna ovoj smrti... Ja sam po sebi 
umom služim zakonu Božjem, tijelom zakonu grijeha" (Rim 7,24- 
25). 


NAPRIJED, NE NATRAG? 


To je Isusov poziv "prema naprijed" u duhovnom životu, 
"prema gore", za "uvijek više". Isus je - jer je savršen psiholog - i 
idealist i realist. Njegovi pozivi imaju božansku mudrost i snagu, 
polaze sa svemirskih i vječnih vidika i razmjera, a upravljeni su 
ljudima, slabim ljudskim bićima. Zato za smrtnog zemaljskog 
čovjeka u prvi čas zvuče nestvarno, moglo bi se reći i okrutno. 
"Budite savršeni kao što je savršen vaš Otac nebeski." Ako je za 
spas duše potrebno, izvadi sebi oko, odsijeci ruku, nogu; odreci se 

sebe; uzmi križ svoj svakog dana; ljubi i neprijatelje; ako te tko 
udari po jednom obrazu, okreni mu i drugi; oprosti bližnjemu 
bezbroj puta; ne smiješ ljubiti oca ili majku ili ženu više nego 
mene; prodaj sve što imaš i podaj siromasima i slijedi mene; ako 
se ti mene odričeš pred ljudima, i ja ću se tebe odreći pred mojim 
Ocem... 

Kako je visok taj ideal, kako je težak put na koji nas Krist 
poziva! 

To je istina, ali samo takav poziv mogao je stvarati svece. 
To je poziv na svetost, na zanos, na idealizam i na veliku duhovnu 
borbu, na put prema savršenstvu. Ali ipak, nije li takav poziv 
prevelik zahtjev, promašaj, pucanj u prazno, jednostavno neostva- 
riv, pa zato i besmislen? 

Američki bogataš Carnegie bio je kao mladić siromašak, 
a kasnije je postao veliki biznismen. Napisao je knjigu Psihologija 
uspjeha. Tu je htio pokazati kako se može postati velik, bogat, 
slavan. Knjiga je amerikanizam, upravljena je "sinovima ovoga 
svijeta", ali i "sinovi svjetla" mogu iz nje mnogo naučiti. Carnegie 
među ostalima upravlja mladima jedan savjet: na putu u život 
postavit sebi visok ideal. Ne očekujte da će vam on sam pasti u 
krilo, niti nestvarno da ćete ga jeftino postići. Upregnite sve svoje 
sile i jurišajte hrabro da postignete visoki cilj. Ako i ne postignete 
ono što biste htjeli, visoki ideal, vi ćete ipak postići mnogo. 

Tako je i nama Isus postavio visoki ideal duhovnih vrednota, 
vremenitih i vječnih, i pozvao nas na osvajanje tog ideala. To je 
trajna borba protiv trostruke požude, duhovni uspon, život milosti, 
širenje blage vijesti spasenja, djela ljubavi i milosrđa... To je velika 
oranica u kojoj svaki od nas ima svoju brazdu, svoj dio koji mora 
obraditi. 

Ima nešto posebno važno u Kristovu pozivu na duhovnu 
borbu, a to je trajni pogled prema naprijed, prema još neizoranoj 
ledini, prema onima koji su nam daleko odmakli, prema uzorima 
koji nas pozivaju i privlače. Tamo, naprijed je On, Isus Krist, 
najsavršeniji uzor, savršen kao Otac nebeski. Tamo narpijed je 
Ona, koja jedina nije pomrsila Božje planove, sva čista, sva lijepa 
ptesveta Djevica. Tamo naprijed su naši sveci, heroji kreposti, 

uzori za svako vrijeme, za svakog čovjeka. Tamo naprijed su oni 
kojima nikad nije dosta, koje je otjerala bol što nisu još bolji. 

Iza njih smo mi, slabići, kolebljivci, ljenjivci, neodlučni... 
Gledamo njivu koju moramo orati, svoje zaduženje, kolebamo se 
i okrećemo tražeći izlaz, isprike, kao ono pozvani na gozbu. Tako 
se okrećemo i natrag, gledamo napuštene brazde, vidimo one koji 
u svojoj “razboritosti" nagrizaju svaki idealizam, vidimo i one koji 
su izdali i napustili borbu i posao. Za sve to našli su mnogo lijepih 
i učeno obrazloženih isprika, ideal Kristov pretvorili su u limuna- 
du, u ono što više nikoga ne možeoduševiti. Okrećući se natrag, 
čujmo "mudrost" koja u našoj slabosti nalazi saveznika: "pa ne 
traži Bog baš toliko od nas", "pa što to treba", "ne treba_ni u čemu 
pretjerivati“... Iza sebe vidimo neipčupani korov, neobrađene njive 
na kojima Božje sjeme ugiba na jedan ili na drugi način i ne 
donosi ploda. Tko se okreće natrag, "nije mene dostojan". 

Ne okreći se natrag! Upravi svoj pogled prema naprijed, 
prema gore. Tamo su brazde zalivene krvlju i znojem, izorane i 
zasijane uz post i molitvu, tamo su oni kojima nikada nije bilo 
dosta. Sveti Vinko Paulski nakon bezbrojnih i dubokih brazda na 
njivi Gospodnjoj, pred smrt žali jer "nije ništa vrijedna učinio". Sv. 
Franjo Ksaverski umire bolestan od čežnje da nakon Indije i 
Japana preore i zasije i Kinu. Arški župnik Vianey, pošto je sve 
učinio za obraćenje Arsa, bježi da nešto dobra učini za spas 
svoje duše. 

Ne okreći se natrag! Ne gledaj na račundžije, kolebljivce, 
polovičnjake. Ako ih susretneš na putu života, ne daj da ti oni 
budu uzori. Kršćanstvo živi od svetaca, od primjera svetaca, a trpi 
sablazni slabića. 

Exempla trahunt, primjeri privlače. Nažalost, sablazni 
djeluju još jače. Koliko su zla učinile sablazni! Sv. Augustin je u 
pravom smislu rekao:"Aka su toliki mogli zašto ne bi i ti, Augus- 
tine?" - i otišao za primjerom svetaca. Ali koliko ih je otišlo za 
onima koji su bili sablazan? Jednom mi jedan pijanica reče: "Pa 
zar ne znate da su svi genijalni i veliki ljudi bili pijanice?" Eto, on 
je od genijalnih ljudi naučio samo piti. 

Danas je suvremeno okretati se natrag, "hrabro" iznositi 
sablazni i omalovažavati svece, pa sve to nazvati "progres-napre- 
dak". U Crkvi su pravi progresisti samo sveci koj su daleko pred 
nama. Oni se nisu okretali natrag. Oni su stavili ruku na plug i 
znali samo za naprijed, nikad natrag. 


KRISTOV MIR“ 


Na razne načine Isus govori o miru. 

U jednom smislu kaže:"Nemislite da sam došao mir donijeti 
na zemlju. Ne, nisam došao donijeti mir nego mač" (Mt 10,34). 
Isus odmah tumači o kakvom nemiru misli. Onaj koji bude slijedio 
njega nailazit će na poteškoće, bit će neshvaćen, progonjen, morat 
će uzeti svaki dan križduhovne borbe, pa ako ustreba, morat će i 
život svoj dati za Isusa. Isus hoće da uznemiri uspavale koji se ne 
bore za vijenac kreposti, da pokrene duhovne lijenčine. "Što stojite 
besposleni... Bdijte i molite... Oganj dođoh baciti na zemlju..." 
Sjetimo se i prispodobe o talentima, o slugama i djevicama koje 
bdiju. 

I na drugi način Isus govori o miru, o mirotvorcima, o 
našem miru s bližnjim,o međusobnom miru koji znači međusobnu 
ljubav:"Mir imajte među sobom" (Mk 9,50). 

Ali ono najtipičnije Kristosvo shvaćanje mira jest njegov 
mir kao poruka utjehe, kao temelj sigurnosti, garancija nade onima 
koji u njega vjeruju, kamen na kojem se mirno možegraditi. To je 
specifično njegov, Kristov mir. "Mir vam ostavljam, mir vam 
dajem. Dajem vam ga ne kao što svijet daje. Neka se ne uznemi- 
ruje srce vaše i neka se ne straši" (Iv 14,27). "To vam rekoh da u 
meni mir imate. U svijetu imate muku, ali hrabri budite, ja sam 
pobijedio svijet" (Iv 16,33). Taj mir vjere, nade i utjehe bio je 
najpotrebniji apostolima poslije doživljaja Velikog petka kada su 
bile srušene sve njihove nade i sva vjera. "Mir vama." Ne bojte se, 

ja sam, živsam, jači sam od mojih neprijatelja, jači od smrti. Idite 
po svem svijetu... ja sam s vama. 

Taj specifično Kristov mir počiva baš na Isusovu uskrsnu- 
ću. Kako bi se apostoli, a da nisu uskrslog Isusa vidjeli, usudili poći 
po svijetu? Trpjeti i umirati za Krista čija sudbina je bila zapeča- 
ćena ispod onog nadgrobnog kamena a time i sve nade i sva vjera 
apostola. I nije to beznađe moglo vratiti vjeru u život Krista nego 
jedino stvarno uskrsli Krist. Samo tako je moguće shvatiti onako 
brzu i radikalnu promjenu na smrt zastrašenih apostola i onaj mir 
pred progoniteljima, pred batinama i pred samom smrću. Da su 
apostoli imalo sumnjali u Isusovo uskrsnuće ne bi nikada dali život 
za neutemeljenu istinu. Taj mir u kušnjama i progonstvima htio je 
Krist dati svojima. Zato je činio čudesa, zato se na ta čudesa i 
pozvao. 

Da li nam je i danas potreban taj mir Kristov? 

Sigurno više nego ikada. Prijetnje umišljene "znanosti", 
bezgranične slobode, izazov uživanja do iživljavanja, fronta 
svjetskog ateizma, pokolebani vjernici i apostazije, sve je to mnoga 
srca pokolebalo. ovie bi htio postati mjera svega, pa je objek- 
tivna istina dovedena u pitanje. Pobrkan je pojam i uloga Kristova 
nemira i mira. 

Treba naglasiti da mir i sigurnost u vjeri nisu isto što 
sigurnost znanja ili mir silom zaštićen. Mir koj nam Krist daje 
temelji se na vjeri i predanju te uvijek uključuje "rizik". Onome 
kojeg ne vidimo, ne čujemo, ali koji nam je dao dovoljno dokaza 
da On stoji iza svega, da je sve stvorio, da je sve u njegovim 
rukama, njemu predajemo svoje biće, sudbinu i spas. Zato nam je 
dao i najveći dokaz i garanciju mira - svoje Uskrsnuće. Ono je 
njegov i naš dokaz, njegov i naš put, na njemu sve gradimo, mirno 
gradimo. Bez tog mira i sigurnosti nema zanosa, velikodušnosti, 
žrtve, mučenika, konvertita, zvanja... 

Jednom mi reče znanac student: Ma j ja vjerujem, vjerujem 
da ima nešto... - Što ti je taj "Nešto"? - Pa mora biti Nešto iznad 
svega što vidimo... Vjera u Nešto, rekoh, jednaka je vjeri u ništa. 
za taj Nešto nitko se ne možeoduševiti, nitko tom Nešto ne može 
život posvetiti ili žrtvovati. Pametan čovjek ispita temelje na 


369 


kojima“će kuću graditi, ne želi graditi na nečemu, a da ne zna na 
čemu gradi. Ni životni nazor, vjera, smjer života ne može se 
postaviti na nešto što je dovedeno u sumnju. 

Crkva danas trpi od onih koji unose nemir pokreta i 
promjene u temeljne istine naše vjere. I Sveti otac na to upozorava 
s najvećom ozbiljnošću. Sveta stolica je morala izdati posebne 
dokumente da obrani temelje vjere. Nije teško postaviti sumnju u 
neku vjersku istinu, ali je teško nadati se da će moderni čovjek 
prihvatiti vjeru u kojoj su dovedene u sumnju temeljne istine, u 
kojoj se ne može naći smirenje, mir. To posebno treba modernom 
čovjeku. On gleda u vrtlogu nemira, ima li koja točka svjetla, 
kakav grad na gori, neki čvrsti temelj na koji se može osloniti. 
Takva Crkva mora biti. Fanatici promjene, koji unose nemir u 
Kristov mir, u temelje vjere, ruše vjeru. Doista danas sve treba 
pokrenuti na misiju Crkve, na buđenje, na duhovnu borbu, na 
koncilsku obnovu, ali svakako sačuvati mir koji nam je uskrsli 
Krist donio. 


LJUBAV I ZLOBA" 


U životuse obično natječu ljubav i ljubav ili zloba i zloba. 
Natječu se u ljubavi zaručnici, bračni drugovi, ili roditelji i djeca, 
ili prijatelji, ili svećenik i povjerene mu duše. I nije teško ljubiti 
osobu koja nas ljubi - ta "to čine _i carinici". Ljubav izaziva i 
podržava ljubav. Ali isto tako se u životu nađu u natjecanju zloba 
i zloba, mržnjai mržnja. Mržnja izaziva _i podržava mržnju. A to 
može trajati godinama vrijeđanjem, nasiljem, parnicama, svađama, 
ubistvima i ratovima. 

Rijetko se može susresti direktno i dugo natjecanje ljubavi 
i zlobe. Ako osoba koja ljubi zauzvrat prima mržnju, neuzvraćena 
ljubav se istroši i slomi. Najdulje može potrajati ljubav majke 
unatoč zlobi djeteta ili ljubav vjerne ženeunatoč zlobi muža."Što 

on mene više mrzi, to ću ga ja više ljubiti. Neću se dati slomiti od 
njegove mržnje. On mene kamenom, a ja ću njega kruhom." Lijep 
primjer takve ljubavi ostavila je Elizabeta Leseur u svom Dnevniku. 
Trpjela je cijeli život jer njezin mužnije vjerovao u Boga niti je 
mario za nju. U Dnevniku među ostalim čitamo:"Trpjela sam teško 
i prebolno zbog toga što je moj dragi Felix tako daleko od Boga 
i od mene... Kako je to teško podnositi kad sve ono što se ljubi i 
živi ostaje prezreno i uzvraćeno mržnjomi zlobom, ili pak gledati 
potpunu ravnodušnost za najveće vrednote životai duha... Kad bi 
moj dragi Felix znao dubinu mojih osjećaja i radost koju bih 
osjetila kada bih mogla pred njim otvoriti moju dušu!" Nažalost, 
nije joj bilo dano da za života doživi pobjedu svoje ljubavi. Njezin 
muž, bonvivan i još gore od toga, ostao je bešćutan. Tek poslije 
njezine smrti (1914.) on će naći njezin Dnevnik i otkriti neslomivu 
i plemenitu ljubav Elizabete. Obratio se, postao svećenik domini- 
kanac - o. Albert Leseur, zaređen 1921. Dugi niz godina, kao 
svećenik i profesor, vodit će duše, duboko dirnut i nadahnut 
rijetkom ljubavlju koja je pobijedila zlobu. 

Ali savršen i nedostiživ primjer ljubavi koja se natječe sa 
zlobom jest srce Bogočovjeka koje ljubi grešnike. Ljubav tog srca 
mogla bi se zamisliti kao brijeg, brdo ljubavi. Ljubav po kojoj nas 
je Bog stvorio, brine se za nas i sve što jesmo i imamo, njegov je 
dar. Pred njim smo nedostojni, nezahvalni, ali on nas uvijek ljubi. 
Ljubi čovjeka i poslije istočnog grijeha i poslije svih zloća i dolazi 
mu ususret na zemlju, traži izgubljene ovce, rasipne sinove, predaje 
sebe da njih oktupi. Predaje se na strašnu muku i smrt, na križu 
oprašta svojim ubojicama i na vrhuncu brda svoje ljubavi ostavlja 
nam njezin simbol - svoje probodeno srce, koje se nije dalo slomiti 
ni umoriti od zloće i grijeha svijeta. 

Nasuprot tom brdu ljubavi mogli bismo zamisliti i brdo 
ljudske zloće i grijeha. Ako je moguće to zamisliti! Sve Sodome i 
Gomore i sve Babilone. I vrhunac zloće: raspeti Spasitelj i probo- 
deno srce koje beskrajno ljubi. - No, ne izgleda li nama danas 
nakon 2000 godina da je brdo zlobe prekrilo brdo ljubavi? Onaj 
koji je probo srce na Križu nije znao što čini. Mi znamo. Naša 
zloba je svjesna. Toliko strašnih ratova i uništavanja ljudi i dobara 

nije nikada bilo kao sada. To jasno govore statistike zločina. 

Riječ "logor" izmislili smo mi napredni ljudi 20. stoljeća i strpali 
onamo milijune ljudi da umiru. Milijune ljudi! Nikad nije čovjek 

spremao tolike količine oružja, toliko da bi mogao bez Boga 
judicare saeculum per ignem, uništiti svijet ognjem. To je spremanje 
zločina, gotov zločin. A otvoreno izazovno nijekanje Boga 
bezbrojnih Nietzschea, mržnja prema Isusu i njegovoj Crkvi? Pa 
sodomsko bludno iživljavanje, degradiranje žene i javnog morala, 
razbijene obitelji, abortusi, nepravde, mržnje...? Zar ne bi bilo 
potrebno da Isus još jednom dođe na svijet i da još jednom 
podnese muku i smrt za spas svijeta? 

Isus je mislio na Kalvariji na grijehe do kraja svijeta. 
Njegovo Srce se neprestano prikazuje nebeskom Ocu za spas 
grešnika. Na Kalvariji je bilo probodeno. Isus je uskrsnuo i rana 
više ne krvari; ali je ljubav koja je dopustila i srce probosti da bi 
pobijedila zlobu, ta ljubav će do kraja svijeta ostati među nama u 
tajnama njegove ljubavi. 

Neka mi bude dopuštena jedna usporedba! Kad je potrebno 
nekome za transfuziju dati krv onda najprije srce progovori: ja ću, 
hoću... a zatim se u laboratoriju daje krv za ljubljenu osobu. I, ako 
bi to srce opet bilo zamoljeno, ono bi opet spremno reklo: dakako, 
hoću opet... ali pred vratima laboratorija kažu da ipak nije 
potrebno. Ovaj put, iako krv nije potekla, u srcu nije bilo manje 
ljubavi. - Tako nekako je na Kalvariji srce Isusovo reklo: ja ću, 
hoću, ecce venio... i u božansku transfuziju izlilo i posljednju kap 
krvi iz probodenog srca. U svakoj svetoj misi u tom srcu ima isto 
toliko ljubavi koliko je bilo na Kalvariji i ono neprestano ponavlja: 
dakako, hoću opet... Ali Otac nebeski kaže: bilo je dovoljno, ne 
treba više. Iako se božanskaKrv zaustavila i ne treba više da teče, 
ljubav teče, teče i ne može presahnuti. Jača je od zlobe svijeta. 

Natjecanje ljudske zlobe i božanske ljubavi pred nama se 
nastavlja. Možemoli ostati neutralni? - Božansko srce, oprosti, mi 
smo znali čak prijeći i na drugu stranu. 

ČETIRI KRISTA? 


U mojoj negdašnjoj župi na ušću Neretve jedno naše veliko 
metalno poduzeće obavljalo je neke radove. Jednog dana stiže iz 
centralnog pogona službenik za neki posao i pošto je završio 
posao, dođe k župniku da malo ubije vrijeme. Predstavi se: 
diplomirani ekonomist, praktičan katolik, prati vjerski život...željan 
malo razgovora. Reče _mi i to da vrlo često _i rado čita Bibliju. 
U razgovoru opazim da ima neke čudne ideje o Duhu Svetom, o 
Isusu Kristu, - da je Isus naučio liječiti bolesnike u svojoj 
mladosti kad je boravio u Tibetu... Kad sam počeo jače protuslo- 
viti njegovim tvrdnjama, on je iz svog džepića izvadio veliki križ, 
desetak centimetara, i enfatično rekao:"Ja bez njeg nigdje ne 
idem, Isus Krist je moj život, moja sreća, moja hamajlija." 

Nije nam bilo više moguće naći zajednički jezik o Isusu. 
Vidio sam da imam posla s potpuno praznovjernim čovjekom, koji 
je zanesen Isusom Kristom, ali on je njemu hamajlija, čarolija, 
koja čuva njegov život,ali nije njegov život. Često susrećemo one 
koji traže "moći", neku blagoslovinu kojoj onda daju veću važnost 
nego li je ona ima i njihova vjera postaje magija. Oni mole Isusa 
da ih zagovara kod sv. Ante, njima su "moći" važnije od sv. mise i 
pričesti. Oni vjeruju, ali često idu gatalici i ciganki, idu na misu 
i čitaju horoskope, čitaju iz taloga crne kave. Kažu da u to ne 
vjeruju, ali kad im ciganka nešto lijepo kaže, đavao im to još sto 
puta u pameti ponovi. ' 

U istu moju župu došao je i beogradski advokat M...ć, sin 
pravoslavnog prote. Pčelar, pa doveo pčele na pašu. Vrlo ugodan 
subesjednik, fin čovjek. Rekao mi je d mu godi sa mnom razgova- 
rati, jer o tome o čemu razgovaramo on nikada ne uspijeva 
razgovarati sa svojim kolegama, a svojim društvom, koje se bavi 
tračevima, glupim vicevima, čaršijskim senzacijama... Prilično je 
poznavao Sveto pismo, navelike hvalio Isusa. Ipak me natjerao da 
ga upitam:"Recite mi, molim Vas, ali iskreno, da li Vi vjerujete da 





* Glasnik Srca Isusova i Marijina 10(1974)358-359. 

je Isus Krist pravi Bog i pravi čovjek". Malo se zamislio a onda mi 
reče: "Da vam iskreno rečem, nisam nikad sebi do kraja postavio 
to pitanje. On je za mene veliki čovjek, humanista, dobrotvor... i 
što bi nam trebalo dalje dubiti to pitanje. Vjerujte mi, ako vi u 
propovijedanju vjere ne budete naglašavali Kristovo božanstvo, 
imat ćete više uspjeha kod ljudi..." 

Eto, njegov Krist bio je nekako Renanov ili teologije mrtvog 
Boga i današnjih katolika koji pokušavaju spasavati kršćanstvo 
dovodeći u sumnju božanstvo Kristovo "jer modernom čovjeku to 
ne ide u glavu". Cini mi se to kao zadaviti čovjeka (kršćanstvo) pa 
ga onda spasavati umjentim disanjem. Kršćanstvo bez vertikale jest 
izdaja Krista. : 

, Prije malo vremena pričao je jedan mlađi student, koji 
pohađa vjeronauk za studente, kako je tek sada u svojoj grupi 
otkrio Krista, pravog autentičnog Krista, Bibliju, svoje svećeništvo, 
misu kojoj ne treba ni crkva, ni misno ruho, otkrio mnogo toga... 
kao da je dosad.Katolička crkva imala zavezane oči. Našao se u 
društvu jedan trijezan svećenik, kojemu je to pričanje bilo 
zanimljivo, pa je počela rasprava i potrajala duže vrijeme. Mladi 
svećenik je studentu "otkrio" kako je sve to o čemu on govori 
njemu njegova majka seljanka na mnogo ljepši način otkrila i da 
je onaj majčin Krist bio bez adventističkog fanatizma i strančar- 
skog ekskluzivizma po kome "samo moja grupa poznaje autentič- 
nog Krista" i "tek sada se počinje živjeti autentično kršćanstvo". 
Prisjećam se jednog razreda maturanata u sjemeništu koji su pisali 
s visoka svom biskupu da im se već jednom počne davati "auten- 
tičnog Krista", a malo kasnije su napustili sjemenište, a oni koji su 
ih huckali, napustili su svećeništo. I mnogi apostate širom svijeta 
mahali su Biblijom i otkrićem "autentičnog" Krista koji je mirisao 
jakim fanatizmom i ekskluzivizmom vlastite grupe. 

Prije nekoliko mjeseci gledao sam u Italiji film sus Krist - 
superstar. Jedina svrha tog filma bila je zaraditi mnogo novaca, zato 
je taj Krist senzacija i pomodni krik. To je Krist hipija, oko njega 
se pleše i pjeva, on je utopist, običan čovjek od krvi i mesa, 
zanesenjak, koji ljudima želi pomoći, ali bijedno završava kao 
razočaranje za one koji su se njime zanosili (Magdalena, Juda). 

Netko me uvjeravao da i u Vatikanu smatraju da je zanos hipija za 
Kristom velika nada Crkve. Nisam vjerovao. Hipijima je danas 
ideal seks i droga, sutra Krist, prekosutra... Neki dan čitam: 
apatičnost prema svemu. Pomodari, kojima je Krist šansona, 
danas im ne silazi s usta, a sutra kupuju "novu ploču". 

Kad je prošle godine jedan profesor maknut s jednog 
papinskog sveučilišta, čuo sam komentar:"Kako se to smjelo 
učiniti? Pa on svaki dan čita_Bibliju i živi po njoj!" - Ali to je za 
sebe mogao reći i Luther. Treba čitati Bibliju, ali nisu iz samog 
čitanja izašla "četiri Krista" nego još više. Apostoli su molili 
Isusa:"Pokaži nam Oca" - "Filipe, tko vidi mene vidi i Oca." Da 
upoznamo Krista, mi zamolimo: Crkvo, pokažinam Isusa Krista. - 
A Crkva nam odgovara: Tko vidi i sluša mene, vidi i sluša Krista, 
onog pravog i jedinog Krista Spasitelja. 


TEOLOŠKO ZAMAGLJIVANJE? 


Jednom sam na vjeronauku upitao jednog svog đaka:"Zašto 
je Isus nosio križ?"Mangup mi je kao iz topa izvalio:"Zato jer križ 
nije htio sam hodati." Odgovor je, doduše, bio neozbiljan, ali s 
jednog stanovišta ipak "točan". Da je križhtio sam hodati, Isus bi 
ga bio pustio da hoda bar kad ga je, već potpuno iznemogao, 
morao prepustiti Simonu Cirencu. Ili pak, da ga Isus nije htio 
nositi, mogao mu je božanskom moći zapovijediti da pred njim ide. 

Na razini ove neozbiljnosti izgledaju mi neke suvremene 
teološke i egzegetske "kvake" i zamagljivanja. I 

Pripremajući se u dugoj pastoralnoj praksi za propovijedi, 
konferencije i kateheze, uvijek sam osjetio posebnu radost kad me 
je neka nova misao "zapljusnula" svojom svježinom, ali ujedno i 
istinom. Ako je pak to bila novost kojoj je vrijednost bila samo u 
tome što je novost, onda to nisam smatrao vrednijim od običnog 
pomodnog krika i jeftinog izazova onih koji hoće da pod svaku 





* Obnovljeni život 2(1975)181-185. 

cijenu budu zapaženi. A toga, nažalost, ima danas mnogo u svijetu 
i u Crkvi. 


Prije nekog vremena kod nas je lansirana nova "teologija" | 


o Isusovim čudesima. Najprije u VIR-u, br. 3/74:"Jesu li čudesa 
potvrda Isusova božanstva? Nisu, jer Isus ne pokušava siliti ljude 
i pospješivati pristanak uz njega pomoću očitosti... Čudo nije 
očita činjenica i može se različito tumačiti. Ono ostaje više- 
značnom činjenicom, koja je ljudima dana, ali ne nametnuta." - 
Što da kažemona tu teologiju? Ma tko je to izmislio? Ovdje je kao 
nigdje drugdje jasna namjera zamagljivanja onoga što je jasno kao 
dan. Po toj "teologiji" ni članak _u katoličkoj novini ili reviji ne bi 
smio biti odveć uvjerljiv i jasan da ne bi djelovao odviše osvajaju- 
će, kao nasilje istine nad neistinom! I propovjednik ne bi smio 
odviše uvjerljivo iznositi istinu, morao bi je malo zamagliti da ne 
bi grabila, potčinila čovjeka. 
Ima li smisla o ovome raspravljati, nešto dokazivati? Čitaju 
li Sveto pismo ljudi koji ovo pišu? Isus ne pokušava siliti ljude i 
pospješivati pristanak uz njega pomoću očitosti? A što se ono Isus 
prijeti"Jao tebi, Korozaine! Jao tebi Betsaido! Da su u Tiru i 
Sidonu bila čudesa koja se dogodiše u vama, odavna bi se oni u 
pepelu i kostrijeti bili obratili. Ali kažem vam, Tiru i Sidonu bit će 
na dan sudnji lakše nego li vama. I ti, Kafarnaume! Zar ćeš se do 
neba uzvisiti? Do u podzemlje ćeš. se strovaliti! Doista, da su u 
Sodomi bila čudesa koja se dogodiše u tebi, ostala bi ona do 
danas. Ali kažem vam: zemlji sodomskoj bit će na dan sudnji lakše 
nego tebi." To je Sveto pismo, to su riječi Isusove. Kakvo je to 
lažnodostojanstvo čovjekovo, "koje se hoće do neba uzvisiti", koje 
bi mogla poniziti i škoditi mu očitost Isusove istine? Nije li to 
Prihvaćanje Sartreove misli: ako Bog postoji, onda mene nema? 
Isus ne samo da hoće da svi ljudi dođu do spoznanja istine i da se 
svi spase, nego se i prijeti onima koji je odbijaju i pozivaju se na 
svoja djela kao na dokaze, među koje treba uvrstiti i njegova 
čudesa. "Ako ne činim djela Oca svojega, nemojte mi vjerovati. 
Ali ako činim, sve ako meni ne vjerujete, djelima vjerujte pa 
uvidite i upoznajte da je Otac u meni i ja u Ocu" (Iv 10,37 i 38). 
Uostalom, Sveto pismo Novoga i Staroga zavjeta puno je riječi o 

čudesima koja Bog učini da nas privede istini. Treba biti slijep pa 
to ne vidjeti. Ipak se mora napomenuti da Isus kori one koji 
čudesima ne vjeruju, kao i one koji čudesa neprestano traže.(Vidi 
što o Isusovim čudesima govori Vat. 1.; Denz. 1790.). 

U Glasu koncila br. 20/74., na str. 12. pod naslovom 
Zloupotreba čudesa piše:"Čudo u kršćanskom shvaćanju i biblij- 
skom događanju uvijek ima smisao dobročinstva; nikad to nije 
dokaz kojim se smije drugoga duhovno podčiniti ili materijalno 
iskoristiti. I onda kad govorimo o čudu kao dokazu da je Bog na 
djelu, to se uvijek svodi na dobročinstvo koje postaje dokaz... Dar, 
pa bilo to i čudo, koji se daje s namjerom da se drugoga obveže 
nije dar nego trgovina. Ni tako shvaćeno čudo ne bi bilo dokaz 
Božjeljubavi, nego izraz pokušaja zarobljivanja. Kršćanin nikad ne 
može svome Bogu pripisati tako nebožju namjeru - da bi, naime, 
Bog htio čudom nekoga prisiliti na pokornost, na vjerovanje" (ja 
podcrtao). Dalje se govori o zloupotrebi čudesa sa strane ljudi, što 
se često događalo i danas se događa. A da to ne valja, potpuno se 
slažemo s nepoznatim piscem ovih redaka. 

No čudesa čini samo Bog, pa nas interesira ima li Bog te 
nebožje namjere... jesu li njegova čudesa, učinjena u namjeri da 
nas vežeuz istinu, trgovina... je li istina Božja,potvrđena čudesima, 
milost i oslobađanje ili podčinjavanje... je li snaga čuda u tome 
što je dobročinstvo ili što je dokaz da Bog djeluje, naime, dokaz 
Božje svemoći? 

Opet treba ponoviti Isusove riječi kojima ne samo poziva 
da vjerujemo djelima koja čini, nego se i prijeti ako uz tolika 
čudesa ne uzvjerujemo. "Jao tebi, Korozaine!..." Napast prihvaća- 
nja novotarija pod firmom teološkog traženjavelika je. Treba reći 
da ono prijašnje ne valja, da dolazimo s nečim novim, a čim je 
novo, mora biti bolje. No, ovaj put je to novo očito promašeno. 
"Istraživaoci se izgubiše u svojim istraživanjima", kaže Augustin, 
"zaspaše". Čudesa jesu i ne mogu u prvom redu biti drugo nego 
dokaz da je Bog na djelu, da On govori i prvenstveno su pomoć 
našoj vjeri. Nemamo nikakva razloga da tu milost, tu pomoć duši 
zaoštreno nazivamo podčinjavanjem. Treba uzeti Sveto pismo i 
jasno kao dan vidjeti da Kristova istina ne podčinjava, nego 

oslobađa. "Ako ostanete u mojoj riječi, uistinu, moji ste učenici, 
upoznat ćete istinu, i istina će vas osloboditi" (Iv 8,32). 

Ako su Isusova čudesa dokaz "koji se uvijek svodi na 
dobročinstvo koje postaje dokaz", ako je Isus prvenstveno činio 
čudesa zato da čini _ dobra djela, onda se i naivan čovjek mora 
upitati: pa zašto je Isus, s obzirom na bijedu čovječanstva, učinio 
relativno tako malo čudesa dobrih djela? Ono što je učinio bilo 
je beznačajno pred onim što je mogao učiniti, a propustio je 
učiniti. Mogao je još mnoge ozdraviti, mnoge mlade od smrti 
sačuvati, gladne nahraniti, lako je mogao, a nije htio. Gledao je 
umiruće, nevoljne, progonjene i prepustio ih njihovoj propasti 
(prigovor Velikog Inkvizitora!). Calderon de la Barca bi tog 
"dobrog čovjeka" bacio u pakao (VIR br. 8/74). A ono što je 
dobra učinio ljude ne bi zadivilo samo kao djela milosrđa i ljubavi. 
Ta čudesa nisu ga mnogo koštala, nije ništa žrtvovao od svoga, 
davao je od preobilja svoje moći, činio _ih je kad mu se svidjelo, 
mogao i drugima, ali nije htio. Nekako kao neki bogati čovjek koji 
katkada dopušta da neke mrvice s njegovog stola pokupe siromasi. 
Mogao bi im dati mnogo više, a ne da. Kad ne bismo znali da ima 
i da može, ne bismo ga ni osudili. A znamo da je Isus imao i 
mogao. U pretpostavci da je Isusovim čudesima dokazana moć u 
tome što su dobročinstva, mjesto da mu budu propovijed i dokaz, 
zbog onih koje nije oživio, ozdravio ili nahranio, postala bi mu 
optužba. 

Međutim, ako je Isus činio čudesa da bi pomogao našoj 
vjeri, da lakše prihvatimo istinu koja će nas osloboditi, a jasno je 
. iz naravi čudesa i iz Isusovih riječi, onda su njegova čudesa 
najveći dar i pomoć našoj slabosti, našoj duši, čin ljubavi i 
milosrđa ne samo prema onome na kome je čudo učinio, nego i 
prema svim ljudima svih vremena. Čudesa prate poruku spasenja 
kao dokaz istinitosti te poruke, pa nisu i ne mogu biti čin 
podčinjavanja nego samo oslobađanja od mraka, zablude i zla. 
"Ako meni ne vjerujete, vjerujte djelima... koja činim... A da znate 
da Sin čovječji ima vlast na zemlji opraštati grijehe, reče 
uzetome, ustani, uzmi svoju postelju i idi kući svojoj" (Mt 9,6). 

Nema sumnje da su Isusova čudesa najveći čin milosrđa 
i najveće dobročinstvo najprije onome na kome je čudo učinje- 
no. To je čudo redovito donosilo zdravlje tijela i duše (slijepac od 
rođenja i slični sigurno neće doći na misao da im je Isus čudom 
tijelo ozdravio, a duh podčinio!). Ali očito _je da Isus nije činio 
čudesa samo radi onih na kojima ih je činio _i samo ili prvenstve- 
no da im tjelesno pomogne, ili prvenstveno da dade primjer ljubavi 
prema bližnjemu, nego ih je činio radi svih nas, radi našega 
spasenja, da lakše uzvjerujemo. Uz ljepotu njegove nauke, uz 
svetost njegova života, uz ispunjena proroštva na njemu, njegova 
čudesa su najjači dokaz njegova božanstvai božanskog poslanja. 

Isusove namjere s čudesima lijepo razabiremo u čudu 
umnoženja kruha. Nahranio je gladne iz samilosti, bilo mu je žao 
gladnog mnoštva. Zar samo zato? Eto njih zato i sutradan! A Isus 
ne čini opet čudo, kori ih što se toliko lakome za zemaljskim 
kruhom, dok ih on tim čudom priprema za "onaj kruh koji silazi 
s neba i daje život svijetu" (Iv 6,33). Tvrd je za njih bio govor o 
tom kruhu nebeskom. Ni očito čudo nije bilo dovoljno uvjerljivo 
da svi povjeruju, mnogi su otišli. Što bi bilo da nije bilo prethod- 
nog čuda? Mnogo toga je u vjeri i u moralu, u tajnama vjere durus 
sermo, i kad ne bi bilo čudesa iza onoga koji je to naučavao, 
kako bismo teško vjerovali, makar bili i fideisti. 

Kad je pak Isus htio pokazati svoju ljubav i milosrđe prema 
ljudima, onda on to nije činio _ samo s onim što ga ništa ne košta, 
s čudesima, nego je uzeo križ, nosio ga i pustio se na njemu 
raspeti i umrijeti iz ljubavi prema nama grešnicima. I tu je on u 
činu dobročinstva najveći. Dao nam je ne od mrvica sa svoga 
stola, nego od onoga što je najdragocjenije, dao je životi prolio 
posljednju kap krvi. 

Na duboko teološko pitanje zašto Isus nije (a to je bila 
napast đavla i pitanje Velikog Inkvizitora kod Dostojevskog) 
izmijenio lice zemlje i čovjekovu zemaljsku sudbinu, na to pitanje 
odgovorio je bar djelomično sam Isus time što križunije zapovje- 
dio da pred njim hoda, iako je to mogao, nego ga je sam uzeo 1 
nosio, i nas zove da ga uzmemo i nosimo jer je u njemu naše 
spasenje, oslobođenje i otkupljenje, kako tko već voli reći. 

Ali ostaje još interesantno pitanje: zašto se ide za tim da se | 


- omalovaži apologetska snaga Isusovih čudesa, zašto se niječe 

njihova dokazna moć i narav? Da nam to neprijatelji vjere govore! 
ČEtiu i kome služi zamagljivanje istine i argumenata za tu istinu? 
Kao da imamo u izobilju argumenata za osvajanje svijeta za 
Kristovu istinu (s naše strane svetost kršćana, jedinstvo, sloga, 
nepostojanje sablazni... a, nažalost, znamo pravu realnost!) pa nam, 
eto, ne trebaju čudesa da njima zapljuskujemo ljude i "prisiljava- 
mo" da prihvate istinu, treba malo zamagliti. Kao da je posao 
evangelizacije lakši kada je sve stavljeno u pitanje. Koliko puta 
smo čitali kao korak naprijed: Les catholiques en Hollande ont 
posć encore une question. Kao da je teško još nešto staviti u 
pitanje! Kao da je bolje kad sve može ovako, može onako, kada 
"duh" puše jednome jedno, drugome drugo i kada se i jedan i 
drugi, tvrdeći kontradiktorno, pozivaju na tog istog "duha" kao na 
izvor istine... Zdravi pluralizam? Rekao bih radije nezdravi kaos. 
Ako jedan od kamena koji drže zgradu želimo izmijeniti, može 
zgrada i ne osjetiti. Ali ako sve to kamenje koje nosi zgradu 
pomaknemo, zgrada se mora srušiti. 

A često čitamo da sve treba mijenjati. Teško je izmjeriti 
domašaj i razornu moć te krilatice. Nameće se pitanje: zar je 
današnji čovjek toliko bitno različit od onog iz Isusovog doba da 
mora svakoj riječi dati drukčiji sadržaj? Zar nema nekih stalnih, 
bar nekih istina, principa, pojmova, pravila? Zar se samo na 
ruševinama i promašajima stare matematike, povijesti, fizike, 
humanizma gradi novo? Zar još i u naše vrijeme prava znanost ne 
temelji pravo na rimskom pravu? Zar obitelj, odnosi roditelja i 
djece, poštenje, grijeh, krepost, Bog, spasenje poput pravne 
znanosti ne mogu imati i nepromijenjenih sadržaja i izričaja od 
Isusova doba do nas? I zar su svi koncilski oci bili toliko zaostali 
da su, tražeći kako da najbolje progovore modernom čovjeku 
njegovim jezikom, govorili i jezikom Svetog pisma i citirali ga baš 
prema originalu i ujedno govorili jezikom kakvim govore normalni 
ljudi danas na ulici, u sredstvima saopćavanja, u koji se lijepo 
uklapaju Kristove riječi za svakoga tko ne voli više maglu i tko ne 
bježi od svjetla u tamu? Naravno da život teče, da traži katkad 

love izričaje, da novi mentalitet traži novi način pristupa 
iovjeku, da katkad na zgradi treba neki kamen mijenjati... ali sve 
staviti u pitanje, to doista vodi u kaos. A Crkva, nositeljica Kristove 
stine, ne voli kaos, nije ni za revoluciju, ni za jeftino razaranje. Za 
krilatice da sve treba nanovo izreći, da treba napisati peto 
evanđelje htjeli bismo vidjeti što su učinile ondje odakle su 
importirane. One su teren da od 295 kršćanskih vjera i sljedbi 
učinimo bar još toliko. Kaos u egzistenciji pojačali su genera 
litteraria. Bez njih se ne može egzegezi ni pristupiti, ali s njima se 
danas očito manipulira da se obrane proizvoljne ideje, ekstremna 
horizontala, politička teologija, sekularizacija, sloboda bez granica, 
ono na čemu mnogi grade peto evanđelje, u koje je lakše smjestiti 
Che Gevaru, nego arskog župnikaili sv. Tereziju M. I. 

Nama treba mnogo više jasnoće i sigurnosti. Dojam je 
mnogih koji Crkvu gledaju izvana, dojam da je u njoj sve stavljeno 
u pitanje, da je sve magla i tapkanje. Papa na to često upozorava, 
a katolici bi ga morali slušati. Trijezni J. Guitton krasno govori o 
izvjesnoj jasnoći i sigurnosti što je moa imati onaj koji treba da se 
Odluči za svjedočenje za Krista, za mučeništvo, obraćenje, 
celibat itd. (Što vjerujem, str. 30...). 

Seksualna revolucija ima jak odjek i u Crkvi. Oni koji žele 
otvoriti vrata slobode na tom vrlo delikatnom, i zbog važnosti 
obitelji, vrlo odgovornom području, otkrivaju razne isprike, 
izražavaju se namjerno nejasno, nedorečeno. Bleistein je prona- 
šao "partnerstvo" kao maglu i ispriku za slobodu predbračnih 
odnosa, pettinga itd. Ako netko hoće sam uživati, e to ne valja, ali 
ako je to u partnerstvu s nekim, onda se ne bi moglo govoriti o 
grijehu. 

Najnovija edicija vjeronaučnog priručnika Snaga susreta, 
muško i žensko stvori ih (prijevod iz Kanade) smatra da ondje 
gdje se dvoje vole, poljupci, milovanja, spolni odnosi nisu grijeh... 
jer ono što izlazi iz srca onečišćuje čovjeka. Krist nije rekao: 
blaženi čista tijela i čistih gesta... Kako plitko valoriziranje 
dubokih moralnih problema! Ali ono što nam se tek sada importi- 
ra, u katoličkom svijetu davno je poznato pod poimom morala 
"third way": 1. djevičanstvo i celibat u dosadašnjem katoličkom 

shvaćanju, 2. brak, i 3. third way, tj. prijateljstvo (svećenika i žena) 
u kojem je sve "dozvoljeno" excepta copula carnali. Kod nas to neki 
sa zapada importiraju pod firmom dinamike grupe i "skidanja 
maski'. Dinamika grupe ima svoju psihološku snagu, i Krist je 
počeo s grupom i osnivači redova, ali tom "skidanju maski" 
trebalo bi skinuti masku pa da se iza te magle jasnije vidi što se 
hoće. 

U ovom prodoru seksualne magle, kad se lakomisleno ruše 
principi na kojima se gradi djevičanstvo, celibat i obitelj, kako 
očuvati duhovna zvanja i naše obitelji, osobito one koji daju nova 
zvanja? Da bi se obitelj danas očuvala zdrava, da se ne bi raspala, 
potrebno je predbračno i bračno odricanje. Demagoški se 
razbacivati parolama o slobodi dovodi nas u stanje nepopravljivih 
i bolnih slučajeva gdje nema lijeka. Onda se ide dalje i traži lijek 
u daljnjem rušenju: pa ne budimo tako kruti, dozvolimo rastavu 
braka, ili bar sakramente razvedenim i ponovno vjenčanima, pa 
i abortus bar do trećega mjeseca trudnoće... Što bismo svagdje 
vidjeli grijeh kad je "Bog dao čovjeku slobodu i nitko nema prava 
da mu je ograničava" - tako je bilo napisano i uokvireno u jednom 
našem časopisu za duhovne osobe. Što ćemo danas dati katolič- 
koj mladeži koja sve to zna? Kakvu moralku? A kada jedan 
svećenik u vrlo delikatnim i često krvavim životnim pitanjima 
govori jedno, a drugi drugo, normalan čovjek ne možea da ne vidi 
našu maglu i glupost. 

Svijet danas često luduje. Odgovara mu duhovna magla i 
pometnja. Poput rasipnog sina uzeo je svoju slobodu i svoja dobra 
te ponosno korača "širokim putem koji vodi u propast". Teško je 
rasipnog sina u tom stanju urazumiti i zaustaviti na njegovu putu. 
On zna sve, njemu nitko nije dorastao. Kada se jednog dana nađe 
u stanju svinjara, podignut će svoj pogled da vidi ima li na svijetu 
još koja svijetla točka, nekog lijeka njegovu bljutavom životu, ima 
li kakav grad na gori, izvan i iznad magluštine kamo bi on mogao 
POći. I mi se često osjećamo nemoćni pred takvima. Učinimo sve 
što možemo, a možemo još mnogo, no nemojmo stvarati peto 
evanđelje, nemojmo obljutaviti, nemojmo prestati biti grad na gori, 
svjetionik. Teško je danas autentično živjeti evanđelje, celibat, 

kršćanski brak, djelotvornu ljubav, teško je. Ali ne bismo smjeli 
uime oslobađanja čovjeka odložiti križ, činiti da pred nama ide 
kao zastava, a mi komotno iza njega stupati. Isus ga je uzeo i 
nosio. Na to i nas zove. 


ISUS POŠTUJE SLOBODU, ALI... 


Samo jednom je Isus upotrijebio silu, naljutio se, tjerao: 
moraš, gubite se... ono kada je bičem tjerao trgovce iz hrama. To 
zato, jer ih je zatekao kao lopove na svom posjedu. Inače, 
propovijedajući blagu vijest spasenja, nije nikoga primoravao da ga 
sluša, da mora za njim ići. Pod likom običnog čovjeka skrivao je 
božansku moć, zapovijedao prirodi, olujama, bolestima, pa i samoj 
smrti, a čovjeka nije ni na što prisiljavao. Bio je - u jednom 
smjeru - beskrajno demokratičan. Poštivao je slobodu čovjekova 
opredjeljenja. Propovijedao je životom, riječju i čudesima, ali ni 
traga prisile nad onima koji mu nisu vjerovali. I držeći se tog svog 
stava poštivanja ljudske slobode, skupio je vrlo malo sljedbenika. 
Htio je sakupiti sve sinove Jeruzalema, kao što kvočka skuplja 
piliće pod krila, ali oni nisu htjeli, a on ih nije htio tjerati. Kada je 
pozivao i sakupljao apostole, osjećalo se jasno, da je taj poziv 
molba a ne zapovijed. Nijedan od njih nije morao poći za njim. I 
svima, koji se kasnije i kroz vjekove budu odlučili da idu za njim 
on izbor prepušta na volju. "Ako hoćeš ući u život... Ako hoćeš biti 
savršen." Mladić je Isusu okrenuo leđa i otišao. Isus ga nije 
slijedio. Čak ni Judu na putu propasti nije silom zaustavio. A 
mogao je! I kada e sebi izabirao Majku, čekao je na njezin fiat. 
Isus poštuje svačiju slobodu, jer sloboda je temelj čovjekove 
veličine i dostojanstva, temelj izbora dobra i zla, zasluge i 
kreposti. 





" Crkva na Kamenu 2(1982)1-2. (Isto u Glasnik Srca Isusova i Marijina 
4(1974)120-121). 

Ne vodi li toliko poštivanje slobode u anarhiju ekonomije 
spasenja? 

- Isus nikako nije za anarhiju. On želi doduše sve utemeljiti 
na slobodnom pristanku, na ljubavi, ali nikako nije za anarhiju, 
nered, samovolju. Zato nije htio zatajiti božansku istinitost 
posljedica koje čekaju zle, one koji neće da imaju Boga za Oca, 
one koji odbacuju njegovu milosnu poruku spasenja, koji se 
oglušuju na poziv na veliku gozbu. Govorio je sasvim jasno o 
vječnom  odbačenju, o vječnom prokletstvu, o neminovnom 
rušenju kuće sagrađene "na pijesku". Nije mogao izmijeniti istine, 
koje iz Boga izlaze. Buntovni sin ne moženikada postići to da nije 
dijete svog oca i majke, a to ne moženi Bog učiniti, jer ne može 
lagati. Buntovno stvorenje ne može nikada postići to da nije 
stvorenje, da ne ovisi o Stvoritelju, da bude apsolutno biće. To ne 
moženi Bog čovjeku dati, jer ne moželagati. Eto tu neizmjenjivu 
istinu Isus nije mogao u ime poštivanja slobode izmijeniti. Htio ju 
je naglasiti, htio je ljude upozoriti na opasnost puta propasti. 
Upozoravao je, ali nije sile pravio nad onima koji su se oglušili. 
Ostavio je svakome slobodu da sam izabere dobro ili zlo, put 
spasenja ili propasti. 

Iako Isus poštuje ljudsku slobodu, sigurno je da on nikako 
ne želi, da istina o putu spasenja, odnosno propasti, ostane ljudima 
skrivena, ili da netko njegov poziv na savršeniji put u njegovo ime 
pretvori u samovolju i anarhiju. Zato je bio jasan, kao da je htio 
reći: ne moraš ići za mnom, ne moraš biti moj učenik. Ako hoćeš 
ići putem propasti, neću te silom zaustaviti, pratit ću te bolnim 
pogledom kako je ono dobri otac pratio rasipnog sina. Dakle, ne 
moraš za mnom ići. Ne moraš... ali ako se odlučiš, ako hoćeš, 
dobro znaj, da se tada u mnogočem moraš odreći svoje slobode 
i samovolje. "Ako hoćeš ući u život,vrši zapovijedi" (Mat 19,17). 

- Ali, Isuse, mogu li ući u životna koji drugi način, koji ja 
izaberem, prema svojoj slobodnoj volji, na pr. tako da ne moram 
vršiti zapovijedi, sputavaju mi slobodu? 

- Ja sam, sinko, jasno govorio: "Ako hoćeš ući u život", ja 
te ne gonim, ne moraš me slušati, ali... "ako hoćeš ući u život,vrši 
zapovijedi", i to ti je jedini način, jedini put spasenja. I ako hoćeš 

krenuti za mnom savršenijim putem, ni na to te ne tjeram, ne 
moraš, ali ako se slobodno odlučiš poći tim putem, "ako želiš biti 
savršen, hajde prodaj sve što imaš i podaj siromasima, te ćeš imati 
blago na nebu! Onda dođi i slijedi mene!" I još nešto bih htio 
naglasiti svima i za sva vremena:"Ako tko hoće ići za mnom, neka 
se odreče sama sebe, neka uzme svoj križi neka me slijedi!" I "tko 
ne nosi svoj križi ne ide za mnom, ne možebiti mojim učenikom" 

(Lk 14,27). Ovaj put je trnovit i težak.Ja te, sinko, ne mogu silom 
na njega dovesti. Tvoje srce je zatvoreno vratima bez kvake, vrata 
se otvaraju samo iznutra. Ako mi ne otvoriš, ja u tvoje srce ne 
mogu ući, jer ne želim biti tat, provalnik. A kada mi jednom 
otvoriš, ja želim sjesti u tvom srcu na prvo mjesto i postati tvoj 
vođa i kralj. 

- Hm, Isuse, ti si tako govorio onoj davnoj generaciji. A 
danas se napretkom znanosti bitno izmijenila slika o svijetu i 
čovjeku, pa mi mislimo, da bi trebalo i te puteve spasenja 
prekrojiti prema progresu ljudske misli, filozofije i znanosti. Današ- 
nje vrijeme traži drugačiji lik' kršćanina, svećenika, redovnika i 
redovnice. Sve na principima slobode i ljubavi. 

- Ono bitno, sinko, da si ti stvorenje a ja Bog, to se nije 
izmijenilo. I ono, da se jedino putem križa, kojim sam i ja išao, 
postaje velik, ni to se nije izmijenilo. I da je život u obitelji, u 
zajednici moguć jedino ako se svatko odreče svoje samovolje, 
dijela svoje slobode, ni to se nije izmijenilo. Ja sam govorio ljudima 
zdrave pameti, koji, radilo se o bilo kojoj generaciji, znaju, da ne 
može postojati niti jedna ljudska zajednica, u kojoj se ne bi znalo 
tko zapovijeda, tko je glava, tko je norma djelovanja. Ne moraš ići 
u školu, ured, tvornicu, ali ako pođeš znaš što te čeka. Ja 
poštujem slobodu. Ne moraš biti katolik, ne moraš osnovati 
obitelj, ne moraš postati svećenik, redovnik ili redovnica. Ne 
moraš! Ali ako se ne oglušiš na moj poziv kao onaj mladić iz 
evanđelja, onda znaj, da ima samo jedan put: moraš se odreći 
onoga čega sam se i ja odrekao, moraš uzeti svoj križsvaki dan, 
i moraš vršiti ono što ti ja kažemi oni koje sam ja mjesto sebe 
ostavio na. svijetu. Ja bih ti mogao kao i Savlu pred Damaskom 
direktno govoriti, ali ni njemu nisam sve tako htio reći, nego sam 

ga poslao mom sluzi u Damask. Slušaj one koje sam ja ostavio u 


Crkvi da te uče_i vode kako su radili moji sveci. Ako se s ovim ne - 


slažeš, možeš se vratiti "pokapati mrtve", ili poput rasipnog sina 
uzeti svoj dio, koji si mi bio poklonio na dan krštenja, ređenja, 
zavjetovanja i idi. Pođi i pusti na miru one koji želeići za mnom, 
pusti na miru zajednice, koje su odgajale svece. Ja poštujem 
slobodu, neću te silom zaustavljati, uzmi svoju slobodu i idi. Ja moj 
put ne mijenjam, ni najmanje zapovijedi, ni zarez, ni jotu. Vi koji 
biste htjeli u zajednicama uvesti posluh samima sebi, srušiti red 
bez kojega ne možebiti nijedna zajednica, zaboravljate da nosite 
posljedice istočnog grijeha. Ako ti je život savršenstva težak, moli 
u mene milosti, pomoć i oproštenje, ja ću ti pomoći. Ne želim te 
lako izgubiti, za tebe sam na križišao. Ne želimslomiti slabe trske 
ni gasiti žiška što tinja. Ali ne dopuštam rušiti moje ustanove. Ako 
mi preostane i mali broj vjernih, ne dopuštam:"Hoćete li vi otići?" 

Isus u Kafarnaumu nije popustio. Da je popustio ne bismo 
danas imali euharistije. Hvala ti, Isuse, što nisi popuštao. Nećemo 
ni mi. Tvoj put odricanja, put križa i žrtve uvijek je čovjeku težak 
durus sermo, dok ga ne zahvati oduševljenje svetaca, junaka 
kreposti, misionara, junačkih duša, koje su svoju slobodu darivale 
tebi na oltar, odricale se ljudskog egoizma, uzimale križi išle za 
tobom. Nisu morali ići, ali kada su se uputili, išli su dragovoljno, 
slobodno, jedino iz ljubavi. 


INTRONIZIRANI EGOIZAM" 


U ovo naše vrijeme više nego ikada govori se o pravima. 
čovjeka, o ljudskom dostojanstvu, o osobi i osobnosti, o altruizmu, 
protiv egoizma. To je donekle i reakcija na gaženje ljudskog 
dostojanstva i ljudskih prava u prošlosti i sadašnjosti. Mi kršćani 
potpuno se slažemo s tim nastojanjima, dapače mi u tome 
moramo prednjačiti. Jer mnoge ideologije, pokreti, stranke imaju 


" Crkva na Kamenu 9(1982)2. 

to na svojim zastavama, u svojim programima, pa kako da nemamo 
mi, koji smo odgojeni prema evanđelju prema kojem je ljubav 
prema Bogu i bližnjemu najveća krepost. Bilo bi predugo navoditi 
što je sve Isus zapovjedio ili primjerom pokazao u ljubavi prema 
bližnjemu, prema svakom čovjeku, pa i prema neprijateljima. To 
je altruizam, evanđeoski altruizam, koji nema granica, kome je 
vrhunac u žrtvovanju svega pa i života za bližnjega. A temelj toga 
altruizma nisu samo Isusove riječi, nego je primjer. Dao se za nas 
razapeti i na križuje molio za svoje ubojice. No vrhunac dostojan- 
stva na koji je Isus podigao evanđeoski altruizam jest kada je 
samoga sebe stavio na mjesto bližnjega:"Štoste učinili jednome od 
moje najmanje braće, meni ste učinili." Prema toj konstrukciji će 
na sudnji dan tražiti račun. - Bio sam gladan, žedan, gol, u 
tamnici... i vi ste me nahranili, napojili, zaodjeli... - To bi u 
ljudskim političkim odnosima bilo kao kad bi neka supersila 
sklopila obrambeni savez s nekom majušnom državom, i objavila 
svijetu: "Tko dirne ovu malu državicu, kao da je nas (supersilu) 
dirnuo, tko je napadne, mi stupamo odmah u akciju." 

To je vrhunac Isusovog i evanđeoskog altruizma. Ljubiti sve 
ljude, ljubiti djelotvorno, ljubiti i neprijatelje, praštati svakome, ako 
treba i sedamdeset puta sedam na dan. Isus želi da ne mislimo na 
sebe iz ljubavi prema bližnjemu: udari li te netko po desnom 
obrazu, okreni mu i drugi! Tko hoće da se domogne tvoje košulje, 
podaj.mu i ogrtač... tko te moli, podaj mu... Odreci se sebe, tko se 
ne odreče sebe ne možebiti moj učenik. 

Samo na ovakvim uzvišenim principima odricanja i 
altruizma kršćanstvo je moglo odgojiti svoje svece, mučenike, 
altruiste, koji će zadiviti sviejt. Na tim principima je odgojena i 
izgrađena Majka terezija i bezbroj sličnih. Taj altruizam ljubi 
bližnjega, prašta, poštuje, odriče se sebe, ne traži sebe. Ali u naše 
vrijeme je veoma lukavo i neopazice u pojedinim časovima na 
njegovo mjesto došao grubi egoizam. U ime ljudskih prava, u ime 
dostojanstva osobe kaže "altruista":"Pa i ja sam čovjek, i ja imam 
svoja ljudska prava, i ja sam osoba, i mene drugi moraju poštivati, 
praštati mi, ne tražitinego davati mi..." To izgleda na prvi pogled 
zakonito, čak i evanđeoski, ali to je dužnost bližnjega koju ne 

smijem ja naglašavati, ja sam onda egoista. Ljubite, a 
darivajte bližnjemu... To je sve u redu. Ali ako samo nadodam " 
meni", sve sam preokrenuo i pokvario, altruizam sam ozakonio 
u egoizam. 

Danas se jako mnogo govori o čovjekovom pravu na 
slobodu. I II. vatikanski sabor je to pravo deklarirao. Egoizam je 
na tom području našao svoj ventil. Nitko nikoga ne smije 
prisiljavati da uđe u Katoličku crkvu ili u neku drugu vjersku 
zajednicu. Ali naravna je stvar da, ako hoće biti katolik da prihvća 
vjeru, moral i disciplinu Crkve. Nitko nikoga ne smije prisiljavati 
da uđe u neku zajednicu u Crkvi u neki red, kongregaciju, u 
svećenički stalež.Nije ni Isus prisilio mladića iz evanđelja. Ali tko 
sam hoće da uđe, treba da se odreče onoga što tom staležu, toj 
zajednici ne dolikuje, treba da prihvaća odgovarajuća pravila, 
obveze, dužnosti itd. I kad sve to prihvati, nije pošteno da u ime 
nekih ljudskih prava i neke osobnosti traži slobodu koje se 
odrekao. Izići iz zajednice može,ali dok je unutar ne možegovoriti: 
i ja sam čovjek, osoba, i ja imam pravo na svoju slobodu. Zato ću 
raditi ono što ja prihvaćam, i molit ću kada ja hoću, i stoput ja, ja, 
ja... I sa prijestolja duše se skida Isusa, one koje je on postavio 
mjesto sebe, skida se i bližnjega,barem u drugi plan, i na prijestolje 
se postavlja onaj ja. To je intronizirani egoizam. 

Zato nemiri u duhovnim zajednicama. Zato nemiri i svađe 
u župama. Hoće li se župskacrkva ili kuća graditi 100 m desno ili 
lijevo, hoće li biti župnik ovaj sadašnji ili novi, treba pitati "Božji 
narod", imam i ja pravo reći svoju, bit će kako ja kažemili nikako. 
Sve ovo u ime obrane čovjeka i ljudskog dostojanstva a zapavo u 
ime obrane vlastitog egoizma. Tko hoće da pođe za mnom, neka 
se odreče samoga sebe". Odreći se staroga čovjeka i obući 
novoga u Isusu Kristu. Odrekao se Savao samoga sebe i rodio se 
novi čovjek, Pavao. Odrekao se Augustin, onog mladog lutalice 
Augustina... odrekao se Franjo iz Asiza i umro je sin Petra 
Bernardina, a rodio se Franjo Siromašak. Odrekao se Ignacije 
Lojola, odrekli su se bezbrojni obraćenici i pokopali svoj oholi ja, 
da bi se u njima rodio lik i ideal Isusa Krista. "Ja treba da 
postajem sve manji, a On treba da raste". 


388 


1985.'? 


Ušli smo u 1985. godinu. Neki hoće "naše ere", ali jasno je 
cijelom kulturnom svijetu da je to 1985. godina od Isusova rođenja 
u Betlehemu. Umjetna gušenja te istine osuđena su na neuspjeh. 

Prošla 1984. godina u svijetu je često nazivana Orwelova 
godina. Općenito kažu da se nisu ispunila podosta pesimistična 
predviđanja književnika Orwela (autor knjige Životinjska farma) o 
gušenju ljudske slobode i drugih devijacija u ljudskom životu. Ali 
1984. godina će ostati poznata po gušenju ljudskih života u 
Meksiku i Bhopalu u Indiji po manifestaciji zagađenosti čovjekove 
okoline koja uzima sve više tragične razmjere. Bilo je i dosada 
"bježanja"raznih otrova iz spremišta, no ova dva slučaja navješ- 
ćuju mogućnosti i teških kastrofa. Već poodavno čovjek ne zna 
kamo da smjesti, magazinira, zakopa atomske otpatke. Ni dno 
oceana, ni najdublje pećine, ni najjača osiguranja nisu sigurna da 
ti otpaci neće zatrovati zemlju i ugroziti čovjeka. A nije nikakva 
tajna, ni pretjerivanje reći da je već skoro sva zemlja u nekoj mjeri 
otrovana pesticidima, diditima, otrovima "lijekovima". I pšenica, i 
mlijeko preko trave, i kokošja jaja preko zrnja, i sirevi i zrak koji 
udišemo i voda koju pijemo: svaki čas nalazimo u novinama neku 
vijest o većem ili manjem trovanju. Zagađena je čovjekova 
materijalna okolina i taj proces neće više nitko zaustaviti. Morima 
i rijekama plove mrlje zagađenosti, u brojnim rijekama je već 
poodavno uginuo svaki život. 

U tome je Orwel imao pravo. 

No, nas posebno zanima mirovna zagađenost okoline. Čini 
se da je ona najviše i opasnije zagađena i kosi najviše žrtava, 
odnosno ostavlja najviše negativnih posljedica za život i sreću 
čovjekovu. 

Podijeljenost i mržnja u čovječanstvu stvaraju napetosti 
koje neprestano podržavaju ratna stanja ili žarišta. Nikada se u 
svijetu nije toliko ratovalo i ubijalo kao poslije II. Svjetskog rata. 


" Crkva na Kamenu 1(1985)2. 


389 


Do sada je bilo nekoliko stotina većih i manjih ratova u kojima su 


glave nemilice padale. Tko broji žrtve? Tko garantira da se sutra 
neće otvoriti neko novo bojište? Tehnika je omogućila da se 
pomoću automobila, pušaka, pištolja i eksploziva postižusavršeni 
zločini koji ne ostavljaju nikakvih tragova, te počinitelji nekih 
zločina nisu nikada otkriveni. Nitko više nije siguran ako ima 
nešto u glavi ili džepu da neće biti napadnut. Crne kronike, 
atentati, pljačke novaca i dragocjenosti ispunjaju novine svakog 
dana, pa i ubojstva bez motiva, čak _i maloljetnička. Samoubojstva 
su u stalnom porastu. 

Pad javnog poštenja i morala je očit na svakom koraku. Mi 
vjernici posebice sa žalošću gledamo na strašno razaranje obitelji, 
razvode, nevjerstva, abortuse, seksualnu revoluciju u bestidno 
erotskim scenama filma, televizije, revija, uopće pornografije, 
nudizma, izrugivanja kreposti čistoće... Pornografija nije izložena 
samo na mjestima na koja se ne mora ići ili kupovati, kao što su 
knjige, kiosci, kina, kazališta. Ona je ušla u svetište obitelji po 
televiziji, dnevnim novinama i revijama koji su sastavni dio života. 

U fizičkom smislu ne može se izbjeći zatrovana čovjekova 
okolina i udisati samo čisti zrak, piti nezagađenu vodu, jesti 
zagarantirano nezatrovanu hranu. Još više u moralnom smislu! Ne 
može se živjeti normalnim životom, služiti se normalno sredstvima 
društvenog priopćavanja i kulture, a da se ne nailazi na ono što 
kršćansku dušu ne ranjava i ne truje, posebice mlade duše kojima 
imponira sve što "veliki" pišu i rade. Skoro u svakom filmu je na 
simpatičan način prikazana bračna nevjera, a da nikada nije 
osuđena. To je, u najmanju ruku, zadovoljavanje vlastitog užitka i 
egoizma koji gazi i nekoga trećega bez osjećaja stida i kajanja. Što 
sve ne gledaju djeca i mladi koji bi sutra imali: osnovati obitelj, 
sretnu i trajnu zajednicu? Kako ih sačuvati od moralno zagađene 
okoline? Sintetičar i filozof povijesti A. J. Toymbee se zgražava 
nad farizejskim zamjerkama zapadnjaka koji se sablažnjavaju pred 
djetinjim brakovima u nekim kulturama, dok ti isti zapadnjaci 
uništiše djetinjstvo svoje djece. Nedavno smo čuli da je u Nišu 
jedna djevojčica od jedanaest godina rodila dijete i čitali članak 

Djeca rađaju djecu i statistike koje pokazuju koliko djevojaka do 
petnaest godina abortira. Tko je tome kriv? 

Na početku 1985. godine s ponosom gledamo na napore 
Crkve u prošloj godini u borbi za zdravu dušu našega naroda, na 
tradicije stare trinaest stoljeća, na svjedočanstva naših kongresa 
i posebice NEK-a, na posvjedočenu ljubav prema Isusu i Mariji. 
U ovoj 1985. godini je program briga za čuvanje duše mladih i 
oživljavanjedužnog poštovanja prema sv. Metodu, jednom od otaca 
naše i evropske kulture. 

Crkva na Kamenu na početku 1985. godine slavi mali 
jubilej, ovo je njezin 50. broj. Ne očekujemo čestitke, ali draga su 


.nam priznanja da je rado čitana_i da i ovaj list doprinosi izgradnji 


zdrave duše našeg vjerničkog puka. Neka Bog blagoslovi sve 
entuzijaste CnaK-a, suradnike, pretplatnike i čitatelje, a svima nek 
bude sretna i blagoslovljena 1985. godina. 


NIKODEMI'? 


"Bijaše neki čovjek, imenom Nikodem... On noću dođe 
Isusu... noću zbog straha od Židova..." j 

lako je Isus pred apostolima učinio mnoga čudesa i 
pokazao svoju moć nad prirodom, nad bolestima, pa i nad samom 
smrću, iako su se apostoli kleli i preklinjali da ga neće izdati ni 
ostaviti, u času kušnje u Getsemaniju, razbježalisu se kao najveće 
kukavice. A Petar, koji se najviše kleo, pred jednom ženomu dvoru 
Kajfinu, reče da Isusa ne poznaje i da nije njegov učenik. Poslije 
uskrsnuća Isus ih je na fin način ohrabrio, a dolaskom Duha 
Svetoga postali su neustrašivi propovjednici i svjedoci vjere. 

Strah i zastrašivanje je uvijek nalazilo žrtve među vjerni- 
cima, slabićima. No, stoji Isusova opomena:"Tko se mene odreče 
pred ljudima i ja ću se njega odreći pred svojim nebeskim Ocem" 
(Mt 10,33). 


? Crkva na Kamenu 6-7(1986)2. 

Tako je sloboda vjere kod nas ustavom zagarantirana mnogi 
vjernici ne vjeruju u tu garanciju. Oni traže da ih se po noći 
vjenča, da im se po noći djecu krsti, ili negdje daleko od crkve, ili 
u kući. Svećenici s pravom negoduju kada ih "gnjave", ti "Nikode- 
mi", ali nekima ipak udovoljavaju. Ali što bi bilo kada bi se najveći 
dio vjernika po noći potajno vjenčavao, djecu krštavao, itd. 
Izgledalo bi da vjere više ni nema. A vjera ne živiod Nikodema, 
nego od hrabrih svjedoka. 

Vjenčavao sam jedan mladi par, koji je iz drugog mjesta 
došao u grad, u katedralu, da se vjenča. Za vrijeme obreda 
mladoženja se okrene prema vratima koja su se otvorila i pobježe 
u sakristiju iza oltara. "Pobježe Vam mladić rekoh nevjesti! Zar se 
predomislio? Zašto je pobjegao." 

Reče mi kasnije da je na vratima vidio igrače iz svog 
mjesta koji popodne igraju ovdje utakmicu, a svi ga poznaju. "Pa 
zar se tako treba skrivati?" - "Ne znate Vi u kakvim prilikama ja 
živim", odgovorio je mladoženja. Ova scena je bila istiniti odraz 
njihovog doživljavanja slobode vjere. 

Skoro u svakoj župi na krizmi mole me da ponekoga 
krizmam navečer kasno, ili preko mise, ali u sakristiji. Prigovorio 
sam jednom intelektualcu, profesoru:"Ma kakva krizma u sakristiji? 
Vaš sin po krizmi postaje svjedok Kristov, a Vi ga ne puštate ni na 
dan krizme da javno svjedoči svoju vjeru?" - "Ali, oče biksupe, 
gdje Vi živite? Zar vi ne čitate naše novine? Nema dana kad se 
ne obaraju na nas, samo to malo kamufliraju, pišu tobože proti 
zloporabe vjere, ali naši "bogovi', direktori i šefovi, nama otvoreno 
govore da smo narodni neprijatelji jer vjerujemo u Boga, jer djecu 
šaljemo na vjeronauk." 

"Meni - rekoh - na višim forumima kažu da to nije linija 
društva, da su ti "bogovi? sektaši..." "Da, ali donesite mi novine u 
kojima piše da su ti sektaši negdje bili tuženi i osuđeni kao što 
sude vjernika za "verbalni delikt"." 

"Profesore, priznajem da ima onih koji mrze vjeru i Boga, 
to im se ne može zabraniti, ali ne treba se obazirati na ono što 
pišu. Kad god vidite u novinama kakav članak, koji zakamuflirano 
napada vjeru i zastrašuje vjernika, ne dajte mu nikakve važnosti. 


392 


Onaj koji to piše nema pojma o vjeri, a oni koji vjeru ipak poznaju, 
to su neki svećenici apostate. Njima je Crkva u svojim školama 
dala naobrazbu kakvu ne bi dobili ni u kakvoj drugoj školi. Oni 
sada za uzvrat svoju majku Crkvu pljuju, i od toga prave svoj kruh 
i svoju karijeru, šire mržnju među ljudima. Naravno to je sve 
protuustavno. A Vi se ne dajte zastrašiti." 

Profesor se nije dao uvjeriti pa je nastavio:"Ja sam putovao 
svijetom, govorim više jezika, slušam radio, a mi dolje na obali 
hvatamo talijansku televiziju. Mogu Vam reći da nikada nisam 
čuo ili čitao da na Zapadu optužuju Crkvu da vjeru politizira, ili 
da se tamo svećenici tuže da nema dovoljno slobode vjerskog 
djelovanja, a tamo su uglavnom laičke partije na vlasti. Kod nas 
jedva da koji političar održi neki govor, a da se ne očeše_ o 
Crkvu. Onda, oče biskupe, hoće li mi sina krizmati u sakristiji? 
Možete preko mise kada završite one koji su u crkvi, a možete i 
poslije mise kada dođete u sakristiju?!" 

"A moj Nikodeme..." 

"Oče biskupe, zaboravili ste me, nije mi ime Nikodem, 
nego Nikola". 

"Znam ja, znam da ti je ime Nikola, ali ponašaš se kao 
Nikodem. "A prije nekoliko mjeseci reče mi majstor, koji mi je 
radio u kući:"Preuzvišeni, rodilo mi se deseto dijete!" - Ja sam ga 
začuđeno pogledao, jer nisam poznavao njegovu obitelj, a on će 
mi dalje:"Nije, ne slučajno. Ja sam Hrvat, katolik..." i nastavio mi 
je s neskrivenim ponosom pričati o svojoj obitelji. On ne krizmaje 
i ne ksrti djecu u sakristiji. : 

Crkva je poslana svim ljudima, ali ne živi od Nikodema, 
nego od svojih svetaca i vjernika - javnih svjedoka vjere. 


393 


RATIONABILE OBSEQUIUM'"“ 


Ušli smo duboko u školsku i vjeronaučnu godinu. Prisje- 
ćam se jednog događaja. Vozeći se vlakom, naišao sam jednom na 
ugodnog sugovornika, profesora matematike. Videći da sam 
svećenik lako je započeo razgovor o vjeri, o Bogu. Branio je 
ateizam, više profesionalno nego iz uvjerenja. Barem se meni tako 
činilo. Kad je bio dijete išao je na vjeronauk, ali poslije krizme, 
a krizmao se u IV. razredu osmogodišnje škole, napustio je i 
vjeronauk i vjersku praksu, gledao karijeru, "uživao" život. Za 
profesora je vjera nešto natražno što napredni i znanstven čovjek 
ne može prihvatiti. 

- Da, rekao sam, ali poslije rata ovo društvo koje se gradi 
na principima marksizma i lenjinizma, a u tim principima je i 
ateizam, nije našlo nekog učenjaka, ateistu, da njegovo ime dade 
najznanstvenijoj ustanovi u Zagrebu, nego su institutu za nuklearnu 
fiziku dali ime svećenika isusovca Ruđera Boškovića, fizičara, 
matematičara, astronoma, filozofa i diplomate. 

- Ma da Ruđer Bošković živi danas i on bi bio ateista. 

- Ne mislim da bi tako bilo, ali više sam sklon vjerovati da 
bi Marks, da danas živi, bio vjernik i da mu se ne bi dogodio u 
njegovoj filozofiji onakav kiks kao što je ateizam. Prije nekolilo 
stoljeća, kada se organizrani i borbeni ateizam rađao, bio je pun 
optimizma u.svoj uspjeh. Danas nije tako, osim kod onih koji vjeru 
ne poznaju. U ovim zadnjim stoljećima ljudska misao i znanost 
nisu našli. bolji humanizam i bolji odgovor na ovolika životna 
pitanja o čovjeku i svemiru. Zato je razumljiv neuspjeh "znanstve- 
nog ateizma", To je odgovor marksističkom filozofu, ideologu 
Henry Lefeburu, zašto, prema njegovim riječima, svi mladi filozofi 
ostaviše dijalektiku i odoše u logiku i religiju. Jasno da su mnogi 
ljudi praktični ateisti, da im je težaki zahtjevan evanđeoski moral, 
pa slijede ono što im više godi, ili se dodvoravaju moćnicima. 
Vjera nije neznanje, praznovjerje ili zatucanost: ona prati nauku. 





* Crkva na Kamenu 10(1986)2. 

Crkva je položila temelje evropske misli, osnovala skoro sva velika 
sveučilišta u Evropi. Ona je podigla škole u trećem svijetu, i 
skoro svi govornici na skupovima nesvrstanih pohađali su škole kod 
misionara. 

- Oprostite, ali nije bilo baš tako u prošlosti. Sjetite se 
inkvizicije i borbi protiv "heretika"... 

- Imate djelomično pravo. Ali je nepravedno ono, što se 
zbivalo prije nekoliko stotina godina, suditi današnjim mjerilima. 
Kad je Crkva otvarala škole i sveučilišta nije mogla isključiti 
mogućnost ideja i misli koje su protivne evanđelju, i time je uvelike 
zadužilasvijet. A borba protiv heretika je bila sastavni dio čuvanja 
reda i mira. To ne opravdavamo, ali u usporedbi s današnjim 
diktatorima, inkvizicijama i policijskim mjerama protiv onih koji 
nešto napišu ili izgovore protivno režimu, sve nepodobštine 
prošlosti su kao muha prema medvjedu. Pogledajte po svijetu 
koliko ima režima koji okrutno kažnjavaju verbalni delikt, neku 
knjigu, sastanak, razgovor... Davno se Crkva odrekla bilo kakvog 
nasilja, pa današnje optužbe najčešće proizlaze iz neznanja. Zato 
Crkva daje najveću važnostevangelizaciji, vjeronauku i propovijeda- 
nju. Snaga vjere je u istini Kristovoj. 

Moj suputnik profesor, spremao se da izađe. Razgovor je 
bio dug i ugodan, jer je bio uz poštivanje protivnog mišljenja. 
Čudilo me je jedino to da profesor - intelektualac slabo poznaje 
vjeru. 

Naši vjeroučenici vrlo često slabo uče vjeronauk. Razlozi 
su mnogi. Udžbenici, tešk sakupljanje učenika zbog školskih 


rasporeda, često nepogodne prostorije, zatim nemar roditelja i 


djece kao i česti izostanci vjeroučitelja. Kad jednom vjeronauk 
izostane, napast je zarazna. Izostavljeno se ne nadoknađuje. Velika 
je odgovornost na vjeroučiteljima i vjeroučenicima. 

"Vjerujem, zato jer su roditelji također vjerovali!" Takva 
vjera danas se ne može održati. Ona mora biti osobna, razumno i 
slobodno formirana na Božjem daru, na vjeronauku i vjerskoj 
praksi, na onom što zovemo zdravo i razumno vlastito prihvaćanje 
- rationabile obsequium. 

ČOVJEK PRED APSOLUTOM (SV. JOSIP)" 


Najvećoj prekretnici u povijesti ljudskog roda i u povijesti 
spasenja pripadaju, uz Isusa Krista, Blažena Djevica i sv. Josip. 
Pojava sv. Josipa, tiha i šutljiva čovjeka, koji se nečujno javlja i 
isto tako odlazi s pozornice svijeta, kao da ne ostavlja dojam 
veličine koju bi povijest mogla registrirati. Međutim, taj dojam 
vara. Povijest spasenja prati razvoj Božje namisli s ovim svijetom 
i u onim zbivanjima koja se odigravaju u ljudskoj duši. 

To obilježje vrijedi na poseban način za sv. Josipa. 
Ključno i ujedno najteže pitanje bilo je: prihvatiti Isusa Krista ili 
ne, povjerovati da je on začetnik i vrhunac najvećeg Božjeg 
zahvata u povijesti svijeta. Na tom pitanju je svaki Isusov slušatelj 
polagao temeljni ispit svoga života, pa tako i Josip. A način _na koji 
je on. pronašao rješenje tog pitanja služi i danas kao najljepši 
model rješavanja toga problema. Josip je pred pitanjem Apsoluta 
u Isusu Kristu ostao strpljiv i tih, otvoren prema Bogu i njegovim 
nadahnućima. Zato je oživljavanje sjećanja na profinjenu osobu i 
nenametljvi primjer sv. Josipa u današnjem kršćanstvu od posebne 
važnosti. Teško je zamisliti ljepšu i dostojanstveniju ulogu od one 
koja je njemu zapala, a koju je mogao lako proigrati i zauvijek 
izgubiti da je postupio naglo, nervozno i samovoljno. On je u 
teškim trenucima znao ostati smiren i prepustiti Bogu zadnju riječ. 

lako je izbor Josipa i Marije u ekonomiji spasenja bio 
Posebni dar i milost, ipak njih dvoje nisu bili pošteđeni od kušnja 
i boli. Dapače te su kušnje bile posebno teške. Mač tjeskobe i 
boli je bio neprestano prisutan u njihovom životu. Oni su sebi 
zamišljali jedan skromni i nepoznati obiteljski život,a onda se u taj 
projekt umiješao na upadno čudnovati način nitko drugi nego 
Neizmjerni, Svemogući, Vječni, Apsolutni Gospodar, Bog. On je 
još od vječnosti u dolazak Mesije Spasitelja uključio i umiješao, 
uz Mariju, i Josipa koji mu se predao noseći u srcu jaku vjeru, ali 
i sve ljudske sumnje i kušnje maloga stvorenja pred Apsolutom. 

Za Josipa je bilo strašno pitanje i bolni problem kad je 
opazio da je njegova zaručnica trudna, a on je nije ni dodirnuo. 
Tko se to umiješao u njihovu ljubav? Što da radi? Da je ostavi? 
Da je optuži? - Onda mu je Bog po anđelu rekao da je ono, što 
Marija nosi pod srcem od Duha Svetoga. No to nije moralo 
isključiti sumnje i pitanja. ' 

Od postanka svijeta nije se čulo da je neka djevojka 
djevičanski začela dijete. Tko je taj Duh Sveti? Kako to vjerova- 
ti? Što svijetu kazati? To su bila tek prva pitanja, a ona će se samo 
množiti. i, 

Svevišnji nije pripremio svom Sinu dolično mjesto gdje će 
se roditi. Josip gleda Dijete u štali rođeno. Sin Božji? Mesija? A 
obećan mu je prijestol Davidov? Siroče bez doma! Nemoćno 
dijete kao i svako drugo! I onda nenadana poruka Božja:"Ustani, 
uzmi dijete Isusa i njegovu Majku i bježiu Egipat." Josipov odgovor 
glasi:"On ustade, uze dijete Isusa i njegovu Majku i ode u Egipat. 
Nije se bunio na volju Oca nebeskog, koji bi mogao lakše i bolje 
zaštititi svoga Sina. ; 

I onda prolaze godine. Stalno je prisutan pred velikom 
Zagonetkom, pred Apsolutom. U svojoj kući svaki dan gleda Boga 
pod velom sasvim običnog djeteta, dječaka, mladića, mladog 
čovjeka, radnika. Što je to u njemu što ga čini Bogom, Sinom 
Božjim? Tko će mu dati prijestolje oca Davida? Hoće li kada 
uspjeti pokazati da nije njegov sin nego Svemogući Bog? Teška su 
se pitanja neprestano rađala, stišavala i opet ponavljala: kako? Na 
koji način? Kojom moći? Kada? ' : 

Josip šuti i u njemu sazrijeva potpuno predanje u volju 
Božju. On upoznaje da Božjiputovi nisu naši putovi. On vjeruje da 
Bog ima rješenje na svako njegovo pitanje i zagonetku. A s ovoga 
svijeta će otići prožet vjerom da Bog ostaje stvorenju nedokučiv. 
Otići će s ovoga svijeta Bogu kome vjeruje i koga ljubi i naći u 
njemu jedino mogući odgovor na sva pitanja njegova života. U tom 
je veličina i tajna sv. Josipa. U tom je konačno tajna i veličina 
svakoga od nas. mae 

U podlozi pada prvih ljudi bio je grijeh oholosti: biti kao 
Bog, znati kao Bog. Tako je u svim ateizmima kroz povijest. Tako 

je i u suvremenom ateizmu. Ali suvremeni čovjek nije učinio ni 
najmanji pomak na Prometejskom putu protiv Boga. To je Ikarov 
let i pad. Na vrhuncu svoje tehnike, naobrazbe i materijalne moći, 
čovjek pred Apsolutom, pred Bogom stoji totalno nemoćan da ga 
zahvati i na materijalistički način protumači. On možei dalje 
razbijati atome, letjeti na planete, ali k Bogu se dolazi samo 
Josipovim putem, prihvaćanjem misterija i poniznim služenjem. 


NOVO STVORENJE“ 


Govoreći o postizanju kraljevstva Božjega, Isus reče 
Nikodemu da se za to mora ponovno roditi vodom i Duhom 
Svetim i vjerom u Sina Božjega. To novo rođenje čini od čovjeka 
novo stvorenje. Čitavo Isusovo propovijedanje je govor o tom 
novom rođenju:"Ne trebaju zdravi liječnika nego bolesni, nisam 
došao zvati pravedne nego grešnike da se obrate" (Lk 5,31-32). On 
opominje:"Ako se ne obratite, svi ćete propasti" (Lk 13,3). 

Isus izražava veselje Božje nad obraćenima, nad ponovno 
rođenima, u parabolama o izgubljenoj ovci i opet pronađenoj, o 
izgubljenom sinu koji se vratio s krivoga puta. Stari čovjek, staro 
stvorenje je slika izabranoga naroda u egipatskom ropstvu:"Htio 
bih braćo, da znate da su svi naši očevi bili pod oblakom, da su 
svi prešli preko mora, da su svi kršteni u oblaku i u moru za 
pripadnike Mojsiju; da su svi jeli isto duhovno jelo; da su svi pili 
isto duhovno piće. Pili su, naime, iz duhovne stijene koja ih je 
Pratila, a ta stijena bijaše Krist. Ali većina njih nije bila po volji 
Bogu..." (1 Kor 10,1-5). 

Krštenje je novo rođenje, preporođenje, novo stvorenje. 
"Zar ne znate da smo svi koji smo kršteni u Krista Isusa, u njegovu 
smrt kršteni? Dakle, s njim smo zajedno ukopani po krštenju u 
smrt da bismo, kao što je Krist uskrsnuo od mrtvih Očevom 
slavom, i mi živjelinovim životom... Ovo znamo: naš je stari čovjek 

razapet zajedno s Isusom da se uništi ovaj grešni čovjek, tkao da 
više ne robujemo grijehu, jer tko je mrtav, slobodan je od grijeha. 
Ali ako smo umrli s Kristom, vjerujemo, da ćemo i živjetis njime..." 
(Rim 6,3-8). "Dakle, ako ste uskrsnuli s Kristom, tražite ono što je 
gore, gdje Krist sjedi Bogu s desne strane! Mislite na ono što je 
gore, ne na ono što je na zemlji, jer ste umrli i vaš je životsakriven 
s Kristom u Bogu!" (Kol 3,1-3). I nastavlja Apostol:"Ne živim više 
ja, nego Krist živiu meni" (Gal 2,19). Bog nas je posinio, učinio 

svojom djecom. 

Bogat čovjek, bez djece, na ulici naiđe na siroče dijete, 
zamazano blatom. Zainteresira se, povede ga, na sudu posini, sve 
svoje mu prepisa i uzme ga kaco svoje dijete. To zemaljsko 
stvorenje kao da se preporodilo. "A gledajte, koliko nam je veliku 
ljubav Otac iskazao, da se zovemo djeca Božja! A to i jesmo" (1 Iv 
3,1). Sv. Petar nas definira "dionicima božanske naravi" (2 Pet 1,4) 
i opet:"Vi ste rod izabrani, kraljevsko svećenstvo, sveti puk, narod 
određen da pripada Bogu" (1 Pt 2,9), novo stvorenje u kozmičkom 
smislu. To smo po Kristovoj muci-i smrti, to smo po krštenju i 
milosti. S pravom piše sv. Leon papa:"Kada se odričemo đavla i 
vjerujemo Bogu, tada prelazimo iz starog životau novi i odbacuje- 
mo sliku zemaljskog čovjeka da bismo uzeli bit nebeskog čovjeka. 
Nastaje kao neka smrt i neko uskrsnuće: onaj kojega je Krist 
prihvatio i onaj koji je Krista prihvatio; poslije krštenja nije više 
onaj pređašnji: preporođeno tijelo postaje tijelo Raspetoga." 

To su uzvišene riječi. Djeca se Božja zovemo i jesmo. To 
je Isus skupo platio. Niste otkupljeni nečim raspadljivim - srebrom 
ili zlatom - nego skupocjenom krvlju Krista nevinog i neokaljanog 
Jaganjca (usp. 1 Ptr1,18). 

Novo stvorenje postajemo jednom po krštenju i poslije više 
puta po sv. ispovijedi. No, ta nam novost ne garantira da se ne 
možemo opet vratiti natrag u zlo. Zato nas opominje isti sv Leon: 
"Upoznaj kršćanine svoje dostojanstvo i kad si postao dionik 
božanske naravi, nemoj se grešnim životom vraćati na prijašnju 
podlost. Sjeti se koje li si glave i kojeg li si tijela ud! Ne zaboravi 
da si izbavljen od vlasti tmine i prenesen u divno Božjekraljevstvo. 
Po sakramentu krštenja postao si hramom Duha Svetoga. Nemoj 

toga svog Gosta istjerati iz svoga srca zlim djelima i nemoj se 


ponovno predati u službu vraga, jer te je Krist skupo platio, platio 
te svojom svetom krvlju." 

Gledajući grijeh suvremenog svijeta, i to onog kršćanskog, 
krštenog i krizmanog i u vjeri odgojenog, prisjećamo se riječi 
apostola Petra:"Ako se oni koji su spoznajom Gospodina i 
Spasitelja Isusa Krista izbjegli pokvarenosti svijeta, opet upletu u 
nju i ako ih ona nadvlada, tim njihovo posljednje stanje biva gore 
od prvoga. Njima bi uistinu bolje bilo, da nisu upoznali puta 
pravednosti, nego da okrenu leđa svetoj zapovijedi, koja im je 
predana, nakon što su je upoznali. No, njima se događa, što kaže 
istinita poslovica: Pas se povraća na svoju bljuvotinu, a okupana se 
svinja vraća da se valja u brlogu" (2 Pt 20-22). 

To je misterij grijeha, slabosti, izdaje, Velikog petka, smrti 
i uskrsnuća Isusova koje nam svima donese radost i život novoga 
stvorenja. 


UVIJEK SUVREMENI MERZ" 


Uz 60-godišnjicu smrti sluge Božjega Ivana Merza i uz 
sinodu biskupa o laicima u Crkvi, župniured sv. Petra iz Zagreba, 
izdao je životopis Sluga Božji dr. Ivan Merz. To je zapravo drugo 
izdanje životopisa što ga je napisao već pokojni dr. Dragutin 
Kniewald. 

Mnogo toga je napisano o dr. Merzu kako se može lijepo 
vidjeti iz bibliografije ove knjgie. No, ovaj svetački lik u životu 
naše Crkve izgleda kao tek načeti neiscrpni rudnik čiju dubinu 
ni ne naziremo. To je lik o kome je posljednjih 60 godina u životu 
naše Crkve najviše izgovoreno i napisano. Lik koji ne stari niti 
blijedi, koji ne zalazi, nego trajno svijetli, koji je uvijek suvremen 
kao da danas živi među nama. Lik uz čiji bok se ne može staviti 
ni jedan drugi njemu sličan, lik katoličkog laika intelektualca, koji 

je na putu da bude podignut na oltar kao svetac. A kada je u Crkvi 
TI. vatikanskog sabora i zadnjom sinodom biskupa tako oživljenai 
naglašena uloga laika u Crkvi, onda je sasvim naravno da Merzov 
lik bude još jednom osvijetljen i na novi način prezentiran našoj 
katoličkoj javnosti. U predgovoru izdavača V. Cipriša rečeno je 
da je "svrha izdavanja ove knjige da mnogi, koji traže put do Boga, 
uzmu ovu knjigu, da polako i mirno, studiraju Ivanove korake i da 
ga iskreno slijede. To će biti Ivanova najveća slava." 

Dr. Kniewald je pisao Merzov životopis najviše prema 
Ivanovom dnevniku što ga je Ivan pisao od 1914. do 1921. uz neka 
pisma što ih je pisao ili od drugih primao. Šteta što do sada nije 
objavljen cijeli Ivanov dnevnik. 

Kad bi Merz ponovno došao među nas, na naše ulice, u 
naše probleme i brige, u ideje i misli modernog društva imao bi 
nam što kazati o tomu kako je i sam u svoje doba bio boj za vjeru, 
za Boga, za čistoću duše i tijela, kako se morao opirati napastima, 
sumnjama. "Napasti navale užasno, no molitva me drži. U Svetinji 
nad svetinjama (Rabindranath Tagore) - srcu mome, nepokolebiva 
je vjera. Skepse ima. Vječit je boj" (30. VIII. 1914.). Kao student 
vojne akademije u dobi od 18 godina piše ocu:"Ja živimovdje među 
ljudima koji tako nisko misle, govore i čine, da ne znam što da 
činim..." Pošao je ocu i odlučno rekao da će studirati što god 
roditelji odrede samo neka ga ne sile da se vrati u vojnu akademi- 
šo. > ' 
Merz je bio veoma lijep muškarac, privlačio je poglede 
žena, zalazio je u društva i dolazio u razne prigode, a sačuvao je 
uvijek mladenačko dostojanstvo i poštivanje prema ženama. No, 
znao je da treba izbjegavati opasna društva i prilike koje su često 
jače od čovjeka. 

Sociološka istraživanja kažu da vjera kod mladih najčešće 
strada kada napuštaju očinsku kuću i rodni kraj. Ivan je prošao 
ratne strahote na fronti odakle piše ocu 23. VIII. 1917.:"Zahvalan 
sam Bogu što sam učestvovao u ratu, jer me rat mnogo naučio, 
što ne bih nikada inače spoznao." Studirao je u Prizu i provodio 
životu napornom studiju i radu živeći strogim životom.Sačuvao se 
od poznate priške pokvarenosti. Svaki dan je molio Časoslov, a iz 

svoga francusko-latinskog misala dnevno molio sv. misu. Njegovo 
društvo bili su mladi katolički studenti, pa razni obraćenici, 
književnici, intelektualci. "Sve mi ide po želji. Mogu se svake večeri 
tuširati, ležati na čistom podu, ustati u pet ujutro, otići na sv. 
misu i često primati sv. priečst." U Parizu Ivanov molitveni život 
ide posve liturgijskim pravcem i to će ostati tako do kraja života. 
Ivanova suradnica Marica Stanković priča o desetoj 
godišnjici Ivanove smrti:"Interes za mladog katoličkog intelektual- 
ca bio je velik. Novi se čovjek javljao na našem obzorju. Dolazio 
je čovjek kome vjera nije bila tradicija već život, a katolički rad 
nije smatrao sportom, već borbom za neumrle duše. O praznicima 
1923. došla sam jednog jutra u isusovačku crkvu. U klupama blizu 
oltara sv. Alojzija opazim mladog čovjeka s velikim misalom u 
rukama. Odijelo elegantno, plava kosa uredno počešljana, ali 
držanje toga čovjeka ipak je bilo osobito. Nije skidao očiju s 
misala, a kad je zazvonilo za svetu pričest, pošao je prema oltaru 
tako sabran kako se to rijetko vidi kod mladih ljudi. To mora biti 
Merz, jest, to je Merz govorila mi je duša. Samo on može tako 
sabrano moliti. I doista je bio Merz koji se vratio sa studija u 
Parizu. Bio je to moj prvi, ali najkarakterističniji susret s Ivanom." 
Kako li smo često svjedoci mladih koji pođu u grad na 
studij ili na posao pa se vrate kući ofurene duše, pokopane vjere, 
zgažene čistoće. A otišli su s našeg vjeronauka, iz katoličke 
obitelji. Nisu se znali snaći, smjestiti među one koji će im pomoći 
da se sačuvaju. Merz se vratio iz Pariza obogaćene i zrele vjere 
i kulture. U nadbiskupskoj velikoj gimnaziji bio je profesor 
njemačkog i francuskog jezika, govorio je talijanski i slovenski, 
čitao je i razumio latinski, engleski, španjolski, mađarski i češki. 
Svakog dana je molio sv. misu iz svog velikog francuskog 
misala i pod misom se svakoga dana pričestio. Ovo nije nikada 
obavljao površno ili rastreseno. 
Ivan je umro 10. V. 1928., ali njegov snažni i svijetli lik 
sigurno i danas pomaže mnoge kojima je pomoć potrebna. 

"TKO SAM JA?" 


To je pitanje više puta Isus postavio direktno ili indirektno 
svojim suvremenicima, ali ono se sve do danas nameće ljudima, i 
nemoguće ga je mimoići. Isus je to pitanje direktno postavio 
apostolima, i Petar je odlučno odgovorio:"Ti si Krist Sin Boga 
živoga" (Mt 16,16). Cuvši to Isus je pohvalio Petra. Isusa je to 
upitao i veliki svećenik Kajfa na sudu:"Zaklinjem te živim Bogom, 
da nam rekneš, jesi li ti Krist Sin Božji?" (Mt 26,63). Isus je 
potvrdio ono što je Kajfa pitao, a Kajfa je na to razderao haljine, 
i rekao da je Isus Boga pogrdio, a cijeli sinedrij dodao:"Zaslužio je 
smrt." , 

Isusove riječi Petru i odgovor Kajfi jasno nam govore što 
znači ono: Krist Sin Božji. No, oko značenja tih riječi ljudi se 
spore dvije tisuće godina i rasprava će trajati do konca svijeta. To 
je zato jer je Krist duboki misterij koji nadilazi malu ljudsku 
pamet. Tu pamet nadilaze i mnoge tajne prirode kao svjetlost, 
gravitacija, elektricitet, narav atoma, život, čovjek, misao, i 
mnoštvo prirodnih zakona. A kakav je tek misterij Bogo-čovjek 
Isus Krist. 

Isus za ljude ne može biti nego misterij. Svoju božansku 
narav ne može ljudima pokazati kakva je u sebi, može samo 
znakovima, čudesima i riječima to pokazati, a ljudima tvrde šije 
ostaje mogućnost da ga ne prihvate. To posebno zato jer su Židovi 
Mesiju drukčijim zamišljali. Smetalo im je što su znali da ga je 
rodila žena,da je ranjiv, da je smrtan. Zato su se onako tvrdokorno 
i slijepo protivili kad je ozdravio slijepca od rođenja. Zato su htjeli 
ubiti i njega i Lazra, zato su nudili vojnicima novac da krivo 
svjedoče kako bi zanijekali Isusovo uskrsnuće. 

Za one koji hoće vjerovati, Isus je učinio dovoljno jasnih 
čudesa, ali njegovo pravo sredstvo djelovanja bila je, i danas je, 
njegova ljubav. "Pokaza se dobrota i čovjekoljublje Boga, Spasi- 
telja našega", piše sv. Pavao. Zato će Isus prekoriti Petra kad je 


'* Crkva na Kamenu 4(1989)2. 


403 


potegao mač da ga obrani. Ivanovim učenicima koji su očekivali 
drukčijeg  Mesiju reče:"Blago onome tko se ne sablazni nada 
mnom." U tom smislu kažulsusu dvojica njegovih učenika na putu 
u Emaus:"A mi smo se nadali, da je on onaj, koji će osloboditi 
Izraela" (Lk 24,21). 

Isus nije došao da bude politički vođa, ili socijalni reforma- 
tor, ili filozof. Došao je da nam otkrije Oca, Boga, da nam otkrije 
smisao života, pokaže put u vječnost kroz neporočni zemaljski 
život. Pomirio nas je s.Bogom svojom smrću na križu i plodove 
povjerio svojoj Crkvi da ih čuva i dijeli. 

Sliku Boga Isus je predočio u paraboli o rasipnom sinu koji 
je upropastio očevu baštinu i kad se raskajan vratio ocu, on ga 
prima raširenih ruku, sve mu oprašta i napravi slavlje. Slika Boga 
je i dobri pastir koji traži izgubljenu ovcu. Isus propovijeda ljubav 
prema Bogu i ljudima, pa i prema neprijateljima. Privukao je 
grešnike, tješio ih i praštao im. Tako ženi grešnici u građu, ženi 
uhvaćenoj u preljubu, Magdaleni, skrušenom razbojniku, progoni- 
telju Crkve Savlu itd. 

Filozof Pascal reče: da nema Isusa, ne bismo znali ni što 
je Bog ni što je čovjek. S nekoliko dubokih i temeljnih izreka 
stavio je temelje smislu života, tako da tim riječima nije moguće 
ni riječi dodati ni oduzeti. 

"Što koristi čovjeku ako cijeli svijet dobije a duši naškodi?" 
(Lk 9,25). "Što učiniste jednome od ovih najmanjih, meni ste 
učinili" (Mt 25,40). "Bio sam gladan, gol, bos pa ste me nahranili, 
napojili, obukli. Kada Gospodine? - Kad ste to učinili jednome od 
moje najmanje braće, meni ste učinili" (Mt 25,35s). Isus je 
ljubavlju pokrenuo revoluciju ljubavi. Blago siromasima duhom, tj. 
blago onima koji se pred Bogom osjećaju maleni i siromašni. 
Blago onima koji su čista srca, blago onima koji trpe, blago 
mirotvorcima. 

"Što kažu ljudi, tko sam ja?", pitanje koje nam se uvijek 
ponovno nameće. Ono je uvijek jednako misterij na koji jedino 
možeodgovoriti ljubav koju je probudila Ljubav. Isus je pravi Bog 
i pravi čovjek. Pravi Bog odvijeka, Sin Očev, Riječ, Misao 
Očeva, druga božanska osoba. Prije dvije tisuće godina je u krilu 

* Djevice Marije uzeo ljudsko tijelo, rodio se u štali, u Betlehemu i 


proživio ljudski vijek kao Bog i čovjek. Trpio je kao čovjek, 
umirao na križu kao pravi čovjek. Božanska narav nije ni trpjela 
ni umrla. Božanskom snagom je činio čudesa, pobijedio smrt i 
treći dan uskrsnuo. Njegovo uskrsnuće je pečat i dokaz njegova 
božanstva. Samo uskrsli Krist je mogao opet ohrabriti skršene 
apostole da pođu po svijetu, propovijedaju Isusa uskrsloga i da za 
tu istinu dadu svoj život;a za njima bezbroj kršćanskih mučenika, 
pokornika, pustinjaka, misionara koji svojim životom dovikuju 
suvremenom čovjeku: uskrsnuo je Isus, on je jedini Spasitelj i 
nema spasenja ni u jednom drugom, jer je pod nebom to jedino 
ime dano ljudima, u kom nam se treba spasiti (usp. Dj 4,12). 


RAZOČARANI NAS UČE"? 


Povijest je puna velikih planova - "računa bez krčmara" - 
onih koji su umišljali da su mali bogovi, koji nisu vjerovali u Boga, 
ili su se vladali kao gospodari svijeta. Kraljevi, ideolozi, filozofi, 
nakon malih uspjeha mislili su da im nikada neće doći kraj, a kraj 
je tako brzo došao. Tako silni rimski carevi, tako okrutni feudalci 
konkvistadori, tako i veliki Napoleon, moderni mislioci, filozofi... 
Nietsche je javno proglasio Boga mrtvim, a završio je u ludnici. 

Pravi vjernik ne može doživjeti razočaranje kako to mogu 
ateisti. Vjernik uz svoje male zemaljske nade ima veliku nadu u - 
Boga, u vječni životi Božje milosrđe. Ali ateista je u teškoj 
situaciji: ako Boga, koga je on nijekao, ipak ima, doživjetće teško 
razočaranje, ali bit će prekasno za popravak. Što osjećaju 
razočarani još prije smrti i susreta s Bogom može nam pokazati 
francuska književnicaSimone de Beauvoir, ženafilozofa J. P. Sartra 
u autobiografiji Snaga stvari. 


Crkva na Kamenu 11(1990)2. 

"Više nemam nimalo volje da putujem po ovoj zemlji s koje 
su nestala čudesa: ne možese ništa očekivati ako se ne očekuje 
sve." 

Ove riječi su silno priznanje stavu vjernika. Naime, ovaj 
svijet nam ne može dati sve, jer poslije svega što nam može dati 
ostajemo nemirni i gladni. A mi želimosve. Eto zato se mi vjernici 
često odričemo mrvica, da bismo jednom postigli sve - Boga. 

Nastavlja Simone de Beauvoir:"Ponekad... neka džinovska 
životinja sjedne mi na grudi: To je istina! Taj košmar da imam 
preko 50 godina, strašan je... Susret nije više u daljinama neka 
pustolovina, ona je već počela. Eto što nisam predviđala, to 
počinje... i to me nagriza... Obećanja kojima sam zaluđivala svoje 
srce kad sam promatrala taj zlatni rudnik pred svojim nogama, 
cijeli jedan život da se proživi... a vidim sa zaprepaštenjem koliko 
sam bila obmanuta." 

Eto tako umire još jedan od bogova današnjeg vremena. 
Umire bolno, gorko, razočarano. Potražilaje u životusve, gozbe i 
sve užitke. Nije bilo nijedne zabrane, ni obzira, ni od Boga, ni od 
ljudi, ni od sreće, ali ipak nije mogla zasititi dušu. To nije sve, a 
sve može dati Bog, no on za nju nije postojao. Ovo potvrđuje već 
poznatu misao da nesretnici daju najljepše savjete. 

Začuđuje kako je mogao daroviti i inteligentni njemački 
narod nasjesti đavolskoj i bezbožnoj ideji i stranci jednog 
Hitlera. Jednom mi je pričao biskup Augsburga mons. Stimfle da 
se stari nacisti čude kako u idejama i praksi Hitlerovoj nisu mogli 
uočiti ono dijabolično što je vidljivo iz strašnih logora smrti i 
krematorija. Trebalo je da Bog ponizi tog tiranina i cijeli njemački 
narod da bi drugi progledali. Skupe su takve škole, ali nažalostod 
povijesti - učiteljice života - malo tko što nauči. 

Ovako nagle promjene u svijetu, u našem društvu, događaju 
se u nekoliko stoljeća jedanput. Pred nama se srušio cijeli jedan 
svijet, jedno "carstvo", filozofija, "svemoć", iluzija, laži, bez inter- 
vencije sa strane, jednostavno neistina koja je dotrajala i pala. 

Do jučer veliki, a sada izbezumljeni sami sebi ne vjeruju da 
je to moguće. Kada se malo snađu, počet će pričati o svojim 
razočaranjima. Kada taj ružni san prođe, čudit će se sami sebi 

kako su mogli vjerovati u takve neistine i opravdati tolike zločine, 
kako su mogli Staljina nazvati "ćaćom?" Za njega ići u smrt? 
Dogme o novom čovjeku, savršenom društvu, o raju na zemlji već 
su bile opovrgnute praksom koja ih je demantirala, a vlast koja ne 
može pasti demantirana je prije nego je itko očekivao. Imamo imi 
vjernici naše dogme, ali naša vjera počiva na Isusu Kristu. 
Njihova je počivala na mahnitim idejama nekolicine ljudi čija je 
snaga bila "u topuzu". Da bi se te istine očuvale kritika je gušena 
tamnicama i mecima, Sibirima, Golim otocima itd. A na zastavama 
su bile ispisane parole najplemenitijih sadržaja kao jednakost, 
pravda, čovještvo itd. Nitko nije tako sve programe i obećanja 
pogazio kao marksizam. Ostao je dosljedan u tome da ideju širi 
neistinom i nasiljem, a propagira riječima sve što srce ljudsko 
zaželi. 

Ipak vjerujemo da će čovječanstvo naučiti ovu vrhunsku 
lekciju što su nam je priuštili razočarani komunisti. 


KUĆA NA KAMENU?" 


Na prelazu smo iz jedne godine u drugu, a taj prelaz ima 
ime "najluđa noć". Nažalost! Trijezni ljudi na koncu prave bilancu 
završnih računa, gledaju što su dobro uradili i gdje su pogriješili, 
promašili, i opet što su dobro radili, u čemu su uspjeli. 

Naš pogled unatrag i naš ispit savjesti se mora temeljiti na 
evanđeoskim normama. Na kraju posla lakše se vidi dobro i zlo. 
Neuspjesi viču, i vlastiti i tuđi. Kada je Isus izgovorio svoj 
programski govor na Gori, kako nam ga donosi evanđelista Matej 
U gl. 5-7, završio je glasovitom slikom u kući na kamenu i kući na 
pijesku:"Svatko tko sluša ove moje riječi i izvršava ih, može se 
usporediti smudrim čovjekom, koji svoju kuću sagradi na kamenu. 
Udari pljusak, navališe potoci, dunuše vjetrovi i jurnuše na tu 
kuću, ali se ona ne sruši, jer je sagrađena na kamenu. Naprotiv 


2 Crkva na Kamenu 1(1991)2. 

svatko, tko sluša ove moje riječi, a ne izvršava ih, može se 
usporediti s ludim čovjekom, koji svoju kuću sagradi na pijesku. 
Udari pljusak, navališe potoci, dunuše vjetrovi i nasrnuše na tu 
kuću i ona se sruši. I velika bi njezina ruševina." 

Prošla godina je doživjela velike ruševine velikih ljudi, 
velikih ideja, režima, država. Najveći dio tih ruševina je imao u 
temeljima rat s Bogom, državni organizirani ateizam, koji se nije 
smio ni spomenuti, a kamoli napadati. Taj borbeni ateizam 
pokrivan je lažima te je kraj morao doći. 

Udari pljusak, potoci, vjetrovi i kuća se sruši. To je bilo 
neočekivano, dar neba, uslišana molitva. Bila bi strašna zasljeplje- 
nost ne vidjeti tu realnost i ne povući pouke, prepustiti sve mraku 
"najluđe noći". Rasipni sin je doživio mnogo ludih noći i postao 
ruševina, svinjar, a onda se digao i obratio svome ocu "Oče 
sagriješio sam i Bogu i tebi. Nisam dostojan zvati se tvojim sinom" 
(Lk 15,21). ' 

U ruševini se ruše i mnogi brakovi, obitelji, natalitet, odgoj 
i toliko toga čemu bi pravi temelj morao biti Isus Krist, njegovi 
sakramenti. Kršćanski odgoj je ugrožen od ludih i neodgovornih 
sloboda, od alkoholizma, droge, bludničenja, bezbožnog životaitd. 
Puno je samoubojstva, izgubljenosti, nemira. 

To je zaključni račun na koncu ove 1990. godine, naravno 
ne potpuni. U računu nije samo negativno. Ima i buđenja vjere i 
idejnog triježnjenja i vraćanja u kuću Očevu i vjenčavanja do 
sada crkveno nevjenčanih, vraćanja zanemarenim sakramentima, 
vjeronauku, nedjeljnoj misi i vjerskoj praksi. 

U novoj 1991. godini nas čeka opet posao veoma odgovo- 
ran, obvezujući, izgradnja osobnog bića, svoje obitelji, svoga 
naroda, svete Crkve. Svi smo na to pozvani. Drugi vatikanski 
poziva sve članove Crkve na izgradnju otajstvenog Tijela Kristova. 
Svatko od nas je dio toga tijela: jedan je glava, drugi srce, drugi 
opet ruka ili neki drugi dio tijela; svi udovi jednog tijela, otajstve- 
nog tijela Kristova, svete Crkve. 

Program je onaj što ga je Krist izgovorio i evanđelisti 
zapisali. To su temelji bilo kojeg društva, bilo kojeg vijeka, 
pokoljenja ili države. To je humanizam kojega nitko do sada nije 

nadmašio niti će do konca svijeta. On proizlazi iz osnovne 
činjenice da nam je Bog otac, da smo svi braća, da se svi moramo 
ljubiti, da životmoramo temeljiti na Isusu Kristu i njegovoj riječi. 
On je Put, Istina i Život. Što koristi čovjeku ako cijeli svijet 
zadobije a dušu izgubi? I sve treba da bude prožeto zakonom 
ljubavi prema Bogu i ljudima. Ono što Isus od nas traži sam je 
savršeno vršio. Prezreo je zemaljske vrednote i veličine, rodio se 
kao zadnji siromah, trpio i na koncu za nas na križu umro. 
Veličinu čovjekovu je stavio u duhovne vrednote, iako nije 
zanemario ni zemaljske, vremenite. I po njima će nas odmjeriti na 
vagi ljubavi. 

To su temelji zgrade, kuće koju treba graditi u novoj 1991. 
godini. Ona će doživljavatiudare vjetra i olujne vode materijalizma 
i ljudske zloće, ali joj ništa neće naškoditi. To je kuća na kamenu 
utemeljenja. 

